
Termenii vocabularului 
monahal atonil 


Începuturile monahismului atonit, prezent mai întâi sub formă 
anahoretică şi eremitică, iar ulterior cenobitică!, sunt străvechi. În 
pofida diferitelor opinii care fixează ca termen ad guem pentru mona- 
hismul atonit pe rând secolele al IV-lea, al V-lea sau al VI-lea?, prime- 
le informații incontestabile privitoare la stabilirea definitivă a mona- 
hilor pe braţul nord-estic al Peninsulei Chalcidice datează din seco- 
lul al IX-lea: d.Hr.; aceste informaţii nu implică absenţa cu desăvârșire 
înainte de această dată a monahismului din Sfântul Munte, ci mai 
degrabă desemnează momentul în care spațiul aceasta a fost consa- 
crat exclusiv viețuirii monahale: — „martiriul conştiinţei”, elemen- 
tul laic şi, în special, cel feminin încetând a mai fi întâlnite aici. 


1L.a aceste forme de ascetism trimit şi termenii xoLvOfBrov, 6u6T porno. şi Hov6Tpono. 
(ă5eAGoi), folosiți de Diadoh al Foticeii (Capetele gnostice 53). 

Informaţiile care susțin înființarea unor Mănăstiri aici încă din secolul al IV-lea 
de către împărații Constantin cel Mare şi Teodosie sunt considerate astăzi ca neînte- 
meiate istoric (Spyros Troianos, Gheorghios Poulis, Drept bisericesc, Ed. Ant. N. Sako- 
ulas, Atena-Komotini, 2003, p. 638). 

3Prima Mănăstire atonită a fost întemeiată în secolul al IX-lea, înainte de 883, de 
Ioannis Kolov6s, ucenicul lui Eftimie. 

“Istoricii Antichității (Herodot, Istorii 7, 22 şi Tucidide, Istorii 4, 109) menţionea- 
ză existența unor oraşe în perimetrul actual al Sfântului Munte. Deşi este dificilă loca- 
lizarea lor cu exactitate, Oldfyxos (OA6&voc) s-ar fi putut afla acolo unde astăzi există 
Mănăstirea Esfigmenu, Akrdthooi (Axp60wo.), în Kerasiă, Dion (Aiov), în locul Mănăs- 
tirii Vatoped, Thysos (9voog), în locul Mănăstirii Kostamonitu, Kleonai (KAcwvai), în 
Dafne şi în locul Mănăstirii Xiropotamu, Sk6los (Ek6A0c), unde se află arsanaua (por- 
tul) Mănăstirii Zografos (cf. Monahul Doroteu, Sfântul Munte. O inițiere în istoria şi via- 
ţa acestuia, Ed. Tertsios, Katerini, f.a. ed., vol. I, p. 18). 

Acest moment de răscruce pentru viața duhovnicească a fost 
determinat de venirea aici a Sfântului Atanasie, care în jurul ani- 
lor 963-964 a întemeiat, cu ajutorul împăratului Nichifor Fokas 
(963-969), Mănăstirea Marii Lavre, alcătuind la câţiva ani statutul ei 
— Tipikon-ul sau regulamentul de ordine interioară —, după modelul 
tipikon-ului Mănăstirii Studion din Constantinopol. După moartea 
împăratului Nichifor Fokâs, Sfântul Atanasie a căzut în dizgrație, 
iar noul împărat loan Tzimiskis l-a trimis în Athos pe Eftimie, egu- 
menul Mănăstirii Studion, care i-a convocat la Protaton în Karyss, 
capitala administrativă a Sfântului Munte, pe toți egumenii atoniţi, 
pentru a redacta în jurul anului 972 primul Tipikon al Sfântului 
Munte, numit Trâgos, întrucât a fost scris pe o piele de țap; acesta 
este documentul care păstrează până în zilele noastre cea mai veche 
semnătură autografă a unui împărat bizantin alături de semnăturile 
celor 55 de egumeni atoniţi (incluzând semnătura autografă a Sfân- 
tului Atanasie Atonitul). 

Zona monahală a Sfântului Munte se bucură de o anume auto- 
guvernare, fiind organizată asemenea unei republici monahale în 
limitele constituționale impuse de autoritatea statului grec, care 
respectă străvechile drepturi câştigate de comunitatea de călugări 
în cei peste 1000 de ani de existenţă. 

Instituţiile monahale specifice Sfântului Munte se împart în 
Mănăstiri chiriarhe (autonome, independente) şi forme de organi- 
zare monastică anexe, de natură anahoretică, subordonate Mănăs- 
tirilor pe teritoriul cărora se află: Schitul, Chilia, Coliba, Sihăstria şi 
Cathisma. Unele dintre acestea (precum Cathisma) nu sunt întâlni- 
te în alte spații monahale ortodoxe, altele (precum Schitul), deşi nu 
lipsesc din alte spaţii monahale, au un sens diferit de cel întâlnit în 
cadrul aşezămintelor aghiorite. Atât Constituţia Greciei, cât şi Sta- 
tutul Sfântului Munte în funcțiune nu permit modificarea ordinii 
ierarhice existente între Mănăstiri! şi nici transformarea instituţiilor 
monahale inferioare în forme superioare (a Schitului în Mănăstire, 
a Chiliei în Schit ş.a.m.d.). 

' Art. 105 $ 2 din Constituţia Greciei şi art. 3 din Statutul Sfântului Munte (aşa 


cum a fost formulat în 1931), 
2 Art. 133 din Statutul Sfântului Munte. 

A. Din cele câteva sute de Mănăstiri menționate în diferite cro- 
nici şi, în special, în actele Mănăstirilor de-a lungul secolelor', în 
Sfântul Munte au supraviețuit până în prezent 20 de Mănăstiri cu 
atributele de împărăteşti (înființate de împărați sau membri ai case- 
lor imperiale, cu suportul financiar al acestora şi prin emiterea unui 
hrisobul), stavropegice şi patriarhale: (care nu se află sub autoritatea 
episcopului local, ci sub autoritatea directă a Patriarhului Ecumenic 
pe care-l pomenesc la sfintele slujbe). Administrativ, aceste Mănăs- 
tiri se împart în cinci tetrade, fiecare Mănăstire din fruntea unei tetra- 
de deținând dreptul ca delegatul ei la Sfânta Comunitate să ocupe 
poziția de Protepistat (care astăzi se numeşte epistat) — întâi-stătător 
al Sfântului Munte; prin urmare aceste douăzeci de Mănăstiri se 
împart în cinci mari şi cincisprezece mici. De facto, Sfântul Munte 
este un gen de mitropolie, Mănăstirile funcționând ca episcopii, dar 
fără ca Protepistatul (Epistatul, întâi-stătătorul sau Protosul Sfântului 
Munte) să fie mitropolit şi nici egumenii episcopi.* Distingându-se 
ca Mănăstiri idioritmice sau cenobitice, legislaţia canonică permite 
transformarea unei Mănăstiri idioritmice în Mănăstire chinovială, 
nu şi invers; astfel că în decursul timpului toate Mănăstirile atoni- 
te, în majoritate idioritmice, au devenit chinoviale. Fiecare Mănăsti- 
re este condusă şi administrată în afară de egumen, de două organe 
colective: Consiliul Mănăstirii şi Sinaxa bătrânilor sau a întâi-stătă- 
torilor (Iepovria), care sunt îndrituite în anumite situații să suspen- 
de autoritatea egumenului, dispunând înlocuirea sa. Întâi-stătăto- 
rii sunt aleşi pe viaţă şi într-un număr hotărât de regulamentul de 
ordine interioară al fiecărei Mănăstiri care variază între şapte, nouă 
-1Pentru un catalog nesistematic al acestora, dar bogat în detalii, vezi Panaghiotis 
Hristou, Sfântul Munte. Aşezământul monastic — istoria, arta şi viaţa acestuia, Ed. Epop- 
teia, Athena, 1987, pp. 56-77. 

2 Mănăstirile au câştigat acest drept în urma intervenţiei Patriarhului Nifon 
(1382) care, pe temeiul hrisovului emis de împăratul Andronic al II-lea, le-a luat sub 
protecţia sa directă, în urma atacurilor jefuitoare catalane la care au fost supuse. 

Ș Protos-ul sau „egumenul Sfântului Munte” este funcția similară lui VEvLkOG 
ăppăc din sistemul pahomian (Panaghiotis Panaghiotakos, Expunere sistematică a 
Dreptului Bisericesc în vigoare din Grecia, vol. IV, f. Ed., Atena, 1957, p. 433), fiind ates- 


tat încă de la începutul secolului al X-lea (Spyros Troianos, Gheorghios Poulis, Drept 
bisericesc, 22003, Ed. Ant. N. Sakoulas, Atena-Komotini, p. 638). 


1Panaghiotis Hristou, Sfântul Munte..., op. cit., p. 332. 


*Spyros Troianos, Gheorghios Poulis, Drept bisericesc, 22003, Ed. Ant. N. Sakou- 
las, Atena-Komotini, p. 655. 

sau unsprezece. Consiliul Mănăstirii este ales de Sinaxa bătrânilor, 
în număr de doi sau cel mult trei membri. 


B. Aşezămintele monahale secundare. 

Nefiind independente, aşezămintele monahale secundare sunt 
proprietatea Mănăstirilor, care le cedează unuia sau mai multor 
monahi (în funcţie de tipul lor), în schimbul unei sume modice, 
aproape simbolice. În ordine ierarhică acestea sunt: Schitul, Chilia, 
Coliba, Sihăstria şi Cathisma. Persoana căreia îi este cedat aşezămân- 
tul printr-un act de comun acord (numit OuoAoyLov) şi care are obli- 
gaţia de a ţine un registru al evidenţei monahilor (MovaxoAoyrov) 
din obştea sa (în cazul Schiturilor şi al Chiliilor) se numeşte IEpwv 
(în traducere, Stareţ sau Bătrân!). Fiecare schimbare de persoane 
sau a funcţiei ierarhice a celor care alcătuiesc obştea acestor aşeză- 
minte secundare implică acordul Mănăstirii chiriarhe. 

1) Schitul (2xn1n), amintind de modul de vieţuire al călugări- 
lor din Pustia egipteană a Nitriei sau a Sketei (de la această locali- 
tate provine, de altfel, şi termenul de „schit”), este un ansamblu de 
Chilii, Colibe şi clădiri locuibile mai mici (precum Sihăstriile sau 
Cathismele), care iniţial a fost construit după modelul Lavrei?, în 
jurul sălaşului unui nevoitor mai vechi, având în centru un locaş 
de cult — Kyriakon-uk. Schitul este, prin excelență, idioritmic, dar 

1 Pentru a face diferență şi a evita confuzia între Starețul sau egumenul de 
Mănăstire (care, onorific, mai este numit, de altfel, şi Categumen — titlu întâlnit chiar 
în scrierile Sfântului Vasile cel Mare) şi Starețul unui aşezământ monahal secundar, 
am optat pentru termenul Bătrân, pe care am ales să-l transcriem prin aglutinare (d. 
ex., Bătrânul-Daniil, Bătrânul-loasaf etc.). În acelaşi timp, termenul de TEpeov este un 
titlu onorific, atribuit din reverență monahilor, indiferent de statutul lor stricto sensu. 

2 Aavpa (lat. vicus) este un termen apărut şi folosit cu precădere în Palestina seco- 
lului al IV-lea, pentru a desemna spaţiul sau aşezarea unde monahii conviețuiau. Inițial 
desemna cărarea sau drumul ce separa locuinţele asceţilor, care se aflau foarte aproape 
unele de altele (Monahul Doroteu, Sfântul Munte..., op. cit., vol. al II-lea, p. 51). Ulterior, 
a ajuns să fie alcătuită din mai multe Chilii autonome, aflate la distanţă unele de altele, 
cu un singur locaş de cult comun pentru săvârşirea dumnezeieştii Liturghii. În opoziție 
cu Mănăstirea, unde viața este comună, viețuitorii Lavrei sunt semi-eremiţi sau anaho- 
reți, fiecare fiind socotit egumen la Chilia sa. Cu timpul, în spaţiul bizantin, prin adop- 
tarea sistemului chinovial de viețuire şi autoadministrare, termenul Lavra a devenit 
sinonim cu cel de Mănăstire (Enciclopedia moral-religioasă, Atena, 1966, vol. VIII, p. 156). 
Schiturile din zona Karyss au fost organizate sub forma Lavrei până la 1661, când, din 

cauza datoriilor acumulate, au fost vândute Mănăstirilor, care iniţial au devenit propri- 


etare ale clădirilor, iar ulterior şi ale spaţiului din zona respectivă. 
3Iniţial, termenul definea locaşul creştin de cult din catacombe. 

se întâlneşte, ca o excepţie „paradoxală”', şi sub forma cenobiti- 
că. Fiind organizat sub forma unui sat, Schitul nu deţine autono- 
mie teritorială, ci se află în limitele Mănăstirii chiriarhe. Colibele 
care alcătuiesc Schitul nu dețin o suprafață geografică cultivabilă, 
în afară de o curte şi o grădină restrânse ca dimensiuni, dar sunt 
construcții mai extinse şi de altă calitate materială în comparație cu 
Colibele de sihaştri de sine-stătătoare, la care ne vom referi în con- 
tinuare. În clipa de fața în Sfântul Munte există 12 Schituri idiorit- 
mice şi patru chinoviale?. Schitul este condus de un Dicheu: (care la 
Schiturile idioritmice se schimbă anual, la cele chinoviale fiind ales 
pe viaţă), alături de consilieri şi Sinaxa Bătrânilor. Numărul viețui- 
torilor este hotărât de prevederile regulamentelor de ordine interi- 
oară ale fiecărui Schit în parte. 

2) Chilia (KeAAiov) este o locuinţă rustică spațioasă, cu multe 
camere şi dependinţe, cu un locaş de cult şi o suprafață de teren rela- 
tiv vastă şi cultivabilă, unde se nevoieşte un monah, Starețul Chili- 
ei, care trebuie să fie familiarizat cu viața monahală de obşte, fiind 
supus încercărilor vieții monahale, ca frate al comunității mănăs- 
tireşti, de obicei pe teritoriul căreia se află Chilia, păstrând calita- 
tea de frate al respectivei Mănăstiri şi după stabilirea sa la Chilie. 
Acesta poate fi urmat de doi monahi, numiţi ucenici (bnorakTikoi)", 
care alcătuiesc obştea sa, la care se mai pot adăuga cel mult doi fraţi 
începători, ucenici, astfel încât numărul celor care se sălăşluiesc la 
o Chilie nu poate fi mai mare de şase. De obicei, aceştia se ocu- 
pă cu agricultura, dar în acelaşi timp practică diferite arte (muzica, 


1 Panaghiotis Hristou, Sfântul Munte..., op. cit., p. 342; acestea provin din Chilii 
extinse în scopul ridicării lor la rangul de Mănăstiri exponente ale unei singure nați- 
uni, „cu intenția anulării caracterului etnic al Sfântului Munte”. 

2 Schitul românesc Prodromu (aparţinând de Marea Lavră), Schitul rusofon 
Sfântul Andrei (aparținând de Vatoped), Schitul bulgarofon Bogorodiţa (aparținând 
de Sfântul Pantelimon) şi Schitul rusofon Prorocul Ilie (aparținând de Pantocrator). 

3,0 ră &ixoua Ptowv” — cu alte cuvinte, cel învestit de Mănăstirea chiriarhă să 
exercite autoritatea. 

4 Monahismul atonit distinge două categorii de ucenici: ucenicul care nu a fost 
tuns în monahism, putând fi rasofor (poate purta rasă în urma unei rugăciuni specia- 
le care i se citeşte de către egumen sau Stareţ), este numit 66*Luoc (termenul provine 
de la verbul 6oxuălw — a încerca, a testa). Monahul care este deja tuns în monahism, 
putând avea şi un grad ierarhic, dar care alege să se supună de bunăvoie unui monah 
îmbunătățit, pentru a se nevoi şi spori în virtute, făcând ascultare de acesta, se numeş- 
te vroraxTix0g (termenul provine de la verbul vrroTâgow - a se supune). 

iconografia) sau confecţionează diferite lucruri de mână. În cazul 
decesului Starețului sau Bătrânului, actul de comun acord (numit 
OuoAoy.ov) este preluat cu toate drepturile şi îndatoririle respecti- 
ve de membrul obştii imediat următor ca vechime ierarhică, con- 
form sistemului succesiunii. 

3) Coliba (Kai.vBa) este o locuinţă de tip rural, de dimensiuni 
îndeobşte mai mici decât Chilia, având încorporat un locaş de cultz, 
dar fără a beneficia de o suprafață de teren cultivabilă. Aici se prac- 
tică îndeobşte o asceză mai aspră decât la Chilii. În cazul decesu- 
lui Starețului sau Bătrânului se aplică sistemul succesiunii ca şi în 
cazul Chiliei. De obicei sunt grupate asemenea unei așezări rurale, 
dar fără ca între ele să existe vreo legătură organizatorică. 

4) Sihăstria (Howvxaorrpiov — loc de aflare a liniştii sau isihiei), 
ca aşezământ monahal de mai mică importanță decât Mănăstirea 
şi Schitul, asemenea Colibei sau Cathismei, găzduiește îndeobşte 
un singur monah alături de un ucenic, practicând o formă de asce- 
ză foarte riguroasă, și este situată în locuri pustii, defavorizate, pe 
stânci sau locuri greu de ajuns, în crăpături de stânci sau peşteri. 

5) Cathisma (KâO.oua) este un aşezământ asemănător Colibei, 
dar de mai mici dimensiuni decât aceasta, unde se sălăşluieşte de 
obicei un singur monah, cu un nivel duhovnicesc foarte sporit, căru- 
ia îi sunt asigurate cele necesare subzistenței în principal de către 
Mănăstirea pe teritoriul căreia se află, fiind în acelaşi timp scutit de 
îndatoririle față de aceasta, pentru a se afierosi cu totul rugăciunii. 
Caracterul şederii aici este temporar. 

Întreg Sfântul Munte este asemenea unei Mănăstiri uriaşe, în 
care funcţionează o varietate impresionantă a formei sociale bază 
instituite aici. „Pentru că Schitul în forma sa tradițională primară 
nu este altceva decât o grupare de Colibe, iar Schitul chinovial nu 
este decât o Chilie extinsă. Pe de altă parte, Cathisma şi Sihăstria nu 
sunt decât aspecte particulare ale Colibei” .+ În esență, monahismul, 
organizat pe fundamentul structurii mănăstireşti, imită şi urmea- 


1 Se mai numesc şi AoknTnpLa (locuri de asceză şi nevoință). 

2 Colibele care nu au încorporat un locaş de cult se numesc SepokaAvfa (Xero- 
kalyva). 

3Mai sunt numite şi £pnunrijpra (ermitaj, loc de şedere al unui pustnic sau eremit). 

* Panaghiotis Hristou, Sfântul Munte... op. cit., p. 339. 

ză instituția familiei, având în centru naşterea şi paternitatea spi- 
rituală, în cadrul mai larg de factură matriarhală, asigurat de viața 
bisericească. De altfel, la tunderea în monahism, călugărul îşi pier- 
de numele de familie, devenind „frate” al acesteia şi dobândind 
numele Mănăstirii în care se închinoviază: spre exemplu, monahii 
călugăriți la Lavra poartă numele de „Lavriotul”, cei de la Vatoped 
de „Vatopedinul” ş.a.m.d. Astfel, Mănăstirea este noua sa familie, 
care funcționează pe principii exclusiv duhovniceşti, iar relația cu 
Mănăstirea de metanie (unde monahul şi-a depus voturile) — ase- 
menea relației de familie —, este definitorie pentru profilul spiritu- 
al al acestuia, neputând fi înlocuită şi nici îngăduindu-se mutarea 
arbitrară a unui monah de la o Mănăstire la alta de către episcopul 
sau chiriarhul locului. Însă înrudirea dintre monahism şi institu- 
ţia de familie este mai evidentă în cazul aşezămintelor monahale 
secundare, precum Chilia sau Coliba.! 

Ca loc de pocăință, Mănăstirea e socotită locaş al renaşterii spi- 
rituale şi de aceea raportarea la Mănăstirea „de metanie” este defi- 
nitorie pentru evoluția duhovnicească a monahului. Noua ordine 
pe care o instituie monahismul şi Mănăstirea ca forma cea mai com- 
pletă a viețuirii bisericeşti presupune renunțarea celui care se dedi- 
că acestui ideal la toate funcţiile şi privilegiile dobândite anterior în 
viață. Spre exemplu, episcopul care se retrage la Mănăstire devine 
în mod automat simplu monah, neputându-şi păstra calitatea ierar- 
hică în absenţa turmei peste care a fost pus păstor şi unde-şi exerci- 
ta prerogativele ierarhice. 

Ca părinte duhovnicesc, fără a avea în mod obligatoriu preoţia, 
egumenul deţine puterea şi responsabilitatea asupra problemelor 
spirituale din Mănăstire, sub aspect pastoral, coordonator, preven- 
tiv și arbitral, ca supraveghetor şi îndrumător al obştii sale. Egume- 
nii care-şi dau prin libera lor alegere şi din diferite motive demisia 
se numesc ante-egumeni sau pro-egumeni. 

Spre exemplu, Sfântul Vasile cel Mare cere ca egumenul să se îngrijească de 
monahi „aşa cum se îngrijeşte un tată de copiii săi născuţi dintr-o căsătorie legitimă 
(6 naznp naiv yvnoiwv Eriuedovuevos) (PG 31, Constituţiile ascetice 1417B), rân- 
duind totodată ca monahul ce se arată ataşat peste măsură de o altă persoană (monah, 


frate, rudă ş.a.m.d.), nedreptățind astfel obştea (TO komwov), „să fie supus mustrării, 
orice motiv ar invoca” (PG 31, Marele cuvânt ascetic 8804). 

Egumenul poate fi asistat şi suplinit în slujirea sa, atunci când 
nu se află în interiorul Mănăstirii, de Iconom (monahul responsa- 
bil de administrarea economică a Mănăstirii) sau de ieromonahul 
duhovnic (preotul care administrează Taina Pocăinţei fraţilor Mănăs- 
tirii, inclusiv egumenului). Alături de aceştia, la buna funcționare a 
Mănăstirii contribuie: eclesiarhul (cel ce supraveghează desfăşura- 
rea slujbelor bisericeşti), care, la rândul său, este ajutat de pareclesi- 
arh (suplinitorul său) şi sacristier (oxevopvAa€! — persoana respon- 
sabilă de odoarele bisericeşti). Persoana care se îngrijeşte de aprin- 
derea candelelor şi, în general, a luminilor în Mănăstire se numeşte 
kavâniavântnc, acesta fiind ajutat la pregătirea celebrării dum- 
nezeieştii Liturghii de către £&vrwvioTnc (cel care îi deşteaptă pen- 
tru serviciile latreutice pe frați), Ertorrmuovâpxnc (cel care îi adu- 
nă pe fraţi la intrarea în biserică în vederea rugăciunii), Ta&.ăpins 
(cel care se îngrijeşte de buna rânduială şi curăţenia din biserică) 
și rwrukdpns (tipicarul, cel care rânduieşte în detaliu desfăşurarea 
slujbelor zilnice). La aceştia se adaugă canonarhul, paramonarul, aju- 
torul de iconom, iconomul responsabil de metoacele Mănăstirii, dohia- 
rul, chelarul, ajutorul de chelar, bucătarul şi ajutoarele sale (brutarul, 
vinarul şi responsabilul de fructe şi supraveghetorul de masă), secretarul 
(asistat de notar, hartular, arhivar şi biliotecar), arhondarul, bolnicerul, 
asistentul medical sau infirmierul, responsabilul de haine (BEOTLăpioG), 
stratornicul, portarul, orologierul, apocrisierul şi epitropii (reprezentanţi 
ai Mănăstirii în faţa puterii civile, care se ocupau de administrarea 
proprietăților şi metoacelor Mănăstirii). 

Astfel, fugind de lume, în căutarea desăvârşirii duhovniceşti 
şi a unirii cu Dumnezeu printr-o iubire absolută, odată cu secolul 
al III-lea, Mănăstirile au înțesat munţii, iar Pustia s-a făcut sălaşul 
monahilor, care au părăsit toate bunurile pământeşti, pentru a se 
înscrie şi a deveni, pe calea martiriului conştiinţei şi a jertfei de sine, 
cetățeni ai Împărăției Cerurilor, punând în timp şi spaţiu temeliile 
cetăţii celeste eterne, într-o simbioză absolută dintre divin şi uman. 

Monahismul se prezintă astfel ca o realitate dinamică, supra- 
temporală, coexistând firesc şi totodată într-o contradicție maximă 
cu fiecare epocă istorică în parte, iar prezentul volum, rodul unei 


1 Numit şi tepopvia€ sau xeunităpănc. 

investigații de mulți ani a preacuviosului autor, reuşeşte să decrip- 
teze şi să analizeze prin exemple vii câteva dintre tainele esențiale 
ale vieții duhovniceşti pe temeiul experienței monahale diacronice. 
Printre aceste lămuriri de ordin practic se numără detalii extrem 
de importante care privesc în primul rând canonul de rugăciune 
al monahilor, în ansamblul orientării spirituale ascetice monastice 
determinate de importanţa covârşitoare a ascultării — transformată 
de conştiinţa ascetică într-o condiție sine qua non a restabilirii stării 
paradisiace a sufletului uman — sau semnificația şi calea atingerii 
stării neptice de supraveghere a minții şi gândurilor, aflarea isihiei 
prin supunerea sinelui mereu amăgit de capcanele egoismului sau 
înfruntarea căderilor de-a stânga şi a celor de-a dreapta. 

Lucrarea de față înfăţişează nu doar reuşitele, ci şi zbuciumul şi 
drama vieții duhovniceşti şi mai ales continuitatea vieții şi experi- 
enței monastice zămislite de primele secole creştine până în contem- 
poraneitate, din perspectiva relației cu adevărat sacre dintre Stareț/ 
Bătrân şi ucenic — o fenomenologie cotidiană a paternității spiritua- 
le, prin încordarea în lupta nevăzută cu puterile care domină aceas- 
tă lume şi, înainte de toate, prin lupta cu sine a fiecărui aspirant la 
frumusețea absolută a prieteniei şi părtăşiei cu Dumnezeu. 

Aceste narațiuni şi relatări cu caracter istoric, povestite însă 
într-o manieră subiectivă, dincolo de cadrul estetic, de imagistica şi 
fervoarea cu care imaginaţia construieşte sau reconstruieşte un uni- 
vers vizual-auditiv la care omul obişnuit are acces astăzi, din neferi- 
cire, doar pe calea tehnologiei artificiale — se reduc în esenţă la dez- 
baterea şi cercetarea virtuții ascultării. În centru se află prezenta- 
rea într-o manieră atemporală a invaziei şi pătrunderii eternității în 
timp, la care aspiră atât ascetul atonit, cât şi fiecare dintre noi, care 
neîndoielnic, la un moment sau altul al vieții, aude din partea lui 
Hristos cuvântul: „Fiule, dă-Mi inima ta!” 


RICUIs 


pAIe 


TUIsUl 


SPAN 


RIUNTE 


pocumente istorice 


ATHENAGORA | 
Prin mila lui Dumnezeu 
Arhiepiscop al Constantiopolului-Noua Romă şi 
Patriarh Ecumenic 


Prin bunăvoirea Preabunului Dumnezeu, la sărbătorirea a 1000 
de ani de la ctitorirea Muntelui cu nume sfânt de către părintele 
nostru Atanasie Atonitul, cel trimis de Dumnezeu, Preasfânta şi 
Marea noastră Biserică a lui Hristos a socotit vrednic de cuviință cu 
prilejul acestei comemorări îndrituite a prăznui cu veselie, arătân- 
du-şi bucuria într-un chip nepieritor. 

Astfel, am hotărât să emitem această cruce comemorativă şi să 
o decernăm fiecăruia dintre cei care, cu credința în Hristos, au par- 
ticipat plini de râvnă la această mare celebrare, slujind cu devota- 
ment Bisericii Mame, sau ni s-au alăturat de pretutindeni, stăruind 
prin efort şi trudă să prăznuiască dimpreună cu noi. 

De aceea, prețuind contribuţia considerabilă a profesorului 
de la Seminarul Teologic Atoniada [din Sfântul Munte] — monahul 
Andrei Simonopetritul — care a luat parte cu zel la această binecu- 
vântată sărbătorire, am hotărât, la recomandarea şi prin bunăvo- 
ința noastră patriarhală, să-l cinstim, să-i conferim Crucea de Aur 
emisă cu ocazia comemorării a 1000 de ani de la ctitorirea Sfântului 
Munte, căreia îi alăturăm, spre adeverire, prezenta noastră gramată 
patriarhală, şi să-i oferim toate privilegiile care decurg de aici, spre 
a avea parte de toată binecuvântarea. 

În anul mântuirii 1963, în 25 ale lunii iunie. 

SFÂNTA COMUNITATE A SFÂNTULUI MUNTE 
Nr. crt. 20/K 
Cuviosului între monahi, domnului Andrei Simonopetritul, 
Secretarul-şef al Sfintei Mănăstiri Simonopetra 
Mănăstirea Simonopetra 


Cuvioase, 


Sfânta noastră Comunitate, având în vedere serviciile pe care 
le-aţi împlinit cu vrednicie, în calitate de: 

a) Secretar al Biroului Sfintei Comunităţi în care ați activat cu 
râvnă şi abnegaţie inegalabile vreme de treisprezece ani neîntre- 
rupt, din 1953 şi până în 1966, sporind prin strădanie şi muncă sus- 
ţinute rezultatele în toate domeniile acestui complex aşezământ. 

b) Secretar al Magistraturii, unde, încă de la înființare, aţi con- 
tribuit cu multă pricepere în chip hotărâtor la apărarea drepturilor 
jurisdicționale din Sfântul Munte, în vederea aplicării corecte a dis- 
pozițiilor referitoare la limitele teritoriale în această zonă. 

c) Secretar responsabil cu situația materială precară a monahi- 
lor din Sfântul Munte, unde, în vremea respectivă, prin eforturile 
cuvenite şi acțiunile dumneavoastră s-a reuşit generalizarea acestei 
măsuri pentru toată comunitatea noastră aghioritică. 

d) Suplinitor al Secretarului-şef, unde, de-a lungul timpului, 
aducând preţioase servicii pentru Sfântul Munte, din punctul de 
vedere spiritual şi național-religios, mai ales în momentele de cri- 
ză, nu numai aţi apărat, ci şi luptat de nenumărate ori, în calitate 
de Consilier experimentat al Sfintei Intendenţe [a Sfântului Munte], 
împotriva tuturor celor care, din rea voinţă, au prigonit acest Loc 
Sfânt şi aşezămintele sale, subminând funcţionarea lor. 

e) Profesor de Muzică Bizantină al Seminarului Teologic Ato- 
niada, unde aţi arătat calităţi şi o râvnă vrednice de invidiat şi prin 
lecţiile pe care le-aţi susținut ați format din toți ucenicii domniei 
voastre cântăreți bisericeşti de valoare şi frați de încredere. 


Pentru aceasta, 
Spre bucuria noastră sufletească, Sfânta Comunitate Monahală 
în Şedinţa oficială (din 14/13-3-67) într-un cuget a hotărât să-şi ara- 

te şi să-şi exprime în scris recunoştinţa şi nenumăratele mulțumiri 
în faţa mult iubitei voastre persoane. Şi, pentru a-i impulsiona şi 
pe alți fraţi aghioriţi spre a vă urma exemplul şi spre a-şi aduce cu 
stăruință serviciile, după puterea fiecăruia, în slujba Sfintei Comu- 
nități, vă acordă prin prezentul act Menţiunea de onoare şi Îndri- 
tuita Laudă, atât a Sfintei Comunități, cât şi a întregii comunități a 
acestui Loc Sfânt, pe care, ca un frate aghioritic adevărat, l-aţi slujit 
cu atâta jertfă şi dăruire, urându-vă ca şi în noul stadiu al slujirii cu 
care ați fost învestit, în ciuda intenţiei de a vă retrage, să propăşiți 
şi să aveți spor în toată virtutea, întru Hristos lisus, spre folos. Întru 
iubirea de frați a Sfintei Comunități şi a întreg Sfântului Munte, ai 
domniei voastre toți Delegații şi Stareţii celor douăzeci de Sfinte 
Mănăstiri din Sfântul Munte Athos adunaţi în Sinaxa comună în 
Karyss, la 20-3-1967. 


Nr. crt. 718 
Preacuviosului monah Andrei Theofilopoulos, 
iubit fiu întru Hristos al smereniei noastre, 
har şi pace de la Dumnezeu-latăl. 


Am avut parte de multă bucurie, la primirea lucrării preaiu- 
bitei voastre cuvioşii Patericul Sfântului Munte, pe care în semn de 
preţuire ni l-aţi trimis din preaplinul inimii. 

Prin răspunsul nostru, aşadar, sub imboldul dragostei părin- 
teşti, ne exprimăm caldele mulțumiri pentru darul trimis, împreu- 
nă cu felicitările pentru râvna dumnezeiască şi nevoința adusă spre 
promovarea idealului monastic. 

În afară de acestea, dorindu-vă cu această scrisoare atât pen- 
tru acum, cât şi pentru vremurile viitoare, rodire duhovnicească 
din belşug, chemăm să vă întărească în tot lucrul şi în toată vremea 
harul nesfârşit şi binecuvântarea Preasfântului şi de viață Dătătoru- 
lui Mormânt al Mântuitorului nostru lisus Hristos şi încheiem, adă- 
ugând binecuvântarea noastră patriarhală. 

În Sfântul Oraş Ierusalim, la 19 august, în anul 1980 
Benedict, Patriarhul Ierusalimului, 
fierbinte rugător către Domnul 

SFÂNTA MĂNĂSTIRE IVIR 
Sfântul Munte Athos, 29 ianuarie 1980 
Nr. crt. 15 


Preacuviosului monah Andrei Theofilopoulos, 
Scriitor-muzicolog 
Graviăâs 30, Tesalonic 


Prin prezenta noastră scrisoare mănăstirească vă aducem cu 
bucurie la cunoştinţă că am primit epistola domniei voastre datată 
2/15-1-1980, precum şi cele cinci exemplare din cartea dumneavoas- 
tră Patericul Sfântului Munte, de curând apărut. 

În primul rând, ne exprimăm mulțumirile noastre mănăstireşti 
pentru cinstea şi dragostea arătate față de Mănăstirea noastră prin 
trimiterea lucrării mai sus pomenite şi totodată vă felicităm pentru 
această lucrare de suflet ziditoare, socotită de o importanţă deose- 
bită pentru Sfântul Munte, pentru că până astăzi, în pofida atâtor 
secole de viață monahală, acesta a fost lipsit de o astfel de comoa- 
ră duhovnicească şi, prin mijlocirea acestei opere atât de prețioase, 
vestitul Munte Athos va avea parte de o strălucire şi mai mare pe 
întreg pământul, spre folosul şi mântuirea multor făpturi omeneşti, 
dintre care cele mai multe nu cunosc nimic despre bogăţia spiritua- 
lă ascunsă în Grădina Maicii Domnului. 

Ne rugăm ca Stăpâna noastră Maica Domnului „Portărița” — 
adevărata Ocrotitoare şi Purtătoarea de grijă a Sfântului Munte —să 
vă dăruiască sănătate şi putere, astfel încât să vadă lumina tiparu- 
lui şi alte scrieri ziditoare, pentru ca Sfântul Munte să fie făcut cât 
mai bine cunoscut, mai ales în aceste vremuri consumiste pe care le 
înfruntă umanitatea întreagă. 

Cu multă dragoste frățească în Domnul şi cu fierbinți rugăciuni 
părinteşti, 

Epitropii Sfintei Mănăstiri lvir 


DOCUMENTE ISTORICE 


SFÂNTA MĂNĂSTIRE KARAKALU 
Sfântul Munte Athos, 18/31 ianuarie 1980 
Nr. crt. 14 


Preacuviosului părinte monah Andrei Theofilopoulos, 
Scriitor & literat 
Tesalonic 


Preasfinte părinte, bucură-te în Domnul! 

Am primit cele cinci cărți cu titlul Patericul Sfântului Munte. Este 
o carte minunată, necesară pentru orice bibliotecă aghioritică şi, în 
general, pentru oricare monah din Sfântul Munte. 

Vă felicităm, iubite frate în Hristos şi părinte Andrei, pentru 
această deosebită scriere a dumneavoastră despre Sfântul Munte şi 
ne rugăm Preasfintei Maici a Domnului să vă dea putere pentru a 
vă duce mai departe lucrarea voastră, care este de o mare însemnă- 
tate şi cere multă trudă. 

Cu dragoste şi întru iubire frățească, 

Arhim. Nichifor, 
egumenul Sfintei Mănăstiri cu viață de obşte Karakalu, 
dimpreună cu fraţii cei întru Hristos. 


prolog 
la ega de-a Il-a ediție 


Părintele Andrei — Haralamb Theofilopoulos după numele de 
mirean —, fiul lui Ioan şi al Stathoulei, s-a născut în satul Longanikos 
din Lakonia la 16 februarie 1916. 

În 1933 (la vârsta de 17 ani) părintele a intrat în Sfântul Munte, 
acolo unde se afla deja fratele său după trup, monahul Panteleimon, 
la Kerasiă, mai sus de Katunâkia; aici, la Chilia Înaintemergătorului şi 
- Botezătotului Ioan, a şi fost tuns în monahism. A rămas acolo aproa- 
pe 10 ani, până în 1942. În această perioadă şi-a îmbogățit cunoştinţele 
„la picioarele” părintelui Gherasim de la Schitul Sfânta Ana Mică. 

„Mai târziu s-a dus să viețuiască alături de părintele Ioachim 
(care a fost tuns în monahism de către părintele Onufrie Diavastis 
la cunoscuta Chilie Panaguda:)” şi de fratele său în Domnul Teodor 
Iviritul la Chilia Sfinţilor Teodori”, care se află la o oră distanță de 
mers pe jos față de Kareea (astăzi, din păcate, dărâmată). Îşi câşti- 
gau existența, asemenea tuturor monahilor vieţuitori la Chilii, din 
cultivarea viței-de-vie şi din rucodelia lor ce consta din confecţiona- 
rea de piulițe de lemn la un strung manual. 

Concomitent, părintele Andrei progresa în copierea caligrafică 
a Sfintelor Slujbe, şi, prin preocuparea sistematică de teoria şi prac- 
tica muzicii eclesiastice bizantine, a ajuns să fie căutat nu numai 
pentru dulceața interpretării sale psaltice, ci şi pentru talentul de 
dascăl în arta muzicală. 


Unde mai târziu s-a nevoit şi Cuviosul Paisie Aghioritul (n. trad.). 
: Teodor Tiron şi Teodor Stratilat (n. trad.). 

Faptul că părinţii Antim Iviritul — recunoscut de toată obştea 
monahală ivirită ca unul dintre cei care reuşea să împlinească cu 
succes măsura şi exigenţele psaltice ale privegherilor de la Katho- 
likOn-ul [Mănăstirii]! — şi diaconul Sofronie — care se nevoia la Chi- 
lia aparținând de Mănăstirea Cutlumuş a Sfântului Spiridon (din 
Kerkyra) şi care era admirat pentru califonia sa de toți viețuitorii 
la Chiliile din vecinătate şi nu numai — erau ucenici ai părintelui 
Andrei, fără ca să li se poată reproşa vreo scădere sub aspect artis- 
tic, a făcut să i se ducă vestea şi l-a consacrat ca profesor de muzi- 
că în toată zona aceea a Sfântului Munte. Din momentul în care, 
prin decizia Sfintei Comunităţi [aghioritice], a fost angajat ca secre- 
tar al ei (1953-1966) şi apoi ca psalt lampadar? la Protaton în Kary6s 
— la strana din dreapta fiind diaconul lannis [Kareotul], renumit 
de câteva decenii pentru califonia sa -, a fost recunoscut şi acesta 
de toată lumea ca aflându-se la acelaşi nivel...”.* După aceea a fost 
numit şi secretar al Mănăstirii Simonopetra. 

Încă de foarte tânăr a învățat strămoşeasca artă a muzicii bizan- 
tine de la ieromonahul Ioasaf şi de la părinţii Evghenios Rallidis şi 
Maxim. În afară de nenumărate cărți duhovniceşti, care au avut par- 
te de numeroase reeditări, precum a) Sfânta Mănăstire Simonopetra, b) 
Sfântul Munte. Ghid istoric şi turistic (1969), c) Îndrumătorul duhovni- 
cului, d) Adevărul. Îndrumător de orientare duhovnicească (1991), e) 
Alfabetul înțelepciunii (1984), £) Antologie de poezie (1980), g) În dialog cu 
lumina, h) Povestiri needitate, i) Apostolul Petru nu a fost niciodată la Roma 
Ş.a., a scris sau mai degrabă a compus şi editat un număr important 
de cărți de muzică bisericească, precum Ieoria generală a muzicii bise- 
riceşti (1969), Vecernia, Utrenia (1973), Sfintele cântări ale dumnezeieştii 
Liturghii (1992) — în care sunt prezente multe creaţii proprii, Anasta- 
simatarul lui loan Protopsaltul (1983), Antologie sacră (1990), Florilegiu 
muzical ş.a. În 1979 s-a ocupat de îngrijirea celui de-al treilea volum 
al Antologiei (Tauetov AvOohoyias), publicat de Editura V. Rigopou- 
los din Tesalonic. De asemenea, a înregistrat diferite casete cu exerci- 
ţii şi cântări bisericeşti extrase din cărțile sale de muzică. Printre uce- 
nicii săi se numără şi Apostol Papadopoulos, protopsaltul catedralei 
A Katholik&n-ul este locaşul central de slujbă al unei Mănăstiri (n. trad.). 


-  2La strana din partea stângă a unei biserici (n. trad.). 
3Din amintirile Episcopului de Rodostolos Hrisostom Lavriotul. 

mitropolitane a Atenei. Întreaga sa operă se află la Muzeul Muzicii 
din Tesalonic. Multe dintre compoziţiile sale au rămas needitate. 

Spre sfârşitul vieții, în 1995, a fost hirotonit diacon de către Con- 
stantin, Mitropolitul de Nea Ionia, în Biserica Sfintei Eftimia din Chal- 
cedon, iar apoi preot la Biserica Sfântul Gheorghe din Herâkleio. A 
primit şi oficiul de duhovnic la Biserica Sfânta Parascheva din Nea 
Ionia. Adormirea sa, în urma unei insuficiențe cardiace, petrecută la 
12 martie 2004, într-o zi de vineri, în jurul amiezii, în cea de-a doua 
săptămână din Postul Mare, ne-a umplut inimile de tristeţe, dar şi de 
nădejdea odihnei sale în Domnul. Slujba de înmormântare a avut loc 
în ziua următoare, în biserica cinstitului Proroc Ilie din Attiki, după 
dumnezeiasca Liturghie a Darurilor mai înainte Sfinţite. 

Patericul Sfântului Munte a fost editat pentru prima oară în 1978 
şi de atunci, datorită importanţei sale, a cunoscut cel puțin şase ediții 
până la cea din 1998. Întâlnirea mea cu moştenitorul drepturilor de 
autor asupra lucrării părintelui Andrei, d-l Alexandru K. Pantazis, 
care a fost unul dintre ucenicii săi la Seminarul Teologic Atoniada 
din Sfântul Munte şi care a avut parte de binecuvântarea de a-i purta 
de grijă din 1991 şi până în 2004, vieţuind alături de el în N. Herâkle- 
io (Atena), a devenit pretextul pentru a reedita această scriere într-o 
nouă formă şi de a organiza cuprinsul în funcţie de rânduiala ierar- 
hică a celor douăzeci de Mănăstiri, Schituri şi locuri de retragere ato- 
nite. O minimă simplificare a frazelor şi câteva corecturi gramaticale 
s-au impus, de asemenea, ca „necesare” pentru lectorul contempo- 
ran, dimpreună cu eliminarea unor repetiții cauzate de împărțirea 
anterioară în două volume. Bineînțeles, nu a avut loc nici o modifi- 
care cât priveşte evenimentele şi persoanele la care se face referire în 
lucrarea de față în vremea când autorul era încă în viață. [...] 

Îmi doresc ca prezenta ediție, prin descrierile minunilor şi nevoin- 
țelor ascetice ale părinţilor, prin valoroasele elemente istorice şi itine- 
rariile sale contemplative, să contribuie la revigorarea sufletelor noas- 
tre şi la păstrarea şi sporirea alesei moşteniri duhovniceşti şi culturale 
a iubitului Sfânt Munte Athos şi a neamului nostru ortodox. Amin! 


Preot Chrysovalântis Theodorou, 
Lakedaimon. 


La 15 iunie, în anul mântuirii 2010, 
Sfântul Ştefan, Attiki. 


Introducere 


Istorisiri din tradiţia vie a vieţii eremitice 


Primii monahi, locuitori şi pustnici ai Sfântului Athos aveau ca 
deviză şi scop al vieţii lor „trăieşte în ascuns”! o viaţă tainică şi feri- 
tă de fața oamenilor, dar descoperită şi curată în ochii lui Dumne- 
zeu, ochiul cel neadormit, aşa cum spuneau şi vechii greci: „există 
un ochi al judecății care le vede pe toate“; şi aceasta, deoarece cre- 
deau profund într-o existență, prezenţă şi sălăşluire a lui Dumne- 
zeu, Care nu Se limitează în timp şi spațiu, ci „pretutindenea este şi 
pe toate le plineşte'' şi Care a ales ca pe un vrednic sălaş al Lui ini- 
ma omului. 

Prin urmare şi aceia au iubit să fie singuri, în fața ochiului 
Dumnezeirii celei una şi singură, în Trei Ipostasuri şi în Trei Sori: 
Tatăl, Fiul şi Duhul Sfânt, spre a convorbi, a se ruga pretutindenea 
şi întotdeauna, a se simți foarte aproape de EI şi de părtăşia Sa şi a 
spune împreună cu Profetul David: „Binecuvânta-voi pe Domnul 
în toată vremea, întotdeauna lauda Lui în gura mea” (Ps. 33, 1-3). 

Trăiau ferindu-se de lume, departe de ea şi de bunurile ei părel- 
nice: slava deşartă sau semețţia vieții, iubirea de arginți şi iubirea de 
plăceri — aceste trei rele uriaşe. Şi în locul lor, cu ajutorul sărăciei, 
ascultării şi neîntinării vieţii, au căutat să afle isihia, seninătatea şi 
curăția minţii, care nu se găsesc decât în apropierea lui Dumnezeu, 
după ce mai întâi s-au slobozit de grijile şi frământările cu care via- 
ţa lumească este întrețesută şi împovărată. 


1 Aâ8e fwoac (Epicur, frag. 551). 

S-au atierosit cu totul rugăciunii, postului şi privegherii, cu 
puterea cărora şi-au curăţit inimile şi au primit de la Preabunul 
Dumnezeu darul şi harismele luminării dumnezeieşti, după care 
vin discernământul [duhovnicesc]!, clarviziunea şi preştiinţa, care 
toate împreună alcătuiesc bogăţia duhovnicească a tainicei luminări 
lăuntrice a minţii şi a inimii, şi astfel s-au învrednicit să vorbească 
cu Dumnezeu, asemenea Profetului Moise, față către față (£vcontoc 
Evoruic), la fel cum vorbeşte un prieten cu prietenul său. 

Au fugit de lume pentru a-L afla pe Dumnezeu, la Care jin- 
duiau cu ardoare şi pe Care-L doreau duhovniceşte. S-au îndepăr- 
tat de oameni pentru a se putea apropia mai mult de îngeri. Au 
lăsat bunurile vremelnice ale acestei vieți pentru a câştiga bunu- 
rile nemuritoare şi veşnice ale vieții viitoare, după cuvântul Dom- 
nului care spune: „oricine a lăsat case sau fraţi, sau surori, sau tată, 
sau mamă, sau femeie, sau copii, sau ţarine, pentru numele Meu, 
înmulţit va lua înapoi şi va moşteni viaţa veşnică” (Mt. 19, 29). 

Dar pentru ca să se petreacă toate acestea au îndurat cu o îndâr- 
jire de neînchipuit războiul trupului şi al patimilor şi, după Sfânta 
Scriptură, „au murit pentru lume şi au trăit în Hristos şi Hristos în 
ei”, aşa cum spune şi Apostolul Pavel: „şi nu eu mai trăiesc, ci Hris- 
tos trăieşte în mine. Şi viaţa de acum, în trup, o trăiesc în credința în 
Fiul lui Dumnezeu, Care m-a iubit şi S-a dat pe Sine Însuşi pentru 
mine” (Gal. 2, 20), pentru a se face următori întru toate Sfinţilor. 

Au luptat cu înverşunare şi cu răbdare nesfârşită împotriva 
ispitelor diavolului. Se războiau mereu cu duhurile hulii, pe care le 
învingeau cu slavoslovia cea de zi şi de noapte, şi înfruntau biruitor 
pe „stăpânul lumii şi stăpânitorul întunericului acestui veac” şi toa- 
te duhurile răutății, nimicindu-le capcanele cu ajutorul rugăciunii 
continue şi neîncetate a inimii şi a minții, pentru că neîntrerupt ros- 
teau cu inima, cu mintea şi cu buzele rugăciunea concisă, simplă şi 
teologică: „Doamne, lisuse Hristoase, Fiul lui Dumnezeu, miluieş- 
te-mă!” şi cu aceasta, după cum spune Sfântul Ioan Scărarul, „biciu- 
ieşte-i pe vrăjmaşi cu numele lui lisus”, locuitorii Pustiei îi loveau 
pe vrăjmaşii şi duşmanii de obşte ai neamului omenesc, pe demo- 
nii cei atotvicleni, repetând neîncetat numele dumnezeiesc al Dom- 


1 Scil. deosebirea duhurilor (n. trad.). 

nului şi Dumnezeului şi Mântuitorului nostru lisus Hristos. Acesta 
este în esență războiul nevăzut al fiecărui creştin. 

Cei care-şi caută sfârşitul vieții în singurătatea Peşterilor au 
fugit, după cum am spus, de însoțirea cu oamenii, nu pentru că îi 
urau, ci spre a ajunge la convorbirea cu sfinții îngeri. Se sileau pe 
sine prin diferite neajunsuri şi strâmtorări şi îşi chinuiau trupul ca 
să-l supună duhului şi ca dimpreună, atât trupul, cât şi duhul, să se 
supună voii lui Dumnezeu, după cum spune şi Apostolul neamu- 
rilor: „Ci îmi chinuiesc trupul meu şi îl supun robiei; ca nu cum- 
va, altora propovăduind, eu însumi să mă fac netrebnic” (I Cor. 9, 
27). La fel şi aceştia au refuzat orice dorință şi voie a lor, pentru a 
se supune desăvârşit voii lui Dumnezeu, în acord cu Sfânta Evan- 
ghelie care spune: „Că cine va voi să-şi scape sufletul îl va pierde; 
iar cine îşi va pierde sufletul pentru Mine îl va afla. Pentru că ce-i 
va folosi omului, dacă va câştiga lumea întreagă, iar sufletul său îl 
va pierde?” (Mt. 16, 25-26). În sens metaforic „sufletul” desemnea- 
ză însăşi voia şi dorința omului, care se ridică asemenea unui zid 
între Dumnezeu şi om şi ține departe mântuirea sufletului. De ace- 
ea şi aceşti locuitori ai Pustiei, credincioşi cuvântului lui Dumne- 
zeu, şi-au dat trupul şi au primit duh, au fugit de tulburare pentru 
a-şi afla isihia, s-au îndepărtat de marea turbată cu valurile înspu- 
mate ale vieții pentru a-şi găsi seninătatea dumnezeiască şi limanul 
mântuirii, şi în felul aceasta au descoperit şi au aflat fericita viață pe 
care au avut-o protopărinții în grădina Edenului, în Paradis. 

Astfel de îngeri pământeşti şi oameni cereşti au trăit în Sfân- 
tul Athos, în Muntele cu nume sfânt — Grădina Preasfintei —, o via- 
ță „în Hristos” ferită de ochii oamenilor. S-au adus şi se aduc ca 
jertfă pe ei înşişi nu doar pentru câştigarea vreunui folos personal, 
ci ca prin rugăciunea lor zilnică să aducă cereri şi rugăciuni întot- 
deauna pentru aproapele, pentru toată lumea, pentru pacea întregii 
lumi şi pentru mântuirea sufletească a tuturor oamenilor cu lacrimi 
fierbinţi — lucru pe care în lume nimeni nu-l face fără a fi mânat 
de vreun interes, după cum spune troparul Sfântului Antonie — 
cel dintâi pustnic: „Asemănându-te obiceiurilor râvnitorului Ilie şi 
urmând Botezătorului pe drepte cărări, Părinte Antonie, te-ai făcut 
locuitor Pustiului şi ai întărit lumea cu rugăciunile tale...” 

Aceşti oameni au urât lumea pentru a dobândi ca prieteni pe 
Dumnezeu, pe îngeri şi pe toți drepții şi cuvioşii dimpreună care, 
de la facerea lumii, prin viața lor în virtute au ajuns bineplăcuţi 
lui Dumnezeu. Prin cuvântul „lume” nu ne referim la oameni, ci la 
ornamentele false ale vieții de lume care într-o zi vor fi desființa- 
te, adică la podoabele aparente, la înfăţişarea încărcată cu diferite 
„Zorzoane”, la îmbrăcămintea deşănţată care, toate laolaltă, ducla o 
viețuire dezordonată şi provoacă nimicirea veşnică a omului. 

De-a lungul timpului, în diferite locuri din Sfântul Munte, au 
trăit oameni cu o voinţă şi suprafirească lepădare de sine, a căror 
viaţă a fost descoperită de Bunul Dumnezeu, după moartea lor, în 
chip minunat. 

O parte dintre cele pe care, din vreme în vreme, ni le-au făcut 
cunoscute părinți cuvioşi şi monahi virtuoşi din Sfântul Munte, din 
a căror viață ne-am învrednicit a ne împărtăşi, lucruri auzite de pe 
sfintele lor buze şi care alcătuiesc tradiţia vie a monahilor din Sfân- 
tul Munte, vom încerca să le istorisim şi să le descriem, ca pe unele 
ce sunt bune şi folositoare, dar şi utile pentru monahii mai tineri, cu 
ajutorul lui Dumnezeu şi cu rugăciunile sfinte ale acestor monahi 
binecuvântaţi, dintre care unii, cu toată vârsta lor înaintată, se mai 
află pe sfântul câmp de luptă al acestei vieți. 


Venirea în Sfântul Munte 


Era aprilie 1933, când am plecat din portul Kalamata pe cora- 
bia cu aburi „Naukratousa” spre Sfântul Munte, cu scopul de a-l 
vedea după trei ani pe fratele meu mai mare Teofil, singurul meu 
frate după trup. 

Am străbătut trecătoarea Kavo-Maleas: pe vreme de furtună şi 
am ajuns la Gytheio, unde am poposit câteva ceasuri pentru descăr- 
carea mărfurilor. 

După trei zile şi trei nopți am ajuns în Pireu. Acolo am zăbovit 
şase ore. Pentru prima dată am mers cu tramvaiul şi am vizitat Ate- 
na: nu împlinisem încă 17 ani. Atena nu mi-a plăcut. Ne-am întors 


' Promontoriu în partea de sud-est a Peloponezului (n. trad.). 

în Pireu şi spre seară am plecat spre Halkida. Acolo am aşteptat 
şase ore refluxul apelor, pentru a ni se deschide podul ca să putem 
trece. De acolo am intrat în Golful Pagasitic şi am ajuns la Volos, 
unde am rămas o jumătate de zi. 

Îmi amintesc cum pescarii prinseseră mult peşte, plaja fiind inun- 
dată de nenumărate pălămide vrednice de jinduit. Pentru prima dată 
vedeam atât de mult peşte. Echipajul corabiei, căpitani şi marinari, le 
cumpărau şi le găteau pe cărbuni sau prăjite şi beau vin din belşug. 

Unul dintre şefii echipajului, dacă a văzut că mă retrăsesem în 
cabina mea și stăteam singur, a venit şi mi-a zis: 

— Vrei, flăcău, să-ți pregătesc ceva de mâncare, să-ți gătesc niște 
pește proaspăt și să bem un vin dulce? 

Rudele mele, care m-au însoțit până în portul din Kalamata şi 
m-au urcat pe vapor, mi-au dat atât merinde, cât şi cele trebuincioase 
pentru întreaga călătorie, ca să nu cobor de pe vapor în fiecare port 
și să mă pierd, ca un băiat de la ţară ce eram, dar și porunca clară 
să-mi port de grijă. lar pe corabie urma să nu permit nimănui să intre 
în cabina mea, deoarece cu vaporul călătoreşte multă lume și de tot 
soiul și există primejdia de a întâlni oameni răi, și de aceea nu spu- 
neam nimănui locul unde mergeam și scopul călătoriei mele. Astfel 
că nu am acceptat invitația marinarului de a mânca împreună. 

Când am ajuns în Tesalonic, corabia era atât de... nouă, încât a 
trebuit să i se repare motoarele și pentru aceasta am rămas în docu- 
rile Golfului Termaic două zile și două nopți. 

Lumea care călătorea intra și ieșea de pe corabie, eu însă rămă- 
sesem în cabina mea și n-aveam de gând să mă urnesc din loc. 
Citeam o carte și mă gândeam când va ajunge corabia în Dafne 
(portul central al Sfântului Munte), ca să-mi văd fratele și pe vărul 
tatălui meu, ieromonahul Onufrie Moustâkis, care se afla cu fratele 
meu şi care este şi astăzi! în viaţă, fiind părinte duhovnic la Biserica 
Sfântul Constantin a Sfântului Mormânt din Ierusalim. 

Atunci a venit iar la mine același marinar, Panaghiotis era 
numele lui, și mi-a propus să ieșim împreună în Tesalonic, ca să 
vedem orașul și să bem un ouzo.? Eu am găsit astfel prilejul de a-l 


'La momentul scrierii cărții (n. trad.). 
*Băutură alcoolică aromată, numită şi mastică (n. trad.). 

întreba când vom pleca din Tesalonic și când vom ajunge la Dafne, 
portul Sfântului Munte. După ce mi-a lămurit aproximativ ziua și 
ora, am coborât de pe vapor și i-am trimis fratelui meu o telegramă 
pentru a-l informa că în ziua următoare, spre seară, aveam să ajun- 
gem în Dafne. 

Înfățişarea Tesalonicului, cu multele sale biserici vechi bizan- 
tine, precum cea a Sfintei Înțelepciuni a lui Dumnezeu', a Icoa- 
nei [Maicii Domnului] Nefăcute de Mână Omenească?, a Sfântu- 
lui Dumitru, a Sfintei Ecaterina și multe alte străvechi biserici, cu 
Fortificațiile lui şi cu Turnul Alb și cu alte monumente istorice, pre- 
cum Arcul de Triumf al lui Galeriu aflat în Kamara, palatul imperial 
din perimetrul Hipodromului ș.a., m-a cucerit. 

Corabia noastră cu aburi, o ruginitură, după o călătorie chinui- 
toare, a avut nevoie de șapte zile pentru a ajunge în Dafne. 

În Dafne mă aștepta starețul fratelui meu, monahul Ioachim, 
care m-a întâmpinat cu multă bucurie. Ne-am lăsat lucrurile la pră- 
văliile din Dafne și ne-am dus pe jos în capitala Sfântului Munte, 
Kareea, pentru a rezolva problema permisului de ședere. 

După două ore și jumătate de mers pe jos am ajuns la casa (Chi- 
lia) starețului și duhovnicului, unde mă aștepta fratele meu. După 
cei trei ani de când nu-l mai văzusem, mi s-a părut înalt, așa cum 
era îmbrăcat în rasă. Cu puţinele fire de barbă, la cei 21 de ani ai săi, 
avea o înfățișare dulce și atât de frumoasă, încât mi se părea că văd 
chipul Stăpânului Hristos, mi se părea că văd un înger, și nu un om, 
atât de încântător era. 

Am așteptat trei zile până să-mi fie rezolvată problema actelor, 
ca să mă pot odihni după călătoria care durase atâtea zile. 

Starețul fratelui meu, Ioachim, era un monah cu un ten mai 
întunecat, serios, cu o înfățișare aparent sălbatică, dar senin, vesel, 
blând, delicat în maniere şi plin de bunătate; cuvintele sale erau 
într-atât de pline de înțelepciune și poveţe (vorbea adesea în para- 
bole), încât te vrăjea, te impresiona și te cucerea strălucirea duhov- 
nicească a sufletului său (numele lui de mirean fusese loan Bâlasis 


şi era de origine din localitatea Dafne, aflată în zona Kalâvryta). 
' Sau Sfânta Sofia; în vechime bisericile care purtau acest nume, fiind închina- 
te Mântuitorului Hristos - Înţelepciunea lui Dumnezeu, prăznuiau de Înjumătăţirea 


Praznicului (n. trad.). 
2 AxeuponoimToG. 

La Chilia Nașterea Domnului, unde am rămas vreme de trei 
zile, l-am cunoscut pe Starețul părintelui Ioachim, monahul Onu- 
frie, care vreme de mulți ani a fost Tipicar! şi Anagnost la străve- 
chea biserică a Protatonului. Era plin de bunătate şi avea un glas 
dulce, răsunător asemenea tunetului şi foarte melodios, care atin- 
gea cu uşurinţă pe scara muzicală sunetele acute şi baritonale. I-am 
cunoscut şi pe ceilalți frați duhovniceşti ai părintelui Ioachim, pe 
părintele Andrei, pe părintele Dionisie şi pe părintele Cosma, toți în 
vârstă, cu bărbi albe, venerabili la înfăţişare şi nobili în purtări, care 
m-au primit cu bucurie. 

În cea de-a treia zi, împreună cu părintele Ioachim şi cu fratele 
meu, monahul Teofil-Pantelimon, ne-am întors în portul Dafne ca 
să ne ducem la Chilia unde locuiau, aflată în cea mai sălbatică par- 
te a Athosului, în fața vârfului Atonului, acolo unde se află Chiliile 
din Kerasiă. 

Din portul Dafne nu plecau curse maritime regulate. Am găsit 
un barcagiu, pe nume Moş-Gheorgăchis, care s-a arătat dispus să ne 
ducă până la Nea Skiti? pentru 25 de drahme. 

Din fericire, marea a fost liniştită şi, după şase ceasuri de vâslit, 
încet-încet am ajuns cu Moş-Gheorgâchis la Noul Schit. 

De pe mare priveam stâncile care-mi păreau a fi fost sculptate 
de o mână dumnezeiască, vedeam vârful gigantic al Atonului cum 
se ridica din mare năprasnic, ajungând până la cer. Vedeam clădiri- 
le uriaşe ale Mănăstirilor zidite pe stânci şi aproape de țărm şi mă 
cuprindeau frica, veneraţia şi extazul. Socoteam că nu era cu putin- 
ță ca acestea să fi fost făcute numai de mână omenească, ci că trebu- 
ia să fi mijlocit ajutorul şi puterea lui Dumnezeu. Vedeam feluritele 
Colibe care, asemenea unor cuiburi de vulturi, sunt presărate între 
Dafne şi Simonopetra, şi mă cuprindea uimirea la gândul că în ace- 
le locuri, pustii şi fără apă, s-au sălăşluit oameni! 

Când am trecut prin dreptul Mănăstirii Simonopetra, uimirea 
mea a ajuns la culme, de parcă Mănăstirea uriaşă, zidită pe acea 
stâncă abruptă, era o fortăreață sau un pod plutitor care, între cer 
şi pământ, muta sufletele de pe un tărâm pe altul, întrucât creştetul 
- 1Oficiul persoanei care se ocupă de rânduiala tipiconală ce trebuie respectată la 


sinaxele liturgice, cu precădere la praznice (n. trad.). 
2Scil. Noul Schit (n. trad.). 

Mănăstirii, de la înălțimea mării, mi s-a părut că ajunge până la nori 
— un lucru minunat, sublim şi înfricoşător. 

Puțin mai încolo am întrezărit Mănăstirea Sfântului Grigorie!, 
zidită şi aceasta pe o stâncă neclintită pe care o lovesc zi şi noapte 
valurile înspumate ale Mării Egee: o construcție măreață, impunătoa- 
re şi minunată, pe țărmul mării, este această Mănăstire care ferește 
sufletele să nu le nimicească diavolul întru mânia sa ucigătoare de 
oameni, asemenea unui far ce apără corăbiile de naufragiu. 

Cum barca noastră avansa încet-încet, au început să ni se înfăți- 
şeze înaintea ochilor priveliști — una mai atrăgătoare decât alta — pe 
care le formau stâncile de pe țărmuri. 

După [Mănăstirea] Grigoriu, la o jumătate de ceas de mers 
cu barca, în fața noastră a apărut, asemenea unui leviatan, o altă 
Mănăstire: a Sfântului Dionisie. Cu statura ei înaltă şi povârnită, 
ivită din mare pe neaşteptate şi abruptă, cu frumoasele-i grădinu- 
ţe de parcă ar fi pictate şi ireale, suspendate sus pe stânci, te face să 
crezi că a răsărit chiar dintre stânci. 

După Mănăstirea Dionisiu am văzut cum strălucea la orizont, 
departe de mare, dar nu la mai mult de doi kilometri, la poalele stân- 
cilor şi mai jos de piscurile înzăpezite ale Atonului, asemenea unui 
diamant colosal, Mănăstirea tăiată în marmură a Sfântului Pavel, cu 
multele şi întinsele ei grădini, cu livezile de măslini şi viță-de-vie, 
pe o costişă nesfârşită. 

Un mare laborator al virtuţii şi sfințeniei: sufletele care intră în 
ea sunt arămite şi făurite pe nicovala răbdării cu ciocanele ascultă- 
rii, pentru a ajunge cu totul dalbe şi auroase şi spre a se ridica — cele 
care se învrednicesc să-şi afle sfârşitul acolo — spre culmile Atonu- 
lui, iar de acolo, mult mai uşor, spre înălțimile cereşti. 

Fericiţi cei care locuiesc în casa Domnului şi în lăcaşurile Sale 
iubite! 

Nu după multă vreme am zărit Noul Schit. Era atât de măreț 
cu frumoasele Colibe ale nevoitorilor, rânduită fiecare cu câte o 

' Denumirile unor Mănăstiri din Sfântul Munte au fost preluate în limba româ- 
nă păstrându-se forma substantivală a cazului genitiv: astfel „Grigoriu“ este forma de 
genitiv a substantivului propriu Grigorie ([pnyopiov = a lui Grigorie), în speţă fiind 
vorba de Mănăstirea Sfântului Grigorie sau, dacă optăm pentru cazul nominativ, de 


Mănăstirea Sfântul Grigorie; la fel se petrece şi în cazul Mănăstirilor Dionisiu (a Sfân- 
tului Dionisie), Esfigmenu, Karakalu sau Xiropotamu (n. trad.). 

bisericuță proprie, cu măslinii şi cu copacii săi roditori, cu florile, 
ierburile şi frumuseţile sale naturale, de-am crezut că am intrat în 
Rai. Ne-am apropiat de debarcader, i-am dat lui Moş-Gheorgâchis, 
care ne-a adus cu barca din Dafne până la Nea Skiti, cele 25 de drah- 
me — suma asupra căreia ne-am învoit — şi ceva în plus. În tot acest 
răstimp Moş-Gheorgăchis n-a scos un cuvânt: se pare că spunea [în 
sinea sa] rugăciunea: „Doamne, lisuse Hristoase, Fiul lui Dumne- 
zeu, miluieşte-mă!” Am tras această concluzie deoarece, câte-oda- 
tă, din încordare, rugăciunea, pe care o spunea în sinea sa, o rostea 
şi cu glas tare. Admiram simplitatea acestui om pentru că, de înda- 
tă ce a luat banii, a făcut metanie în faţa Starețului şi, după ce ne-a 
spus o mie de „mulţumesc“, l-am auzit zicând în timp ce se înde- 
părta: „Slavă Ţie, Dumnezeule, slavă Ţie, Dumnezeule, slavă Ție, 
Dumnezeule! Măi Gheorgâkis, ai scos astăzi un câștig însemnat, ai 
luat treizeci de drahme, ce altceva mai vrei? Măi Gheorgâkis, să fii 
mulțumit, copiii tăi o să mănânce din belşug, slavă Ţie, Dumneze- 
ule!” Lucrul acesta m-a mişcat profund. După aceea ne-am adunat 
şi noi lucrurile, ne-am pus desagile pe umăr şi am început să urcăm 
spre Schitul Sfânta Ana. 

Pe la apusul soarelui ajunseserăm deja la Coliba! de nevoitori 
sihaştri a cărei biserică era închinată Buneivestiri, aflându-se în par- 
tea cea mai înaltă a acestui Schit?. 

Acolo un Bătrân cu barbă albă, ca un personaj biblic, cu chipul 
și întreaga făptură strălucind de bucurie şi curăţie, părintele Gavriil, 
semăna mai mult cu un patriarh şi cu un înger, decât cu un om. Părin- 
tele Gavriil, care era pentru Starețul nostru Ioachim şi prieten şi frate 
[duhovnicesc], ne-a primit cu multă bunătate. Asemenea patriarhu- 
lui Avraam ne-a rugat să rămânem la săraca, dar mult-primitoarea 
lui Colibă. Dar ce Colibă? Mai bine i-am spune clădire cu trei etaje. 
Dar în Schituri, casele, oricât de mari ar fi, se numesc „Colibe”. 
„1 Coliba, pentru spaţiul Sfântului Munte, este o casă de dimensiuni variabile, 
care include în acelaşi ansamblu, în afară de spaţiul şi dependințele necesare locuirii, 
o biserică sau un paraclis; pentru detalii, vezi studiul introductiv (n. trad.). 

2Schitul este un ansamblu de Colibe, care în afară de biserica sau paraclisul exis- 
tent la fiecare dintre acestea, implică prezența unui locaş de cult central numit Kyria- 


kn, unde se reunesc toți viețuitorii Schitului duminica şi în sărbătorile mai importan- 
te de peste an; pentru detalii, vezi studiul introductiv (n. trad.). 

Am rămas la acea Colibă primitoare în seara respectivă, unde 
pentru prima dată am auzit sfaturi duhovniceşti şi istorii despre 
monahi și părinți îmbunătăţiți și sporiți duhovniceşte de la Schitul 
Sfânta Ana. 

În ziua următoare am început să urcăm pe drumul abrupt care 
duce spre vârful Atonului, unde, după o oră şi jumătate, am ajuns pe 
coama unde se află culmea Muntelui Carmel. Acolo este locul unde 
se încrucişează toate drumurile ce duc spre vârful Aton: apucând în 
stânga, atât în sus, cât şi în jos drumul duce la vechiul Schit Sfân- 
tul Vasile şi puțin mai spre dreapta duce la Katounâkia, Karoulia şi 
Sfânta Ana Mică. Pretutindeni în aceste locuri sunt risipite, departe 
unele de altele, Sihăstriile, Colibele şi Peşterile fraților duhovniceşti 
isihaşti, care se liniştesc, petrecând „în Pustie”. 

Iar noi, odată ce am ajuns aici, după ce ne-am închinat la o cru- 
ce mare de lemn, așezată acolo de părinţi, am început să coborâm 
pe un teren înclinat, unde se află răsfirate nouă Chilii care au pro- 
priile lor bisericuțe şi o întindere cultivabilă, cu grădini, vii, măslini 
şi alți pomi fructiferi, într-o margine, undeva mai jos, aflându-se 
trei Colibe care se aseamănă cu nişte peşteri. 

Aceasta este, mi-au spus, zona Kerasiă, care se află între câteva 
redute naturale: la răsărit şirul montan Castrul de fier, la nord-vest 
vârful Atonului, şi la sud-vest Muntele Carmel şi marea, unde mai 
demult se găsea portul Kerasiă. La vremea respectivă (1933) la Kera- 
siă viețuiau aproximativ cincizeci de monahi. 

În acest ţinut, care aparține jurisdicțional Marii Lavre, am rămas 
cu Starețul meu, părintele Ioachim, mai mult de 10 ani, iar apoi, în 
perioada ocupației germane, am plecat împreună în Kareea. 

Cât am stat la Kerasiă, am cunoscut îndeaproape toate Schi- 
turile dimprejur, de la Nea Skiti ce aparține de Mănăstirea Sfân- 
tul Pavel până la Marea Lavră - zona Sfântului Munte ce, în acord 
cu mărturia comună a tuturor celor care au trecut şi au locuit aici, 
este partea cea mai duhovnicească a întregului Sfânt Munte; aici au 
avut loc cele mai importante evenimente duhovniceşti şi sfinte des- 
coperiri. Dacă am asemăna metaforic Sfântul Munte cu o biserică 
desăvârșită, atunci această zonă este altarul spiritual al acestei bise- 
rici a Athosului. 

În toată această zonă am cunoscut părinți vrednici de respect 
şi [mari] duhovnici, care trezeau admiraţia şi cutremurul spiritual 
numai la simpla lor vedere şi nimeni n-ar fi pregetat să se plece în 
faţa lor, să le sărute mâna, ca să primească rugăciunea şi binecuvân- 
tarea lor. 


Ce a oferit Sfântul Munte Ortodoxiei 


Sfântul Munte, un loc atât de spiritual şi de sfânt, din vremea 
în care a fost locuit de [cei dintâi] monahi promotori ai idealurilor 
creştine, plini de credinţă şi dragoste de Dumnezeu şi de aproapele, 
a primit şi găzduit la sânul său, în decursul vieții, evoluţiei şi acti- 
vității sale de mai bine de o mie de ani, bărbați erudiţi şi înţelepţi în 
toate privinţele. 

Aceşti creştini credincioşi, ca simpli monahi, diaconi, prezbi- 
teri, egumeni, stareți, duhovnici, arhierei şi chiar patriarhi, cu cre- 
dința arzătoare, cu pregătirea, cu înțelepciunea şi deprinderile lor 
dumnezeieşti, cu smerenia, cu vieţuirea lor virtuoasă şi curată şi, 
în general, prin pilda vieţii lor sfinte, au dau Bisericii Maice un aju- 
tor foarte însemnat. l-au fost de mult folos şi prin harul lui Dumne- 
zeu au păstrat, salvat şi dat mai departe sfintele Tradiţii, mărturisi- 
rea credinței ortodoxe, şi au asigurat autoritatea Bisericii celei una, 
sfântă, sobornicească! şi apostolică, aşa cum a fost întemeiată de 
Sfinţii Apostoli şi transmisă mai apoi de urmaşii acestora. 

Însă pentru ca toate acestea să reuşească, s-au ridicat, cu abne- 
gaţie şi jertfă, la vremea potrivită, împotriva diferitor duşmani ai 
Credinței Ortodoxe, văzuți şi nevăzuţi, atei, adepţi ai materialismu- 
lui şi eretici cu nume rău, care din vreme în vreme au apărut în 
Biserică asemenea unor ciuperci otrăvitoare. 

În afară de sfintele lor scrieri, poeme, slujbe sfinte, biografii ale 
Sfinţilor şi diferite alte cărți moralizatoare lăsate Bisericii noastre, 
s-au dăruit pe sine asemenea unei arderi de tot şi asemenea unor 
jertfe sfinte de bunăvoie aduse Domnului şi Mântuitorului nostru 
lisus Hristos, a Cărui viață au urmat şi au încercat, pe cât cu putin- 
ță, să o imite şi, prin harul lui Dumnezeu, au împlinit cuvintele Sfin- 


' Scil. katholică, universală (n. trad.). 

tei Scripturi şi ale Profeţilor, după cum spune şi Pavel, Apostolul 
neamurilor: „le-au socotit pe toate ca pe nişte gunoaie, [numai şi 
numai] pentru a-L câştiga pe Hristos” (cf. Filip. 3, 8). 


Sfinţi aghioriți 


Sfântul Athos, în afară de nenumărații Sfinţi ale căror nume nu 
le cunoaştem -— o parte vor fi menţionaţi în acest studiu -, a adus 
Bisericii o mulțime de alţi Sfinţi, Cuvioşi Mucenici şi Cuvioşi Părinţi 
de Dumnezeu purtători, cunoscuți şi vestiți precum cei de la: 


Marea Lavră 


Sfântul Petru Atonitul, Sfântul Atanasie, ctitorul acestei Mănăs- 
tiri. Sfântul loan Cucuzel. Sfântul Grigorie Domesticul. Sfântul Gri- 
gorie Palama. Sfântul Grigorie Bizantinul. Sfântul Maxim Kavso- 
Kalivitul. Sfântul Nifon, Sfântul Nil Izvorâtorul de Mir, Sfântul 
Acachie cel Nou -— întemeietorul Schitului Kavsokaliviei, Cuvio- 
sul Mucenic Pahomie, Cuviosul Mucenic Roman, Cuviosul Muce- 
nic Nicodim, Cuviosul Mucenic Damaschin, Cuviosul Constantin 
preotul din Moshovo, Cuviosul Gherontie — întemeietorul Schitu- 
lui Sfânta Ana, Cuviosul Sofronie, a cărui viață este asemănătoare 
cu cea a lui Alexie „omul lui Dumnezeu”. Cuviosul Mucenic Maca- 
rie, Cuviosul Mucenic Nicodim de la Sfânta Ana, Cuviosul Mucenic 
Cosma, Cuviosul Mucenic Luca, Cuviosul Mucenic Ilarion, Cuvio- 
sul Mucenic Nichita, Cuviosul Mucenic David, Cuviosul Mucenic 
Pavel, Cuviosul Mucenic Nectarie, înțelepții dascăli ai Pustiei: iero- 
monahii Dionisie Retorul şi Mitrofan, primii sălăşluitori la Sfânta 
Ana Mică şi ultimul Sfânt Sava, care a adormit în Insula Kalymnos 
în 1948, a viețuit în Sfântul Munte la Sfânta Ana şi a fost ucenic al 
Sfântului Nectarie, Episcopul Pentapolei. 


Vatoped 


Cei trei frați ctitori ai acestei Mănăstiri: Atanasie, Nicolae şi 
Antonie, originari din Adrianopole. Cuviosul Ghenadie, Cuvio- 
sul Neofit, egumenul Ioanichie. Vimatarul: Diăkonos, egumenul 


! Paraclisierul însărcinat cu îngrijirea Sfântului Altar, care poartă asupra sa şi 
cheile de la raclele Sfintelor Moaşte (n. trad.). 

şi Cuviosul Mucenic Eftimie dimpreună cu cei 12 ucenici care au 
fost spânzurați de adepţii latino-cugetători ai unirii mincinoase a 
lui Bekkos, Cuviosul Nicodim Starețul — dascălul Sfântului Grigo- 
rie Palama -, Cuviosul Evdochim sau Sava, ale cărui sfinte moaşte 
au fost aflate nestricate, răspândind o mireasmă negrăită, Cuviosul 
Agapie, Cuviosul Maxim Grecul. 

Ivir 

Cuvioşii loan, Eftimie şi Gheorghe, ctitorii Mănăstirii Ivir, Cuvi- 
osul Gavriil, ivirit şi acesta la origine. Egumenul şi cei 13 monahi 
care au mucenicit pe vremea latino-cugetătorilor lui M. Paleolo- 
gul şi a lui |. Bekkos. Sfântul leroteu cel Nou din Insula Kalymnos. 
Cuvioşii Mucenici Iacov, Iacov diaconul şi Dionisie Monahul. Cuvi- 
osul Mucenic Procopie. Cuviosul Mucenic Eftimie. Cuviosul Muce- 
nic Ignatie, Cuviosul Mucenic Acachie. Cuviosul Mucenic Onufrie. 
Sfântul Kallistos, ucenicul Sfântului Grigorie Sinaitul şi Patriarh al 
Constantinopolului. 


Hilandar 

Sfinţii Sava, mai târziu Mitropolit de Peci (Serbia) şi tatăl său 
Simeon, ctitorii Mănăstirii, domnitori sârbi. 

Dionisiu 

Cuviosul Dionisie, ctitorul Mănăstirii. Cuviosul Dometie. Sfân- 
tul Nifon, Patriarhul Constantinopolului. Cuvioşii Mucenici Maca- 


rie şi Ioasaf. Cuvioşii Macarie şi Leontie Izvorâtorul de Mir. Cuvio- 
sul Filoteu. Cuvioşii Mucenici Hristofor, Ghenadie şi Iosif. 


Cutlumuş 


Cuviosul Mucenic Ciprian. Cuviosul Mucenic Gherasim. Cuvi- 
osul Mucenic Gherasim din Hydra. 


Pantocrator 


Sfântul Theonas, Mitropolitul Tesalonicului. Cuviosul Teofil 
Izvorâtorul de Mir. 


Xiropotamu 
Sfântul Pavel — ctitorul Mănăstirii, de stirpe împărătească. 

Zografu 

Sfântul Cosma Bulgarul. Cei 24 de mucenici pe care latino-cuge- 
tătorii i-au ars în turnul Mănăstirii. 

Dohiariu 


Sfântul Eftimie, ctitorul acestei Mănăstiri. Sfinții Neofit şi Efti- 
mie. Sfântul Teofan din loanina. 


Karakalu 
Cuviosul Mucenic Ghedeon. 
Filoteu 


Cuviosul Teodosie, Mitropolit de Trapezunt. Cuviosul Muce- 
nic Damian. Cuviosul Dometie. Cuviosul Simeon cel Desculț. Sfân- 
tul Cosma Etolianul, cel întocmai cu Apostolii. 


Simonopetra 
Sfântul Simon Izvorâtorul de mir şi ctitorul acestei Mănăstiri. 


Esfigmenu 

Cuviosul Atanasie cel Nou, Patriarhul Constantinopolului. 
Cuvioşii Mucenici Agatanghel şi Timotei, Cuviosul Damian sihas- 
trul şi Izvorâtorul de mir. 

În jurul Kareii s-au desăvârşit prin asceză sau martiriu cuvioşii: 
Filoteu şi Nectarie, ucenicul său, de la Chilia Iâgari. Cuvioşii Muce- 
nici „Protos”! şi alți 13 părinţi şi Stareți de la Chiliile din preajmă, 
care au mucenicit de pe urma latino-cugetătorilor, în vremea lui 
Bekkos. Cuviosul Nichifor, care a fost latin? şi a devenit ortodox şi 
a scris o metodă privitoare la rugăciunea minţii. Cuviosul Teoclit 
al Filadelfiei — dascălul Sfântului Grigorie Palama în privința rugă- 
ciunii minții. 


1 Protos-ul, funcţie păstrată şi în zilele noastre sub numele de întâiul-epistat sau 
protepistat, este egumenul onorific al Sfântului Munte (primus inter pares) şi preşedin- 
tele Sfintei Intendenţe, având dreptul de fi ales numai din rândul delegaților la Sfânta 
Comunitate, care vin din partea primelor cinci Mănăstiri în ordine ierarhică din Sfân- 
tul Munte: Marea Lavră, Vatoped, Ivir, Hilandar şi Dionisiu (n. trad.). 

2 Scil. romano-catolic (n. trad.). 

3 Filocalia (ediţia greacă), p. 869. 

În afară de Sfinţii pe care Sfântul Munte i-a dat Bisericii, la fel 
de mare este contribuţia sa în ceea ce priveşte: 

a) Societatea umană, prin regimul democratic de guvernare şi 
prin modul remarcabil de alternare, într-o bună şi cuvenită rându- 
ială, a celor care deţin puterea. În felul acesta se arată societății un 
exemplu viu de cârmuire şi administrare politică valabil pentru toate 
popoarele lumii, în absenţa oricăror polemici şi dispute (vezi Statutul 
Sfântului Munte, Administrarea şi Schimbarea Sfintei Intendenţe:!). 

b) Neamul nostru: contribuţia aceasta, atât sub aspect spiritual, 
cât şi material, este importantă [pentru următoarele motive]: 

1. Sfântul Munte a fost socotit, încă din perioada precreştină, 
un „munte sacru“; mulți filosofi studiau astrele de pe culmea lui, 
cercetau natura, învățându-i lucruri foarte folositoare pe ceilalți 
oameni, după întoarcerea în mijlocul lor. 

2. Într-una din întinsele aşezări din zona Marii Lavre, acolo 
unde astăzi se află Chiliile din Kerasiâ, pe care la vremea respectivă 
o numeau Uranpole?, exista o şcoală de vestale. La această şcoală 
erau trimise din toate oraşele greceşti, care fiecare în parte consti- 
tuia un [mic] regat, fecioare, care erau instruite să-i ajute pe preoții 
idololatri la ceremoniile lor, să aibă grijă de templele lor, devenind 
preotese; era un fel de şcoală pregătitoare cu caracter religios. Aces- 
te preotese, după stagiul de pregătire, erau trimise să slujească la 
templele de pe teritoriul statului elin. 

Acest oraş se afla sub autoritatea [exclusivă] a femeilor şi nici 
un bărbat nu intra aici. Dacă se întâmpla, din greşeală, să intre în 
acest loc vreun bărbat, el trebuia sacrificat idolilor. 

3. Aşa cum în vremea aceea Sfântul Munte fumiza templelor 
preotese, în același fel de la începutul sălășluirii monahilor care s-au 
afierosit adevăratului Dumnezeu, a monahilor cultivați şi formaţi 
- 1Organ de conducere, executiv şi judecătoresc al administrației atonite, alcă- 
tuit din patru delegaţi — intendenţi ai Mănăstirilor aghiorite cu mandat anual, care 
se ocupă de problemele economice şi de corespondenţa Sfintei Comunităţi; fiecare 
dintre aceştia este posesorul unuia dintre cele patru elemente, din care este alcătuită 
ştampila cvadripartită a Sfintei comunități, necesară validării oricărui document emis 


legal de aceasta (n. trad.). 
2Ovpavovnoân — Oraşul Cerului (n. trad.). 

spiritual, a oferit și oferă Bisericii, nu doar celei din Grecia, ci și celei 
din alte zone geografice, dascăli înţelepţi, preoţi, arhierei, clerici și 
preoţi de orice grad, oameni virtuoși și sfinți. 

4. Aportul material al Sfântului Munte faţă de neamul şi popo- 
rul nostru constă în asistenţa și sprijinul oferite în vremurile de răs- 
cruce din viaţa statului grec. Sfântul Munte a fost şi este gata în ori- 
ce clipă să ofere prin jertfe sfinte și ajutor material asistență duhov- 
nicească sfintelor lupte naţionale pentru eliberarea neamului nostru 
de sub jugul cuceritorilor păgâni și împotriva campaniilor celor de 
alt neam și ale cruciadelor papale. 

5. În anuarul Kalavritelor (manuscrisul 1703) se menționează 
că după 963 un împreună-nevoitor al Sfântului Atanasie Atoni- 
tul a plecat din Sfântul Munte și a ridicat în apropierea localității 
Kalăvrita Mănăstirea Sfintei Lavre, acolo unde a fost înălțat pentru 
prima dată stindardul Revoluţiei de la 1821 și au fost binecuvântate 
armele ce au adus poporului, cu ajutorul lui Dumnezeu, libertatea. 
Dar şi numai ca simplă instituţie, Sfânta Lavră — sora duhovniceas- 
că a Marii Lavre din Sfântul Munte —, prin contribuţia sa deosebi- 
tă face cinste Bisericii, pentru că prin eforturile sale formează tineri 
care devin stâlpi de susținere ai acesteia. 

6. Sfântul Munte a adus lumina asupra neamului nostru prin 
intermediul misionarilor săi, așa cum a făcut Sfântul Cosma Etoli- 
anul, care prin predică înflăcărată și prin viaţă virtuoasă a vegheat 
asupra creştinilor şi i-a ajutat să rămână fideli credinţei creștine și 
conştiinţei patriotice elene. A înălțat biserici, a înființat peste 300 de 
școli primare și 16 şcoli de învățământ mediu pentru copiii eleni, 
care să învețe limba greacă şi să aibă parte de educaţie religioasă 
şi, prin predicile sale luminate, care acum au ajuns cărți, ajută, hră- 
neşte şi îi îndeamnă pe creştini până în ziua de astăzi să păzească 
poruncile lui Dumnezeu şi să-şi cunoască îndatoririle față de Dum- 
nezeu şi față de semeni. 

7. Prin intermediul kollyvazilor! Sfântul Munte a ajutat duhovni- 
ceşte neamul elen subjugat, pentru că aceştia s-au răspândit în insu- 
lele Mării Egee şi în diferite locuri din ţară şi au întemeiat centre spi- 
-1Mişcare de redescoperire a tradiției creştine, născută în Sfântul Munte, între ai 


cărei conducători se numără, printre multe alte personalități ale sec. al XVIII-lea- al 
XIX-lea, şi Sfântul Nicodim Aghioritul; pentru mai multe detalii vezi cartea lui Elia 

rituale, Sfinte Mănăstiri şi diferite şcoli unde au absolvit mulţi dintre 
scriitorii, poeții, romancierii şi folcloriştii eleni, precum Alexandros 
Moraitidis, Alexandros Papadiamandis şi mulți alţii, care au lăsat în 
urma lor nemuritoare romane şi scrieri de etnografie și folclor. 

8. În afară de cei cunoscuți, au existați şi mulți alți părinți aghio- 
riți asemenea lui Cosma Etolianul, ale căror nume ne sunt necunos- 
cute şi care, „pentru Hristos şi pentru sfânta credință” şi pentru 
apărarea neamului nostru de pervertire şi distrugere, şi-au vărsat 
sângele şi s-au jertfit, ca noi să avem parte de mult-dorita de lumea 
întreagă libertate şi moştenire duhovnicească, prin învățăturile înțe- 
lepte şi scrierile lor cu conţinut moral. 


Renumiţi dascăli aghioriţi plini de înțelepciune 


După un îndelung şi anevoios studiu am reunit câteva dintre 
numele cunoscute, pe care le vom descrie succint, spre a-i cunoaşte 
cât mai multă lume pe părinţii aghioriţi care s-au străduit de-a lun- 
gul vremilor ca dascăli plini de înțelepciune şi bărbaţi virtuoşi. 

Din această prezentare vom cunoaşte o parte din marea contri- 
buţie spirituală şi materială a Sfântului Munte adusă întregii lumi 
şi mai ales propriei patrii. 

1. Sfântul Atanasie Atonitul, ctitorul Marii Lavre, cel care prin 
testamentul, învățăturile şi viața sa virtuoasă a fost multora de folos. 

2. Toţi ctitorii celor 20 de Mănăstiri, 12 sfinte Schituri şi 150 de 
Chilii şi Colibe de nevoitori sihaştri din Sfântul Munte, prin inter- 
mediul urmaşilor şi prin aceştia tuturor până la noi, au lăsat învă- 
țături şi porunci duhovniceşti asemenea celor ale Sfântului Ata- 
nasie Atonitul, pe temeiul cărora au fost consemnate Tradițiile şi 
s-au păstrat rânduielile tipiconale care au conservat şirul de sfinte 
slujbe în fiecare Mănăstire, şi astfel Sfântul Munte s-a putut păstra 
neschimbat până astăzi, în pofida atâtor veacuri de viață duhovni- 
cească înnegurată, ajutând Biserica ce se lupta cu diferite erezii şi 
învățături străine. Toţi aceşti ctitori au lăsat ca pilde luminoase vie- 


Citterio, Nicodim Aghioritul. Personalitatea, opera, învățătura ascetică şi mistică, trad. lb. 
rom. Maria-Cornelia şi diac. lon I. Ică jr, Ed. Deisis, Sibiu, 2001, pp. 49-56 (n. trad.). 

ile lor sfinte şi, prin cuvântul viu al învățăturii şi scrierilor lor, au 
adus folos duhovnicesc întregii lumi. 

3. Simenon cel întru toate virtuos, Categumenul Sfintei Mănăs- 
tiri Xenofont. 

4. La Chilia Mănăstirii Ivir Sfântul Govdelaâs', monahii Govde- 
laăs, Ilarion şi Calist au luat parte la revolta din Creta: ca predicatori. 

5. Monahul Isaac de la Mănăstirea Xiropotamu, în vremea lui 
Mihail Paleologul (1259), fost candidat la tronul Mitropoliei de 
Smirna, a făcut bine la foarte multă lume. 

6. In 1246, monahul atonit lacov a ajuns Arhiepiscop al Bulgari- 
ei şi a scris numeroase cărți bisericeşti. 

7. În 1250 monahul atonit Arsenie a alcătuit o foarte importantă 
colecție de Sfinte Canoane. 

8. La sfârşitul secolului al XIII-lea, monahul atonit Atanasie, 
Patriarhul Constantinopolului, a ajutat şi a izbăvit multe suflete. 

9. Teodosie monahul, preasfântul egumen al Sfintei Mănăstiri 
Filoteu, ca Mitropolit de Trapezunt a scăpat foarte multă lume. 

10. Nicodim Vatopedinul, un monah minunat atât prin faptele, 
cât şi prin viața sa contemplativă. 

11. Grigorie Bizantinul, un om de litere aghiorit, un vestit sihas- 
tru inițiat în tainele contemplaţiei neptice. 

12. Monahii Sava şi Ghermanos, prin viaţa şi faptele lor, au 
făcut cunoscut Athosul pretutindeni. 

13. Monahul atonit Isidor a ajuns Patriarh al Constantinopolu- 
lui; viața sa a fost scrisă de un alt monah atonit care şi acesta a ajuns 
Patriarh al Constantinopolului. 

14. Grigorie Sinaitul, după mărturia ucenicului său Calist Xan- 
topulos, s-a nevoit mulți ani în Sfântul Munte. 

15. Sfântul Atanasie cel Nou, din Adrianopol, Patriarh al Con- 
stantinopolului, a fost tuns în monahism la Chilia Sfântul Atanasie 
a Mănăstirii Ivir şi a dus o viață ascetică. 

16. Calist și Nichifor Xantopol (1310) au trăit ascetic în zona 
Lavrei și au scris multe capete despre rugăciunea minții (vezi Filoca- 
lia). Calist a fost unul dintre străluciții Patriarhi care a urcat pe tro- 
nul Constantinopolului. 


' Prăznuit la 29 septembrie (n. trad.). 
Desfăşurată între anii 1866-1869 (n. trad.). 

17. Grigorie Kardamis, egumen al Mănăstirii Vatoped (secolul al 
XIV-lea), a fost un [monah] cărturar și iniţiat în cele dumnezeiești. 

18. Gherasim, preasfântul egumen al Marii Lavre (1325), ală- 
turi de contemporanul său Isaac, care a ajuns „Protos” al Sfântului 
Munte. 

19. La începutul secolului al XIV-lea monahul Teolipt, ucenicul 
Sfântului Grigorie Palama, care a viețuit în locurile cele mai retra- 
se ale Athosului, s-a nevoit și a ajuns un mare luminător aghiorit și, 
prin voia dumnezeiască, Mitropolit al Filadelfiei. 

20. Monahul Filoteu, de la Mănăstirea Născătoarei de Dumne- 
zeu a Vatopedului, a scris multe tratate ascetice dintre care unele 
s-au păstrat. 

21. Monahul învățat Iosif Kalothetis, cel care împreună cu Sfân- 
tul Grigorie Palama a luptat împotriva ereziarhilor monahi din 
Calabria Varlaam şi Achindin. 

22. Ioanichie, fost egumen al Mănăstirii Vatoped, care a ajuns 
Mitropolit de Peritheorion (1330). 

23. Sava, înțeleptul monah al Mănăstirii Vatoped, care a deve- 
nit prieten al împăraţilor prin renumele vieții și nevoinţei sale asce- 
tice virtuoase. loan Cantacuzinul a cerut monahilor de la Vatoped 
să i se pregătească monahului Sava câteva odăi aparte de reculege- 
re isihastă. 

24. Macarie, egumenul Marii Lavre, a fost hirotonisit la 1342 
Mitropolit al Tesalonicului. 

25. Monahul Isaia, din zona Marii Lavre și contemporan al lui 
Macarie, a ajuns Patriarh al Constantinopolului. 

26. Sfântul Grigorie Palama, stâlpul Bisericii, și-a petrecut cea 
mai mare parte a nevoinţei sale ascetice la Marea Lavră. A fost un 
părinte neptic și unul dintre cei mai sfinți dascăli ai Ortodoxiei. În 
biografia sa se menţionează că la vremea în care se nevoia în Sfântul 
Munte trăiau mulți părinţi vestiți prin filosofia: cea după Dumnezeu, 
care erau [totodată] monahi cărturari și înţelepţi. 

27. Monahul Nichifor, dascăl al practicii și contemplaţiei neptice. 

28. Monahul aghiorit Filoteu, care în anul 1347 a ajuns Patriarh 
al Constantinopolului. 


' Scil. iubire de înţelepciune (n. trad.). 

29. Preasfântul Patriarh Ecumenic Isidor (secolul al XIV-lea) a 
fost monah aghiorit (vezi Viaţa sa din Proloage). 

30. Nil Sikeliâtis, Ilie, Atanasie Patriarhul Constantinopolului, 
Gavriil şi Atanasie au fost cu toții binecuvântați monahi aghioriţi, 
Toţi au avut parte de harul profeției și au adus multă lume pe calea 
lui Dumnezeu. 

31. În aceeași perioadă loan s-a arătat vrednic monah aghiorit și 
a alcătuit multe răspunsuri la diferite întrebări de suflet folositoare. 

32. Un monah aghiorit plin de virtuţi a fost de asemenea și Gri- 
gorie, Patriarhul Alexandriei, pe care împăratul loan Paleologul l-a 
cercetat spre folosul său duhovnicesc. 

33. Grigorie, preasfântul egumen al Sfintei Mănăstiri Simono- 
petra, ale cărui epistole se află la Ierusalim. 

34. Patriarhul Constantinopolului Iosif, care a luat parte la 
Sinodul de la Florenţa-Ferrara (1438-1439), a fost monah aghiorit 
de la Mănăstirea Sfântului Alipie — astăzi Chilia Sfinților A postoli a 
Mănăstirii Cutlumuș. 

35. Eruditul monah vatopedin Ghenadie a luat parte la Sinodul de 
la Florenţa şi a fost candidat la tronul Patriarhiei de Constantinopol. 

Toţi aceştia au trăit înainte de căderea Constantinopolului. Au 
ucenicit şi au fost adăpaţi cu apa duhovnicească a virtuții şi a sfin- 
ţeniei Sfântului Munte, care - după cum menționează preasfân- 
tul Patriarh al Constantinopolului Isidor — a fost o „şcoală sfântă a 
monahismului şi un laborator al virtuţii” (Manuel Ghedeon, p. 205). 
Acest laborator al virtuţii nu a încetat odată cu căderea Constanti- 
nopolului, ci a continuat şi după aceasta să dea poporului nostru 
aservit monahi înţelepţi şi îmbunătăţiți duhovniceşte. 

36. Preasfântul Nifon a fost tuns monah la Mănăstirea Dionisiu, 
a viețuit pentru scurt timp la Mănăstirile Vatoped şi Pantocrator şi, 
cu o cultură şi pregătire duhovnicească uriaşe, a devenit Mitropo- 
lit al Tesalonicului şi apoi Patriarh Ecumenic. După aceea a ajuns în 
Valahia, pe care a luminat-o şi împodobit-o cu obiceiuri creştine şi 
virtuţi duhovniceşti. Câtă lume nu a ajutat! Câtă lume nu a izbăvit! 

Acest monah binecuvântat spunea: „Cel care va dobândi smere- 
nie îşi zideşte casa sufletului pe piatra care este Hristos. Acela care, 
cultivând egoismul, crede că este virtuos, acela este gol de orice vir- 
tute şi plin de toată închipuirea: tot ceea ce face zideşte pe nisipul 

mândriei, care este satana. Smerenia va aduce şi va întări toate virtu- 
țile şi omul care o dobândeşte va fi întotdeauna luminat. În timp ce 
egoismul luciferic va alunga orice urmă de bunătate, va aduce năru- 
irea minții şi omul acela va fi întotdeauna înnegurat, după cuvântul 
Scripturii care zice: «Domnul celor mândri le stă împotrivă, iar celor 
smeriţi le dă har» (Proverbele lui Solomon 3, 34). 

37. Contemporan al Sfântului Nifon a fost şi învățatul monah 
aghiorit Zaharia, propovăduitor şi duhovnic al lui G. Skenderbei?, 
care a păstorit pe tronul Ohridei între 1464 şi 1465, urmându-i Arhi- 
episcopului Nicolae. 

38. Înţelepții dascăli Mitrofan Critopol, Patriarh al Alexandriei 
şi Silvestru, Patriarh al Antiohiei, au fost monahi aghioriți. 

39. Spre sfârşitul secolului al XV-lea, ieromonahul Gavriil Dio- 
nisiatul, model de virtute şi smerenie, a ajuns „Protos” al Sfântului 
Munte. Semnătura sa ca „Protos” se află în actele din anul 1527 ale 
Mănăstirii Esfigmenu. Acesta a scris viața Sfântului Nifon, Episcop 
şi Patriarh al Constantinopolului (de asemenea, monah dionisiat), 
al cărui ucenic a fost. 

40. Contemporan lui Gavriil a fost şi eruditul ieromonah Teo- 
dosie, care a scris o deosebit de frumoasă relatare despre Sfânta 
Mănăstire Ivir. 

41. Aceleiaşi perioade îi aparţine şi arhimandritul Teofil, înțe- 
leptul Notar" al Patriarhului Ecumenic Pahomie I, care la sfârşitul 
secolului al XV-lea, la porunca Sfântului Nifon Patriarhul Constan- 
tinopolului, s-a dus în Alexandria şi a fost martorul minunii „Dur 
Dag” — aşa cum o descriem în lucrarea de față. A fost un monah 
preasfânt, care s-a nevoit mai întâi la Mănăstirea Vatoped, apoi la 
Ivir, unde a copiat caligrafic toate cărţile bisericeşti, şi în cele din 
urmă şi-a aflat cuviosul sfârşit în Domnul la Chilia Sfântul Vasile, 
din Kapsâla, ce aparține de Mănăstirea Pantocrator. Pentru viața sa 
curată şi sfântă s-a învrednicit să ajungă izvorâtor de mir. 

42. Între anii 1450 şi 1550 a trăit nevoindu-se monahul Serafim, 
care a ajuns „Protos” al Sfântului Munte, despre care Sfântul Nico- 

"În LXX (n. trad.). 

2G. Skenderbei (1405-1468), erou al rezistenţei albaneze împotriva turcilor (n. trad.). 


3 Notarul (vorăp.oc) este asistentul întâiului secretar (xapropvia€), ocupân- 
du-se de stenografierea şi ulterior transcrierea oficială a actelor (n. trad.). 

dim Aghioritul afirmă că a scris istoria icoanei Maicii Domnului 
„Axion estin”!. În urma unei hotărâri a Sfântului Munte s-a dus în 
Valahia spre a aduna milostenii şi ajutor pentru Mănăstirile aflate 
în lipsuri şi suferință cumplită de pe urma jugului turcilor barbari. 
Odată ajuns acolo, a ajutat multă lume cu harul cuvântului dumne- 
zeiesc şi viața sa virtuoasă. 

43. Spre sfârşitul secolului al XV-lea şi începutul secolului al 
XVI-lea a trăit ieromonahul Chiril, ucenicul ieromonahului Dioni- 
sie din Furna (Âgrafa?). leromonahul Chiril a fost un om plin de vir- 
tuţi şi un deosebit zugrav de icoane. 

44. Contemporan cu ieromonahul Chiril a fost şi înțeleptul 
monah Pahomie Rousânos, care a alcătuit o scrisoare parenetică şi 
câteva Canoane adresate monahilor de la Stavronichita despre felul 
în care se poate spori în viața duhovnicească. 

45. Sfântul Teonăs, Mitropolitul Tesalonicului, Starețul Sfintei 
Mănăstiri Pantocrator, cel care a sprijinit şi a ajutat foarte multă 
lume. 

46. La Sfânta Mănăstire Ivir a petrecut în nevoințe monahul 
Teofan Elavulkos Notarâs. 

47. Cei doi monahi ai Sfintei Mănăstiri Vatoped, Anania şi Teo- 
fan, care au scris stihuri iambice pe pereţii fântânii unde s-a păstrat 
icoana Maicii Domnului de la Vatoped. 

48. Cuviosul Dionisie, care a zidit Mănăstirea, astăzi închinată 
lui, în Muntele Olimp, a fost ucenic al lui Serafim, „Protosul” Sfân- 
tului Munte. Cuviosul Dionisie a ajutat foarte multă lume. 

49. La sfârşitul secolului al XVI-lea a trăit nevoindu-se cu multă 
evlavie la Mănăstirea Ivir diaconul Simeon Cabasilas. 

50. La sfârşitul aceluiaşi secol, în Pustia Schitului Sfânta Ana 
Mică trăiau, ca primii sălăşluiți acolo, sfinții părinţi şi dascăli nep- 
tici Dionisie Ritorul şi Mitrofan Duhovnicul. Amândoi au fost îna- 
intaţi în virtute şi au ajuns povăţuitorii şi călăuzele duhovniceşti în 
viața de sihastru pentru toți viețuitorii din împrejurimile Sfântului 
Munte şi ale întregii Peninsule Chalcidice. 


1 Cuvine-se cu adevărat sau Axioniţa (n. trad.). 


2 Localitatea Furnă se află în zona montană de nord-vest a Greciei continentale, 
numită Agrafa (n. trad,). 

Aceşti monahi au venit în Sfântul Munte de la vestita Mănăsti- 
re a Studiţilor şi, după cum se vede, pentru viața lor sfântă au ajuns 
izvorâtori de mir. În Peştera în care au trăit, preacuviosul părinte 
Gherasim, imnograful Bisericii celei Mari a lui Hristos, dimpreună cu 
obştea sa au ridicat un paraclis minunat care, întotdeauna când merg 
pelerinii să se închine, răspândeşte o aromă de mir, fapt care arată că 
undeva în apropiere trebuie să se afle ascunse şi sfintele lor moaşte. 

51. Aghioritul monah Teoclitos, dascăl virtuos şi înțelept al 
monahismului şi Ortodoxiei, a tradus într-o limbă simplă lucrarea 
Manual [de legi] îmbunătățit (Hv&iuevov Ilpoxepov) al [împăratu- 
lui] Vasile [Macedoneanul] şi al lui Constantin [Armenopoulos], 
care, încă needitată, se află la biblioteca naţională din Paris. 

52. Monahul Constantin, ucenic al lui Nicolae Cabasila, a oferit 
ajutor la foarte multă lume. 

53. Daniel Kastritsios şi Pahomie din Tyrnovo (Thessalia) au 
fost monahi aghioriți. 

54. Ioasaf Logothetul şi Nicolae Koursoulas, Atanasie Comni- 
nul şi Petru Stavrin6s — monahi atoniți învăţaţi şi sporiți în virtute. 

55. Monahul aghiorit rus Timotei, cunoscător al limbii greceşti, 
a avut grijă să se înființeze la Moscova Academia Elină, unde a fost 
numit director. 

56. În secolul al XVII-lea a trăit monahul aghiorit Cosma, un 
bun cunoscător al limbilor elină şi slavă şi traducătorul Patericului 
care conţine diferite vieţi ale Părinților de Dumnezeu-purtători ce 
s-au nevoit şi au strălucit în Lavra Pecerska din Rusia. 

57. În secolul al XVII-lea, mulți monahi aghioriţi şi-au împli- 
nit duhovniceşte lucrarea lor şi cu harul lui Dumnezeu şi prin via- 
ţa curată au fost de folos multora. Numele lor se află răspândite în 
manuscrisele Sfintelor Mănăstiri, Schituri şi Chilii şi corespondenţa 
lor vădeşte vastitatea lucrării lor duhovniceşti la diferite Metoace şi 
posesiuni ale Mănăstirilor aflate [pretutindeni] în lume, în calitate 
de iconomi, duhovnici, stareți şi slujitori. Va fi nevoie de nenumăra- 
te tomuri şi de timp îndelungat pentru a aduna şi inventaria nume- 
le şi apoftegmele acestora. 

1 Lucrarea Hw&.utvov [lpâxetpov este o variantă îmbogăţită a Colecţiei de Sfin- 


te Canoane editată de Constantin Armenopoulos (1320-1380) şi publicată la 1345, sub 
numele Hexabiblos (n. trad.). 

58. La 1668 arhimandritul Dionisie Iviritul a scris Istoria genezei 
poporului rus, a descendenţei conducătorilor lor şi când şi cum au primit 
Botezul şi au devenit creştini, precum şi despre sfintele moaşte ale Aposto- 
lului Andrei, cel întâi-chemat (Manuel Ghedeon, pp. 215-215). 

59. Monahul atonit cărturar şi înțelept Antim Koutalians din 
Efes a ajuns Patriarh al Constantinopolului şi a transcris Tâlcuirea la 
Psaltire a lui [Eftimie] Zigabenul. 

60. Manuel Ghedeon în cartea sa Sfântul Munte, pp. 199-200, scrie 
că „Fericit va fi cel ce va putea alcătui un catalog al numelor de arhierei 
şi patriarhi, preoți şi monahi aghioriţi, care au fost promovați în admi- 
nistrația şi ierarhia bisericească” şi enumerarea noastră continuă. 

61. Chiril Lucaris, vestitul ierarh martir şi Patriarh Ecumenic, a 
mers de multe ori în Sfântul Munte şi a studiat iubirea monahală de 
înțelepciune la renumita Academie a Sfântului Munte. 

62. leromonahul Ieremia de la Schitul Ivirilor, ca înțelept şi căr- 
turar, a continuat istoria Mănăstirii Ivir, începută de Teodosie Iviri- 
tul în secolul al XVII-lea. 

63. În aceeaşi epocă a trăit şi însemnatul dascăl plin de virtuți 
Agapie Lândos din insula cea mare a Cretei. Şi-a petrecut viața asce- 
tică, duhovnicească şi plină de înfrânare într-o Peşteră aparţinând 
de Schitul Sfânta Ana, acolo unde astăzi se află Coliba de nevoitori 
isihaşti Sfinţii Arhangheli. De mult folos au fost pentru creştini căr- 
ţile lui pline de evlavie și îndemn la pocăință: Mântuirea păcătoşilor, 
Vremea potrivită:, Raiul, Noul Rai, Culegere de texte? ş.a., care sunt scrise 
într-o limbă simplă şi uşor de înțeles pentru lectorul acelei epoci. 

64. Mitropolitul de Imvros Atanasie (1619) a fost monah atonit. 

65. Sfântul Macarie al Corintului, a cărui pateriță în care se spri- 
jinea şi cu care îşi făcea rugăciunea se află la Schitul Ivirilor, la Coli- 
ba Sfântul Pantelimon. Sfântul Macarie a fost un mare dascăl şi 
luminător al Bisericii. 

66. Patriarhul Ecumenic Calinic al II-lea din Akarnania a fost 
monah aghiorit. 

67. Sfântul Cosma Etolianul, aghiorit luminat, mare dascăl şi 
binefăcător al Creştinătăţii şi al neamului nostru, a plecat de la Sfân- 
ta Mănăstire Filoteu şi a ajuns apostol al neamului şi martir. 


1 KaAoxcupuvr); ad litteram, „vreme bună” sau „vreme de vară” (n. trad.)- 
2ExAGytov, 

Prin predicile sale dumnezeieşti şi înflăcărate i-a păzit pe creş- 
tinii din Grecia continentală până în Epirul de Nord să se musul- 
manizeze şi să-şi schimbe credinţa şi, după ce a înfiinţat 300 de şcoli 
primare şi 16 secundare, şi-a aflat sfârşitul pentru dragostea de 
Hristos printr-o moarte martirică. 

68. Predicatorul mirean ortodox Ioan Lindios şi scriitorul Mrejei 
Apostolice şi a altor cărţi folositoare de suflet, frate al Sfintei Mănăs- 
tiri Xiropotamu, şi-a aflat sfârşitul în nevoinţă la Schitul Ivirilor, 
după ce a fost de mult ajutor Creştinătăţii. 

69. Cărturarul esfigmenit Zosima, scriitor a nenumărate cărți, 
a dăruit o mare şi bogată colecţie de carte oraşului Volos, spre a se 
afla la îndemâna publicului. 

70. Mitropolitul Iosif de Tyrnavos a ajuns la sfârşitul vieții, 
având parte de un sfârşit cuvios, la Marea Lavră. 

71. Monahul Chiril de la Marea Lavră, originar din Patra, a fost 
un aghiorit învăţat şi autor a multe cărți. 

72. Primul ucenic al Cuviosului Acachie cel Nou de la Kavsoka- 
livia, monahul Iona, a scris vieţile unor mucenici de curând arătați. 

73, leroteu din Kalamata, un înțelept, cu o cultură deosebită şi 
plin de înfrânare, a ajuns la sfințenie nevoindu-se la Sfânta Mănăs- 
tire Ivir. 

74. Meletie, ucenicul Sfântului leroteu la Mănăstirea Ivir, a fost 
un monah virtuos şi însemnat. 

75. Chesarie Daponte, monah al Sfintei Mănăstiri Xiropotamu, 
dascăl şi poet, a ridicat o Mănăstire în locul său natal, Skopelos, dar 
şi în alte părți ale Greciei şi a scris multe cărţi folositoare (vezi Ghi- 
dul Mănăstirii Xiropotamu). 

76. Dionisie Zagoreos, monah aghiorit şi dascăl, a devenit 
cunoscut în lume ca artist zugrav [de icoane]. 

77. Patriarhul Ecumenic şi martir al neamului Grigorie al V-lea 
din Dimitsâna a studiat la academia atonită a nevoințelor ascetice şi 
a vieții virtuoase, având ca merinde duhovniceşti răbdarea şi ape- 
le preadulci ale virtuţii creştine. A iubit atât de mult Sfântul Munte, 
încât a păstrat pentru mulți ani cheia de la camera şi Sihăstria sa, 
aflate la Mănăstirile Lavra şi Ivir. 

78. Teoclit Karagea, din Bizanţ, dascăl învăţat şi înțelept, s-a 
nevoit în tot felul de virtuţi la Schitul Kavsokalivia. Acolo a tradus 

într-o limbă simplă Cuvintele ascetice ale Sfântului Vasile cel Mare şi 
a scris o Constituție alcătuită din legi bisericeşti şi civile. 


Monabhi aghioriţi şi dascăli erudiți 


Următorii binecuvântați erudiţi atoniţi şi dascăli înţelepţi, prin 
învățături duhovniceşti. şi exemplul vieţii lor virtuoase, au adus 
folos lumii şi neamului nostru. 

leromonahul Antim și Dr6sos Bryenios — monahi ai Mănăstirii 
Xiropotamu. Govdelaâs — ascet vestit. Matei monahul, care a ajuns 
Mitropolit de Libia şi Patriarh al Alexandriei, frate atonit. Monahul 
Veniamin de la Mănăstirea Pantocrator, dascăl din Kydonies (Asia 
Mică). Arhimandritul Grigorie de la Mănăstirea Cutlumuş. Iosif 
Arhimandritul şi dascălul împreună cu ieromonahul Arsenie din 
Zakynt de la Mănăstirea Vatoped. Monahul aghiorit Dionisie, care 
se nevoia mai sus de Schitul Sfânta Ana, ieromonahul Gherasim 
Giannoulis, din Zakynt, care cunoştea foarte bine limba greacă cla- 
sică și a scris slujbe bisericești în cinstea multor sfinți. Ieromonahul 
Dionisie din Siătista, frate vatopedin, care a slujit în afara Mănăs- 
tirii, la diferite metoace, înțelept şi cu talent muzical. Andrei, de 
la Nea Skiti, vestit prin erudiție şi virtute. Ghenadie, Mitropolit de 
Alep. Visarion din Rapsâni, Dionisie Zagoreos, traducătorul ope- 
rei Sfântului Simeon Noul Teolog [în demotică]. Hrisant și Anania 
din Akarnania, cel care a alcătuit două dicționare, greco-turc şi tur- 
co-grec. lacob Milios. Ciprian, dascăl la Atoniada. Chiril din Furnă 
(Agrafa). Damaschin, Mitropolit de Tesalonic, care a format și pre- 
gătit dascăli și propovăduitori [drept-credincioşi] ai Evangheliei. 

Fraţii Ștefan și Neofit Skourteos care l-au îngrijit pe Sfântul 
Nicodim până la sfârșitul vieţii sale și au editat cele mai multe din- 
tre scrierile acestuia spre folosul credincioşilor. Neofit din Smima 
care s-a nevoit în zona Marii Lavre. Paisie Kallidâhos, din Insula 
Creta şi frate al Mănăstirii Vatoped, a fost dascăl la casele oficialilor 
din Constantinopol, iar între 1827 şi 1831 a predat la Arysion și apoi 
în Nicomidia; și-a încheiat viaţa în Sfântul Munte. Monahul vatope- 
din Grigorie Byzantinul a ajuns Mitropolit de Strumnița și apoi de 

Adrianopol. Dorotei Polyklavstos, Mitropolit de Korytsa!'. Gherman 
Esfigmenitul, predicator renumit, a compus slujba Noului Muce- 
nic Agatanghel şi a editat Trâmbița evanghelică. Neofit Zahar6pu- 
los, esfigmenit, dascăl și diacon, între 1821 şi 1830 a fost secretar 
la Patriarhia Ecumenică. Paisie de la Stavronichita — egumen între 
1806 şi 1808, a fost epitrop al Sfântului Munte în Tesalonic. Chiril 
Dohiaritul, protosinghel al Bisericii celei Mari a lui Hristos și apoi 
Mitropolit de Argolida. Leontie, preot şi dascăl, în 1839 a predat la 
Şcoala teologică din Fanar și a adormit somnul cel de veci la Mănăs- 
tirea Xenofont. Benedict, dascăl la Şcoala teologică din Poros, a scris 
slujba în cinstea icoanei „Axion estin”, alcătuind encomii şi slujbe 
şi în cinstea altor sfinți. Procopie Dendrin6s, frate al Sfintei Mănăs- 
tiri Sfântul Pantelimon, a fost dascăl la Şcoala pe care a înființat-o 
în Poros loan Kapodistria?. Un dascăl apreciat a fost şi Bartolomeu 
de la Cutlumuş, care a predat limba greacă în [insula] Imvros, la 
Comunitatea din Salonic şi la Şcoala Flanginiană+ din Veneţia. Între 
1827 şi 1834 a ocupat funcția de director, succedându-i lui Typâl- 
dos. A tipărit multe cărți bisericeşti: Carte de rugăciuni, Mineele, Pen- 
ticostarul, Ceaslovul Mare ş.a.. Ulterior, Patriarhul Ecumenic Grigorie 
al VI-lea l-a numit director la Şcoala teologică din Halki şi la Şcoala 
naţională de Comerţ. În cele din urmă s-a întors la Mănăstirea lui de 
metanie, unde „şi-a aflat odihna în Domnul”. 

Ieromonahul Macarie TrigOnis, sacristierul de la Marea Lavră, 
a scris Ghidul Marii Lavre pe care l-a editat la Veneţia. Iacov Grigo- 
riatul, cu o cultură şi educaţie profunde. Dionisie din Furnăs, das- 
căl aghiorit, cel care a scris despre canoanele şi specificul picturii 
bisericeşti. Ieromonahul Hrisostom de la Xiropotamu a tipărit hri- 
soavele lui Roman Paleologul şi Andronic Paleologul şi alte acte ale 
Mănăstirii, precum şi imne închinate Cinstitei Cruci. Macreos, cle- 
ric din Furnâs, ucenic şi dascăl la Atoniada şi scriitor atonit. Eftimie, 
monah la Marea Lavră, un scriitor foarte înzestrat. A scris un Ghid 


1 Astăzi localitatea albaneză Korgă (n. trad.). 

2EKKÂTOLAOTLKI) OăATuyE — cel mai vechi periodic neoelen cu caracter religios 
(n. trad.). 

3Ioan Kapodistria (1776-1831), reputat om politic grec, ministru de extene al 
Rusiei şi guvernator al Greciei (n. trad.). 

4 Înființată cu ajutorul moştenirii lăsate de comerciantul Thomas Flanginis 
(1578-1648) la Veneţia (n. trad.). 

al Marei Lavre, viaţa Sfântului Atanasie şi un poem foarte înting 
„Împotriva inovaţiilor latinilor”. leromonahul Matei de la Mănăsti- 
rea Cutlumuş a ajuns Patriarh al Alexandriei. Rigas Fercos Velestin- 
lis! a stat pentru multă vreme la Sfânta Mănăstire Pantocrator, unde 
a învăţat multe despre credinţa în Dumnezeu şi patrie şi a fost pre- 
gătit pentru lupta de eliberare. 

Nicodim din Insula Naxos, aghiorit, monah cu totul sfânt, das- 
căl înțelept şi cel mai mare dintre toţi scriitorii atoniţi. Scrierile sale, 
pline de reverberaţiile unei contemplaţii înalte, de expresii teologi- 
ce şi de harul Sfântului Duh, compuse într-un dialect purist şi cu o 
sintaxă simplă, pot fi înțelese chiar şi de cei neştiutori de carte. La 
cele mai multe dintre scrierile sale se fac referiri în cărțile noastre, 
precum Sfântul Munte şi celelalte. Biserica Maică, printr-o hotărâre 
a Sfântului Sinod, l-a aşezat în ceata Sfinţilor spre a fi sărbătorit la 
14 iulie, ziua adormirii sale petrecută la 1809. 

Neofit Mavromaâtis, Mitropolit de Nâfpaktos şi Arta, şi-a petre- 
cut ultimii ani din viaţă la Mănăstirea Ivir. Arhimandritul Teodoret, 
egumen al Mănăstirii Esfigmenu, a scris cărți şi şi-a aflat sfârşitul 
undeva în hotarele Marii Lavre. Medicul lavriot Hristofor, dascăl şi 
scriitor al cărţilor Biciul dumnezeiesc şi Pavilionul de carantină. Neo- 
fit Cavsocalivitul, dascăl şi director la Atoniada. Evghenie Vulga- 
ris, din Kerkyra, dascăl al neamului şi unul dintre primii directori 
ai Atoniadei. Calinic Esfigmenitul a fost mai întâi cleric, scriitor şi 
dascăl la Atoniada, apoi predicator şi a editat o parafrază a Cuvinte- 
lor ascetice ale avei Isaac Sirul şi multe altele. Rafail Cavsocalivitul, 
dimpreună nevoitor şi contemporan cu înțeleptul Neofit. Ioasaf din 
Vlovokă, Cavsocalivitul, un monah învăţat. Atanasie Pariul, dascăl 
la Atoniada. 

Toate sfintele aşezăminte ale Sfântului Munte au fost pline de 
monahi înţelepţi şi virtuoşi, care s-au jertfit pentru dragostea lui 
Dumnezeu şi aproapele. Fiecare dintre noi ar trebui să se gândeas- 
că ce a oferit de-a lungul vieţii în atâtea veacuri Sfântul Munte şi ce 
suntem datori să facem şi noi, la rândul nostru, pentru acesta! 


1 Rigas Feros (1757-1798), om politic, de litere, unul din predecesorii vizionari 
ai Revoluţiei de la 1821 (n. trad.). 

Capitala Sfântului Munte 


Străvechiul Schit al Karsii', alcătuit din nenumăratele sale Chi- 
lii, este sediul autorităţilor administrative ale Sfântului Munte şi 
este locuit de monahi chilioți?, vieţuitori ai Chiliilor din jur. 

În Karcea îşi au sediul: 

a) Sfânta Comunitate sau Sfatul monahal: — cel mai important 
organ administrativ al celei mai vechi democraţii din lume care 
este Sfântul Munte. Este alcătuit din douăzeci de reprezentanţi 
egali ca număr cu cele douăzeci de Mănăstiri imperiale, patriarha- 
le şi stavropegice:. 

b) Sfânta Intendenţă;, alcătuită din Primul-epistat şi alți trei 
reprezentanți ai Sfintelor Mănăstiri. Această tetradă, care se schimbă 
în fiecare an, reprezintă Consiliul Ministerial şi organul executiv al 
hotărârilor Sfintei Comunităţi. Exercită îndatoriri de primar şi admi- 
nistrează zona Karsii şi [a portului] Dafne. Achită datoriile şi asigu- 
ră remunerarea angajaților Sfintei Comunităţi şi duce la îndeplinire 
orice ordin sau decizie a acesteia, adoptată în mod legal. Se întru- 


1Kareea sau Kary6s. 

2 Scil. locuitori la Chilii (n. trad.). 

*Iepă Koiwornta este organul suprem administrativ, legislativ, executiv şi jude- 
cătoresc, fiind alcătuită din cei douăzeci de delegaţi ai Mănăstirilor chiriarhe atonite 
şi condusă de primul-epistat sau protepistatul Sfântului Munte; este organul echiva- 
lent, la nivel politic, senatului sau parlamentului (n. trad.). 

Mănăstire care nu se află în ascultare juridică față de episcopul local, ci este 
dependentă direct de Patriarhul Ecumenic, al cărui nume şi este pomenit la toate Rân- 
duielile liturgice (n. trad.). 

“Iepă Emoraoia (n. trad.). 

neşte ca Tribunal şi adoptă hotărâri de extrădare a oricărui element 
lumesc nedisciplinat. Cu participarea autorității polițieneşti, efectu- 
ează inspecții medico-civile, verifică respectarea legislației comerci- 
ale şi impune taxe unităților comerciale din Kareea şi Dafne. 

c) Administrația politică este alcătuită din reprezentantul 
guvernului grec, numit de Ministerul de Externe, care alături de 
secretar şi personal exercită activitatea de supraveghere a păstrării 
Statutului Sfântului Munte şi a Regulamentelor de ordine interioa- 
ră ale Sfintelor Mănăstiri. Administrează de asemenea şi inspectea- 
ză serviciile publice ale Statului grec aflate în Sfântul Munte. Acest 
reprezentant al Statului are gradul de Prefect, se numeşte Guverna- 
tor şi, atunci când lipseşte, este suplinit de secretarul său, după cum 
prevede Legea referitoare la Sfântul Munte. 

d) Autoritatea polițienească — secţia de poliție — cu şase sau şap- 
te avanposturi şi staţii în întreg Sfântul Munte. În Karyss există, de 
asemenea, şi un serviciu de poliție pentru cetățenii străini. 

e) Serviciul de poştă şi telecomunicaţii din Karsea şi Dafne, 
pentru deservirea întreg Sfântului Munte. 


În Dafne există un punct vamal central şi alte patru posturi 
vamale în tot restul Sfântului Munte. 

În afară de Mănăstirea Cutlumuş, aflată la cinci minute distan- 
ță de Karyes, celelalte 19 Mănăstiri dețin clădiri în Karyses — sedi- 
ile delegaţiilor acestora —, unde locuiesc delegații Mănăstirilor 
care dimpreună cu delegatul Mănăstirii Cutlumuş alcătuiesc Cor- 
pul Sfintei Comunități Monahale Atonite. De asemenea, şi în jurul 
Kareii există mai mult de treizeci de Chilii, adică de Mănăstiri mai 
mici, care au biserici şi diferite suprafețe de pământ cultivate cu 
viță-de-vie, alune, măsline şi alți pomi fructiferi sau legume, pentru 
că în zona Kartii se află resurse bogate de apă curgătoare. 

Alături de posesiuni şi vii, vieţuitorii de la Chilii au un profund 
sentiment religios şi, nu de puţine ori, mulți dintre ei se află la un 
nivel duhovnicesc foarte înalt. Se disting prin credinţa lor aprinsă, 
prin dragostea de patrie şi idealurile spirituale ale acesteia. Oda- 
tă cu vestitul sinod pseudo-ecumenic de la Basel au venit trimişii 
papei, latino-cugetători şi susținători ai falsei uniri din aşa-zisele 
Biserici, alături de alți adepţi ai împăratului cu cuget latinesc Mihail 

Paleologul şi ai trădătorului Ortodoxiei — Patriarhul Ecumenic de 
atunci loan Bekkos - şi au încercat să impună şi în Sfântul Munte 
unirea lor mincinoasă. 

În vremea aceea, în zona Kareii, în afară de cei 13 chilioți care 
împreună cu protepistatul [Sfântului Munte] au fost decapitați în 
fața [bisericii] Protatonului de către cruciații papei, s-au arătat şi 
mulți alți credincioşi, cuvioşi martiri şi neomartiri, care s-au luptat 
pentru Ortodoxie şi sfânta credinţă a lui Hristos. 

Marele întru cuvioşi dascăl și Sfânt al Ortodoxiei Nicodim Aghio- 
ritul, în sfânta slujbă a Părinților Aghioriţi, compusă de el însuși, dar 
întregită, completată și îmbunătățită de către imnograful Marii Bise- 
rici a lui Hristos, contemporanul nostru, părintele Gherasim de la 
Schitul Sfânta Ana Mică, menţionează numele părinților și noilor 
mucenici de Dumnezeu purtători care au mărturisit și s-au sfințit în 
chip cuvios în Karys, precum Cuviosul Filotei, Nectarie, ucenicul 
său, noul mucenic Constantin din Hydra, Sfântul Teofil izvorâtorul 
de mir și mulți alţii, care sunt menţionaţi cu numele în cartea noas- 
tră de istorie şi în albumul color Sfântul Munte; însă, după cum se va 
vedea din lucrarea de față, există o mulțime de alți cuvioși care și-au 
aflat obştescul sfârșit în această sfântă țărână a Sfântului Munte. 


Baldachinul cuvioşilor mucenici 


Cei 13 [monahi] chilioți dimpreună cu protepistatul Sfântului 
Munte au mărturisit chiar în fața locașului Protatonului, acolo unde 
astăzi se află un izvor, lângă scările de marmură ale clădirii Sfintei 
Comunități, unde cândva se afla o mică [piatră de] marmură asemenea 
unei mese. Pe această marmură oamenii adeptului latinilor Bekkos, 
după ce l-au spânzurat pe protepistat, le-au tăiat capetele mărturisi- 
torilor şi noilor mucenici care se nevoiau la Chiliile din preajmă. 

În semn de cinstire a sângelui sfinților mucenici cu care a fost 
înroşită această marmură neînsuflețită, niciodată pe timp de iarnă 
zăpada, oricât de multă ar fi căzut — iar de multe ori depășea un 
metru de la pământ în jurul blocului de marmură —, nu se prindea 
de ea, ci se topea imediat. Trupurile acestor cuvioși martiri au fost 
îngropate acolo, lângă locașul Protatonului. 

În 1954, când au avut loc reparaţii la biserica Protatonului, pen- 
tru a îndepărta umezeala care intra în pereți de jur împrejur și pen- 
tru a-i feri de coroziunea naturală și degradare, au fost deschise 
niște rigole — canale — în care au fost găsite câteva dintre oseminte. 
le cuvioșilor mucenici îngropaţi acolo, și printr-o hotărâre a Sfintei 
Comunități a fost construit Baldachinul din fața intrării în locaș - un 
mormânt gol — care împrejmuiește osemintele pururea-pomeniţilor 
cuvioși martiri și mărturisitori ce s-au împotrivit pseudo-unirii 
Bisericii Răsăritene cu cea Apuseană. 

Sfânta Comunitate și toţi monahii Sfântului Munte, în semn de 
cinstire, respect și evlavie față de acești pururea-pomeniţi Părinţi, 
țin aprinsă în acest baldachin o candelă neadormită, astfel încât toți 
cei care intră în biserica Protatonului să-și plece cucernic genun- 
chiul și să se închine la acești cuvioși mucenici care, pentru dragos- 
tea lui Hristos și sfânta noastră credință, și-au adus ca jertfă însăși 
viața. Veşnică să le fie pomenirea! Lângă acest Baldachin a fost așe- 
zată și marmura pe care s-au vărsat cinstitele și cuvioasele sângiuiri 
ale acestor martiri. 


Locașul Protatonului 


În centrul Kareii se află locașul cel sfânt al Protatonului. Și-a 
primit numele de la faptul că aici venea Protosul Sfântului Munte; 
astăzi protepistatul dimpreună cu membrii Sfintei Intendenţe și toți 
monahii chilioți din jur au datoria de a veni aici pentru rânduiala 
tuturor slujbelor bisericești, așa cum se petrecea, de altfel, în anii de 
început, când Karcea se numea „Lavra chilioților”. 

După tradiţie, acest sfânt locaș este cel mai vechi din Sfântul 
Munte, fiindcă iniţial a fost ridicat de Sfântul Constantin cel Mare. În 
secolul al X-lea spațiul a fost mărit puțin de către împăratul Nichifor 
Fokas și urmașul său loan Tsimiskis, care au trimis bani prin fratele 
împăratului Nichifor Fokas, Leon Patricianul. În secolul al XIII-lea a 
fost din nou extins de către împăratul Andronic al II-lea Paleologul. 

Este un monument preasfânt, cu o pictură murală de o fru- 
musețe desăvârşită şi de neîntrecut a minunatului zugrav în fres- 
că Emanuel Panselin, întemeietorul Școlii Macedonene de pictură 
bisericească. 

Pe tronul din biserica Protatonului, destinat episcopului, se află 
din anul 980 d.Hr. icoana făcătoare de minuni a Stăpânei noastre de 
Dumnezeu Născătoare care poartă numele de Axion estin. 

A primit acest nume deoarece pentru prima dată în fața acestei 
icoane, care până atunci se afla la o Chilie din jurisdicția Protosului, 
undeva în locul în care astăzi se află Chilia simonopetrită! Bunăves- 
tirea Maicii Domnului, s-a arătat Arhanghelul Gavriil sub chipul 
unui monah şi a cântat acest minunat imn de laudă: „Cuvine-se cu 
adevărat să te fericim pe tine, Născătoare de Dumnezeu, cea pururi 
fericită şi preanevinovată şi Maica Dumnezeului nostru”, iar în 
continuarea acestui imn Arhanghelul a adăugat imnul compus de 
Sfântul Cosma imnograful şi Episcopul de Maiuma: „ceea ce eşti 
mai cinstită decât Heruvimii şi mai mărită fără de asemănare decât 
Serafimii, care fără stricăciune pe Dumnezeu-Cuvântul ai născut, 
pe tine, cea cu adevărat Născătoare de Dumnezeu, te mărim”. 

Arhanghelul a cântat de multe ori în fața acestei icoane imnul 
în forma aceasta întregită, ca să înveţe a-l psalmodia şi monahul 
care locuia la acea Chilie şi, întrucât atunci nu exista hârtie, a înti- 
părit imnul cu degetul său pe o placă de marmură ce a fost dusă la 
Patriarhia Ecumenică, prin hotărârea căreia acest imn se cântă în 
toate bisericile creştine. 

Această icoană sfântă a fost mutată şi a rămas pe tronul sfânt, 
destinat episcopului, din locaşul sfânt al Protatonului, şi în fiecare 
luni a Săptămânii Luminate se cântă slujba în cinstea ei şi se face o 
procesiune cu icoana Maicii Domnului, în decursul căreia se înalță 
rugăciuni pentru toți monahii de la Chiliile din Kareea şi din Sfân- 
tul Munte şi pentru întreaga lume. 

Mai multe detalii despre icoana aceasta, precum şi despre icoa- 
na Portaitissa? de la Sfânta Mănăstire Ivir, se pot găsi, pentru cei care 
doresc, în cartea noastră cu titlul Sfântul Munte. 


1 Care aparţine de Mănăstirea Simonopetra (n. trad.). 
Sau Portărița (n. trad.). 

Intâiul Mucenic şi Arhidiacon Ştefan tămâia 


La conacul — sediul delegaţiei — Sfintei Mănăstiri Dionisiu din 
Karyes, a cărei biserică a fost ridicată în numele Intâiului Mucenic 
şi Arhidiacon Ştefan, se prăznuieşte în fiecare an hramul acesteia, 
asemenea tuturor Chiliilor care sunt sedii ale delegaţiilor [celor 20 
de Mănăstiri], cu priveghere de toată noaptea. 

În anii 1959-1960 delegatul Mănăstirii la Sfânta Comunitate a 
fost monahul Dometie, care îi chemase, după obicei, pe toţi cei din 
apropiere, printre care se afla şi părintele Meletie Sikeotul, care a 
avut bunăvoința de a-mi povesti următoarea minune petrecută în 
acel an, de sărbătoarea Sfântului Ştefan. 

Părintele Meletie mi-a spus că rânduiala Utreniei a început în 
mod obişnuit, după tipicul din Sfântul Munte, iar el era psaltul de 
rând. Ca preot slujitor l-au invitat să slujească pe delegatul Mănăs- 
tirii ruseşti Sfântul Pantelimon, ieromonahul Nicostrat, care a venit 
la prăznuire şi urmărea slujba din afara bisericii. Când însă a venit 
vremea să se cânte oda a VIII-a, la „Să lăudăm, bine să cuvântăm 
şi să ne închinăm Domnului”, ieromonahul Nicostrat, un nevoitor 
plin de virtute, foarte evlavios, smerit şi un om sporit duhovniceşte, 
a văzut în biserică un diacon tămâind şi, cum stătea în afara bisericii 
şi-i asculta pe psalţi, s-a ridicat şi s-a dus întristat la părintele Dome- 
tie care, după ce i-a urat: „Bine-aţi venit!”, i-a spus: „Haideţi, prea- 
cuvioase, intrați în biserică, să faceți rânduiala pregătitoare pentru 
Sfânta Liturghie!" Însă el i-a spus părintelui Dometie: 

„Părinte, ce să fac eu acolo, de vreme ce ați chemat alți preoți şi 
diaconi? Nu face nimic, să slujească ei, care au făcut deja rânduiala 
pregătitoare pentru Sfânta Liturghie!” Atunci părintele Dometie i-a 
spus părintelui Nicostrat: „Părinte, pe dumneavoastră v-am chemat 
să săvârşiți dumnezeiasca Liturghie, nu am alt preot şi vă aşteptam 
pe cuvioşia voastră.” La aceste cuvinte ieromonahul rus i-a răspuns 
părintelui Dometie, delegatul Sfintei Mănăstiri Dionisiu: „Dar cum 
mă aşteptaţi pe mine şi-mi spuneți că nu aveți alt preot, când deja 
s-a făcut rânduiala pregătitoare pentru Sfânta Liturghie? Iată-l şi pe 
diaconul care tămâiază! Cum ar fi cu putință să tămâieze diaconul, 

1 AxoAovBia To Kaupov — este rânduiala pregătitoare în vederea dumnezeieştii 
Liturghii, pe care o săvârşesc doar liturghisitorii (n. trad.). 

dacă nu s-ar afla înăuntru un alt preot? Cine a binecuvântat tămâ- 
ia?” Şi spunea aceasta, pentru că monahul rus Nicostrat vedea în 
clipa aceea un ierodiacon cu hainele sale sfințite cum îi tămâiază pe 
cei din biserică şi socotea că şi ceilalți văd ceea ce numai el însuşi 
vedea, şi de aceea repeta: „Iată-l şi pe diaconul care tămâiază!” Mai 
târziu, după ce cu greu părintele Dometie l-a convins pe preotul 
slujitor rus că nu era nici un alt preot, a intrat părintele Nicostrat 
în biserică mirându-se că nu există nici preot, nici diacon, şi atunci 
a fost silit să mărturisească în fața tuturor că numai cu câteva clipe 
înainte văzuse un diac în veşmintele sale tămâind! 

„Prin această minune, pe care a descoperit-o evlaviosului pre- 
ot Întâiul Mucenic şi Arhidiacon Ştefan — pentru că el era cel care 
tămâiase —, s-a arătat că Sfinților le este bineplăcută cinstirea pome- 
nirii lor şi ei înşişi sunt de față şi iau parte la cinstirea preaslăvitu- 
lui şi de mare cuviință nume al lui Dumnezeu. De aceea şi tămâiase 
Întâiul Mucenic şi Arhidiacon Ştefan în vremea în care psalții cân- 
tau Doxologia Mare. 

Pentru aceea şi noi trebuie cu osârdie să cântăm în smerenie şi 
cumpătare şi să-L slăvim pe Dumnezeu cu multă evlavie, ca şi cum 
ar fi de față Sfinţii, iar noi ne-am afla înaintea tronului slavei dum- 
nezeieşti. Aşa şi noi să înălțăm sfintele noastre cântări şi slavoslovii, 
după cum Arhidiaconul şi Întâiul Mucenic Ştefan aducea tămâie lui 
Dumnezeu, şi să spunem şi noi dimpreună cu Profetul David: „Să se 
îndrepteze rugăciunea mea ca tămâia înaintea Ta” şi „Toată suflarea 
să laude pe Domnul”, „Lăudaţi-L pe Domnul din ceruri, lăudaţi-L 
pe El întru cele de sus, Ţie se cuvine cântare” (Ps. 140 şi 148). 


Conacul Typikarid şi Chilia Paterița 


În părţile mai de nord ale Kardii se află Chilia aparținând 
Mănăstirii Hilandar Schimbarea la Față, cu numele Paterița, şi puţin 
mai la sud de biserica Protatonului se găsește vechiul conac — sediul 
delegaţiei — al Sfintei Mănăstiri Hilandar, cu numele Ti/pikari6. 

Numele de Paterița şi Typikarid sunt legate de originea istorică a 
celor mai vechi icoane făcătoare de minuni ale Preasfintei Hrănitoa- 

rea cu lapte şi Triheruisa!, care din vremuri străvechi se află la conacul 
Mănăstirii Hilandar, numit Typikari6. 

Sfântul Sava cel Sfinţit, aflându-se în Palestina, cu puțin înainte 
de a adormi somnul cel fericit și veșnic, a spus în chip profetic uceni- 
cilor săi: „După multă vreme va trece pe la Lavra noastră un monah 
aghiorit, care va fi prinţ al Serbiei și va purta numele meu, Sava. Vă 
las această poruncă: atunci când va veni să se închine la mormântul 
meu, Să-i dați icoana Preasfintei numită Hrănitoarea cu lapte. lar sem- 
nul, pentru a-l recunoaște, va fi că, atunci când el se va închina la 
mormântul meu, paterița mea va cădea peste el. Să i se dea și aceas- 
ta, pentru că este vrednic să păstorească poporul creștin.” 

Atunci când sfântul melod, ucenic al Sfântului Sava și prezbiter, 
Ioan Damaschin a auzit acestea de la Starețul său Sfântul Sava, i-a 
rugat şi el pe părinţii de la Lavră să i se dea aceleiași persoane, după 
moartea sa, şi icoana Preasfintei care i-a vindecat mâna tăiată, căreia 
în semn de recunoștință i-a afierosit o a treia mână, de argint aurit, 
înfășurată într-o manta — fapt pentru care se numeşte Triherise. 

Spre sfârşitul secolului al XI-lea a venit în Sfântul Munte fiul 
Marelui Jupân al Serbiei Ștefan Neemania, pe numele său Ratsko. 
Ratsko, fiindcă era tânăr și celelalte Mănăstiri nu l-au primit, s-a 
dus şi s-a închinoviat la Mănăstirea Tesalonicianului, care astăzi se 
numește Vechea Mănăstire? și se află în pădure, la o oră distanţă de 
Sfânta Mănăstire Pantelimon. Acolo a fost tuns monah și a primit 
numele de Sava. Monahul Sava, după câțiva ani petrecuţi în Mănăs- 
tire, pentru mai multă liniștire a plecat la Chilia de sihaștri Schim- 
barea la Faţă, aflată în Karyss. 

Aflându-se la această Chilie, părintele Sava a voit să-și împli- 
nească un dor dumnezeiesc, acela de a merge să se închine la Locu- 
rile Sfinte unde a pășit Dumnezeu, la lerusalim, și de acolo s-a dus 
în pelerinaj, după şase veacuri de la porunca lăsată de Sfântul Sava, 
la Lavra Sfântului Sava cel Sfinţit, când — în acord cu porunca aces- 
tui Sfânt — i s-au dat cele două icoane ale Preasfintei și paterița Cuvi- 
osului Sava, pentru că în clipa în care se închina a căzut peste el, așa 


cum profeţise Sfântul, paterița sa. 


1 Cea cu trei mâini (n. trad.). 
2 Cu trei mâini (n. trad.). 
3[laAaopovâoTmpo. 

Întorcându-se atunci monahul Sava de la Locurile Sfinte, a 
adus cu sine sfintele daruri, pe care la început le-a păstrat la Chilia 
Schimbarea la Faţă, unde sălăşluia, în Karyes. 

După câţiva ani a venit şi tatăl monahului Sava, rege şi mare 
jupân al Serbiei, Ştefan Neemania, care s-a făcut monah şi a luat 
numele de Simeon. 

Aceşti foşti regi ai Serbiei au cerut de la împărații bizantini Isa- 
achie al II-lea şi Alexie al III-lea (cel care cu un hrisov de aur le-a 
dăruit marea Mănăstire ruinată a Intrării în Biserică a Maicii Dom- 
nului, pe care au reconstruit-o din temelii, ridicând un ansamblu de 
clădiri) această Mănăstire cu viață de obşte, un aşezământ deosebit 
de mare, care în urma unei întâmplări istorice a căpătat numele de 
Hilandar. 

Mai apoi monahii Sava şi Simeon au înzestrat Mănăstirea cu 
multe proprietăți şi metoace sârbeşti şi, pentru că aveau posibilități 
economice deosebite, au cumpărat de la Protosul Sfântului Munte 
multe Chilii şi Sihăstrii în Kary6s, printre care şi Chilia Schimbarea 
la Faţă — conacul unde locuia delegatul lor la Sfânta Comunitate şi 
care astăzi se numeşte Ti/pikari6, pe care l-au închinat Mănăstirii lor 
-, Chilia Sfântul Nicolae Burazeri şi multe altele. 

La conacul Tiypikarid, unde locuia delegatul lor la Sfânta Comu- 
nitate, au lăsat cele două icoane, Hrănitoarea cu lapte a Sfântului Sava 
şi Triherusa a Sfântului loan Damaschin. 

A primit numele de Typikari6, fiindcă la această Chilie în loc de 
alte rânduieli se citeşte zilnic întreaga Psaltire şi se săvârşeşte dum- 
nezeiasca Liturghie. La Chilia Schimbarea la Față au lăsat pateri- 
ţa Sfântului Sava şi din acest motiv această bogată Chilie a primit 
numele de Pateriţa. 

Sfântul monah sârb Sava, în acord cu profeția Sfântului Sava 
cel Sfinţit, a ajuns episcop de Peci (Serbia) şi a păstorit poporul cu 
nume creştinesc al Serbiei „cu dragoste de Dumnezeu şi în chip vir- 
tuos”. Asemenea tatălui său, Cuviosul Simeon de la Hilandar şi cti- 
torul acestei Mănăstiri, Biserica Maică a rânduit să fie cinstit şi tre- 
cut în calendar în rândul Sfinţilor. 

Erezia onomateiştilor-onomatolatri 


La nord-est de Karcea se află Schitul rusesc al Sfântului Andrei, 
numit Serai. Schitul a fost cu viață de obşte şi a avut peste o mie de 
monahi de origine rusă, în afara celor mai mult de o mie de munci- 
tori ruşi, care nu erau monahi, ci simpli rasofori şi locuiau în came- 
rele sau casele destinate muncitorilor ca [simpli] chiriaşi. Aceştia 
erau numiți cavioți (kafiwTec), de la cuvântul latinesc caviai:. Nu 
făceau nici o muncă, ci se întrețineau din milostenia şi ajutoarele pe 
care le ofereau ruşii de la Sfântul Pantelimon şi din sprijinul venit 
de la Schiturile ruseşti Prorocul Ilie şi Sfântul Andrei, care împăr- 
țeau de două ori pe săptămână la toți, fără deosebire — şi cu atât mai 
mult la cavioți —, bani, mâncare şi multe alte bunuri. 

Şi cu siguranță am fi avut până astăzi mulţi monahi ruşi şi cavioți 
în Sfântul Munte, dacă nu ar fi apărut în primul deceniu al secolului 
trecut (1900-1912) erezia onomateiştilor sau onomatolatrilor, potrivit 
căreia în orice loc sau carte s-ar fi întâlnit scris numele lisus [adepţii 
ei] erau obligați să se arunce la pământ cu metanie şi să i se închine. 
Alţii spuneau că de vreme ce aceasta nu este decât o înțelegere după 
literă, nu se cuvine să ne închinăm urmând litera şi făcând o meta- 
nie, într-adevăr, până la pământ, ci, după cum spune Sfânta Scriptu- 
ră, „Duh este Dumnezeu şi cei care 1 se închină trebuie să se închine 
în duh şi adevăr” (In. 4, 24), adică lui Dumnezeu trebuie să-l aducem 
închinare duhovnicească, şi nu literelor şi cuvintelor. 

Era aşa o ceartă, dezbinare şi ură între ei, încât de la cel de-al 
treilea cat, unde se afla Synodiconuk — încăperile unde aveau loc 

1 Scil. cavemă. După monahul Dorotei (Sfântul Munte..., op. cit., vol. al II-lea, 
pp. 36-37), cavia se referă la Chilia sau -camera de mici dimensiuni, aflată în interiorul 
Mănăstirii, dar la subsolul zidurilor de fortificaţii, destinată fiind nevoinţei monahale 
mai aspre, dar şi la construcţia alcătuită dintr-o cameră sau cel mult două, care apar- 
ține de o Chilie sau Colibă pe care deținătorul le poate închiria unui caviot; numă- 
rul acestor cavioți a fost limitat şi în urma hotărârilor luate de comunitatea monaha- 
lă în 1931, precum şi de enciclica Patriarhului Ioachim al II-lea „neQi rafiworwv kai 
GAnrâwv (referitor la cavioți şi vagabonzi)” (n. trad.). j 

“La baza acestei mişcări se află scrierea monahului rus Ilarion, În Munţii Caucaz, 
apărută la Batalpasinsk în 1907 în limba rusă şi republicată la Kiev în 1910, în care 
autorul foloseşte ca argumente principale câteva dintre afirmațiile Sfântului loan de 
Kronstadt, pe care, aşa cum s-a demonstrat, le-a înțeles eronat (pentru detalii, vezi 
Monahul Doroteu, Sfântul Munte..., op. cit., vol. L, pp. 174-182). 

3 Sala de şedinţe, unde se reunesc reprezentanţii obştii monahale sau obştea 


întreagă pentru a lua decizii, hotărâri sau pentru a discuta diferite teme sau proble- 
me (n. trad.). 

sinaxele —, se aruncau unii pe alţii afară pe geam, căzând pe calda- 
râm, iar mulți dintre ei şi-au aflat sfârşitul! 

Lucrul acesta a ajuns la cunoştinţa țarului Rusiei care, cu coră- 
biile cu care aducea diferite alimente şi bunuri pentru Sfântul Mun- 
te de la Odessa (Rusia), i-a luat pe mulți dintre ruşii aflați în dis- 
pută şi i-a dus în Munţii Caucaz, unde şi-au întemeiat propriile lor 
Mănăstiri, pe care le-au numit Athosul Rusesc. Aceştia au fost ulte- 
rior nimiciți de comuniştii care au luat puterea şi de regimul sovi- 
etelor. Mai mult, când în 1917-1918 țarul a organizat o contra-re- 
voluție împotriva bolşevicilor care au luat puterea, i-a adunat pe 
toți călugării tineri şi pe cei care erau în stare să lupte, caviotes şi nu 
numai, i-a dus în Crimeea şi de acolo în Rusia şi i-a determinat să 
lupte împotriva comuniştilor atei. Cei care au supraviețuit, fiind în 
vârstă, cu trecerea timpului au murit şi, întrucât nu s-au găsit suc- 
cesori, din cauza schimbării regimului politic, spre a fi înlocuiți cu 
alții mai tineri din Rusia, încet-încet au dispărut cu totul. Din acest 
motiv şi Schitul acesta este pustiu! şi nu are nici măcar un monah 
rus, ci se află în paza şi grija unui monah de la Mănăstirea Vatoped, 
în jurisdicția căreia Schitul se află de drept. 


Pustia Kapsaâlei: 


Întreagă zonă a Karfii, începând cu valea care se formează de la 
Chilia periferică Sfântul Gheorghe cel ce s-a arătat şi până la hotarul 
cu Mănăstirile Ivir, Stavronikita şi Schitul rusesc al Prorocului Ilie, 
se numeşte Kapsâla. 

Kapsâla este divizată în două părți, una aparține Mănăstirii Pan- 
tocrator, pentru că se află în hotarele şi în zona acesteia, iar cealaltă 
Mănăstirii Stavronikita, pentru că se găseşte între granițele sale. 

În toată această zonă trăiau (până la 1915) mai mult de două 
mii de monahi (atunci când în tot Sfântul Munte viețuiau 10-15 mii 
de monahi, în afară de muncitorii laici şi cavidți) greci, ruşi, români, 

1 Autorul se referă la momentul scrierii cărții, anii '60-70 ai secolului trecut (n. trad.). 

2 În limba greacă termenul kayăAa desemnează trunchiul unui copac ars pe 


jumătate sau o întindere de pădure distrusă de incendiu (n. trad.). 
3 Faneromenos. 

sârbi şi bulgari, care se distingeau prin înțelepciune şi virtuți. Kap- 
sâla a dat mulți sfinţi asceţi, virtuoşi şi dascăli înţelepţi. 

Unul dintre cei mai mari sfinți din Kapsâla este Teofil Izvorâto- 
rul de Mir, despre care Sinaxarul (8 iulie) ce cuprinde viața sa men- 
ționează că a fost arhimandrit, având oficiul de notar (secretar) al 
Patriarhiei Ecumenice, şi un foarte cultivat şi înţelept dascăl. Moti- 
vul pentru care a venit în Grădina Maicii Domnului a fost următo- 
rul eveniment: 

In secolul al XVI-lea, în Alexandria a avut loc o mare minu- 
ne. Biserica alexandrină l-a avut ca Patriarh vreme de 75 de ani pe 
Joachim cel Vestit, adică cel Mare. Acesta era virtuos, smerit şi sim- 
plu, îmbunătăţit duhovniceşte şi, în îndelungata sa perioadă de slu- 
jire arhierească, harul lui Dumnezeu a lucrat multe minuni prin 
el. După ce a păstorit obştea creştinilor într-un chip bineplăcut lui 
Dumnezeu, a adormit la vârsta de 135 de ani (A. Ypsilantis, Eveni- 
mentele ulterioare Căderii [Constantinopolului]). 

În zilele acestui binecuvântat păstor al bisericii alexandrine, un 
ministru al sultanului Egiptului, evreu la origine, i-a acuzat pe creştini 
că în Evanghelia lor spun multe lucruri neadevărate şi îi pervertesc în 
felul acesta pe musulmani, îndepărtându-i de religia profetului. 

„Preamărite”, i-a spus evreul sultanului, „[creştinii] susțin că 
Hristos Însuşi le-a spus ucenicilor Săi: «Dacă veți avea credință şi 
nu vă veți îndoi, veţi face nu numai ce s-a făcut cu smochinul, ci şi 
muntelui acestuia de veți zice: Ridică-te şi aruncă-te în mare, va fi 
aşa» (ME. 21, 21) şi «Şerpi vor lua în mână şi chiar ceva dătător de 
moarte de vor bea nu-i va vătăma» (Mc. 16, 18).” 

Sultanul, care căuta şi el pricină [creştinilor], a poruncit patriar- 
hului şi Bisericii Alexandriei printr-un firman să facă dovada ade- 
vărurilor scrise în Evanghelie, hotărând că dacă, în acord cu ceea e 
ei propovăduiesc, nu vor muta muntele aflat în apropierea oraşului 
Alexandria, spunându-i să se aşeze în altă parte, va ordona masa- 
crarea tuturor creştinilor. 


Minunea Dur Dag 


Sfântul Patriarh plin de virtute Ioachim, cunoscut pentru credin- 
ţa sa mare în Stăpânul Hristos şi în sfintele cuvinte nemincinoase ale 

Evangheliei, s-a dus la locul rânduit de sultan, a făcut o rugăciune 
aprinsă, s-a închinat Domnului lisus Hristos, a tămâiat către munte, 
şi-a făcut cruce şi a spus: „Mare este numele Sfintei Treimi, în nume- 
le Tatălui şi al Fiului şi al Sfântului Duh”, poruncind muntelui, după 
cuvintele sfinte ale Evangheliei: „În numele Domnului lisus Hristos, 
ridică-te din locul unde eşti şi du-te şi aşază-te pe țărmul din fața 
portului!” La aceste cuvinte ale Patriarhului muntele s-a ridicat în 
aer gata să se ducă acolo unde i s-a poruncit în numele lui Hristos. 

Sultanul, văzând muntele ridicându-se, a socotit că va cădea 
peste ei şi, de atâta frică şi spaimă, a început să strige: „Dur dag, dur 
dag”, adică „spune-i să se aşeze la loc”. Şi muntele, la noua porun- 
că a Patriarhului, s-a despicat în trei bucăţi şi a căzut în mare, chiar 
acolo unde se află până astăzi, la intrarea în portul Alexandriei. 

Apoi, la ordinul sultanului, preasfântului Patriarh Ioachim i 
s-a dat să bea o otravă foarte puternică, cerându-i-se cu asprime să 
nu se folosească de acele „semne magice”, adică de „semnul sfintei 
cruci” pe care îl fac creştinii, când își însemnează trupul sau obiec- 
tele pe care le întrebuințează sau de care se folosesc. 

Patriarhul Ioachim a luat vasul cu otravă în mâinile sale şi, după 
ce s-a prefăcut că îl cercetează cu atenție, a făcut în sinea sa o rugă- 
ciune fierbinte la Bunul Dumnezeu, iar apoi s-a întors spre sultan 
şi l-a întrebat: „Mărite, pe care parte voiţi să beau această băutură 
deosebită? Pe aici? Pe acolo? Pe altundeva? Pe unde vă este vrerea, 
pe acolo voi bea.” Şi aşa, în timp ce arăta cu gura spre vas, a făcut 
cu capul semnul crucii, fără ca sultanul să înțeleagă că, arătând spre 
cele patru deschideri ale vasului, făcuse de fapt semnul sfânt. 

Sultanul i-a răspuns: „Pe unde vrei, pe acolo să bei.” Patriarhul 
a băut toată otrava, lăsând doar puțină spumă în pahar, şi atunci i-a 
spus sultanului: „Mărite, acum, la rândul meu, vă voi cere o favoa- 
re. Vreau, regele meu, ca şi acel ministru care a pregătit această 
cumplită otravă să bea numai resturile din acest pahar.” 

Ministrul evreu, care cunoştea puterea otravei, se codea, dar, la 
ordinul sultanului, a fost constrâns să bea ceea ce rămăsese pe pere- 
ţii paharului şi, de îndată ce a băut, a căzut pe loc mort. În timp ce 
patriarhul care a băut toată otrava, prin credința şi puterea lui Hris- 
tos, nu a pățit nimic. Astfel s-au adeverit cuvintele Sfintei Evanghe- 
lii şi creştinismul a ieşit învingător. 

Patriarhia Ecumenică, pentru a se asigura că această minune, 
despre care s-a dus vestea, s-a petrecut cu adevărat, a trimis în Ale- 
xandria sub autoritatea exarhiei patriarhale pe Episcopul de Dyrra- 
chium Doroteu, iar ca ajutor al acestuia pe arhimandritul şi secreta- 
rul Patriarhului Ecumenic Pahomie I, Teofil. 

Teofil, sub puternica impresie a acestei minuni dumezeieșşti de 
care s-a încredințat, a fost într-atât cuprins de frică, încât, după ce 
a scris darea de seamă şi a dat-o episcopului de Dyrrachium, nu 
s-a mai întors la Constantinopol, ci s-a dus în Sfântul Munte şi s-a 
închinoviat la Sfânta Mănăstire Ivir. 

La Mănăstirea aceasta a rămas ani buni şi, pentru că era un cali- 
graf desăvârşit, a caligrafiat aproape toate cărțile bisericeşti şi de sluj- 
bă ale Mănăstirii, dar pentru a afla mai multă liniştire s-a dus în Pus- 
tia Kapsâlei, unde cu harul lui Dumnezeu s-a nevoit şi a înaintat în 
rugăciunea minţii şi smerenie, trecând la cele veşnice în cuvioşenie. 

Dumnezeu, pentru răbdarea, multa smerenie şi nevoinţele sale 
i-a dat harul sfântului mir, care a început să izvorască după moar- 
tea sa, aşa cum se menționează în Viața sa, umplând până astăzi de 
bună mireasmă toată biserica acelei Colibe, unde sub Sfânta Masă 
sunt îngropate moaştele sale, din care, întrucât Coliba unde a ador- 
mit aparține de Mănăstirea Pantocrator, s-a luat, aşa cum se spune, 
„spre sfințirea Mănăstirii”, mâna dreaptă a Sfântului Teofil. 


Sfântul Gherasim cel Nou 


Acest binecuvântat sfânt provenea dintr-o familie renumită de 
notari din Trikala (Korinthia). A cunoscut de aproape multe aşeză- 
minte duhovniceşti şi locuri sfinte, şi aici în Kapsâla părinţii spun 
că a trăit în asceză cinci ani, în care nu a mâncat decât dovlecei fierţi, 
fără untdelemn; din Kapsâla, de unde a luat multe bunuri duhov- 
niceşti, a plecat şi s-a dus în localitatea Omală (Kefalonia), pe care a 
ales-o ca loc de nevoinţă, zidind şi acolo o Mănăstire de maici. 

Acolo l-a rânduit Pronia dumnezeiască să fie de strajă alături 
de cei asemenea lui, marii Sfinți Spiridon, Episcopul Trimitundei în 

Kerkyra şi Dionisie, Episcopul de Eghina, în Zâkyntos, pentru ca toți 
trei, în numele Sfintei Treimi, să fie paznicii şi străjerii Ortodoxiei 
creştinilor, locuitori în insulele arhipelagului Ionic şi, asemenea unor 
fortificații dumnezeieşti, să nu îngăduie să pătrundă învăţăturile rele 
şi ereziile Bisericii Apusene a papei, ale celor numiţi catolici ş.a.m.d. 

Toţi aceşti trei Sfinţi au primit harisma de a scoate demonii şi 
de a vindeca tot soiul de boli ale credincioşilor creştini. 

De pe urma şederii Sfântului Gherasim în Kapsâla, demonii pe 
care îi scoate din creştini strigă: „ne-ai ars, kapsalidtule!”!, pentru 
că, prin rugăciunea şi îndrăzneala pe care Sfântul le are în fața lui 
Dumnezeu, îi pârjoleşte şi-i alungă departe de zidirea Lui. 


Sfântul Teonâs, Arhiepiscopul Tesalonicului 


Luminatul şi binecuvântatul Sfânt Teonâs din Kapsâla a dobân- 
dit smerenia bineplăcută lui Dumnezeu şi prisosul virtuților. Din 
Kapsâla s-a dus la Mănăstirea Pantocrator unde a ajuns egumen, şi 
de acolo, pentru învățătura şi duhovniceasca sa ştiinţă după Dum- 
nezeu, Pronia dumnezeiască l-a chemat să-i păstorească pe creş- 
tinii Tesalonicului, unde şi-a împlinit plăcut lui Dumnezeu meni- 
rea, retrăgându-se spre bătrânețe la Mănăstirea Sfintei Anastasia 
cea izbăvitoare de otrăvire?, care se află aproape de Tesalonic, lân- 
gă satul Vasilikâ. Acolo şi-a dat duhul în brațele Domnului slavei şi 
Dumnezeului nostru lisus Hristos, Cel care a rânduit ca trupul său 
să rămână întreg şi nestricat de atâtea veacuri, spre slava lui Dumne- 
zeu cel în Treime, şi să răspândească o bună şi negrăită mireasmă. 


Sfântul Nicodim Aghioritul 


În zona Kapsâlei s-a nevoit vreme de mulți ani şi ultimul das- 
căl al Ortodoxiei, Cuviosul Nicodim, care, pentru că a trăit la multe 
Mănăstiri din Sfântul Munte, a primit numele de „Aghioritul”, întru- 
cât nu aparține unei Mănăstiri anume, ci tuturor părinţilor aghioriți. 


' Scil. locuitor al zonei Kapsâla (n. trad.). 
2Prăznuită la 22 decembrie (n. trad.). 

La Kapsâla a vieţuit într-o înfrânare suprafirească, s-a nevoit 
întru toate virtuțile şi cel mai mult s-a afierosit rugăciunii minții, pe 
care sufletul său o râvnea atât de mult. După cum el însuşi menţio- 
nează în cartea sa Exerciţii duhovniceşti, la o mare sărbătoare a plecat 
de la Sihăstria sa spre Mănăstirea Ivir, unde se făcea priveghere şi, 
fiind pe cale, a trecut pe la Chilia Sfântul Gheorghe, care se afla mai 
sus de Mănăstire. La această Chilie se nevoiau în jur de zece părinți 
şi făceau şi aceştia priveghere, dar ce fel de priveghere? 

După citirea pavecerniţei, au tămâiat bisericuța Sfântului 
Gheorghe. Apoi unul câte unul se ridica, se ducea în mijlocul bisericii 
și cu vocea scăzută şi cu multă străpungere de inimă spunea rugăciu- 
nea „Doamne, lisuse Hristoase, Fiul lui Dumnezeu, miluieşte-mă!”. 
Același lucru repetau în sinea lor și ceilalți fraţi în strană, în felul 
acesta trecând pe rând cu toții prin mijlocul bisericii. 

Aceasta se petrecea până dimineața, când avea loc dumnezeias- 
ca Liturghie. La rândul său a mers în mijlocul bisericii şi Cuviosul 
Nicodim, care ne mărturiseşte: „Atâta străpungere a inimii şi bucurie 
duhovnicească am simţit de pe urma rugăciunii și privegherii aceste- 
ia, încât nu voi uita niciodată liniștea și rânduiala desăvârșită de acolo. 
Mi se părea că mă aflam în cer şi-L lăudam pe Dumnezeu dimpreună 
cu Sfinţii Îngeri și ochii mi se umpleau de lacrimi de fericire. Aşa, am 
rămas la acea priveghere şi nu m-am mai dus la Mănăstirea Ivir.” 

Cuviosul Nicodim a scris multe din cărțile sale în Kapsăla. 
Într-adevăr, prin prețuirea de către Biserica Maică a lucrării duhov- 
niceşti, a virtuților și harismelor acestui luminat cuvios, fiindcă prin 
lucrările sale a adăpat vreme de 150 de ani obștea cea purtătoare a 
numelui de creștin şi sfințenia acestui cuvios a intrat în conștiința 
monahilor și a tuturor creştinilor care s-a întâmplat să studieze scri- 
erile sale sfinte, în anul 1956 a fost aşezat în ceata cuvioșilor părinți 
atoniţi, rânduindu-i-se pomenirea în calendar ca Sfânt [al Bisericii]. 

De acest binecuvântat sfânt s-a ocupat pe larg eruditul monah 
Teoclit Dionisiatul, care a publicat biografia acestuia, bogată în mul- 
te informaţii utile. 

Cercetarea vieţii, activității şi operei scriitoriceşti a Cuviosului 
Nicodim se află în grija instruitului şi foarte eruditului monah filolog 
şi teolog aghiorit Nicodim Bilâlis, care s-a nevoit şi el în Pustia Kap 
sâlei, şi nădăjduim că, prin harul lui Dumnezeu cu care este din belșug 

înzestrat acest frate şi prin cugetul său smerit, vom vedea curând o 
lucrare având ca temă viața și opera Sfântului Nicodim Aghioritul. 


Sfântul Grigorie Palama 


Şi marele teolog și apărător al Ortodoxiei Grigorie Palama a 
trecut pe la școala înfloritoarei pe atunci Kapsâla, unde a rămas o 
perioadă de timp. 

De la Coliba unde se nevoia în Kapsâla a ajuns egumen la 
Marea Lavră; acolo s-a nevoit pentru mulți ani, lucrând la răspân- 
direa rugăciunii minţii alături de marele dascăl al acestei metode 
de rugăciune, Sfântul Maxim Kavsokalyvitul, de Sfântul Grigorie 
Sinaitul și de mulţi alți mari cuvioși şi dascăli ai Pustiei Atonului. 

După Lavra a ajus egumen la Mănăstirile Esfigmenu și Pan- 
tocrator și, ulterior, Arhiepiscop al Tesalonicului. A fost motivul 
pentru care s-a întrunit Marele Sinod în secolul al XIV-lea la Con- 
stantinopol, unde a luat parte și a luptat împotriva lui Varlaam și 
Achindin, care îi defăimau pe părinţii neptici ai Bisericii Răsărite- 
ne, acuzându-i „că profețesc din burtă şi stau cu privirea aţintită la 
ombilic”. Hulind, numeau lumina aceea de pe Tabor a Schimbării la 
Faţă a Domnului creată, afirmând în același timp și alte impietăți, pe 
care luminatul Grigorie Palama le-a risipit ca pe o pânză de păian- 
jen cu argumente teologice și cu îndemânarea limbii sale retorice, 
arătând adevărul în privinţa tuturor acestor probleme dogmatice și 
profund teologice, așa cum Sfinţii noștri Părinţi le-au rânduit la cele 
șapte Sinoade Ecumenice. 

Sub semnătura multor teologi, mai vechi şi mai noi, care s-au 
ocupat de viața și scrierile acestui luminător aghiorit, au apărut 
tomuri întregi. De curând a editat și părintele Teoclit Dionisiatul, 
un autor cu o operă vastă, un tom cuprinzând viaţa și scrierile Sfân- 
tului Grigorie Palama. 


Monahul Ioasaf, starețul loasafeilor 


În urmă cu aproape 130 de ani a plecat din Cezareea Capado- 
ciei evlaviosul creștin Gheorghe, care avea multă evlavie la [sfân- 

tul său] protector, Marele Mucenic Gheorghe, dar a voit să vină în 
Sfântul Munte să se închine și să se facă monah. 

Într-adevăr, în anul 1849 a ajuns în Sfântul Munte și, după ce a 
trecut pe la toate Mănăstirile, în cele din urmă, pentru că mulți din- 
tre compatrioții săi se aflau ca monahi înţelepţi și virtuoși la Sfântul 
Pantelimon, a hotărât să se închinovieze acolo. Ca novice, înainte de 
a fi tuns în monahism, i s-a încredinţat să facă ascultare la Conac, la 
sediul delegaţiei Mănăstirii [Pantelimon] din Kary6s. 

La început a arătat multă evlavie și a dat dovadă de discipli- 
nă şi sârguinţă în toate îndatoririle sale. După doi-trei ani, în urma 
hotărârii stăreției Mănăstirii, a ajuns shimonah și a fost trimis iarăși 
în Karyss, la ascultarea sa. Acolo a rămas pentru mulți ani între cei 
mai osârduitori, ținându-şi cu strictețe canonul, împărtăşindu-se și 
arătând râvnă în privinţa îndatoririlor sale. Însă după câţiva ani, 
pe nesimţite, a început să-și neglijeze obligaţiile și să nu mai arate 
interes faţă de îndatoririle vieţii sale, atât ca monah, cât și ca creștin. 
Pierduse fervoarea dintru început şi aproape că abandonase cu totul 
rugăciunea, încât cu greu se mai ducea pe la vreo Liturghie. 

Din vreme în vreme își venea în fire și, amintindu-și de evlavia 
de la început și de rânduiala în care viețuise, îl cuprindea tristețea, 
amărăciunea și disperarea. Era atât de zbuciumat, încât nu știa ce 
să facă. Nimeni nu-i dădea nici un sfat. Îşi făcea toate voile, şi bune 
și rele, şi apoi satana îi aducea pe umeri disperarea. 

Dar pentru că era bine intenționat și de mic a avut multă evla- 
vie la Sfântul Mare Mucenic Gheorghe, Preabunul Dumnezeu, 
Care „nu voiește moartea păcătosului, ci vrea ca acesta să vină la 
cunoştinţa adevărului, să se întoarcă și să trăiască în veac”, a voit 
să-i arate multa Sa milostivire, spre a-i aduce mângâiere, a-l face 
să-și aprindă din nou râvna pentru virtute și evlavie, și a îngăduit 
să aibă parte de următoarea vedenie [minunată]: 

În 1854 monahul Ioasaf se afla în Kareea. De ziua Sfântului Mare 
Mucenic Gheorghe, la Conacul Mănăstirii Sfântului Pantelimon 
aveau priveghere. Ioasaf, sub imperiul nepăsării și al deznădejdii, s-a 
dus în Chilia sa să se odihnească înainte de terminarea vecerniei. La 
utrenie, în clipa în care la biserică se citeau psalmii: „Slavă întru cei 
de sus lui Dumnezeu şi pe pământ pace, întru oameni bunăvoire...”, 

fratele loasaf a ieşit din Chilia sa, s-a dus la biserică, s-a aşezat într-o 
strană din pronaos şi a început să se gândească la iconomia Întrupării 
Stăpânului Hristos, zicând totodată în sinea sa: „Dumnezeu Făcăto- 
rul cel Unul şi Creatorul tuturor, Care cu înseşi mâinile Sale l-a făcut 
pe om, a primit să Se întrupeze, să Se facă om, să fie batjocorit, pălmu- 
it, să îndure patimile înfricoşătoare şi răstignit pe cruce să moară ca 
om şi a treia zi să învie ca un Dumnezeu Atotputernic. Să învie şi să 
slobozească neamul omenesc de cumplitul iad şi să-l pună în Rai, în 
Împărăţia Cerurilor. Să-l ducă acolo de unde a căzut. O, cât de mare 
este iubirea de oameni şi dragostea lui Dumnezeu față de om!” 

În timp ce cugeta acestea părintele Ioasaf, inima sa i-a fost stră- 
punsă de pocăință şi ochii au izvodit lacrimi, gândurile sale s-au înse- 
ninat, sufletul i-a fost copleşit de bucurie şi veselie, mintea a început 
să-i salte şi cu mult zel să rostească dintr-odată rugăciunea: „Doamne, 
lisuse Hristoase, Fiul lui Dumnezeu, miluieşte-mă pe mine, păcăto- 
sul!” şi alte cuvinte şi rugăciuni de pocăință. Şi atunci a simţit în ini- 
mă dragostea şi compasiunea pentru aproapele şi întreaga lume. 

Aflându-se într-această stare, a fost cuprins de atâta iubire 
dumnezeiască, încât nu se mai simţea în largul lui pe pământ. Ar fi 
vrut să-şi ia zborul spre înaltul cerului, pentru că era pătruns de o 
iubire covârşitoare şi de îndrăzneală în faţa lui Dumnezeu. A simţit 
cum sufletul îi este inundat de dragoste dumnezeiască şi cum flacă- 
ra iubirii arde în inima sa. 

Sufletul i s-a umplut de smerenie şi astfel şi-L închipuia pe 
Dumnezeu foarte aproape de sine, minunându-se şi mirându-se de 
multa şi negrăita iubire şi smerenie ale lui Dumnezeu față de om. 

După toate acestea, a avut impresia că a ieşit din biserică şi 
dintr-odată i s-a părut că sufletul i-a ieşit din trup şi se găsea în 
fața unei câmpii frumoase şi nesfârşite. Şi aşa cum mergea, vede de 
departe, în zare, o mulțime de oameni fără de număr, purtând veş- 
minte luminoase, în floarea vârstei, frumoşi la chip, strălucind ase- 
menea soarelui, care păşeau delicat şi foarte uşor. 


„În casa Tatălui Meu multe locaşuri sunt” 


Monahul Ioasaf a fost cuprins de bucurie şi în acelaşi timp de 
mirare: cum de se aflau acolo, a cui să fi fost grădina aceasta atât de 

frumoasă, cu pomi minunaţi şi cine să fie aceşti oameni care locu- 
iesc aici? Şi şi-a amintit atunci spusa evanghelică: „În casa Tatălui 
Meu multe locaşuri sunt” (In. 14, 2). 

Cu asemenea gânduri i-a lăsat în urmă pe [acei] oameni şi şi-a 
continuat drumul. După puţin vede în acea nemărginită câmpie 
o mulţime şi mai numeroasă de oameni, îmbrăcaţi în veşminte de 
oşteni: toți păreau a fi tineri, viteji şi strălucitori asemenea soarelui. 

Zăbovind îndelung, desfătându-se de frumusețea lor, a simțit 
multă bucurie şi veselie. Atunci a auzit o voce care i-a spus: „Acest 
frate-al nostru vrea să meargă la Împăratul şi, după cum bine ştiţi, 
cineva dintre noi trebuie să-l conducă.” De îndată a ieşit în față unul 
dintre acei viteji, care strălucea între ceilalți şi se distingea ca luna 
între stele şi părea a fi una dintre căpteneiile lor, şi i-a spus: „Îl voi 
conduce eu singur pe fratele la Împăratul, fiindcă îmi poartă o dra- 
goste aparte şi zi şi noapte îmi cheamă numele în rugăciune, dar şi 
fiindcă de multe ori m-am pus pentru el chezaş la Împăratul.” 

Monahul Ioasaf, care asculta acestea, era nedumerit şi spu- 
nea în sinea sa: „Cine sunt aceşti oameni, pe care eu nu i-am văzut 
niciodată şi care spun că mă cunosc? De unde mă ştiu şi la care 
Împărat mă vor conduce?” Având acestea în minte, i-a spus tână- 
rului care s-a apropiat de el: „Frate, cine sunt eu ca să fiu prezentat 
Împăratului şi ce să facă pentru mine Împăratul? Cine este A cesta şi 
de unde mă cunoaşte?” 

Tânărul de o frumuseţe îngerească i-a spus monahului Ioasaf: 
„Frate, te prefaci că nu ştii cine este Împăratul şi cine sunt eu? Nu 
mă cunoşti? Eu, pentru că mi-ai arătat dragostea ta şi pentru că ai 
chemat numele meu, am venit să te prezint Împăratului. Urmea- 
ză-mă acum, să mergem cât mai degrabă la Împăratul nostru.” 

Monahul Ioasaf a început să păşească alături de tânărul [acela] 
şi, cum mergea, se gândea în ce fel să-l întrebe cine este el care-i ara- 
tă atâta dragoste şi interes, dar iarăşi şovăia şi-i lipsea îndrăzneala 
să-l întrebe, spunându-şi în sinea sa: „Poate o să aflu mai târziu.” 

După ce au străbătut acea câmpie imensă şi au ajuns la capă- 
tul ei, au intrat pe-un drum îngust şi foarte lung cu ziduri preaînal- 
te, iar locul era atât de sălbatic, încât monahul Ioasaf s-a speriat, s-a 
tulburat şi a început să fie cuprins de frică. 

Întotdeauna trebuie să spunem rugăciunea 


Atunci călăuza sa i s-a adresat cu chipu-i zâmbitor şi vesel: 
„De ce, frate, te biruie nepurtarea de grijă şi-ţi laşi mintea să fugă 
în toate părţile şi nu iei aminte la cercetarea numelui dumnezeiesc 
al Domnului nostru lisus Hristos? Sau nu ştii câtă pagubă are de 
suferit cel care nu se îngrijeşte şi uită să spună rugăciunea «Doam- 
ne, lisuse Hristoase, Fiul lui Dumnezeu, miluieşte-mă pe mine, 
păcătosul!» şi nu rosteşte întreagă rugăciunea cu fiecare respirație 
a sa, şi cât folos câştigă cel ce cercetează numele cel mântuitor de 
lume al Domnului şi Dumnezeului şi Mântuitorului nostru lisus 
Hristos? 

Omul care spune această rugăciune se eliberează de patimi şi 
de păcate şi se face sălaş al Sfintei Treimi, şi atunci poate ajunge la 
dragostea desăvârşită, din care te-ai împărtăşit întrucâtva şi tu, cel 
ce ai cunoscut dulceața şi roadele milostivirii dumnezeieşti. Cât o 
să mai lâncezeşti în somnul nepurtării de grijă, fără a te trezi din 
nevolnicia răutății? Aminteşte-ți purtarea ta de la început şi evlavia 
pe care o aveai şi schimbă-ți modul de viață! Oare Dumnezeu nu 
ţi-a dat harul Său ca să înţelegi ceea ce este drept? Şi nu tu însuți ai 
pus-o mijlocitoare pe Preasfânta Fecioară şi de Dumnezeu Născă- 
toare Maria spre a ta mântuire?” 

Monahul Ioasaf, pe când călăuza sa îi spunea acestea, s-a sme- 
rit foarte în inima sa şi a început să rostească rugăciunea „Doamne, 
lisuse Hristoase, Fiul lui Dumnezeu, miluieşte-mă pe mine, păcă- 
tosul!” Şi, cu cât spunea rugăciunea, cu atât inima i se aprindea de 
dragostea lui Dumnezeu şi au început să fugă toate gândurile ce 
aduceau tulburare minţii lui. Şi aşa a fost eliberat de lipsa de curaj 
şi fără zăbavă a primit dumnezeiască putere. 

Călăuza minunată i-a spus: „Vezi că acum ești mai bine. Dacă 
îți dorești mântuirea sufletului, să nu lași niciodată să dispară de pe 
buzele, din mintea și din inima ta rugăciunea aceasta și vei ajunge 
să ai o minte și o inimă curate, pe care le va umple iubirea dumne- 
zeiască, şi vei cunoaște tainele lui Dumnezeu. la aminte însă să te 
învredniceşti în fața duhovnicului și a călăuzei vieții tale duhovni- 
ceşti de o mărturisire curată, amănunțită şi zilnică despre tot ce ţi se 
întâmplă sau ţi se arată.” 

În timp ce călăuza aceea cu chip îngeresc îi spunea toate acestea, 
înaintând pe drumul acela îngust, cu zidurile pe care erau zugrăvi- 
te cruci ce arătau drumul, și-a făcut semnul crucii, spunând: „Crucii 
Tale ne închinăm, Stăpâne Hristoase, și sfântă Învierea Ta slăvim”, 
îndemnându-l şi pe monahul Ioasaf să facă la fel. 


Puntea ridicată peste înfricoșătoarea groapă 


După ce au mai mers o bună bucată de timp și au ajuns la capă- 
tul celălalt al drumului, au dat peste niște prăpăstii și stânci abrup- 
te. Frica și groaza te cuprindea doar la vederea acelei gropi întune- 
cate și neguroase, ale cărei adâncime şi întindere păreau asemenea 
unui ocean nețărmurit, iar întunericul ce-o învăluia putea fi prins 
cu mâna. Mai încolo de acea groapă, foarte departe, se zărea un 
munte preaînalt, ce ajungea până la cer. 

În mijlocul acestei gropi cumplite se afla o punte înfricoșătoare, 
dintr-un singur lemn rotund, a cărui grosime nu era mai mare de 
o palmă. Un capăt al punţii se sprijinea în partea unde se sfârşea 
drumul cel îngust, iar celălalt ajungea până la poalele acelui munte 
înalt. Atunci când sufla vântul, puntea se legăna ca frunza pe ram. 

Frica și groaza au pus stăpânire pe fratele Ioasaf de cum a 
înțeles că trebuie să treacă pe această punte, ca să ajungă în cea- 
laltă parte, la poalele muntelui. Atunci minunata călăuză l-a făcut 
din nou atent asupra rugăciunii pe care o nesocotea și a gândurilor 
care-i provocau teama și împuţinarea inimii. l-a spus, aşadar, părin- 
telui Ioasaf: „Frate, dă-mi mâna și spune neîncetat rugăciunea, fără 
să te gândești la nimic altceva.” 

Astfel, ţinându-se de mână, păşeau pe punte fără frică, cu toa- 
te că aceasta, după cum am spus, se mișca asemenea unei frun- 
ze pe ram. Când au ajuns la mijlocul acelei gropi întunecate și 
înfricoșătoare, călăuza i-a spus părintelui Ioasaf: „Aici fă-ți cruce și 
cheamă în rugăciune numele plin de har al Preasfintei Născătoare 
de Dumnezeu și pururea Fecioarei Maria cea plină de dar, pentru că 

în acest loc preasfântul ei nume are multă putere.” 

Fratele s-a însemnat cu semnul crucii şi şi-a spus în mintea sa: 
„Preasfântă Născătoare de Dumnezeu, ajută-mi mie, păcătosului!” 
şi, o minune, a primit atâta putere şi curaj, încât au dispărut frica şi 
toată puținătatea de suflet, în ciuda clătinărilor punţii. 

După multă vreme au izbutit să treacă puntea şi au ajuns la 
poalele muntelui. Din dragostea ce i-o purta, călăuza încă îl mai 
ținea de mână şi păşeau nedespărțiți. 

Când au început să urce muntele, drumul era anevoios şi 
abrupt, dar plăcut, pentru că de-o parte şi de alta era împodobit cu 
pomi frumoşi, măslini şi nenumărate flori. 

Când au ajuns în vârf, au aflat o poartă mare deschisă. Şi-au 
făcut semnul crucii de trei ori şi au intrat înăuntru. De acolo fra- 
tele Ioasaf a văzut cum se întindea o altă câmpie, mult mai mare 
decât cea dintâi, care semăna cu tăria cerului. Frumusețea şi prive- 
liştea acestei câmpii erau de nedescris. Nu există cuvinte ca să redea 
splendoarea acelei câmpii, pentru că nu-şi află asemănare cu nici un 
lucru pământesc, nici pana nu-i în stare s-o descrie, nici mintea nu 
poate pricepe câte-a văzut monahul Ioasaf, fiindcă pe cât înainta, 
pe atât era cucerit de armonia şi frumuseţea locului, încât nu voia 
decât să rămână acolo. 

După ce au mers câtăva vreme, fratele Ioasaf a văzut mulți 
oameni care purtau veşminte călugăreşti, dar care nu erau negre: 
aveau o nuanţă roşiatică şi sclipeau ca lumina. lar chipurile lor stră- 
luceau asemenea soarelui. Unii erau tineri, alții bătrâni, dar toţi deo- 
potrivă erau frumoşi la înfăţişare. 

Când s-au apropiat, i-au întâmpinat cu multă bucurie şi dra- 
goste şi i-au spus călăuzei: „Bucură-te, Mare Mucenice Gheorghe, 
cel de Hristos iubit!”, iar călăuza cu chip de înger şi atotstrălucitoa- 
re le-a răspuns: „Bucuraţi-vă şi voi, cuvioşilor de Hristos iubiți!” 


Invăţătură despre zădărnicia lumii 


Atunci cu toţii s-au întors spre fratele Ioasaf şi i-au spus: „Fra- 
te, dacă cineva va câştiga întreaga lume, dar îşi va păgubi sufle- 
tul, care-i va fi folosul? Dacă vei trăi pe pământ o sută, două sute şi 
chiar o mie de ani şi te vei desfăta de toate acele bunuri înşelătoare 
ale vieții şi vei câştiga tot aurul, argintul, pietrele prețioase şi măr- 
găritarele, tot va trebui să înfrunți ceasul cumplit al morţii, când 
sufletul se va despărți de trup. Şi atunci ce folos îți vor aduce toate 
cele pe care le-ai dobândit? Case, palate, averi, titluri şi demnități 
lumeşti, ostăşeşti, bisericeşti? Nimic din toate acestea nu poate să te 

ajute sau să-ţi folosească în ceasul şi în clipa în care îţi vei da sufle- 
tul. Toate acestea vor părea o umbră şi o nălucire, care a trecut şi s-a 
risipit, precum spune şi Duhul Sfânt, Dumnezeul nostru: «deşi tot 
pământeanul trece prin viață ca o umbră, se tulbură în zadar, strân- 
ge comori şi nu ştie cui le adună pe ele. Şi acum cine este răbdarea 
mea? Oare nu Domnul? Şi ființa mea de la Tine este» (Ps. 38, 7-9). 

De aceea, frate, lasă nepurtarea de grijă şi întoarce-te la viaţa ta 
cea dintâi virtuoasă, plină de evlavie, străpungere a inimii şi smere- 
nie, ca să fii bineplăcut lui Dumnezeu şi să te învredniceşti să vii aici 
pentru totdeauna, la această viaţă fericită pe care te-ai învrednicit 
să o vezi, mulțumită ocrotitorului tău, Marele Mucenic Gheorghe, 
care îţi poartă o dragoste atât de mare şi te-a adus să vezi aceste fru- 
museţi minunate şi pline de desfătare ale cerului şi Raiului; pe aces- 
tea Stăpânul Hristos le dăruieşte celor care din dragoste față de El 
se lipsesc de amăgitoarele bunuri trecătoare şi pământeşti, pe care 
într-o bună zi, vrând-nevrând, le vor lăsa în urmă. 

Fiu al lui Hristos şi frate al nostru, să nu alegi cele trecătoare în 
locul celor veşnice! Să nu laşi să te stăpânească nepurtarea de grijă 
şi trândăvia, părăsind lupta duhovnicească, ce-ţi va da ca răsplată 
dragostea lui Hristos. 

Să nu alegi dragostea lumii înşelătoare, care te va duce la păcat, 
căci păcatul te va prăvăli în iad, în răutate şi nimicire, ca să rămâi 
îmbrățişat cu stăpânul răutăţii, satana, şi să arzi dimpreună cu el în 
tartar. 

N-ai acest drept, nici tu şi nici un alt creştin, pentru că pe noi 
ne-a [răs]cumpărat Stăpânul Hristos prin cinstitul şi preasfântul Său 
sânge, pe care l-a vărsat pe cruce. Să nu aduci întristare Mântuitoru- 
lui şi Izbăvitorului nostru Dumnezeu, aducând bucurie lui satana — 
nimicitorul de suflete şi crudul ruinător al vieţii oamenilor. 

Dacă vrei ca şi noi să nu încetăm să-L rugăm pe Dumnezeu cel în 
Trei Ipostasuri pentru mântuirea ta şi a tuturor oamenilor, îndreaptă-ţi 
viaţa, adu bucurie lui Dumnezeu şi nouă, care iubim lumea întreagă 
şi voim ca voi toţi să veniți în Rai, întru Împărăția Cerurilor.” 

Apoi s-au întors spre călăuza monahului Ioasaf şi i-au spus: 
„Gheorghe, iubitul lui Hristos şi al nostru, îngrijeşte-te de acest 
suflet, spre a-l înfățişa Împăratului a toate, pentru că mare este 
îndrăzneala ta în fața Lui!” 

După ce au plecat de acolo şi s-au îndepărtat un pic, după [toa- 
te] acestea câte le-a auzit, fratele Ioasaf a cunoscut cine este călăuza 
sa — ocrotitorul şi Sfântul Mare Mucenic Gheorghe - şi şi-a amintit 
de cuvântul pe care i l-a spus la prima câmpie: „că eu îl voi călău- 
zi, fiindcă are o dragoste aparte față de mine” şi şi-a mai amintit că, 
atunci când a venit în Sfântul Munte, l-a pus în fața Mântuitorului 
Hristos ca mijlocitor pentru mântuirea sa. În plus, fusese şi mar- 
tor la multe minuni de câte ori chemase numele lui şi sufletul său 
a început să fie inundat de dragoste duhovnicească; nu putea să se 
mai stăpânească: s-a apropiat de Sfântul Gheorghe, călăuza sa, l-a 
îmbrăţişat şi l-a ținut strâns la piept pentru multă vreme. 


O treaptă mai înaltă a vredniciei monahale 


Au străbătut acea frumoasă câmpie încă destulă vreme, şi 
monahul Ioasaf a văzut şi pe alții care purtau veşminte monaha- 
le, asemenea celor dintâi, însă aceştia erau mai plini de slavă şi mai 
strălucitori decât cei dinainte, dar şi mai puțini decât aceia. 

Atunci monahul Ioasaf a întrebat-o pe călăuza sa: „Sfinte al 
lui Dumnezeu, cine sunt aceştia şi care sunt izbânzile din viața lor, 
de sunt atât de slăviţi?” Sfântul i-a răspuns: „Frate, aceştia sunt 
dintre cei de astăzi, monahi ai acestor vremuri, care s-au nevoit 
fără nici o călăuză şi doar din libera lor alegere au încercat să cal- 
ce pe urmele vieții monahilor de demult şi au bineplăcut lui Dum- 
nezeu asemenea acelora şi pentru aceasta Dumnezeu i-a slăvit aici 
în veci.” 

Fratele Ioasaf i-a spus Sfântului: „Astăzi s-a pierdut orice urmă 
de virtute. Cum e cu putință să se afle în lume oameni aleşi aseme- 
nea acestora?” Călăuza i-a răspuns: „Frate Ioasaf, astăzi în lume se 
află foarte puţini astfel de oameni aleşi, numai că acela care va pune 
în practică până şi cea mai mică virtute, îndură după putință ceea 
ce îi face fratele şi nu osândeşte pe nimeni, va bineplăcea lui Dum- 
nezeu şi «mare se va chema întru Împărăția Cerurilor». 

Pentru că, frate, astăzi exemplul cel bun s-a pierdut şi nu se mai 
află, în timp ce răul, adică egoismul, trufia vieții, viciul şi neomenia 
s-au înmulţit; oriunde te duci, oriunde îți întorci privirea şi oriunde 
te aşezi, vezi răul în fața ta. 

S-a pierdut adevărul, domneşte minciuna, nedreptatea şi toată 
necinstea s-au înmulțit şi uneltirile au sporit. Cuvântul lui Dumne- 
zeu a încetat să mai iasă din gurile şi inimile oamenilor. 

S-au pierdut filantropia, milostenia, dreptatea, grija pentru 
aproapele, a dispărut dragostea şi în locul acestora au crescut prin- 
tre oameni ura, invidia şi alte patimi asemenea lor. 

Şi, după cum spune Sfânta Scriptură, «Toţi s-au abătut, împre- 
ună, netrebnici s-au făcut. Nu este cine să facă binele, nici măcar 
unul nu este». Prin urmare, foarte puţini sunt cei care se nevoiesc 
astăzi în virtute, iar aceştia fac binele din propria lor alegere şi voin- 
ţă. Aceştia sunt răsplătiți veşnic şi sunt slăviți de Preabunul Dum- 
nezeu mai mult decât Sfinţii de altădată, care nu aveau de înfruntat 
față către față răul ce astăzi s-a învârtoşat peste măsură. 

De aceea, toți oamenii doritori ai mântuirii sufletului şi cu atât 
mai mult cei care pentru dragostea lui Hristos lasă lumea şi bunuri- 
le sale amăgitoare şi urmează idealul înalt al monahismului ar tre- 
bui să aibă rugăciunea împletită cu aducerea aminte de moarte, iar 
rugăciunea «Doamne, lisuse Hristoase, Fiul lui Dumnezeu, miluieş- 
te-mă!» să nu lipsească din gura lor, ci să le fie unită cu respirația. De 
asemenea, ziua şi noaptea să se roage Stăpânei de Dumnezeu Năs- 
cătoare şi tuturor Sfinţilor să mijlocească pentru mântuirea sufletu- 
lui lor, fiindcă «anult poate rugăciunea Maicii pentru îmbunarea Stă- 
pânului» şi «mult poate rugăciunea stăruitoare a Dreptului».” 

Acestea i-a spus Sfântul Gheorghe fratelui Ioasaf şi apoi şi-au 
continuat drumul spre Împăratul. 

Păşind spre răsărit, au văzut de departe o clădire impunătoare, 
asemenea unui palat măreț, cu fortificaţii foarte înalte, cu totul de 
aur, care luminau şi străluceau în toată câmpia aceea. 

Fratele Ioasaf, orbit de acea dulce şi frumoasă lumină, a între- 
bat-o pe călăuza sa: „Sfinte Gheorghe, ce palat este cel de acolo?” 
Sfântul i-a spus că acela este palatul „Singurului Împărat”, unde 
aveau să ajungă în scurt timp. 

Când s-au apropiat, îi aşteptau la intrare bărbaţi de diferite ran- 
guri şi plini de slavă, cu toții luminoşi şi asemenea îngerilor la chip, 
şi cu multă bucurie i-au salutat cu îmbrățişarea „în Hristos” şi i-au 
condus într-o sală strălucind de pietre prețioase şi aur. Mărgăritare 
şi briliante scânteiau şi răspândeau o dulce şi limpede lumină. La 

dreapta intrării era zugrăvită icoana Domnului nostru lisus Hris- 
tos, iar în stânga cea a Stăpânei de Dumnezeu Născătoare şi Puru- 
rea Fecioarei Maria şezând pe tron. 

În sala aceea se afla o mulțime nenumărată de oameni în haine şi 
veşminte călugăreşti, care revărsa o lumină orbitoare şi o slavă negră- 
ită. Aveau în mâinile lor cruci şi ramuri cu o aromă îmbătătoare. 

Cu toții, dimpreună cu Sfântul Gheorghe, l-au luat pe fratele Ioa- 
saf pe mâinile lor şi au cântat în faţa icoanei lui Hristos şi a Preasfin- 
tei „Cuvine-se cu adevărat...” atât de melodios şi frumos, încât părea 
că nu se va sfârşi niciodată, apoi şi-au făcut semnul crucii şi s-au 
închinat la sfintele icoane ale lui Hristos şi Preasfintei. Atunci acei 
binecuvântați sfinți i-au spus monahului Ioasaf: „Frate, toate acestea 
pe care le vezi au loc pentru tine; poartă de grijă să fii bun, vrednic 
şi sârguincios, ca să vii şi tu aici cât mai curând.” După aceea s-au 
retras cu toții şi au rămas doar Sfântul Gheorghe şi monahul Ioasaf. 
Atunci s-a deschis o uşă mare şi s-a auzit o voce preasuavă dinăun- 
tru: „Mare este îndurarea Ta, Doamne, spre fiii oamenilor!” şi fratele 
Ioasaf a văzut, aşa cum scrie şi Apostolul Pavel: „Cele ce ochiul n-a 
văzut şi urechea n-a auzit, şi la inima omului nu s-au suit, pe acestea 
le-a gătit Dumnezeu celor ce-L iubesc pe El.” A văzut o măreaţă şi 
preafrumoasă biserică, dar cu o întocmire greu de înțeles. 

În mijlocul ei se afla un tron preaînalt şi foarte slăvit, care părea 
a fi din cărbuni aprinşi şi strălucea mai mult decât soarele. Pe tron 
şedea „Împăratul slavei”, iar în jurul său nenumărați oameni în veş- 
minte de ostaşi ce scânteiau asemenea fulgerelor. Împăratul era pre- 
cum e Stăpânul Hristos în icoană. Pe cap purta o coroană cu pietre 
prețioase şi fiecare dintre acestea părea a fi asemenea unui fulger! 

Frumuseţea chipului Domnului nu se poate descrie: „Cel minu- 
nat prin frumuseţea Sa mai mult decât fiii oamenilor.” Ah! aceas- 
ta nu poate fi pusă în cuvinte. Numai cel care se învredniceşte de 
vederea ei poate să priceapă înțelesul frumuseții Domnului. 


Nu are îmbrăcăminte de nuntă pentru a intra înăuntru 


Fratele Ioasaf, aflându-se la uşă, nu se mai sătura privind. Atunci 
a intrat înăuntru Sfântul Gheorghe, a făcut semnul crucii, trei meta- 
nii şi s-a închinat Impăratului, apoi a ieşit afară ca să-l ia şi pe mona- 

hul loasaf, dar atunci s-a auzit o voce care i-a spus: „Lasă-l pe acesta, 
nu este vrednic să intre înăuntru, nu are îmbrăcăminte de nuntă!” 

Când monahul Ioasaf a auzit acestea, s-a cutremurat, temân- 
du-se că Împăratul îl va judeca, dar şi-a revenit deîndată şi a înce- 
put să spună cu multă ardoare şi râvnă rugăciunea „Doamne, Lisu- 
se Hristoase, Fiul lui Dumnezeu, miluieşte-mă şi pe mine cu mila 
Ta!” Sfântul Gheorghe a intrat iarăşi înăuntru, a căzut la picioarele 
Împăratului şi L-a rugat zicând: „Doamne, adu-Ţi aminte de sân- 
gele vărsat pe Cruce pentru mântuirea oamenilor, Te-ai făcut om 
ca să vindeci şi să-i mântuieşti pe păcătoşi, de aceea mă rog şi Îţi 
cer, Doamne, iartă şi acest suflet păcătos şi condu-l pe calea mântu- 
irii! Ştiu, Doamne, că asemenea unui adânc nemărginit este oceanul 
milostivirii Tale.” 

Şi Împăratul i-a răspuns: „Gheorghe, cunoşti bine dragostea pe 
care i-am arătat-o şi harul pe care i l-am dat spre a cunoaşte aceste tai- 
ne ascunse ale iubirii Mele dumnezeieşti, pe care mulți şi mari nevo- 
itori le-au cerut, dar nu au avut parte de ceea ce el însuşi a primit. 
Acesta n-a avut în sufletul său dragoste pentru Mine, M-a disprețuit 
şi a ales nepăsarea, şi pentru cele înşelătoare ale lumii M-a nesocotit 
pe Mine şi dragostea Mea, de aceea nu este vrednic de iertare.” 

Sfântul Gheorghe, continuând să sărute picioarele Domnului, 
I-a spus din nou: „Da, Doamne, cunosc prea bine că, de-l vei jude- 
ca după dreptatea Ta, nu doar nu trebuie iertat, ci este şi vrednic de 
pedeapsă. Cu toate acestea, iarăşi Te rog să prisosească milostivirea 
Ta asupra lui. Ai văzut, Doamne, voia sa şi cele ascunse ale inimii 
sale pururi sunt înaintea Ta, primeşte cererile inimii lui şi mântuieş- 
te-l cu puterea Ta, Stăpâne Mult-milostive. 

Cunoşti, Doamne, că «lumea zace sub puterea celui rău»; astăzi 
s-a înmulțit răutatea şi nu există pildă de bine. S-a înmulțit păcatul, 
dar să prisosească harul Tău, Doamne, să se mântuiască robul Tău 
acesta, pentru că voia sa este bună, dar obişnuinţa răului îl biruie. 
Te rog, ajută-l şi mântuieşte-l!” 


Îndelungă răbdarea Împăratului Hristos 


Şi Împăratul i-a spus: „lubite Gheorghe, văd şi cunosc starea 
lumii, nesocotirea poruncilor Mele, cum virtutea s-a stins şi păca- 

tul s-a înstăpânit. Lumea prin sodomie, preadesfrânare, desfrânare, 
nedreptăţi şi toată necinstea şi uneltirea a fost pângărită; nu doar 
bărbaţii şi femeile din lume mă întristează, ci şi monahii, preoții, 
ieromonabhii, arhiereii creştini ortodocşi, toți laolaltă străpung în fie- 
ce zi măruntaiele Mele şi Mă răstignesc din nou cu fărădelegile lor. 
Toate acestea le sufăr fără a ține minte răul, le rabd şi aştept pocă- 
ința şi îndreptarea, fie şi chiar a unuia dintre ei. Vrerea şi dorința 
Mea este ca toți oamenii să se mântuiască şi nimeni să nu fie supus 
pedepsei. Pentru aceasta Mi-am vărsat sângele pe Cruce şi Mă jert- 
fesc în fiecare zi. Dar ei, în loc să se îndrepte, zilnic Mă ocărăsc şi Mă 
hulesc. Iar acesta pentru care Mă rogi n-a încetat până astăzi să-şi 
facă voia. Prin mijlocirea multor duhovnici nu am contenit să-i arăt 
calea cea dreaptă, spre a se mântui, dar acesta se împotriveşte, cade 
în nepăsare şi disprețuieşte poruncile Mele, nesocoteşte, nu ia sea- 
mă şi nu cunoaşte iubirea şi jertfa pe care o fac în fiecare zi pentru el 
şi pentru fiecare om în parte, ci toți deopotrivă Mă defaimă.” 

Atunci Sfântul Gheorghe a căzut din nou la picioarele Domnu- 
lui şi, îmbrățişându-le, I-a spus cu umilinţă: „Adu-Ţi aminte, Doam- 
ne, de sângele meu pe care din dragostea pentru Tine l-am vărsat 
şi dăruieşte-mi mie acest suflet. Da, Doamne, iartă-l, mă rog Ţie, şi 
învredniceşte-l să bea paharul dragostei care este paharul curățirii, 
pe care şi el voieşte să-l bea şi să facă voia Ta cea sfântă.” 


Paharul Mântuirii 


Şi cu chipul luminos Stăpânul Hristos i-a zis: „Să se facă voia ta, 
Gheorghe!” Cu dreapta i-a dat un pahar şi i-a spus: „la paharul cu 
băutura aceasta şi dă-i-l să-l bea tot. Acesta este paharul dragostei 
Mele. Toţi Sfinţii din acest pahar au băut, pentru că în viața cea tre- 
cătoare acesta se face un pahar plin de chinuri, amărăciuni şi suspi- 
ne, boli, suferinţe şi necazuri şi, în cele din urmă, sfârşeşte cu mar- 
tiriul şi moartea trupului, pentru ca sufletul să se curățească şi ace- 
la care cu răbdare şi stăruință va bea paharul acesta până la ultima 
picătură «spre viața de veci» să se veselească pururi dimpreună cu 
Tatăl, cu Mine şi cu Duhul Sfânt.” 

Sfântul Gheorghe, cu bucurie, îndrăzneală şi veselie, a luat din 
mâinile Stăpânului Hristos paharul plin cu un fel de vin roşu, pe 

care Domnul l-a binecuvântat şi i l-a dat fratelui loasaf, iar acela, cu 
multă râvnă, şi-a făcut cruce şi l-a băut tot. 1 s-a părut atât de bun 
şi dulce, că de îndată flacăra iubirii s-a aprins într-atât în sinea sa, 
încât nu-şi mai putea stăpâni simţirea. S-a avântat în biserica ace.- 
ea, s-a dus aproape de tron, şi a îmbrățişat cu dor şi multă iubire 
picioarele lui Hristos, şi le-a sărutat cu multă bucurie, nevoind să se 
mai desprindă de Împăratul. 

Atunci s-a auzit un glas care spunea: „Gheorghe, ia-l pe fratele 
Ioasaf ca să se ducă să se nevoiască pentru a dobândi iubirea Mea 
de la început, pe care a pierdut-o din nepăsare; şi când va fi îndea- 
juns de pregătit, la vremea potrivită îl voi învrednici să bea paharul 
pe care l-am băut şi Eu.” 

Călăuza sa, Sfântul Gheorghe, l-a ridicat pe fratele Ioasaf şi, 
după ce au făcut trei mătănii fiecare şi s-au închinat preacuratelor 
picioare ale Domnului, l-au mulțumit fierbinte, au ieşit afară din 
acea biserică strălucitoare, i-au salutat îmbrățişându-i pe toți cei ce 
se aflau în pridvorul şi în „curțile Domnului” şi au început a face 
cale-ntoarsă. 

Fratele loasaf i-a spus călăuzei sale: „Sfinte Gheorghe, fratele 
meu drag, nu este cu putință să rămân aici unde ne aflăm acum şi 
să nu mă mai întorc în lume?” 

Sfântul Gheorghe i-a răspuns: „Dragul meu, asta este cu nepu- 
tință, pentru că voia Domnului, precum ai auzit, este să te duc îna- 
poi, să te nevoieşti, să te pregăteşti în toată virtutea, să păzeşti toa- 
te poruncile Domnului, să fii încercat cu chinuri şi să te curățeşti 
ca aurul în foc. Astfel te vei căli cu ajutorul lipsurilor şi necazurilor 
vieţii şi apoi, pe drept, prin mila şi voia Stăpânului Hristos, vei veni 
şi vei rămâne aici să te bucuri de slava lui Hristos în veac.” 


Ultimele porunci ale Sfântului Gheorghe 


Aşa au trecut iarăşi prin acea frumoasă câmpie şi au văzut toa- 
te minunăţiile descrise mai înainte şi, în cele din urmă, au ajuns la 
poalele muntelui. Atunci Sfântul Gheorghe l-a luat de mână pe fra- 
tele Ioasaf şi au păşit pe punte. Când au ajuns la mijloc, Sfântul s-a 
oprit şi i-a zis: „Scumpul meu frate, «Împărăția Cerurilor se ia prin 
străduință şi cei ce se silesc pun mâna pe ea». Ai văzut milostivirea 

lui Dumnezeu, să nu te arăţi nerecunoscător şi nemulțumitor față 
de Binefăcătorul nostru Dumnezeu. Luptă-te să câştigi iarăşi iubi- 
rea de la început şi atunci să fii încredințat că harul lui Dumnezeu 
şi acoperământul şi ajutorul Stăpânei noastre de Dumnezeu Născă- 
toare vor fi întotdeauna cu tine, iar eu, la rândul meu, nu te voi lăsa 
fără sprijin” Apoi l-a însemnat de trei ori cu semnul Crucii şi s-a 
făcut nevăzut. 


Satana nu-l poate vătăma pe creştinul adevărat 


Atunci au urmat tunete şi tulburare dedesubt în genunea aceea 
întunecată şi se auzeau glasuri care spuneau: „Acum, când călugă- 
rul a rămas singur, haideţi să-l prăvălim în adânc!” Demonii scrâş- 
neau din dinţi, strigau şi iscau o mare neorânduială şi freamăt, dar 
nimeni nu îndrăznea să se apropie de monahul Ioasaf. Se năpus- 
teau asupra lui şi cu glasuri sălbatice spuneau: „Veniţi cu toții acum, 
înainte de a veni Gheorghe, să-l prăvălim jos!” 

Fratele Ioasaf s-a aflat fără de ajutor la mijlocul acelei punți înfri- 
coşătoare şi nu putea să meargă nici înainte, nici înapoi ca să sca- 
pe din mâinile demonilor vicleni. Aflându-se în această stare grea, 
şi-a ridicat ochii la cer şi a spus: „Doamne, ajută-mi în clipa aceas- 
ta, în care mă paşte primejdia de a fi înghiţit de demonii cei de sub 
pământ!” Atunci a venit un glas din cer şi i-a spus: „Frate, nu trân- 
dăvi. Spune rugăciunea «Doamne, lisuse Hristoase...» şi, prin mij- 
locirea Stăpânei de Dumnezeu Născătoarei, prin fapte bune şi cre- 
dință, când te nevoieşti, demonii nu te pot vătăma. Nu-ţi fie teamă 
şi-ţi vei afla izbăvirea!” 

De îndată fratele a început din ce în ce mai fierbinte să rosteas- 
că rugăciunea şi să cheme mijlocirile şi ajutorul Stăpânei noastre de 
Dumnezeu Născătoare şi ale Marelui Mucenic Gheorghe şi, fără să 
apuce să se dumirească, şi-a venit în sine, aşa cum se afla în strană 
rugându-se, după încheierea dumnezeieştii Liturghii. 

În felul acesta a luat sfârşit această vedenie pe care a avut-o 
primul stareț şi întemeietor al Obştii de iconari a loasafeilor din 
Kavsokalivia, Ioasaf monahul, din Cezareea Capadociei, pe când 
era încă un monah începător, având grijă de Conacul din Karyss, 
sediul delegației Mănăstirii Sfântul Pantelimon, înainte de a deve- 

ni Mănăstire cu obşte de monahi ruşi. Puțin după această vedenie 
a plecat de la Mănăstire împreună cu alţi frați şi s-a dus în Kerasiă, 
Acolo a zidit o Chilie în numele Sfântului Gheorghe şi s-a afierosit 
cu tot sufletul practicării rugăciunii minţii. Zi şi noapte, cu buze- 
le, cu mintea şi cu inima spunea rugăciunea „Doamne, lisuse Hris- 
toase...”, petrecându-şi cea mai mare parte din zi adâncit în dum- 
nezeieştile cugetări prilejuite de această vedenie dumnezeiască. 
Nu a încetat să povestească obştii sale cele pe care le-a văzut şi 
le-a auzit şi, din gură în gură, această istorie folositoare de suflet 
a ajuns până la Stareţii Stareţilor noştri. Arta de iconar au învă- 
țat-o, atât el, cât şi obştea sa, la Mănăstirea Sfântul Pantelimon şi 
în jurul anilor 1880 s-au mutat cu toţii la Kavsokalivia, acolo unde 
au construit frumoasa casă a loasafeilor, cu o preafrumoasă biseri- 
că închinată Sfântului Gheorghe; aceasta este şi cea mai veche casă 
de iconari, unde după câţiva ani, prin harul lui Dumnezeu, frate- 
le Ioasaf a avut parte de un sfârşit cuvios şi fericit, spre slava lui 
Dumnezeu cel în Treime. 


Patriarhul Ioachim 


Era marele praznic al Maicii Domnului de la 15 august, care în 
vremurile de odinioară ținea cincisprezece zile în Kary6s, şi părinții 
din toate părţile şi din Pustie îşi aduceau spre vânzare rucodelia lor. 

În 1901-1903, pe când în Sfântul Munte se retrăsese ca exilat 
Patriarhul Ecumenic loachim al III-lea, când s-a întâmplat să ajungă 
odată în Karyes, lângă biserica Protatonului, lângă bisericuța Sfântul 
Nicolae, acolo unde este cimitirul laicilor care mor în Sfântul Munte, 
Patriarhul a zărit un monah în vârstă, cu mătăniile în mână, rostind 
rugăciunea şi vânzându-şi rucodelia — mătăniile făcute de el. 

Patriarhul s-a uitat la bătrânelul acela şi a fost impresionat de 
înfăţişarea demnă şi de felul său smerit de a fi. A întrebat şi i-au 
spus că era un duhovnic şi că-şi vindea rucodelia sa. S-a apropiat, 
a cumpărat un şirag de mătănii şi l-a întrebat: „Cuvioase părinte, 
mi-au spus că eşti duhovnic şi aş vrea să vin la Coliba ta să mă spo- 
vedesc. Unde locuieşti?” 

Patriarhul nu purta nici engolpion şi nici vreun alt semn dis- 
tinctiv, pentru a-i fi recunoscut rangul, ci umbla asemenea unui 
simplu monah. 

Duhovnicul nu ştia că este Patriarh şi, cu toată simplitatea ce-l 
caracteriza, i-a răspuns: „Sanctitatea Voastră, nu poți intra în Coli- 
ba mea pentru că este foarte joasă, iar tu, după cum văd, eşti foarte 
înalt.” Într-adevăr, era foarte înalt, dar duhovnicul nu se referise la 
acest lucru, ci prin harul Duhului Sfânt a cunoscut lipsa de smere- 
nie şi mândria caracterului său. 

Patriarhul i-a spus duhovnicului: „Iubite, mă voi pleca şi ast- 
fel voi încăpea în Coliba ta. La nevoie, voi putea intra şi târâş. Este 
chiar atât de joasă?” 

Duhovnicul i-a spus atunci Patriarhului: „Sanctitatea Voastră, 
dacă ţi-ai fi plecat gâtul, acum ai fi fost pe tron!” 

Patriarhul Ioachim a fost surprins de aceste cuvinte, iar când a 
înțeles că duhovnicul nu ştia care-i era rangul — aşa cum el singur 
a mărturisit — mult s-a folosit de pe urma acestei lecții de smerenie. 
Iar duhovnicul, se spune, era vestitul pentru virtutea şi harisma sa 
de a proroci şi prevesti părinte Grigorie, care se nevoia la Colibele 
de sihaştri de la Schitul Sfânta Ana Mică. 


Părintele Daniil 


La Coliba Sfântul Hrisostom care aparține de Schitul Sfântul 
Pantelimon al Mănăstirii Cutlumuş se află încă în viață şi se nevo- 
ieşte în asceză monahul Daniil care, aşa cum ne-a mărturisit el însuşi 
şi cum ne-au adus la cunoştinţă şi alți părinţi, este bolnav de mai 
bine de douăzeci de ani, are dureri de cap, de mijloc, de rinichi, de 
inimă, de picioare şi de multe ori îl doare tot trupul. 

S-a dus la mulți doctori, a făcut nenumărate analize, teste radi- 
ologice şi radiografii, însă rezultatul era întotdeauna acelaşi. 

Doctorii nu găsesc nici o dereglare sau afecțiune somatică, fra- 
tele însă continuă să sufere de pe urma unei inexplicabile boli, căre- 
ia nu-i dau de capăt nici doctorii şi nici ştiinţa. 

În urmă cu câţiva ani, pe 27 iulie, la privegherea de Sfântul Pan- 
telimon, fratele Daniil, cu credință multă şi cu lacrimi în ochi, l-a 

rugat pe Sfântul Pantelimon: „Sfinte al lui Dumnezeu şi ocrotitorule 
al Schitului nostru, tu care eşti doctor şi pentru dragostea lui Hris- 
tos ai mucenicit şi ţi-ai vărsat sângele, arată-ți iubirea şi roagă-L pe 
Stăpânul Hristos să-mi dea sănătate, ca să pot şi eu, sănătos fiind, 
să-l slăvesc numele şi să cânt la privegheri.” 

Spunând acestea, monahul Daniil, de durere şi oboseală, a ațipit 
un pic şi i s-a arătat în vedenie Sfântul Pantelimon îngenuncheat în 
fața tronului lui Dumnezeu şi rugându-L pentru sănătatea fratelui. 

Monahul Daniil L-a auzit pe Stăpânul Hristos spunându-i Sfân- 
tului Pantelimon: „Frate al Meu şi Mare Mucenice Pantelimoane, 
oare tu eşti mai milostiv decât Mine? Sau îi iubeşti pe oameni mai 
mult decât Mine? Ştiu că din dragoste pentru Mine ţi-ai vărsat sân- 
gele tău, dar oare Eu nu Mi-am vărsat şi nu-Mi vărs în fiecare zi 
sângele Meu pentru mântuirea sufletelor oamenilor? Află că voia 
Mea este — şi de multe ori cu folos — ca trupul să fie bolnav pen- 
tru ca sufletul să se mântuiască. Aşa voiesc să se mântuiască mulți 
oameni.” 

La auzul acestora, fratele Daniil s-a trezit şi a slăvit numele lui 
Dumnezeu, i-a mulțumit Sfântului Pantelimon pentru ajutorul şi 
mijlocirea sa, şi de îndată, după cum ne-a mărturisit el însuşi, a scă- 
pat de povara care-l apăsa şi a înțeles că trebuie să poarte cu răbda- 
re, bucurie şi mulțumire crucea şi starea sa de boală. 


Părintele Iosif 


La acelaşi Schit al Sfântului Pantelimon monahul Iosif a vrut să 
repare o scândură care putrezise din dușumeaua Colibei. 

A curățat putregaiul, a luat măsurile cu exactitate, a tăiat scân- 
dura şi s-a dus s-o aşeze. Când să o pună la locul ei, a văzut că scân- 
dura era mai mare. A luat-o, a tăiat ce era în plus şi s-a dus iarăşi s-o 
aşeze. Atunci a văzut că era mai mică decât trebuia. 

Părintele Iosif era de meserie tâmplar. la din nou măsurile, taie 
cu precizie o altă scândură la dimensiunile potrivite, merge s-o aşe- 
ze la locul ei, dar iarăşi, era prea mare. O scurtează, dar când se 
duce s-o fixeze, era prea mică. Atunci pierzându-şi răbdarea şi cu 
mânie a spus: „Haide, la naiba cu tine, diavole! Ce ai? Ce să-ţi fac 

să te potriveşti? Te-am măsurat şi te-am tăiat de patru ori. Acum ce 
dracu' ai de nu te potriveşti?” 

Bietul monah, în loc să spună rugăciunea şi să cheme ajutorul 
lui Dumnezeu pentru munca sa, a ales să pomenească pe diavolul, 
care nu a întârziat şi nu caută decât asemenea ocazii, de aceea s-a 
şi arătat în fața lui cu înfăţişarea sălbatică şi i-a spus: „M-ai strigat, 
părinte? Ce este? Vrei ceva? Eu sunt aici să te ajut.” 

Părintele Iosif speriat şi-a făcut cruce, a aruncat scândura şi a 
alergat la duhovnic să se spovedească, dar de atunci şi până astăzi 
au trecut mai mult de treizeci de ani şi încă nu poate să-şi revină. În 
minte i-au rămas frica şi o stare de absenţă, ca „recompensă” primi- 
tă de la diavolul. 

Aceasta ar trebui să fie o pildă pentru toți, mici și mari: nu tre- 
buie să rostim numele diavolului nici în glumă. Pentru că diavo- 
lul îl face pe om să se înfurie și, la furie, îl face să defăimeze sau să 
hulească cele sfinte. Și dacă nu reușește, îl convinge să spună aproa- 
pelui, fratelui, copilului său sau chiar sieși: „Du-te la dracu!” Asta 
devine o obișnuinţă foarte rea şi [astfel] mulţi părinți își trimit copiii 
„la dracul”. 

În timp ce omul poate să dobândească obișnuințe bune și, în 
loc să zică „să te ia naiba”, ar putea spune „să te ia rugăciunea” 
sau „mânca-te-ar binele”: sau, aşa cum obişnuiesc Părinţii să spună, 
„lua-te-ar rugăciunea” sau „Dumnezeu să te miluiască” — cea mai 
frumoasă rugăciune dintre toate. Așa omul se obișnuiește cu rugă- 
ciunea și cu rostirea lucrului bun întotdeauna, potrivit cu Sfânta 
Scriptură: „binecuvântați şi nu blestemaţi” (Rm. 12, 14). 


Monahii KykKleftes 


Unii monahi au harisma răbdării și, cu ajutorul lui Dumnezeu, 
iau hotărârea nestrămutată și statornică să rămână toată viața lor în 
Mănăstirea sau Schitul sau Chilia unde s-au înscris, potrivit cu spu- 
sa scripturistică: „Fiecare, fraţilor, în starea în care-a fost chemat, în 
aceea să rămână înaintea lui Dumnezeu” (I Cor. 7, 24). 


! Așa cum obișnuia, de altfel, să facă şi părintele Cleopa când spunea: „Mân- 
ca-v-ar Raiul!” (n. trad.). 

Alţii iarăşi, cu acordul duhovnicului, rămân zăvorâţi în Peșteri 
şi Sihăstrii, unde sunt desăvârșit izolaţi de ceilalți părinți și frați; dar 
„mu toți pricep acest cuvânt, ci aceia cărora le este dat” (ME. 19, 11). 

Există însă încă o categorie de monahi, pe care părinții de 
demult îi numeau kykleftes. Acești monahi, fie din râvna pentru vir- 
tute de a învăța multe, fie dintr-o obișnuinţă rea, fie de pe urma 
întovărășirii cu satana sau din cauza războiului pe care diavolul 4 
poartă împotriva lor, nu pot să rămână într-un singur loc sau într-o 
singură stare pe viață. Aceasta nu se întâmplă numai cu monahii, 
ci şi cu mulți laici în viața de familie, care vădesc nestatornicie nu 
numai în ceea ce priveşte viaţa sau serviciul, ci chiar și caracterul. 

Unul dintre acești monahi avea obiceiul de a nu putea sta 
într-un singur loc, ci pleca de la o Mănăstire și se ducea la alta și de 
acolo altundeva, şi așa își petrecea viaţa trecând pe la toate locurile 
de şedere monahală atonită. 

Într-o zi, pentru a nu ştiu câta oară s-a pregătit să plece de la 
o Mănăstire chinovială la o alta idioritmică, când, la ieșirea din 
Mănăstirea aceea, îl vede în fața sa pe diavolul, care îi spune: „Ava, 
iar pleci. Oh, părinte, de patruzeci de ani îmi rup picioarele și am 
obosit să te mai duc dintr-un loc în altul. Nu te-ai plictisit să tot 
pleci? Stai și tu o dată într-un loc anume!” Monahul i-a răspuns 
satanei: „Sfinţii Părinți ne-au lăsat o tradiție după care, dacă nu 
putem rămâne într-un loc, putem să ne legăm de Muntele Atonului 
cu o funie și să umblăm prin tot Sfântul Munte, spre a aduna în felul 
acesta, de la toți Părinţii, mierea virtuții şi a vieții duhovnicești. lar 
eu, pentru dragostea lui Hristos, fac același lucru. Tu însă ce treabă 
ai să te încurci printre picioarele noastre? Nu știi că Hristos în cele 
din urmă va birui? Domnul te-a certat pe tine, duh necurat. Înapo- 
ia mea, satano!” Este nevoie de multă luare-aminte, deoarece argu- 
mentul acesta este foarte riscant, pentru că ajunge un obicei rău, și 
bine este ca omul, în loc să umble dintr-un loc în altul, să fie stator- 
nic, consecvent și pozitiv în cuvintele, faptele, deciziile și în tot felul 
său de a fi, dacă vrea să sporească! 

La 3 octombrie 1948, în Karyss, capitala Sfântului Munte, apro- 
ximativ 800 de rebeli comuniști au atacat jandarmeria și pe guver- 
natorul politic al Sfântului Munte, d-l Panaghiotâkos. 

În dimineaţa acelei zile în care a fost declanșat atacul rebelilor, 
la Chilia Prorocului Ilie părintele diacon Dionisie prăznuia întru 
pomenirea Sfântului Dionisie Areopagitul și se săvârşea dumneze- 
iasca Liturghie în cinstea sărbătorii numelui său. La dumnezeiasca 
Liturghie veniseră mai mult de cincizeci de monahi. După cum se 
știe, dumnezeiasca Liturghie începe foarte devreme și se încheie pe 
la ceasurile 8-9 ale dimineții. Insă rebelii au început să atace, înainte 
de încheierea dumnezeieştii Liturghii, cu diferite arme de foc, pis- 
toale mitralieră şi mortiere. Unul dintre obuze a căzut pe acoperişul 
Chiliei unde erau adunați monahii, care s-au speriat pentru că nu 
ştiau ce se întâmplă. 

Din Pronia dumnezeiască şi prin ocrotirile Stăpânei noastre de 
Dumnezeu Născătoare, într-un chip cu totul neobişnuit obuzul nu 
a explodat şi astfel nici unul dintre Părinți nu a pățit nimic, pentru 
că, dacă explozia s-ar fi produs, cu siguranță nimeni n-ar fi scăpat 
cu viaţă. 

Preasfânta a făcut nenumărate asemenea minuni în Grădina sa în 
vremea acelor ani negri ai ocupației germane şi războiului de gherilă. 


Iconarul nepăsător 


Unul dintre cei mai buni artişti şi iconari din Sfântul Munte, 
atât de bun încât altul ca el, în arta pictării de icoane, după Ema- 
nuel Panselin (secolul al XIV-lea), nu s-a mai arătat, a fost Ioanichie 
Mavrâpulos din Cezareea Capadociei. 

A fost inițiat în arta icoanei de către părintele Ioachim Ralidis, 
la Sfântul Schit Kavsokalivia. Dar, mulțumită străduinţei de care a 
dat dovadă, a ajuns să fie mult mai iscusit decât dascălul său. 

Însă pe cât de sârguitor se arăta în arta icoanei, pe atât de insen- 
sibil şi indiferent era în privința credinţei creştine, şi cu mult mai 
nepăsător şi disprețuitor în ceea ce priveşte idealul şi viața monaha- 

lă. Era atât de necredincios, încât nu admitea nimic, nici măcar fap- 
tul că există Dumnezeu şi, în general, nu credea în nici una dintre 
Sfintele Taine ale Bisericii. 

Prin urmare nu postea, nu mergea la biserică, nu se ruga, nu se 
împărtăşea şi adesea îi lua în râs pe monahi, numindu-i „fasolofagi””, 
în timp ce slobozea şi alte acuze împotriva lor. 

Se cunoştea cu Starețul meu, monahul Ioachim, şi erau oarecum 
prieteni de pe vremea când viețuiseră împreună la Schitul Kavso- 
Kalivia (1915-1916) şi, pentru că avea încredere în el, îi împărtăşea 
de multe ori secretele sale. 

În anii 1923-1924, după ce a învățat arta pictării de icoane, a 
plecat de la Schitul Kavsokalivia şi s-a aşezat în Karyss, la Chilia 
Sfântul Gheorghe, care aparține de Marea Lavră şi se află deasupra 
Karsii, numită „a Skurteilor”, acolo unde astăzi este ridicată bise- 
rica închinată Sfântului Nicodim, care adăposteşte capul acestuia. 
Acolo a continuat să practice rucodelia de iconar. 

Când Starețul meu se ducea în Karyss, părintele Ioanichie îl pri- 
mea şi-l găzduia cu multă bucurie, împărtăşindu-i cu această ocazie 
nemulțumirile sale şi cerându-i să-i lămurească neînțelegerile lega- 
te de credinţa creştină şi de viața de călugăr. 

Starețul meu, om credincios şi cultivat duhovniceşte, cu toa- 
te că depunea mari eforturi, nu putea să-l convingă de adevăruri- 
le credinţei creştine şi de rolul important al monahismului pentru 
Creştinism şi Biserică. 


Visul de neînțeles al bunicii 


Într-o zi Bătrânul-loanichie, deja la o vârstă înaintată, i-a spus 
Starețului meu: „Măi, părinte Ioachim, îmi tot spui că există Dum- 
nezeu şi viață după moarte, că există judecată şi răsplată, adică 
pedeapsă veşnică pentru răul pe care îl face omul aici pe pământ 
şi plată veşnică pentru fiecare faptă bună, că există iadul pentru cei 
răi şi Raiul pentru cei buni, că există demoni care îi vor chinui veş- 
nic pe păcătoşi şi altele asemenea pe care le susțin călugării şi popii. 
Eu socotesc că toate astea sunt basme şi că, de există Raiul şi iadul, 
acestea vor fi aici, în viața asta. După moarte, nefericite, nu există 


1 Scil. mâncători de fasole (n. trad.). 


92 


KAREEA 


nimic. După ce mor eu nu-mi mai pasă de nimic, Ce spuneau elinii: 
«Pământul să se amestece cu focul»!. Aşa spun şi eu: trupul şi sufle- 
tul despre care-mi spui că există să mi se facă pulbere. 

Şi de ce nu-mi spui, rogu-mi-te, a continuat părintele Ioani- 
chie, cine a venit de dincolo, din viața cealaltă, de pe lumea cealal- 
tă, să ne dea adeverire că există toate aceste lucruri, că există viață 
de veci?” 

Duhovnicul meu încerca cu mărturii din Sfânta Scriptură şi din 
Sfânta Evanghelie să-i demonstreze adevărul despre toate acestea, 
dar el nu voia să audă nimic din toate astea. Şi asta s-a repetat de 
mai multe ori. 

În decursul unei astfel de discuţii, Bătrânul-loanichie i-a spus 
în taină duhovnicului meu: „Părinte Ioachime, un lucru m-a impre- 
sionat [cândva] şi a rămas întipărit în mintea mea şi nu pot să mi-l 
explic. Eram copil, aveam 12-13 ani, în satul meu natal, împreu- 
nă cu fratele meu Tănase, cu tatăl şi cu bunica mea — mama tatălui 
meu —, când turcii ne-au alungat din casa noastră din Capadocia, şi, 
după ce mama mea a murit pe drum, am rămas noi patru şi ne-am 
stabilit într-o casă pustie din afara oraşului Trapezunt. 

Acolo, într-o seară s-a arătat bunicii mele, în vis, un om grav, 
dar cu înfăţişarea plăcută şi, cu un ton rugător, i-a spus: „Ie rog, 
bunică, să spui la copiii şi la nepoții tăi să nu urineze pe mine!” 

Bunica, pentru că eram vânațţi şi îngroziţi de turci, s-a gândit că 
este vorba de un vis obişnuit şi nu i-a dat nici o atenţie. Însă acest vis, 
care părea aievea, s-a repetat vreme de trei nopți la rând, dar buni- 
ca din nou nu i-a spus nimic tatălui meu. În cea de-a patra noapte 
omul acela s-a arătat iarăşi în vis bunicii mele, dar de data asta foarte 
înfricoşător la chip, şi i-a spus amenințător: „Eu sunt Gheorghe Elef- 
theriâdis. Te-am avertizat de trei ori să le spui copiilor să nu se mai 
urineze pe mine, iar tu nu le-ai spus nimic. Află, aşadar, că de nu le 
vei spune să înceteze, o să aveți parte de un mare rău.” Bunica s-a 
trezit speriată, l-a trezit şi pe tatăl meu şi de frică i-a spus totul. 

Ce se întâmplase? „Eu şi cu fratele şi cu tatăl meu”, a povestit 
monahul Ioanichie Starețului meu, „ieşeam noaptea pe o uşă dosni- 


'Fragment din frază atribuită enigmatologului Panârktis (aprox. 450 î.Hr.), 
care afirma: „„după ce voi muri, pământul să fie cuprins de foc” „„(Eunov Bavovros 
Yaia vei uix0Trw)” (n. trad.). 

că, aflată în partea din spate a casei, traversam un gang descoperit 
şi acolo jos, unde se afla un câmp, urinam. 

Atunci când bunica i-a spus tatălui meu visul, dimineața, de 
cum s-au ivit zorile, s-a dus cu bunica mea în locul unde urinam, au 
săpat adânc, mai mult de 2 metri şi ceva, şi au aflat un schelet uman 
într-un mormânt obişnuit. Au luat oasele, care erau curate, şi cu 
multă evlavie le-au spălat cu vin, după obicei, le-au tămâliat şi le-au 
aşezat într-o cutie pe care au pus-o pe un raft în casă.” 


Visul de neînțeles al tatălui 


În seara acelei zile se arată din nou acel serios şi grav necunos- 
cut, de data aceasta cu fața veselă, şi le spune tatălui şi bunicii — 
pentru că de data aceasta s-a arătat la amândoi: „Vă mulțumesc pen- 
tru binele pe care mi l-aţi făcut. Îl voi ruga pe Dumnezeu şi Cerescul 
nostru Părinte să vă apere de primejdii în viața aceasta, să vă răsplă- 
tească în viața viitoare şi să vă dăruiască Împărăţia Cerurilor.” 

„Lucrul ăsta, părinte Ioachime, nu pot să mi-l explic. Cum este 
cu putință să existe Dumnezeu, altă viaţă, judecată şi răsplată. Toate 
astea nu încap în mintea mea nevolnică şi nu pot nici să le înțeleg, 
nici să mi le lămuresc, însă nici să le uit. Pentru că tatăl meu a făcut 
cercetări despre numele acesta în Trapezunt şi a aflat că a existat o 
familie bogată cu numele de Gheorghe Eleftheriâdis în urmă cu trei 
sute de ani. 

Dacă nu există Dumnezeu, dacă nu există altă viață, dacă nu 
există Împărăția Cerurilor şi plată şi răsplată veşnice, atunci omul 
acela cum ni s-a arătat că există şi trăieşte şi că scheletul său, oasele 
sale au fost pângărite şi murdărite de necurăţiile şi de urina noas- 
tră? lar când le-am descoperit, a venit şi ne-a mulțumit şi ne-a spus 
limpede că ÎI va ruga pe Dumnezeu, pe Cerescul nostru Părinte 
ş.a.m.d., toate câte ni le-a relatat bunica noastră? Nimic din toate 
acestea nu-mi pot explica. Ce înseamnă oare?” 


Judecată şi răsplată 


„De asemenea, în toată viața mea am băgat de seamă că ori- 
ce-ar face omul, fie dreptate, fie bunătate, neîndoielnic va primi pla- 

tă. Nimeni nu poate tăgădui sau dezminţi sau să mă convingă că nu 
e aşa. Adică, de faci o nedreptate, vei fi pedepsit în aşa fel, că nu vei 
fi în stare să pricepi de unde ţi s-a tras. După cum spuneţi voi, călu- 
gării: «într-un fel greşim şi în alt fel suntem pedepsiți pentru fapte- 
le noastre». 

Dacă, de asemenea, faci vreo faptă bună sau milostenie, vei fi 
răsplătit în ascuns sau pe față. Când cineva, iarăşi, se va răzbuna, va 
fi pedepsit, şi într-un fel foarte crâncen. 

Astfel, de multe ori, ajung în impas şi-mi zic: «De vreme ce nu 
există nimic, cine este cel care dirijează şi îndrumă toate astea?» 

Atunci Starețul meu a găsit momentul prielnic şi i-a înfățişat 
parabola pe care o spune Domnul nostru lisus Hristos în Sfânta 
Evanghelie despre bogatul nemilostiv şi săracul Lazăr (Lc. 16, 19-31) 
şi multe altele despre Dumnezeu (Mt..5, 14-20; 6, 10-13; 7,21), Rai şi 
iad, după cum sunt descrise în diferite pericope evanghelice (ME. 5, 
22-29; 8,12; 3, 28; 13, 42; 13, 50; 23, 24-33; 24, 30) şi despre tot felul de 
pedepse, numite [astfel] de Sfinţii Evanghelişti: „focul cel nestins, 
unde viermele lor nu moare şi focul nu se stinge” (Mc. 9,43-44 şi 48; 
Le. 13, 28 ş.urm.). 

De atunci părintele Ioanichie a început să nu mai stăruie în 
îndoielile sale şi încet-încet a început să se gândească mai serios şi 
să cântărească aceste probleme într-atât, încât Dumnezeu l-a învred- 
nicit, spre sfârşitul vieţii, să se spovedească cu o pocăință sinceră şi 
cu o adevărată zdrobire a inimii să creadă şi să ceară să se împărtă- 
şească cu Trupul şi Sângele Domnului, mărturisind şi primind toa- 
te Sfintele Taine ale Sfintei noastre Biserici. Astfel, a plecat din viața 
aceasta în pocăință şi îndreptare; cu credința fierbinte în viața veş- 
nică şi cu nădejdea în mântuirea sufletului s-a dus aproape de Stă- 
pânul Hristos spre a trăi veşnic. 


larga lsavră 


Continuându-ne drumul spre răsărit prin Vigla, după aproxi- 
mativ o oră ajungem la cea mai mare Mănăstire ca ansamblu arhi- 
tectural din Sfântul Munte - Marea Lavră —, pe care a zidit-o la 963, 
cu ajutorul împăraților Nichifor Fokâs şi loan Tsimiskis, Sfântul 
Atanasie Atonitul. 

Mănăstirea Marii Lavre, asemenea unui leviatan de veghe, 
domină întreaga zonă. Locul este fermecător şi, cu cât te apro- 
pii de această Mănăstire, cu atât ai impresia că intri în Cetatea lui 
Dumnezeu. 

În biografia Sfântului Atanasie se aminteşte că planurile şi 
dimensiunile Mănăstirii au fost date de Stăpâna noastră, Născătoa- 
rea de Dumnezeu, care ea însăşi i s-a arătat Sfântului Atanasie şi, în 
felul acesta, s-a născut o cetate adevărată. 

Mediul şi atmosfera create de locuitorii acestui oraş, adică de 
monahii evlavioşi, te cuceresc. Monahii sunt gata în orice clipă să-ți 
arate odoarele duhovniceşti, sfintele moaşte, ofrandele sfinte de 
preţ, biblioteca uriaşă, frumoasa biserică centrală, icoanele făcătoa- 
re de minuni, mormintele patriarhilor şi arhiereilor care ca frați ai 
Mănăstirii şi simpli monahi au adormit întru somnul cel de veci. 
Oricine poate vedea chiparoşii seculari sădiți de Sfântul Atanasie, 
crucea purtată de el, care cântăreşte mai mult de 3 kilograme, trape- 
za obştii monahale şi toate cele vrednice de văzut ale Mănăstirii, ce 
nasc un sentiment religios înalt, stârnesc uimirea, pocăința şi evla- 
via față de ctitori, donatori şi monahii continuatori, care prin jertfa 
lor au păstrat şi continuă sfânta tradiție a vieţii şi a modului de vie- 
țuire monahale. 

Nimeni nu poate şti câți arhierei, preoți, diaconi şi evlavioşi 
monahi şi-au dat ultima suflare în Mănăstirea aceasta, fiindcă cei 
vechi nu țineau catastife şi monahologii! sau certificate de deces, 
pentru a cunoaşte exact numărul celor care, nevoindu-se şi încer- 
cându-se aspru în ascultarea şi în războiul împotriva vrăjmaşului 
şi potrivnicului nostru de obşte satana şi rugându-se pentru mân- 
tuirea sufletului lor şi a întregii omeniri, au trecut prin Mănăstirea 
aceasta. Mari şi înţelepţi dascăli şi părinți de neam. (Se spune că mai 
mult de 36 de patriarhi, 144 de arhierei şi 164 de egumeni au ador- 
mit întru somnul cel fericit în această Mănăstire!) 

Din anumite vedenii minunate, pe care în decursul timpului 
Dumnezeu le-a descoperit aici, putem înţelege evlavia şi frica de 
Dumnezeu a monahilor acestei Mănăstiri. 

1. La această Mănăstire, Clement, ucenicul Sfântului Grigorie 
Sinaitul, adeseori, când monahii Lavrei cântau cu evlavie „Ceea ce 
eşti mai cinstită...”, vedea cum se pogora din cer un „Nor străluci- 
tor...”, care se aşeza peste biserică, şi când se încheia „Ceea ce eşti 
mai cinstită...” se ridica din nou la cer. 

Clement s-a născut şi a crescut în Bulgaria, fiind de meserie 
păstor, dar era curat şi nevinovat la suflet şi vedea adesea această 
arătare minunată. 

2. Sfântul Ioan Cucuzel, cel cu glas de înger, cânta cu atâta evla- 
vie, străpungere a inimii şi armonie, încât la o priveghere a Imnului 
Acatist, după ce a cântat troparele şi canoanele Maicii Domnului, l-a 
furat în strană un somn uşor în care i s-a arătat Preasfânta Născă- 
toare de Dumnezeu asemenea unei Împărătese cu diademă şi aleasă 
strălucire şi i-a zis: „Bucură-te, Ioane, copilul meu; cântă-mi, iar eu 
nu 0 să te las!” şi i-a pus în mâna dreaptă o monedă de aur. Cucuzel 
s-a trezit deîndată plin de tărie, bucurie şi veselie şi ținând în mâna 
dreaptă o monedă de aur, pe care a aşezat-o la icoana Preasfintei 
care până astăzi se numeşte Preasfânta „Cucuzelița”'. De-a lungul 
vremii s-au săvârşit multe minuni prin mijlocirea acestei monede. 

Altă dată Preasfânta i s-a arătat lui Cucuzel în somn, i-a vinde- 
cat piciorul care putrezise din cauza statului în picioare şi i-a spus: 
„De acum vei fi sănătos.” 


! Cataloagele în care se ține evidența monahilor închinoviaţi în fiecare Mănăsti- 
re (n. trad.). 

Sfântul loan Cucuzel a construit o Cathisma' în apropierea 
Mănăstirii, cu o biserică închinată Arhanghelilor, unde stătea şase 
zile pe săptămână, iar în duminicile şi sărbătorile mari mergea la 
Marea Lavră cu multă zdrobire a inimii şi evlavie. 

La Cathisma aceasta şi-a cunoscut de mai înainte sfârşitul, 
a adormit şi a fost îngropat acolo. (Mai multe detalii despre via- 
ţa sfântului acestuia puteți afla din Sinaxarul lui Matei Langhis, la 
1 octombrie). 

Preasfânta i-a datun bănuţ de aur şi Sfântului Grigorie Domes- 
ticul, fiindcă şi el cânta alături de Cucuzel cu multă evlavie şi stră- 
pungere a inimii, ca psalt, în partea stângă (Soborul lor se prăznu- 
ieşte la 1 octombrie). 


Sfântul Munte este moştenirea Preasfintei 


Doamna noastră de Dumnezeu Născătoarea, atunci când s-a 
arătat mai întâi Sfântului Petru (655-681), eremitul de pe Munte- 
le Atonului, şi apoi, după patru-cinci secole, lui Nicolae, egume- 
nul Marii Lavre, atât unuia, cât şi celuilalt le-a spus: „Sălăşluirea şi 
odihna voastră în Dumnezeu nu este altundeva decât în Muntele 
Atonului, pe care l-am primit de la Fiul şi Dumnezeul meu spre a fi 
moştenirea mea. Şi aceia care vor să se îndepărteze de grijile şi tul- 
burările lumeşti să vină şi să lucreze în grădina aceasta, ca să cultive 
virtutea, curăția inimii şi nevinovăția sufletului, care de acum îna- 
inte se va numi «Sfântul Munte». 

Şi făgăduiesc cu adevărat să iubesc, să ajut şi să-i ocrotesc pe 
cei care cu inimă fără de vicleşug vor veni să-l slujească lui Dumne- 
zeu din tot sufletul, să se roage neîncetat pentru ei, să mijlocească 
în fața lui Dumnezeu pentru Biserica Lui şi pentru toată lumea, pe 
care Domnul să o lumineze şi să ajungă turma adevărată şi nevino- 
vată a lui Hristos, Dumnezeul nostru. 

Prin mila şi harul Fiului lui Dumnezeu, muntele se va umple 
dintr-o margine până în cealaltă de monahi evlavioşi şi ortodocşi. 
Pentru aceea duhul meu se bucură şi se veseleşte, fiindcă toți aceştia 


! Pentru detalii, vezi studiul introductiv (n. trad.). 

vor cânta, binecuvânta şi slăvi preacinstitul nume şi de mare cuvi- 
inţă al Sfintei Treimi. Prin aceşti monahi, prin semnele şi minuni- 
le pe care le vor săvârşi, prin viața lor curată şi sfântă se va slăvi şi 
preamări în toate zările, spre răsărit şi apus, spre miazăzi şi miază- 
noapte numele lui Dumnezeu în toată lumea! 

Din întristarea, suferințele, ispitele, smintelile şi lipsurile pe 
care le vor îndura aceşti monahi lumea va învăţa să fie răbdătoare 
în clipele grele ale vieţii ei! 

Pentru acestea toate, pe care monahii şi, prin mijlocirea lor, 
întreaga lume le vor îndura, mă voi ruga Fiului şi Dumnezeului 
meu să ierte lipsurile pe care se va întâmpla să le aibă şi să-i învred- 
nicească să aibă parte de harisme dumnezeieşti şi cereşti. Mă voi 
ruga să le dăruiască pocăință sinceră şi luminare, pentru a putea da 
răspuns bun în ziua aceea mare şi de netăgăduit a celei de-a Doua 
Veniri şi la dreapta Judecată viitoare să aibă parte de nemărginită 
milă. Dar şi în viața de acum vor primi din partea mea mult ajutor, 
fiindcă le voi uşura suferințele, ostenelile, întristările şi voi alunga 
ispitele trupeşti şi sufleteşti pe care vrăjmaşul şi vicleanul diavol şi 
potrivnicul neamului omenesc le aduce.” 

Cu aceste făgăduințe şi dumnezeieşti chezăşii ale Preasfintei, 
Sfântul Munte, din vremea primilor monahi ai lui şi până astăzi, a 
fost păzit şi îşi continuă viața sfântă şi lucrarea duhovnicească, cu 
toate că locuitorii săi monahi au fost încercați crud de-a lungul vre- 
milor şi până astăzi sunt supuşi la diferite ispite, văzute şi nevă- 
zute. Cu ajutorul lui Dumnezeu şi sub acoperământul Născătoarei 
de Dumnezeu îşi va continua lupta sfântă spre păstrarea credinţei, 
limbii şi tradiţiilor naţional-religioase ale Creştinismului neatinse 
şi neştirbite, aşa cum dintru început ni le-au lăsat Sfinţii Părinți ai 
celor şapte Sfinte Sinoade Ecumenice ale Sfintei noastre Biserici. 


Preasfânta tămâie 


Bătrânul-Teofil, frate al acestei Mănăstiri, într-o convorbire 
duhovnicească avută împreună acum aproape 40 de ani, mi-a spus 
următoarele: „Frate şi părinte Andrei, pentru că şi tu eşti frate care 

aparţii! de Sfânta Mănăstire Marea Lavră şi aici ai depus metanie: şi 
prin urmare, ca frate în duh al meu ce eşti, îți spun că întotdeauna 
trebuie să fim cu băgare de seamă şi cu mintea trează. Rugăciunea 
trebuie să fie unită cu ascultarea asemenea a două surori, precum 
sunt aripile păsărilor, pentru ca omul să poată avea parte de spo- 
rire duhovnicească şi să zboare cu mintea de la cele pământeşti la 
cele cereşti. 

De aceea fii cu luare-aminte, mi-a spus, ca atunci când mergi la 
biserică spre a te ruga sau psalmodia: 

a) să nu iei niciodată tonuri înalte, nici să cânţi în neorânduia- 
lă, şi 

b) când intri în biserică spre a te ruga, va trebui să laşi în afara 
bisericii tot gândul, toată grija şi preocuparea ce te abat şi te înde- 
părtează de rugăciune, dacă vrei ca Dumnezeu să primească rugă- 
ciunea şi cântarea ta, să ai plată veşnică şi să nu fii osândit; căci în 
loc să te foloseşti de rugăciunea ta, te vei vătăma din cauza nepur- 
tării de grijă. Şi ca să fii încredințat că cele pe care ţi le spun sunt 
adevărate, ascultă ce mi-a povestit Bătrânul-Cornel, care şi acesta, 
la rândul lui, le-a auzit de la un Stareţ foarte îmbunătăţit duhovni- 
ceşte de la Mănăstirea noastră, părintele Iliodor, care a trăit acum 
aproape 150 de ani. 


Părintele, fost egumen al Mănăstirii, îl slujea pe Nicolae, egu- 
menul de atunci al Mănăstirii, pe vremea când aceasta încă era chi- 
novială. La o priveghere de toată noaptea se afla în altar şi pregătea 
cădelniţele, ca preoții şi diaconii să tămâieze, când avea să înceapă 
cântarea a IX-a, la care se cântă «Ceea ce eşti mai cinstită...». 

Din locul acela din altar Bătrânul-lliodor vedea cu ochii sufle- 
tului în fiecare zi, când psaltul începea «Să lăudăm, bine să cuvân- 
tăm şi să ne închinăm Domnului...», o femeie îmbrăcată în negru, 
plină de măreție, însoțită de doi îngeri cu cădelniţe cu totul de aur 
în mâini, cum tămâia întreaga biserică. Trecea pe la stranele mona- 


1 Monahul 2Eaprruatixoc este cel care aparține de o anumită Mănăstire, dar 
este trimis să locuiască şi să slujească, îndeplinind diferite sarcini (4.ex., la un Schit, 
Chilie sau Metoc care aparține de Mănăstire, sau în cadrul unor instituții administra- 
tive, precum Sfânta Comunitate sau Sfânta Intendenţă în cadrul Sfântului Munte) în 
afara Mănăstirii sale de metanie (n. trad.). 

2 Făgăduința de a fi monah sau voturile monahale (n. trad.). 

hilor şi tămâia până ce se sfârşea «Ceea ce eşti mai cinstită...» şi cân- 
tarea a IX-a. 

Într-o zi psaltul a luat la catavasii un ton foarte înalt şi atunci 
această femeie, care nu era alta decât Purtătoarea de grijă! şi Ocroti- 
toarea monahilor şi a Muntelui cu nume Sfânt, Doamna şi Stăpâna 
noastră de Dumnezeu Născătoarea şi Pururea-Fecioara Maria, nu 
s-a arătat să tămâieze, ca în fiecare zi, pentru că sunetele înalte alun- 
gă cuvioşenia şi evlavia. 

Într-o altă zi, la privegherea de după pavecerniţă, acest binecu- 
vântat Iliodor o vede pe Preasfânta tămâind întreaga biserică. Mer- 
gea la stranele în care nu stătea nimeni şi tămâia, în timp ce în drep- 
tul stranelor în care se aflau monahi nu tămâia. Lucrul acesta i-a 
stârnit curiozitatea părintelui Iliodor, şi în sinea sa era nedumerit şi 
se întreba de ce oare nu tămâia şi stranele în care se aflau monahi, ci 
numai pe cele unde nu stătea nimeni? 

Cu lacrimi în ochi, acest virtuos monah s-a rugat la Preasfânta 
să-i dezlege nelămurirea. Astfel, după trei zile de rugăciune, Prea- 
sfânta i s-a arătat în somn şi i-a spus: 

«Află, Iliodore, că tămâiez stranele care sunt goale pentru că 
monahii care stau în ele şi urmăresc sfintele rugăciuni şi slujbe se 
află în slujba şi ascultarea Mănăstirii, dar acolo unde se află în ascul- 
tare şi lucrează au mintea neîntrerupt la rugăciunea comună care se 
face în biserică de către fraţi şi aşa, de acolo de unde se află, se roa- 
gă şi aceia împreună [cu cei din biserică]. Aceştia sunt cei pe care 
preoții îi pomenesc şi spun în rugăciunilor lor: şi pentru părinții 
şi fraţii noştri care lipsesc din binecuvântate pricini... ; pe aceştia 
îi văd cu mintea ca fiind prezenţi şi îi tămâiez ca şi cum s-ar afla în 
stranele lor. Ei au plată îndoită. În timp ce mulți dintre monahii care 
sunt cu trupul în stranele lor nu se roagă cu mintea dimpreună cu 
ceilalţi fraţi, ci uneori flecăresc între ei, alteori se gândesc la lucruri 
fără nici o legătură cu rugăciunea, câteodată osândesc, altădată piz- 
muiesc pe cei ce cântă şi Îi înalță slavoslovii Celui Preaînalt şi, în loc 
să slăvească şi ei laolaltă cu aceia preacinstitul şi de mare cuviință 
numele Său, fac pe dos, îşi acuză fraţii, iar de multe ori chiar cuge- 
tă lucruri viclene şi păcătoase. Aceşti monahi, chiar dacă se află la 


''Ecpopog — intendent, purtător de grijă (n. trad.). 

locurile lor, nu sunt socotiți ca prezenţi, ci ca absenţi şi, fiindcă nu 
se roagă curat, nu merită să fie tămâiaţi, pentru că tămâia înseam- 
nă harul Preasfântului Duh, care însă nu locuieşte în aceşti oameni, 
pentru că îşi întoarce fața de la ei. 

De aceea, va trebui ca cele pe care le-ai văzut şi ți le-am spus 
să le faci cunoscute tuturor monahilor şi creştinilor şi să le aşterni 
pe hârtie, ca toți să ştie că atunci când intră în biserică, ca şi întot- 
deauna când se roagă, se cuvine să aibă mintea şi inima îndrep- 
tate numai spre Dumnezeu, pe Care suntem datori să-L slăvim şi 
Căruia trebuie să-l mulţumim pentru cele bune dăruite nouă, dar şi 
pentru cele rele care, din îngăduință dumnezeiască, ni se întâmplă. 
Avem datoria ca pentru toate acestea să-l mulțumim lui Dumnezeu 
şi să-L slăvim în biserica Sa, precum spune şi Duhul Sfânt în dum- 
nezeiasca Scriptură: în Biserica Sa - a lui Dumnezeu -— tot omul va 
spune: slavă!" 

Este un mare păcat şi de neiertat să vorbim în biserică în tim- 
pul rugăciunii, pentru că astfel Îl disprețuim pe Dumnezeu în față 
şi întristăm Duhul Sfânt, iar aceasta este aproape totuna cu hula 
împotriva Duhului Sfânt — păcatul care nu se iartă 'nici în veacul 
acesta, nici în cel ce va să fie' (ME. 12, 32). De aceea, ar fi mai bine ca 
oamenii ăştia să nu se ducă la biserică, decât să meargă, să nesoco- 
tească porunca lui Dumnezeu şi să ajungă pricină de sminteală în 
biserica Sa». 


Preasfânta slujea la trapeză 


Acelaşi părinte Teofil mi-a spus că un alt asemenea părinte 
duhovnic şi văzător cu duhul de la Mănăstirea Lavrei i-a povestit 
cum, la Praznicele Domneşti şi la cele închinate Maicii Domnului, o 
văzuse adeseori pe Stăpâna şi de Dumnezeu Născătoarea împreună 
cu alți doi Sfinţi, Sfântul Ioan Teologul şi Sfântul Atanasie Atonitul, 
pe care îi numea „Cuvioşi Stareţi”; Stăpâna şi de Dumnezeu Născă- 
toarea cu o față veselă dădea porunci privitor la cum să se slujeas- 
că la masa de obşte, unde toți frații mâncau laolaltă cu cei aflaţi la 
praznic, pe când cei doi Sfinți cu multă cuviinţă şi ascultare alergau 
şi împlineau poruncile Preasfintei. 

Când Sfântul Atanasie a început să zidească Mănăstirea Lavrei, 
după câteva luni bunurile necesare, alimentele şi celelalte materiale 
au început să se împuțineze. Nu avea bani să-i plătească pe maiştri 
şi pe muncitori. Nu avea ce să le gătească. Atunci, deznădăjduit, a 
abandonat lucrarea şi a plecat spre Karyss, capitala [Sfântului Mun- 
te], ca să vadă ce poate face. 

După două ore de mers i s-a arătat pe drum o femeie maiestu- 
oasă, care l-a întrebat pe un ton auster: 

„Ava Atanasie, unde te duci? De ce-ai lăsat lucrarea pe care ai 
început-o? Întoarce-te şi continuă lucrarea ta sfântă şi bineplăcută 
lui Dumnezeu.” 

Sfântul Atanasie, cuprins de uimire ca urmare a luminii răs- 
pândite de înfăţişarea ei, a privit-o cu respect şi teamă şi, la rândul 
său, a întrebat-o: 

„Cine eşti tu, Doamna mea? De unde mă cunoşti? Cum de-mi 
ştii numele şi-mi porunceşti să mă întorc înapoi? Şi cu ce anume şi 
în ce chip voi continua ridicarea Mănăstirii, de vreme ce s-au termi- 
nat toate materialele de trebuință pentru acest scop?” 

Atunci femeia i-a spus că este Maica Dumnezeului şi Mântui- 
torului nostru lisus Hristos şi că trebuie să se întoarcă spre a isprăvi 
ce a început. I-a mai spus de asemenea că va afla toate magaziile pli- 
ne, vistieriile înțesate de bani şi tot ceea ce va avea nevoie pentru a 
încheia zidirea Mănăstirii. 

Sfântul Atanasie, pentru a se asigura că toate cele pe care i le-a 
spus acea femeie sunt adevărate, a cerut un semn. Atunci Stăpâna 
noastră de Dumnezeu Născătoarea i-a spus Sfântului Atanasie să 
lovească cu toiagul piatra care se afla în faţa lor. Într-adevăr, când a 
lovit, a ţâşnit un şuvoi bogat de apă, foarte plăcut la gust şi vinde- 
cător de felurite boli. Apa aceasta până astăzi se numeşte „agheas- 
ma Sfântului Atanasie” şi lumea care trece pe acolo bea şi-i simte 
minunatul gust. Sfântul Atanasie, crezând în cuvintele Maicii lui 
Dumnezeu, s-a întors înapoi şi a aflat, după cum i-a spus Preasfân- 
ta, toate magaziile şi vistieriile pline de bani şi toate cele necesare, şi 
până la încheierea întregii lucrări nu i-a lipsit nimic, după făgădu- 

ința nemincinoasă a Preasfintei Născătoare de Dumnezeu şi Puru- 
rea Fecioarei Maria. 

Acestea şi altele asemenea mi-a spus acel fericit Stareţ Teofil, 
pe care Domnul nostru lisus Hristos l-a luat acum în sălaşurile Sale 
cereşti şi dumnezeieşti spre a se bucura veşnic dimpreună cu Dum- 
nezeu şi cu toți Sfinţii. Veşnica lui pomenire! 

Dacă cineva ar vrea să enumere lucrările făcătoare de minuni 
pe care de-a lungul vremilor harul lui Dumnezeu le-a înfăptuit în 
această Sfântă Mănăstire a Marii Lavre, nu-i va ajunge întreaga via- 
ță să le povestească, fiind nevoie să se scrie nenumărate tomuri de 
cărți. 


Pentapole-le: dimprejurul Marii Lavre 


În jurul Mănăstirii Lavrei, în locuri magice şi retrase, au fost con- 
struite cinci Cathisme, fiecare cu biserica proprie. Se numesc Câthis- 
ma, pentru că aici se sălăşluiau frații Mănăstirii care îşi afierosiseră 
întreaga viaţă în slujba şi ascultările Mănăstirii, şi când, la o vârstă 
înaintată, nu mai puteau oferi un ajutor real Mănăstirii şi ascultă- 
rilor ei, atunci, cu îngăduința Mănăstirii, se retrăgeau căutându-şi 
liniştea la una din aceste cinci case, rugându-se ziua şi noaptea pen- 
tru ei înşişi şi pentru frații Mănăstirii. Mănăstirea era cea care le asi- 
gura alimentele necesare. 

Acest lucru a fost statornicit de părinți aproape la toate Mănăs- 
tirile, după modelul înfloritoarei Pentapole, unde a locuit Lot, nepo- 
tul patriarhului Avraam, despre care Sfânta Scriptură spune: „nu 
voi pierde cetatea pentru cei cinci”, adică nu avea să distrugă fru- 
moasa şi prospera cetate a Sodomei şi Gomorei — Marea Moartă de 
astăzi — dacă se vor fi aflat cinci oameni buni şi virtuoşi în Pentapo- 
le. Astfel şi la Marea Lavră, precum şi în cazul fiecărei Mănăstiri Şi 
al fiecărui aşezământ sfânt, dacă există cinci oameni înaintați în vir- 
tute care se roagă pentru ea, nu va fi nimicită niciodată de lucrarea 
şi uneltirile satanei. 

Câţi stareţi, monahi sfinți şi cuvioşi, câți preoți, ieromonâhi, 
arhierei şi patriarhi şi-au dat ultima suflare la aceste Cathisme! Câte 


! Scil. cele cinci oraşe (n. trad.). 

taine şi descoperiri ale lui Dumnezeu nu au văzut aceşti binecuvân- 
taţi, care s-au învrednicit să aibă parte de această fericită liniştire a 
virtuţii şi trezviei! 


Rătăcirea Bătrânului-Haralamb 


Dumnezeiescul Apostol Pavel spune: [nimeni] „să nu cugete 
despre sine mai mult decât trebuie să cugete, ci să cugete fiecare 
spre a fi înțelept, precum Dumnezeu i-a împărțit măsura credinței” 
(Rm. 12, 3), adică nu trebuie să gândim despre noi înşine mai multe 
lucruri decât cele pe care Dumnezeu ni le-a hărăzit, ci ne vom aco- 
peri neajunsurile cu ajutorul credinţei. 

Întrucât mulți au crezut că pot să facă mai multă asceză şi să 
ajungă mai virtuoşi decât alți părinți şi creştini, au avut de înfruntat 
şi suferit războiul şi săgețile aprinse ale celui viclean. 

Cei care cu îngăduința şi binecuvântarea starețului sau a duhov- 
nicului lor au stăruit mai mult în rugăciune, post şi asceză, prin 
harul lui Dumnezeu, au înaintat în smerenie, s-au arătat mari lucră- 
tori ai ascultării, au ajuns pilde de desăvârşire şi călăuze neminci- 
noase ale celorlalți. 

Aceia însă care au încercat prin voia lor să se arate deasupra 
celorlalți, dintr-un duh al egoismului, au căzut în blestemata mân- 
drie şi în multe alte ispite, într-atât încât mulţi dintre ei s-au pierdut 
ori s-au rătăcit de la adevăratul drum al virtuții şi au ajuns o jucărie 
în mâinile diavolului. 

Astfel, potrivit istorisirii a doi stareți virtuoşi şi sfinți din Kav- 
sokalivia, Bătrânul-leroteu şi părintele Timotei de la Coliba Ador- 
mirea Maicii Domnului, acolo unde se află şi Peştera Sfântului Aca- 
chie cel Nou, la o Colibă mai sus de a lor, Sfântul Haralamb, trăia 
Bătrânul-Auxentie, care-l avea ca ucenic pe părintele Haralamb. 

Părintele Haralamb, de îndată ce Starețul său a murit, a hotă- 
rât să ajungă deasupra celorlalți — ceea ce nu era decât un gând de 
la diavolul pentru a-l duce în rătăcire de la drumul virtuţii, aşa cum 
l-au însemnat şi l-au statornicit Stareţii săi. Voia să facă mai multă 
înfrânare, post şi rugăciune decât făcuse Starețul său, care fusese 
neîndoielnic un monah virtuos şi sfânt. 

Bătrânul-Haralamb şi-a luat un sac de posmagi şi puțină apă, 
s-a închis în Coliba sa şi a hotărât să nu iasă afară decât după ce va 
trece cel puţin o lună. 

N-a făcut nimănui cunoscută această hotărâre, nici nu s-a sfătu- 
it cu cei din vecinătatea lui, care erau monahi buni, virtuoşi şi mai 
căliți în viața duhovnicească. 

Aşadar, Bătrânul-Haralamb s-a închis de bunăvoie în Coliba sa 
şi s-a dedat rugăciunii, metaniilor şi privegherilor, astfel că monahii 
din împrejurimi l-au „pierdut” pur şi simplu. Însă ce s-a întâmplat 
de părintele Haralamb s-a făcut nevăzut? 

Vecinul său, părintele Dionisie, de la Coliba Sfântul Acachie, 
pentru că trecuse mai mult de o lună de când nu-l mai văzuse pe 
Bătrânul-Haralamb, a pornit înspre Coliba lui, să vadă dacă nu 
cumva e bolnav. 

Când a ajuns în fața Colibei, a strigat: „Frate Haralamb!”, dar 
nu a primit nici un răspuns. S-a dus mai aproape de uşă, a spus 
„Pentru rugăciunile...”, dar din nou nu a primit nici un răspuns. 
Atunci a împins uşa şi a intrat. 

Uşa era de fapt deschisă, iar părintele Haralamb în pat, învelit 
într-un colț, tremura ca un peşte scos din apă. 

Părintele Haralamb nu vorbea, ci continua să tremure, fără să 
poată scoate o vorbă. Atunci părintele Dionisie s-a apropiat mai 
mult şi i-a spus: „Părinte Haralamb, eu sunt fratele Dionisie, pri- 
etenul tău. Ce ţi s-a întâmplat? De ce nu vorbeşti?” I-a dat să bea 
puțină apă şi să mănânce niște posmagi, dar acela speriat l-a privit 

ca pierdut, fără să spună nimic. După o clipă, ca şi cum şi-ar fi venit 
în fire, a sărit brusc, l-a îmbrăţişat şi i-a spus: „Frate, scapă-mă!” A 
început să plângă şi să-i spună îngrozit: „Au venit demonii să mă 
sugrume!” 

Părintele Dionisie i-a dat curaj şi i-a spus: „Şi acum, te rog, spu- 
ne-mi în amănunt ce ți s-a întâmplat şi de ce eşti atât de speriat.” 


Satana îl hrănea cu gândurile lui 


Monahul Haralamb şi-a recăpătat curajul şi a început să-i spu- 
nă prietenului şi fratelui său, Bătrânul-Dionisie: „Frate, am cumpă- 
nit în sinea mea să ajung mai bun decât ceilalți părinţi şi decât voi. 

Să ajung zăvorât şi postitor. Am luat puțini posmagi, cu care am 
petrecut o săptămână. Când posmagii s-au terminat, am hotărât să 
ies şi să iau alții, ca să continui această nevoinţă foarte aspră, fără 
să mai mănânc nimic altceva. Cum am deschis uşa, am găsit un sac 
plin de posmagi. Cu multă bucurie şi mulțumire l-am luat şi mi-am 
spus: «Se pare că lui Dumnezeu Îi sunt plăcute postul, rugăciunea 
şi, în general, viața asta pe care o duc» şi am început în sinea mea să 
mă semețesc. Am închis uşa şi am continuat cu şi mai multă râvnă 
rugăciunea şi privegherea. 

Atrecut aşa olună şi lucrurile au mers bine până ieri, când, aproa- 
pe de miezul nopții, după săvârşirea metaniilor şi a rugăciunii min- 
ţii, am început să fac Acatistul Maicii Domnului în fața icoanei sale. 
Eram chiar la icosul care spune: «Zid eşti fecioarelor şi tuturor celor 
ce aleargă la tine, Născătoare de Dumnezeu Fecioară, pentru că Făcă- 
torul Cerului şi al Pământului te-a gătit pe tine, Preacurată, sălăşluin- 
du-Se în pântecele tău şi învăţându-i pe toți să-ţi cânte ție...» În acel 
moment am auzit nişte bătăi în uşă, am ieşit şi am văzut un bătrân cu 
barbă albă, un pic şchiop, care mi s-a părut foarte sălbatic. 

L-am întrebat cine e şi ce caută. Acesta mi-a spus: «Fiul meu, 
eu sunt duhovnic la Sfânta Ana şi am auzit de nevoinţele tale. După 
cum vezi, sunt şchiop. Şi pentru că îi iubesc mult pe cei care se nevo- 
iesc în ascuns şi după voia lor, ca să-i slăvească D... acesta în văzul 
tuturor (nu a spus cuvântul Dumnezeu), am venit cu multă trudă 
să-ți aduc posmagii ăştia, şi când se vor termina, ia acest coşuleţ: 
înăuntru sunt o sută de lire, ca să cumperi posmagi şi să nu ieşi din 
Coliba ta.» 

Când a întins mâna ca să-mi dea coşulețul cu banii, i-am văzut 
unghiile roşii, foarte mari şi răsucite într-atât de mult, că-i ajungeau 
până la cot. M-am speriat şi i-am spus: «Dacă vrei să te cred, fă-ți 
semnul crucii şi vino înăuntru să citeşti tu mai departe Acatistul 
Maicii Domnului.» La auzul acestor cuvinte, cu mânie şi furie mi-a 
spus: «Mie mi-a fost milă de tine şi am venit până aici ca să te ajut 
să continui buna ta nevoinţă, iar tu nu mă crezi şi-mi ceri să spun 
ăsteia... care ne-a pârjolit, asemenea cuvinte? Niciodată!» Deînda- 
tă a avut loc un cutremur. S-au auzit un asemenea bubuit şi zgomot 
asurzitor, încât am crezut că s-a năruit Coliba. Toată casa s-a umplut 
de fum şi de o miasmă nesuferită şi starețul s-a făcut nevăzut. 

De frică mi-am pierdut simţirea, am căzut jos leşinat şi nu ştiu 
câte ceasuri am rămas inconştient. Când mi-am revenit, m-am târât 
până aici şi de-o zi şi o noapte stau tremurând, aşa cum mă vezi. 
Dacă nu ai fi venit, aş fi murit de frică. Te rog, ajută-mă! Nu mai 
pot să stau singur. Mi-e teamă ca nu cumva demonii să se întoarcă 
şi să mă sugrume. Preasfânta mea [Fecioară], nu mai fac asemenea 
lucruri!” 

Părintele Dionisie, după ce l-a îmbărbătat o vreme pe Bătrâ- 
nul-Haralamb, l-a dus la părintele duhovnic Simeon, care s-a rugat 
pentru el şi de acolo l-a luat la el acasă, la Sfântul Acachie, unde a 
rămas o săptămână, fără a se opri din tremurat de pe urma spaimei. 
Şi spunea neîntrerupt: „Este groaznic să-i vezi pe demoni!” 

După multe zile, când şi-a revenit şi s-a liniştit, l-a luat părinte- 
le Dionisie dimpreună cu alți părinţi şi l-au dus la Kyriakon:, unde, 
în prezenţa tuturor părinților Schitului, şi-a povestit pățania şi a 
cerut cu multă smerenie iertare de la toți. 

De atunci, prin harul lui Dumnezeu, a urmat rânduiala pe care 
oţineau toți Părinţii. Nu făcea nimic, nici măcar o metanie, până nu-i 
întreba mai întâi pe ceilalți părinţi şi până nu se sfătuia cu duhov- 
nicul; aşa şi-a aflat liniştirea în fața tuturor ispitelor satanice şi la o 
vârstă foarte înaintată şi-a încheiat viața aceasta pământească şi tre- 
cătoare, cu nădejdea desfătării de bunătăţile cele veşnice. 


Bătrânul-Hermolae 


Marea Lavră, care are o suprafață foarte întinsă cu păduri şi 
ape îmbelşugate, este supusă la cheltuieli uriaşe pentru nevoile zil- 
nice ale Mănăstirii şi ale obştii atât de numeroase: 

Mai întâi, pentru hrană, îmbrăcăminte, asistență medicală şi 
toate celelalte nevoi ale obştii. În al doilea rând, pentru întreţinerea 
şi reparația clădirilor, bisericilor şi a dependințelor şi, în al treilea 
rând, pentru găzduirea numărului mare de vizitatori şi pelerini de 
tot felul, pentru colecte şi alte binefaceri, precum şi pentru cheltu- 
ieli neprevăzute. 


Biserica centrală a unui Schit, unde monahii se adună duminica şi la marile săr- 
bători pentru săvârşirea slujbelor şi, în special, a dumnezeieştii Liturghii (n. trad.). 

Pentru acoperirea tuturor acestor cheltuieli, precum şi a altora, 
în general, de foarte mulți ani Mănăstirea ținea, hrănea şi vindea 
iezi de parte bărbătească, pe care îi cumpăra de mici, îi creştea cu 
ajutorul unui păstor şi apoi îi vindea. 

În acest scop avea păstori anume plătiţi, care erau păstori de 
țapi!. 

Acestor păstori, care uneori erau doi, alteori trei, în funcție de 
numărul de animale ce trebuiau îngrijite — care de multe ori depă- 
şea cinci sute — li se dădeau iezi, viței şi hemioni, pentru că aceste 
animale aveau nevoie de oameni puternici şi pricepuți. 

Ca supraveghetor al acestor păstori de capre Mănăstirea Lavrei 
l-a numit în urmă cu şaizeci de ani pe monahul Hermolae. Părinte- 
le Hermolae avea braţe puternice, fiind un monah lipsit de răuta- 
te, simplu şi atât de bun, încât punea interesul Mănăstirii deasupra 
persoanei sale. 

Vorbea puţin şi avea puţină ştiinţă de carte, dar era înzestrat 
cu multă înțelepciune. Ştia să se înfrâneze de la toate şi se pusese 
cu dăruire în slujba Mănăstirii Sfântului Atanasie, de vreme ce cu 
o credință de nezdruncinat în Dumnezeu şi în Stăpâna noastră de 
Dumnezeu Născătoarea a primit cu multă râvnă şi cu o ascultare 
fără margini să se ducă acolo unde Sinaxa Bătrânilor şi înainte-stă- 
tătorii Mănăstirii au socotit că este priceput să-şi aducă serviciile, în 
sfântul său loc de pocăință? 


Lavra nu va găsi un căprar mai bun 


Între păstori, mai-marele căprarilor - arhicăprarul - era un 
om aspru, necioplit şi ignorant, dar foarte capabil şi de neînlocu- 
it în ceea ce priveşte meseria de păstor. Pe Bătrânul-Hermolae l-au 
numit supraveghetor al acestuia şi, deşi ca păstor ce era, arhicăpra- 
rul ar fi trebuit să facă ascultare de supraveghetorul său, părintele 
Hermolae, de cele mai multe ori părintele Hermolae făcea asculta- 


re de acest păstor, care se purta foarte aspru cu el şi adesea îl scotea 


! Traghidri (1păyoc = țap) — păstor de ţapi, semnificant absent din vocabularul 
limbii române (n. trad.). 

2 Mănăstirea este socotită prin excelență ca loc de pocăință; prin urmare, după 
sfintele canoane, cel care intră în Mănăstire trebuie să renunţe la orice funcţie, atât civi- 
lă, cât şi eclesiastică, dobândită anterior, limitându-se la calitatea de monah (n. trad.). 

să doarmă afară din stână, lăsându-l întreaga noapte în zăpadă şi în 
gerul ascuţit al Atonului. Astfel, Bătrânul-Hermolae a dat dovadă 
de o răbdare de neînchipuit în faţa încercărilor cumplite şi nemiloa- 
se venite din partea acestui căprar. 

Ceilalți părinți, care cunoşteau martiriul şi disprețul pe care i-l 
arăta căprarul, îl îndemnau să aducă la cunoştinţa Mănăstirii pur- 
tarea acestui păstor, ca să-l alunge, dar părintele Hermolae, care, 
după cum am mai spus, punea deasupra sa interesul Mănăstirii şi, 
într-un anume fel, se obişnuise cu arțăgoşenia căprarului, le răs- 
pundea părinților astfel: „Mănăstirea nu trebuie să-l alunge pe acest 
păstor, pentru că un căprar mai bun decât acesta nu va găsi.” Şi cu o 
răbdare ne neînchipuit avea grijă ca toate să meargă bine. 

Însă diavolul, vrăjmaşul care luptă împotriva monahilor şi, 
în general, a tuturor oamenilor, dacă nu l-a putut birui pe Bătrâ- 
nul-Hermolae, atletul răbdării şi al ascultării, cu ajutorul căpraru- 
lui, s-a apucat el însuşi să-l lovească direct în faţă, în chip satanic. 

Astfel, într-o zi când se duceau în pădurea Atonului, i s-a arătat, 
mergând înaintea lui. Şi tot drumul îi vorbea atotvicleanul fără înce- 
tare, îi spunea diferite poveşti şi îl întreba diferite lucruri la întâm- 
plare. Şi cerea să-i răspundă la toate şi fără întârziere. Adică urmărea 
cu viclenia sa să-l țină mereu ocupat, astfel încât părintele Hermo- 
lae să-şi întrerupă şi să nu mai apuce să-şi spună rugăciunea minţii, 
pe care toți monahii şi creştinii care-şi doresc mântuirea sufletului, 
înaintarea şi sporirea duhovnicească ar trebui să o spună neîncetat: 
„Doamne, lisuse Hristoase, Fiul lui Dumnezeu, miluieşte-mă!” 


Minuni aparente ale diavolului 


După ce satana a reuşit în felul acesta să-l facă pe Bătrânul-Her- 
molae să nu-şi mai spună rugăciunea, a început să sară pe stâncile 
abrupte de acolo. Sărea (având chip de monah, aşa cum am spus) 
de pe o stâncă pe alta, chiar dacă distanța dintre ele era mai mare 
de 10-20 de metri, şi se întorcea iarăşi înapoi şi-i spunea părintelui 
Hermolae: „Nu vezi ce fac eu? Că sar de pe o stâncă pe alta? Haide, 
sari şi tu, dacă socoteşti că eşti virtuos. Sari şi tu ca mine!” 

Bătrânul-Hermolae, în smerenia lui şi cu conştiinţa păcătoşeni- 
ei, n-a dat crezare cuvintelor presupusului monah, cum că este vir- 

tuos, ceea ce demonul urmărea ca să-l facă să cadă pradă mândriei 
şi să-l arunce cu uşurinţă jos între stânci. S-a speriat când l-a văzut 
pe monahul cu pricina cum sare cu atâta uşurinţă de pe o stâncă pe 
alta şi, tresărind, a început să spună din nou cu toată puterea sa: 
„Doamne, lisuse Hristoase, Fiul lui Dumnezeu, miluieşte-mă! Prea- 
sfântă Născătoare de Dumnezeu, ajută-mi în ceasul acesta!” Pe dată 
arătarea drăcească s-a făcut nevăzută de la fața sa şi de atunci nu l-a 
mai ispitit în felul acela. 

Bătrânul-Hermolae era foarte milostiv şi îl durea sufletul pen- 
tru toți frații, că ar fi fost în stare să-şi dea şi pâinea de la gură pe 
care o primea de la Mănăstire. Dacă se afla cineva flămând, nu pre- 
geta să i-o dea, iar el rămânea nemâncat. 

Preabunul Dumnezeu, răsplătind răbdarea acestui monah, i-a 
dat milele Sale cele bogate și, ca plată pentru nevoinţele și suferințele 
venite de pe urma ascultării şi a lepădării de sine, i-a dăruit încă din 
viața aceasta putinţa de a lucra minuni. 

Pentru că părintele Damaschin, care viețuia de pe vremea ace- 
ea acolo și care până astăzi locuiește la Coliba de nevoitori Intrarea 
în Biserică a Născătoarei de Dumnezeu, în Pustia Sfântului Vasile, 
a avut nobila bunăvoință și dorință de a-mi povesti toate cele pe 
care le-am scris mai sus, mi-a istorisit și următoarea minune care s-a 
petrecut cu el, prin mijlocirea Bătrânului-Hermolae: 

„Într-un timp părintele Damaschin suferea cumplit de pe urma 
unor dureri puternice în tot trupul, dar mai ales de stomac. În ace- 
le momente de durere s-a întâmplat să treacă pe la el Bătrânul-Her- 
molae, care, de îndată ce l-a văzut zvârcolindu-se de durere, a luat 
niște vată, a înmuiat-o în candela Preasfintei și a însemnat cu sem- 
nul crucii fruntea și mâinile părintelui Damaschin. Neîntârziat ace- 
le dureri crâncene, de pe urma cărora credea că-și va da duhul, au 
încetat.” 

„De asemenea, când, după cuviosul sfârșit al părintelui Her- 
molae, i s-a făcut mutarea osemintelor, din ele ieșea o mireasmă de 
negrăit.” Toate acestea mi le-a mărturisit Bătrânul-Damaschin. 

Așa îi răsplătește Preabunul Dumnezeu pe lucrătorii ascultării, 
răbdării, smereniei și dragostei. Dumnezeul milei, îndurărilor și al 
iubirii de oameni, Căruia ] se cuvine toată slava, cinstea și închină- 
ciunea, Tatălui, Fiului și Sfântului Duh. Treime Sfântă, slavă Ţie! 

Sfântul loan Cucuzel 


Una dintre cele mai înverşunate patimi care îi stăpâneşte pe 
psalţi este invidia cea stricătoare de suflet. Îmboldiți de această 
aprigă patimă a invidiei, odată nişte psalți, nu mireni, ci monahi, au 
săvârşit în Sfântul Munte o greşeală cumplită în detrimentul dele- 
gatului Sfintei Mănăstiri a Marii Lavre la Sfânta Comunitate, care 
era Sfântul loan Cucuzel. 

Sfântul loan Cucuzel, pe lângă alte harisme cu care era înzes- 
trat de Dumnezeu, avea o voce de înger şi era un cunoscător desă- 
vârşit al artei muzicale. 

La sărbătoarea Adormirii Maicii Domnului, când prăznuieşte 
biserica Protatonului, Sfânta Comunitate, la privegherea panegirică 
cu ocazia acestei sărbători (15 august), i-a oferit lui Cucuzel onoarea 
de a conduce strana din dreapta a acestei biserici ca protopsalt. 

Faptul acesta, că a fost preferat un psalt străin de la Lavra şi 
nu din Kary6s, în loc să-i bucure pe psalți, care pe atunci se aflau 
într-un număr foarte mare, fiindcă li s-ar fi dat ocazia să asculte 
un ieropsalt strălucit, din zavistia diavolului, l-au resimțit ca pe-o 
insultă. Astfel, au dat ascultare glasului patimii şi, pentru a-l umili 
pe acest om sfânt, au pus în lumânarea lui loan, în loc de fitil, o coa- 
dă mare de ridiche. 

l-au dat Sfântului loan lumânarea cu coada de ridiche în ultima 
clipă, chiar înainte de începerea anixandarelor, şi când a încercat să 
o aprindă, cum era firesc, nu doar că nu se aprindea, dar a provocat 
cu trosnetul ei o pauză serioasă în cântare şi râsul celor din biserica 
Protatonului. 

Răufăcătorii nu au respectat nici sfințenia locului, nici ora meni- 
tă rugăciunii, când aveau să-L slăvească pe Dumnezeu şi s-o cin- 
stească pe Maica Domnului şi Doamna Sfântului Munte. 

[Sfântul] loan Cucuzel a socotit acest fapt ca pricină de smin- 
teală şi, pentru a nu lăsa loc mâniei, [s-a ridicat şi] a plecat la Mănăs- 
tirea sa şi nu a mai acceptat niciodată să cânte în Kary6s şi, cu atât 
mai mult, la biserica Protatonului. 


Sjânta Ana 


Lăsând în urmă Nea Skiti şi mergând spre sud-est, ajungem la 
o Arcadă de piatră. Aici, după cum spune Tradiţia, se află hotare- 
le dintre Mănăstirea Sfântul Pavel şi cel mai mare Schit din Sfântul 
Munte, Sfânta Ana, pentru că în acest punct s-au întâlnit Pavel, egu- 
menul Mănăstirii Sfântul Pavel şi Atanasie, egumenul Mănăstirii 
Sfatului! şi au rânduit hotarele acestor două Mănăstiri, fiecare ple- 
când în acelaşi timp [pe jos] de la Mănăstirea sa. 

Aşa cum mi-au povestit părinți cuvioşi, Schitul Sfânta Ana este cel 
mai vechi, dar şi cel mai mare Schit din Sfântul Munte. A avut două 
perioade de viaţă: prima, după Tradiţie, a început în secolele al VI-lea-al 
VII-lea, atunci când a fost înființată Mănăstirea chinovială a Sfatului. 
Din cauza nenumăratelor năvăliri ale piraților, nu a supraviețuit decât 
până în secolele al IX-lea-al X-lea, după care a fost distrus. Urmea- 
ză cea de-a doua perioadă, care începe odată cu Cuviosul Gherontie, 
socotit întemeietor al Schitului, care a fost şi ultimul (probabil) egu- 
men al Mănăstirii Sfatului. Acest Sfânt a fost contemporan cu Sfân- 
tul Maxim Kavsokalivitul. La început a trăit în peşterile din apropie- 
rea mării, dar, din cauza neîncetatelor necazuri provocate de pirați, a 
urcat mai sus, pe niște stânci greu accesibile, acolo unde astăzi se află 
bisericuţa Sfântului Pantelimon, pe care a zidit-o el cel dintâi. 

În locul acesta se află o mulțime de xerokalyve?, și Peşteri, în 
care, de-a lungul timpului, au sălăşluit și s-au nevoit mulți monahi 
sihaştri și locuitori ai Pustiei. 

1Movr) Tv Bovhevrnpiav este una din vechile Mănăstiri atonite (sec. al XI-lea), 
astăzi dispărută (n. trad.). 


2 Xerokalyva este o Colibă care nu are încorporat în alcătuirea ei şi un locaş de 
cult; pentru detalii, vezi studiul introductiv (n. trad.) 

După multe ispite și nevoințe aspre, Cuviosul Gherontie, 
îmbleșugat în zile, și-a dat duhul Stăpânului Hristos, făcându-se 
jertfă şi pildă de neîntrecut în virtute și bunătate pentru ucenicii 
și dimpreună-nevoitorii săi. Acolo unde a locuit, pentru a le aduce 
mângâiere fraților, a făcut să izvorască din stânci, cu rugăciunea sa 
fierbinte, un firicel de apă, asemenea agheasmei. 

Cel care i-a urmata voitsă facă o mică grădină în peștera în care 
a locuit Sfântul Gherontie şi aduna agheasma pentru a uda grădina. 
Dar pentru că apa aceasta a fost dată nu pentru udarea grădinilor, 
ci pentru ca monahii să nu-şi neglijeze îndatoririle lor duhovnicești, 
ajungând preocupaţi de cultivarea grădinăritului, Maica Domnului 
i s-a arătat acestui monah în vedenie și l-a mustrat pentru nesoco- 
tința sa duhovnicească, poruncind să înceteze să mai curgă în acel 
loc agheasma, care, fiind dată numai spre a fi băută, şi nu spre stro- 
pirea grădinii, a ieșit la suprafața pământului undeva mai jos, risi- 
pindu-se peste tot. Până astăzi, această agheasmă, fie vară, fie iarnă, 
este la fel: nici nu scade, nici nu crește. 


Părintele Haralamb cel cu aducerea aminte de moarte 


Bătrânului monah Damaschin i-a urmat la această xerokahyva, 
imitându-i viaţa întru toate, părintele Haralamb, îndelung încercat 
în nevoințele pustniciei. A ajuns monah și, pe lângă celelalte haris- 
me pe care le-a moștenit de la Bătrânul-Damaschin, avea și harisma 
gândului neîncetat la moarte. 

După rânduiala pavecerniţei, se așeza într-un pat asemenea 
unui mormânt și își punea sub cap o piatră în loc de pernă. Şi atunci 
începea să se gândească și să-și închipuie cum arată m oartea. 

Se aşeza asemenea celor morţi, spunându-și: „Haralambe, nefe- 
ricite, acum te duci, bagă de seamă! Pentru tine bat clopotele de la 
Kyriak6ni, iar părinţii acum zic: S-a dus Bătrânul-Haralamb, nu ne 
va mai stingheri cu prezenţa și sporovăiala sa, Dumnezeu să-l ierte 
și să-i odihnească sufletul! Da! Toate acestea sunt bune şi frumoa- 
se, dar tu, nefericite moș-Haralambe, ce vei face? Unde te vei duce? 


1 Biserica centrală a unui Schit, ai cărui nevoitori se reunesc duminica (kvpia7)) şi 
la sărbătorile mai importante, în vederea săv ârşirii dumnezeieştii Liturghii (n. trad.). 

Cum te vei arăta așa cum ești, netrebnic și vrednic de plâns, în fața 
lui Dumnezeu, Dreptul Judecător, în faţa tronului lui Dumnezeu? 
Ce fapte, ce roade ai să-l aduci în față? Ce ai făcut astăzi pentru 
Dumnezeu, pentru aproapele şi pentru tine însuţi? Te vei învred- 
nici oare să-i vezi pe Sfinţii Îngeri ai lui Dumnezeu? Cetele dumne- 
zeieşti de îngeri, mai-marii cetelor cereşti? lerarhiile Sfinților, Patri- 
arhilor, Apostolilor, Profeților, lerarhilor, Cuvioşilor, ale Cuvioşilor 
Mucenici — bărbați şi femei —, diferitele cete ale Drepţilor, Împă- 
raţilor, leromartirilor!, ale Mucenicilor şi ale tuturor robilor slăviți 
ai lui Dumnezeu, ale celor care au fost mântuiți şi sfințiți? Te vei 
învrednici, nefericite şi păcătosule, să o vezi pe Mariam, Împărătea- 
sa a toate, Maica lui Dumnezeu, Stăpâna de Dumnezeu Născătoa- 
rea, Purtătoarea de grijă? şi Ocrotitoarea acestui loc sfânt, Păzitoa- 
rea cea osebită şi plină de îndrăzneală a creştinilor şi singura mân- 
gâiere a monahilor aghioriți? Vei putea, bietul de tine, să treci de 
Vămile văzduhului ale atotviclenilor demoni, care, din turbarea şi 
mânia de care sunt stăpâniți, dar şi din dorința pe care o au de a-i 
răsturna pe toți oamenii în iad, vor vrea să te împiedice şi să te pră- 
vălească şi pe tine în abisul focului gheenei? Vei putea oare să scapi 
de ei şi să ajungi la tronul slavei lui Dumnezeu şi să te învredniceşti 
să te închini Preasfintei Treimi? 

Nu te înfricoşează, monahule Haralamb, spusa Sfintei Scrip- 
turi: «Şi dacă dreptul abia se mântuieşte, ce va fi cu cel necredincios 
şi păcătos?» (] Pt. 4, 18).” 

La aceste gânduri şi cugetări ochii i se umpleau de lacrimi şi 
rămânea treaz până în zori, când începea din nou rugăciunea, înfrâ- 
narea tuturor simțurilor şi nevoința aspră a unei alte zile. 

Odată cu noua zi îşi spunea: „Veniţi să ne închinăm Împăratu- 
lui nostru Dumnezeu. Veniţi să ne închinăm şi să cădem la Hris- 
tos Împăratul nostru Dumnezeu. Veniţi să ne închinăm şi să cădem 
la Însuşi Hristos Împăratul şi Dumnezeul nostru”, adică se adre- 
sa fiecăruia dintre simțuri: mâinilor, picioarelor, ochilor, urechilor, 
limbii, minţii, inimii şi tuturor imboldurilor sufletului său: „veniţi, 
toate dimpreună, să ne închinăm lui Dumnezeu şi să cădem înain- 
tea Lui.” Şi spunea că aceasta trebuie să se petreacă în fiecare clipă, 


'Martirii din rândul diaconilor, preoților şi episcopilor (n. trad.). 
*E(popog - intendent, purtător de grijă (n. trad.). 

dacă vrei, nefericite, ca Dumnezeu să te ierte şi să te primească, să-ți 
treacă cu vederea greşelile, fărădelegile şi toate păcatele săvârşite în 
această viață a noastră. 

În felul acesta a trăit în jur de şaizeci de ani lipsiţi aproape cu 
totul de orice mângâiere şi desfătare materială. La o vârstă înainta- 
tă, Preabunul Dumnezeu l-a luat în Împărăţia Cerurilor, la fericirea 
cea veşnică. 

Părinţii de la Schit au jelit pentru pierderea unei pilde vii care 
reînnoia şi în ei înşişi pomenirea neîncetată a morţii — frâul cel mai 
bun care-l poate face pe om să-şi biruie neputințele şi patimile 
stricăcioase. 

Asemenea părinţi, la această înălțime a virtuții sau chiar la 
măsuri de împlinire dumnezeiască şi sporire duhovnicească, sunt 
nenumărați. Fiecare Colibă de nevoitori, fiecare sălaş de eremit, fie- 
care Sfântă Sihăstrie, dar chiar şi numeroase Peşteri au dat mulți 
părinți asceţi şi cuvioşi, la măsura şi după asemănarea Părinților de 
demult din Palestina, Libia şi Tebaida. De acest lucru ne convinge 
şi ultima descoperire petrecută cu Dicheul! acestui Sfânt Schit, aşa 
cum el însuşi ne-a istorisit. 


Zece Sfinți neştiuţi şi cu nume necunoscute nouă 


Monahul Chiril, Starețul Colibei Cinstita Cruce a artiştilor ico- 
nari supranumiţi „anani6ii”? şi Dicheul Schitului Sfânta Ana, în anul 
mântuirii 1977-1978, ne-a povestit că în 20 ale lunii septembrie 1977 a 
venit la Schit un creştin ortodox libanez, care a spus că din cauza stă- 
rii de război din patria sa a emigrat şi s-a stabilit în Cana Galileii. 

Libanezul a cerut părintelui Chiril, Dicheul, să-i arate drumul 
care duce spre vârful Atonului şi părintele i l-a arătat. Acest evlavi- 
os pelerin a plecat spre culmile Atonului, care atinge 2030 m înăl- 
țime şi, întrucât era nevoie de mai mult de 4 ore de mers pe jos 
de la Sfânta Ana până pe culmea muntelui, unde se află şi o bise- 

1 Conducătorul spiritual al Schitului, ca ansamblu de organizare monahală 
subordonat unei Mănăstiri, este Dicheul, care este asistat în activitatea sa de condu- 


cere şi administrare de către Sinaxa Bătrânilor Schitului şi consilieri (n. trad.). 
2Ucenici ai Starețului Anania (n. trad.). 

ricuţă închinată Schimbării la Faţă a Domnului, trebuia să plece 
dis-de-dimineaţă. 

Din acest motiv libanezul a plecat odată cu zorile şi s-a întors 
spre seară la Kyriakon-ul Schitului, unde a fost găzduit şi a dor- 
mit. În ziua următoare, după terminarea dumnezeieştii Liturghii, 
s-a pregătit să plece, dar şi-a amintit să întrebe ceva ce nu putea să 
înțeleagă şi care l-a impresionat în mod deosebit. Astfel, în prezen- 
ţa şi a altor părinţi ai Schitului, cu bruma de greacă pe care o ştia, 
a spus că, în timp ce cobora de pe culmile Atonului, în locul numit 
Vavylas, acolo unde drumul e foarte abrupt, a simţit o oboseală pes- 
te măsură şi a vrut să se aşeze ca să se odihnească puţin. Căutând un 
loc potrivit, vede dintr-odată în faţa sa o casă, din care au ieşit doi 
monahi cuvioşi care l-au invitat înăuntru, unde i-au oferit smochi- 
ne proaspete de abia culese şi apă rece. Libanezul a mâncat şi a băut 
şi, după cum a mărturisit el însuşi, a simţit o dulceaţă şi o desfătare 
de nedescris, dar, în acelaşi timp, într-un mod neobişnuit, întreaga 
oboseală, resimțită mai înainte, dispăruse brusc după tratație. 

În Colibă a văzut zece monahi cuvioşi, care se sprijineau în toie- 
ge dintr-un singur lemn, curbate la mijloc, şi se rugau cu ajutorul 
şiragului împletit de mătănii. 

I-a întrebat de câtă vreme locuiesc acolo şi i-au răspuns că au 
foarte mulți ani de când se află în zonă şi singura lor ocupaţie este 
să se roage pentru întreaga lume. Aceasta i-a trezit libanezului curi- 
ozitatea şi, de cum a plecat de acolo, s-a gândit tot drumul la ceea 
ce i-au spus, anume că stau acolo de foarte mulți ani rugându-se. 
Vârsta lor nu părea a fi foarte înaintată şi de aceea i-a întrebat pe 
Dicheu şi pe părinți cum era cu putință să se nevoiască acolo de 
„foarte mulți ani”. 

Părintele Chiril şi ceilalți părinţi de la Schit au fost surprinşi 
şi uluiți la auzirea acestei dezvăluiri, pe care, fără tăgadă, Preabu- 
nul Dumnezeu „întru judecăţile pe care El Însuşi le ştie” a arătat-o 
libanezului, pentru că toți ştiu că în acel loc nu există nici casă, nici 
monahi care să locuiască undeva în apropiere. Atunci toți cu o gură 
şi o inimă L-au slăvit pe Dumnezeu şi i-au spus străinului pele- 
rin evlavios: „Frate, dă slavă şi mulțumire Preamarelui şi Atotpu- 
ternicului Domn şi Dumnezeu al nostru Care te-a învrednicit să-i 
vezi pe robii şi Sfinţii Săi aleşi, fiindcă cei pe care i-ai văzut ieri nu 

erau monahi, ci Sfinţi şi Cuvioşi Părinţi ai [Sfântului] Munte, pe 
care nimeni dintre noi nu s-a învrednicit până astăzi să-i vadă, ci în 
decursul vremilor s-au descoperit unor monahi evlavioşi, precum 
şi unor buni creştini şi cucernici pelerini, dintre care unul se pare 
că eşti şi tu!” Libanezul a plecat biecuvântându-L şi slăvindu-L pe 
Dumnezeu, „Cel minunat întru Sfinții Săi”. 


Un trup întreg, de ascet sub zid de lut 


leromonahul Simeon de la Coliba Întâmpinarea Domnului, 
care se află în partea de sus a Schitului Sfânta Ana, ne-a povestit 
că la o oarecare xerokalyva locuia Bătrânul-Dionisie, care era Stare- 
ţul părintelui Chiril; numit „tăbăcarul”. Bătrânul-Dionisie a încer- 
cat odată să repare o bancă de lemn, şi acolo, pe când strica vechiul 
zid de piatră!, a descoperit întregi sfintele moaşte ale unui nevoitor 
sau pustnic necunoscut. 

Bătrânul-Dionisie, cu uimirea şi emoția prilejuite de această 
descoperire, care răspândea o mireasmă negrăită, a început să se 
roage şi să-i ceară acestui Sfânt necunoscut să-i descopere numele 
său. Se gândea, de asemenea, să se ducă la Kyriakon, să bată clopo- 
tele, ca să le dea de ştire părinţilor să vină cu alai şi tămâieri pen- 
tru a lua sfintele moaşte, a le duce la biserica principală a Schitului 
Sfânta Ana, a Li se închina şi a le aduce rugăciuni toți părinţii Schitu- 
lui — poate astfel avea să se descopere cărui Sfânt aparțineau aceste 
binecuvântate sfinte moaşte. 

Cum se gândea el aşa, i s-a arătat în vedenie acest binecuvân- 
tat Sfânt ascet şi, cu o căutătură foarte aspră, i-a spus Bătrânului- 
Dionisie să-i acopere deîndată moaştele şi cât va trăi să nu vădeas- 
că nimănui ceea ce Dumnezeu l-a învrednicit să vadă. De aceea, cu 
puţină vreme înainte de a muri, Bătrânul-Dionisie a istorisit aces- 
tea obştii sale, fără să arate locul, reținut fiind de mustrarea acelui 
sfânt ascet, care şi după moarte fuge de slava oamenilor, pentru că 
s-a învrednicit să aibă parte de slavă de la Dumnezeu în Împărăţia 
Cerurilor. Acest lucru ne-a fost adeverit de mulți alți părinţi ai Schi- 


Contrafort din piatră ridicat împotriva alunecărilor de teren, folosit totodată ca 
sprijin pentru bancă (n. trad.). 

tului, vrednici de respect şi crezare întru toate, între care se află şi 
părintele duhovnic şi mărturisitor Antim, un ieromonah evlavios şi 
dintre cei mai virtuoşi. Astfel, acel sfânt pusnic a rămas necunoscut 
pentru noi, dar cunoscut şi cinstit de Dumnezeu în veci. 


Din tâlhar, sfânt cu harismă profetică 


Precum mi-a povestit însuşi părintele Simeon, în Creta, în vre- 
mea stăpânirii turceşti, a trăit un tâlhar, haiduc! şi hoț, care a făcut 
mari pagube turcilor, ajutându-i într-ascuns pe creştini. Era atât de 
grozav şi înspăimântător pentru tiranii turci, încât paşa acelei zone 
l-a înştiințat că îi va ierta toate fărădelegile şi nedreptăţile făcute: 
turcilor, cu condiția să plece din Creta, pentru a scăpa de faptele 
sale tâlhăreşti. 

Tâlharul acesta era atât de pornit împotriva turcilor, încât nu 
voia nici măcar să audă de propunerea paşei, dar mai târziu s-a 
dovedit că, arătându-i-se Sfânta Ana, bunica Domnului şi mama 
Preasfintei, într-o vedenie înfricoşătoare i-a poruncit să primească 
condiţiile şi propunerile beiului turc şi să meargă degrabă la Schitul 
ei din Sfântul Munte. Silit de dumnezeiasca vedenie, tâlharul cretan 
a acceptat să plece din Creta și nu doar atât: după spusa părinţilor 
Schitului, beiul turc, pentru a fi sigur că tâlharul va pleca definitiv 
din Creta, l-a escortat el însuși până în Athos. 

Când tâlharul a ajuns în portul din Dafne, a cerut să fie dus 
direct la Schitul Sfânta Ana. 

De cum a ajuns la Schit, nu a primit să se supună nici unui 
Stareţ, ci a cerut să-l facă monah, să-l numească Ana și să rămână în 
apropierea Bisericii Sfânta Ana. 

Părinţii Schitului au făcut sinaxă și i-au spus tâlharului că nume- 
le Ana este feminin și nu se dă bărbaţilor. Așadar, l-au făcut călugăr, 
l-au numit Ioachim şi i-au dat o Chilie în apropierea Kyriakn-ului, 
chiar în spatele cimitirului Schitului; se nevoia singur, îndrumat și 
sfătuit de toți părinţii, față de care arăta acum o deosebită ascultare 
și multă smerenie. 


1 ăpparoA6c - soldat de origine greacă, înarmat, care cu acordul puterii turceşti 
păzea zonele de graniţă (n. trad.). 

În această Chilie a rămas mai mult de cinci ani. Apoi, pentru 
mai multă liniște, s-a retras în spatele Schitului, într-o peșteră. Aco- 
lo îi duceau părinții pâine şi posmagi. În acel loc s-a luptat mult cu 
ispitele și încercările venite din partea demonilor văzuți şi nevăzuţi, 
arătând multă răbdare și stăruință, ca și cum ar fi fost călugăr de 
mulți ani și foarte încercat. 

De asemenea, îndura fără crâcnire frigul, iarna, și căldura, vara. 
Odată, spun părinţii, se aşternuse zăpadă mai mult de un metru, 
acoperind totul. Părinţii de la Coliba Întâmpinarea Domnului au 
frământat și au făcut pâine proaspătă, caldă, și s-au dus la peşteră, 
ca să-i dea Bătrânului Ioachim, dar nu l-au aflat acolo. Au ieșit să-l 
caute și, pe când strigau de zor, i-au auzit glasul, au săpat în zăpadă 
şi l-au găsit acoperit sub nămeți, șezând pe o piatră și rugându-se 
liniștit. Și nu doar atât, ci i-a mustrat pentru că i-au tulburat acea 
dulce liniște și i-au luat căldura pe care o avea stând sub zăpadă. 

A trăit la Schitul Sfintei Ana în multe neajunsuri și vitregii, dar 
și într-o pocăință sinceră din 1890 până în 1915. Se împărtășea ade- 
sea cu Cinstitele Daruri, cu Trupul și Sângele Domnului Hristos, se 
ruga și nu lipsea niciodată de la sfintele slujbe și de la rugăciunile 
obștești. 

Se pare că dobândise multe harisme duhovnicești, printre care 
harisma preştiinţei și cea a profeţiei, pentru că odată, când au trecut 
pe la Coliba Întâmpinarea Domnului trei ruși, pentru a-l cunoaște 
şi a-i cere binecuvântarea, acesta le-a dat următoarele daruri: celui 
dintâi trei semințe de bob, celui de-al doilea puţină tămâie și celui 
de-al treilea o floare. 

Când ruşii au plecat, părinţii l-au întrebat ce înseamnă lucrurile 
pe care le-a dat acelora. EI le-a răspuns: „Celui dintâi i-am dat trei 
semințe de bob pentru că se va face călugăr; celui de-al doilea i-am 
dat tămâie pentru că, atunci când se va întoarce acasă, îl va găsi 
mort pe tatăl său; iar cel de-al treilea, căruia i-am dat o floare, când 
se va întoarce în lume se va căsători și va da floarea aceasta femeii 
pe care o va lua de soție.” Şi, într-adevăr, după cum a spus părintele 
loachim, așa s-a întâmplat. 

După aceasta, nu a trecut mult timp și s-a îmbolnăvit. A știut 
dinainte că va muri și, la trei zile după ce a fost cuprins de boală, 

s-a odihnit „în Domnul”, încununat cu un sfârșit cuvios, pentru a se 
muta de la sălașurile pământești la cele cerești și pururea fiitoare. 


Omul virtuos din Muntenegru 


La Coliba Schimbarea la Faţă a acestui Sfânt Schit a trăit, într-o 
asceză foarte aspră, ieromonahul Mina. Era din Muntenegru (Ser- 
bia!). Avea o deosebită evlavie față de cele sfinte, multă frică de 
Dumnezeu și-i iubea pe toți părinţii cu o dragoste sinceră, așa cum 
mi-au mărturisit ei înșiși. Cu binecuvântarea duhovnicului său, 
făcea pe durata a douăzeci și patru de ore între o mie şi trei mii de 
mătănii mari şi între cincizeci şi o sută de comboshinia?. Ca o armă 
unică împotriva limbuţiei avea rugăciunea, care nu lipsea din gura 
sa, de aceea și cuvintele pe care le schimba cu părinţii erau foar- 
te puţine. Nevoindu-se astfel, a ajuns la adânci bătrâneți și și-a dat 
Domnului duhul său, primind moartea cu bucurie și cu nădejdea 
vieţii și fericirii veșnice. 


Diavolului îi este frică de comboshini 


La același Schit al Sfintei Ana, monahul Procopie de la Coliba 
Intrarea în Biserică a Maicii Domnului avea o mare dorinţă să înveţe 
muzică, pentru a-L slăvi pe Dumnezeu asemenea celorlalți frați. Dar 
pentru că era un pic fals, părinţii se fereau să-l înveţe. Fratele Pro- 
copie avea de la Dumnezeu harisma de a spune neîncetat rugăciu- 
nea „Doamne, lisuse Hristoase, Fiul lui Dumnezeu, miluiește-mă 
pe mine, păcătosul!” și în mâna stângă ţinea întotdeauna șiragul de 
mătănii, de care nu se despărțea niciodată. 

Într-o zi, fiind foarte trist pentru că nu putea să afle pe nimeni 
care să-l învețe muzică, cu gândul la acest lucru şi copleşit de amără- 
ciunea care pusese stăpânire pe el, încetase să mai spună rugăciunea. 

'La momentul respectiv statul Muntenegru făcea parte din confederaţia Iugos- 
laviei (n. trad.). 

2 KounooXoiw. (6unos = nod, oXoivi = funie, aţă) este șiragul împletit de mătă- 


nii folosit la rostirea rugăciunii inimii; monahii folosesc șiraguri de 300 de noduri, prin 
urmare 100 de comboshinia înseamnă rostirea rugăciunii inimii de 30.000 de ori (n. trad.). 

Dintr-odată, în faţa sa a apărut un Bătrân preacuvios, dar necu- 
noscut lui: 

- Frate Procopie, ce ți s-a întâmplat de ești așa de trist? Ce te 
nelinișește? 

— Ce să am, părinte? lată, vreau şi eu să învăţ puțină muzică și nu 
se găseşte nimeni să mă ajute, fiindcă spun că vocea mea sună fals. 

— De asta ești aşa de necăjit, bietul de tine? Eu o să te învăţ și o să 
te fac cel mai bun psalt din Sfântul Munte, vei cânta asemenea celei 
mai frumoase privighetori! Dar vreau ca şi tu să-mi faci un hatâr. 

- Ce vrei de la mine? Vrei să-ți plătesc? Îţi voi da oricât ceri! 

- Plata mea va fi să laşi din mână aste comboshini și să încetezi să 
mai spui ceea ce ziceți voi că se numeşte rugăciune. Și o să te învăţ 
tot ce vrei. 

Monahul Procopie, de cum a auzit acestea, a înțeles că arătarea 
nu era monah, ci un demon atotviclean, care voia să-l facă să încete- 
ze rugăciunea. Şi-a făcut numaidecât cruce și a spus: „Înapoia mea, 
preaviclene satana, nu-mi trebuie mie muzica ta şi nici binefacerile 
tale!” Atunci demonul s-a făcut nevăzut. 

De aici aflăm cât se teme diavolul de comboshini, despre care 
bine spun părinţii că este arma creștinului împotriva diavolului şi 
rugăciunea care îi arde pe demoni. În timp ce de psalți nu le e atât 
de frică şi nu pun preţ pe ei, pentru că prin cântare se îndepărtează 
uşor de rugăciune şi cad în egoism şi mândrie. 


Cei care îndură ispitele sunt socotiți asemenea 
mucenicilor 


La Coliba Sfânta Treime trăiau în nevoinţă cinci frați după trup, 
care s-au făcut monahi şi au luat numele Atanasie, Grigorie, Arte- 
mie, Filaret şi Macarie. 

La început trăiau cu aceleaşi gânduri, în pace, dragoste, ascul- 
tare şi respect față de schima monahală şi călugărie, în acord cu 
voturile monahale. 

Cu trecerea timpului însă, evlavia cea dintâi s-a răcit, câte puţin 
şi-a făcut loc îndrăzneala de frate şi voia proprie, pe care diavolul 

cu artă şi multă viclenie le ațâță, începând fiecare să facă ceea ce 
vrea, fără să întrebe pe nimeni. 

Astfel, fără să prindă de veste, au intrat între ei răceala şi înstră- 
inarea. Au urmat învinuirile şi neînțelegerile care s-au încheiat cu 
incidente grave, certuri, țipete, violenţă şi lovituri atât de serioa- 
se, încât ajunseseră să-şi spargă capetele între ei, să-şi rupă mâna, 
piciorul sau alt mădular, până când unul reuşea să-l supună voii 
sale pe celălalt. Fratele mai mic nu-l respecta pe cel mare şi nici cel 
mai mare nu punea preț pe cel mai mic. 

Certurile şi situaţiile acestea neplăcute continuau aproape în 
fiecare zi; rar se întâmpla să treacă o zi fără ca nevoitorii din împre- 
jurimi să nu-i audă pe aceşti frați certându-se şi lovindu-se. Oricare 
dintre vecinii şi părinţii din apropiere sau din altă parte încerca să 
intervină pentru a-i despărți, sau să mijlocească pentru a se împăca 
şi a nu se mai certa, fugea snopit în bătaie, astfel că nimeni nu putea 
să-i ajute. 

Au trecut patruzeci de ani de viață mucenicească în care aceşti 
cinci frați s-au certat zi de zi. Părinţii de la Schit se obişnuiseră cu 
țipetele lor şi-şi spuneau: „Netrebnicii iar se ceartă şi se omoară 
între ei!” 

Până într-o zi când ţipetele s-au oprit. A trecut o zi, au trecut 
două, dar în Coliba lor domnea o linişte deplină. Părinţii s-au mirat, 
dar nimeni nu îndrăznea să meargă să vadă ce se întâmplă. 

În cea de-a treia spre cea de-a patra zi, Sfânta Ana i se arată în 
vis Dicheului Schitului şi-i spune: „Duceţi-vă împreună cu părin- 
ţii să-i îngropaţi cu slavă şi cinste pe cei cinci Mucenici ai lui Hris- 
tos, pe cei cinci frați care pentru dragostea de Dumnezeu s-au făcut 
călugări şi din pizma diavolului se certau fără motiv şi în pofida 
voii lor, dar în fiecare seară, după pavecerniţă, se iertau din inimă 
unul pe celălalt şi nu țineau răutatea niciodată mai mult de o zi, 
pentru că împlineau cu străşnicie spusa evanghelică: «Soarele să nu 
apună peste mânia voastră; mâniați-vă, dar nu greşiți» (Ef. 4, 26).” 

Dicheul - înainte-stătătorul Schitului - auzind acestea de la 
Sfânta Ana, i-a chemat deîndată pe părinți la Sinaxă şi s-au dus cu 
toții la Coliba unde trăiau cei cinci frați. Au găsit uşa deschisă, au 
intrat înăuntru şi i-au găsit aşezaţi în poziția în care monahii iau 
iertare [unul de la celălalt] după pavecerniță în biserică. Toţi cinci 

răspândeau o mireasmă negrăită; s-a împlinit, în ceea ce-i priveşte, 
cuvântul Sfintei Scripturi: „Nu judecaţi, ca să nu fiți judecați. Căci 
cu judecata cu care judecaţi, veți fi judecați” (ME. 7, 1-2) şi „acolo 
unde te voi afla, acolo vei şi fi judecat”. 

Atunci toți părinţii, după ce şi-au însuşit lecţia despre neținerea 
de minte a răului, cu cinstiri şi tămâ:ieri i-au însoțit pe Mucenicii lui 
Hristos şi le-au îngropat trupurile la cimitirul de obşte dimpreună 
cu ceilalți părinți, slăvindu-L pe Dumnezeu, Care rânduieşte în tot 
chipul mântuirea oamenilor. 


Răspunsul înfricoșător din ceasul morții 


La Coliba Bunăvestirea Maicii Domnului, care aparține de 
Schitul Sfânta Ana, în jurul anului 1885 a trăit în asceză, ascultare și 
smerenie desăvârșită monahul Evloghie, care la 95 de ani s-a mutat 
pentru totdeauna din lumea aceasta la cealaltă — la viața veșnică. 

Cunoscându-şi de mai înainte şi prevestindu-şi moartea, mulți 
dintre părinţii Schitului, după cum se obișnuiește în astfel de situaţii, 
mergeau să ceară binecuvântarea de la starețul care avea să-și afle 
curând sfârșitul. 

După mărturia lor comună, toți părinţii care au fost în preaj- 
ma sa în acele clipe grele au avut parte de o lecţie cu privire la sfân- 
ta Judecată și la răspunsul înfricoșător care i se va cere sufletului. 
Bătrânul-Evloghie, vreme de 24 de ore înainte de a-și da duhul, 
mișca din cap neîntrerupt, când spre dreapta, când spre stânga, iar 
părinții îl auzeau spunând: 

— Când, unde? Când, unde? 

Continuu, fără încetare. 

Mulţi dintre cei de față au încercat să-i țină capul, să nu-l mai 
întoarcă neîncetat când într-o parte, când în cealaltă, dar a fost cu 
neputinţă să-l oprească. 

De multe ori spunea: 

- Nu, nu a fost așa, spuneți minciuni. Pentru acel lucru am făcut 
pocăință. 

Și continua: 

- Când, unde? 

Astfel, fără să le spună nimic celorlalți monahi, și-a dat duhul 
și a plecat din viaţa aceasta către sălașurile de veci, fără să dea vreo 
altă lămurire. 


Monahul Ștefan „Americanul“ 


La Coliba Nașterii Maicii Domnului a trăit asemenea unui ucenic 
desăvârșit, în lepădare de sine, nevoinţă și deplină ascultare părinte- 
le Ștefan. Acesta a fost ultimul succesor la această Colibă și continu- 
ator al vieţii şi lucrării virtuoase din preacucernica obște a starețului 
Grigorie, fost monah la Mănăstirea Kostamonitu, și a cuviosului 
arhimandrit Ioachim, care fusese starețul și duhovnicul monahului 
Ştefan. lar pentru că și acesta venise, asemenea starețului Ioachim, 
din America, toți îl știau cu numele de „Ştefan Americanul”. 

Monahul Ştefan, plin de iubire, simplitate și bunătate, după ce 
l-a slujit cu credinţă pe starețul său, arhimandritul loachim, până în 
ultimele clipe ale vieţii lui și s-a învrednicit să ia binecuvântarea ace- 
lui cu adevărat sfânt stareț, era fericit că primise această mare întări- 
re duhovnicească de la părintele duhovnicesc şi egumenul său. 

După cuvioasa adormire a starețului său, monahul Ştefan, pen- 
tru că nu mai avea un stareţ pe care să-l slujească, se ducea pe la 
Mănăstiri, de la care cerea milostenii. Tot ceea ce i se dădea — pos- 
magi, orez, zahăr, legume şi alte produse şi zarzavaturi — el împăr- 
ţea altor părinți mai în vârstă, de la diferite Colibe de la Sfânta Ana, 
Sfânta Ana Mică, Katunâkia, Karulia și de oriunde altundeva din 
Sfântul Munte, care erau bolnavi și zăceau la pat. 

Fericitul Ştefan a stăruit în această slujire de-a lungul întregii 
sale vieți, cu zâmbetul pe buze, cu șiragul de mătănii în mâini, cu 
rugăciunea în inimă și cu desaga în spate. Era pregătit în toată vre- 
mea pentru rugăciune și slujirea fraţilor aflați în suferințe, aseme- 
nea unui soldat al „Bunului Samaritean” și Stăpân Hristos, înzes- 
trat cu toate armele sale. 

Astfel, a împlinit cele două mari porunci: dragostea de Dum- 
nezeu și dragostea de aproapele, fiindcă avea credință adâncă în 

cuvintele Domnului nostru lisus Hristos, Care a spus: „De aceste 
două porunci atârnă toată legea şi profeții” (Mt. 22, 40). 

Prin urmare, moartea l-a aflat pregătit; a fost bolnav pentru 
scurtă vreme și a plecat asemenea unei păsări din lumea aceasta, 
întrarmat cu multele și nenumăratele rugăciuni primite atât de la 
Starețul său, cât și de la aceia pe care i-a hrănit, ajutat în tot chipul 
și îngrijit, și s-a dus cu multă îndrăzneală la Domnul și Dumneze- 
ul nostru lisus Hristos, Dătătorul de biruință, spre a primi cunu- 
na izbânzilor și a spune Dreptului Judecător cele câte le-a rostit și 
dumnezeiescul Pavel: „Lupta cea bună am luptat, alergarea mi-am 
împlinit-o, credința am păzit-o; acum mi s-a gătit cununa dreptă- 
ţii, pe care în ziua aceea mi-o va da Domnul, Dreptul Judecător” 
(II Tim. 4, 7-8), bucurându-se încununat şi slăvind pe Tatăl, pe Fiul 
și pe Duhul Sfânt dimpreună cu toți Sfinţii și Părinţii aghioriți. 

Din această vrednică obște, de unde a primit primele luminări 
duhovnicești, înfăptuirea virtuţii şi smerenia se trage şi preacuvi- 
osul arhimandrit Heruvim Karâmbelas, care, prin harul lui Dum- 
nezeu și cu rugăciunile starețului său, a întemeiat obștea duhovni- 
cească „Mângâietorul”, precum și Sfânta Mănăstire din Oropos, de 
la care evlavioasa turmă purtătoare a numelui lui Hristos a cules și 
continuă să culeagă multe bunuri duhovnicești și foloase sufletești. 
Părintele Heruvim, prin cuvântul său vorbit, dar şi prin cel scris, 
a trezit și îndrumat multe suflete pe calea lui Dumnezeu cu harul 
Mângâietorului, a adus multora mângâiere și ajutor sufletesc, mai 
ales în ultima vreme, prin prețioasele volume care ne prezintă Chi- 
puri de monahi aghioriți contemporani. 


Au fugit de slava oamenilor 


În jurul anilor 1976-1977, când Dicheu și întâi-stătător al Schi- 
tului erau artiştii iconari, și frați după trup, ieromonahii Serafim 
și Vasile, numiţi Voliotesi, mai-marii Schitului au hotărât să mute 
osemintele părinților răposaţi din încăperea de la subsol în osuarul 
nou zidit. 


1 Scil. din oraşul Volos (n. trad.). 

La mutarea acestora au luat parte mulți părinți: ieromona- 
hii şi duhovnicii Antim, starețul de la Lampes, Gavriil din obştea 
artiştilor iconari a Karţontilor, Simeon de la Coliba Întâmpinării 
Domnului, ieromonahul Haralamb de la Casa de artiști iconari a 
Ananitilor, monahul Grigorie de la Casa de artiști iconari Sfânta 
Treime și mulți alți părinți şi frați, care mărturisesc dimpreună că 
toate osemintele răspândeau o mireasmă negrăită și suprafirească. 

Însă pentru a admira și în același timp a ne minuna de cugetul 
smerit al acestor fericiți asceţi și pentru a cunoaște toți părinții cât 
urau și fugeau de slava oamenilor și de faptul de a fi vădiți, vom 
înfățişa o întâmplare vrednică de luat în seamă, istorisită de cei care 
au mutat aceste oseminte. 

Când unul dintre fraţi a luat din grămada de oase un craniu 
și l-a pus în sacul său, în momentul în care a trecut prin fața celor- 
lalți frați şi părinţi, cu toţii au simţit cum acel craniu răspândea o 
mireasmă aparte și o aromă deosebită. 

Atunci toți părinţii au alergat să vadă care este acel craniu ce 
răspândește o aromă atât de intensă, pentru a-l separa de celelalte 
oseminte și a-l aşeza în biserică alături de alte sfinte moaşte. Însă 
acea deosebită mireasmă s-a ascuns, s-a pierdut și a dispărut cu 
totul. În zadar au căutat părinţii în fiecare sac, scoțând unul câte 
unul osemintele. Nici o diferență nu se putea face între ele. 

Aceasta este pildă importantă pentru noi toți, spre a cunoaște 
cât de mult acei adevărați monahi fugeau de slava lumii, pe care 
n-au primit-o nici după moarte, fiindcă le era prea-îndeajuns slava 
dobândită de la Împăratul Cel fără de moarte și Dumnezeul nostru. 


Patriarhul Ecumenic Chiril al V-lea 


Patriarhul Ecumenic Chiril al V-lea, disprețuind titlurile şi dem- 
nităţile de onoare şi preamărirea şi orice fel de slavă deşartă, a pără- 
sit cele lumeşti şi a intrat ca ucenic şi simplu monah în obştea Coli- 
bei Sfinților Apostoli, aflată mai jos de Kyriakon-ul Schitului. 

Această Colibă deţinea o livadă de măslini mai jos, la țărmul 
mării, pe care părinţii o cultivau, pe de o parte, pentru nevoinţa şi 

mortificarea trupului, iar, pe de alta, în vederea micului venit nece- 
sar pentru întreținerea fraților. 

Patriarhul Chiril, în ciuda vârstei sale înaintate, se pornea cel 
dintâi la livadă, pentru a-i ajuta şi încuraja pe frați să lucreze cu râv- 
nă. Dar fiindcă drumul era foarte abrupt şi la urcare şi la coborâre, 
istovitor pentru tineri şi cu atât mai mult pentru vârstnici, cu îngă- 
duința Starețului Colibei, patriarhului i s-a dat un asin, care să-l 
ducă şi să-l aducă de la livadă acasă. 

Într-o zi foarte călduroasă de vară, în toiul caniculei, măgăruşul 
plin de sudoare îl aducea acasă pe patriarh de la livadă. În partea 
cea mai greu de urcat a drumului, patriarhul a văzut doi tineri cum 
ştergeau sudoarea de pe fețele celor care treceau pe acolo. Când s-a 
apropiat măgarul care-l ducea pe patriarh, tinerii au şters sudoarea 
de pe dobitoc. Patriarhul, de cum i-a văzut pe acei tineri luminoşi 
ştergând numai sudorile măgarului, s-a supărat că nu i-au şters 
şi lui transpirația şi, plângându-se în sinea lui, şi-a spus: „Ciudat 
lucru, au şters transpirația animalului şi pe a mea nu: oare sunt mai 
de lepădat decât măgarul?” Atunci cei doi tineri strălucitori s-au 
făcut nevăzuțţi şi s-a auzit un glas care i-a zis: „Noi ştergem sudoa- 
rea numai celor care transpiră din cauza ostenelilor muncii, şi nu 
celor care transpiră odihnindu-se sau de pe urma zăpuşelii.” 

După această întâmplare, patriarhul nu s-a mai folosit de 
măgar, ci, când putea, se ducea pe jos, ca să aibă şi el aceeaşi plată, 
asemenea celorlalți părinți. 

După ce a renunțat la toate demnitățile sale, aşa cum am mai 
spus, a trăit asemenea unui bun ucenic, a zidit Biserica Sfinților 
Apostoli şi a renovat din temelii Coliba, care până astăzi se numeşte 
„A patriarhului”. Cunoscându-şi dinainte şi prevestindu-şi moar- 
tea, a adormit somnul cel veşnic plin de zile. A plecat din lumea 
aceasta având parte de o moarte cuvioasă, pentru că o zi întreagă 
faţa i-a strălucit de bucuria vederii şi venirii la el a Sfinților Îngeri 
şi a cuvioşilor Părinți Aghioriţi, în fața cărora şi-a dat Făcătorului 
şi Ziditorului şi Dumnezeului nostru sfântul şi fericitul său suflet. 
Aceşti ierarhi vrednici trăiesc veşnic în apropierea lui Dumnezeu. 

Starețul Colibei Sfânta Treime, monahul Zaharia, ne-a istorisit 
următoarea întâmplare: Era primăvara anului 1920. Bătrânul-Arte- 
mie de la Schitul Sfânta Ana, pe atunci tânăr monah, se îndrepta, 
din porunca Stareţului său, spre Mănăstirea Marii Lavre. Înainte de 
a ajunge la Sihăstria lui „Kyr Isaia”, s-a rătăcit, a luat-o pe o cărare 
necunoscută şi s-a trezit în fața unei Peşteri. 

Era încă dimineaţă. Din curiozitate, a intrat în Peşteră şi acolo a 
zărit urme de om. A spus cunoscuta rugăciune „Pentru rugăciuni- 
le Sfinţilor Părinților noştri, Doamne lisuse Hristoase, Dumnezeul 
nostru, miluieşte-ne pe noi” şi a aşteptat să audă, după cum obişnu- 
iesc părinții să zică, „Amin“, dar n-a primit nici un răspuns. 

Inaintând, a zărit în colț un mic urcior cu puţină apă. S-a gândit 
că undeva pe acolo, prin apropiere, trebuia să se afle vreun pustnic. 
A aşteptat un pic, timp în care i s-a părut că a simţit o mireasmă ase- 
menea tămâii, dar om nu se vedea nicăieri. Atunci a strigat din nou 
„Pentru rugăciunile...”, dar iarăşi n-a primit nici un răspuns. S-a 
gândit să mai aştepte un pic, apoi a ieşit afară din Peşteră, s-a uitat 
în jur, şi la dreapta, şi la stânga, dar n-a putut să-şi dea seama de 
nimic, doar a auzit un mic zgomot. A plecat de acolo şi, când a ajuns 
la Lavra, le-a povestit părinţilor întâmplarea. Părinţii de la Mănăs- 
tire, care cunoşteau bine acele locuri, i-au spus monahului Artemie 
că în afară de Peştera „lui Pahomie”, acolo în apropiere alta nu mai 
există. 

În ziua următoare, s-a reîntors acolo împreună cu alţi trei fraţi 
de la Mănăstire, ca să vadă şi ei acel loc, dar n-au reuşit să găsească 
nimic. Numai într-un loc anume au simţit cu toții mireasmă cereas- 
că şi aromă de tămâie, care i-a făcut să înțeleagă că în acel loc al 
binecuvântatului Sfânt Munte se afla ceva mai presus de fire. 


Peştera Sfântului Pantelimon 


În urmă cu 43 de ani, în 1936, s-a întâmplat ceva asemănător 
la Schitul Sfânta Ana. Mai sus de Schitul acesta se află o bisericu- 
ță a Sfântului Pantelimon cu o Peşteră. Acolo în apropiere există 
şi alte Peşteri, despre care am auzit lucruri minunate, astfel că în 

urmă cu mulți ani am hotărât dimpreună cu Starețul meu, mona- 
hul Ioachim, să ne ducem şi noi acolo. Am ajuns cu greu la Peg- 
teră, am intrat înăuntru şi am văzut urme care trădau faptul că 
un oarecare binecuvântat om trebuia să locuiască acolo. Înaintând, 
am văzut un mic urcior cu apă şi mai sus, la un stat şi jumătate de 
om, încă o Peşteră, mai mică decât cea dintâi. A m încercat să aflăm 
o cale ca să urcăm acolo, dar n-a fost cu putință, pentru că locul era 
foarte abrupt. Atunci în fundul Peşterii am zărit o scară improvi- 
zată. Se pare că pustnicul care locuia în această Peşteră cu ajutorul 
ei urca şi cobora din adăpostul său retras, ca să nu-l tulbure even- 
tualii vizitatori şi, cu harisma prevederii pe care Dumnezeu i-a 
dat-o ca răsplată pentru renunţarea la sine şi pentru nenumărate- 
le nevoinţe ascetice, presimțea venirea vizitatorilor şi urca imediat 
în Peştera sa secretă, trăgând scara după el, ca să nu poată nimeni 
altcineva să urce acolo. Am spus cu Starețul de trei ori „Pentru 
rugăciunile...”, dar nu am primit nici un răspuns. Atunci am înce- 
put Acatistul Preasfintei şi spre sfârşit, când spuneam „Preasfân- 
tă Născătoare de Dumnezeu, miluieşte-ne pe noi! O, prealăuda- 
tă Maică, ceea ce ai născut pe Cuvântul Care este mai sfânt decât 
toți sfinții...” şi am făcut trei mătănii mari, a ajuns până la noi o 
mireasmă foarte intensă de tămâie şi toată Peştera s-a umplut de 
o aromă negrăită. Am aşteptat un timp, poate că Preabunul Dum- 
nezeu avea să binevoiască să iasă acel binecuvântat pustnic, care, 
fără îndoială, se va fi aflat în acea mică Peşteră, dar n-am văzut 
nimic, şi, fiindcă începuse să se întunece, am făcut trei mătănii slă- 
vindu-L pe Dumnezeu şi am plecat, socotindu-ne nevrednici de 
vederea unui om atât de sfânt. Judecăţile lui Dumnezeu sunt mai 
presus de înțelegerea noastră. „O, adâncul bogăției şi al înţelep- 
ciunii şi al ştiinţei lui Dumnezeu!” (Rm. 11, 33), pentru că atunci 
când am încercat altădată să trecem din nou pe la aceeași peșteră, 
n-am aflat nimic din cele pe care le văzuserăm atunci. Negreşit, 
cel care se sălășluise în acea peşteră a înţeles că niște oameni i-au 
dat de urmă și a hotărât să-și schimbe locuinţa. În felul acesta acei 
părinţi binecuvântaţi au fugit de slava oamenilor, ca să afle slavă și 
îndrăzneală în fața lui Dumnezeu, pentru Care „dorința dumneze- 
iască li s-a făcut neîncetată”. 

Sfinţi de la Schitul Sfânta Ana 


Sfântul Schit al Sfintei Ana a dat Maicii Biserici paisprezece 
Sfinţi, Cuvioşi şi neomartiri!: 

1. Cuviosul Gherontie Ctitorul; 

2. Cuviosul ieromonah Sofronie, a cărui viață se aseamănă întru 
totul cu viața Sfântului Alexie, „omul lui Dumnezeu”; 

3. Cuviosul Mucenic Nicodim, cel care a mărturisit în Elvasân 
(Epirul de Nord); 

4. Cuviosul Mucenic Macarie din Kios (Bitinia), care a muceni- 
cit în Bursa; 

5. Cuviosul Mucenic Cosma, care a mărturisit în Constanti- 
nopol; 

6. Cuviosul Mucenic Luca din Adrianopol, care a mărturisit în 
Mytilene; | 

7. Cuviosul Mucenic Ilarion, care a mucenicit în Constantino- 
pol; 

8. Cuviosul Mucenic Nichita din Trapezunt, care a mucenicit 
în Serres; 

9. Cuviosul Mucenic David, din Kydonies (Asia Mică), care a 
mucenicit în Tesalonic; 

10. Cuviosul Mucenic Pavel din Sopots (Peloponez), care a 
mnucenicit în Tripoli; 

11. Cuviosul Mucenic Nectarie, cel care a mucenicit în Vurlă 
(Asia Mică); 

12. Cuviosul Gherasim; 

13. Cuviosul Nifon şi 

14. Cuviosul Sava, ucenic al Sfântului Nectarie, Episcopul de 
Pentapole, care a adormit somnul cel veşnic în anul mântu- 
irii 1948 în insula Kâlymnos, unde până astăzi se află trupul 
său sfânt, întreg şi nestricat, răspândind o mireasmă negrăi- 
tă, spre slava lui Dumnezeu, dar şi spre ruşinarea celor duşi 
în rătăcire de diavolul, care hulesc, îndoindu-se de sfințe- 
nia marelui luminător al Bisericii Maice - Sfântul Nectarie 
Făcătorul de Minuni. 


' Neomartirii sunt mucenicii care au pătimit în ultimele secole, din perioada tur- 
cocraţiei până în zilele noastre (n. trad.). 

În afară de aceşti Cuvioşi şi Cuvioşi Mucenici, cărora le cunoaş- 
tem numele, Sfântul Schit al Sfintei Ana a dat o mulțime de Sfinţi şi 
Cuvioşi, care dintr-o smerenie fără măsură nu au vrut să fie cunos- 
cuți oamenilor. Precum vom vedea de la începutul şi până la sfârşi- 
tul acestei cărţi, în tot Sfântul Munte vom afla mai mulți sfinți necu- 
noscuți decât cunoscuți. 


O pildă de ucenic curat şi adevărat 


Starețul Colibei Sfinților Arhangheli care aparține de Schitul 
Sfintei Ana, Anania ieromonahul, l-a trimis la Dafne pe ucenicul 
său, monahul Mihail, pentru o treabă urgentă, cu porunca lămurită 
de a se întoarce până seara la Colibă. 

Legătura dintre Dafne şi Sfânta Ana se făcea pe atunci cu aju- 
torul bărcilor cu vâsle, pentru că motoarele încă nu fuseseră inven- 
tate. De aceea, toate Colibele de nevoitori aflate în zona țărmului 
aveau propriile lor bărci de pescuit, cu care se duceau în Dafne. 

Monahul Mihail, care era unul dintre cei mai buni şi mai de 
încredere ucenici, a plecat de dimineaţă cu barca părintelui Gheor- 
gâki, care, pentru că nu avea altă rucodelie, asigura cu barca legă- 
tura dintre Dafne şi Sfânta Ana. A ajuns în Dafne, şi-a făcut trea- 
ba pentru care venise, dar între timp vremea s-a stricat, a început 
să bată pe mare un vânt puternic şi s-a pornit o furtună cu valuri 
uriaşe. Dintre părinţii care se duseseră în Dafne, pentru că era cu 
neputinţă să se întoarcă la Colibele lor, unii s-au dus la Mănăstirile 
din vecinătate, Simonopetra şi Xiropotamu, iar alții au plecat pe jos 
spre Karyes. Aceasta se întâmpla periodic şi părinţii erau învățați 
să poarte crucea acestei suferințe în plus şi aşa, încărcați cu desagi- 
le de cumpărături, se întorceau pe jos fără să crâcnească. Cu şiragul 
de mătănii în mâini, cu rugăciunea pe buze şi în inimă şi-au dus la 
capăt treburile până după 1933, când au fost inventate motoarele şi 
motoraşele şi au scăpat de acest martiriu în plus. 

Fratele Mihail, un monah simplu, bun şi fără de răutate, stă- 
tea în apropierea coastei maritime, în portul Dafne, şi aştepta ca 
marea, care se învolbura cu valurile ei uriaşe, să se liniştească, fără 
să-i treacă prin minte să se îndepărteze, deşi era necăjit, pentru că 

avea poruncă de la starețul său să se întoarcă neapărat acasă în acea 
seară. Pe când se gândea la aceste lucruri, vede în fața lui doi tineri 
în veşminte luminoase, care l-au întrebat de ce este întristat. Iar el 
le-a răspuns: 

— Am poruncă de la Starețul meu să mă întorc negreşit în sea- 
ra asta, fără să rămân nici măcar o seară în afara Colibei noastre de. 
nevoinţă. 

Tinerii i-au spus: 

— Vrei să urci în barca noastră şi să te ducem noi la Starețul tău? 

Fratele Mihail a primit cu bucurie propunerea tinerilor, a păşit 
în barca lor şi unul dintre tineri a luat vâslele, le-a mişcat de două-trei 
ori şi de îndată s-au aflat în portul Sfintei Ana (să nu uităm că în 
ziua de azi motoraşele cu petrol fac din Dafne până la Sfânta Ana 
aproape două ore, iar la vremea respectivă pentru o barcă cu vâsle 
era nevoie de mai mult de cinci ore). 

Monahul Mihail, aflându-se sub acoperământul ascultării, nu a 
priceput nimic din acea întâmplare mai presus de fire şi, de bucurie 
că a ajuns devreme, după ce au ieşit la țărmul Sfintei Ana, le-a mul- 
țumit celor doi tineri luminoşi pentru bunătatea arătată şi a urcat 
aproape în goană panta, ca să ajungă degrabă la Starețul său. 

Pe drum l-a întâlnit pe părintele Gavriil, aşa cum i s-a părut, 
de la Coliba Bunăvestirea Maicii Domnului şi, după ce s-au salu- 
tat călugăreşte — „Blagosloviţi”, — „Domnul“, părintele Gavriil l-a 
întrebat pe ucenicul Mihail de unde venea şi de ce era atât de grăbit. 
Părintele Mihail i-a răspuns monahului că Starețul îl trimisese în 
Dafne pentru merinde, poruncindu-i să se întoarcă până seara, dar, 
fiindcă vremea se stricase şi pe mare se dezlănțuise furtuna, barca 
Bătrânului Gheorgăki, care asigură legătura, nu putuse să plece la 
drum. Şi aşa, luându-l doi tineri, l-au adus din Dafne cu barca lor 
şi acum aleargă să ajungă iute la stareţ ca să nu-l certe şi să-i dea 
canon — rugăciune şi post aspru. 

Atunci, cel care părea a fi monahul Gavriil l-a întrebat pe uceni- 
cul Mihail unde sunt acei tineri care l-au adus cu barca lor, şi el i-a 
răspuns că au rămas jos la țărm, dar, pentru că a plecat în grabă, nu 
i-a întrebat unde aveau să rămână. Monahul Gavriil i-a spus bunu- 
lui ucenic: „Frate, ia aruncă tu o privire spre mare!” Când s-a întors 
a văzut că marea se albise de spumă şi valurile acopereau nu doar 

micul port, ci şi întreaga plajă, până şi pietrele de pe țărm. Nicăieri 
nu se aflau nici barcă, nici țipenie de om. 

Părelnicul monah Gavriil s-a făcut nevăzut dinaintea ochilor 
ucenicului Mihail, care şi-a revenit din euforie. Ascultarea oarbă față 
de Starețul său îl ţinuse sub acoperământul ei până în clipa aceea şi 
numai atunci a înţeles că cei doi tineri erau — cel dintâi, care a apucat 
vâslele bărcii în Dafne şi le-a mişcat de trei ori, Arhanghelul Mihail, 
iar cel de-al doilea, care i s-a arătat sub chipul monahului Gavriil de 
la Coliba Bunăvestirea Maicii Domnului, Arhanghelul Gavriil. 

Ochii bunului monah ucenic Mihail s-au umplut de lacrimi de 
bucurie şi recunoştinţă față de Arhangheli şi, cu toată puterea sufle- 
tului şi a trupului, a alergat să ducă vestea minunii Arhanghelilor 
Starețului său. 

Când a ajuns la Colibă, l-a găsit pe Starețul său, ieromonahul 
Anania, îngenuncheat în fața icoanei Arhanghelilor, rugându-se stă- 
ruitor lui Dumnezeu şi Arhanghelilor, care în mijlocul icoanei Îl au 
pe Stăpânul Hristos. Cu lacrimi în ochi le cerea să-l ajute pe uceni- 
cul său Gavriil să se întoarcă. Şi iată că Atotbunul Dumnezeu, ascul- 
tând degrabă şi împlinind voia celor care se tem de EI, n-a trecut cu 
vederea rugăciunea Starețului şi „cuvântul odată [spus], deîndată 
[se face] faptă”, prin mijlocirea Sfinţilor şi a robilor Săi.! 


Bunurile ascultării 


Un alt ucenic, un monah (al cărui nume nu-l menţionăm, deoa- 
rece se află încă în viață), mi-a istorisit următoarea minune înfrico- 
şătoare, petrecută în zilele noastre: 

Acest frate s-a aflat oarecând la praznicul unei mari Mănăs- 
tiri, la acele sărbători unde, după obicei, vine o mulțime de pele- 


1Vedeţi, aşadar, fraților, că nu numai ucenicul era cu frică de Dumnezeu şi credin- 
cios îndatoririlor sale, dar şi Starețul era treaz, mijlocind şi rugându-se la Dumnezeu să-l 
ajute şi să-l apere pe ucenicul său de tot răul. Aşa vin harul şi luminarea lui Dumnezeu 
la Stareţ, dar şi încredințarea pentru ucenic că trebuie să asculte orbeşte şi să aibă încre- 
dere absolută în stareţul şi îndrumătorul său duhovnicesc. Nu trebuie să cerem ca toate 
să fie la ucenic desăvârşite, ci la aceasta contribuie şi educația duhovnicească venită din 
partea Stareţului, egumenului şi a întâi-stătătorului răspunzător pentru acesta, după 
cum spune şi Apostolul Pavel: „Ascultaţi pe mai-marii voştri şi vă supuneţi lor, fiindcă 
ei priveghează pentru sufletele voastre, având să dea de ele seamă” (Evr. 13, 17). 

rini, monahi şi mireni. Pe la mijlocul privegherii din noaptea praz- 
nicului, monahul a simţit nevoia să meargă la toaletă. Cum a ajuns 
acolo, un mirean s-a năpustit asupra lui, cu intenţia de a-şi satisface 
pofta animalică sub amenințarea armei. 

Monahul, luat prin surprindere şi îngrozit, cu durere în suflet 
şi cu o credință nezdruncinată în Dumnezeu şi în ascultare, cu toată 
puterea sa, a strigat: „Preasfânta mea, pentru rugăciunile Starețului 
meu, scapă-mă!”; şi într-o clipă, fără să înțeleagă cum şi când, uceni- 
cul s-a trezit în fața Chiliei Stareţului său, care se afla la o oră şi jumă- 
tate distanță. Atunci Starețul şi ucenicul au dat slavă şi mulțumire 
lui Dumnezeu şi Stăpânei de Dumnezeu Născătoare, pentru că l-au 
ocrotit şi izbăvit pe frate de atacul neaşteptat al acelui răufăcător. 

Acest fapt minunat ne arată că şi în zilele noastre au loc minuni 
asemănătoare celor care se petreceau în primele secole creştine, în 
primele veacuri ale înfloririi monahismului eremitic şi ascetic, în 
Orientul Mijlociu şi în alte părți, aşa cum citim în Everghetinos şi în 
Patericul egiptean, deoarece, potrivit lui Pavel, fericitul şi dumneze- 
iescul Apostol al neamurilor, „lisus Hristos, ieri şi azi şi în veci, este 
acelaşi” (Evr. 13, 8), fiind îndeajuns credinţa şi dragostea față de El 
şi Evanghelia Sa. 


Roadele neascultării sunt cumplite 


La una dintre Colibele Schitului aflate pe țărmul mării, în urmă 
cu aproape 90 de ani, se nevoiau cinci monahi: Starețul, ieromo- 
nah şi duhovnic, un ieromonah - al doilea pe scara ierarhică -, doi 
monahi şi un ucenic rasofor, care se pregătea să devină monah. 

Viaţa lor, întru totul călugărească, urma toate rânduielile sfin- 
tei tradiții ale monahismului răsăritean. Încercau în orice chip să se 
supună voii Domnului şi să trăiască, precum părinții de la Schit, în 
acord cu tipicoanele şi tradițiile Sfinților Părinți. 

Ucenicul rasofor a ajuns monah şi a primit numele de Sava. 
După mulţi ani petrecuţi în ascultare, duhovnicul a murit şi, după 
rânduială, la conducerea obştii a ajuns ieromonahul, care fusese 
anterior al doilea pe scara ierarhică, şi, cu ajutorul lui Dumnezeu, 
viața lor duhovnicească mergea înainte. 

Sava, cel mai tânăr monah al acestei obşti, fiind bun şi simplu, a 
sporit în ascultare şi în viața duhovnicească, dar diavolul urâtor al 
binelui a pizmuit sporirea sa şi a început să semene vrajbă în min- 
tea lui. La început şi-a dorit să ajungă pe culmea Muntelui Athos, ca 
să se închine acolo, pentru că îi auzea pe ceilalți monahi spunând: 
„am urcat pe culmea muntelui şi a fost frumos, ar trebui să mergi 
şi tu, altceva este să-ți spunem noi şi altceva să vezi cu ochii tăi.” La 
auzul acestora, fratele Sava s-a lăsat convins că trebuie să meargă şi 
el să vadă cum arată Sfântul Munte de pe culmile vârfului Athos. A 
ajuns să creadă, aşa cum l-a amăgit diavolul, că acolo sus locuieşte 
un preacuvios Stareţ sfânt şi lumea i se închină şi de aceea spuneau 
„Mă duc şi eu să mă închin «bătrânului Athos»”. 

I-a mărturisit Stareţului gândul şi îl tot ruga să-i îngăduie să-şi 
împlinească această dorință bună — după cum socotea el. 

Starețul său era de altă părere, spunându-i că nu a venit încă 
vremea să se ducă pe culmea muntelui, dar şi că nu e cu putință ca 
acest lucru să-i aducă vreun folos sufletesc, şi de aceea a refuzat să-i 
dea binecuvântarea. 

Monahul Sava, sub îmboldirea gândului viclean venit de la dia- 
volul, fiindcă nu-şi găsea liniştea, a hotărât să nesocotească ascul- 
tarea şi să meargă pe culmea „bătrânului Athos”. Aşadar, după ce 
a luat cu de la sine putere hotărârea, a plecat pe ascuns de la Coli- 
ba lui de nevoinţă, s-a dus în Kerasiâ, a rămas la Chilia cu viață de 
obşte a Tuturor Sfinților pentru câțiva ani şi, aşa cum ne-a poves- 
tit mai târziu Starețul acestei Chilii, Bătrânul-Grigorie — pe când el 
însuşi era încă foarte tânăr —, într-o dimineață de primăvară, fără 
îngăduinţa şi binecuvântarea Starețului său, ieromonahul Grigo- 
rie, a plecat la drum spre culmile „bătrânului Athos”. Nimeni din 
obşte nu ştia încotro avea să se îndrepte părintele Sava, care, după 
ce a mers pe jos destulă vreme şi a ajuns în locul numit „Hairi”, l-a 
întâlnit pe satana sub chipul unui duhovnic, după cum ne-a relatat 
Bătrânul-Grigorie în continuare: 

La o cotitură a drumului s-a arătat un bătrân cu barbă albă şi 
foarte cuvios la înfăţişare, care părea foarte obosit, şi cu o prefăcută 
bunăvoință i-a spus monahului Sava: „Unde mergi, copilaşul meu, 
care pari atât de ostenit şi întristat? Ce ți s-a întâmplat?” Monahul 
Sava, de îndată ce l-a văzut pe acest stareț necunoscut în fața sa, apro- 

piindu-se, de altfel, foarte mult de el, de frică s-a încurcat şi nu ştia ce 
să răspundă. N-a putut să spună decât: „Vreau să mă închin «bătrâ- 
nului Athos».” Atunci părelnicul stareţ a început să-i spună mieros; 
„Eu sunt, copilul meu, «Bătrânul-Athos». Tu unde stai? De unde vii?” 
Monahul Sava şi-a revenit un pic din frică şi i-a spus: „Eu, părinte 
Stareţ, sunt de la Schitul Sfintei Ana, stau în Kerasiă şi merg pentru 
prima dată pe vârful Atonului ca să mă închin.” Părelnicul bătrân 
cu barbă albă l-a întrebat pe monahul Sava: „Spui că eşti de la Sfân- 
ta Ana, dar cum de eu nu te ştiu? La ce Colibă stai? De ce nu te ştiu? 
Eu îi ştiu pe toți, dar pe tine te văd prima dată şi mi se pare ciudat 
să nu te ştiu. Se pare că ţi-ai încălcat ascultarea.” Monahul Sava i-a 
răspuns: „Eu am stat mai întâi la Sfânta Ana, dar acum câţiva ani am 
plecat şi m-am dus în Kerasiă, la Chilia Tuturor Sfinților. Sunt la călu- 
gărie de mulți ani, dar în urma unei neînțelegeri cu frații mei m-am 
dus în Kerasiă, şi de doi ani m-am întors la primul meu loc de meta- 
nie, Coliba Sfântului Dimitrie. Nici eu nu te ştiu şi mi se pare destul 
de ciudat să zici că-i ştii pe toţi! Cine eşti tu şi cum de nu mă ştii?” 

Părelnicul stareț i-a răspuns: „Copilul meu, eu, după cum ţi-am 
spus, sunt duhovnic şi toți ucenicii care capătă curaj şi vor să-şi facă 
voia vin şi-mi fac mie metanie. Pe tine se pare că până acum te aco- 
perea ascultarea, pe care o făceai față de Starețul tău, şi de aceea nu 
te ştiu, dar nu mai contează, de acum nu mai e nevoie să te osteneşti, 
am văzut intenţia şi gândul tău şi am venit eu singur la tine. Haide 
să mi te închini şi nu te mai trudi să ajungi pe culme! Fă-mi metanie 
şi întoarce-te acasă şi la voia ta, iar eu o să-ți port de grijă” 

Monahul Sava, din dorinţa de a-şi face voia şi cu mintea întune- 
cată din cauza neascultării, a uitat de rugăciunea minţii pe care fie- 
care monah o are întotdeauna în inimă şi pe buze, şi, fără să se gân- 
dească ce face, s-a aplecat, a făcut o metanie în fața lui, şi în clipa în 
care săruta mâna părutului bătrân cu barbă albă, i-a văzut unghiile 
care ajungeau până la cot şi mâna acoperită de solzi mari. Atunci a 
înţeles că părelnicul stareţ nu era altul decât bătrânul-diavol viclean 
şi satana. i să era prea târziu când a înţeles înşelarea; diavolul, care 
făcuse răul, i-a spus: „Acum eşti al meu şi într-o zi o să vin să te 
iau.” Spunând acestea, s-a făcut nevăzut. 

Nefericitul şi sărmanul Sava, de îndată ce a sărutat mâna sata- 
nei, a amețţit, a căzut jos fără simţire şi, după multe ceasuri, nişte 

monahi în trecere l-au găsit într-o stare jalnică. La început nu putea 
scoate nici o vorbă, l-au luat şi l-au dus la Coliba unde stătea la 
Sfânta Ana, adevăratul lui loc de pocăință. 

Şi-a revenit după trei zile şi cu lacrimi în ochi a povestit cele ce 
se petrecuseră. A cerut de multe ori iertare de la Starețul şi frații săi. 
Aceia, cu durere în suflet şi cu lacrimi în ochi, l-au iertat din inimă şi 
se rugau lui Dumnezeu zi şi noapte să-l ierte şi să-i treacă cu vede- 
rea greşeala celui care, de vreme ce nu era în toate mințile, se închi- 
dea în sine şi plângea nemângâiat. 

La Schitul Sfintei Ana a rămas aproape opt ani, dar nu putea 
să-şi afle liniştea şi, cu îngăduința Stareţului său, a plecat la Mănăs- 
tirea Ivir, unde se află icoana Preasfintei „Portăriţa”. A rămas acolo 
alți cincisprezece ani, după care s-a întors iarăşi la Starețul său de 
la Sfânta Ana. 

Pronia dumnezeiască, spre pilduire şi folosul celorlalți, îl pedep- 
seşte pe om, pedepseşte trupul ca să se mântuie sufletul, după spu- 
sa Apostolului Pavel: „Să dați pe unul ca acesta satanei, spre piei- 
rea trupului, ca duhul să se mântuiască în ziua Domnului lisus” 
(1 Cor. 5, 5), însă acestui frate i s-a întâmplat ceva cumplit. Monahii 
de la Coliba aceasta de nevoitori, precum şi alte Colibe aflate la țăr- 
mul mării aveau o barcă cu care mergeau adesea la pescuit. La trei 
ani după întoarcerea monahului Sava, l-au luat cu ei şi s-au dus cu 
barca la pescuit. Chiar la ceasul din zi în care făcuse metanie în fața 
satanei, un vârtej de vânt (tornadă) a învăluit barca şi l-a luat de 
sub ochii fraţilor pe Sava cu tot cu trup, fără ca de atunci să-l mai fi 
văzut cineva, adică, după cum au spus şi alți părinți, l-a luat satana 
cu tot cu trup din fața ochilor lor. 

Din nefericire, acestea sunt roadele neascultării cu toate urmă- 
rile lor nefaste, pentru că, după Apostolul Pavel: „prin [unele ca] 
acestea vine mânia lui Dumnezeu peste fiii neascultării” (Col. 3, 6). 
Această înfricoşătoare pățanie să ne fie spre învățătură şi să fim cu 
băgare de seamă în fața uneltirilor satanei, care nu mănâncă, nu 
bea, nu doarme, „ci ca un leu răcnind” caută pe cine ar putea să sfâ- 
şie şi să înghită. 

Osteneala în scop duhovnicesc este răsplătită 


La Sfânta Mănăstire a Sfintei Ana şi-au afierosit viața mulți 
creştini evlavioşi, din toate colțurile Greciei, ca şi din alte țări creg- 
tin-ortodoxe, precum ruşi, români, sârbi şi bulgari. Mai ales la Schi- 
tul Sfintei Ana s-au nevoit mulți frați după trup, întru virtute şi spori- 
re duhovnicească, precum frații Karţondi, patru frați după trup - toți 
patru duhovnici, Leontsii, părintele Haralamb şi părintele Teodosie, 
Gavriil şi loan din Mytilene, cinci alți frați la Coliba Sfânta Treime şi 
nenumărați alții despre care am auzit, dar pe care nu ne-am învred- 
nicit să-i cunoaştem şi de aceea nu le pomenim aici numele. 

Pentru întărirea credinței acestor părinţi şi fraţi şi pentru stator- 
nicia lor până la sfârşitul vieţii pe aceste stânci, Atobunul Dumne- 
zeu, prin diferite semne şi minuni, le sporea credinţa şi dragostea 
pentru aceste locuri sfinte şi sfințite ale Sfântului Munte. 

În diferite locuri din Sfântul Munte întâlnim pe marginea dru- 
murilor locuri de închinăciune (troițe), mici icoane sau cruci, fieca- 
re dintre ele avându-şi istoria sa. Despre acestea consemnăm aici 
ceea ce ne-au spus părinţii: la Sfânta Ana, drumul de la mare până 
la Schit este abrupt şi istovitor. Părinţii, în perioada lunii august, 
urcau grâul şi tot ce aveau nevoie pentru hrana şi întreținerea lor cu 
spatele, cu trudă şi greu încărcați, pentru că în urmă cu 50-60 de ani 
nu îi era îngăduit nimănui să aibă animale de povară!. 

În puțini ani, credința noastră s-a împuţinat, firea noastră a slă- 
bit sau, pe nesimţite, ne-am însuşit confortul şi comodităţile vieții? 
Nu ştiu ce anume dintre toate acestea a făcut ca acea tradiţie fru- 
moasă, austeră, dar şi foarte grea şi anevoie de purtat, care nu per- 
mitea folosirea animalelor de povară pentru transportul de bunuri, 
să nu mai fie continuată, dar să vedem mai departe cum prin mij- 
locirea diferitelor intervenții miraculoase ale Stăpânei noastre de 
Dumnezeu Născătoare şi ale Proniei dumnezeieşti credința şi lepă- 
darea de sine a părinților noştri se aprindeau şi se întăreau. 

Într-o zi un tânăr ucenic, în timp ce căra cu spatele un pachet 
cu alimente, dinspre mare la o Colibă a Schitului, s-a aşezat să se 
odihnească. Atunci satana, fără a pierde vremea, a început să-l ispi- 


! Măgari, asini etc. (n. trad.). 

tească, încolțindu-i în minte gândul că se trudeşte în zadar şi efor- 
turile austere se vor pierde, deoarece sunt pentru trup, şi nu pentru 
suflet, chinuindu-i mintea cu alte gânduri asemenea. Aceste gân- 
duri i-au slăbit zelul şi i-au adus nelinişte şi întristare sufletească. 
Chiar în acea clipă a auzit un glas, despre care a aflat că era gla- 
sul Preasfintei, spunându-i: „De ce te întristezi şi te necăjeşti, copi- 
lul meu? Ostenelile tale nu sunt fără rost, sudoarea, pe care o verşi 
când urci cu tragere de inimă acest drum abrupt şi mergi cărând 
în spate această povară la Schit, Fiul şi Dumnezeul meu, Stăpânul 
Hristos, o va primi asemenea sângelui de martir. Şi ceea ce-ţi spun 
eu acum să spui tuturor fraților, ca fiecare să-şi ducă povara fără 
crâcnire şi să aibă parte de răsplata veşnică.” 

Monahul, însuflețit de chezăşia cuvintelor Preasfintei, s-a dus 
plin de bucurie la Kyriakon şi le-a adus la cunoştinţă pe acestea 
părinților, care acum îşi duc cu bucurie şi râvnă poverile de la mare 
la Schit pe umerii lor. 

În amintirea acestei minuni, părinții au ridicat în locul unde 
s-a auzit acel glas o troiță cu icoana Doamnei de Dumnezeu Născă- 
toare, mulțumindu-i pentru că le-a arătat astfel că ostenelile mona- 
hilor, ca şi ale fiecărui om, săvârşite din dragoste de Dumnezeu şi 
pentru Fiul ei, sunt recunoscute şi răsplătite. 

De curând, imnograful Bisericii celei Mari a lui Hristos, părin- 
tele Gherasim de la Sfânta Ana Mică, a consemnat această întâm- 
plare pe sfânta troiță de la Sfânta Ana. 


Ostenelile ucenicului 


La puţină vreme după această întâmplare, un alt ucenic, care 
venea dintr-o familie bogată şi se afla la o vârstă fragedă, în timp 
ce ducea şi el de la mare o povară cu spatele, din cauza ostenelii 
şi-a arătat nemulțumirea rugându-l pe Starețul său să-i îngăduie 
să folosească un animal de povară, pentru transportul alimentelor 
de trebuință de la mare la Coliba lor. Starețul, cunoscând neputinţă 
ucenicului, i-a îngăduit să ia un măgar. 

Într-o zi, în timp ce-şi urca povara cu măgarul, la o cotitură 
- locul cel mai anevoios al drumului — vede un tânăr strălucitor 

ținând în mână un burete, cu care ştergea transpirația de pe frunţile 
părinţilor care treceau, şi îi tămâia. Atunci s-a apropiat şi el, aştep- 
tând să i se şteargă fruntea, dar tânărul, în loc să-i şteargă fruntea 
lui, a şters-o pe cea a măgarului. Când ucenicul s-a plâns, părelni- 
cul tânăr i-a spus: „Eu, frate, şterg, tămâiez şi răsplătesc doar pe 
cei care se ostenesc şi transpiră, şi nu pe cei care caută înlesniri.” Şi 
după aceste cuvinte s-a făcut nevăzut. 

După această lecţie, tânărul monah nu s-a mai slujit niciodată 
de animalul de povară, ci cu mare bucurie purta el însuşi în spate 
povara sa, asemenea celorlalți părinți. 


Glasul din troiță 


Urcând spre dreapta de la țărmul Schitului Sfânta Ana pentru 
a ajunge mai repede la Sfânta Ana Mică, apucăm pe un drum foar- 
te anevoios şi abrupt, numai trepte. În locul cel mai greu al acestui 
urcuş, un monah de vârstă mijlocie, care înainte de a se face călugăr 
fusese ofițer în armată, s-a sprijinit de un trunchi de copac ca să se 
odihnească. Amărât din cauza oboselii, şi-a spus în sinea sa: „Oare o 
să avem vreo plată aparte că ne cărăm merindele până sus şi nu stăm 
să ne ospătăm din ele pe țărm, ci le urcăm aşa de sus? Oare ceea ce 
facem nu este un lucru necugetat?” Ca răspuns la gândul său, a auzit 
un glas care i-a spus: „Toate ostenelile sunt primite şi paşii pe care îi 
faceţi pentru dragostea lui Hristos sunt măsurați şi răsplătiți.” După 
această înştiinţare, fratele, cu o stare sufletească plină de avânt, tre- 
cea adesea prin acel loc fără a mai simți oboseala. Iar părinții, pentru 
a-şi aminti de minunea aceasta, au aşezat în acel loc o icoană, iar mai 
demult aprindeau şi o candelă, spre slava lui Dumnezeu. 


Troiţa Sfintei Ana 


Pe drumul dintre Schitul cel Mic şi cel Mare ale Sfintei Ana, 
sub o stâncă în care s-a format o peşteră, există o altă troiță cu sfinte 
icoane şi candelă, de care părinţii trecători pe acolo au grijă să rămâ- 
nă mereu aprinsă, pentru faptul că în acel loc s-au întâmplat de-a 

lungul timpului multe lucrări satanice, pe care le înfățişăm mai jos, 
aşa cum ni le-au povestit cuvioşi părinţi şi fraţi: 

a) Una dintre ele, cunoscută şi nouă, este aceea că monahul 
Arsenie, ucenicul Stareţului Auxentie de la Coliba Sfântului Gheor- 
ghe, aflată acum în paragină, a plecat de la Coliba sa fără îngădu- 
ința Starețului, pe care l-a lăsat foarte întristat, dar nici el nu a fost 
lipsit de tulburare pe drumul care duce la Sfânta Ana Mică. S-a spri- 
jinit de trunchiul unui copac, acolo unde până astăzi se află aşeza- 
tă o cruce de lemn, la care se închină în trecere, cu evlavie, monahii 
şi pelerinii. A stat puţin în acel loc, gândindu-se că ceea ce face nu 
este bine. Şi-a spus pentru o clipă că se întoarce la Starețul său, dar 
egoismul l-a biruit şi a mers mai departe. Când însă a ajuns în fața 
Peşterii unde astăzi se află troița, a auzit un zgomot puternic şi atâta 
freamăt, încât a crezut că este urmărit de demoni. De frică s-a întors 
de îndată din drum şi atunci a auzit glasuri în văzduh care-i ziceau: 
„Ce să-ţi facem!?! Să ai har în faţa Starețului tău.” De groaza care l-a 
cuprins, monahul Arsenie nu a priceput când şi cum a ajuns înapoi 
la Coliba sa, unde l-a găsit pe Starețul său rugându-se cu lacrimi în 
ochi şi mijlocind la Dumnezeu. I-a făcut metanie şi a primit iertarea. 
După cum ne-a adeverit el însuşi, cât a trăit a trecut prin acel loc cu 
multă frică şi cutremur. El este, de altfel, cel care a pus pe trunchiul 
acelui copac Crucea [de care am amintit mai sus]. 

b) Părintele Gherasim de la Sfânta Ana Mică ne-a povestit că 
pe când era tânăr, trecând odată în zori prin locul acela cu părinte- 
le duhovnic Dionisie, pe atunci ucenicul Teodosie, spre a merge la 
Sfânta Ana, în fața Peşterii au văzut cum stăteau trei țapi, unul mai 
mare şi doi mai mici. 

Cei doi monahi au plecat de la Coliba lor cu şiragul de mătă- 
nii în mâini şi rostind Acatistul Preasfintei. Când au ajuns în fața 
Peşterii, țapii i-au pironit cu o privire sălbatică şi nu s-au mişcat 
din loc. Monahii şi-au făcut cruce în faţa troiței şi cum au mai făcut 
câțiva paşi, țapii s-au făcut nevăzuţi. Neîndoielnic este vorba de 
demoni sub formă de țapi, care aveau sigur intenția de a-i vătăma 
pe monahi, dar pentru că aceia spuneau Acatistul Macii Domnului, 
nu au îndrăznit să se atingă de ei. 

c) Altădată, monahul Meletie de la Chilia Danieldilor i-a poves- 
tit Bătrânului-Gherasim de la Sfânta Ana Mică cum într-o zi, pe când 

aducea nişte lămâi în desagă de la Sfânta Ana şi când a trecut prin 
faţa Peşterii, s-a auzit o aşa tulburare şi un vuiet făcut de demoni, 
încât de frică s-a împiedicat, a căzut şi toate lămâile s-au rostogo- 
lit pe jos, dar fiindcă el avea în mâini şiragul de mătănii şi spunea 
neîncetat rugăciunea „Doamne, lisuse Hristoase, Fiul lui Dumne- 
zeu, miluieşte-mă!”, nu a suferit vreun alt rău din partea demoni- 
lor, care, după cum mărturisesc părinţii de acolo, provocau neînce- 
tat astfel de întâmplări neplăcute din următoarea pricină: 

d) Acolo unde începe Schitul numit Sfânta Ana Mică, pe un delu- 
şor există o Colibă de părinţi sihaştri cu o bisericuţă ce are ca hram 
Învierea Domnului. Aici, în urmă cu mulți ani, s-a distins prin nevoin- 
ță vestitul şi cunoscutul părinte duhovnic Sava, despre care se spune 
că a fost un mare lucrător al virtuții şi un părinte duhovnic înzestrat 
cu darul deosebirii duhurilor. La el s-a spovedit oarecând un vrăjitor 
dintr-un sat din Peninsula Chalcidică, care, după ce s-a pocăit sincer şi 
a hotărât să-şi schimbe viaţa devenind un creştin bun şi credincios, i-a 
dat părintelui duhovnic Sava o carte cu titlul Solomorie, cu care făcea 
diferite vrăji şi farmece. Părintele duhovnic Sava n-a voit să primească 
această carte, ci i-a spus vrăjitorului Ilarion, care se pocăise, că este o 
carte demonică şi trebuie să o ardă. Aşadar, a adunat lemne şi crengi 
uscate, a făcut focul, a aruncat cartea în foc şi, după cum el însuşi a 
spus duhovnicului şi părinților, din limbile de foc pestrițe ieşeau gla- 
suri nearticulate, ca şi cum ar fi plâns mii de copii, mari şi mici. 

De atunci au început în acel loc lucrări demonice şi de aceea 
părinţii au făcut agheasmă, aducând şi sfinte moaşte, au făcut troița 
cu candela aproape întotdeauna neadormită, şi abia apoi lucrările 
diavoleşti au încetat şi puterea duşmanului a fost nimicită. 


Stareţa Olimpia 


Un părinte duhovnic cuvios, părintele Haralamb, de la Coliba 
Sfinţii Haralamb şi Modest, mi-a povestit următoarea istorie adevă- 
rată, pe care el însuşi a auzit-o din gura unei călugărițe virtuoase. 

În părţile localității Pyrgos din Ilia! trăia o maică pe nume Olim- 
pia, care sporise mult în virtute şi în frica de Dumnezeu. 


!Capitala districtului Ilia (HAcia) din nord-vestul Peloponezului (n. trad.). 

Atunci când am vizitat acea zonă ca părinte duhovnic şi măr- 
turisitor, la una dintre acele Mănăstiri am cunoscut-o pe preacuvi- 
oasa Stareță, care m-a impresionat prin modul ei de a fi smerit şi 
prin evlavia neprefăcută, care se distingea prin frica de Dumnezeu 
şi credința adâncă în EI, în judecata şi în răsplata vieții veşnice şi a 
pedepsei veşnice. 

Cu discreție şi respect am întrebat-o pe Stareța Olimpia cum a 
luat hotărârea şi care a fost cauza ce a convins-o să se facă monahie. 

Stareța Olimpia, cu o simplitate de copil, a spus: „Părinte Sta- 
reț, în copilăria mea am avut un tată cumpătat şi sfânt, care cea mai 
mare parte a vieții a fost bolnav şi n-a reuşit să adune nici o avere, 
nici materială, nici spirituală. Singurul lucru bun a fost că nu câr- 
tea şi nici nu se revolta pentru nici una din greutățile din viața sa, ci 
dădea dovadă de o răbdare extraordinară. 

O viaţă întreagă a suferit, şi în ziua morţii sale a căzut o ploaie 
năprasnică, cu tunete şi fulgere, de credeai că lumea se va prăpădi. 
În toiul verii a avut loc un aşa potop, că l-am ţinut neîngropat acasă 
trei zile şi trei nopți la rând. 

Dar ca să nu înceapă să se descompună în casă — caz în care 
n-am mai fi putut locui în ea —, în cea de-a treia zi, chiar dacă ploaia 
continua să cadă potop, am reuşit să-l ducem la cimitir cu multă gre- 
utate şi să-l îngropăm. Lumea, revoltată la vederea acestor semne, 
spunea că omul acesta, care nu putea fi îngropat din cauza vremii 
atât de urâte pe timp de vară, trebuie să fi fost un om foarte rău şi să 
fi făcut multe păcate şi nedreptăţi, deşi el a fost un om nevinovat şi 
fără de răutate din turma lui Hristos şi un creştin foarte credincios. 

Am avut, de asemenea, o mamă care era cu totul opusă felului 
de a fi al tatălui meu. Adică era bârfitoare, se văicărea şi se certa cu 
el şi cu toată lumea. Spunea multe minciuni, cuvinte urâte şi foarte 
adesea se însoțea cu oameni neînfrânați şi lipsiţi de evlavie. Bea vin 
şi diferite alte băuturi, încât de multe ori venea acasă beată, şi din 
această pricină casa noastră se afla în neorânduială. 

Cu toate acestea, mama mea trăia o viață în veselie, nu s-a 
îmbolnăvit niciodată şi era foarte robustă şi sănătoasă, fără să aibă 
parte de nici un necaz şi fără să simtă vreo întristare. Nu-i păsa ce 
spune lumea de ea, îşi trăia viața în desfătări şi plăceri. 

După mulţi ani, s-a îmbolnăvit pentru o scurtă vreme şi, fără 
durere şi chinuri, a murit şi a avut parte de o aşa de frumoasă înmor- 
mântare, că o invidiau toți cei care au însoțit-o la groapă. 

Oricine ar fi putut crede că toate, până şi elementele firii, au 
contribuit ca să aibă loc o înmormântare atât de măreaţă. Pe timp 
de iarnă, vremea era caldă şi plăcută. Soarele strălucea şi toate erau 
atât de pline de veselie, ca şi cum ar fi dat mărturie că o mare sfântă 
femeie a adormit somnul cel de veci. 

În sfârşit, când am crescut, la vârsta adolescenţei, am început 
să mă gândesc la toate astea şi diferite idei îmi treceau prin cap. Am 
ajuns într-adevăr la o dilemă: ce viață să aleg şi ce drum să urmez? 
Ce să prefer şi ce să resping? Să urmez viața tatălui meu, care a fost 
numai mizerie, boală, supărare şi soartă nefericită, sau viața mamei, 
care a fost numai petreceri, veselie, distracție, chefuri şi desfătare, 
fără boală, fără întristări şi suferințe? 

Aşadar, mă gândeam că pentru a urma viața tatălui meu tre- 
buie să fiu cumpătată, virtuoasă, cu băgare de seamă, fără însoțiri 
şi distracţii, petreceri şi desfătări, ci întreaga mea viață va însem- 
na post, rugăciune, biserici, Liturghii şi toate îngrădirile. Şi care ar 
fi, mă rog, câştigul? Ce folos îmi va aduce viața tatălui meu? Tata, 
prin viața pe care a dus-o, nu numai că nu s-a bucurat de nimic în 
lumea asta, ci, dimpotrivă, a fost chinuit de boli şi lipsuri şi în cele 
din urmă a murit şi, pentru că n-am putut să-l îngropăm din cau- 
za vremii urâte, toți aveau impresia că până şi Dumnezeu l-a bles- 
temat. Oare lui Dumnezeu nu-l plăcea viața pe care a dus-o tatăl 
meu? Căci şi la moartea sa a îngăduit ca atât el, cât şi noi toți, care 
l-am condus pe ultimul drum, să avem parte de suferință! 

Un alt gând îmi spunea: dacă viața tatălui meu a fost plăcută 
lui Dumnezeu, de ce l-a lăsat să se chinuie într-atât şi să treacă prin 
atâtea amărăciuni şi rele şi nu a arătat nici măcar un semn de mân- 
gâiere, fie şi în ceasul morţii sale? 

Pe de altă parte, mă gândeam la viața pe care a dus-o mama, 
care nu s-a dedicat lui Dumnezeu, ci vieții uşoare, petrecerilor, dan- 
surilor şi cântecelor. A trăit o viață în voioşie, fără griji, mâhniri, 
amărăciuni, dureri şi suferințe, având parte de toate bunurile din 
lumea asta şi toate desfătările, toate plăcerile şi voluptățile cu putin- 

ță! De ce să nu aleg şi eu o astfel de viaţă şi să nu merg pe urmele 
mamei? O viață de bucurie, mai uşoară şi mai bună decât cea a tată- 
lui meu? Cu astfel de gânduri m-a luat somnul. 


Descoperirea adevăratei vieți 


În somn am văzut stând deasupra creştetului meu un bărbat cu 
trup uriaş şi înfricoşător la vedere, care se uita la mine cu o privire 
sălbatică, şi cu o voce groasă şi răguşită m-a întrebat: «Ia spune-mi, 
copila mea, ce plănuieşti? Ce gânduri ascunde inima ta?» 

Eu m-am speriat foarte tare şi nu am avut curaj nici măcar să-l 
privesc. Atunci el m-a întrebat cu aceeaşi voce răguşită: «Haide, 
spune-mi, ce hotărâre ai luat? Ce viață vei urma? Pe a tatălui sau pe 
a mamei?» Dar când a văzut că încremenisem de spaimă şi de zăpă- 
ceală nu mai puteam gândi limpede, a început să-mi repete toate 
câte le aveam în capul şi în mintea mea. 

Atunci am prins şi eu puțin curaj şi am început să-l rog să mă ier- 
te şi să nu fie supărat pentru gândurile pe care le aveam în minte. 


Bunurile Raiului 


Acela, luându-mă de mână, mi-a zis: «Haide cu mine, să vezi 
cu ochii tăi unde şi în ce stare este tatăl tău şi pe urmă o să-ți arăt 
unde se află mama ta, şi atunci vei alege singură care viață vei dori 
să îmbrăţişezi.» 

M-a luat şi m-a dus pe o câmpie nesfârşită ce semăna cu Raiul 
şi unde erau diferite soiuri de pomi şi flori, a căror frumuseţe era de 
negrăit. Copacii erau încărcați de roade îmbietoare. 

Şi cum ne plimbam şi admiram acele minunate lucruri, de care 
ochii noştri nu se mai săturau, a apărut în fața mea tatăl meu care 
m-a îmbrățişat şi, sărutându-mă neîncetat, îmi spunea: «Scumpul 
meu copil, binecuvântata mea fetiță!» Eu m-am aruncat în braţele 
lui, rugându-l să mă lase să rămân cu el. El mi-a spus: «Ceea ce-mi 
ceri, copilul meu, nu se poate petrece acum. Dar dacă vrei să urmezi 
exemplul şi pilda mea de viață, după puțină vreme şi multă nevo- 
ință vei veni şi tu aici, să fim împreună cu Dumnezeu în veci, să ne 
bucurăm întru Împărăţia Cerurilor dimpreună cu Îngerii şi cu toții 
Sfinţii veşnic.» 

Chinurile iadului 


Deîndată însoţitorul meu m-a luat de mână şi mi-a spus; «Hai- 
de acum să te duc să vezi unde se află mama ta, şi apoi să judeci 
singură şi să hotărăşti ce drum va trebui să urmezi în viața asta tre- 
cătoare a ta.» 

Am luat-o pe un drum care cobora abrupt şi ne-am oprit în fața 
unei case plină de un întuneric adânc. Înăuntru era o mare tulbura- 
re, se auzeau gemete, plânsete, suspine, ocări, hule şi multe altele. 

Mi-a arătat un cuptor uriaş şi nesfârşit, ale cărui flăcări ajun- 
geau foarte sus, până la cer; cuptorul clocotea şi, în fierberea şi clo- 
cotul acela, urcau şi coborau oameni, bărbaţi şi femei. Se auzeau 
asemenea tânguiri, că te cuprindeau frica şi groaza numai la auzul 
şi văzul acelor lucruri. 

Cuptorul era păzit de nişte fiinţe înspăimântătoare, a căror înfă- 
țişare numai te umplea de groază: «Ceea ce vezi, mi-a spus însoțito- 
rul meu, sunt demonii care îi chinuiesc pe cei pedepsiţi.» 

Am aruncat o privire la cuptorul acela şi atunci am zărit-o pe 
mama mea, afundată în foc până la gât, şi în jurul ei se aflau nenumă- 
rai viermi şi şerpi, ce o muşcau neîncetat şi o făceau să ţipe sfâşietor 
din cauza durerilor, scrâşnind din dinţi şi tremurând din tot trupul. 

De cum m-a zărit, mama a izbucnit în plâns şi, cu strigăte sfâ- 
şietoare, mi-a spus: «Copilul meu, dulcea mea fetiță, durerile sunt 
cumplite şi de neîndurat, iar pedeapsa mea de aici nu are sfârşit. 
Pentru desfătarea de o clipă şi deşartă a păcatului şi a plăcerii înşe- 
lătoare, eu însămi mi-am pricinuit, prin plăcerea trupească, un chin 
nesfârşit şi înfricoşător, pe care acum îl îndur şi-l rabd. Pentru via- 
ţa de plâns pe care am dus-o în lume, pentru o fărâmă de bucurie 
aparentă şi pentru plăcerea otrăvitoare mă aflu acum aici, în cupto- 
rul de foc, departe de binele veşnic, care este Dumnezeu, şi cu voia 
mea acum m-am sălăşluit în acest loc şi ard veşnic alături de aceşti 
demoni înfricoşători. 

Îndură-te de mine, copilul meu, de maica ta, fie-ți milă de mine 
păcătoasa, şi întinde-ți mâna ta, ca să mă scoţi din acest iad cum- 
plit, unde mă mănâncă viermii şi şerpii şi mă ard flăcările acestui 
cuptor!» 

Mie mi s-a făcut milă, am fer să plâng şi i-am întins mâna ca 
să o scot de acolo, dar de îndată ce am atins acel foc cumplit, am sim- 

țit o aşa durere, că am început într-atât să țip şi să urlu, încât din cau- 
za strigătelor şi țipetelor mele mi-am trezit toate rudele din casă, cu 
care locuiam împreună. Îndată s-au aprins luminile, au alergat toți la 
mine, întrebându-mă care este cauza țipetelor şi a plânsetelor mele. 

După ce mi-am revenit, tremurând toată de frica şi spaima pe 
care le-am trăit, am povestit despre acele frumoase lucruri de care 
am văzut că tatăl meu se desfată şi de acel iad cumplit în care a 
fost dusă şi ardea mama mea. Din acea clipă am făcut alegerea şi 
am optat definitiv pentru drumul pe care trebuia să-l urmez, ca să 
ajung prin harul lui Dumnezeu şi cu ajutorul Preasfintei şi al tutu- 
ror Sfinţilor alături de Binele desăvârşit, la desfătarea veşnică întru 
Împărăția Cerurilor, acolo unde bucuria este izbăvită de întristare. 
Ca să fiu cu Îngerii lui Dumnezeu şi cu toți Sfinţii lângă Dumnezeu, 
lângă Tatăl, Fiul şi Sfântul Duh şi să chem îndurarea şi mila Dom- 
nului şi Dumnezeului şi Mântuitorului nostru lisus Hristos, prin 
Cinstitul şi Preasfântul Său Sânge care S-a vărsat pe Cruce, ca să 
miluiască şi să ierte şi sufletul bietei mele mame. 

Aşa, cinstite părinte şi cuviosul meu duhovnic, am hotărât să 
devin monabhie, fiindcă am socotit că monahismul e cea mai bună 
şi mai sigură cale ca să pot, cu ajutorul şi mijlocirile Stăpânei noas- 
tre de Dumnezeu Născătoare, să ajung lângă Creatorul şi Făcătorul 
nostru Dumnezeu, Căruia ] se cuvine toată slava, cinstea şi închină- 
ciunea în veci.” 

Iar la sfârşit i-a spus duhovnicului: „Fă şi pentru mine, păcă- 
toasa, cuvioase părinte, o rugăciune fierbinte spre a mă învredni- 
ci Dumnezeu să am parte de mila Lui, întrucât, dacă monahul sau 
monabhia nu este cu băgare de seamă, diavolul poate încă din viaţa 
asta să-i înşele foarte uşor.” 


Xerokalyva! „Pinului” 


La Schitul Sfânta Ana, în partea de nord şi mai sus de aceasta, 
din vremuri străvechi a prins rădăcini şi a crescut într-un loc pietros 
un singur pin. 


1Colibă care nu are încorporat în alcătuirea ei şi un locaş de cult; pentru detalii, 
vezi studiul introductiv (n. trad.). 

Pinul acesta a crescut atât de înalt, că părinții [monahi] de 
demult au pardosit cu scânduza lui toată duşumeaua Bisericii Ador- 
mirea Maicii Domnului a părintelui Agatanghel, fiindcă lemnul are 
o răşină care, fiind un bun dezinfectant, îl face mai rezistent decât 
oricare alt lemn. 

După aproape treizeci de ani, chiar în acelaşi loc au crescut, ca 
prin minune, alți doi pini, ce stau până astăzi ca mărturie a minniinii 
petrecute. Sunt destul de dezvoltați şi, cu toate că locul este uscat şi 
fără apă, ei sunt mereu verzi şi înfloritori. 


Bătrânul- Panaret 


Ce s-a întâmplat şi cum a ajuns acolo acel pin a avut bunătatea 
şi bunăvoința de a ne povesti cu toate amănuntele cuviosul şi scum- 
pul nostru frate în Hristos, părintele Ahile, de la Coliba Întâmpina- 
rea Domnului: 

În anul mântuirii 1800, în partea pietroasă şi lipsită de apă, unde 
a prins rădăcini copacul, s-a dus şi s-a sălăşluit un mare nevoitor pe 
nume Panaret, care venea din părțile Macedoniei. Pentru că locul 
era descoperit şi iarna îl bătea gerul, pe când vara era dogorât de 
soare, Dumnezeu a făcut în aşa fel încât a prins rădăcină şi a crescut 
în puţină vreme un pin uriaş, a cărui umbră era atât de bogată, încât 
acoperea toată partea aceea şi-l proteja pe monahul Panaret de frig 
iarna şi de căldură vara. 

Această minune se aseamănă cu minunea „vrejului” Profetului 
Iona, de care aminteşte Sfânta Scriptură, cu deosebirea că aceea a 
ținut o zi, pe când pinul a rămas în viață mai mult de o sută de ani. 
Iar cei doi pini mai mici adeveresc faptul că minunea continuă. 

Aşadar, acolo sub pin Bătrânul-Panaret şi-a zidit cu mâna lui o 
mică Colibă din piatră, unde s-a sălăşluit, luptându-şe cu demonii 
văzuţi şi nevăzuți. 

Părintele Ahile, după cum mi-a povestit, nu l-a apucat în viață 
pe Bătrânul-Panaret, dar, după cum a auzit de la Stareţii săi şi de la 
Bătrânul- Arsenie Tsurapâs! (mulţi monahi îşi iau numele de la nuco- 
delia pe care o au, aşa cum, spre exemplu, părintele Arsenie care 
împletea ciorapi a primit numele de „ciorăpar”, altul făcea curele 


' Scil. Ciorăparul (n. trad.). 


149 


PATERICUL SFÂNTULUI MUNTE 
şi centuri şi îl numeau „curelar'”, altul împletea fesuri şi-l numeau 
„Scufăr:” ş.a.m.d.). Bătrânul-Panaret făcea cruciulițe mici, simple, 
fără gust, din lemn, pe care câştiga câte un gros (monedă turcească) 
şi cu acesta cumpăra orez şi arpacaş (grâu măcinat), care alături de 
ierburi alcătuiau mâncarea sa de bază. Untdelemn folosea doar la 
sărbătorile împărăteşti şi la cele ale Maicii Domnului, şi atunci doar 
foarte puţin, „un vârf de cuţit”, cum se spune; şi acest puțin untde- 
lemn îl punea ca să-şi smerească cugetul, să arate că pune capăt pos- 
tirii şi din respect față de sărbătoarea zilei respective. 

Nu s-a atins niciodată de mâncare gătită din carne, peşte, ouă, 
brânză, lapte ş.a.m.d. Adeseori se înfrâna chiar şi de la puţina apă 
pe care de obicei o bea fără să se sature, gustând din ea doar atunci 
când simțea că într-adevăr moare de sete. Astfel s-a nevoit întreaga 
viaţă. 

În jurul Colibei a construit câteva băncuţe din piatră care s-au 
păstrat până astăzi. Le-a făcut ca să-şi obosească trupul şi să aibă 
duhul treaz împotriva gândurilor viclene. 

Părintele Arsenie spunea despre Bătrânul-Panaret că ochii săi 
erau roşii ca şi când ar fi fost însângeraţi de atâta priveghere şi gene- 
le îi erau arse din cauza curgerii neîncetate a lacrimilor zi şi noapte 
asemenea unui izvor. 

Cu mintea coborâtă în inimă“, cu şiragul de mătănii în mâini 
şi cu rugăciunea „Doamne, lisuse Hristoase, Fiul lui Dumnezeu, 
miluieşte-mă!” pe buze, zi şi noapte, fără întrerupere, lacrimile îi 
curgeau ca un izvor. 

Aşa cum spune şi numele său“, Panaret era un ascet sihastru 
desăvârşit, atât în făptuire, cât şi în contemplație, izbutind, în felul 
acesta viu-lucrător, dar şi istovitor şi chinuitor, să ajungă de la fap- 
tă la vederea duhovnicească, prilejuită de rugăciunea minții, şi 
de la vederea duhovnicească, născută din rugăciunea neîncetată, 

1Zaâxwn = centură, curea (n. trad.). 

2 Zxovpoc = fes monahal (n. trad.). 

După Sfinţii Părinţi, pentru ca omul să poată ajunge la rostire deplină a rugă- 
ciunii inimii — stare echivalentă cu restabilirea firii umane căzute, în afară de curățirea 


de toate patimile, fără excepție, este necesar ca să se restabilească totodată şi unitatea 
dintre minte şi simțire, fapt pe care literatura ascetică îl descrie ca „pogorâre a minţii 


7 


în inimă” (n. trad.). 
+ Panaret înseamnă etimologic „toată (nâv) virtutea (ăpeTn)”. 

la cultivarea şi înfăptuirea virtuţii, ale cărei trăsături aparte sunt 
cunoaşterea de sine şi smerenia desăvârşită față de ceilalți monahi 
şi mireni. 

De aceea, din mărturiile părinţilor, dacă vreodată vedea de sus, 
de pe băncuţele pe care le zidise, vreun frate urcând şi venind la el 
să-l întâlnească, de-ndată fugea şi se ascundea pe cărările întorto- 
cheate şi abrupte, pe care el însuşi şi le făcuse printre stânci cu acest 
scop. 


Invățături 


Dacă vreodată reuşea vreun monah să-l întâlnească când se afla 
înăuntrul Colibei, atunci, aşa cum ne-au povestit unii dintre ei, nu-l 
puteau privi în ochi, pentru că erau întotdeauna plini de lacrimi. De 
aceea îşi ascundea mereu faţa şi privea în pământ. 

Cuvintele sale erau măsurate, întotdeauna puține şi înțelep- 
te. Nu ieşea în văzul lumii, ca să vorbească public, cum facem noi 
astăzi, ci spunea dinăuntrul Colibei sale: „Frate, ce aştepţi să afli de 
la mine, păcătosul? Ce-ai venit să vezi? Un om respingător, care are 
chip de om, dar este o fiară sălbatică? Dacă eşti ucenic, mulțumeş- 
te-te cu ascultarea și rugăciunea şi întruna să te socotești cel mai de 
jos, pentru ca gândurile tale să-şi afle liniştea şi isihia, iar inima ta 
seninătatea şi să dobândeşti smerenia, fără de care nimeni nu se va 
mântui, după cum spune şi Sfântul loan Scărarul: «fără de aceas- 
ta nimeni nu-L va vedea pe Domnul» («Cuvânt despre ascultare»). 
Iar acum, fratele meu, spune neîncetat rugăciunea «Doamne, lisuse 
Hristoase, Fiul lui Dumnezeu, miluieşte-mă pe mine, păcătosul!», şi 
te vei mântui şi vei pune capăt la tot cuvântul [de prisos].” 

Altuia, de asemenea, îi spunea: „Dacă eşti stareţ şi duci o via- 
ță de sihastru, nevoieşte-te ziua şi noaptea, luptă să te învingi pe 
tine şi să-ți curmi poftele. Poartă de grijă ca binele pe care îl faci 
să-l vadă doar Domnul şi tot răul pe care-l faci sau gândeşti să fie 
ştiut de oameni. Încearcă să-ți legi mintea de rugăciune şi de ini- 
ma ta. Lucrează neînfricat şi, cu rugăciunea duhovnicului, fă meta- 
nii la care să ia parte mintea şi inima ta. Duhovnicul tău, ca îndru- 
mător, trebuie să fie încercat şi să cunoască cele pe care le vorbeşte 
din faptă, altfel veţi cădea amândoi în rătăcirea satanei, după spusa 

Domnului: «Poate orb pe orb să călăuzească? Nu vor cădea amân- 
doi în groapă?» (Lc. 6, 39).” Şi întotdeauna dădea fiecăruia în puţine 
cuvinte sfatul cuvenit, dar, pentru a păstra tăcerea, potrivit canonu- 
lui, evita întâlnirile ascunzându-se. 

Hainele pe care le purta erau curate, dar atât de vechi, că nu 
puteai pricepe din ce fel de stofă fuseseră făcute. 

Bătrânul-Panaret răspundea celor care-l întrebau cum se simte 
şi de ce plânge neîncetat următoarele: „Fraţii mei, cum să mă simt? 
Sunt un biet om şi n-am fost în stare să împlinesc nici o virtute şi 
nici un bine. Nu pot să-l fiu pe plac Domnului şi cum ar fi cu putin- 
ță să mă miluiască pe mine, care sunt prieten al păcatului şi răului, 
după cum spune şi sfânta imnografie a Bisericii noastre, «iubitor de 
păcate fiind»? Aşa că eu socotesc că în van şi fără rodul virtuții se 
pierd zilele vieții mele. lertați-mă, fraților!” 

În Coliba sa avea un vas de lut (urcior) de douăzeci de ocale; cu 
acesta căra apa şi cu această apă îşi acoperea toate nevoile cu mul- 
tă chibzuinţă. 

În picioare purta fie vară, fie iarnă, opinci din piele de porc. 
Lepădarea de sine era desăvârşită, ostenindu-se şi chinuindu-şi 
[trupul] printr-un post auster şi prin viața pe care o ducea. 

Astfel, Bătrânul-Panaret a adormit în jurul vârstei de 80 de ani, 
având parte de un sfârşit cuvios şi fericit şi, aşa cum a spus părin- 
tele Arsenie părintelui Ahile că a auzit de la monahii care au fost la 
această Colibă înaintea sa, Bătrânul-Ahile şi-a prezis cu multe zile 
înainte de a muri sfârşitul. Când a adormit, fața sa a strălucit şi, cu 
multă bucurie, şi-a dat duhul în mâinile Domnului slavei şi Dum- 
nezeului nostru. 


Dorotei, Mitropolitul de M&tres! 


La câțiva ani după moartea părintelui Panaret, în 1905, a venit 
la Sfânta Ana mitropolitul de Metres, care a auzit de viața sporită a 
Bătrânului-Panaret şi de faptul că acesta a ales să stea în xerokalyva 
sa, socotind-o potrivită pentru viața de călugăr sihastru. 


! Astăzi localitatea turcă Catalca, aflată la 65 km distanță de Constantinopol 
(n. trad.). 

La Coliba aceasta mitropolitul a ridicat o bisericuță în numele 
Sfântului Mare Mucenic Eustatie Plachida!, dar cu evlavie față de vir- 
tutea bătrânului ascet, îl cinstea mai mult pe Sfântul Stareț Panaret. 

Pe arhiereul Dorotei l-au urmat doi tineri, pe care, după perioa- 
da obişnuită de încercare, i-a tuns în monahism, pe unul numindu-l 
Panaret — în cinstea Bătrânului-Panaret, pentru a-l imita şi a moşte- 
ni odată cu numele şi virtutea acestuia —, pe celălalt, Eustatie, pen- 
tru a-l cinsti pe ocrotitorul lor — Sfântul Eustatie. 

Nu cunoaştem când a adormit acest mitropolit de Ms&tres, dar 
Bătrânul-Ahile, care ne-a povestit acestea, când s-a dus în 1928 la 
Schitul Sfânta Ana spre a se face monah, l-a prins în viață şi l-a 
cunoscut foarte bine pe ucenicul său Panaret cel tânăr, de la care a 
aflat toate câte le-am consemnat despre Coliba „Pinului” şi despre 
Starețul său, arhiereul de Metres. 

Monahul Panaret cel tânăr a fost şi acesta, la rândul lui, iubitor 
de nevoinţă, înfrânat şi sporit în virtute, înzestrat cu multă răbdare, 
ascultare şi smerenie, la fel ca şi fratele său duhovnicesc Eustatie. 
Amândoi au fost lucrători adevărați ai virtuții şi figuri duhovniceşti 
proeminente, asemenea părinților aghioriţi şi a monahilor din pri- 
mele secole ale Creştinismului. 

De la acest monah, părintele Ahile a învăţat că la Sihăstria Sfân- 
tului Eustatie se găsea capul Starețului Panaret, însă osemintele sale 
sunt la cimitirul Schitului împreună cu ale altor părinți ai Schitului. 

Starețul Părintelui Ahile a spus despre Bătrânul-Panaret că 
niciodată nu a încercat să iscodească nimic cu privire la problemele 
Schitului, nu s-a amestecat în nici un conflict, niciodată nu a jude- 
cat, condamnat, acuzat, nici nu a dorit să vorbească sau să aibă o 
părere despre vreun frate sau să înfiereze vreo faptă a vreunui om. 
Şi aceasta, pentru că, după cum obişnuia să se spună, nu avea timp, 
nici vreme, nici un minut sau vreo secundă să se ocupe cu altceva 
sau să-l frământe alt gând în afară de rugăciunile rânduite ale mie- 
zonopticii şi utreniei, ceasurilor, mijloceasurilor, obedniței, Aposto- 
lul, Sfânta Evanghelie a zilei, dumnezeiasca Liturghie, vecernia şi 
pavecernița. Timpul care îi rămânea îl acoperea cu rugăciunea con- 
tinuă şi neîncetată „Doamne, lisuse Hristoase, Fiul lui Dumnezeu, 


"Sărbătorit la 20 septembrie (n. trad.). 

miluieşte-mă!”, „Preasfântă Născătoare de Dumnezeu, miluieş- 
te-mă pe mine şi întreaga lume!”, „Sfântă Ana, Sfinți Părinţi aghio- 
riți şi toți Sfinţii, rugați-vă pentru mine să Se miluiască Domnul de 
mine, cel nemulțumitor față de darurile lui Dumnezeu, de care mă 
desfăt în fiece clipă şi pentru care nu pot să dau nimic în schimb!”. 

Bătrânul-Panaret, în cei peste şaizeci de ani în care a trăit acolo, 
niciodată nu a aprins focul în vatră iarna şi îşi silea firea în tot chi- 
pul şi la orice lucru, ca să fie în acord cu ceea ce spune Sfântul loan 
Scărarul despre monah: „monahul este silirea neîncetată a firii”. De 
aceea, întotdeauna se înfrâna nu doar de la mâncări, ci şi de la apă, 
pe care n-o bea niciodată pe săturate. 

Părintele Ahile ne-a adeverit că după adormirea monahului 
Panaret cel tânăr şi părăsirea acestei Colibe, a luat şi a âdus la Coli- 
ba sa urciorul cu care Bătrânul-Panaret îşi căra apa. 

Ne-a spus, de asemenea, că de la părintele Arsenie „ciorăparul” 
a moştenit o fotografie a Bătrânului-Panaret, care era cam ştearsă 
şi întunecată, pentru că fusese făcută cu mijloace de tehnică foto- 
grafică primare. În această fotografie, fiindcă ochii i se afundase- 
ră atât de mult din cauza postului şi a lacrimilor, chipul şi întreaga 
lui expresie nu se deosebeau de craniul despuiat al unui om mort, 
unde nu se mai disting nici sprâncenele, nici părul sau barba. Din 
păcate, în urmă cu zece ani a pierdut această fotografie, care adeve- 
rea fără tăgadă chipul ascetic al marelui nevoitor. 

Aşadar, cu asemenea cuvinte ne-a descris părintele Ahile via- 
ţa şi fericitul sfârşit al nevoitorului isihast, pustnicului şi marelui 
ascet — Bătrânul-Panaret — şi al vestitei Colibe de nevoitori „a pinu- 
lui”, care astăzi se află în posesia părintelui Pavel de la Schitul Sfân- 
tului Vasile. 


- Sfânta Ana Mică 


Descoperirea unor sfinte moaşte necunoscute 


În decursul vremilor, multor părinți şi fraţi le-a fost dat să vadă 
minuni şi lucruri mai presus de fire în diferite locuri ale Sfântului 
Munte. În urmă cu treizeci şi cinci de ani a adormit Ja Sihăstria de 
azi a aurarilor Tomâăzi Bătrânul-Ciprian de la Sfânta Ana Mică, care 
ne-a povestit următoarea întâmplare: „Vor fi trecut mulți ani, nu-mi 
amintesc bine câţi, când un creştin evlavios s-a pornit din Creta ca 
să vină în Sfântul Munte să se închine în acest loc sfânt la Sfinţii de 
aici şi să-l vadă pe vărul său primar, Starețul Eftimie, care locuia la 
cea mai retrasă Colibă de sihaştri, ce nu avea biserică şi se afla în 
partea de mai jos a Sfintei Ana. 

Acest creştin a călătorit cu corabia din Creta până în Dafne, 
portul central al Sfântului Munte, şi de acolo cu o barcă mică a ajuns 
spre seară în micul port natural al Sfintei Ana. Nu ştia cum să ajun- 
gă la Sfânta Ana Mică şi nici unde se nevoia ruda sa — Bătrânul-Efti- 
mie. A întrebat pe un monah, care i-a arătat binevoitor drumul; desi- 
gur, locul era numai stânci şi cu multe cărări făcute de țapi. Omul a 
apucat-o pe un drumuşor şi a ajuns la locul numit «Foamea»; acolo 
însă sunt multe stânci care te pot face uşor să rătăceşti drumul. 

A început să urce [cărarea] fără să ştie unde duce. Timpul tre- 
cea şi soarele se îndrepta spre apus. În cele din urmă, cu mult efort 
şi cu primejdia de a cădea vlăguit, după ce a rătăcit o vreme prin- 
tre stânci, a ajuns la Sihăstria Arhanghelilor (acolo unde cretanul 
Agapie Lândos a scris cartea Mântuirea păcătoşilor), care aparține de 

Schitul Sfânta Ana Mică. De acolo starețul Grigorie i-a arătat cum să 
ajungă la vărul său, părintele Eftimie. 

Bătrânul-Eftimie, starețul bătrânului Hristodul, de asemenea 
din Creta, l-a găzduit cum a putut mai bine pe vărul său şi apoi 
l-a poftit să se odihnească. După ce s-a aşezat ca să-şi revină de 
pe urma prea multului efort, a început să-i povestească Bătrânului- 
Eftimie peripeţia sa printre stânci şi la un moment dat l-a întrebat: 

— la spune-mi, vere, pe călugărul răposat pe care l-am văzut 
acolo printre stânci, într-o Peşteră, când îl veţi îngropa? Aş vrea să 
văd şi eu cum îi îngropați pe monahii care au trecut la cele veşnice. 

Starețul Eftimie, cum a auzit de Peşteră şi de monahul ador- 
mit, în ziua următoare, dis-de-dimineață, l-a luat pe vărul său şi 
s-au dus la părintele Ciprian aurarul, care cunoştea acele locuri ca 
în palmă, pentru că acolo se nevoise de mic copil şi în părţile ace- 
lea se ducea adesea să adune melci. Când i-au spus aceste lucruri, 
Părintele Ciprian a rămas uimit. Cum a auzit de Peşteră, au început 
să-i treacă prin minte multe gânduri. La început s-a gândit că poate 
de foame şi oboseală cretanul şi-a închipuit aceste lucruri, de aceea 
l-a rugat pe pelerinul din Creta să-i spună exact ce a văzut, cum şi 
unde l-a văzut pe cel mort. 

Creştinul evlavios, cu toată simplitatea ce-l caracteriza, i-a spus 
Bătrânului-Ciprian: «Părinte, de la Sfânta Ana am ajuns la aceste 
stânci, fără să ştiu încotro merg şi ce drum să apuc ca să vin aici. 
Cu multă trudă şi primejdie am urcat sus şi m-am trezit în fața unei 
Peşteri. Am intrat înăuntru şi am văzut un părinte cuvios dormind 
pe un pat de piatră. l-am dat bineţe şi am aşteptat să-mi răspun- 
dă, dar Bătrânul care dormea nu s-a mişcat din locul său. După ce 
m-am convins că adormise somnul cel de veci, m-am apropiat mai 
mult şi am văzut deasupra capului său o cruce, icoana Maicii Dom- 
nului şi o candelă care ardea. Mi-am făcut cruce, m-am închinat de 
trei ori şi m-am gândit că părintele acesta murise şi, pentru că nu ați 
apucat să-l îngropaţi, o să faceți îngropăciunea în ziua următoare, 
adică mâine. Am simţit, de asemenea, o mireasmă ca de tămâie şi 
am crezut că l-aţi tămâiat de curând şi aţi plecat.» 

Părintele Ciprian nu ştia să fie vreo Peşteră acolo unde le spu- 
nea pelerinul, şi cu toții dimpreună au plecat să le arate unde a 
văzut acele sfinte moaşte. Au cutreierat întreaga zonă, dar Peştera 

cu rămăşiţele pământeşti nu s-a aflat nicăieri. Numai după apusul 
soarelui au simţit o mireasmă puternică de tămâie. Starețul Cipri- 
an a simţit această mireasmă de multe ori, aşa cum ne-a adeverit el 
însuşi, însă nimic mai mult de atât. Pelerinul evlavios a spus apoi: 
«lată, pe lângă acest copac am intrat în Peşteră. Unde-i acum? Ce 
s-a petrecut? Ah, de-aş fi ştiut că sunt sfinte moaşte, le-aş fi luat 
cu mine!» Atunci am rostit cuvântul profetic al Sfintei Scripturi: 
«Minunat este Dumnezeu întru Sfinţii Săi» (Ps. 67, 36) şi «minu- 
nați i-a arătat Domnul pe Sfinți în pământul Său» şi ne-am întors 
plini de bucurie duhovnicească şi veselie, cu încredințarea deplină 
că toate stâncile şi pietrele Sfântului Munte ascund un sfânt, pe care 
numai când vrea, şi față de cine vrea, Atotbunul Dumnezeu îl des- 
coperă, şi am slăvit cu o gură pe Dumnezeu cel Unul şi în Trei Ipos- 
tasuri, Tatăl, Fiul şi Duhul Sfânt.” 


Marii dascăli ai Pustiei 


Acolo, la Schitul Sfintei Ana Mici, pe la sfârşitul secolului al 
XV-lea, au trăit doi mari luminători şi Părinţi duhovniceşti, Sfântul 
Dionisie Retorul şi ucenicul său, Sfântul Mitrofan Duhovnicul. 

Sfântul Dionisie a fost ieromonah, retor, dascăl şi duhovnic şi 
venea de la Mănăstirea Studion!. Nu avem multe date despre ori- 
ginea sa şi nici nu cunoaştem când a venit în Sfântul Munte; ştim 
numai că a fost un părinte neptic, plin de harul lui Dumnezeu şi 
dascăl al viețuirii în nevoinţă, pentru că împreună cu ucenicul său 
sunt probabil printre primii dintre cei care s-au sălăşluit în zona 
aceasta a Sfintei Ana Mici. Cunoaştem, de asemenea, că a ador- 
mit în anul 1606; ne este necunoscut locul unde a adormit. Sfântul 
Mitrofan, după cum am spus, a fost un duhovnic virtuos, simplu şi 
înțelept şi, pentru că în anii întunecați ai stăpânirii turceşti creştinii 
din toată Grecia au avut multe rele de îndurat, întâi-stătătorii din 
zona Peninsulei Chalcidice cereau din vreme în vreme de la Proto- 
sul Sfântului Munte să le trimită câte un duhovnic şi mărturisitor 
puternic, îmbunătățit duhovniceşte şi cu darul deosebirii duhurilor 
ca să-i ajute pe creştinii greu încercați. 


'Din Constantinopol (n. trad.). 

Protosul Sfântului Munte, asupra căruia se făceau adesea pre- 
siuni de către toate satele din Peninsula Chalcidică şi nu ştia ce să 
facă, a cerut părerea şi sfatul Sfântului Dionisie Retorul, care se 
nevoia într-o Peşteră în Pustia Atonului, al cărui chip şi renume de 
ascet erau răspândite în tot Sfântul Munte. Sfântul Dionisie, întru- 
cât cunoştea puterea, pregătirea şi discernământul duhovnicesc ale 
Sfântului Mitrofan, ucenicul şi dimpreună nevoitorul său, a reco- 
mandat Protosului Sfântului Munte ca pe cel mai potrivit pentru 
această slujire pe Sfântul Mitrofan, care plin de bunăvoință a accep- 
tat şi, prin harul şi puterea dumnezeiască cu care era înzestrat de 
. Atotbunul Dumnezeu, a adus prețioase foloase şi i-a ajutat mult 
pe creştinii din toată Peninsula Chalcidică. Locul şederii sale a fost 
Isvoros — astăzi Stratoni —, căruia Sfântul Mitrofan i-a dat numele 
de „Satul Mare”. 

Pe durata acestei călătorii apostolice şi misionare, „Dumnezeu 
a lucrat” multe semne şi minuni. Una dintre ele este vedenia înfri- 
coşătoare de care a avut parte un țăran evlavios, Dimitrie, pe care 
a descris-o Sfântul Mitrofan însuşi într-o limba greacă puristă, la 
porunca şi îndemnul Stareţului său, Sfântul Dionisie. Aici, pentru 
o mai bună înțelegere, o vom reda mai liber şi mai pe scurt în dia- 
lectul vorbit: 

„În sătucul Isvoros, aproape de Minele de astăzi Bodosâkis, la 
1520 trăia evlaviosul Dimitrie, lucrător la acea mină. Dintre mem- 
brii familiei sale supraviețuiseră soția şi un băieţel, care la vârsta de 
12 ani a murit şi acesta, asemenea celorlalți trei copii pe care-i pier- 
duse mai înainte. 

Băiețelul acesta, pentru că era singurul lor copil şi, totoda- 
tă, deosebit de înțelept, cumpătat şi ascultător, era foarte iubit de 
părinţi. Dar Atotbunul Dumnezeu, Care are putere asupra morții 
şi vieţii şi ale Cărui judecăţi sunt un abis de necuprins, a voit să-i 
ia sufletul înainte de vreme. Astfel, s-a îmbolnăvit foarte grav şi în 
cincisprezece zile a murit. 

Acest lucru i-a întristat atât de mult pe părinţii copilului, că 
plângeau fără să-şi afle mângâiere şi, mai mult, tatăl său Dimitrie a 
căzut de atâta durere bolnav la pat şi nu a vrut nici să mănânce, nici 
să bea nimic vreme de cincisprezece zile. 

Dimitrie, aflându-se în starea aceasta, în cea de-a cincisprezecea 
zi a leşinat, părând să fi murit. Atunci femeia şi soacra sa au înce- 
put să plângă şi să se tânguiască. S-au adunat vecinii şi rudele şi, în 
timp ce plângeau cu toții nemângâiați moartea lui Dimitrie, au înce- 
put să pregătească, după obicei, coliva, giulgiurile, tămâia, lumână- 
rile şi tot ce este socotit de trebuință pentru înmormântare. Pe când 
îl schimbau, au observat că, în timp ce extremitățile împreună cu 
trupul erau necrozate şi reci, pieptul şi inima îi erau calde încă, iar 
pulsul nu încetase să bată, chiar dacă era foarte rar şi slab. Astfel 
au hotărât să nu-l îngroape până ce nu va fi necrozat întreg corpul. 
Au trecut multe ceasuri, se apropia miezul nopții şi starea lui Dimi- 
trie continua să fie la fel. Toţi picoteau de somn şi s-au retras pentru 
puțină vreme să se odihnească. În dimineaţa zilei următoare Dimi- 
trie a oftat adânc şi s-a ridicat din pat. Cei care se aflau în jurul său, 
îngreuiați de somn, cum au auzit oftatul s-au trezit şi l-au văzut pe 
Dimitrie revenind la viaţă: s-au minunat şi s-au bucurat cu toţii — 
cel mai mult femeia şi soacra sa, care l-au întrebat ce se petrecuse. 
Dimitrie, şezând pe pat, şi-a pus mâna la frunte şi privea în jos. Era 
frământat de ceva şi cu gândurile în altă parte. Timp de trei zile nici 
n-a mâncat, nici n-a băut, nici n-a vorbit. Femeia sa a văzut din casă 
afară pe drum copii de vârsta băiețelului ei, jucându-se; şi-a amin- 
tit de copilul ei şi a început să plângă fără alinare cu lacrimi amare. 
Când a văzut-o Dimitrie, a dezlegat tăcerea: «De ce plângi şi te baţi 
în piept, femeia mea, fără să ştii ce faci şi ce spui? Copilul nostru 
n-a murit, aşa cum am crezut înainte, nici nu s-a prăpădit, nici n-a 
putrezit în mormânt, ci trăieşte şi este într-un loc luminat, înalt şi 
frumos, într-o lumină de negrăit, care nu seamănă şi nu se compară 
cu luminile acestei lumi. Măcar de ne-am învrednici şi noi să mer- 
gem în acel loc unde se află copiii noştri, să trăim acea viaţă fericită, 
în care nu există întristare, durere şi suspin, ci Lumina cea veşnică 
şi viață fără de sfârşit!» Femeia sa, de multa întristare, n-a dat nici o 
atenţie cuvintelor soțului ei. Bătrâna ei mamă însă, de cum a auzit 
aceste cuvinte, l-a întrebat pe ginerele ei: 

- Dimitrie, fiul meu, de unde ştii că trăieşte copilul tău şi se află, 
aşa cum zici tu, în viaţa fericită? 

- Am văzut cu ochii mei în ce loc vesel şi luminos se află copiii 
noştri! 

— Spune-mi, Dimitrie, cele pe care le-ai văzut şi auzit şi să nu-mi 
ascunzi nimic! 


Dimitrie le descoperă vedenia 


«Pe când zăceam la pat bolnav şi dormeam, am văzut dintr-o 
dată în faţa mea un bărbat îmbrăcat în veşminte strălucitoare ase- 
menea unui fulger, a cărui frumusețe era de negrăit. Îmbrăcămin- 
tea lui țesută din aur, în nenumărate culori, sclipea de strălucire şi o 
lumină foarte dulce răspândea linişte şi bucurie cerească. Din clipa 
în care l-am văzut orice gând şi cuvânt despre lucrurile acestei vieți 
au dispărut din mintea şi amintirea mea şi atenția mi-a fost atrasă 
cu totul de el. 

În timp ce eram răpit de înfăţişarea sa, mi s-a părut că m-am 
desprins de cele pământeşti şi am ajuns în braţele sale. M-a luat şi 
am zburat la ceruri împreună. În urcarea noastră mi s-a părut că am 
trecut şapte rânduri de ceruri. Aceste rânduri se vedeau în timp ce 
le străbăteam de jos în sus. 

Urcând, am întâlnit lumină şi ceață; când am ajuns mai sus, am 
văzut o lumină strălucitoare şi un pământ frumos şi minunat, neted 
şi curat, cu lumini şi feluriți copaci înfloriți, a căror mireasmă şi fru- 
musețe limba omenească nu le poate descrie. 

După ce am străbătut acel pământ frumos, ne-am aflat în fața 
a două uşi de fier bine zăvorâte. Uşa cea din dreapta era păzită de 
tineri frumoşi, îmbrăcați în alb, iar cea din stânga de bărbați negri, 
înfricoşători la înfăţişare. Cum am ajuns în faţa acelor porţi, Îngerul 
meu însoțitor mi-a spus să mă aplec şi să mă închin; eu m-am aple- 
cat şi m-am închinat. Pe când eram încă aplecat la pământ, am auzit 
un glas de departe: “De ce l-ai adus pe acesta aici? Nu ţi-am spus 
să-l aduci pe el, ci pe vecinul său, Nicolae. Acesta trebuie să mai tră- 
iască încă pe pământ.” 

După aceea, însoțitorul meu m-a luat deîndată şi am pornit-o 
spre răsărit. Am ajuns pe o câmpie înflorită şi nemărginită, cu pomi 
foarte frumoşi de diferite feluri. La umbra fiecărui pom se afla şi un 
om. Cu toţii erau de aceeaşi vârstă, dar fețele unora erau luminoa- 
se şi frumoase şi străluceau de bucurie, ale altora încruntate şi puțin 
întunecate, iar ale altora cu totul negre şi întunecate: fiecare dintre ei 

avea semnele vădite ale faptelor bune sau rele pe care le săvârşiseră 
în viața asta și, mai mult de atât, fiecare se cunoştea cu celălalt. 

Când am străbătut acea frumoasă câmpie, am privit în dreap- 
ta și în stânga; i-am văzut pe mulți pe care îi cunoscusem în viața 
aceasta și care muriseră de multă vreme. Am recunoscut, de ase- 
menea, și multe femei. Am văzut acolo și o femeie desfrânată, care 
vădea prin înfățișarea sa ce viață a dus aici pe pământ, am văzut 
și mulți alți răufăcători, care în viața aceasta au fost condamnați la 
spânzurătoare, și alţii care au făcut diferite păcate, cu semnele evi- 
dente ale faptelor lor rele, dar şi ale celor bune. Am văzut că în locul 
acela se aflau și mulți prieteni și rude de-ale noastre. 

Și pe când mergeam cu Îngerul care mă însoțea prin acea câm- 
pie încântătoare și înflorită, în timp ce admiram frumoasele prive- 
lişti, livezile răcoritoare, pomii foarte înalți şi alte lucruri minunate 
şi mai presus de cuvânt, am văzut patru copilaşi în veşminte sclipi- 
toare și foarte frumoși, care străluceau ca soarele. M-am oprit minu- 
nându-mă de acele locuri paradisiace şi uitându-mă cu nesaţ la acei 
dulci copilași. Atunci Îngerul însoțitor mi-a spus: “Frate, cunoşti 
acești frumoși copilaşi? Oare nu ştii ai cui sunt?“ Atunci m-am dus 
mai aproape, m-am uitat la ei cu atenţie și am văzut că acei copilași 
erau ai noștri. l-am văzut pe cei trei care au murit cu câțiva ani mai 
înainte și pe cel din urmă, de 12 ani, între ei. I-am spus Îngeru- 
lui: “Da, domnul meu, sunt copiii mei!“ Bucuria mea era de nede- 
scris, pentru că i-am aflat pe copiii noștri în mijlocul unei asemenea 
desfătări, slave și străluciri. L-am rugat pe Îngerul meu însoțitor 
să-mi îngăduie să rămân alături de copiii mei pentru totdeauna, 
să le împărtășesc bucuria și să nu mă despart de ei niciodată. Dar 
îngerul mi-a spus că nu a venit încă vremea pentru mine și m-a luat 
deîndată din acel loc. 

Pe când plecam din acea câmpie frumoasă cu flori bine-miro- 
sitoare, cu lumina ei cerească și cu strălucire veșnică, l-am întrebat: 
“Domnul meu, acest loc frumos este Raiul lui Dumnezeu, Împărăția 
Cerurilor, despre care se vorbește?' Acela mi-a răspuns: “Acest loc 
nu este nici Raiul, nici Împărăţia lui Dumnezeu, ci este ceea ce Sfân- 
ta Scriptură numește pământul celor blânzi și locul de odihnă al sufle- 
telor creștinilor drepţi și ortodocşi, unde Atotbunul Dumnezeu a 

rânduit să se odihnească sufletele până la cea de-a Doua Venire a lui 
Hristos, a Domnului nostru lisus Hristos, Dreptul Judecător, Care 
va veni să judece lumea. Pe când Împărăția Cerurilor și bunătăţile 
veșnice, de care se vor bucura Drepţii, precum şi chinurile și pedep- 
sele veșnice menite păcătoşilor care nu s-au pocăit, sunt acolo unde 
ai văzut cele două porți închise și pecetluite: cea de aur și lumina- 
tă duce la Împărăția lui Dumnezeu și cea de fier și arzândă duce la 
iadul pregătit pentru demoni și uneltele lor, adică pentru oamenii 
răi și nepocăiți.' Atunci l-am întrebat pe înger: “Acum, domnul meu, 
cine se află în Împărăția Cerurilor și cine în iad? Iar el mi-a răs- 
puns: “Acum nimeni nu merge în Împărăţia Cerurilor sau în iad, ci 
Drepţii se desfată de o parte din bunătăţile veșnice, în locul rânduit 
de Dumnezeu, iar păcătoșii suferă o parte a pedepselor şi, așa cum 
am spus, Drepţii și păcătoşii vor avea parte de primirea desăvârșită 
a bunătăților sau a pedepselor veşnice după a Doua Venire în sla- 
vă a Domnului, care va avea loc atunci. Sau răsplată veşnică sau 
pedeapsă veșnică. Însă sufletele marilor Sfinţi, a continuat să-mi 
spună călăuza mea, “se află de pe acum într-un loc mult mai înalt, 
mai frumos și luminos decât cel de aici, acolo unde există o lumi- 
nă nesfârşită și mult mai strălucitoare, ale cărei raze și luciri ajung 
până aici și luminează locul acesta.“ 

În timp ce îngerul care mă călăuzea îmi spunea acestea, am 
început să ne îndreptăm spre miazăzi. Am părăsit acel loc luminos 
și strălucitor și am ajuns într-un loc întunecat și acoperit de muce- 
gai şi putreziciune, din care ieșeau multă necurăție și mirosuri urâ- 
te. Acolo am văzut o mare mulțime de oameni cu chipuri arse de 
soare şi întristate. Am întrebat-o pe călăuza mea ce fel de oameni 
erau aceia și mi-a răspuns: “Cei de aici sunt cei care nu au crezut în 
Stăpânul Hristos.“ 

Am mers mai departe și am întâlnit un loc și mai întunecat și 
murdar; aici se afla o mulțime care părea asemenea unor pitici și 
copii foarte mici, și viermi care forfoteau într-o grămadă de excre- 
mente. Am întrebat-o pe călăuza mea ce fel de oameni sunt aceştia și 
mi-a spus că toți sunt ereticii și oamenii care au răspândit învățături 
rele. Acolo i-am recunoscut și pe mulți alții, pe care îi știam din 
viața aceasta, și care aveau fețe foarte întunecate. 

Când am ieșit de acolo, am trecut prin alte asemenea locuri 
întunecate și necurate, pline de oameni de toate religiile, adepţi ai 
ereziilor, atei, idololatri și popoare de diferite etnii. La întrebarea 
mea dacă acesta este iadul, călăuza mi-a răspuns: “Așa cum ţi-am 
spus şi mai devreme, cele pe care le-ai văzut nu sunt nici iadul, nici 
Raiul, ci toate acestea sunt provizorii, până la cea de-a Doua Veni- 
re. Trebuie să știi ceva: iadul este unul, dar chinurile și pedepsele 
sunt multe și diferite, după cum Împărăţia Cerurilor este una, dar 
şi acolo există diferite sălașuri și desfătări pentru Drepţi, potrivit cu 
virtuțile și jertfa adusă de fiecare în viața aceasta, după cum spu- 
re și Stăpânul Hristos în Sfânta Sa Evanghelie: În casa Tatălui Meu 
multe sălaşuri sunt (In. 14, 2).* Chiar atunci când călăuza îmi spunea 
acestea, am auzit venind din adânc, de foarte jos, un glas îngrozitor 
şi tunător de șarpe urlând și de fiară sălbatică, cu o necurăție și un 
miros de nesuportat. M-am speriat atât de mult de acest glas, încât 
am încercat să mă ascund în brațele călăuzei mele. Tremurând de 
frică, l-am întrebat: “Ce glaseste acesta, domnul meu, și de unde vin 
această murdărie şi miros de nesuportat?' El mi-a răspuns: “Cel care 
strigă şi urlă este iadul atotmâncător, care-i primește în sine pe taţi 
necredincioșii şi, prin urmare, pe păcătoșii batjocoritori, care nu au 
crezut în Hristos și nu s-au pocăit niciodată de răul făcut în viața 
lor. Indiferent care dintre ei moare, este înghițit de iad, iar acesta îi 
varsă în locurile de pedeapsă pe care le-ai văzut, fără să se sature 
niciodată.“ 

Deîndată am auzit un alt glas care venea de sus: “De ce strigi, 
plângi şi te întristezi? Aşteaptă puțin şi te vei sătura de arhierei 
nevrednici, preoți, monahi şi creştini nepăsători şi disprețuitori ai 
virtuții, dar cu râvnă faţă de viciu. 

Şi în timp ce acest glas înfricoşător mai şuiera în urechile mele, 
m-am trezit în casa mea, mi-am văzut trupul mort, urât şi înghețat 
şi nu am vrut să intru în el, dar călăuza mea m-a pus cu forța, fără 
voia mea, şi am simţit o durere ascuţită şi cum îmi tremură toți ner- 
vii, articulațiile şi oasele». Femeia lui Dimitrie şi soacra lui, cum au 
auzit acestea, au rămas înmărmurite. 

Toate acestea s-au răspândit din gură în gură nu doar în Isvo- 
ros, ci în toată Peninsula Chalcidică. Au ajuns şi la urechile Sfântu- 

lui Mitrofan, care s-a dus acasă la Dimitrie şi de la el s-a încredințat 
de adevărul acestei vedenii dumnezeieşti, pe care Dimitrie a istori- 
sit-o de două sau de trei ori Sfântului întocmai, aşa cum ne-a înfă- 
țişat-o şi nouă Sfântul Mitrofan însuşi. Vedenia aceasta a lui Dimi- 
trie a fost adeverită şi de faptul că spusele glasului dumnezeiesc 
adresate Îngerului său călăuzitor «nu ţi-am spus să-l aduci pe el, ci 
pe vecinul său Nicolae», s-au împlinit. La două zile după vedenie, 
vecinul său Nicolae, cu toate că era sănătos, a murit şi pregătirile 
pentru înmormântarea lui Dimitrie s-au folosit pentru îngropăciu- 
nea lui Nicolae. 

Unii arhierei şi preoți, din pizma diavolului, s-au pornit să 
defăimeze vedenia aceasta ca fiind neadevărată. Au încercat să 
semene necredinţa şi îndoiala sub pretextul că glasul pe care l-a 
auzit Dimitrie de sus spunând iadului că se va sătura de arhierei, 
preoți şi monahi nepăsători şi trândavi față de îndatoririle şi obli- 
gaţiile lor nu era de la Dumnezeu, fiindcă, dacă ar fi fost adevărat, 
nu ar fi vorbit de preoţi şi monahi, ci de oameni necredincioşi, fără 
evlavie şi păcătoşi! 

— Oameni sărmani, în orice clasă v-aţi afla, orice rang şi demni- 
tate ați purta, «de ce căutați să vă dezvinovăţiți de păcatele pe care le 
faceți?» «[Popor] tare de cerbice şi cu inima netăiată împrejur», «pen- 
tru ce iubiți deşertăciunea şi căutați minciuna?» «Pentru ce vă place 
să vă îndreptățiți şi să vă ascundeți în spatele degetului vostru?» 

Acestea le-a spus Sfântul Mitrofan şi a adăugat: 

— Fraţii mei, noi clericii care ne-am pus în slujba Domnului, 
suntem datori să cunoaştem bine că trebuie să fim pildă şi model de 
viețuire virtuoasă, lumină şi călăuze ale oamenilor, după cum spu- 
ne şi Domnul nostru: «Voi sunteți lumina lumii, voi sunteţi sarea 
pământului» (ME. 5, 14 şi 13), şi fiind astfel, s-ar cuveni în asemenea 
împrejurări să răspândim mai multă lumină şi să nu întunecăm şi 
mai tare aceste lucruri simple şi dumnezeieşti pe care Dumnezeu 
le descoperă ca să ne îndreptăm pe noi şi să îndreptăm şi lumea 
cuprinsă de întunericul şi neştiința asupra Legii dumnezeieşti şi a 
poruncilor lui Dumnezeu. În loc să fim pilda cea bună şi să ne ară- 
tăm lucrători vrednici de chemarea noastră şi buni iconomi, dăru- 
ind harul pe care ni l-a dat Dumnezeu, prin cuvintele şi prin fapte- 

le noastre bune şi prin viețuirea noastră curată, noi suntem pentru 
credincioşi piedică în calea binelui, pricină de sminteală şi pildă rea 
prin necredinţa şi îndoiala transmise poporului credincios şi sim- 
plu, vătămând în felul acesta sufletele pentru care Hristos S-a jert- 
fit pe Cruce şi Şi-a dat sufletul «ca preț de răscumpărare pentru 
mulți». În loc să încercăm cu orice preţ să aducem folos aproapelui, 
noi îl vătămăm în tot chipul prin aceea că declarăm şi mărturisim 
în fața tuturor că vedeniile care ne aduc deşteptarea, frica de Dum- 
nezeu, pocăința şi cunoaşterea de sine nu sunt adevărate. Într-ade- 
văr, pentru ce spunem că n-au fost aievea? Oare pentru că dau pe 
față faptele rele ale fiecăruia dintre noi şi vădesc pedepsele care ne 
aşteaptă, sau dreapta plată şi răsplată pe care le vor lua de la Drep- 
tul Judecător cei care s-au nevoit în bine şi virtute? Trebuie să ştim 
că oricare ar fi aceştia, oameni simpli sau preoți, arhierei, patriarhi, 
împărați, generali sau soldați, toţi vor fi judecați la fel şi în mod 
drept de către nepărtinitorul Judecător, Dumnezeu. 

Să ne trezim, fraţilor, să ne venim în fire cât mai este vreme, 
fiindcă pentru fiecare dintre noi clopotul primejdiei bate din clipă 
în clipă şi nu ştim când va veni şi sfârşitul nostru. Să încercăm să-i 
urmăm pe cei ce lucrează binele, virtutea, dreptatea, ca să ajungem 
şi noi lumină de mântuire, pildă de virtute şi dreptate pentru fra- 
ţii noştri creştini, după cum ne porunceşte Domnul nostru: «Aşa să 
lumineze lumina voastră înaintea oamenilor, încât să vadă fapte- 
le voastre cele bune şi să slăvească pe Tatăl vostru Cel din ceruri» 
(Mt. 5,16). Ca să luăm şi noi dreapta răsplătire şi să trăim veşnic cu 
Dumnezeu în Împărăţia Cerurilor. Amin.” 

Ne este necunoscut, de asemenea, locul unde au adormit aceşti 
sfinți părinți Dionisie Retorul şi Mitrofan şi până astăzi sfintele lor 
moaşte nu s-au aflat. 

În zilele noastre (1956), preacuviosul imnograf al Bisericii celei 
Mari a lui Hristos, părintele Gherasim de la Sfânta Ana Mică dim- 
preună cu obştea sa evlavioasă, după multă trudă şi nevoinţă, în 
urma arătării şi descoperirii acestor Sfinți, a izbutit să se îngrijească 
de Peştera în care cei doi Sfinți şi-au petrecut viaţa lor de nevoin- 
ță, unde a ridicat în cinstea lor o frumoasă biserică. Biserica aceasta 
are drept acoperiş stânca ce acoperă Peştera şi dintr-un loc picură 

fără încetare agheasmă, pe care părinţii o adună şi o dau pelerinilor 
evlavioşi spre sfințire. La pomenirea lor din fiecare an (9 iulie) se 
face priveghere de toată noaptea, la care vin mulți monahi şi evla- 
vioşi pelerini creştini. 

În zona în care se află Peştera mulţi monahi şi pelerini evlavi- 
oşi, precum şi autorul însuşi, au simţit de-a lungul vremii o mireas- 
mă dumnezeiască şi aceasta ne face să credem că în apropierea Peş- 
terii trebuie să se găsească sfintele moaşte ale acestor binecuvântați 
Părinți. 


Lucrarea de minuni făcătoare a Proniei 
dumnezeieşti 


La Peştera de nevoitori a Sfinţilor Părinţi Dionisie Retorul şi 
Mitrofan, părintele Gherasim dimpreună cu obştea s-au îngrijit în 
anul 1958 ca la pomenirea lor de peste an (9 iulie) să cumpere peşte 
pentru treizeci-patruzeci de persoane. 

La privegherea panegirică a acestor Sfinţi Părinţi, fiindcă are loc 
după praznicul Sfântului Atanasie Atonitul la Marea Lavră (5 iulie), 
au venit şi au slujit doi arhierei, Constantin de Kozana şi Antonie de 
Xanthi, care au fost însoțiți de mulți alți pelerini, laici şi monahi, în 
număr de peste o sută de persoane. 

Bucătarul, părintele Damaschin de la obştea Danielcilor, văzând 
venirea neaşteptată şi în număr mare a pelerinilor, s-a aflat într-o 
postură neplăcută, pentru că nu ştia în ce mod să administreze situ- 
aţia, şi l-a întrebat pe părintele Gherasim ce-ar trebui să facă. 

Părintele Gherasim, plin la rândul lui de grijă şi nelinişte, i-a 
spus: „Părinte, numărul pelerinilor noştri este de peste o sută. Ce-o 
să ne facem acum? Ce-o să le dăm să mănânce, cum o s-o scoatem 
la capăt?” 

Bucătarul i-a răspuns: „Părinte Gherasim, peştii sunt pentru 
treizeci, cel mult patruzeci de persoane. Ce-o să facem cu restul? 
Avem doi arhierei şi o să ne facem de râs. Ce spui să facem, părin- 
te?” Părintele Gherasim nu ştia ce să spună, uitându-se la el gândi- 
tor şi încurcat. Însă pentru că părintele Damaschin era un om cu O 
credință mare şi cu încredere în Dumnezeu şi în Sfinţii prăznuiți, a 

continuat cu toată simplitatea ce-l caracteriza astfel: „Părinte Ghe- 
rasim, să avem credință în Dumnezeu, în Preasfânta noastră Maică 
şi în Sfinţii pe care îi sărbătorim şi ei o să se îngrijească de toate. Noi 
nu mai putem face nimic. (Discuţia aceasta avea loc la priveghere, 
iar dimineața trebuia să se aşeze masa pentru toți care au stat la pri- 
veghere şi pentru alte persoane care aveau să mai vină între timp.) 

Astfel, părintele Damaschin l-a asigurat pe părintele Stareţ Ghe- 
rasim că Dumnezeu va purta de grijă în aşa fel, încât nimeni să nu 
fie mâhnit. Şi spunând aceasta, a luat deîndată candela de la icoana 
Sfinților prăznuiți Dionisie şi Mitrofan, şi a pus tot untdelemnul din 
ea în tava uriaşă unde se preparau peştii. 


Minunea Sfinţilor Părinţi 


Când s-a apropiat ceasul să împartă peştii în porții, părintele 
Damaschin, spunând fără oprire rugăciunea „Doamne, lisuse Hris- 
toase, Fiul lui Dumnezeu, miluieşte-mă şi mă ajută în ceasul aces- 
ta” şi rugându-se Sfinţilor prăznuiți, a început să dea porţiile la 
diaconii — ospătari — care slujeau la trapeză. 

A împărţit peştele în porţii şi acestea au depăşit numărul patru- 
zeci, cinzeci, şaizeci, optzeci, o sută... şi tava părea să nu se goleas- 
că, astfel că au mâncat mai mult de o sută de oameni la amiază şi 
seara şi la sfârşit au rămas peşti şi pentru ziua următoare! 

Părintele stareţ Gherasim cu obştea sa, părintele Damaschin şi 
ceilalți părinţi, care ştiau câți peşti au cumpărat pentru praznic, când 
au văzut că nu doar au ajuns, dar au şi prisosit pentru ziua urmă- 
toare, au făcut o rugăciune specială pentru a-L slăvi pe Dumnezeu 
şi a mulțumi Sfinților pentru negrăita minune. Şi aici s-a împlinit 
spusa evanghelică: „Căutaţi mai întâi împărăţia lui Dumnezeu şi 
dreptatea Lui şi toate acestea se vor adăuga vouă” şi „ştie doar Tatăl 
vostru Cel ceresc că aveţi nevoie de ele” (ME. 6, 33 şi 32) şi „înainte 
de a le cere pe acestea vi se vor da”. 


167 


PATERICUL SFÂNTULUI MUNTE 
Visele îl înşală pe om 


Părintele Neofit, pro-egumen al Mănăstirii Dohiariu, care se 
retrăsese în căutarea isihiei la Sihăstria Sfinţii Arhangheli în anul 
1880, într-o seară a avut un vis, în care i s-a arătat Sfântul Vasile cel 
Mare şi l-a sfătuit să se închine degetului mare de la piciorul lui, iar 
acesta s-a închinat. 

După ce părintele Neofit a avut acest vis, a început să se înfu- 
mureze la gândul că l-a văzut pe Sfântul Vasile şi că s-a învrednicit 
să se închine degetului acestuia. Multă vreme i-a fost chinuită min- 
tea cu acest vis, multe ore consacra zilnic acestui gând, care-l împie- 
dica de la rugăciunea „Doamne, lisuse Hristoase, Fiul lui Dumne- 
zeu, miluieşte-mă!” şi, în general, de la toate rugăciunile sale. 

După multă vreme a hotărât să ceară sfatul unui duhovnic ves- 
tit pe atunci pentru virtutea şi nevoinţa sa — părintele Grigorie -, 
care se retrăsese şi el în căutarea liniştii la acelaşi Schit, la câțiva paşi 
mai sus de el, la Coliba numită Adormirea Maicii Domnului. 

La această nelămurire a fostului egumen Neofit, părinte- 
le duhovnic Grigorie i-a spus: „Părinte şi frate, te-ai închinat unui 
mare diavol şi nu Sfântului Vasile [cel Mare]. Te rog de aici înain- 
te să nu mai dai nici o atenţie viselor, din cauza cărora oricine poa- 
te uşor să fie înşelat, ajungând să se închine diavolului în loc să se 
închine lui Dumnezeu.” După acest sfat al duhovnicului, părinte- 
le fost egumen Neofit şi-a aflat liniştea şi n-a mai fost stânjenit de 
demoni. 

Nu trebuie, aşadar, să dăm importanţă viselor: numai duhov- 
nicul şi mărturisitorul nostru este în măsură să ne spună dacă sunt 
adevărate şi lui trebuie să i le mărturisim deîndată, pentru a ne eli- 
bera de rătăcirea pe care o pot ascunde. 


Pustnici nevăzuţi 


O mare zonă a Sfântului Munte Athos, care se întinde de la 
Sfânta Ana Mică până la Schitul „Glossias” şi este plină de copaci 
şi păduri dese, se numeşte „Pustia Atonului”. Acolo, din vreme în 

vreme, unor foarte puţini locuitori ai acestei regiuni li se descoperă 
asceți cuvioşi la înfăţişare, costelivi şi goi trupeşte, dar acoperiți de 
harul lui Dumnezeu. 

Astfel, într-un periodic aghiorit, care a circulat între anii 
1930-1938 cu titlul Biblioteca aghiorită, doctorul Spiridon sau Atana- 
sie Kampanâos, monah şi frate al Sfintei Mănăstiri a Marii Lavre, 
scria despre monahii nevăzuţi, goi şi fără sălaş că „ochiul care le 
cârmuieşte pe toate cunoaşte multe lucruri” şi „ce-aş putea să spun 
despre cei fără sălaş, care stau în ape reci? [Numai] ochiul care le 
cârmuieşte pe toate le cunoaşte viețuirea”. 

Părintele Gherasim Menâgbhias, care a fost mai întâi chimist, 
apoi a ajuns monah sihastru şi s-a sălăşluit în Pustia Sfântului Vasi- 
le, fiind legat printr-o prietenie frățească de doctorul Lavrei Atana- 
sie Kampanăos, atunci când a văzut publicându-se aceste lucruri 
în periodicul Biblioteca aghiorită i-a atras atenţia şi i-a sugerat să nu 
publice şi să scrie lucruri neprobate, care, probabil, vor provoca sus- 
piciuni şi ironii în detrimentul vieţii monahale din Sfântul Munte. 

La aceste observaţii, doctorul şi părintele Atanasie a răspuns, 
după obicei, cu aceste cuvinte: „Scumpul meu om şi dragul meu 
frate, nu pot să nu scriu şi să nu public spusele omului care, venind 
la mine [din partea pustnicilor nevăzuţi], mi-a făcut cunoscut «că 
mă voi îmbolnăvi şi voi muri».” 

Acel om era Bătrânul-Antonie, de la [Coliba] Sfântul Petru. 
Acei pustnici nevăzuţi i-au spus acestui om: „Să te duci să-i spui 
acelui doctor că nu peste multă vreme se va îmbolnăvi și va muri 
și de aceea trebuie să se pregătească.” Iar Bătrânul-Antonie, după 
ce i-a transmis doctorului cuvintele pustnicilor nevăzuți, i-a arătat 
şi o cruce de lemn, pe care i-au dat-o acei nevoitori. Pe cruce erau 
încrustate literele „Macarie Ieromonahul”. 

Acestea le-a scris părintele Atanasie ca răspuns chimistului 
Gherasim Monahul de la Schitul Sfântul Vasile și apoi, la puțină 
vreme, s-a îmbolnăvit și, fără a avea vreo boală grea, a adormit 
somnul cel de veci, după ce mai întâi a descoperit și a publicat fap- 
tul că există și trăiesc din loc în loc, în Pustia Athosului, acești sfinți 


asceți și monahi eremiţi spre slava lui Dumnezeu și folosul sufletesc 
al monahilor din Sfântul Munte. 

O altă arătare a pustnicilor nevăzuţi 


Un pelerin care urca pe drumul abrupt de la țărmul Sfintei Ana 
Mici s-a întâlnit cu astfel de Sfinţi, după ce se rătăcise prin pădure, 
și, la dorinţa lui de a-i urma, aceia i-au spus: „Tu, frate, eşti menit 
pentru Schitul Mănăstirii Xenofont” și i-au arătat drumul spre a se 
duce la părintele duhovnic Sava, care-i va spune ce are de făcut. 
Pelerinului, după ce s-a îndepărtat puțin de ei, i-a părut rău că i-a 
părăsit și că a lăsat să-i scape asemenea Sfinţi. S-a întors și i-a căutat 
mult timp, dar nu i-a mai găsit nicăieri. Atunci s-a dus la părintele 
Sava şi i-a povestit totul. Părintele Sava i-a spus: „Iu, fiul meu, nu 
ești pregătit să-i urmezi, dar probabil că te îndoiai că ar exista astăzi 
în Sfântul Munte asemenea Sfinți şi de aceea ţi i-a arătat Dumnezeu. 
Tu o să te închinoviezi la Schitul Mănăstirii Xenofont.” Şi într-ade- 
văr, aşa s-a întâmplat, pentru că acest frate a fost tuns în monahism 
la Schitul Mănăstirii Xenofont. 

Acest fapt mi-a fost povestit de părintele duhovnic Acachie din 
Kapsâla, om sporit duhovnicește și iubitor de adevăr, care l-a cunos- 
cut pe cel ce i-a întâlnit pe pustnicii nevăzuți şi de la care a căutat să 
afle toate amănuntele despre această întâmplare. 


DO TI DD 


pr 


hatunâkia 


Înțeleptul Bătrân-Daniil 


Părintele stareţ Daniil, cu numele de mirean Dimitrie Isidoru, 
era de origine din Smirna (Asia Mică). Imediat după ce a terminat 
Școala evanghelică! din Smirna, dintr-o râvnă nemăsurată pentru vir- 
tute şi monahism, tânăr fiind încă, la vârsta de 19 ani a părăsit cele 
ale lumii, a fugit pe ascuns, fără să știe părinţii şi rudele sale, şi s-a 
dus în Paros. În insula aceasta I-a întâlnit pe Sfântul Arsenie, care a 
vieţuit mulți ani în Sfântul Munte, de unde a fugit din cauza nenu- 
măratelor scandaluri [iscate pe atunci acolo]. Acum era egumen la 
Mănăstirea Sfântului Gheorghe, metoc al Mănăstirii Faneromeni? din 
Naxos. Dar nu a rămas multă vreme lângă Sfântul Arsenie, pentru 
că Sfântul l-a îndemnat pe Dimitrie să se ducă în Sfântul Munte în 
cel mai scurt timp, dacă voia cu adevărat să devină călugăr. 

Astfel, Dimitrie Isidoru, cu rugăciunile şi binecuvântarea Sfân- 
tului Arsenie, a venit în Sfântul Munte în anul mântuirii 1864. La 
început s-a închinoviat la Mănăstirea Sfântul Pantelimon, care pri- 
mise la sânul ei mulți monahi sporiți în virtute şi înţelepţi, din dife- 
rite părți ale Greciei şi Asiei Mici, monahi înflăcărați, cu credință 
mare și plini de dăruire. Dimitrie a urmat toate canoanele și rân- 
duielile tipiconale ale sfintei vieți mănăstirești de obște și, după o 
perioadă aspră de încercare, a devenit monah și a primit numele 
de Daniil. În foarte scurt timp la Mănăstire s-au dezlănţuit războ- 

"Una dintre cele mai vechi instituții de învățământ din spațiul grec, înființată, 


după unii, la 1733, după alţii la 1717 (n, trad.). 
2Închinată Maicii Domnului, numită Faneromeni — „cea care ni s-a arătat” (n. trad.). 

iul şi certurile, când după 1860 au început să se închinovieze aici 
creștini ortodocşi ruși și să se facă monahi. Au venit atât de mulți 
ruși în această Mănăstire, încât în scurt timp i-au întrecut în număr 
pe monahii greci, după care au urmat evenimentele cunoscute, în 
urma cărora, la intervenția Patriarhiei Ecumenice, au fost alungați 
aproape toți monahii greci și Mănăstirea a devenit ruso-grecească. 

Unul dintre monahii alungaţi a fost și Bătrânul-Daniil care, 
fiindcă era educat, a ocupat funcţia de secretar al Mănăstirii, fiind 
unul dintre cei mai activi monahi greci de acolo. Astfel, la Mănăsti- 
rea Sfântul Pantelimon a rămas aproape opt ani și apoi a găsit refu- 
giu la Mănăstirea Vatoped, ai cărei frați l-au primit cu multă bucu- 
rie și la început i-au dat titlul de Stareţ și responsabil de arhondari- 
cul Mănăstirii.! 

Datorită vieţii virtuoase și caracterului său conştiincios s-a 
dedicat într-atât slujirii pe care Sinaxa Bătrânilor vatopedini i-au 
încredinţat-o, încât a transformat arhondaricul în Mănăstire de 
obşte?; îşi făceau slujbele împreună, luau cu toţii parte împreună la 
dumnezeiasca Liturghie şi la pavecerniță, se rugau împreună. La 
această Mănăstire a rămas pentru aproape încă opt ani, fiind foarte 
iubit de toți. Dorul de linişte şi râvna pentru dobândirea rugăciu- 
nii minții nu l-au lăsat, însă, să rămână pe mai departe la această 
Mănăstire, unde lumea era multă şi zarva mare. De aceea a hotă- 
rât să se ducă în Pustia Atonului, unde ar fi putut să-şi afle liniş- 
tea şi pacea sufletului. Vatopedinii i-au propus să-l facă întâi-stă- 
tător al Mănăstirii, dar el n-a acceptat şi s-a retras în Pustie. Astfel, 
a ajuns în Pustia de la Katunâkia şi acolo unde — până astăzi — se 
află minunatele clădiri ale [obştii] Danieleilor a construit la înce- 
put o mică Colibă cu o foarte frumoasă biserică în numele Părinţi- 
lor Aghioriţi, la care avea foarte multă evlavie şi pe a căror viață a 
voit s-o urmeze. 

Pentru multa credință, dăruire şi dragoste față de Dumnezeu, 
prin studiul neîncetat al Sfintei Scripturi şi marea sa pricepere şi 
nevoință ascetică, a primit harul şi puterea de a urca pe cele mai 

1 La vremea respectivă Mănăstirea era idioritmică (n. trad.). 

2 În cazul Mănăstirii şi Schiturilor idioritmice, lângă locaşul central de cult 


(Katholik6n-ul şi Kyriak6n-ul) se afla şi un arhondaric pentru găzduirea pelerinilor 
şi pentru trapeza comună în duminici şi la marile sărbători de peste an (n. trad.). 

înalte trepte ale virtuții şi cunoaşterii de Dumnezeu. În Pustie a fost 
aspru încercat de demoni văzuți şi nevăzuţi, de calomniile, cleveti- 
rile şi ocările oamenilor slabi şi cuprinşi de zavistie. Dar pentru că 
din fire era blând, smerit, fără răutate şi bun, iubea şi câştiga dra- 
gostea tuturor fraților, dimpreună-nevoitorilor şi părinților sihaştri, 
şi încet-încet, asemenea unei albine neobosite, prin studiul necon- 
tenit, înfrânare şi rugăciune neîncetată a ajuns un far strălucitor al 
deosebirii duhurilor şi al virtuții. 

Dragostea puternică de isihie şi admiraţia pentru harul dăru- 
it de Dumnezeu al preoţiei nu i-au îngăduit să se hirotonisească, ci 
rugăciunea minţii şi harul deosebirii duhurilor l-au făcut să ajungă 
călăuză şi îndrumător al vieţii duhovniceşti pentru monahi şi un 
sfătuitor prețios pentru mulți duhovnici mărturisitori, care îi cereau 
întotdeauna părerea în privința problemelor duhovniceşti serioase, 
ce se iveau între monahi şi Sfintele Mănăstiri asemenea ciupercilor 
chiar şi în vremea aceea. 

Astfel, Bătrânul-Daniel n-a gustat singur mierea vieţii de sihas- 
tru, ci o oferea şi celor care treceau pe la Sfânta sa Sihăstrie. Cei care 
au avut prilejul şi cinstea de a-l cunoaşte nu au putut uita, după 
cum ei înşişi mi-au împărtăşit, chipul său dulce şi vesel, care inspira 
respect şi încredere. Prin viața sa virtuoasă a atras asemenea unui 
magnet şi a alcătuit fagurele duhovnicesc al obştii Danieleilor, pen- 
tru că aici se afla şi părintele duhovnic Daniil, psalt cu o voce remar- 
cabilă şi compozitor de muzică bisericească, care i-a urmat în virtu- 
te şi la egumenia obştii. 

Părintele Daniil dimpreună cu fratele duhovnicesc Gheron- 
tie alcătuiau cel mai bun „duet” duhovnicesc, ei fiind cei mai buni 
psalți ai Sfântului Munte, într-atât încât, când se aflau încă la vâr- 
sta tinereții şi cântau, socoteai că erau îngeri ai lui Dumnezeu, şi 
nu oameni. Amândoi, în afară de faptul că erau psalți, erau şi neîn- 
trecuți artişti iconari. Părintele Daniil a lăsat moştenire obştii sale 
duhul rugăciunii şi al primirii de străini, dar şi al dragostei pen- 
tru toți părinţii şi chiar mirenii creştini. Vestea virtuții, atât a Bătrâ- 
nului-Daniil, cât şi a obştii sale, a trezit interesul şi dorința multor 
creştini de a-i cunoaşte şi de a primi sfatul său, dar şi părinții din 
Sfântul Munte l-au apreciat în chip deosebit. 

Între nenumărații pelerini care treceau pe la această Sihăstrie de 
nevoitori s-a aflat şi Sfântul făcător de minuni Nectarie, care până 
astăzi este cinstit de Biserica Maică şi de întreaga lume creştină, la 
acea vreme Mitropolitul de Pentapole, care l-a vizitat pe când era 
director al Seminarului Teologic Rizâreios. 

Sfântul Nectarie a fost atât de impresionat de întâlnirea cu Sta- 
rețul Daniil, încât i-a dăruit multe cărți, printre care seria completă 
a scrierilor dumnezeiescului loan Gură de Aur, voind el însuşi să 
intre în obştea sa. 

Bătrânul-Daniil a scris diferite cărți folositoare: 

a) Rătăcirile lui Apostol Makrâkis, în care deconspiră amănunţit 
şi critică întregul cuprins al învățăturii greşite a lui Makrâkis, ară- 
tându-le creştinilor cum să se păzească de opiniile pline de deşertă- 
ciune, greşeli şi erezii, precum şi de învățătura vrednică de dispreț 
a acestui ereziarh. 

b) Rusificarea Mănăstirii Sfântul Pantelimon, unde expune detali- 
at felul în care a fost rusificată această Mănăstire grecească. 

Ca un monah luminat şi instruit, a scris şi alte cărți cu un con- 
ținut duhovnicesc însemnat, care până acum nu au văzut lumina 
tiparului, ci au rămas în manuscris. 

În zilele noastre obştea vrednicului de pomenire părinte Daniil, 
cu părintele duhovnic Modest, starețul ei, şi aleasa adunare de şase 
tineri ieromonahi şi monahi evlavioşi, continuă tradiţia atât a muzi- 
cii bizantine ca ieropsalţi cu voci minunate, cât şi a iconografiei în 
manieră bizantină, dar şi în foarte frumoasa tehnică a Renaşterii. 


Istorisiri ale Starețului Daniil 


Bătrânul-Daniil spunea că la Schitul Mănăstirii Xenofont, iero- 
monahul Grigorie, Starețul Colibei Intrarea în Biserică a Maicii 
Domnului, a avut un ucenic foarte simplu, bun şi fără răutate, pe 
nume Teofilact. De sărbătoarea Bobotezei, fratele Teofilact, auzind 
rugăciunile şi troparele pe care le cântă Biserica noastră şi mai ales 
„Astăzi se sfințeşte firea apelor...”, i s-a părut oarecum ciudat şi, 
când s-a încheiat slujba, l-a întrebat pe părintele Grigorie: 

- Părinte, am auzit în troparele şi rugăciunile pe care le spu- 
neațţi că „Astăzi se sfințeşte firea apelor...” Cum se face că toate 
apele se sfințesc? Se sfințesc şi apele mării? 

Starețul i-a răspuns: 

- Frate Teofilact, Atotbunul Dumnezeu, la rugăciunile oame- 
nilor care au loc în smerenie şi credință neclintită şi fără de osân- 
dă, lucrează prin Harul Preasfântului Duh asupra celor însuflețite 
şi neînsuflețite, le preface şi le sfințeşte, ca prin aceasta să-i curețe 
şi să-i sfințească pe robii Săi, credincioșii. Aşa cum, spre exemplu, 
prin sfinţirea apei şi a untdelemnului la Botez, îl slobozeşte pe om, 
îl curățeşte de păcatul strămoşesc şi de tot felul de alte păcate, şi ast- 
fel iese din sfânta colimvitră neprihănit, curat şi creştin desăvârşit. 
Aşa cum prin prefacerea pâinii şi vinului, pe care preotul le aduce 
ca jertfă, prin venirea Preasfântului Duh, preface pâinea în Trupul 
şi vinul în Sângele Domnului şi Dumnezeului şi Mântuitorului nos- 
tru lisus Hristos, devenind Cinstitele Daruri, de care se împărtăşesc 
credincioşii şi, când sunt vrednici şi curați prin pocăință şi spove- 
danie, se sfinţesc şi se îndumnezeiesc. Aşa cum transformă untde- 
lemnul de la Maslu şi se face mijloc de vindecare pentru cei care, 
cu credinţă, sunt unşi cu el, la fel se transformă şi firea apelor prin 
harul Sfântului Duh. 

Monahul Teofilact l-a întrebat pentru a doua oară pe Starețul său: 

- Părinte, şi se sfințeşte chiar şi apa mării? 

- Da, frate, ascultă ce-ţi spun: când Lucifer, căpetenia îngeri- 
lor, a căzut prin mândrie din ceruri şi a ajuns asemenea unui ful- 
ger în cele mai de jos şi de dedesubt părți ale pământului, acolo 
unde se află tartarul şi iadul, a tras după sine a treia parte dintre 
îngeri, devenind şi ei, asemenea căpeteniei lor, demoni. Pentru că 
aceia ce mai înainte fuseseră Îngeri cădeau din cer pe pământ şi 
întrucât nu încetau să cadă şi alți Îngeri, a venit la poarta cerului 
marele Arhanghel Mihail cu sabia sa de foc şi a strigat spre ceilalți 
îngeri: „Să stăm bine, să stăm cu frică de Dumnezeu!” Şi aşa îngerii 
şi-au venit în fire şi căderea lor a încetat. Dar la porunca lui Mihail, 
mai-marele oştilor cereşti, cei care se aflau deja în cădere s-au oprit 
acolo unde erau: unii în aer, şi au devenit vămi ale văzduhului, alții 
pe pământ, unde domnesc și ispitesc lumea, iar alţii în apele râu- 
rilor şi ale mării, unde ispitesc, supun încercărilor şi îneacă pe cei 
care trec pe acolo, pentru că, după cuvântul Domnului, „diavolul 
este ucigător de oameni dintru început” (In. 8, 44). Dar când a venit 

plinirea vremii, aşa cum spun Sfinţii Apostoli şi Sfânta Evanghelie, 
şi Cuvântul lui Dumnezeu S-a făcut om, în acord cu marea şi mai 
presus de cuvânt taină a dumnezeieştii iconomii a Întrupării, prin 
coborârea Sa din ceruri a sfințit aerul, pământul, marea, apele şi 
toate „cele din ele” şi prin sfințirea şi harul Sfântului Duh a nimicit 
puterea şi stăpânirea pe care satana le avusese, înainte de Întrupa- 
rea Stăpânului Hristos, asupra oamenilor, vietăților şi firii înconju- 
rătoare. Şi astfel aerul, pământul şi apa s-au sfințit prin venirea Stă- 
pânului Hristos, Dumnezeul nostru. În ziua de Bobotează, părin- 
te Teofilacte, când are loc [Slujba de Sfinţire] a Agheasmei Mari, se 
face pomenirea venirii lui Hristos şi a arătării Dumnezeului creşti- 
nilor, Cel în Trei Sori şi în Trei Ipostasuri, Făcătorul şi Creatorul a 
toate. După cum astăzi, la Botezul lui Hristos în râul Iordan, Părin- 
tele ceresc a spus: „Acesta este Fiul Meu iubit întru Care am bine- 
voit...”, adică „Acesta este copilul Meu iubit, cel Unul-născut; şi aşa 
cum împreună cu El şi cu Duhul Sfânt am creat întreaga lume, la fel 
şi acum am binevoit prin mijlocirea Sa ca lumea să fie mântuită şi să 
se înnoiască prin Sfântul Botez”. 


Apa mării este mai dulce 


- Părinte Teofilact, dacă vrei să pui la încercare adevărul aces- 
tor lucruri pe care ţi le-am spus, du-te jos astăzi la mare, să vezi că 
apa este dulce şi se poate bea. 

Bunul şi simplul monah Teofilact, în pofida oboselii de la prive- 
ghere, de cum a auzit, a luat un vas mic şi s-a dus deîndată la mare, 
care se află la o distanță de Schit mai mare de o oră şi mai bine de 
mers pe jos, s-a aplecat cu smerenie şi ascultare oarbă, a luat apă 
din mare, a băut şi a constatat cu uimire că apa era dulce şi se putea 
bea cu plăcere. A umplut vasul şi s-a întors la Starețul său, i-a dat 
şi lui să bea şi au slăvit „pe Dumnezeu Cel minunat în lucrurile şi 
întru Sfinţii Săi” (Ps. 67, 36). De atunci au trecut mai mult de trei- 
zeci de ani. Părintele Grigorie s-a îmbolnăvit şi a adormit, îndelun- 
gat în zile, somnul cel de veci. Ucenicul său Teofilact a continuat 
să ia în fiecare an de ziua Bobotezei apă din mare şi de fiecare dată 
se repeta aceeaşi minune: apa era dulce şi bună de băut. La trei ani 
după moartea Starețului său, după privegherea de Bobotează, când 

părinţii ieşeau din Kyriak6n, îl văd pe fratele Teofilact ducându-se 
mai jos de Coliba unde stătea. Mirându-se, l-au întrebat: „Unde te 
duci, părinte Teofilact? Nu mergi acasă să te odihneşti?” Părintele 
Teofilact le-a descoperit minunea, care până atunci le era necunos- 
cută, cum de ziua în care se săvârşeşte Agheasma Mare apa mării se 
face dulce şi se poate bea. Ceilalți părinţi, întrucât cunoşteau sim- 
plitatea şi lipsa de răutate a fratelui, nu au dat crezare cuvintelor 
lui şi l-au ironizat: „„Haide, bietul de tine, du-te să te odihneşti şi ne 
aduci după aceea să bem... marea!” Părintele Teofilact nu a dat nici 
o atenție cuvintelor lor, s-a dus la mare, a băut din ea, şi-a umplut 
şi vasul său şi le-a dat şi celorlalți părinţi să bea. Cu neîncredere şi 
ironie au băut, dar apa dulce până în acea clipă s-a făcut mai sărată 
şi mai amară decât apa mării din cauza necredinţei lor. Atunci fra- 
tele Teofilact le-a descoperit că vreme de mai mult de treizeci de ani 
a trăit împreună cu Starețul lui această minune, care, din ziua aceea 
şi din pricina necredinţei lor, a încetat! 


Darul deosebirii duhurilor 


Multe Mănăstiri din Sfântul Munte îl aveau ca sfătuitor duhov- 
nicesc pe părintele Daniil, încercat în făptuirea şi înțelegerea duhov- 
nicească a virtuţii şi înzestrat cu darul deosebirii duhurilor. Ca să 
înțelegem priceperea duhovnicească şi harul pe care Preabunul 
Dumnezeu i-l dăruise acestui Sfânt Stareţ spre înțelegerea războ- 
iului duhovnicesc al satanei şi, mai ales, a războiului de-a dreapta 
- cu mult mai primejdios, pentru că nu e uşor de priceput =, vom 
consemna aici o întâmplare grăitoare. 

La Sfânta Mănăstire Kostamonitu rânduiala vieții de obşte 
era respectată în amănunt, iar părinţii şi frații viețuiau în acord cu 
tipicul şi tradiţiile Sfinților Părinți. Unul dintre frați, Damaschin, 
după câţiva ani de ucenicie, a socotit că este mai puternic decât cei- 
lalți frați şi că poate urca pe înălțimi de virtute, răbdare şi stăruin- 
ță superioare celorlalți frați de la Mănăstirea sa de metanie. Entu- 
ziasmul la monahii tineri şi bravura cu care se avântă în dobândi- 
rea vieții înalte, virtuţii şi sfințeniei sunt un fenomen firesc şi de 
aceea părinţii aghioriți ne-au lăsat moştenire o apoftegmă valabi- 
lă pentru toți monahii: „Ucenicul şi monahul începător, când intră 

în rândul monahilor, trebuie să aibă atâta credinţă şi evlavie cât tot 
Muntele Athosului, ca la sfârşitul vieţii să-i rămână cât un bob de 
năut sau de linte.” Dar duşmanul şi vrăjmaşul tuturor oamenilor 
şi, mai ales, al monahilor hărăziţi să-i ia locul pe care-l avea înainte 
de cădere şi să ajungă ca Sfinţii Îngeri ai lui Dumnezeu, fiindcă ştie 
că ceata luciferică de îngeri care a căzut va fi completată şi înlocui- 
tă de arhierei nepătați, preoți, monahi şi monahii şi de creştini întru 
totul neprihăniți şi curaţi, pune în lucrare împotriva lor toate pla- 
nurile satanice mai degrabă prin virtuţi înşelătoare, aşa-zise faceri 
de bine, milostenii amăgitoare, laude şi linguşiri, decât prin inter- 
mediul răutăților vădite, al crimelor şi al diferitelor păcate din care 
creştinul sau monahul se poate mai uşor ridica, pocăi şi îndrepta. 
Întrucât prin mijlocirea virtuților mincinoase şi aparente şi a felu- 
ritelor rătăciri de-a dreapta omul se poate mult mai greu izbăvi şi 
mântui. De aceea Duhul Sfânt ne spune în Psalmii Profetului David: 
„Cădea-vor dinspre latura ta o mie şi zece mii de-a dreapta ta” 
(Ps. 90, 7), adică prin păcate şi răutăți vădite vor lupta împotriva 
noastră o mie de demoni de-a stânga (acesta este sensul cuvântu- 
lui „latură”), în timp ce din partea de-a dreapta, unde se află virtu- 
țile aparente şi înşelătoare, pe care omul le săvârşeşte pe ascuns, şi, 
ca să spun aşa, prin voia sa, de acolo, spune profetul, ne vor ataca 
zece mii de demoni. La fel şi ucenicul Damaschin de la Mănăsti- 
rea Kostamonitu a fost împins de demoni să se facă zăvorât, adică 
să nu iasă de pe poarta Mănăstirii, şi asta fiindcă auzise cum că alți 
monahi nu ieşiseră din Mănăstirea lor vreme de 20, 30, 50 şi chiar 
mai mulți ani, precum Sfântul Leontie de la Mănăstirea Dionisiu, 
care vreme de şaptezeci de ani cât a stat în Mănăstire nu a trecut de 
poarta ei. Acesta este, desigur, un fapt adevărat, însă binecuvânta- 
tul monah amintit, precum şi mulți alții au trăit o asemenea virtu- 
te la sfatul şi cu binecuvântarea egumenului şi duhovnicului lor, şi 
nu după propria voie. Însă bietul Damaschin a voit, cu de la sine 
putere şi la sfatul satanei, să împlinească această virtute. lar urma- 
rea a fost că după câțiva ani a fost învins de mândria sa ascunsă, 
fiindcă aceasta este arta satanei: să-l ducă pe monah în rătăcire. Ast- 
fel, stăpânit de iubirea de sine, a crezut că a dobândit toată podoaba 
virtuților mari şi încet-încet a început să-i disprețuiască pe ceilalți 

părinţi care ieşeau în curtea din fața Mănăstirii sau treceau de poar: 
ta ei, ducându-se în Karyss şi oriunde îi trimitea egumenul, părinții 
şi întâi-stătătorii Mănăstirii, pe când el se ducea numai de la biseri- 
că la trapeză şi de acolo la Chilia sau ascultarea sa, pe care o făcea şi 
pe aceasta după voia sa, numai înăuntrul Mănăstirii, pentru că nu 
voia să treacă dincolo de porţile ei. După o vreme a început pe față 
să se semețească şi să se certe cu ceilalți părinți care ieşeau afară din 
Mănăstire, a ajuns nervos, îi înjura pe ceilalți, devenise supărător şi 
nu mai făcea ascultare nici de egumen. Pentru că răul ajunsese de 
nesuportat, egumenul şi părinții Mănăstirii l-au chemat pe sfetni- 
cul lor duhovnicesc, pe luminatul părinte Daniil de la Katunâkia. 
Bătrânul-Daniil, gata în orice clipă să ajute pe orice monah neputin- 
cios şi aflat în rătăcire, a venit în grabă la solicitarea Mănăstirii, şi, 
după aflarea celor petrecute, l-a chemat pe fratele Damaschin şi cu 
vorbă dulce l-a întrebat cum îi merge: 

- Am auzit, frate, că ai sporit mult în virtute şi, mai mult, că ai 
primit harul de a fi zăvorât. Nu ieşi niciodată pe poarta Mănăstirii 
şi afierosești mult timp rugăciunii minţii! 

Monahul Damaschin i-a răspuns Bătrânului-Daniil cu o smere- 
nie prefăcută: 

- Da, preacuvioase părinte, cu rugăciunile tale m-am învredni- 
cit să am acest har şi de zece ani nu am mai ieşit pe poarta Mănăsti- 
rii, şi întotdeauna mă rog singur. 

Părintele Daniil, foarte iscusit în ceea ce priveşte rătăcirile sata- 
nei şi planurile sale viclene, a venit în întâmpinarea răspunsului 
care trăda iubirea de sine bine-tăinuită a monahului Damaschin 
astfel: 

- Spune-mi, te rog, frate Damaschin, ceea ce faci este cu binecu- 
vântarea egumenului şi a Bătrânilor Mănăstirii? 

Damaschin s-a întunecat la chip, şi-a plecat capul şi i-a răspuns 
Bătrânului-Daniil oarecum jenat: 

- Toţi aceştia, părinte, şi egumenul şi întâi-stătătorii, nu vor îna- 
intarea şi sporirea mea duhovnicească, ci luptă neîncetat împotriva 
tuturor izbânzilor mele duhovniceşti şi pun piedici vrerii mele bune. 

Bătrânul-Daniil a găsit atunci prilejul să-i spună fratelui rătăcit 
următoarele: 

- Frate Damaschin, din Sfânta Scriptură aflăm că atunci când 
poporul evreilor a păcătuit în faţa lui Dumnezeu, Moise a mijlocit 
pentru ei şi Dumnezeu a iertat poporul. Dar când poporul a păcă- 
tuit față de Moise şi l-au întristat prin fărădelegile lui, pentru că nu 
avea cine să mijlocească pentru ei, a fost pedepsit şi luat în robie de 
popoarele vecine necredincioase. Domnul nostru ne spune în Sfân- 
ta Evanghelie: „Cel ce vă ascultă pe voi pe Mine Mă ascultă, şi cel ce 
se leapădă de voi se leapădă de Mine; iar cine se leapădă de Mine se 
leapădă de Cel ce M-a trimis pe Mine” (Lc. 10, 16). 

De aceea, după dumnezeiasca Sa Înălţare la ceruri, ni i-a lăsat 
pe Sfinţii Săi ucenici şi Apostoli ca să-l ducă mai departe lucrarea, 
să propovăduiască în numele Său pe pământ şi să ne dea poruncile 
lui Dumnezeu şi sfintele Sale rânduieli. După aceea, Sfinții Apostoli 
i-au lăsat pe episcopi şi episcopii pe preoți: şi pe învățătorii popo- 
rului, față de care suntem datori, după ce vor fi probaţi, să facem 
ascultare fără a-i judeca, precum am face şi cu Începătorul mântu- 
irii neamului omenesc, Domnul şi Dumnezeul şi Mântuitorul nos- 
tru lisus Hristos. Aşadar, după cuvintele lui Hristos, cine nu face 
ascultare față de stăpânii săi rânduiți de Dumnezeu, care în cazul 
de faţă sunt egumenul şi sinaxa bătrânilor Mănăstirii, este ca şi cum 
nu face ascultare faţă de Însuşi Domnul nostru. Prin urmare, orice 
ar face, orice virtute ar dobândi, oricât ar spori duhovniceşte acel 
monah şi, în general, fiecare om, fără ştiinţa şi acordul mai-marelui 
său, adică al Stareţului, în fața lui Dumnezeu ajunge să întruchipe- 
ze răutatea diavolului, după cum spune şi Sfânta Scriptură: „rugă- 
ciunea lui să se prefacă în păcat” (Ps. 108, 6), pentru că vine din voia 
sa şi nu numai că Dumnezeu nu o primeşte, dar va îngădui ca acel 
om, sau monah, indiferent de rang şi demnitate, să-şi piardă lim- 
pezimea minții, să cadă în rătăcirea diavolului şi atunci va vedea 
albul negru, dulcele amar şi invers. Le va vedea pe toate pe dos şi 
nu aşa cum sunt în realitate. Dar se poate ca un asemenea ucenic, 
dacă stăruie să-şi facă voia, să cadă pradă unei nenorociri şi căderi 
duhovniceşti şi mai mari, după cuvintele Apostolului Pavel: „pen- 
tru care vine mânia lui Dumnezeu peste fiii neascultării” (Col. 3, 6). 
De aceea, frate Damaschin, a spus luminatul părinte Daniil, va tre- 
bui, dacă vrei ca virtutea ta să fie primită în ochii lui Dumnezeu, 

să te duci neîntârziat să te mărturiseşti duhovnicului, să încetezi 
această nevoință, pe care o faci din voia ta, şi să faci ascultare în toa- 
te de voia egumenului şi a sinaxei bătrânilor de la Mănăstirea ta de 
metanie, fără a-i judeca. Numai aşa această sporire a ta va fi o vir- 
tute adevărată şi neîndoielnică şi bine-primită la Dumnezeu. Şi să 
ştii că o să scapi de înfumurarea adusă ţie de diavolul şi de mândria 
închipuitei viețuiri în virtute. 

Atunci părintele Damaschin, acest ucenic bine-intenționat, a 
alergat la egumen, i-a cerut iertare şi a făgăduit că se va supune voii 
părinţilor şi va face ascultare. Aceasta înseamnă progres şi sporire 
adevărată. 


Diavolul luptă împotriva ucenicului 


Egumenul, la sfatul Bătrânului-Daniil, pentru a vedea dacă fra- 
tele Damaschin s-a pocăit cu adevărat, vrea să se îndrepte şi să facă 
ascultare, i-a spus: „Frate Damaschin, dacă vrei să nu mai asculți de 
voia ta, ci să sporeşti din clipa de faţă în Dumnezeu, îți dau porun- 
că să nu mai ieşi niciodată în curtea din fața Mănăstirii şi să nu treci 
dincolo de poarta Mănăstirii sub nici un motiv.” Fratele Damaschin 
a primit cu bucurie porunca aceasta, mai ales că era în acord cu voia 
sa şi cu obişnuința avute mai înainte. Din acea zi şi pentru multă 
vreme nu a ieşit afară din Mănăstire. 

Ce s-a întâmplat însă? Deşi cu voia sa a izbutit să stea zece ani 
fără să iasă din Mănăstire, acum, când a primit porunca de a nu mai 
ieşi afară, nu a trecut nici măcar o lună de la primirea poruncii şi 
duşmanul ascultării, diavolul, a pornit un asemenea război împo- 
triva fratelui, încât nu-şi mai găsea nicăieri liniştea: nici în biseri- 
Că, nici la rugăciune, nici la masă şi nici măcar în somn. I-a trezit 
dorința puternică de a ieşi cu orice preț afară din Mănăstire. S-a 
dus la egumen, a căzut la picioarele lui, l-a rugat fierbinte să-i dez- 
lege canonul şi porunca pe care i-o dăduse, ca să poată ieşi şi el afa- 
Tă în curtea din fața Mănăstirii şi în grădină. Egumenul l-a chemat 
iarăşi pe Bătrânul-Daniil la Mănăstire. Monahul Damaschin, înda- 
tă ce l-a văzut pe Bătrânul-Daniil, i-a căzut la picioare şi cu lacrimi 
ka rugat să mijlocească la egumen să-i dezlege canonul, fiindcă 
a spus: „Mă arunc pe geam să mă omor, nu mai pot îndura acest 

război, am impresia că sunt închis, o să-mi pierd mințile, nu mai 
suport!” Bătrânul-Daniil a stăruit pe lângă egumen, care i-a dez- 
legat canonul, îngăduindu-i-se monahului Damaschin să iasă şi el 
asemenea celorlalți părinți. Atunci, Bătrânul-Daniil, cu seninătatea 
sufletului întipărită pe chip, i-a spus fratelui Damaschin: „Acum 
vezi, frate, deosebirea dintre adevărata şi falsa virtute? De aceea să 
nu te încrezi în tine însuți. Să-ţi omori voia, când gândul îţi spune 
să faci vreun lucru ascuns, vreo virtute sau spor mărunte şi să spui 
şi tu dimpreună cu acei binecuvântaţi părinţi, ava Dorotei şi cei- 
lalți: « Anatema ţie, gândule, ție şi cunoaşterii tale!» Să-ţi ţii mereu 
sub pază voia şi să faci ascultare, ca să primeşti harul lui Dumne- 
zeu, care îţi va dărui pacea gândurilor, seninătatea sufletului, cură- 
ţia minții, rugăciunea neîncetată şi smerenia desăvârşită; atunci fie- 
care mişcare, fiecare pas al tău vor fi lucrarea ascultării, care te va 
duce în faţa. +. „nului Slavei lui Dumnezeu, ca să primeşti cununa 
cea scumpă a ascultării şi să trăieşti pururi cu Dumnezeu cel veşnic 
şi bogat în răsplătirile pe care le dă, Stăpânul Hristos şi Cel dintâi 
“lucrător al ascultării, lisus, Domnul şi Dumnezeul nostru.” 

Cu aceste cuvinte ale Bătrânului-Daniil cel de Dumnezeu lumi- 
nat şi prin lucrarea ascultării, fratele Damaschin a dobândit fericita 
liniştire a gândurilor şi s-a afierosit sporirii în Dumnezeu, spre sla- 
va Tatălui, Fiului şi Duhului Sfânt. Amin. 


Sfârşitul cuvios al eremitului 


Părintele Daniil cel tânăr de la Sihăstriile din Katunâkia 
mi-a povestit de curând că a adormit întru somnul de veci Bătrâ- 
nul-Gavriil Karulidtis!. Nu-l ştiam prea bine pe acest părinte, abia 
dacă ne cunoşteam, dar era un monah model şi un ucenic desăvâr- 
şit. A vieţuit mai bine de 20 de ani împreună cu Starețul său Serafim 
la Coliba de nevoitori Sfinţii Arhangheli, mai sus de Karulia. 

Făcând ascultare față de Stareţ, a învățat să vorbească puţin, 
să fie smerit, să spună neîncetat rugăciunea „Doamne, lisuse Hris- 
toase, Fiul lui Dumnezeu, miluieşte-mă!”, să se înfrâneze şi să facă 
cât mai mult cu putință nevoinţă, astfel că nu a mâncat untdelemn 
nici măcar în ziua de Paşti, în toată viața sa de nevoitor. Se cumine- 


! Scil. de la Karulia (n. trad.). 

ca foarte des şi lua parte, cu deplina cunoştinţă a nevredniciei sale, 
la Taina dumnezeieştii Euharistii, unde se împărtăşea periodic cu 
Preacuratele Taine — Trupul şi Sângele Domnului şi Dumnezeului 
şi Mântuitorului nostru lisus Hristos. 

Multa nevoință şi privarea organismului de hrana necesară, ală- 
turi de firea sa slabă, au avut ca urmare devitaminizarea organis- 
mului şi decalcifierea oaselor, din lipsă de calciu, dar poate şi din 
îngăduința lui Dumnezeu pentru a fi încercat. Astfel, a slăbit foar- 
te mult şi frații Danielei l-au luat la Sihăstria lor, unde au purtat de 
grijă să aibă toate cele necesare. Însă acesta, binecuvântatul, deşi a 
primit plin de bunăvoință să se supună întregii rânduieli şi ordini a 
obştii Danieldilor, a cerut să i se îngăduie să nu consume untdelemn, 
fiindcă în toată perioada de mai înainte petrecută alături de Starețul 
Serafim nu au încălcat această rânduială şi nu au consumat untde- 
lemn nici măcar de Paști. Astfel, la stăruințele sale, părinţii Danielei 
au cedat cât priveşte acest aspect al înfrânării peste măsură. 

În starea aceasta a rămas la pat douăzeci şi două de zile. La 
3 noiembrie, de sărbătoarea mutării moaştelor Sfântului Gheor- 
ghe, după dumnezeiasca Liturghie, săvârşită de ieromonahul obştii 
Danieleilor, părintele Grigorie, când s-au împărtăşit cu toții, părin- 
tele Daniil cel tânăr i-a spus Bătrânului-Gaviriil, care era bolnav: 
„Părinte Gavriil, peste cinci zile o să avem sărbătoarea Arhangheli- 
lor, care este şi sărbătoarea numelui tău, şi o să facem loukoumâdes!. 
În cinstea Arhanghelilor va trebui să faci şi tu o abatere de la canon 
şi să mănânci cel puţin două.” Însă părintele Gavriil, zâmbind, i-a 
spus părintelui Daniil: „Părinte Daniil, voi să faceți loukoumâdes în 
cinstea Arhanghelilor şi să mâncaţi, dar eu nu voi mânca cu voi, 
pentru că până atunci voi fi deja plecat de aici!” 

Părintele Daniil nu a dat nici o atenţie acestor cuvinte, socotind 
că glumeşte sau că vrea să se întoarcă la Sihăstria sa. După două zile 
starea sănătăţii părintelui Gavriil s-a înrăutățit şi vizitele noastre la 
Chilia sa erau mult mai dese. În cea de-a treia zi, pe 6 noiembrie, 
Star ețul Danielsilor, părintele Modest, de îndată ce s-a trezit, înain- 
te de rânduiala utreniei, ca să-şi facă canonul, s-a gândit să-l vadă 
mai întâi pe fratele bolnav şi apoi să-şi facă rugăciunea. 


! Gogoşi cu miere (n. trad.). 

Când s-a dus la Chilia părintelui Gavriil, l-a găsit rugându-se, 
dar era foarte slăbit. A mers repede la Chilia părintelui Gherontie şi 
i-a spus că părintele Gavriil nu se simte bine. 

Bătrânul-Gherontie a mers dimpreună cu monahul Nifon la Chi- 
lia celui bolnav. Acesta i-a primit ca întotdeauna zâmbind şi cu bună- 
tate, cu toate că avea chipul unui om aflat la un pas de moarte. L-au 
întrebat dacă doreşte ceva, dacă vrea să se împărtăşească. Le-a răs- 
puns că, dacă a început dumnezeiasca Liturghie, ar vrea să se împăr- 
tăşească. Dacă însă nu a început dumnezeiasca Liturghie, să-i adu- 
că din sfânta prescură. l-au adus deîndată Preacuratele Taine şi s-a 
împărtăşit cu multă evlavie şi cu lacrimi în ochi, ca întotdeauna. 

Părintele Nifon a rămas cu el ca să-l vegheze, iar Bătrânul-Ghe- 
rontie s-a dus la biserică. Cum starea părintelui Gavriil se înrăută- 
țea, părintele Nifon l-a lăsat, s-a dus în bucătărie, a luat dospeala şi 
a pus-o în apă ca s-o frământe în ziua următoare şi să facă pâinea 
de care vor avea nevoie, ca să o împartă la înmormântare. După ce 
a pus aluatul în apă, s-a întors în Chilia suferindului împreună cu 
părintele Daniil, cel care purta de grijă de dieta fratelui, întrucât, 
fiind mai priceput, i se încredințase ascultarea de infirmier şi-l avea 
în grija sa şi pe acest bolnav. 

Atunci amândoi l-au văzut pe Bătrânul-Gavriil în stare de răpi- 
re — îşi ieşise din sine —, privea în sus, spre tavanul camerei, şi spu- 
nea: „Flori, multe flori, nu-i aşa? Ce frumos este în Rai! O, Raiul... 
ah! Oare e vrednic sufletul meu să se bucure de toate aceste frumoa- 
se bunătăți?” 

Bătrânul-Nifon şi părintele Daniil au rămas cu răsuflarea tăia- 
tă, îl ascultau şi aşteptau să-şi revină. Într-adevăr, după câteva clipe 
şi-a venit în fire şi strălucea de bucurie. Când părinţii l-au întrebat 
ce erau cele pe care le spunea şi le vedea, le-a răspuns: „A! Nu era 
nimic, părinții şi frații mei, spuneam ah şi vorbeam despre multe- 
le mele păcate. Acum sunt bine şi nu vreau nimic.” Le-a spus aşa, 
pentru că nu voia să fie nimeni acolo în ceasul când avea să moară. 
Aşa cum mi-au spus părinții, îşi aştepta moartea cu multă bucurie 
şi nerăbdare. 

Atunci părintele Nifon s-a dus pentru puțină vreme în bucătă- 
rie ca să vadă de dospeală, deoarece era bucătar, iar părintele Daniil 
s-a dus la utrenie. 


184 


KATUNĂKIA 


N-au trecut nici zece minute și părintele Nifon, după rândui- 
rea treburilor în bucătărie, s-a întors din nou la suferind. L-a găsit 
cu mâinile încrucișate pe piept, cu mâna dreaptă deasupra mâinii 
stângi, cu ochii închiși, ca şi cum ar fi dormit. Părintele Gavriil își 
dăduse duhul, fericitul său suflet, în mâinile Preabunului Dum- 
nezeu și seninătatea îi era zugrăvită pe chip. Şi-a dat sufletul și a 
zburat asemenea unei păsări la ceruri, în ajunul Soborului Sfinților 
Arhangheli, în anul mântuirii 1963. L-au întâmpinat în sânuri- 
le cereşti Sfinţii Îngeri şi Cuvioşii Părinți Aghioriţi, spre slava lui 
Dumnezeu. 


Chimistul Gherasim Menâghias 


Pe când ne aflam împreună cu Starețul meu la Chilia din Kera- 
siă, înainte de anul 1942, l-am cunoscut pe vrednicul de pomeni- 
re Stareț Gherasim Menăghias monahul, din Kefaloniă, care ne-a 
povestit întâmplarea neobişnuită, dar vrednică de atenţie de mai 
jos. 

Părinţii săi înstăriți și cu poziţie socială din Kefaloniă l-au tri- 
mis să studieze chimia în Germania. De tânăr era foarte evlavios și 
se distingea prin cucernicie, însă aceasta nu înseamnă că a fost lipsit 
de dorinţele tinereții și de slăbiciunile epocii sale. 

În camera sa, student fiind, îşi făcea în fiecare seară rugăciu- 
nea şi citea pavecernița, aşa cum fusese învățat de către părinţii săi 
evlavioşi. Apoi a început studiul diferitelor obiecte specifice ştiinţei 
pe care o alesese. Cu trecerea timpului a înțeles, înainte de inventa- 
rea becului electric, că încăperea îi era luminată de o lumină neobiş- 
nuită şi ciudată, care la început era mai slabă, dar cu timpul deve- 
nea atât de intensă, că nu era nevoie să aprindă altă sursă de lumină. 
La început nu a dat importanţă fenomenului, dar pe urmă a început 
să creadă că nu este asemenea celorlalți tineri din vremea sa. Astfel, 
încet-încet, a început să evite compania amicilor şi pe nesimţite s-a 
îndepărtat de toți prietenii și cunoscuții săi. 

A progresat foarte mult în știința pe care o studia, la toate exa- 
menele lua nota maximă, și a ajuns unul dintre cei mai buni chimiști 

ai vremii. Când şi-a luat diploma, a fost angajat imediat ca chimist 
și director la fabrica Benâkis din Cairo (Egipt). 

Lumina aceea curioasă l-a urmat și la Cairo. Acolo, stăpânit de 
egoism și mândrie, credea că nimeni nu mai este ca el. „Am ajuns”, 
ne-a spus, „într-atât de capricios, încât nu eram de acord cu nimic 
din ceea ce spuneau alții şi am început să cultiv compania spiritiş- 
tilor.” În cele din urmă a ajuns demonizat şi a avut multe de suferit 
de pe urma diavolului care-l tiraniza. 

De la fabrică nu-l lăsau să-şi dea demisia pentru că era iubit 
şi indispensabil. Însă duhovnicul l-a sfătuit să plece neîntârziat în 
Sfântul Munte. S-a dus la Mănăstirea Sfântul Pavel, unde erau şi 
alți monahi din urbea sa, care l-au primit cu bucurie şi s-au ară- 
tat gata să-l ajute. Dar pentru că boala i se agravase foarte mult, 
l-au trimis cu un frate al Mănăstirii la Starețul Calinic Katunaki6- 
tul, vestit pentru virtuțile şi pentru harisma aparte de a scoate şi a 
alunga demonii. 

Bătrânul-Calinic, un monah încercat, smerit, simplu, cu un fel 
de a fi neprefăcut şi fără răutate în purtări, nu s-a lăsat la început 
înduplecat să-l primească, sub pretextul că este foarte păcătos şi 
nevrednic de o asemenea încercare, dar [până la urmă] l-a acceptat, 
datorită ascultării față de părinții Mănăstirii Sfântul Pavel. I-a dat 
o Chilie şi vreme de şase luni a urmat rânduiala şi programul de 
rugăciune şi slujbe bisericeşti al celorlalți părinți. 

După şase luni Bătrânul-Calinic l-a tuns monah cu numele Ghe- 
rasim, în locul celui dintâi care era Spiridon, şi i-a zis: „Frate, vom 
duce împreună o viață de nevoinţă. Patruzeci de zile şi patruzeci de 
nopți ne vom ruga neîncetat, Îl vom ruga pe Domnul nostru lisus 
Hristos, pe Preasfânta Lui Maică, pe Cinstitul Înaintemergător şi 
Botezător loan, pe Sfântul Gherasim şi pe toți Sfinții să mijlocească 
şi ei la Stăpânul Hristos, ca să-Şi arate milostivirea Sa şi să te izbă- 
vească de tirania satanei. 

O să te mărturiseşti curat şi sincer la duhovnic, o să te înjoseşti 
în fața lui Dumnezeu şi a oamenilor, te vei socoti pe tine însuţi cel 
mai rău dintre oameni, îi vei considera pe toți ceilalți deasupra ta şi 
mai ales vei crede aceasta cu toată convingerea.” 

„Vreme de patruzeci de zile”, ne-a spus părintele Gherasim, 
„n-am pus o firimitură în gura noastră, ci doar la două zile, când 

săvârşeam dumnezeiasca Liturghie, mâncam anafură şi beam 
agheasmă. În perioada aceasta satana m-a încercat atât de mult, 
încât am vrut de cinci ori să fug de la Sihăstrie, dar obştea Stareţu- 
lui mă găsea de fiecare dată şi mă aducea înapoi. 

În cea de-a patruzecea zi am simţit că m-am umflat atât de tare 
în burtă şi aveam o aşa de mare greutate, încât îmi venea să vomit, 
dar nu puteam. La vecernie, când Bătrânul-Calinic a cântat imnul 
«Lumină lină a sfintei slave a Tatălui ceresc, Celui fără de moarte, 
a Sfântului, Fericitului, Iisuse Hristoase, venind la apusul soarelui, 
văzând lumina cea de seară, lăudăm pe Tatăl, pe Fiul şi pe Sfântul 
Duh, Dumnezeu; vrednic eşti în toată vremea a fi lăudat de glasuri 
cuvioase, Fiul lui Dumnezeu, Cel ce dai viață, pentru aceasta lumea 
Te slăveşte» cu multă cucernicie şi lacrimi, pe la mijlocul imnului, 
unde se spune «lăudăm pe Tatăl, pe Fiul şi pe Sfântul Duh, Dumne- 
zeu; vrednic eşti în toată vremea a fi lăudat de glasuri cuvioase, Fiul 
lui Dumnezeu...», mi-a venit din nou să vomit. Şi atunci am văzut 
ieşind din gura mea ceva asemenea unei vulpi, lăsând în urmă mul- 
tă murdărie şi miros urât. Imediat am căzut jos, au venit frații, m-au 
ridicat şi mi-am revenit un pic. Pe când vecernia era pe terminate şi 
Bătrânul-Calinic cânta imnul «Acum slobozeşte pe robul Tău, Stă- 
pâne...» am început să mă simt cu totul liber şi uşor asemenea unei 
păsări. Mintea mi s-a limpezit, au dispărut ameţelile şi durerile de 
cap continue şi tot atunci am fost izbăvit definitiv de tirania acelui 
demon cumplit. Nu-mi mai era teamă să stau singur.” 

După aceea, Bătrânul-Calinic a dat părintelui Gherasim porun- 
ca lămurită ca, atâta vreme cât se va afla el în viaţă, să nu vorbească 
nimănui despre această minune pe care a făcut-o Dumnezeu, slobo- 
zindu-l de demon. După ce s-a vindecat, cu binecuvântarea Bătrâ- 
nului-Calinic a plecat la Schitul Sfântul Vasile, unde a rămas până 
în anii ocupaţiei germane, când au apărut multe greutăți şi proble- 
me. În 1944 l-au luat frații la Sfântul Pavel şi a trăit acolo o viaţă vir- 
tuoasă. La adânci bătrânei şi-a dat sufletul în mâinile Domnului 
nostru Iisus Hristos. 

Bătrânul-Calinic a fost o figură aparte a Sfântului Munte prin 
virtuțile şi harismele cu care îl înzestrase Preabunul Dumnezeu, ca 
răsplată a marii sale credințe şi dragoste pentru El. Lumina aseme- 

nea unui stâlp de foc, a cărui strălucire, deşi se afla în marea Vale a 
Pustiei de la Katunâkia, ajungea până la înălțimile Muntelui Athos, 
care atingeau cerul. Persoane ilustre i-au apreciat virtutea, împărați, 
oameni de arme şi politicieni, care în decursul timpului l-au vizitat 
şi au plecat cuprinşi de entuziasm la vederea înțelepciunii şi a mires- 
melor virtuţii pe care le răspândea neîncetat în jurul său. Ascetul 
rus, părintele Partenie de la Karulia, fost general în armata țaristă, 
şi ieromonahul, tot din Karulia, Teodosie, fost rector al Universității 
din Moscova, îl vizitau adesea şi îi cereau sfatul pentru a fi îndru- 
mați în viața duhovnicească şi în ce priveşte rugăciunea minții. 

Influenţa sa asupra vestitului om de litere Alexandru Moraiti- 
dis a fost atât de mare, încât, atunci când regele Constantin |, încân- 
tat de minunatele sale opere literare, a dorit să-i confere o medalie, 
literatul Moraitidis a cerut sfatul Bătrânului-Calinic, prin interme- 
diul ucenicului său, părintele Gherasim Menâghias, dacă trebuie să 
primească sau nu medalia regelui şi a primit-o numai după ce aces- 
ta i-a dat un răspuns pozitiv. 

Bătrânul-Calinic învățase foarte bine limba rusă, ceea ce-a aju- 
tat foarte mult pe fraţii ruși, care îl vizitau cu miile. Pentru aceea și 
un profesor rus de teologie de la Academia Sfântul Serghie, care a 
vizitat Sfântul Munte în 1912-1913 și a rămas aici șase luni, când s-a 
întors, a publicat în periodicul Creștinul multe din experienţele sale 
din Sfântul Munte. Printre altele scria despre Starețul Calinic: „Am 
cunoscut un Stareţ minunat, cu numele de Calinic monahul, care 
reunește într-un mod strălucit experienţa şi grija duhovnicească cu 
rara dragoste și afabilitate față de monahi și de toți oamenii. Împar- 
te cu generozitate bogăţia sa duhovnicească şi monahilor ruşi, care 
îi cer cuvinte de învăţătură, îndrumare şi mângâiere.” 

Cei care i-au călcat pragul, cu toții, fără excepție, au plecat cu 
convingerea că au văzut un monah purtător de Duh Sfânt, pe care 
harul lui Dumnezeu l-a adumbrit şi asupra căruia odihneşte. Toţi 
mărturiseau că era o figură cuvioasă, impunătoare şi sfântă, un ade- 
vărat ascet, „locuitor al Pustiei, om ceresc şi înger pământesc”. 

Inşelarea demonică prin mijlocirea viselor 


Puțin mai sus de Sihăstria de azi a iconarilor Danielei trăia în 
urmă cu câțiva ani, la o xerokalyva, un stareț simplu, bun şi foarte 
virtuos, pe nume Bătrânul-Petru. 

Întrucât frații Danielei cultivau partea de pământ mai jos de 
Coliba sa, aduceau apă de foarte departe, de la 4-5 kilometri, de la 
poalele Atonului, cu ajutorul unor ducte. În scopul acesta confecți- 
onaseră cisterne şi grădini pentru nevoile marii lor obşti de atunci, 
care număra 8-12 monahi, în afară de pelerinii pe care îi găzduiau. 
Astfel, satana i-a băgat Bătrânului-Petru în cap că fraţii Danielei vor 
cu orice preţ să-i ia Coliba şi pământul din jur. 

Fraţii Danielei, iubitori de străini şi primitori de frați prin tra- 
diția lor, îl îngrijeau, în afară de alţi nevoitori şi sihaştri, şi pe Bătrâ- 

nul-Petru. Le dădeau mâncare, pesmeți şi tot ce inima lor iubitoare 
_ de străini se întâmpla să aibă la dispoziție. 

Pentru această bunătate a lor, satana i-a băgat Bătrânului-Petru 
în cap că tot ce fac Danielii este cu scopul de a-i lua Coliba, care în 
afară de pietre şi stânci nu avea nimic altceva de preţ. 

Ideea aceasta a ajuns să-l urmărească şi să-l chinuie într-atât, 
încât de multe ori îi vedea în vis pe fraţii de la obştea Danieleilor, 
pe starețul Ştefan, pe Bătrânul-Damaschin şi uneori pe bunul Ghe- 
rontie cum stăteau în fața lui cu securi, cuțite şi bâte, amenințându-l 
cu moartea. 

Bătrânul-Petru, nemaiputând să îndure în somn asemenea coş- 
maruri, s-a hotărât să se spovedească părintelui duhovnic Ghera- 
sim, care locuia în Pustia de la Sfântul Vasile, în căutarea isihiei. 
Duhovnicul, de îndată ce a auzit spovedania Bătrânului-Petru, ca 
unul ce era foarte încercat în asemenea lucruri, pentru că avusese şi 
el de pătimit un astfel de atac din partea demonilor, a înțeles rătăci- 
rea pe care o lucra satana; însă fiindcă Bătrânul-Petru, ca un om bun 
şi simplu ce era, dar totodată cu totul neştiutor de carte, nu era în 
stare să priceapă ce înseamnă războiul duhovnicesc dus de satana, 
a socotit că este bine să-i dea următorul sfat: „Părinte Petru, ascul- 
tă-mă: ceea ce vezi în vis este de la diavolul, şi nu la de la frații Dani- 
el6i care te iubesc nespus. Dacă o să-i mai vezi în vis, să nu-i iei în 
seamă, să te întorci pe cealaltă parte, şi aceia se vor face nevăzuțţi.” 

Sfatul duhovnicului 


La două-trei zile după ce duhovnicul i-a dat acest sfat, i se ara- 
tă din nou Bătrânului-Petru în vis umbrele amenințătoare ale fra- 
ților Danielei, ca mai înainte. Atunci Bătrânul-Petru a urmat sfatul 
duhovnicului, s-a întors pe cealaltă parte, n-a luat în seamă închi- 
puirile acelea şi a încercat să doarmă. 

Atunci a văzut cum arătările satanei care luaseră chipurile fra- 
ților Danieldi, ale părintelui Ştefan şi părintelui Damaschin, ridicau 
când un picior, când pe celălalt şi dădeau fără încetare necurate şi 
pline de murdărie „aere...”, care, deşi aveau loc în vis, făceau aşa 
un zgomot şi lăsau asemenea miasme şi duhoare, că l-au trezit pe 
Bătrânul-Petru şi l-au făcut să se ducă cu sufletul la gură, în plin 
miez de noapte, la Sihăstria fraţilor Danieli cu şiragul de mătănii 
în mâini. 

I-a găsit pe oameni dormind în linişte, fără să aibă nici cea mai 
mică idee despre cele petrecute cu Bătrânul-Petru; şi, într-adevăr, 
acesta a înţeles că era înşelarea şi vicleşugul diavolului, dar în Coli- 
ba sa, vreme de mai multe nopți şi zile, a rămas duhoarea necurată 
pe care o lăsaseră „aerele” spurcaților demoni. . 

Fiți cu luare-aminte, fraților, la pilda aceasta de rătăcire sata- 
riică şi să ne fie spre învățătură de minte, spre a nu da importanță 
viselor, prin care satana poate să-l ducă pe om în rătăcire şi să-l facă 
să-şi piardă bunul cel mai de preţ, care este dragostea de frați! 


Bătrânul-Calinic 


În tot Sfântul Munte, începând cu secolele al XII-lea-al XIII-lea, 
s-a cultivat şi înflorit rugăciunea neptică. A început în special de la 
Schitul Glossia, acolo unde astăzi se află zona numită Provata, care 
cuprinde Vigla, Kavsokalivia, Katunâkia, Sfânta Ana Mare şi Sfânta 
Ana Mică, Schitul Sfântul Vasile, dar şi din alte părți. 

La Schitul Glossia şi în Vigla au învăţat despre rugăciunea min- 
ţii şi au practicat-o Sfântul Grigorie Sinaitul, fraţii Ignatie şi Calist 
Xantopulos şi mulți alți părinți aghioriți. În Vigla Starețul Corne- 
liu a şi scris o Metodă care tratează despre vederea duhovnicească 

(contemplaţia neptică) şi nevoința practică (lucrarea poruncilor), în 
vederea rugăciunii numite a minţii sau a inimii. La Katunâkia au 
existat mulți părinţi cu harul acestei rugăciuni, dar renumele deose- 
bitei virtuţi şi al harismei deosebirii duhurilor deţinute de doi din- 
tre aceştia (mai sus pomenitul Daniil Danieleul, Bătrânul contem- 
plativ şi înțelept, şi Bătrânul sihastru Calinic, care s-a nevoit mai 
mult de cincizeci de ani la Coliba de sihaştri Sfântul Gherasim cel 
Nou, din aşa-numita Katunâkia) au ajuns până în zilele noastre. 

Bătrânul-Calinic — din relatările părinţilor şi stareţilor noştri, 
dar şi ale urmaşilor lui, adică ale preacuviosului Bătrân-Hristodul 
şi ale ucenicului său, părintele Calinic cel tânăr - a fost o mare figu- 
ră ascetică, care s-a afierosit cu adevărat rugăciunii neptice, petre- 
când în acelaşi timp ca zăvorât. | 

Bătrânul-Calinic s-a născut în Atena la 1853 din părinți evlavi- 
oşi şi virtuoşi. De tânăr a avut aplecare spre viața monastică şi de 
sihăstrie. Astfel, după primii ani de şcoală (pentru vremea aceea 
învățase destulă carte), s-a născut în el dorința de a se îndepărta de 
lume şi de a deveni monah. Ani întregi s-a frământat sub impulsul 
acestui gând, până ce într-o bună zi Constantin Thiăspris — acesta 
era numele său de mirean — a aflat în ce fel poate ajunge în Sfântul 
Munte. În cele din urmă, la vârsta de 22 de ani, a plecat din Pireu şi 
a ajuns în Sfântul Munte cu un caic care transporta lemne. De cum 
a ajuns în Dafne, a aflat că în zona Sfintei Ana şi a Pustiei Katunăkia 
se află mari asceți şi pustnici. S-a îndreptat deîndată spre Schitul 
Sfintei Ana. Acolo a auzit că la Katunâkia se aflau mulți sihaştri vir- 
tuoşi. S-a dus la Katunâkia, unde l-a aflat pe Bătrânul-Daniil, un 
Stareţ atotevlavios, care ridicase Coliba şi bisericuța Sfântului Ghe- 
rasim cel Nou de la Katunâkia. 

Starețul acestei Sihăstrii, părintele Daniil, la început nu a vrut 
să-l primească, manifestându-şi îndoiala față de acest tânăr entu- 
ziast: „Copilul meu, aici viața este foarte aspră şi fără nici o bucu- 
rie. Aici mâncăm o singură dată pe zi, şi atunci numai hrană usca- 
tă. Doar sâmbăta şi duminica şi în sărbătorile mari folosim şi puțin 
untdelemn. Pe aici nu există apă curgătoare, bem cu mare economie 
apă de ploaie pe care o adunăm în cisterne. Nu avem fructe şi legu- 
me de nici un fel. Tu eşti un tânăr răsfățat din Atena, unde se află 

toate bunătăţile; de aceea noi nu te putem primi aici. Dacă vrei să te 
faci monah, du-te la o Mănăstire cu viaţă de obşte, unde au apă din 
belşug şi grădini frumoase cu toate bunătățile; eşti prea tânăr ca să 
rezişti aici.” 

Costas, la toate aceste obiecţii ale părintelui Stareţ Daniil, i-a 
răspuns cu o rugăminte: „Preacuvioase părinte Stareț, aici nu am 
venit ca să aflu bunuri şi confort, am cercetat îndeaproape modul 
de viață pe care îl duceți şi, cu ajutorul lui Dumnezeu şi prin rugă- 
ciunile voastre, am hotărât să rămân aici, în preajma cuvioşiei voas- 
tre. Vă rog să mă primiţi şi să mă supuneți la încercări şi, dacă nu 
mă arăt răbdător la tot ce veți pune pe umerii mei, atunci să mă 
alungați.” 

Părintele Stareț Daniil a cedat în fața stăruinței şi rugăminții 
lui, oprindu-l în obştea sa spre a-l încerca. După aspre încercări, l-a 
tuns monah şi i-a dat numele de Calinic. Monahul Calinic a arătat 
atâta râvnă în ascultare, în desăvârşita lepădare de sine şi la toa- 
te slujirile, încât Starețul şi obştea sa au intrat la griji, pentru că era 
mai înfrânat decât toți ceilalți şi foarte repede a primit multe şi mari 
harisme. Era smerit, vorbea puţin şi s-a afierosit rugăciunii minții 
de foarte tânăr, cu toată puterea sufletului său. 

În 1884, părintele Daniil, Starețul său a adormit şi atunci s-a 
pus şi mai mult în slujba vederii duhovniceşti şi a rugăciunii minții. 
Însă a rămas întotdeauna credincios rânduielilor transmise de Sta- 
rețul său. 

După cinci ani de la moartea Stareţului, când au venit şi s-au 
aşezat în preajma sa doi ucenici, Neofit şi Daniil cel tânăr, ajuns 
ieromonah, Bătrânul-Calinic a luat hotărârea de a deveni zăvorât. 
Aceasta l-a ajutat să se despovăreze de grijile şi tulburările veni- 
te din partea diferiților monahi şi pelerini evlavioşi şi s-a afierosit 
cu totul rugăciunii minţii. Apoi s-a alăturat obştii şi preacuviosul 
monah şi Stareţ Hristodul. 

Bătrânul-Calinic a sporit atât de mult în virtute, încât a dobân- 
dit harisma deosebirii duhurilor şi, cu ajutorul acesteia, aducea pace 
tuturor celor ce-l vizitau, care plecau entuziasmați de sfaturile sale 
înțelepte. Mai mult, se spune că primise de la Dumnezeu şi harisma 
alungării demonilor. 


192 


KATUNĂKIA 
Nevoitorul rus de pe Aton 


După cum a istorisit vrednicul de pomenire Bătrânul-Calinic 
de la Katunâkia stareţilor noştri, în anul mântuirii 1912-1913, într-o 
noapte a venit la el ieromonahul rus Serapion, de la Mănăstirea 
Sfântul Pantelimon, care de mulţi ani obişnuia să-i ceară Bătrânu- 
lui-Calinic sfatul şi să-i asculte învățăturile despre rugăciunea min- 
ţii, dar în seara aceea l-a rugat pe stareţ să-i dea binecuvântarea de 
a pleca din Mănăstire ca să se afierosească în singurătate rugăciunii 
minții cu toată puterea sufletului său. 

La început, Bătrânul-Calinic i-a spus ieromonahului rus că ceea 
ce vrea să facă, adică să se lipsească de compania şi ajutorul oame- 
nilor, este primejdios şi că extremele sunt o sabie cu două tăişuri, 
fiindcă satana, duşmanul şi potrivnicul neamului omenesc, va lup- 
ta împotriva sa şi mai cumplit. De aceea, i-a sugerat să nu se înde- 
părteze prea mult de oameni şi de frații „în Hristos” şi să rămână la 
locul lui de metanie, în Mănăstire. 

În faţa insistenţei şi a rugăciunii fierbinți ale ieromonahului 
rus, Bătrânul-Calinic a cedat şi i-a îngăduit să se ducă în Pustie, dar 
să vină să-l vadă [cât mai] des, spre a-l supraveghea, ca nu cumva să 
fie dus în rătăcire sau să cadă într-una din cursele vicleanului dia- 
vol, care luptă cu multă înverşunare împotriva celor care lucrează 
rugăciunea minţii. Părintele Serapion era mânat atât de flacăra iubi- 
rii de Dumnezeu, cât şi de dorința inimii sale ce simțea chemarea 
stăruitoare a Duhului Sfânt care neîncetat îi spunea: „Fiule, dă-Mi 
inima ta!”, dar şi de prima poruncă a Decalogului: „Să iubeşti pe 
Domnul Dumnezeul tău din toată inima ta şi din tot sufletul tău 
şi din toată puterea ta şi din tot cugetul tău” (Lc. 10, 27). Înarmat, 
aşadar, cu rugăciunea şi binecuvântarea îndrumătorului său Stare- 
țul Calinic, a săvârşit Sfânta Liturghie în bisericuța Sfântului Ghe- 
rasim, s-a împărtăşit cu Preacuratele Taine şi a plecat spre Pustia 
Atonului. Bătrânul-Calinic nu a încetat să se roage ziua şi noap- 
tea Incepătorului şi Desăvârşitorului a tot binele şi a toată virtutea, 
Domnului nostru lisus Hristos, pentru ajutorul şi acoperământul 
dumnezeiesc al fratelui şi ucenicului său, părintele Serapion, care 
s-a dus să dea piept cu satana în singurătate şi Pustie. 

După doisprezece ani 


Din seara aceea trecuseră doisprezece ani întregi şi părintele 
Serapion nu a dat [de atunci] nici un semn de viață. Dar într-o seară, 
după spusele Bătrânului-Calinic, după miezonoptică, a auzit bătăi 
în poarta Sihăstriei sale. La întrebarea: „Cine este?” a auzit vocea 
cunoscută, dar foarte slăbită, răspunzându-i: „Pentru rugăciunile 
Sfinților Părinților noştri, Doamne, lisuse Hristoase, Dumnezeule, 
miluieşte-ne pe noi!” Bătrânul a spus „Amin”, dar a repetat între- 
barea: „Cine eşti şi ce vrei la o asemenea oră?” Atunci a auzit gla- 
sul care-i spunea: „Părinte, sunt robul lui Dumnezeu şi ucenicul 
cuvioşiei voastre, părintele Serapion.” Părintele Calinic, înfricoşat 
de rătăcirea satanei, i-a spus să rostească Simbolul de credință, Cre- 
zul, şi acela a rostit cu lacrimi în ochi Crezul, Tatăl nostru şi „Unul 
Sfânt, Unul Domn -— lisus Hristos, întru slava lui Dumnezeu-Tatăl. 
Amin”. Atunci Bătrânul-Calinic i-a deschis poarta, l-a îmbrăţişat pe 
părintele Serapion, care, de atâta nemâncare şi din cauza unei nevo- 
ințe peste măsură, era numai oase. Cu o voce palidă şi tremurând 
de emoție l-a întrebat: „Unde-ai fost, frate, atâția ani şi de ce nu 
ai venit să mă vezi? Credeam că te-am pierdut. Unde-ai stat până 
acum? Cu ce te-ai hrănit atâta vreme?” Părintele Serapion i-a răs- 
puns Bătrânului-Calinic: „Părinte sfinte, din clipa în care mi-ai dat 
binecuvântarea şi rugăciunea ta, m-am dus sus pe culmile Atonu- 
lui şi am rămas acolo trei zile şi trei nopţi. Dar neputând îndura fri- 
gul nopții, am coborât la locul numit Panaghia; am rămas acolo pen- 
tru puţin şi mai jos am găsit o Peşteră în care am stat până astăzi.” 
Bătrânul-Calinic l-a întrebat iarăşi pe părintele Serapion: „Bine, fra- 
te, dar eu ştiu că în acele locuri pasc cei peste 500 de ţapi ai Mănăs- 
tirii Lavra şi pe acolo trec mereu cel puţin doi păstori. Cum de nu 
te-au văzut? Nu te-au necăjit? Nu treceau pe acolo?” 


Şi-a cunoscut dinainte sfârşitul 


Sihastrul rus i-a răspuns: „Părinte, când am plecat, am încercat 
să rămân la Panaghia, dar fiindcă pe acolo treceau mulți pelerini şi 
mă stânjeneau, am descoperit o Peşteră mai jos, prin faţa căreia tre- 
ceau în fiecare zi țapii şi ciobanii de la Lavra; am acoperit gura Peşte- 
rii cu rasa şi aşa, sub acoperământul lui Dumnezeu, în toată această 

vreme nu m-a văzut nimeni. leşeam din Peşteră, adunam castane, 
diferite ierburi, ghinde şi jir şi câteodată scoteam rădăcini şi bulbi 
(de plante). Cu acestea m-am hrănit. Apă am băut de la căsuţa unde 
se află izvorul de la Panaghia. Ceea ce mă umplea de mulțumire şi 
bucurie ziua şi noaptea era rugăciunea neîncetată, aceasta îmi adu- 
cea acea multă şi nespusă desfătare, nici o dorinţă străină de rugă- 
ciune nu lăsam să se strecoare în mine, pentru că nu mi-am lăsat 
nici o clipă mintea să se gândească la altceva în afară de rugăciunea 
care mă ridica la vederi dumnezeieşti şi, odată ce vedeam tainele 
lui Dumnezeu, nu mai voiam nimic altceva. Atunci când se revarsă, 
părinte Stareț, acea lumină dumnezeiască în inimă, o încălzeşte şi 
o luminează şi simți atâta dulceaţă şi desfătare, încât nu ia naştere 
şi nici nu mai încape altă dorință. Dar ce spun? Am uitat de mine. 
Iartă-mă, părintele meu, că îţi spun asemenea lucruri, tu eşti dască- 
lul meu şi cunoşti acestea mai bine decât mine.” Bătrânul-Calinic, 
de cum a auzit acestea, s-a minunat şi, cuprins de emoție, i-a spus 
părintelui rus: „Spune-mi, părinte, și alte lucruri asemenea, pentru 
“că Dumnezeu te-a învrednicit să vezi şi să cunoşti lucruri pe care 
mulți ar fi dorit să le vadă și nu le-au văzut!” Atunci, părintele Sera- 
pion i-a spus: „Un singur lucru mi-am dorit, părinte sfinte: dumne- 
zeiasca Împărtășanie. Vreau să mă împărtășesc cu Trupul și Sângele 
Stăpânului Hristos și de aceea am venit, ca să primesc dumnezeias- 
ca Împărtășanie și sfânta voastră rugăciune, pentru că sfârșitul mi 
se apropie și nu vreau să plec din lumea asta fără aceste merinde 
dumnezeieşti şi mântuitoare de suflet.” 

După cele ce mi-a spus ascetul rus, am săvârșit — în aceeași zi 
- dumnezeiasca Liturghie și s-a împărtășit cu Preacuratele și Prea- 
sfintele Taine. Am mâncat împreună puțini posmagi și legume şi 
a plecat iarăși în iubita lui Pustie. Aceasta a fost ultima dată când 
l-am văzut, deoarece, așa cum se pare, Domnul și iubitul Mire Stă- 
pân Hristos l-a luat în Împărăţia Cerurilor, spre a se bucura veşnic 
cau Dumnezeu dimpreună cu toți Sfinţii Săi. 


Sfârşit cuvios 


Nu a trecut mult timp, poate doi-trei ani, de la apariţia asce- 
tului rus, și Bătrânul-Calinic a căzut foarte greu bolnav la pat. 

Era luna iulie când s-a auzit vestea aceasta şi părinții, cunoscuți și 
necunoscuți, au alergat să-l vadă pe cel bolnav şi să ia binecuvânta- 
rea și rugăciunea sa. De aceeași boală suferise şi răposatul lui Stareţ, 
părintele Daniil, numai că boala aceluia a durat cincisprezece zile, în 
timp ce a Bătrânului-Calinic, fiindcă alcătuirea sa era foarte robus- 
tă, a ținut în jur de patruzeci de zile. Aşa că într-o zi, după Schim- 
barea la Faţă a Domnului, Bătrânul-Calinic a închis pentru totdeau- 
na ochii trupului şi, avându-i cu totul deschiși pe cei ai sufletului, 
de vreme ce a văzut de pe pământ „lumina taborică cea nezidită” 
a Domnului și Dumnezeului şi Mântuitorului nostru lisus Hristos, 
s-a învrednicit să vadă în vecii vecilor şi Slava Dumnezeirii celei 
mai presus de fire și în Trei Ipostasuri, a Tatălui şi a Fiului şi a Sfân- 
tului Duh, a Unuia și Singurului Dumnezeu și Făcător a toate, la 7 
august 1930. 

Cu puţine ceasuri înainte de a adormi pentru totdeauna, spre 
încredințarea vieții şi fericirii veşnice şi a bunătăţilor fără de sfâr- 
şit „pe care Dumnezeu le-a pregătit celor ce-L iubesc pe EI”, feri- 
citul Stareţ Calinic i-a văzut în vedenie pe Cuvioşii atoniți aştep- 
tându-l cu lumânări în mâini. Atunci fața i s-a umplut de străluci- 
re şi bucurie şi a strigat către ucenicul său: „Frate Daniil, du-te cu 
fratele tău în Domnul Hristodul să pregătiți biserica, pentru că au 
venit cuvioşii părinţi aghioriți să mă ia [de aici], fiindcă în toată via- 
ţa mea m-am rugat lor să-mi fie alături în ceasul de acum! Slăvit fie 
numele Domnului, Care a auzit glasul rugăciunii mele şi i-a trimis 
pe Sfinţii Părinţi!” Şi-a dat ultima suflare cu aceste cuvinte: „Îţi mul- 
țumesc, Dumnezeul meu, pentru că, deşi n-am făcut nimic vrednic 
de pomenire în viața aceasta ca să-mi arăt recunoştinţa, mor creştin 
ortodox!” 

Toţi părinţii aghioriţi au jelit moartea acestui cuvios părinte, 
pentru că toți care au avut fericirea să-l cunoască au păstrat în suflet 
şi după moartea lui vorbele şi sfaturile sale nemuritoare, ca mângâ- 
iere neîncetată şi sprijin duhovnicesc. 

Rătăcirea adusă de urmarea voii proprii este 
cumplită 


La Sihăstriile din Katunâkia, înspre mare, locuia un Stareţ vir- 
tuos împreună cu un ucenic de asemenea foarte evlavios, care la 
început a făcut ascultare, dar cu o mică doză de fățărnicie. Făţăr- 
nicia i-a adus o falsă smerenie şi, cu toate că la început, după cum 
am spus, s-a supus cu adevărat voii Stareţului şi duhovnicului său 
şi era blând şi liniştit, cu timpul însă, pentru că nu fusese sincer, a 
început să-şi facă într-ascuns voia. 

Aşa cum mi-au povestit părinții din această Pustie, nu-şi amin- 
teau numele Starețului său, dar îşi aminteau foarte bine că acest 
monah îl avea ca duhovnic pe părintele Grigorie, vestit şi sporit în 
virtute, care se retrăsese la Sfânta Ana Mică, la Coliba Adonmnirea 
Maicii Domnu lui, care se află în partea cea mai înaltă a Schitului. 

Monahilor ucenici și începători li se dă de către duhovnicul 
mărturisitor, după puterea fiecăruia, un canon de post şi rugăciune 
pe măsură. La început se rânduiesc, de obicei, cincizeci de metanii 
mari și șase comboshinia!. Luni, miercuri și vineri hrană uscată, adi- 
că o singură dată pe zi mâncare fără untdelemn sau grăsime. Dacă 
organismul rezistă, cu trecerea timpului, canonul de rugăciune și 
post se mărește. Se fac 100 de mătănii și comboshinia — 10 pe zi, şi de 
două ori pe săptămână hrană uscată sau post negru. 

Când monahul ajunge schimnic, mătăniile ajung la 300 și com- 
boshinia — 15 pe zi și în chip asemănător se petrece și cu postul. Rugă- 
ciunea pe care o face fratele singur este Canonul îndeobște-rânduit, 
care trebuie să se facă în afara celorlalte rugăciuni consacrate, care 
au loc în comun cu toți frații, adică în afară de rugăciunea vecer- 
niei, miezonopticii, utreniei, ceasurilor, dumnezeieştii Liturghii, 
obedniţei și pavecerniței, care se săvârșesc obligatoriu de toți frații, 
în afara situațiilor de boală, nevoie sau slujire — ascultare pe care o 
rânduieşte egumenul și duhovnicul. 

Așadar, în afară de acestea [de mai sus], care sunt înde- 
obște-rânduite şi pe care sfânta tradiție le urmează, tot ceea ce 


'KounooXoivi («6umog = nod, oxovi = funie, aţă) este şiragul împletit de mătănii, 
folosit la rostirea rugăciunii inimii; monahii folosesc şiraguri de 300 de noduri, prin 
urmare şase comboshinia înseamnă rostirea rugăciunii inimii de 1800 de ori (n. trad.). 

face monahul, fără îngăduința sau binecuvântarea Starețului sau 
a duhovnicului său, se socotește ca voie proprie', şi când se face pe 
ascuns se consideră, într-adevăr, un mare păcat. Acest ucenic, cu 
numele Spiridon, era de mulți ani la călugărie și la ascultare, iar la 
început urmase rânduiala părinților. Încet-încet, diavolul l-a amăgit 
și a început să țină pe ascuns mai multe posturi și să facă mai multe 
rugăciuni decât cele care îi fuseseră rânduite. 

De pe urma voii sale simţea înăuntrul său o satisfacție și a înce- 
put să creadă că el pune în aplicare o rânduială mai bună decât cea 
pe care o aveau părinții. Postea mai mult și astfel, pe nesimţite, fără 
să bage de seamă, a căzut în mândrie; avea o părere foarte bună 
despre sine, socotindu-i pe ceilalți mai jos decât el în virtute și în toa- 
te celelalte, gândind că nu-l ajungea în virtute nici măcar Starețul, 
iar pe duhovnicul său îl socotea, într-adevăr, îngust la minte, după 
cum el însuși le-a povestit părinților mai târziu, după pățania sa. 


O capcană iscusită 


Într-o noapte de ianuarie s-au auzit bătăi în uşa camerei sale la 
miezul nopții şi numai două cuvinte din „Pentru rugăciunile...”. 
Monahul Spiridon a deschis ușa și a văzut în faţa sa un Înger. De 
îndată ce l-a văzut, s-a tulburat într-atât, că nu știa ce să spună, şi 
cum îşi freca ochii, i s-a părut că Îngerul era cam roșu. 

Părelnicul înger nu i-a lăsat timp de gândire, ci a început de 
îndată cu laude și lingușiri: „Frate, Dumnezeu a primit rugăciunile 
și posturile tale asemenea tămâii și, pentru că este foarte mulțumit 
cu ceea ce faci din voia ta, m-a trimis să te iau cu mine ca să urcăm 
împreună pe culmile Atonului şi El Se va pogori dimpreună cu toți 
Sfinţii ca să 1 te închini, să primeşti curaj și putere ca să dobândeşti 
și mai mari și mai multe virtuți. Haide, să mergem, am poruncă 
să te iau deîndată, pentru că nu avem prea mult timp la îndemâ- 
nă. Stăpânul Hristos va fi pe tron ca să 1 te închini și îți va da mul- 
te harisme.” Monahul Spiridon, cu mintea tulburată de închipui- 
re și mândrie, nu s-a gândit să spună nici măcar o dată rugăciunea 
„Doamne, lisuse Hristoase, Fiul lui Dumnezeu, miluiește-mă!” sau 
să-și facă măcar o dată semnul crucii. Fără să bănuiască nimic rău, 


' Scil. împlinire a voii proprii (n. trad.). 

l-a urmat pe înger și au apucat-o pe drumul care duce pe culmile 
Atonului, de la Katunâkia, în miezul iernii. Drumul era acoperit de 
multă zăpadă, iar monahul se afunda adesea în omăt până la brâu. 
Se plângea că a obosit şi-i spunea părelnicului înger să se oprească 
un pic, dar acela îi răspundea: „Curaj, frate, nu ştii că faptele bune 
«se dobândesc prin trudă și efort»? Încă puţin și ajungem.” 

Monahul nostru când cădea, când se ridica. Cu mult chin şi tru- 
dă, au ajuns după trei ceasuri sus pe culme. 

Părelnicul înger, numai bucurie, îi spune monahului Spiridon: 
„la priveşte, ava, în direcţia aceea!” Monahul, ameţit de oboseală, 
s-a întors spre părţile de miazănoapte ale Atonului. În mijlocul unui 
mare disc rotund, care răspândea o lumină foarte roşie, asemenea 
focului, părea că stă pe tron Stăpânul Hristos în veşminte arhie- 
reşti, înconjurat de îngeri. Apoi vede venind sfinții valuri-valuri. 
Vedea cum veneau diferite cete de Îngeri, Apostoli, Cuvioşi, lerarhi 
şi Drepţi, bărbați şi femei, după cum sunt reprezentaţi în icoana 
Tuturor Sfinţilor. 


Descoperirea rătăcirii 


În faţa ierarhilor părea că vine Sfântul Spiridon. Părelnicul 
înger i-a spus monahului Spiridon cu un aer poruncitor: „Ce stai şi 
te uiţi ca un prost cu o privire, aşa, stranie? Nu-L vezi pe Stăpânul 
Hristos Care te aşteaptă? Du-te repede să 1 te închini!” 

Monahul Spiridon, sub stăpânirea închipuirii hrănite de mân- 
drie, s-a înfoiat mai ceva decât un păun. A făcut câţiva paşi, dar 
încet-încet a început să-l cuprindă îndoiala, ca şi cum ceva înăun- 
trul său îi spunea să se oprească. Ce să fi fost oare? Glasul conştiin- 
ței sau îngerul păzitor? Dintr-odată, părintele Spiridon a observat 
că Sfântul Spiridon, care mergea în frunte, avea pe cap un fes mare, 
a cărui înălțime ajungea la un metru. Ca ocrotitor al său, avea evla- 
vie şi respect pentru Sfântul Spiridon, şi pentru că, de obicei, icona- 
rii îl înfăţişează pe Sfântul Spiridon în icoane purtând un fes foar- 
te mic, faptul că Sfântul purta un fes atât de mare şi înalt i-a stârnit 
atenția părintelui Spiridon. Făcându-şi cruce, a spus cu glas tare: 
„Doamne miluieşte, să aibă Sfântul Spiridon un fes atât de mare, ce 
lucru curios!” 

De îndată ce a făcut semnul crucii, toate acele arătări au dispă- 
rut şi înşelăciunea satanei s-a făcut nevăzută, în timp ce el însuşi 
se găsea pe buza prăpastiei. Un picior i se afla afundat în zăpadă 
şi celălalt, pe care-l ridicase ca să păşească, se afla în gol. Dacă ar fi 
făcut numai jumătate de pas, ar fi căzut în hăul adânc de mai mult 
de o mie de metri. Dumnezeu însă S-a milostivit de el, fiindcă, în loc 
să cadă în faţă, s-a răsturnat pe spate şi a rămas acolo fără conşti- 
ință mai mult de trei ceasuri, din cauza fricii şi a spaimei pe care le 
încercase. Şi-a revenit abia când se luminase de zi de multă vreme, 
iar soarele îl încălzea [cu razele sale]. 


Dumnezeu Îşi iubeşte făpturile 


A luat-o pe drumul întoarcerii, cu dureri cumplite de picioa- 
re şi în tot trupul, tremurând de frică şi din cauza slăbiciunii prici- 
nuite de postul excesiv. Chinuit cum era, a făcut douăsprezece cea- 
suri ca să coboare de pe vârful Atonului. Cu multă trudă a ajuns la 
Sihăstrie, a bătut la uşa Starețului, pe care l-a găsit rugându-se cu 
lacrimi în ochi şi mijlocind pentru el la Dumnezeu. La întrebarea ce 
s-a întâmplat cu el, părintele Spiridon a căzut la picioarele Starețu- 
lui şi i-a povestit în amănunt pățania lui îngrozitoare şi înşelăciunea 
lucrată de demoni. 

Starețul său, un om simplu şi îmbunătățit duhovniceşte, a cău- 
tat să afle pricina pentru toate acestea. Când a aflat de „voile” ascun- 
se, de rugăciunile, postul şi metaniile sale, i-a dat o epitimie şi un 
canon auster şi apoi l-a trimis la duhovnicul său, părintele Grigore. 
Părintele Grigore, pentru că părintele Spiridon a crezut în închipu- 
irile satanei şi fără să-şi întrebe Starețul şi fără să-şi facă, cel puțin, 
semnul crucii, a plecat în necunoscut, i-a dat ca epitimie să nu se 
împărtăşească trei ani cu Preacuratele Taine, cu Trupul şi Sângele 
Domnului nostru lisus Hristos. De asemenea, nu i-a îngăduit să ia 
parte la rugăciunea comună şi a rânduit pentru postirile în ascuns, 
după voia sa, să consume zilnic, în chip obligatoriu, mâncare cu 
untdelemn. Şi pentru a-i zdrobi cugetul, l-a trimis la Mănăstirea 
chinovială Dionisiu, care era una dintre cele mai austere Mănăstiri, 
să spele vasele la bucătăria chinoviei şi să spună rugăciunea: „Milu- 
ieşte-mă, Dumnezeule, pe mine, spurcatul!” 

A rămas la Mănăstirea Dionisiu sub acest canon vreme de trei 
ani, iar apoi s-a întors pocăit şi îndreptat la starețul său, care l-a pri- 
mit cu bucurie. Fratele Spiridon povestea pățania sa tuturor părin- 
ţilor, pe care-i ruga să nu-l uite în rugăciunile lor. Pe toată durata 
vieții sale, lacrimile n-au încetat să-i curgă din ochi. 

Aşadar, pentru ascultarea aceasta, urmând întocmai canonul 
Starețului şi duhovnicului său, Dumnezeu l-a învrednicit să dobân- 
dească adevărata smerenie şi, printr-o pocăință continuă şi mărtu- 
risire sinceră, să se desăvârşească, ajungând pildă de bun ucenic şi 
monah desăvârşit. 


Dumnezeu nu primeşte cele săvârşite din voia 
proprie ca virtuţi 


La puţini ani după această întâmplare, la una dintre Colibele 
de nevoitori sihaştri din Katunâkia, se nevoia un ieromonah ca uce- 
nic al părintelui Serafim, un Stareţ foarte evlavios şi plin de discer- 
nământ duhovnicesc. Acest ucenic, tânăr preot pe atunci şi cu mul- 
tă râvnă şi evlavie față de îndatoririle sale duhovniceşti, mânat de 
diavolul urâtor al binelui, ținea posturi şi făcea rugăciuni într-as- 
cuns, fără acordul şi aprobarea Starețului. A petrecut mulţi ani în 
această evlavie pervertită de voia proprie, fapt care i-a adus o sme- 
renie falsă, în timp ce în ochii celorlalți părea bun şi fără de răutate. 
Într-o seară, pe la miezul nopții, pe când îşi făcea rugăciunea sa tăi- 
„_ nuită, vede coborându-se dintr-un colţ al Chiliei, de sub acoperiş, 
un înger de un roşu aprins, care semăna cu focul (satana ia chip de 
înger, dar ceea ce-l deosebeşte de un înger adevărat este faptul că 
se arată roşu ca focul şi aduce în sufletul celui care-l vede tulbura- 
re şi spaimă) şi, după ce a coborât ca din cer, fără a părea că se ţine 
de ceva, totuşi ca să coboare de pe tavanul Chiliei fratelui se ţinea 
de bârnele lui pe care le au în zona respectivă casele şi Colibele de 
demult; aşadar, părelnicul înger se ținea ca să nu cadă în gol. 

Ieromonahul, cum l-a văzut, s-a speriat şi a început cu mâna 
dreaptă să facă semnul crucii în aer şi să strige: „Să te certe Domnul 
pe tine, diavole, pleacă din Chilia mea, blestematule!” Însă părelni- 

cul înger nu pleca, ci într-un mod linguşitor i-a spus: „Frate, să nu 
te stânjenească prezența mea, pentru că Dumnezeu m-a trimis să-ți 
spun că au fost primite rugăciunile şi postul tău, I-ai adus multă 
mulțumire în acest fel şi îți va da [în schimb) multe haruri.” lero- 
monahul, după toate acestea, s-a lăsat înduplecat şi a început să 
prindă curaj, dar arătarea „îngerească” s-a făcut nevăzută, fiindcă 
acela continua să facă semnul crucii în aer. Fără să spună nimănui 
nimic, dar şi fără să nesocotească cele auzite, a început să se încrea- 
dă cu totul în cuvintele măgulitoare ale satanei, din cauza egoismu- 
lui care-şi făcuse loc în sinea sa. 

N-au trecut nici măcar cincisprezece zile şi, fiindcă nu a mărtu- 
risit nimănui capcana satanică, demonul a ridicat împotriva sa răz- 
boiul cărnii într-un chip foarte puternic, astfel că nu şi-a mai aflat 
liniştea nici ziua, nici noaptea, vreme de patruzeci de zile. Atunci 
s-a hotărât să se spovedească Starețului şi duhovnicului său, părin- 
tele Simeon. Părintele Simeon, care era bun şi dobândise darul deo- 
sebirii duhurilor, şi-a amintit de canonul [rânduit de Părinţi] pen- 
tru ascunderea acestor lucruri şi i-a dat următoarea pedeapsă seve- 
ră: la început i-a cerut să arate umilinţă în faţa tuturor părinților şi 
să accepte că este cel mai păcătos om de pe pământ. Totodată, de 
acum încolo nu va mai face nimic fără înştiințarea şi încuviințarea 
din partea Stareţului şi a duhovnicului, nu va face nici o rugăciu- 
ne în afară de cea rânduită şi nici nu va liturghisi ca preot pentru o 
vreme îndelungată. 

Astfel, după ce s-a spovedit şi a cerut cu umilinţă iertare de la 
Dumnezeu şi de la oameni, a început să se retragă şi războiul tru- 
pesc, hrănit mai ales de iubirea de sine, hrana îmbelşugată şi închi- 
puirile gândurilor şi lucrurilor murdare, şi, după caz, omul ajunge 
victimă sau învingător, fiind încununat de Stăpânul Hristos, Dătă- 
torul de biruință, Care ne răsplăteşte faptele noastre bune şi pedep- 
seşte lucrările noastre rele şi întunecate. 

Oamenilor care stăruie în voia lor, Preabunul Dumnezeu îngă- 
duie să li se întâmple acestea şi altele asemănătoare acestora, pen- 
tru că vrea să ne mântuiască pe orice cale, ca să ne primească nepă- 
taţi şi curați întru Împărăţia Cerurilor. Aşa s-a petrecut şi cu iero- 
monahul nostru, care a avut de suferit acestea prin îngăduinţa lui 
Dumnezeu, spre pilduirea şi prevenirea noastră. 

Mai sus de Sihăstriile de la Katunâkia, într-o Peşteră, sub o stân- 
Că şi într-un loc greu de ajuns, unde nu există nici drum şi nici căra- 
re pe care să poți merge, trăia într-o nevoință aspră, într-o adevărată 
lepădare de sine şi în tot felul de lipsuri, monahul Efrem, cel numit 
„sărman”', care se trăgea dintr-unul din satele Tesalonicului. 

Din relatările scumpului meu arhimandrit Andrei, fostul egu- 
men al Mănăstirii Pavel, care se nevoia pe atunci, de puţină vre- 
me, în Pustia Sfântului Vasile şi în preajma Starețului Gherasim 
Menâghia, monahul Efrem, fiindcă în anul acela fusese izolat din 
cauza marilor căderi de zăpadă, a ajuns fără pesmeţi şi fără nici 
o altă hrană pentru mai mult de o săptămână, rămânând cu totul 
nemâncat. 

Astfel, într-o seară, când soarele stătea să apună, a deschis uşa 
să iasă din Peşteră. Pe neaşteptate, vede în fața sa un om în haine de 
lume şi cu un sac mare în spate. 

Omul acela i-a spus: „Părinte, vreau să mă duc în Kerasiâ, dar 
pentru că a căzut multă zăpadă şi a început să se întunece, pot să-mi 
las sacul aici şi să-l duc mâine la destinație?” 

Monahul Efrem, mirat de acel străin care ajunsese cu o aseme- 
nea încărcătură acolo, unde nu exista drum, l-a întrebat: „Cum ai 
ajuns până aici, fratele meu? Haide înăuntru să te încălzeşti la bru- 
ma mea de foc. Lasă-ţi aici încărcătura şi, când vrei, vino s-o iei.” 

Străinul, sub pretextul că se grăbeşte să ajungă la Sfântul Pavel, 
nu a dorit să intre înăuntru, ci şi-a lăsat încărcătura şi a plecat gră- 
bit sau, mai degrabă, a dispărut. Părintele Efrem s-a trezit atunci ca 
dintr-un vis, având în fața sa numai sacul. 

S-a uitat în dreapta, în stânga, dar n-a văzut vreo urmă pe zăpa- 
dă, venind sau îndepărtându-se de Peşteră. Atunci a înțeles că este 
vorba de ceva mai presus de fire, de o minune a Proniei dumneze- 
ieşti. A deschis sacul şi l-a găsit plin de pesmeţi şi alte alimente, care 
au ținut până ce a trecut acea iarnă grea şi vremea s-a schimbat. 

Bătrânul-Efrem, cu lacrimi în ochi şi cu bucurie duhovnicească, 
a dat slavă şi a mulțumit Preabunului Dumnezeu şi Maicii Dom- 
nului care, prin Pronia dumnezeiască, se îngrijeşte de fiii ei. După 

aceasta, credința sa în Pronia dumnezeiască şi în grija aparte arăta- 
tă de Maica Domnului i-a crescut şi mai mult, rămânând în Peştera 
aceea până la sfârşitul vieţii şi nevoindu-se împotriva demonului 
iubirii de sine, care întinde multe capcane, şi a celorlalte patimi. 

Când trupul i-a slăbit şi s-a şubrezit cu totul, Sinaxa Bătrânilor 
şi monahii de la Mănăstirea Sfântului Pavel, care în vremea ocupa- 
ției germane îi hrăneau şi îi întrețineau pe toți părinţii din Pustie, de 
la Nea Skiti până la Sfântul Vasile, cu diferite alimente şi zarzava- 
turi, i-au propus Bătrânului-Efrem să-l ia la Mănăstirea lor, pentru 
a-i purta de grijă, dar el nu a primit şi i-a rugat, cu multă smerenie, 
să-l lase să-şi încheie petrecerea sa pământească acolo. 

Astfel, prin moartea sa cuvioasă, sihastrul Efrem şi-a dat sufle- 
tul în mâinile Dumnezeului celui Viu în anul 1962, pentru a se bucu- 
ra în preajma Domnului în veci de veci nesfârşiți. 


harulia 


Bătrânul-Partenie 


Bătrânul-Partenie se trăgea dintr-o familie nobilă a țarilor ruşi 
şi, la vârsta de 18 ani, s-a făcut monah la Chilia Sfântul Nicolae 
Burazeri. S-a nevoit întru ascultare, smerenie şi zdrobirea cugetu- 
lui propriu, pe care le învaţă viața de chinovie, dar dorul pentru 
aflarea isihiei depline l-a îndemnat să plece de la Chilia sa şi să se 
ducă la Karulia, unde a arătat lepădare de sine şi dragoste pentru 
toți părinţii sihaştri de acolo, pe care îi vedea ca îngeri sfinți în trup 
ai lui Dumnezeu. 

În general, îi ajuta pe toți şi nu lăsa pe nimeni să intre în Chi- 
lia sa, ca să ascundă că dormea în Peşteră pe pământ şi niciodată în 
pat. Avea o înfăţişare biblică, impunea respect şi era îndeajuns să-i 
vezi chipul ca să-ți dai seama de originea sa nobilă. 

Şiragul de mătănii din mâini şi rugăciunea de pe buze nu-i lip- 
seau niciodată. Şi numai când îl vedeai simţeai teamă amestecată cu 
admirație. Tuturor le inspira respect şi toți îl iubeau. Însă din cauza 
multei nevoinţe nu a dus-o mult. L-a chemat Domnul în cămările 
cereşti, spre a se bucura pururi dimpreună cu veşnicul Dumnezeu, 
cu Tatăl şi cu Fiul şi cu Duhul Sfânt. 


Bătrânul-Zosima care îinpletea coşuri 


Un alt vrednic de luat în seamă şi plin de virtuţi a fost Bătrâ- 
nul-Zosima, un mare ofițer din armata rusă, care după căderea regi- 

mului țarist a vizitat Mănăstirea Sfântul Pantelimon şi s-a închinat 
la Schitul Sfântului Andrei, aşa-numitul „Serai”, şi la Schitul Profe- 
tului Ilie (Schituri înălțate şi locuite de monahi ruşi), dar nu a rămas 
la nici unul dintre acestea, ci duhul lui şi-a aflat odihna în locurile 
abrupte şi stâncoase de la Karulia. 

Ca să nu ajungă o povară pentru nimeni, a învățat să împleteas- 
că coşuri. Aceasta era rucodelia sa, cu care îşi câştiga cele necesare 
traiului. Avea întotdeauna rugăciunea pe buze, asemenea tuturor 
monahilor, şi pomenirea morții pururea înaintea ochilor, mai ales 
după câte văzuse şi trăise în anii revoluţiei şi războiului din patria 
sa. Era iubit de toți şi, la o vârstă înaintată, l-a luat Atotbunul Dum- 
nezeu în Împărăţia Cerurilor. 


Stamate Tâlharul 


Acest tâlhar a săvârşit nenumărate hoţii în zona Peninsulei 
Chalcidice, ajungând, după cum se pare, să facă prădăciuni chiar şi 
în Sfântul Munte. 

Într-o zi s-a hotărât să prade împreună cu doi tineri una dintre 
Chiliile care se află la o oarece distanță mai mare de Kary6s, fiind 
mai izolată de celelalte Chilii. Această foarte veche Chilie aparți- 
ne de Mănăstirea Pantocrator şi are o biserică închinată Sfântului 
Gheorghe Faneromenos!. După cum mi-a povestit părintele Ioachim, 
starețul meu, şi mi-au întărit şi cei din obştea fraților Danielei, care 
şi ei au auzit această întâmplare de la Bătrânii lor, iar aceia de la 
străbunul lor, Bătrânul-Daniil cel dintâi, acel tâlhar, în urmă cu 
două sute de ani, s-a dus să jefuiască Chilia, care avea renumele 
uneia dintre cele mai bogate Chilii din Karyss. 

Aşa cum este cunoscut, în anii robiei turceşti, toți munții țării 
noastre erau plini de hoţi şi bande de tâlhari. Aceşti tâlhari au stat 
la pândă şi au aflat că la Chilia aceasta locuiau doi bătrânei nepu- 
tincioşi, care aveau mulți bani. Aceasta i-a făcut pe tâlhari să nu 
mai stea mult pe gânduri. La miezul nopții s-au dus la Chilie şi au 
bătut în poartă. S-a auzit o voce întrebând cine este şi ce vrea la cea- 


1Cel ce s-a arătat (n, trad.). 

sul acela. Tâlharii n-au răspuns, dar au continuat să bată în poartă. 
La un moment dat, capul lor, Stamate, a spus pe un ton poruncitor: 
„Deschideţi poarta! Suntem străini şi vrem găzduire!” 

Un tânăr le-a deschis şi i-a întrebat cu ce treabă au venit la Chi- 
lie. Aceia, înarmați cum erau, i-au spus că au nevoie să vorbească 
cu Starețul. S-au mirat însă că la Chilia aceasta au văzut un tânăr, 
deoarece ştiau că acolo nu locuiesc decât doi bătrâni bolnavi. Acesta 
i-a condus la casa de oaspeţi, la „„Arhondaric”, şi le-a spus: „„Aştep- 
taţi aici până îl chem pe Stareţ.” 


Sfântul Gheorghe face minuni 


Tâlharii s-au aşezat să-l aştepte pe Stareţ. A trecut un ceas, au tre- 
cut două, dar Starețul şi nici altcineva nu părea să se arate; în toată 
casa domneau o linişte şi o tăcere absolute. Atunci tâlharii, pierzân- 
du-şi răbdarea, au încercat să se ridice ca să se apuce de prădat, aşa 
cum hotărâseră de la început, şi să ia tot ceea ce era de preț, dela bani 
până la candelele de argint şi orice altceva ar mai fi găsit. Au încercat, 
aşadar, să se ridice, dar nu au putut să se clintească nici la stânga, nici 
la dreapta, nici mâinile şi nici picioarele nu puteau să şi le mişte. Ca şi 
cum ar fi fost legaţi în cătuşe, nu puteau să se urnească din loc. 

Atunci tâlharii înarmaţi au început să strige şi să ceară ajutor 
de la Bătrânii neputincioşi şi bolnavi. Din cauza strigătelor, Bătrâ- 
nii au sărit speriați din somn, au alergat într-acolo unde se auzeau 
strigătele şi, când colo, ce să vadă?!? Tâlharii, deşi păreau liberi, nu 
puteau să facă nici o mişcare. Bătrânii i-au întrebat: „Cine sunteţi? 
Ce căutaţi aici? De ce aţi venit, cum ați intrat în casa noastră? Cine 
v-a deschis poarta şi v-a lăsat înăuntru?” 

La început tâlharii țipau, amenințau: „O să vă junghiem ca pe 
nişte capre, ne-aţi făcut vrăji ca să nu ne putem mişca, dezlegaţi-ne, 
dacă vreți să vă fie bine! De ce ne-aţi legat? Noi suntem oameni 
buni, n-am venit să vă facem rău.” 

În sfârşit, când au înţeles că erau mai neputincioşi decât acei 
bătrânei şi nu aveau nici o putere, au început să plângă şi să-i roa- 
ge să-i dezlege. 

Părinţii, pe un ton calm şi liniştit, i-au întrebat: „Cum ați ajuns, 
fraților, în casa noastră? Cine v-a dat drumul şi ce vreți de la noi?” 

Tâlharii le-au vorbit cu lacrimi despre răul ce căzuse asupra lor. 
„Părinților, un tânăr ne-a deschis poarta, ne-a spus să ne aşezăm 
aici şi să aşteptăm până veţi veni voi.” 

Stareţii, înțelegând că a avut loco minune, au alergat la biserică, 
au luat icoana Sfântului Mare Mucenic Gheorghe şi le-au arătat-o 
tâlharilor. Atunci aceia, văzând icoana, au spus înfricoşaţi într-un 
glas: „Da, el este cel ce ne-a deschis!” şi deîndată pocăindu-se, au 
sărit de la locurile lor, au căzut la pământ şi s-au închinat icoanei 
Sfântului Gheorghe, strigând cu bucurie: „El e cel ce ni s-a arătat şi 
care acum ne-a eliberat din legăturile noastre nevăzute!” S-au pocă- 
it pentru faptele lor, au făcut multe daruri acestei Chilii, printre care 
şi o icoană a Sfântului Gheorghe, care de atunci a luat numele de 
Sfântul Gheorghe Faneromenos — adică „cel ce s-a arătat”. 

Acest tâlhar, după marea minune petrecută cu el şi, aşa cum 
ne-a adeverit şi obştea Danielcilor, pocăindu-se, a părăsit îndelet- 
nicirea de tâlhar şi s-a dus la Karulia. Acolo a zidit o mică Colibă 
cu o bisericuţă închinată Sfântului Gheorghe şi s-a făcut monah cu 
numele de Stamate. Se spune că el ar fi primul care s-a sălăşluit la 
Karulia. Şi-a aflat în Pustia aceasta liniştea şi pacea sufletului şi şi-a 
petrecut restul vieţii sale într-o pocăință sinceră şi frângere a ini- 
mii, mărturisindu-şi zilnic păcatele. A sporit atât de mult în viața 
duhovnicească, încât monahul lavriot, apoi Mitropolit de Korytsa! 
şi profesor universitar la Universitatea din Atena, Evloghie Kuri- 
las, aşa cum a scris Stareţului Daniil Katunakistul, a găsit în actele 
Mănăstirii Lavra că „Bătrânul Stamate, fost tâlhar, a avut parte de 
un sfârşit cuvios la Karulia şi a fost un monah sfânt”! 


Bătrânul-Filaret 


Din istorisirile părintelui Daniil de la obştea Danieleilor, Bătrâ- 
nul-Filaret a fost unul din mai-marii Mănăstirii Stavronichita. Dar a 
plecat de aici, pentru că pe vremea aceea era o Mănăstire idioritmi- 
că şi viața părinţilor acestei obşti nu era cea la care se gândea părin- 
tele Filaret. A plecat ca să afle mai multă isihie şi pace sufletească, 


! Astăzi localitatea albaneză Korgă (n. trad.). 

ca să atingă liniştirea deplină a minţii şi să se dedice acelui lucru pe 
care-l dorea sufletul său: rugăciunea minţii. Aşadar, a plecat în Pus- 
tie, la Karulia, şi a rămas la o Colibă izolată. 

Avea o educație deosebită, pentru că a intrat în Mănăstire la 
maturitate, alegând conştient monahismul şi renunțând la viața 
conjugală, care are parte de multe griji şi nelinişti şi de multe ori 
îndepărtează de Dumnezeu. 

Era înfrânat, liniştit şi vorbea puţin; se ruga neîncetat şi studia 
neobosit Sfânta Scriptură, scrierile Sfinţilor Părinţi, învățăturile şi 
dumnezeieştile înțelesuri ale vieţii Domnului nostru lisus Hristos. 
Zi şi noapte cugeta la mărimea iubirii lui Dumnezeu şi a Tatălui 
față de omul apostat şi nerecunoscător, care de dragul lui L-a jert- 
fit pe Fiul Unul-Născut, Cel ce a primit de bunăvoie, în dumneze- 
iasca iconomie a Întrupării Sale, să Se aducă jertfă, pentru a mântui 
neamul omenesc din robia păcatului. A adus în faţa lui într-un chip 
viu pogorârea desăvârşită, smerenia fără margini, patimile înfrico- 
şătoare, ocările şi groaznicele suferințe, pe care Fiul cel Unul-Năs- 
cut şi Cuvântul lui Dumnezeu le-a îndurat ca om desăvârşit, şi iubi- 
rea pe care a arătat-o, o arată şi o va arăta omului nerecunoscător, 
răufăcător şi ucigaş. Se minuna de măreţia, slava, bucuria şi pacea 
minţii pe care le-a insuflat Domnul nostru lisus Hristos în inima 
omului, după Învierea Lui slăvită cea de-a treia zi, când S-a arătat 
ucenicilor şi Sfinților Săi Apostoli şi le-a spus: „Pace vouă, pacea 
Mea o dau vouă” (In. 14, 27) şi „Luaţi Duh Sfânt, cărora veți ierta 
păcatele, le vor fi iertate şi cărora le veţi ține, vor fi ţinute” (In. 20, 
23). Aşa a pregătit sălaşul Paracletului, începător de taine, curățitor 
şi sfințitor, al Sfântului Duh şi al Dumnezeului tuturor, după cum 
El Însuşi a spus: „„Dar Mângâ:ietorul, Duhul Sfânt, pe Care-L va tri- 
mite Tatăl, în numele Meu, Acela vă va învăţa toate şi vă va aduce 
aminte despre toate cele ce v-am spus Eu” (In. 14, 26). 

Meditând şi gândindu-se ziua şi noaptea la acestea, Filaret 
socotea că omul este sălaşul ideal al Preabunului, în Trei sori şi Trei 
Ipostasuri, Dumnezeu, al Tatălui şi al Fiului şi al Sfântului Duh, 
după cum EL Însuşi spune în Sfânta Scriptură: „Dacă Mă iubeşte 
cineva, va păzi cuvântul Meu, şi Tatăl Meu îl va iubi, şi vom veni la 
el şi vom face locaş la el” (In. 14, 23). 

Cu inima înaripată de aceste cugetări duhovniceşti şi de alte- 
le asemănătoare lor şi cu flacăra aprinsă a iubirii dumnezeieşti, se 
afierosea cu tot sufletul rugăciunii minţii şi în inimă i se revărsa 
dragostea pentru toți fraţii, toți oamenii şi întreaga lume, văzută şi 
nevăzută. Mânat de aceste simțăminte, dornic de a-i ajuta şi sluji 
pe dimpreună-nevoitorii săi concret, cu fapta, planta pe nişte porți- 
uni aride amenajate de el însuşi! cartofi, care, din cauza lipsei apei, 
se făceau mici şi piperniciți, dar foarte buni la gust. Îi dădea pe toți 
nevoitorilor din jur, zicând că în anul acela Dumnezeu i-a binecu- 
vântat şi s-au făcut mulți şi, drept urmare, nu putea să-i mănânce el 
singur pe toți, în timp ce pentru sine nu păstra nici măcar unul. Voia 
ca de pe urma trudei sale să se înfrupte toți, ca să aibă şi el parte de 
răsplată, urmându-l pe Apostolul Pavel, care spunea: „Voi înşivă 
ştiţi că mâinile acestea au lucrat pentru trebuințele mele şi ale celor 
ce erau cu mine... căci ostenindu-vă astfel, trebuie să ajutați pe cei 
slabi... mai fericit este a da decât a lua” (F.A. 20, 34-35). La fel făcea 
şi cu legumele, cu ridichea, cu lăptuca, le împărțea pe toate câte se 
făceau părinților, pe când el mânca cele mai aspre ierburi, pe care 
le fierbea, le amesteca cu tărâţe şi alcătuiau mâncarea desăvârşită 
pentru el. Ca să se pedepsească, nu purta niciodată papuci sau alt 
fel de încălțări, ci în locurile acelea prăpăstioase şi greu de străbătut 
ale Sfântului Munte mergea cu picioarele goale, fără nici o încălță- 
minte. Iar picioarele sale, lovite de atâtea ori de pietre şi din cauza 
căldurii dogorâtoare pe timpul verii în acele locuri, se înăspriseră şi 
ajunseseră asemenea unei carapace de broască țestoasă. 

Astfel, trecea pe la toți pustnicii, le împărțea legume, cartofi şi 
pesmeții pe care îi primea de la Mănăstirile din apropiere şi spu- 
nea: „Părinţi şi frați, mâncaţi din binecuvântarea şi darurile pe care 
ni le-a adus Dumnezeu în acest an!” Adeseori, pentru ca ceilalți să 
creadă că nu e cu minţile întregi, spunea multe şi diferite lucruri fără 
sens. Şi le spunea cu atâta firesc, încât mulți îl socoteau nebun sau 
neghiob. Dar el se bucura şi simțea o mare încântare că numeroşi 
fraţi îl credeau într-adevăr cu minţile rătăcite. Prin urmare, mulți îşi 
băteau joc de el, îl dispreţuiau sau chiar îl insultau. Alții încercau, 


!Suprafeţe înclinate, improprii pentru agricultură, amenajate artificial în vede- 
rea cultivării diferitelor plante şi legume (n. trad.). 

de asemenea, să vadă cu ce scop face toate acestea. Astfel, într-o zi, 
Starețul Danielcilor, monahul Gherontie, unul dintre monahii cei 
mai încercați şi sporiţi duhovniceşte, bun iconar şi psalt desăvârşit, 
i-a spus Bătrânului-Filaret cu multă seriozitate: „Frate Filaret, iar- 
tă-mă, dar eşti prefăcut şi mincinos, umbli desculț şi faci pe sfântul 
cu noi. Vrei ca în felul acesta să-i impresionezi pe oameni, ca să te 
laude şi să creadă că ai fi, care va să zică, om sfânt. lar tu te încrezi în 
laudele lor, te laşi cuprins de înfumurare şi te umpli de mândrie şi 
vanitate. Bietul de tine, nu ştii că vei fi pedepsit pentru că faci aces- 
tea şi îi sminteşti pe frați?” 

Acestea i-a spus Bătrânul-Gherontie, de față cu monahul Dani- 
il cel tânăr, care mi-a zis, dându-mi toate asigurările, că l-a văzut pe 
Bătrânul-Filaret cum s-a pocăit chiar în clipa aceea şi şi-a cerut ier- 
tare. Şi pentru că a început să creadă că l-a smintit pe Bătrânul-Ghe- 
rontie, după aceea, ori de câte ori se ducea la Sihăstria Danieleilor, 
purta nişte papuci vechi şi foarte mari, pe care-i avea întotdeauna 
în desaga sa şi, când se apropia de casa lor, îi punea în picioare, ca 
să nu-i smintească pe frați. 

Mâncarea lui obişnuită era fructul de nopal!, care se află din 
belşug în zona Karulia, fiindcă se pare că au fost plantate acum foar- 
te mulți ani şi s-au înmulţit într-atât, încât au înțesat stâncile. Lua 
fructele, proaspete sau uscate, le zdrobea aşa cum erau, cu țepi...! 
Le amesteca cu tărâţe şi le mânca, uneori crude, alteori coapte. 

Avea multă evlavie la Preasfânta Născătoare de Dumnezeu şi, 
când îi pomenea numele, lacrimile îi curgeau din ochi ca dintr-un 
izvor. Când auzea cântări bisericeşti, mai ales „Cuvine-se cu adevă- 
rat...”, plângea şi inima i se umplea de bucurie şi veselie. 

tr-o zi, părintele Daniil i-a spus Bătrânului-Filaret: „Părinte 
Filaret, de multă vreme te urmăresc şi văd că atunci când psalmo- 
diem, în loc să te bucuri, ca noi toți, tu plângi. De ce? Ce anume te 
face să plângi?” Acesta, ezitând, i-a spus: „Când îi ascult pe frați 
psalmodiind, mintea mea se mută de la pământ la cer şi mi se pare 
că-i aud cântând pe Îngerii lui Dumnezeu. Atât de mult se veseleşte 
sufletul meu, încât, de bucurie, ochii mi se umplu de lacrimi. Alte- 
ori, simțindu-mi păcătoşenia, plâng, neputând cânta şi eu împreu- 


1Un soi de cactus, al cărui rod comestibil se mai numeşte şi „pară cu ţepi” (n. trad.). 


211 


PATERICUL SFÂNTULUI MUNTE 


nă cu îngerii aceştia pământeşti ai lui Dumnezeu. Şi atunci, lacri- 
mile curg şi mai bogat, fiindcă mă gândesc că dacă nu pot să cânt 
alături de aceşti frați aici pe pământ, atunci cum mă voi învrednici 
să-L slăvesc şi să cânt numele Domnului Dumnezeului nostru, dim- 
preună cu Cetele cereşti de Îngeri, eu, nevrednicul şi păcătosul? Şi 
de pe urma tuturor acestor gânduri ale mele, frate, ochii mei varsă 
totodată lacrimi de bucurie şi de întristare şi încep în sinea mea să 
slăvesc preacinstitul, preasfântul şi de mare cuviință nume al Dom- 
nului Dumnezeului nostru.” 


Spre apusul vieții sale 


După ce a depăşit vârsta de 80 de ani şi după o asceză aspră, 
Bătrânul-Filaret a slăbit trupeşte, dar în sufletul său cugetul şi râv- 
na pentru viața duhovnicească se întăreau şi creşteau, aşa cum spu- 
ne Apostolul Pavel: „Căci ştim că, dacă acest cort, locuința noastră 
pământească, se va strica, avem zidire de la Dumnezeu, casă nefă- 
cută de mână, în ceruri” ([] Cor. 5, 1) şi „duhul este osârduitor, dar 
trupul este neputincios” (ME. 26, 41). 

Simţind şi Bătrânul-Filaret că vremea plecării sale s-a apropiat, 
l-a rugat pe Starețul obştii Danieldilor, monahul Gherontie, să-i dea 
binecuvântarea şi să le îngăduie monahilor Gherontie şi Acachie să 
vină la Coliba sa din Pustie şi să-i cânte, spre slava lui Dumnezeu, 
câteva imne bisericeşti. 

Bătrânul-Gherontie, întrucât cunoştea starea duhovnicească a 
părintelui Filaret, le-a dat binecuvântarea acestor psalți cu voci deo- 
sebite, care, fiindcă-l iubeau şi aveau evlavie față de Bătrânul-Fila- 
ret, s-au dus cu bucurie la Coliba Stareţului Filaret de la Karulia şi 
i-au cântat cu simţire duhovnicească „Preasfântă Stăpână...”, „Aju- 
torului omenesc nu mă încredința...”, „Pe Părinţii din Athos...” şi 
alte frumoase cântări atonite, primind în schimb rugăciunea şi bine- 
cuvântarea sa. 

De bucurie, lacrimile curgeau din ochii Bătrânului-Filaret ca 
două izvoare. Îl slăvea pe Dumnezeu cu glas tare, îi mulțumea 
Preasfintei Maici a lui Hristos şi Născătoarei de Dumnezeu Maria 
şi, îngenunchind, a înălțat o rugăciune fierbinte Stăpânul ui Hristos: 
„Păzeşte, Dumnezeul meu, obştea fraţilor Danielei — aceşti îngeraşi 

ai Pustiei. Şi să-i acoperi, mă rog Ţie, Hristoase al meu, pe toți călu- 
gării care din dragoste pentru Tine, din iubire dumnezeiască, au 
lăsat lumea şi cele ale ei, au urât bunătățile mincinoase ale pămân- 
tului şi caută să se desfete de acele bunătăți făgăduite ale vieții veg- 
nice, despre care, prin gura Apostolului Tău Pavel, ne-ai spus că 
«Cele ce ochiul n-a văzut şi urechea n-a auzit, şi la inima omului nu 
s-au suit, pe acestea le-a gătit Dumnezeu celor ce-L iubesc pe El» 
(1 Cor. 1, 9). Pe aceşti călugări care au venit aici, în acest loc sfânt — 
în Sfântul Munte, dar şi pe toți cei care au cerut adăpost la limanul 
acesta care se numeşte «Grădina Maicii Domnului», prin puterea 
şi harul Tău, acoperă-i în fața rătăcirilor satanei. Dăruieşte trezvie 
minţii, curăţie şi neîntinare inimii şi mântuire sufletului lor şi între- 
gii lumi. Îţi mulţumesc, Dumnezeul meu!” 

Învățături 

După ce şi-a încheiat rugăciunea sa fierbinte, a început să înveţe 
despre vederile dumnezeieşti şi despre chezăşiile virtuții. Adică ne-a 
spus în ce chip şi mod putem să începem rugăciunea minții, în ce fel 
putem evita rătăcirile diavolului, care seamănă cu măiestrie zâzania 
iubirii de sine şi a mândriei în mintea şi inima celor care vor să se 
nevoiască, să sporească în această virtute dumnezeiască şi să intre 
în lupta duhovnicească, unde vor avea de înfruntat față către față pe 
diavolul. Vor întâlni, ne-a spus, multe greutăți, dar nu trebuie să-şi 
piardă curajul, ci să stăruie cu smerenie şi să spună neîncetat rugăciu- 
nea „Doamne, lisus Hristoase, Fiul lui Dumnezeu, miluieşte-mă!” 

„Dar, a continuat, copiii mei, luaţi aminte la cele ce vă voi spu- 
ne: să rostiți rugăciunea aceasta întreagă, şi nu aşa cum obişnuiesc 
să ospună unii, pe jumătate, de dragul conciziei, chipurile, să spună 
numai jumătate din ea. Aceasta, după Sfinţii Părinţi, este o rătăcire 
de neîngăduit, pentru că atunci când omitem «Fiul lui Dumnezeu», 
anulăm înțelesul teologic al acestei rugăciuni, care este în acelaşi 
timp simplă, dar plină de teologie, însumând întreaga Taină a Icono- 
miei Întrupării Fiului şi Cuvântului lui Dumnezeu, după cum spune 
şi Sfântul Nicodim Aghioritul. Şi trebuie să ştiţi că din acest punct 
începe rătăcirea diavolului pentru cei care se nevoiesc să dobândeas- 
Că rugăciunea dumnezeiască şi cerească, care se cuvine să fie una cu 

respirația noastră. lar când ne deprindem să o spunem corect de la 
început, mintea noastră se va curăța de orice pată lumească. Atunci 
mintea va intra în inima noastră, care la început va simţi constrân- 
gere, durere, îngreunarea respirației şi întristare. Dacă însă vom stă- 
rui în rostirea întreagă şi nu pe jumătate a rugăciunii, patimile şi 
neputințele umane, care îşi află neîncetat sălaş în inima noastră, se 
vor retrage. Dacă, în cele din urmă, inima se va curăţi, se va aprin- 
de lampa luminii dumnezeieşti, adică vor începe luminările cereşti 
şi se va ridica acolo tronul lui Dumnezeu. După ce se petrec toate 
acestea şi altele multe pe care voi înşivă le veți afla prin făptuire, vor 
veni descoperirile şi izbânzile tainice ale vieții duhovniceşti, pe care, 
dacă Atotbunul Dumnezeu vă va învrednici, le veți vedea voi înşivă, 
sub povățuirea harului Preasfântului Duh. Atunci veți înainta fără 
teamă, sporind şi crescând în adevărata viață duhovnicească, şi vi 
se vor descoperi tainele lui Dumnezeu, care ni se revelează şi pot fi 
cugetate cu mintea, dar nu şi exprimate în grai omenesc.” 


Profeţie 


Bătrânul a spus acestea şi multe altele, pe care n-am fost în sta- 
re să le reținem, pentru că erau revelații şi înțelesuri foarte înal- 
te pe care nu le înțelegeam prea bine, ci mai mult ne minunam, 
zicându-ne în sinea noastră: ce comoară duhovnicească se ascunde 
în acest „vas de lut”! Aşa cum a spus şi Apostolul Pavel: „Şi avem 
comoara aceasta — aSfântului Duh - în vase de lut” (11 Cor. 4, 7). La 
un moment dat ne-a spus: „lar acum, copiii mei, vă rog să cântați 
imnul național al Athosului şi imnul Preasfintei noastre: Cuvine-se cu 
adevărat.” Când i-am cântat şi acest imn, ne-a îmbrățişat, ne-a dat 
sărutarea „în Hristos” şi ne-a spus profetic: „Fraţii mei şi îngeraşii 
Preasfintei, n-am să vă mai văd niciodată cu ochii mei trupeşti, pen- 
tru că m-a chemat Domnul, cu mijlocirile Preasfintei şi ale Părinților 
Aghioriţi, să mă ia în sălaşurile cereşti.” 

Şi, după toate acestea, ne-a condus până la uşa de afară a Colibei 
sale de nevoinţă, iar în ziua următoare, când ne-am dus să-l vedem 
şi să luăm de la el rugăciunea şi binecuvântarea, plecase pentru tot- 
deauna dintre cele pământeşti. L-am găsit pe patul său de lemn, cu 
mâinile încrucişate şi cu ochii închişi, ca şi cum ar fi dormit firesc, 

dar sufletul său zburase la cele cereşti. A adormit somnul Fericiţilor 
cu acest sfârşit cuvios, după cum „a dorit şi poftit sufletul său după 
curțile Domnului”. 

După moartea sa am descoperit că sub patul de lemn Bătrâ- 
nul-Filaret avea un trunchi mare cioturos, pe care îşi îngăduia odih- 
na puţină a trupului său. Patul era întotdeauna aşternut şi singura 
dată când s-a întins în el a fost în ceasul morţii. Aceasta înseamnă 
„a dormi pe jos”! şi „chinuire a trupului'?. 


Incercarea de la vremea bătrâneţilor 


Cu puţini ani înainte de a pleca din această lume, un om rău- 
făcător a furat de la Bătrânul-Filaret tot ceea ce avea mai de preţ în 
Coliba sa, adică toate cărţile Sfinţilor Părinți pe care le avea în pose- 
sia sa şi le citea. Organele de poliţie l-au arestat pe hoţ cu cărţile în 
Tesalonic. 

Ca să se justifice în faţa poliției, hoțul a spus că a cumpărat căr- 
țile de la Bătrânul-Filaret, care locuieşte la Karilia. Poliţia l-a acuzat 
pe părintele Filaret, autosesizându-se, de comerț ilicit cu antichităţi, 
de vânzare de cărți socotite patrimoniu cu o valoare inestimabilă. 
Au venit citaţiile şi Bătrânul-Filaret a fost nevoit să se prezinte la 
tribunal ca acuzat. Frații Danielei au aflat de acest trist eveniment şi 
s-au îngrijit ca el să se îmbrace cu haine mai decente, să-şi schimbe 
hainele zdrențuroase şi cârpite, dar foarte curate pe care le purta. În 
sfârşit, unul dintre fraţii obştii l-a însoțit până la tribunalul din Salo- 
nic. S-a prezentat acolo, la tribunal, fără avocat. 

Infractorul îşi asigurase serviciile unui avocat foarte bun, care, 
în urma unui rechizitoriu redutabil, i-a convins pe judecători de 
pledoaria sa. Din nefericire, de multe ori justiția umană este dusă 
în eroare şi nu mai distinge binele de rău pentru a fi capabilă de 
o judecată dreaptă, motiv pentru care avem nenumărate judecăţi 
nedrepte şi erori de justiție. 

Un avocat evlavios, care urmărea cazul şi a înțeles jocul viclean 
al impostorului şi retorica neîntemeiată a avocatului acuzării care 


1 Xațuauxoiria, nevoință amintită adesea în literatura ascetică de Sfinţi, pre- 
cum Efrem Sirul sau loan Damaschin (Despre cele opt duhuri ale răutății, PG 95, 84A) 
(n. trad.). 

Cf, I Cor. 9, 27 (n. trad.) 


215 


PATERICUL. SFÂNTULUI MUNTE 


denatura adevărul cu bună ştiinţă, a preluat apărarea Bătrânu- 
lui-Filaret, fără recompensă, şi a pledat în favoarea sfântului şi prea- 
cuviosului Stareţ, care era atât de simplu şi binevoitor, încât, atunci 
când l-a auzit pe avocatul acesta pledând şi apărându-l, spunea cu 
admiraţie: „De unde le ştie, binecuvântatul, pe toate acestea? Numai 
cineva care are harul Duhului Sfânt poate să vorbească atât de fru- 
mos şi să înfățişeze lucrurile întocmai aşa cum s-au petrecut!” 

Atunci când președintele tribunalului l-a chemat pe Bătrâ- 
nul-Filaret să depună jurământul, acesta s-a ridicat de pe banca 
acuzaților, s-a apropiat de Sfânta Evanghelie, și-a făcut de trei ori 
semnul crucii și a sărutat-o cu evlavie. 

Atunci preşedintele i-a spus pe un ton sever că trebuie să pună 
mâna pe Evanghelie și să jure. La întrebarea Bătrânului-Filaret ce 
carte este aceea, preşedintele i-a spus că este Evanghelia pe care 
creştinii credincioși pun mâna și jură să dea chezășie pentru adevă- 
rul celor sustinute. 

Bătrânul-Filaret i-a spus domnului președinte: „Dacă aceasta, 
așa cum spuneţi, este Sfânta Evanghelie, atunci vă rog să deschideţi 
la capitolul al V-lea, versetul 34 din Evanghelia după Matei, și veți 
vedea că acolo spune chiar așa: «Eu însă vă spun: Să nu te juri nici- 
cum: nici pe cer, fiindcă este tronul lui Dumnezeu; nici pe pământ, 
fiindcă este aşternut al picioarelor Lui, nici pe Ierusalim, fiindcă 
este cetate a Marelui Împărat; nici pe capul tău să nu te juri, fiindcă 
tu nu poți să faci un singur fir de păr, alb sau negru» (ME. 5, 34-36).” 
Preşedintele i-a spus aprodului să deschidă Evanghelia, dar când 
au deschis-o au constatat că acea pagină cu pericopa respectivă din 
învățătura Domnului referitoare la jurământ lipsea, și atunci, au 
curaj, Bătrânul-Filaret i-a spus preşedintelui: „Domnule președinte, 
încercăm prin harul lui Dumnezeu să păzim cele pe care le-a rân- 
duit Evanghelia Stăpânului Hristos, ca niște creștini adevărați. Şi de 
vreme ce Hristos Însuși ne spune să nu ne jurăm, cum să încălcăm 
noi porunca lui Dumnezeu, spre a păzi «legile omenești» (ME. 15, 
9), poruncile voastre ce rânduiesc să se jure oamenii care socotesc 
că sunt creștini adevărați, cu toate că încalcă și nesocotesc aceas- 
tă poruncă a Sa? Îmi pare rău, domnule președinte, că vă numiți 
creștini, dar nu păziți poruncile lui Hristos.” 

Președintele și judecătorii s-au simţit insultaţi de cuvintele 
usturătoare ale adevărului pe care le-a rostit Bătrânul-Filaret şi pen- 
tru refuzul jurământului l-au condamnat la 9 luni de închisoare. 

Starețul a primit cu bucurie decizia de condamnare și era gata 
să se ducă la închisoare, dar auditoriul din tribunal, revoltat de deci- 
zia aceasta nedreaptă a tribunalului, care nu a vrut să-l pedepsească 
pe hoţ, ci l-a condamnat pe nedrept pe preacuviosul Stareţ, a făcut 
de îndată chetă, a plătit cauțiunea și Bătrânul, nedreptăţit de justiţia 
umană, dar biruitor, triumfător şi apărător al adevărului, s-a întors 
la Coliba lui de nevoinţă, la Karulia. 

Când a ajuns la Karulia, povesteşte părintele Daniil, l-am între- 
bat: „Cum ai petrecut, părinte, la Tesalonic? Cum ţi s-a părut lumea? 
Ce s-a întâmplat la tribunal?” 

Însă Bătrânul-Filaret, cu o față veselă şi cu zâmbetul pe buze, 
i-a spus: „Fraţii mei, toată lumea aleargă și se nevoiește pentru mân- 
tuirea sa, în afară de mine păcătosul.” N-a spus nimic altceva și s-a 
închis în sine. 


Virtuţile sale 


Vom aminti, ca o completare, o minune referitoare la Bătrâ- 
nul-Filaret, nevoitorul și pustnicul de la Chiliile de sihaştri de la 
Karulia, o minune pe care dumnezeiasca Pronie a împlinit-o pentru 
a-l face pe lucrătorul virtuţii să se îndepărteze de orice gând și gri- 
jă față de lucrurile materiale, care sunt întotdeauna obstacol în fața 
sporirii și intrării noastre în viața duhovnicească și, mai mult, alcă- 
tuiesc cea mai mare piedică în încercarea de a dobândi neîncetata și 
continua rugăciune a minții. 

Pentru ca Atotbunul Dumnezeu să elibereze inima Bătrânu- 
lui-Filaret de orice grijă de prisos şi să fie pentru noi o lecţie, potrivit 
căreia ar trebui să avem credinţă şi nădejde în Dumnezeu, dragoste 
şi respect față de aproapele nostru, s-a întâmplat următorul fapt: 

În anul 1935, Bătrânul-Filaret avea neapărată nevoie de două 
sute de drahme. Lucrul acesta pusese stăpânire pe gândurile şi ini- 
ma lui. Într-o zi părintele imnograf Gherasim de la Sfânta Ana Mică 
l-a văzut trecând foarte abătut pe la Coliba Cinstitului Înaintemer- 
gător şi l-a întrebat ce-l apasă. 

Bătrânul-Filaret i-a făcut cunoscută părintelui Gherasim pro- 
blema care-l frământa şi părintele Gherasim i-a dat două sute de 
drahme spunându-i: „Cuvioase părinte Filaret, ia banii ăştia de care 
ai trebuinţă şi nu e nevoie să mi-i dai înapoi, dar, dacă poți, fă o 
rugăciune la Preabunul Dumnezeu să ne miluiască.” 

Bătrânul-Filaret a luat banii şi, după ce i-a mulțumit părintelui 
Gherasim, s-a dus să înapoieze cele două sute de drahme, ca să-şi 
achite datoria. 

În ziua următoare Bătrânul-Filaret se îndrepta spre Schitul 
Sfânta Ana. Pe drum, după obiceiul monahilor, spunea neîntrerupt 
rugăciunea „Doamne, lisuse Hristoase, Fiul lui Dumnezeu, milu- 
ieşte-mă pe mine şi lumea Ta!” Aşa cum mergea, vede pe jos patru 
hârtii una lângă alta. Le-a luat în mână, le-a cercetat şi s-a mirat, 
pentru că nu păreau asemenea celorlalte hârtii. 

S-a întors la Sihăstria părintelui Gherasim de la Sfânta Ana 
Mică, i-a arătat hârtiile pe care le-a găsit şi l-a întrebat cu simpli- 
tatea ce-l caracteriza: „Ce hârtii sunt acestea, părinte Gherasime? 
Le-am găsit un pic mai jos, în timp ce mergeam la Sfânta Ana. Erau 
jos, răsfirate pe drum!” 

Părintele Gherasim i-a spus: „Acestea sunt patru hârtii de câte 
cincizeci de drahme pe care Dumnezeu ţi le-a trimis pentru nevo- 
ile tale.” Într-adevăr, aşa cum mi-a spus părintele Gherasim, erau 
patru bancnote noi-nouţe şi nefolosite de câte cincizeci de drahme. 
„Aş vrea, cuvioase părinte, a adăugat părintele Gherasim, să-mi 
împărtăşeşti ce spuneai şi la ce te gândeai când mergeai spre Sfânta 
Ana.” Părintele Filaret i-a spus: „Ce altceva, părinte Gherasim, să fi 
spus decât rugăciunea «Doamne, lisuse Hristoase...», însă din când 
în când gândul îmi fugea la cele două sute de drahme pe care mi 
le-ai dat şi mă gândeam cum să ţi le dau înapoi. Şi, pe când mă gân- 
deam la aceasta, am văzut la pământ aceste hârtii. la-le, te rog, să se 
elibereze mintea mea de gândul acesta şi datoria aceasta!” 

Părintele Gherasim s-a minunat de lucrările dumnezeieştii Pro- 
nii, L-a slăvit pe Preabunul Dumnezeu şi l-a rugat pe Starețul Fila- 
ret să păstreze banii trimişi lui de Dumnezeu şi să se roage Domnu- 
lui pentru mântuirea sufletului său. 


Sfântul Vasilg 


Sihăstriile vechiului Schit 


Acest Schit, după cum vom vedea mai departe în cartea de 
față, a fost întemeiat de anahoreţi de la foarte vechiul Schit Sfântul 
Vasile, care erau originari din Cezareea, patria Sfântului. În ultima 
vreme, când am locuit la Chiliile din Kerasiă, am cunoscut la Sihăs- 
triile de la Karulia, Katunâkia şi Sfântul Vasile, părinți cu duh asce- 
tic, înfrânați, smeriţi, sporiţi în nevoinţă, cu o desăvârşită lepădare 
de sine şi afierosiți studiului Sfintei Scripturi şi al scrierilor Sfinţi- 
lor Părinţi, a căror principală grijă în viaţă era cum să-şi curețe gră- 
dina inimii de gândurile viclene şi păcătoase. Iar când, cu ajutorul 
lui Dumnezeu, reuşeau să se desprindă de neputințele omeneşti, 
atunci mulți dintre ei înaintau crescând şi sporind duhovniceşte 
în rugăciunea minţii, ajungând pe culmile virtuții mai înalte şi la 
luminare dumnezeiască. 


„Sărmanul” Efrern — Efrem „,Sirul” 


În decursul călătoriei noastre duhovniceşti în partea de sus a 
zonei Katunâkia, am cunoscut [părinţi] sihaştri şi eremiţi virtuoşi, 
asemenea monahului Efrem, „sărmanul de el”. Acest binecuvân- 
tat monah, originar din Tesalia, s-a călugărit la maturitate, dar avea 
o conştiinţă creştină sporită şi cu dreaptă socotință, pentru că toate 
milosteniile şi ajutoarele pe care le primea de la Mănăstirile pe unde 
trecea, pesmet, orez, zahăr sau diferite soiuri de zarzavaturi, le ducea 

ca alimente altor eremiţi bolnavi sau în vârstă şi invalizi. Îi ajuta pe 
toți fără deosebire, cu o dragoste frățească creştină adevărată. 

Acest monah obişnuia să-şi plângă de milă şi, când îl întrebau: 
„Ce faci, părinte Efrem? Cum merge sporul duhovnicesc? Înain- 
tăm sau batem pasul pe loc la probele călugăriei?”, acesta răspun- 
dea mereu la fel: „Ce să fac, sărmanul de mine? Numai păcate fac, 
părinţilor.” Şi fiindcă întotdeauna dădea acelaşi răspuns, Starețul 
meu, care-l iubea asemenea oricăruia dintre fraţii nevoitori, ca să-l 
încerce dacă spunea aceasta dintr-o smerenie adevărată sau dintr-o 
simplă obişnuinţă, într-o zi, la o adunare de sărbătoare, după dum- 
nezeiasca Liturghie, când erau de față toți părinţii, în jur de trei- 
zeci de monahi şi preoți, la arhondaric, pentru tratația obişnuită!, 
l-a strigat în faţa tuturor pe părintele Efrem, care stătea stingher la 
intrarea în încăpere: „Haide şi tu, sărmanul de tine, înăuntru. De ce 
stai la uşă?”” Binecuvântatul a intrat înăuntru, dar de ruşine se făcu- 
se roşu cu totul. 

Într-o altă zi, părintele Efrem a venit la Chilia noastră în Kera- 
siă, unde ne vizita periodic, fiindcă ne iubea şi adeseori se sfătuia 
cu Starețul în privința unor chestiuni duhovniceşti dificile. Atunci 
Starețul meu l-a întrebat pe părintele Efrem: 

— Frate, cum ți s-a părut ieri că te-am strigat în faţa tuturor „săr- 
manul de tine”? 

— Ce să-ți spun, cinstite Stareţ Ioachim... Am simţit atâta ruşi- 
ne şi ofensă, încât mi-am muşcat limba ca să nu mă port şi să-ţi răs- 
pund urât. Dacă nu te-aş fi iubit şi respectat, cu siguranţă că te-aş 
fi ocărât. 

Iar Starețul Ioachim i-a răspuns: 

— Vezi, frate, cât de uşor se poate cineva ocări şi umili pe sine şi 
cât de greu şi de neiertat este să te ocărască şi să te insulte altcine- 
va? De aceea, dragul meu părinte Efrem, trebuie să fim gata şi să ne 
bucurăm când ne umilesc şi ne ocărăsc alţii, pentru că atunci avem 
parte de răsplată, când îndurăm cuvintele jignitoare ale celorlalți, 
fiind îndeajuns numai ca acestea să nu corespundă realității şi să nu 

'După terminarea dumnezeieştii Liturghii, în special în duminici şi sărbători, 
înainte de a merge la trapeză, se oferă tuturor celor prezenţi în arhondaricul Mănăs- 


tirii, Schitului, Colibei sau Chiliei respective o trataţie care conţine cafea, ceai, rachiu 
sau lichior, biscuiţi şi dulciuri (n. trad.). 

fie adevărate. Atunci, dacă le îndurăm de dragul lui Hristos, vom 
avea răsplată veşnică de la Stăpânul Hristos, Dătătorul de răsplată, 
aşa cum ne spune El Însuşi în Fericiri: „Fericiţi veţi fi voi când vă vor 
ocări şi vă vor prigoni şi vor zice tot cuvântul rău împotriva voastră, 
mințind din pricina Mea” (ME. 5, 11). 

Părintele Efrem a plecat de la Chilia noastră foarte recunoscător 
pentru pilda care-l învaţă pe monah să ajungă la smerenie, temeiul 
tuturor virtuţilor. Şi de atunci i-a rămas numele „sărmanul de el”, 
şi acela se simțea bucuros în sinea lui să audă acest lucru de la toți 
monahii. 

Aşa îl deosebeam pe părintele Efrem „sărmanul de el”, de un 
altul la fel de iubit frate monah al nostru Efrem, starețul lui Iosif 
Frankiskou, de la Sfântul Vasile, pe care, fiindcă era uscat şi slab la 
trup din cauza multei nevoinţe, dar puternic sufleteşte şi cu mult 
duh, îl numiserăm Efrem „Sirul”. Erau amândoi la fel de buni şi vir- 
tuoşi, veneau regulat la Chilia noastră şi îi aprovizionam cu diferite 
legume şi fructe. 

Monahi buni şi sporiţi în virtute la Sihăstria Sfântului Vasile au 
fost şi Bătrânul-Heruvim, Bătrânul-losif şi Bătrânul-Vartolomeu, care 
era şi preot, dimpreună cu obştea lor. Toţi aceştia se luptau pentru 
mântuirea sufletului şi, cu harul lui Dumnezeu, au ajuns pilde vii de 
virtute şi sporire duhovnicească, cu însemnate izbânzi în lupta pen- 
tru câştigarea rugăciunii minții; şi au lăsat, cei mai mulți dintre ei, 
urmaşi care se mai afierosesc cu totul cultivării rugăciunii ce pogoară 
mintea în inimă, prin rostirea neîncetată a ei, prin nevoinţa în smere- 
nia cea de Dumnezeu dăruită, în ascultare şi în tot felul de virtute. 


Bătrânul-Natanail 


Din istorisirile aceluiaşi preacuvios şi drag mie Stareț Damas- 
chin, la o xerokalyva din Pustia Sfântului Vasile se nevoia în asceză 
Bătrânul-Natanail, care avea doi monahi ucenici. Unul se numea 
Antonie, iar celălalt Atanasie. 

Aceşti ucenici, pentru că în zona în care se afla Coliba lor nu se 
putea cultiva nimic, nici măcar o mică grădină, nu puteau să-şi câş- 

tige cele necesare traiului. Nu aveau nici o rucodelie şi, prin urma- 
re, în cea mai mare parte a timpului erau plecaţi să muncească spre 
a supraviețui şi spre a aduna cele necesare pentru Starețul lor. Îi stă- 
pânea o oarecare nepăsare şi dispreț față de Starețul lor, încât o dată 
au trecut mai mult de şase luni până să se reîntoarcă la Coliba lor. 
În acea perioadă Starețul Natanail s-a îmbolnăvit şi, fiindcă nu era 
nimeni care să-i poarte de grijă, a venit un monah necunoscut, care 
l-a slujit cu toată râvna pe bolnavul Stareț. 

Bătrânul-Natanail, înzestrat cu harisma răbdării, smereniei şi 
a rugăciunii neîncetate, îl privea pe necunoscutul monah ca pe un 
Înger al Domnului. 

După o vreme, când și-au amintit ucenicii să se întoarcă la Coli- 
ba cea săracă şi au bătut la ușă și au intrat înăuntru, au văzut un 
monah străin care pleca. Atunci Bătrânul-Nathanail le-a spus: „Ar 
fi fost mai bine, fraților, dacă n-aţi fi venit, pentru că ați ajuns prici- 
na pentru care a plecat Îngerul Domnului, pe care El îl trimisese ca 
să-mi slujească.” 

De îndată ce a spus aceste cuvinte, Bătrânul-Natanail şi-a dat 
fericitul suflet, fără îndoială în mâinile Îngerului Domnului, care l-a 
slujit, şi ale Dumnezeului și Mântuitorului nostru lisus Hristos. 


Bătrânul-Isaia 


Bătrânul-lIsaia, care a rămas puţini ani la Schitul Sfântul Vasi- 
le și apoi a cumpărat Chilia Cinstitul Înainte-Mergător din Kerasiă, 
era cultivat, pentru că fusese student, vreme de doi ani, la Faculta- 
tea de Medicină. Pe vremea aceea (acum 60 de ani) în Sfântul Mun- 
te nu se aflau mulți monahi cu școală, așa cum, prin harul lui Dum- 
nezeu, sunt acum, adică absolvenţi ai Facultăților de teologie, litere, 
istorie, stomatologie, fizică, matematică, chimie, oameni de știință, 
şi de aceea în acea epocă cel care urmase chiar și pentru puţină vre- 
me cursuri la Universitate era socotit foarte instruit. 

Părintele Isaia, un mare nevoitor, înfrânat și îmbunătățit în vir- 
tute s-a afierosit rugăciunii minţii cu multă râvnă și prin lepăda- 
rea de sine, dar fără fericita ascultare față de vreun Stareţ. Însă o 

condiție necesară și esențială pentru dobândirea acestei virtuți a 
rugăciunii minţii este ascultarea de un stareț şi lepădarea de voia 
proprie, fiindcă fără acestea și fără spovedania sinceră este foarte 
dificil să sporeşti în această virtute duhovnicească. 

Astfel, după multă vreme, a început să scrie o carte, în care tra- 
ta diferite teme duhovnicești, dar se pare că amesteca, cum se va 
vedea în continuare din relatarea noastră, lucruri zelotiste, extre- 
miste şi fanatice — aşa cum mi s-a spus — cu râvna față de adevărata 
virtute. 

Din clipa în care s-a apucat de scrierea acestei cărți a început să 
aibă diferite coşmaruri şi vedenii, mai întâi în somn, apoi şi treaz 
fiind: i se părea că vede când pe „Hristos, când pe „Preasfânta”, iar 
alteori pe diferiţi „Sfinţi”, lucruri care în loc să-l bucure şi să-i dea 
linişte, îl răscoleau — mai ales noaptea -, când nu-şi mai găsea liniş- 
tea să se roage. Dacă aceste lucruri ar fi fost adevărate, ar fi trebuit 
să-i aducă desfătare, mulțumire şi pace sufletească. Însă bietul de el 
era cu totul răvăşit. 


Rătăcirea ascunsă a fanatismului 


Această stare, în loc să se îmbunătățească, cu trecerea timpului, 
se înrăutățea. Atunci s-a hotărât să meargă să ceară sfatului Stareţu- 
lui neptic şi plin de discernământ duhovnicesc Daniil al Danieleilor, 
care se retrăsese la Katunâkia. 

Părintele Stareț Daniil l-a primit cu multă dragoste pe părinte- 
le Isaia şi, după ce a aflat cele ce se petreceau cu el, ca un duhov- 
nic încercat, a cerut să-i dea cartea pe care o scrisese ca s-o cercete- 
ze. Părintele Isaia cu multă satisfacţie, bucurie şi fără ezitare i-a dat 
preacuviosului Stareț manuscrisul cărții. 

Acesta, după ce a cercetat cu atenţie textul, l-a chemat după o 
lună la Sihăstria sa pe părintele Isaia şi, cu multă bunătate, dragoste 
duhovnicească şi smerenie i-a spus: „Dragul meu părinte, am cerce- 
tat cu luare-aminte şi am parcurs toate temele pe care le tratezi atât 
de amănunţit în această scriere. Am găsit că este o lucrare minuna- 
tă din toate punctele de vedere, scrisă cu multă artă şi ştiinţă. Dar 
te rog, fierbinte, mai întâi pentru liniştea, seninătatea şi folosul tău 
şi apoi pentru pacea şi mântuirea sufletească a celorlalți, care se vor 

întâmpla să o citească, să faci un foc bun în cuptor şi s-o arunci în 
el ca să ardă şi să dispară de pe fața pământului. Dacă vrei să mă 
asculți, numai aşa te vei putea slobozi de închipuirile satanei care 
te bântuie, de coşmaruri şi vedenii mincinoase, cu care demonii vor 
să te înşele, prin mijlocirea chipurilor lui Hristos, ale Preasfintei şi 
Sfinţilor, ca să-ți ducă în rătăcire mintea şi să te facă robul lor.” 

Acestea vrednicul de pomenire Stareţ Daniil i le-a spus într-un 
chip blând, ca să nu-l mâhnească pe fratele care, însuflețit de-o râv- 
nă peste măsură, a ajuns la opinii extremiste, ce i-au îngăduit sata- 
nei să-i tulbure mintea si să-l ducă într-o rătăcire pierzătoare de 
suflet şi nimicitoare. 

Părintele Isaia a primit cu multă smerenie părerea înțeleptului 
Stareţ şi a ars cartea în cuptor. Din clipa în care a fost arsă cauza, adi- 
că vătămătoarea carte, au încetat dintr-odată şi vedeniile rătăcitoare 
şi înşelătoare ale demonului. Şi aşa s-a eliberat acest frate de ispitele 
şi tulburările acestea. Şi, de vreme ce şi-a aflat seninătatea sufleteas- 
că şi pacea gândurilor, s-a arătat recunoscător Starețului Daniil. 


Bătrânul-Heruvim 


Preacuviosul meu Stareț Andrei, fost egumen la Mănăstirea 
Sfântul Pavel, mi-a povestit despre viața Bătrânului-Heruvim din 
Pustia Sfântului Vasile, care s-a nevoit din anii tinereții cu multă 
înfrânare, post şi în tot felul de privațiuni. Se silea pe sine spre toată 
virtutea pentru Împărăția Cerurilor şi, cu toate că se afla pe pământ, 
mintea şi cugetul se găseau întotdeauna la cele cereşti. 

Foarte adesea, în conversațiile sale cu ceilalți părinți şi frați 
sihaştri sau cu cei care au avut ocazia să-l viziteze, nu se auzea din 
gura sa decât rugăciune, nu vorbea decât despre rânduieli liturgice 
şi lucrări făcătoare de minuni ale Sfinţilor Îngeri, minuni ale Prea- 
sfintei, mijlociri şi ajutorări din partea multor Sfinţi, despre mântui- 
rea neamului omenesc şi despre prezenţa lucrătoare a Proniei dum- 
nezeieşti asupra monahilor din Sfântul Munte şi din întreaga lume. 
Cu toate că acesta nu ieşea niciodată din Pustie, prorocea şi avea 
preştiința multor lucruri, prezicând ce avea să se petreacă în lume 
şi tâlcuind vedeniile dumnezeieşti. 

La bătrâneţile sale, când nu putea să meargă nici până la Chili- 
ile din Kerasiă, într-o iarnă foarte grea a rămas fără alimente şi pen- 
tru mai multe zile nu a avut ce să mănânce. 

Fostul egumen Andrei, care cunoştea situaţia, cu toată iarna, 
mânat de simțământul iubirii de fraţi, tânăr pe-atunci (1938), s-a 
dus la Sfântul Pavel, Mănăstirea sa de metanie, a umplut un sac cu 
diferite alimente, le-a dus la Schitul Sfântul Vasile şi i le-a dat Bătrâ- 
nului-Heruvim. 

Bătârnul-Heruvim a luat sacul cu alimente şi a mulțumit din 
suflet Celui Preaînalt, Care întotdeauna poartă de grijă în Pronia Sa 
de cele de trebuinţă. I-a mulțumit şi părintelui Andrei, spunându-i: 
„Frate şi părinte Andrei, îți mulțumesc din străfundul sufletului 
meu pentru bunătatea pe care mi-ai arătat-o aducându-mi merin- 
de şi mă rog Domnului nostru lisus Hristos să trimită atâţia sfinţi 
Îngeri să-ți ia sufletul şi să ţi-l ducă în Împărăţia Cerurilor, câți paşi 
ai făcut ca să-mi aduci aceste merinde.” 

Astfel, când cu un frate, când cu altul, Pronia dumnezeiască se 
îngrijeşte ca lucrătorilor virtuţii să nu le lipsească bunurile necesare 
pentru întreţinerea lor, în acord cu porunca din Sfânta Evanghelie, 
unde Domnul nostru spune: „„Căutaţi mai întâi împărăţia lui Dumne- 
zeu şi dreptatea Lui şi toate acestea se vor adăuga vouă” (Mt. 6, 33). 

În felul acesta dumnezeiesc al Proniei nici Bătrânul-Heruvim 
nu a fost lipsit de bunurile necesare, până ce şi-a dat sfântul său 
suflet. 

Aceasta să ne fie nouă tuturor şi lumii întregi spre învățătu- 
ră, ca să înțelegem cum Pronia dumnezeiască se îngrijeşte de toți 
oamenii şi de mântuirea sufletului nostru, şi nu soarta sau destinul, 
în care credeau idololatrii şi în care până astăzi mulți oameni nefe- 
riciți mai cred. 


Starețul Barnaba cel Bătrân 


Unul dintre cei mai mari Stareţi ai rugăciunii minţii, dascăl atât 
al vederii duhovniceşti, cât și al lucrării acestei rugăciuni, care s-a 
mutat mai înainte la viaţa de veci, a fost Starețul Barnaba cel Bătrân, 
care se trăgea din Aivali sau, după alţii, din Bogaziă (Asia Mică). 

Acest fericit Stareț s-a arătat în vremurile acestea mai de pe 
urmă asemenea unei dulci licăriri care a luminat în aceşti ani de 
beznă şi a pâlpâit pentru o clipă, iar apoi s-a stins şi a dispărut. 

Aşadar, acest binecuvântat [părinte] a trăit acum şaptezeci de 
ani şi a fost egumen, călăuză neamăgită şi îndrumător al virtuții 
practice şi contemplative la Schitul Sfântul Vasile. 

Citim în Istoria Lausiacă, în Everghetinos şi în Pateric despre vie- 
țile acelor fericiți ava din Egipt, din Tebaida, din Tavenne şi din alte 
părți şi ne minunăm de viețuirea acelor părinți vrednici de pomeni- 
re şi de virtuțile care le împodobeau sufletul. Ne minunăm de dra- 
gostea şi unitatea de cuget care exista între ei, de respectul şi prețu- 
irea pe care le nutreau unul pentru celălalt, de sărăcia de bunăvoie 
şi lipsirea desăvârşită de cele necesare traiului. Asceza şi întrecerea 
dintre ei în privința înfrânării, tăcerii, rugăciunii şi privegherii mer- 
geau până acolo încât nu credem că există om care să nu râvnească 
la acea fericită şi îngerească viaţă a părinţilor din Pustia şi din Schi- 
turile Muntelui Nitria şi din alte părți. Cercetăm izbânzile, străda- 
nia şi luptele monahilor de atunci prezentate în diferite scrieri ale 
lor şi se naşte în noi întrebarea: există oare, în aceste zile crunte în 
care trăim, părinți sporiți în virtute, cu o viețuire asemenea acelor 
părinți şi asceți de demult? 

Aşadar, după cum acei vrednici de pomenire părinţi au culti- 
vat pomul virtuţii, ce a adus monahismului şi întregii lumi pilde de 
lupte [duhovniceşti], de bunătăţi, fapte şi trăiri ale unei vieţi cura- 
te, la fel şi acest fericit Stareţ Barnaba, prin pilda luminoasă a vieții 
sale, prin dragostea față de toți şi prin tot şirul de virtuţi, i-a făcut 
pe părinţii nevoitori dimpreună cu el la Schitul Sfântul Vasile să-l 
imite în luptele sale duhovniceşti şi în încercările vieții monahale 
ale acelor vremuri. 

La întrebarea de mai înainte ne răspunde şi fericitul stareţ Bar- 
naba, cu fapta, prin viața sa virtuoasă şi prin pilda pe care ne-a 
lăsat-o. 

Dacă ar cunoaşte cineva dintre părinţii de astăzi virtutea şi via- 
ţa duhovnicească a părinţilor de la Schitul Sfântul Vasile de pe Aton, 
pe care monahul Barnaba, aflat deja la vârsta bătrâneţii, îi condu- 
cea ca egumen acum şaptezeci de ani, ar vedea o imagine fidelă şi 

neschimbată a vieţii şi vieţuirii ascetice pe care o trăiau monahii din 
Pustia Tebaidei şi a Iordanului, şi ar descoperi o copie autentică a 
acelor fericiți. Dar putem spune cu certitudine că în multe privinţe 
starețul Barnaba îi depăşea. Şi nu exagerăm, pentru că cel care are 
mulți aliaţi în luptă poate învinge uşor. Pe când cel care luptă de 
unul singur, fără nici un sprijin sau ajutor omenesc, opunându-se 
unor duşmani mulţi la număr şi bine înarmaţi, şi reuşind să-i biruie, 
mult mai vrednic se face de laude, onoruri şi cununi, după socotin- 
ţa noastră, decât cel care are de partea sa o întreagă oaste. 

Aşadar, pe drept acei Părinţi ai monahismului de demult, din 
primele veacuri, au spus că „cel mai bun dintre noi este acel părinte 
care se arată încercat şi nepătat acolo unde virtutea lipseşte”. 

Şi au spus Părinţii aceasta fiindcă au prevăzut că în vremurile 
de pe urmă va răsări şi se va ridica o mulţime de ispite. Nu pentru 
că vremurile sunt de vină — căci vremurile nu se schimbă, ci rămân 
întotdeauna aceleaşi, după cum le-a creat Dumnezeu -—, ci pentru 
că ne-a slăbit credința, iar râvna noastră pentru virtute şi pentru 
urmarea binelui aproape că s-a stins. Şi, ca urmare a acestora, vin 
nepăsarea şi lenea, din care se nasc îndoiala şi necredinţa. Cert este 
că rămânem surprinşi şi ne îndoim când citim în Sfânta Scriptură 
şi în scrierile Părinților despre măreţia vieții duhovniceşti şi izbân- 
zile vieţuirii virtuoase ale acelor nevoitori de demult. Şi ca pildă de 
înfrânare să ne amintim cum nişte pelerini evlavioşi au dus la Schi- 
tul Tebaidei struguri şi i-au lăsat la uşa Kyriakon-ului (biserica cen- 
trală a Schitului), dar nimeni dintre părinți n-a gustat din ei, astfel 
încât strugurii s-au întors neatinşi la cel care îi adusese. Iar Sfântul 
Macarie, prezbiterul! acestui Schit, s-a minunat chiar de acest lucru, 
de întrecerea dintre părinţi în ce priveşte înfrânarea. 

La fel, când Stareţii ieșeau de la sinaxa duhovnicească a vecer- 
niei și a dumnezeieștii Liturghii, cel mai în vârstă dintre toți și 
întâi-stătătorul Schitului punea degetul la gură și le spunea celorlalți 
părinţi: „Să fugim, fraților, să fugim!” Iar la întrebarea monahilor: 
„Unde să fugim, ava? De ce anume să fugim, ava?”, acesta punea 
iar degetul la buze și striga: „De aceasta să fugim, fraţilor!”, ară- 
tându-le că trebuie să evite discuţiile dintre ei și în tăcere să mear- 


' Cel mai în vârstă dintre toți părinţii Schitului (n. trad.). 

gă fiecare la Chilia lui, pentru că, după cuvântul Scripturii, „cel ce 
vorbește mult nu va putea fugi de păcat, dar cel zgârcit la vorbă va 
ajunge să fie înțelept” (Pild. 19). 

Să facem acum o comparaţie cu starea duhovnicească și viețuirea 
virtuoasă de la Schitul Sfântul Vasile, unde în urmă cu șaptezeci 
de ani acest minunat părinte Barnaba, după chipul părinților Teba- 
idei, ca prezbiter al Schitului, a hotărât să se facă această rându- 
ială de rugăciune: La sinaxele de obște ale tuturor sărbătorilor și 
privegherilor, atunci când la Kyriak6n-ul Schitului se adunau toți 
monahii spre a se ruga împreună, părintele Barnaba spunea: „Pen- 
tru rugăciunile Sfinţilor Părinților noștri, Doamne Iisuse Hristoa- 
se, miluiește-ne pe noi!” și la cuvântul „Amin” se așezau cu toții 
în strane, purtând rasă şi camilafcă, cu șiragul de mătănii în mâini, 
cu luminile stinse și cu lumina candelelor mică şi palidă, pentru 
ca biserica să nu fie foarte luminată, și spuneau cu toții în smere- 
nie şi cu glas scăzut rugăciunea „Doamne, lisuse Hristoase, Fiul lui 
Dumnezeu, miluiește-mă!”. Aceasta continua întreaga OA pAe ei și în 
zori prezbiterul Barnaba spunea din nou „Pentru rugăciunile...” şi, 
odată cu „Amin”, ieșeau toți din Kyriak6n, iar părintele ţa 0 îşi 
ducea degetul la gură și, fără a spune ceva, înțelegeau cu toţii că tre- 
buie să se ducă fiecare la Chilia sa în tăcere, pentru a se odihni un 
pic, iar după rugăciunea individuală — canonul — fiecare să se apuce 
de rucodelia sa. 

La vremea cuvenită, prezbiterul Barnaba trecea pe la Coliba 
fiecărui nevoitor, supraveghindu-i pe fraţi, dacă respectă tipicul și 
rânduiala neschimbate, așa cum le-au transmis Părinţii, și, după 
sfaturile și îndrumările duhovnicești potrivite fiecăruia, îi mângâia, 
încuraja și întărea pe frați ca să înainteze în luptele duhovniceşti. 

Se îngrijea cu precădere de fraţii care se afieroseau de bunăvo- 
ie și cu binecuvântarea egumenului cultivării rugăciunii minţii, cer- 
cetându-i cu toată atenţia, ca nu cumva vreunul dintre ei să cadă în 
plasele satanei, urmând calea rătăcirii. 

Rânduiala de nevoinţă a părintelui Barnaba era următoarea: în 
toate zilele săptămânii să se mănânce o dată pe zi mâncare uscată!, 
iar sâmbăta, duminica şi la praznicele împărătești, ale Maicii Dom- 


' Mâncare negătită și fără untdelemn sau altă grăsime (n. trad.). 

nului şi în cinstea tuturor Sfinţilor, pentru care în Ceaslov se dă dez- 
legare la vin şi untdelemn, să se mănânce de două ori pe zi, săvâr- 
şindu-se totodată şi dumnezeiasca Liturghie. 

La Colibele părinţilor nu trebuia să existe nimic de prisos și 
fără de folos, în afară de cele neapărat necesare: acoperămintele de 
pat, hainele, o sticlă cu untdelemn și una cu oțet, un sac de posmagi 
și vasele de trebuinţă. 

Pentru că părintele Barnaba era foarte riguros în respectarea 
acestui canon de nevoinţă, s-a întâmplat o dată ceva pe cât de plin 
de umor, pe atât de serios: trecând pe la frați să-i cerceteze şi intrând 
într-una dintre Colibe, a văzut trei sticle și atunci cu asprime l-a 
întrebat pe fratele: „Frate, o sticlă pentru untdelemn, cealaltă pen- 
tru oţet. A treia la ce folosește?” 

Fratele nu a avut nimic de spus pentru a se dezvinovăți și a 
rămas fără grai. Atunci părintele Barnaba a luat cea de-a treia sticlă 
şi a spart-o de stânci. Astfel, prin gestul acesta mustrător, părintele 
Barnaba i-a amintit fratelui acea întâmplare petrecută la Schitul din 
Tebaida Egiptului: „Dacă vrei supă, du-te la Alexandria”, cu alte 
cuvinte îi spunea că: „Dacă vrei sticle, butoaie și bună-petrecere, 
du-te altundeva, la o Mănăstire de obşte unde au magazii și nu sta 
aici ca să desființezi Canonul și rânduiala Pustiei.” 

Vestea acestui eremit virtuos s-a răspândit în tot Sfântul Munte 
și frații alergau să se aşeze sub ascultarea şi îndrumarea lui pe calea 
virtuții și a rugăciunii minţii. 

Prezbiterul Barnaba îi supunea unei încercări duhovniceşti pe 
frații care voiau să rămână alături de el. lată un astfel de exemplu: 

Pe un monah de la Mănăstirea Sfântul Pavel, care s-a dus cu 
dorinţa de a deveni ucenic al Stareţului, Bătrânul-Barnaba l-a între- 
bat cum îl vedeau ceilalți frați de la Mănăstirea sa. Acela i-a răspuns 
Stareţului că toți părinții Mănăstirii Sfântului Pavel îl socoteau vir- 
tuos, evlavios şi sfânt! 


Infumurarea monahului 


Bătrânul-Barnaba a oftat adânc și i-a spus fratelui: „Fra- 
te, nu stai deloc bine. Suferi de o cumplită rătăcire diavolească şi 
ești într-ascuns cuprins de înfumurare — mândrie. Dacă vrei să te 

îndrepţi şi să scapi de rătăcirea asta, ascultă-mă cu atenţie: Cât 
mâncai şi cât beai la Mănăstirea ta?” Monahul i-a răspuns: „Părin- 
te Stareţ, la Mănăstire m-am înfrânat mult și de aceea fraţii mă luau 
drept sfânt.” 

Atunci Bătrânul-Barnaba i-a spus monahului Natanail: „Ie vei 
duce la Mănăstirea ta, o să stai la masa de obște şi o să mănânci toa- 
tă porția de mâncare și o să bei toată partea ta de vin — aceasta este 
ascultarea ta — şi când o să isprăveşti de mâncat și băut, o să ceri să 
mănânci și să bei și o a doua și o a treia porţie.” 

Monahul Natanail a primit cu bucurie sfatul și, după ce a cerut 
binecuvântarea şi rugăciunea Bătrânului Stareț Barnaba, s-a dus la 
Mănăstirea sa, la Sfântul Pavel, și a făcut după porunca ce i-a fost 
dată tot ce i s-a spus. 

Dar, pentru că nu era obișnuit să mănânce și să bea mult şi repe- 
de, multa mâncare şi băutură i-au provocat o așa ameţeală, încât, de 
îndată ce a ieșit de la masa de obște a Mănăstirii la aerul de afa- 
ră, a căzut leșinat sub privirea tuturor fraților Mănăstirii. Văzând 
părinţii starea în care a ajuns şi aflând cât a mâncat și cât a băut, 
au crezut că a fost demonizat și s-au întristat atât de mult, încât au 
început să facă toți împreună rugăciuni ca Dumnezeu să Se milos- 
tivească de el. 

După aceea, fratele Natanail, ruşinându-se foarte tare, s-a întors 
la Starețul Barnaba şi i-a povestit toată întâmplarea de la Sfântul 
Pavel. 

Atunci înțeleptul şi sporitul în virtute Stareţ Barnaba cu bucu- 
rie i-a spus monahului Natanail: „Acum, frate, eşti bine” şi, după ce 
l-a tămăduit în felul acesta sufletește, l-a pus să stea la cea din urmă 
Colibă a Schitului. 

Monahul Natanail se retrăsese acolo sub supravegherea, ocro- 
tirea şi îndrumarea duhovnicească a prezviterului, care, pentru a-i 
da o ocupaţie și a se nevoi cu trupul, l-a pus să cultive o mică grădi- 
nă, unde răsădise ceapă, usturoi şi alte zarzavaturi. 

Când ceapa şi usturoiul au început să crească cumva și mona- 
hul Natanail să se bucure [de ele], atunci s-a dus Bătrânul-Barnaba 
şi, ca şi cum ar fi avut de gând să le plivească, s-a apucat să le smul- 
gă şi să le arunce din grădină. După ce a smuls şi ultima plantă, l-a 

întrebat pe părintele Natanail, îngrijitorul lor: „Cum ți se pare, fra- 
te? Te-ai întristat pentru pierderea cepei și a usturoiului? Sau ai câr- 
tit și m-ai judecat că le-am smuls? Cum te simți, frate?” 

Monahul Natanail i-a răspuns Starețului: „Precuvioase părinte 
Stareţ, nici nu m-am întristat, nici nu m-am tulburat și nici nu te-am 
judecat, dar mi-am spus în sinea mea că, dacă Starețul găsește că 
așa este cuvenit, cu siguranţă că a făcut mai bine decât aș fi făcut eu. 
Așa te-a luminat Dumnezeu să faci, să fie binecuvântat!” 


Răsplata pentru ascultare 


Monahul Natanail, pentru lepădarea de sine şi ascultarea față 
de Starețul Barnaba prin lucrarea poruncilor lui, a ajuns la o aseme- 
nea culme a virtuţii, încât de multe ori era răpit cu mintea la cele 
cereşti. În urma acestor stări Dumnezeu l-a învrednicit să-l cunoas- 
că tainele. Căci la una din privegherile părinţilor Schitului la Coliba 
Intrarea în Biserică a Maicii Domnului, aflată mai jos de Kyriak6n, 
în clipa în care se citeau cei șase psalmi ai utreniei, părintele Nata- 
nail a fost „răpit cu mintea” și a rămas nemișcat în strană, fiind în 
această stare până la cântarea a noua, când părinţii intonau „Ceea 
ce ești mai cinstită decât Heruvimii...”, moment în care și-a reve- 
nit în sine, a făcut semnul crucii și a spus: „Slavă Ţie, Doamne, că 
ai venit la mine!” Aceasta este răsplata adevăratei ascultări, pe care 
Dumnezeu o încununează cu harisme și daruri duhovnicești. 

Aici ar trebui să amintim că părintele Barnaba în cea mai mare 
parte a timpului nu avea o casă a sa proprie, şi pentru multă vre- 
me a locuit la o Colibă la Katunâkia, acolo unde viețuia cunoscu- 
tul părinte sihastru Gherasim, care a stat trei ani nevoindu-se și 
căutându-și liniștea pe culmea așa-numitului Aton Mic (Muntele 
Carmel), iar Bătrânul-Barnaba era ucenic al lui. 

Se spune despre părintele Barnaba că a avut un ucenic pe nume 
Ioasaf şi odată, când urma să înceapă Postul Mare, întâmplându-se 
să le rămână la Colibă un sac de făină, i-a spus ucenicului său oa- 
saf: „la sacul acesta de făină şi du-te jos la stânci să-l arunci, pentru 
Că acum începe Postul Mare și nu mai avem nevoie de el.” 

Ucenicul s-a supus poruncii Starețului, a luat sacul cu făină, s-a 
dus la stânci, l-a tăiat cu un cuțit și a împrăştiat făina pe stânci. 

Mulţi au socotit această faptă ca necugetată și au spus că ar fi 
trebuit să dea făina la alți monahi săraci, de vreme ce el şi obştea nu 
aveau să o mănânce. 

Alţi părinți au spus cu discernământ: „Noi nu putem jude- 
ca și cântări faptele și lucrările unor bărbaţi atât de mari și sporiți 
în virtute, pentru că numai ei, care au ajuns pe culmile virtuții și 
sfințeniei, precum acest eremit și ascet Barnaba cel Bătrân, sunt în 
măsură să înţeleagă rațiunea și sensul acestei virtuți. Căci în Ever- 
ghetinos citim despre acel Stareţ care împletea coşuri și saci de nuie- 
le și apoi le arunca în râu, ca să li se piardă urma.” 

E cu putinţă să fi făcut această faptă, precum și altele asemenea, 
cu un anume scop, fiindcă se răspândise vestea că este un părinte 
neptic, care a ajuns la vederea duhovnicească și, fiind un lucrător al 
rugăciunii minţii, săvârşea în aparenţă fapte ciudate și înverşuna- 
te, spre a fi judecat ca necugetat, lipsit de virtute și sfințenie şi a se 
împrăştia acest zvon. 

Însă cel care va cerceta lucrarea sub formă de scrisoare, pe care 
o vom reproduce în continuare, va constata şi se va convinge că 
acest binecuvântat eremit, datorită cugetului său smerit, evita cu 
orice preţ lauda de la oameni și căuta numai slava de la Dumnezeu, 
Cel care cunoaște faptele bune, după spusa evanghelică: „să nu știe 
stânga ta ce face dreapta ta” (ME. 6, 3). 


Fericitul său sfârșit 


Acest binecuvântat eremit, la sfârșitul vieţii, a dorit să se închi- 
ne la Locurile Sfinte. Acolo s-a închinat și la Mănăstirea cu viață de 
obşte a Sfântului Sava cel Sfinţit. A rămas aici pentru destulă vreme 
și, fiindcă viețuirea lui era pe cât cu putință de ascetică, întru mul- 
tă înfrânare și rigoare în ce privește viața duhovnicească, a început 
să vorbească [fraților] despre rugăciunea minții. Unii, mai slabi la 
cuget, l-au socotit a se afla în rătăcire, l-au defăimat în faţa patri- 
arhului și acela, binecuvântatul, fără cercetare, a dat poruncă să-l 
închidă în turnul Mănăstirii ca pe un rătăcit. 

Patriarhul, după ce l-a închis în turn, le-a interzis monahilor să 
comunice cu el, pentru a nu fi vătămaţi și duși în rătăcire de învățătura 
sa greşită. (Şi câte nu face ignoranţa în viața duhovnicească!) 

S-a întâmplat atunci să treacă pe la Ierusalim în pelerinaj un 
duhovnic aghiorit, părintele Mina, pe care patriarhul l-a întrebat 
dacă îl cunoaște pe Barnaba și dacă are mulți ucenici în Sfântul 
Munte. Când a fost înștiințat de părintele Mina că Bătrânul-Barna- 
ba are foarte mulţi ucenici în Sfântul Munte, s-a întristat foarte tare 
şi i-a spus duhovnicului să aducă la cunoştinţa tuturor părinților 
aghioriți că trebuie să se îndepărteze de învățătura lui Barnaba și să 
nu-i asculte sfaturile, pentru că este un rătăcit. 

Fericitul Barnaba a aflat de la frații Mănăstirii despre actele și 
poruncile pe care le dădea patriarhul în detrimentul său şi l-a rugat 
pe un frate, pe cel care îi aducea mâncarea, să-i transmită patriar- 
hului că-l roagă fierbinte să aibă bunăvoința de a merge până la 
el, pentru că are ceva foarte important să-i comunice și este foarte 
urgent să discute cu el în particular. 

Patriarhul, mai mult din curiozitate, s-a lăsat înduplecat şi s-a 
dus în turnul Mănăstirii de la Sfântul Sava, să-l vadă şi să-l ascul- 
te pe Bătrânul-Barnaba. Nimeni nu ştie ce i-a spus sau descope- 
rit fericitul Stareţ patriarhului. Însă este cunoscut tuturor că, după 
discuţia avută cu patriarhul, s-a petrecut o aşa schimbare şi trans- 
formare, încât a ieşit ruşinat din turn şi a strigat cu toată puterea, ca 
să audă toți: „„Lăsaţi-l liber pe acest om, pentru că este sfânt şi ales al 
lui Dumnezeu! Vas de cinste. Pentru rugăciunile şi mijlocirile aces- 
tor oameni sfinți lumea aceasta păcătoasă mai stă în picioare şi n-a 
fost nimicită!” 

Când părinţii l-au scos pe Bătrânul-Barnaba din turn, a cerut să 
rămână şi a rămas până la sfârşitul vieţii sale la Mănăstirea Sfântu- 
lui Sava, unde a avut parte de un sfârşit cuvios. 

Toate acestea ne-au fost aduse la cunoştinţă de un părinte îmbu- 
nătățit duhovniceşte, care ne-a asigurat el însuşi că întru mărturia 
vieții virtuoase a fericitului Barnaba osemintele sale răspândeau o 
mireasmă negrăită, spre slava lui Dumnezeu, a Tatălui şi a Fiului şi 
a Sfântului Duh. 

În afară de acest cuvios aghiorit Barnaba de la Schitul Sfântul 
Vasile, la Mănăstirea Sfântului Sava a existat încă un monah virtu- 
os cu numele Barnaba, care în 1905 şi-a aflat sfârşitul în Coliba sa de 
piatră, zidită în pripă, când aceasta s-a dărâmat în urma unui seism. 

După Schitul Sfântul Vasile ajungem la Chiliile şi Sihăstriile de 
la Kerasiâ. Aici se află, la distanţă una de alta, nouă Chilii, fiecare cu 
suprafața ei de pământ, şi încă trei Chilii de sihaştri. În întreg Sfân- 
tul Munte au existat şi există monahi sporiți duhovniceşte şi cu o 
desăvârşită lepădare de sine. 


Hagigheorghe 


În urmă cu mai bine de o sută de ani la Chilia Sfântul Dimitrie 
din Kerasiă a trăit în nevoinţă un stareţ vestit pentru virtutea sa, cu 
numele „Hagigheorghe”, al cărui nume de mirean era Gavriil. 

Încă de tânăr „Hagigheorghe”, ca ucenic, dădea semne că avea 
să devină sporit în virtute. Într-o iarnă, pe o vreme foarte rea, Sta- 
rețul său, părintele Neofit, se întorcea dintr-o călătorie şi urca de 
la Sfânta Ana la Kerasiă, ca să se ducă la Kavsokalyvia, acolo unde 
locuia pe atunci. Înainte de a ajunge la coama muntelui, unde este 
Crucea, părintele Neofit, din cauza zăpezilor, a obosit şi nu mai avea 
putere să facă un pas. Ucenicul începător Gavriil „Hagigheorghe” 
la Coliba Sfântul Gheorghe îşi făcea singur rugăciunea, aşa-numi- 
tul „canon”, şi după tradiţie, când Starețul este în călătorie, toți uce- 
nicii săi se roagă pentru el. În timp ce se ruga, a auzit glasul Sta- 
rețului zicându-i: „Fiii mei, salvaţi-mă! Mor!” Zăpada depăşise un 
metru înălțime. Ucenicul Gavriil a alergat de îndată la un frate de-al 
său duhovnicesc şi i-a spus de glasul pe care-l auzise. Acesta însă 
l-a mustrat: „Du-te, rătăcitule, care-ai auzit glasul Starețului, să-ți 

faci canonul!” Gavriil a făcut ascultare față de fratele, un monah 
mai vechi decât el, şi s-a întors în Chilie să-şi continue canonul, dar 
glasul Starețului s-a auzit din nou, mai puternic şi mai poruncitor: 
„Copiii mei, mă aflu la Cruce, pe coama muntelui, mai înainte de 
Kerasiă, şi sunt în primejdie. Ajutați-mă!” 

Atunci Gavriil s-a dus din nou la fratele său duhovnicesc mai 
mare şi i-a spus că l-a auzit iarăşi pe Stareţ zicându-i unde se află şi 
că este în pericol. Acela I-a certat din nou pe Gavriil: „Dar încetează 
odată, eşti atât de rătăcit! Este cu putinţă să se audă glasul Starețu- 
lui de atât de departe?” În momentul acela Gavriil n-a avut încotro 
şi i-a spus: „Părintele meu, fă-ţi cruce, fii cu luare-amie şi vei auzi 
şi tu glasul.” Într-adevăr, când a început să dea crezare cuvintelor 
ucenicului Gavriil, a auzit şi el glasul Starețului care le cerea ajuto- 
rul. Şi-au făcut deîndată sandale împletite din crengi, ca să nu se 
afunde în zăpada care depăşea un metru înălțime, şi au pornit la 
drum. Au trecut de Kerasiă, de unde au luat nişte oameni cu ei şi 
s-au îndreptat spre locul indicat de glasul Stareţului lor, care îi che- 
ma disperat în ajutor. Când au ajuns la Crucea care se află după 
Kerasiă, acolo unde drumul începe să coboare spre Schitul Sfânta 
Ana, la mică distanță de Cruce, l-au găsit pe Stareţ în zăpadă, pe 
jumătate leşinat. Îşi pierduse toate forțele în încercarea de a urca 
prin zăpadă drumul foarte abrupt. 

L-au luat cu toții împreună, l-au dus la Kerasiă, unde i s-a dat 
primul ajutor, şi aşa Starețul lor, părintele Neofit, a fost salvat de la 
moarte sigură prin rugăciunea lui Gavriil, un monah abia începător. 

Gavriil a ajuns monah la Coliba Sfântul Gheorghe din Kavso- 
Kalyvia, nu la cea a loasafeilor, ci la altă Colibă, aflată mai sus — cum 
urcăm de la mare, în dreapta. Acolo a primit numele de Gheorghe 
şi când, după ani, s-a dus la Ierusalim ca pelerin al Locurilor Sfinte, 
a luat numele de „Hagiu”, şi aşa a ajuns „Hagigheorghe”. 

Părintele Neofit, Starețul lui „Hagigheorghe”, l-a lăsat pe aces- 
ta în locul său la conducerea Colibei, pentru că el a plecat şi s-a aşe- 
zat în Kary6s, la Chilia Sfântul Nicolae, care aparține de Mănăstirea 
Simonopetra. „Hagigheorghe” a rămas câțiva ani la această Colibă, 
dar fiindcă devenise neîncăpătoare pentru obştea foarte mare care 
se adunase în jurul său datorită renumelui virtuţii sale, a plecat şi 
s-a sălăşluit la Chilia Sfântul Dimitrie şi Sfântul Mina din Kerasiă. 

La Chilia aceasta se adunaseră mai mult de douăzeci de monahi 
care trăiau în strâmtorări și multe lipsuri, în lepădare de sine și ascul- 
tare necondiționată, din dragoste pentru Domnul. Untdelemn sau 
mâncare de frupt nu consumau nici măcar de Paște. Mâncau ceva 
măsline uscate, dar și acestea numai de sărbătorile Împărăteşti, ale 
Maicii Domnului și ale Sfinţilor, în care Biserica îngăduie întrerupe- 
rea postului. De Paște, în loc de ouă roşii vopseau cartofi roșii. 

Când vreunul dintre frați răcea sau avea probleme de sănăta- 
te, îl puneau în cuptor, cât încă era cald, după coacerea pâinii, și se 
făcea bine. Dacă un altul se îmbolnăvea mai grav, îl duceau în bise- 
rică, fără să fi mâncat ceva, în faţa icoanei Preasfintei, a Sfântului 
Dimitrie sau a Sfântului Mina. Toată obștea făcea rugăciune pen- 
tru el și priveghere și în douăzeci și patru de ore cel bolnav fie se 
făcea bine și se ridica singur, fie Domnul îi lua sufletul în locașurile 
cerești. 

Toţi fraţii se afieroseau cu totul în ascultare față de Stareț și 

_aveau o credinţă desăvârșită în Pronia lui Dumnezeu şi în mijloci- 
rea Stăpânei noastre de Dumnezeu Născătoare și Pururea Fecioarei 
Maria. 

Odată, se spune, în obște se afla un frate mai slab la cuget și, 
fiindcă nu putea suporta lipsa totală a untdelemnului, se ducea pe 
ascuns în biserică, sorbea cu un pai untdelemn din candele și ast- 
fel acestea se stingeau înainte de vreme. Pentru că paraclisierul se 
ducea mereu la Stareţ și îi cerea untdelemn pentru candele, „Hagi- 
gheorghe” l-a întrebat din ce pricină se termină untdelemnul atât 
de repede și de ce sunt de cele mai multe ori stinse. Paraclisierul i-a 
răspuns: „Părinte stareț, poate îl beau șoarecii.” Aceasta i-a dat ide- 
ea de a-l urmări și a-l prinde pe răufăcător, pe care l-au şi pedepsit 
drastic. Vinovatul însă pare să fi avut şi complici, pentru că, atunci 
când a devenit cunoscut faptul că fratele cutare a fost pedepsit, toți 
ceilalți i-au cerut în scris Stareţului „Hagigheorghe” să le îngăduie 
să pună în mâncare untdelemn cel puțin o dată pe săptămână. 

Între fraţii obștii s-a născut întrebarea cine va semna cel dintâi 
cererea, fiindcă exista riscul ca cel care va semna să fie dat afară şi 
alungat din obşte. Atunci unul dintre monahi, care a fost mai întâi 
secretar al principelui Ungrovlahiei Cuza, s-a gândit și a făcut un 

raport în formă de cerc şi au semnat cu toții de jur împrejur și așa nu 
se mai ştia nici cine este primul, nici cine este ultimul. 

Când „Hagigheorghe” a primit raportul acesta, l-a cercetat cu 
curiozitate pentru multă vreme și, pentru că nu a găsit pe nimeni 
pe care să-l pedepsească, a fost constrâns să dea înapoi. A hotărât 
să se mănânce untdelemn în fiecare sâmbătă și duminică, dar nimic 
mai mult. 

„Hagigheorghe” era de origine karamanlis' din Cezarea Capa- 
dociei. Întrucât în obştea sa avea monahi de origine străină, ruși 
ș.a.m.d., l-au acuzat de propagandă în favoarea străinilor. Astfel, a 
fost constrâns să plece din Kerasiă și să se ducă în zona Mănăstirii 
Grigoriu. A zidit mai sus de biserică un lăcaş foarte frumos în nume- 
le Sfântului Întâi Mucenic şi Arhidiacon Ștefan, cu o Sihăstrie destul 
de încăpătoare pentru obştea sa, în care intraseră, pentru renumele 
deosebit al vieţii şi vieţuirii virtuoase ale lui „Hagigheorghe”, mulți 
monahi, cu precădere ruşi. Aceştia au făcut şi o casă aproape de 
mare — arsana — pentru a-şi putea aduce mai uşor alimentele [sus] 
pe munte, unde zidiseră Sihăstria Sfântul Ştefan. 

Părinţii de la Mănăstirea Grigoriu, când au văzut activitatea 
atât de intensă a lui „Hagigheorghe”, fiindcă s-au temut ca nu cum- 
va să se adune prea mulți străini (era în vremea în care se sem- 
nala în Sfântul Munte venirea masivă a nenumărați ruşi, dar şi a 
altor neamuri, ortodoxe sau nu) în obştea sa, l-au alungat pe „Hagi- 
gheorghe” dimpreună cu obştea sa din hotarele Mănăstirii şi au dis- 
trus din temelii toate construcţiile pe care le-a ridicat cu bani ruseşti, 
astfel că azi n-a mai rămas nici o urmă din ele. 

Aşa a plecat de acolo „Hagigheorghe”. Obştea sa s-a risipit la 
cinci Chilii diferite din Karyes: la Sfântul Nicolae, unde, din moti- 
ve de siguranţă, au dus şi vechea şi făcătoarea de minuni icoană a 
Sfântului Mina, care se păstrează până astăzi la Mănăstirea Simo- 
nopetra, la delegaţia acesteia din Kary6s. Alți ucenici ai lui „Hagi- 
gheorghe” au luat Chilia Liastri, alţii pe cea numită Hatzidas, alții 
s-au dus la Schitul Sfântul Pantelimon al Mănăstirii Cutlumuş şi, 
în cele din urmă, el însuşi s-a dus la Constantinopol în zona Sfân- 
tul Ştefan, unde, cu ajutor rusesc, a zidit o mare Mănăstire, în care a 
trăit până la sfârşitul vieții. 


'Locuitor din zona Karamania (n. trad.). 

În Constantinopol a fost vizitat de unul dintre urmaşii săi care 
au rămas în Kerasiă, Bătrânul-Simeon, căruia i-a dat ca ajutor finan- 
ciar 500 de lire de aur, pentru a renova Chilia ruinată închinată Sfin- 
ților Dimitrie şi Mina. Toate cele menționate despre „Hagigheor- 
ghe” le cunoaştem din tradiţia orală a urmaşilor lui, de la Bătrâ- 
nul-Vicenţiu şi de la urmaşii acestuia, Bătrânul-Nestor, Maxim şi 
Vicenţiu al II-lea, pe care i-am apucat şi pe care i-am avut mulți ani 
ca vecini în Kerasiă. 

Stareţilor Nestor şi Maxim, care după moartea lui Simeon şi a 
Bătrânului-Vicenţiu s-au mutat la Schitul Sfânta Ana, le-a urmat la 
Chilia Sfântul Dimitrie şi Sfântul Mina, întemeiată de „„Hagigheor- 
ghe”, ieromonahul şi duhovnicul mărturisitor Hrisostom, de origi- 
ne din Arta, de asemenea aspru, care venea de la Cathisma Sfinţilor 
Arhangheli, ce aparține de Marea Lavră. | 


Profeţia demonizatei 


Părintele Hrisostom ne-a povestit că în urmă cu mulți ani s-a dus 
ca duhovnic în insula Kefaloniă şi a vizitat Mănăstirea de maici Sfân- 
tul Gherasim cel Nou. Când a ajuns acolo era amiază şi, la intrarea în 
Mănăstire, a găsit o femeie. Duhovnicul a întrebat-o pe femeia care se 
afla la intrare: „Nu se află nimeni altcineva pe aici?” Ea i-a răspuns: 
„Nu, aici sunt numai eu! Toţi ceilalți au plecat în Sfântul Munte.” 

Duhovnicul, surprins la auzul acestora, a întrebat-o din nou pe 
femeie: „Şi ce au de gând să facă acolo?” Femeia, cu multă îndrăz- 
neală şi necuviință, i-a răspuns: „Acolo, în scurtă vreme, vor face 
din fiecare Mănăstire Mitropolie, din fiecare Chilie Sinod şi din fie- 
care Colibă Patriarhie!” 

Pe când femeia îi spunea aceste lucruri părintelui Hrisostom, 
s-a arătat venind în grabă, din fundul curţii spre poarta Mănăsti- 
rii, o maică. Maica aceasta a întrerupt discuţia şi i-a spus părintelui 
duhovnic că femeia aceia este stăpânită de un demon cumplit, deci 
să nu dea importanţă vorbelor ei. 

In realitate, cele spuse părintelui Hrisostom de acea demoni- 
zată, din îngăduința lui Dumnezeu, s-au arătat a fi adevărate, pen- 
tru că nu după multă vreme, în anii 1924-1925, s-a ivit problema 

calendarului, care a zguduit în adevăratul sens al cuvântului Sfân- 
tul Munte din cauza aşa-numiţilor monahi zelotişti. 


Ucenicul evlavios 


Părintele Hrisostom a avut în obştea sa doi frați, nepoți de-ai 
săi, care au ajuns monahi la Chilia Sfântul Dimitrie. Unul a primit 
numele Mihail şi a ajuns preot, iar cel de-al doilea, Gavriil. Gavri- 
il, care a fost şi secretar al partidului comunist, după ce s-a făcut 
monah a fost foarte evlavios, smerit, cumpătat la vorbă şi cu gândul 
îndreptat mereu spre moarte. 

Părintele Hrisostom, pentru a avea mereu viu gândul morții, 
şi-a pregătit singur mormântul. În locul său însă trecea foarte des 
pe la mormânt tânărul lui nepot, monahul Gavriil. Intra, smulgea 
ierburile uscate şi, după ce-şi făcea rugăciunea (canonul), mătănii- 
le şi comboshinia, se aşeza în el ca şi cum ar fi fost mort. Dar pentru 
că locul este foarte umed şi dieta lor foarte simplă, tânărul şi bunul 
ucenic nu a întârziat să fie lovit de pleurită, care s-a agravat şi a 
ajuns tuberculoză. 

După puţin timp, el a fost primul îngropat în mormântul acela, 
la o vârstă fragedă — nu avea decât 25 de ani —, şi nu părintele Hri- 
sostom, cel căruia îi fusese menit. Însă unchiul şi Starețul de atunci, 
din cauza asprimii şi a lipsei de discernământ, şi-a sfârşit viața în 
lume, şi nu în Sfântul Munte. Pe când tânărul şi bunul ucenic a câş- 
tigat în puţini ani Raiul şi fericirea cea veşnică, pentru că s-a învred- 
nicit să se numere, spre slava lui Dumnezeu, între rândurile cuvio- 
şilor aghioriți. 


Trei monahi virtuoşi din Hios 


În aceeaşi zonă Kerasiă au venit de la Mănăstirea Psar6n! trei 
monahi virtuoşi, de origine din Hios: Bătrânul-leroteu, părintele 
Atanasie şi diaconul Simeon - tustrei foarte înfrânați şi iubitori de 
nevoinţă. 


! Scil. „a Pescarilor” (n. trad.). 

Au cumpărat o mică Chilie pe care o aveau loasafeii şi au con- 
struit o casă nouă, pentru a avea oarecum mai mult loc, fiindcă mai 
târziu s-a adăugat obştii lor încă un frate - părintele Cosma -, şi 
acesta din Hios. Aceşti părinți, simpli şi iubitori de linişte, nu au 
gustat în toată viața lor untdelemn şi au menţinut viața lor monaha- 
lă virtuoasă pe care, conform unei străvechi tradiţii, o avuseseră la 
Mănăstirea Psaron. Trăiau în smerenie, ascultare desăvârşită şi sta- 
tornicie în viața lor duhovnicească, cu spovedanie zilnică şi împăr- 
tăşanie regulată. În paralel lucrau din greu la îngrijirea şi lărgirea 
Chiliei, care în scurt timp a devenit îndeajuns de mare şi însemnată, 
cu mulți pomi fructiferi, măslini şi vii. 

După câţiva ani, când părinţii se duseseră la priveghere la o 
Chilie învecinată, casa lor a luat foc de la horn şi până dimineaţa 
când s-au întors toate erau cenuşă. Nu a rămas nimic în picioare. 

Părinţii au luat-o de la capăt şi au zidit din temelii o casă mult 
mai mare. După mulți ani şi alți părinți, şi ei tot din Hios, s-au adău- 
gat obştii lor: părintele Iacov, Bătrânul-Cosma şi părintele Ioachim, 
care au dus mai departe tradiția bătrânilor lor. 


Profeţia Bătrânului-loachim 


Bătrânul-loachim înaintase atât de mult în viața duhovniceas- 
că, încât s-a învrednicit să primească de la Dumnezeu harisma pro- 
feției. Cu puţin înainte de a muri, cu harul lui Dumnezeu, a prezis 
pentru fraţii ruşi care se aflau în Sfântul Munte că unii plănuiesc 
să-l asasineze pe ţar. Fraţii ruşi au înştiințat la timp familia țaru- 
lui, care a luat măsurile necesare, şi astfel tentativa petrecută după 
moartea Starețului leroteu a eşuat. 

După moartea Starețului leroteu a venit în obşte un tânăr din 
Smirna, care, după ce a fost supus la încercările obişnuite şi a fost 
tuns monah, primind numele de Leroteu cel tânăr, a ajuns preot şi 
duhovnic mărturisitor. În zilele sale a fost zidită din temelii noua 
biserică, cu hramul Intrarea în Biserică a Maicii Domnului, inaugu- 
rată în 1934. 


240 


KERASIA 


Treburile hotărâte în secret au urmări fatale 


Mulţi oameni, invocând spusa evanghelică „dacă doi dintre voi 
se vor învoi pe pământ în privința unui lucru pe care îl vor cere, 
se va da lor de către Tatăl Meu, Care este în ceruri” (Mt. 18, 19) şi 
interpretând-o după bunul plac şi neîntemeiat, îşi urzesc propria 
lor nimicire. 

Acelaşi lucru s-a petrecut în urmă cu destui ani şi în Kerasiă cu 
doi tineri monahi, Dimitrie de la Chilia lui Hagigheorghe Sfântul 
Dimitrie şi Auxentie de la Chilia Sfântul Nicolae. Aceşti doi monahi 
nutreau o dragoste frățească între ei şi şi-au jurat prietenie veşnică. 
La început s-au învoit cu rugăciunea, postul, privegherea şi împli- 
nirea oricărei fapte bune, dar fără a întreba pe nimeni. În felul aces- 
ta cei doi prieteni care, după cum se va vedea din cele ce au urmat, 
nu aveau Stareți şi duhovnici buni, care să-i supravegheze şi să se 
îngrijească de ei, au voit să ajungă mai buni decât trebuie şi mai vir- 
tuoşi decât ceilalți, impulsionaţi însă de o evlavie neautentică şi de 
lucrarea diavolească. Aşadar, prin rugăciuni în ascuns şi printr-o 
pretinsă înfrânare, satana i-a dus cu timpul acolo unde voia: înţele- 
gând în chip greşit cuvântul iubire au început să fie de acord în toa- 
te poftele lor, îngăduite şi neîngăduite, căzând astfel la nivelul celor 
„ce se fac întru ascuns”, despre care Apostolul Pavel spune că „ruşi- 
ne este a le şi grăi” (Ef. 5, 12). 

Satana cel preaiscusit a reuşit să-i aducă mereu unul în apropi- 
erea celuilalt şi necontenit unul se ducea la Chilia celuilalt, cu toate 
că aceasta nu este îngăduit monahilor tineri, în acord cu făgăduin- 
ţa monahală care nu încuviințează... un anume fel de prietenie..., 
interzicându-le să se întâlnească şi să petreacă unul în compania 
celuilalt într-ascuns. Dar nici o lucrare, chiar dacă este bună, atunci 
când are loc fără acordul şi cunoştinţa Stareţului sau a duhovni- 
cului, nu este primită de Preabunul Dumnezeu, aşa cum spune şi 
apoftegma moştenită de la Sfinţii Părinţi: „binele nu este bine decât 
atunci când se face în chip bun.” 

În cele din urmă au ajuns la o aşa împietrire sufletească şi nepu- 
tință trupească, încât au hotărât să fie întotdeauna împreună şi să 
nu-i despartă nici măcar moartea. S-au îmbrăcat, aşadar, în rasele 

lor cele bune şi noi, şi-au luat shimele!, pentru că amândoi erau shi- 
monahi, şi-au pus camilafcele şi s-au dus în apropierea mării, aco- 
lo unde adeseori se duceau şi făceau baie într-ascuns împreună. Au 
luat o pătură miţoasă, s-au înfăşurat în ea, s-au cusut şi încet-încet, 
aşa cum erau îmbrățişați, s-au aruncat în mare. Astfel demonul, 
care le-a arătat felul acesta de a pleca îmbrățişați în viața cealaltă, în 
„Rai”, a reuşit să-i trimită în iadul cel veşnic, ca să ardă pururi dim- 
preună cu el. 


Adevăratul naufragiu veşnic 


După un timp, în urma unei furtuni puternice, marea a arun- 
cat afară pe plaja Golfului Pagasitic, în apropierea oraşului Volos, o 
boccea cu două trupuri, pe care le-au aflat pescarii din zonă. 

Au deschis acea legătură mare, ciudată şi macabră şi au avut 
parte de o privelişte cumplită! Acei călugări nefericiți, de spaima şi 
groaza înecului, şi-au scos unul altuia ochii şi erau unul cu mâinile 
în părul celuilalt, dar le-a fost cu neputinţă să evite înecul din cauza 
felului în care diavolul a reuşit să-i facă să se coasă singuri înăuntru 
şi să se dea în mâinile lui. 

Acestea sunt roadele nimicitoare ale gândurilor ascunse, săvâr- 
şite la adăpostul întunericului, nedescoperite la timp, ce se aseamă- 
nă găurilor mici dintr-o corabie, pe care meşterul nu le vede să le 
acopere câtă vreme nu sunt îndeajuns de mari. Încet-încet se înmul- 
țesc şi într-o dimineață frumoasă corabia sufletului se scufundă „cu 

'Zxfiua sau ăvăiaBog sau 1 upoprov (scil. semi-haină), ca semn distinctiv al răs- 
tignirii călugărului pentru lume şi a lumii pentru călugăr, este veşmântul care aco- 
peră partea din faţă a corpului, gâtul şi umerii, până la genunchi, dar nu şi părţile 
laterale, pe el fiind brodată o cruce mare (de aceea se mai numeşte şi roAvoravptov), 
alături de inițialele frazelor: „isus Hristos biruieşte (12 XC NI KA); biruința cinsti- 
tei [Cruci] — îngrozirea demonilor (IT AO); vărsarea de lacrimi e mai grăitoare decât 
cuvintele [retorilor] (PP AP); Hristos le dăruieşte creştinilor har (XX XX); Dumnezeu 
a sfințit Lemnul Crucii (OH 25); căzut-a Luceafărul, aflat-am Raiul (EE EE); Lumina 
lui Hristos luminează tuturor (PX OII); puterea monahului (AM); Locul Căpățânii s-a 
făcut Rai (TK III)”. Iniţial, după cum atestă mărturiile patristice ale avei Doroteu (PG 
88, 1633B), ale Sfântului Vasile cel Mare (PG 31, 1309A) sau Evagrie Ponticul (PG 40, 
1221A), era un veşmânt cotidian, purtat de toți călugării, dar din secolul al V-lea, pro- 

babil odată cu impunerea distincţiei dintre shima mică şi cea mare, a devenit specific 
shimonahului care, în mod obligatoriu, îl poartă peste reverendă, sub centură şi rasă, 
doar în ziua în care se împărtăşeşte (n. trad.). 

tot echipajul şi încărcătura sa”, cu tot ceea ce are, bun sau rău. Pe 
când, dacă găurile vor fi descoperite la timp, meşterul-duhovnic, cu 
ajutorul şi cu harul lui Dumnezeu şi mulțumită priceperii sale, le va 
închide şi va vindeca rănile inimii, pentru că, după cuvântul Sfintei 
Scripturi, „Cele ce se fac întru ascuns de ei, ruşine este a le şi grăi” 
(Ef. 5, 13), iar lumina nu-l lasă niciodată pe om să rătăcească şi să 
se piardă în beznele gândurilor viclene ale satanei, ajungând să se 
nimicească cu totul. Să fim cu băgare de seamă, aşadar, noi, cei dor- 
nici să ajungem neîntârziat şi fără eforturi zadarnice în Împărăția 
Cerurilor pe calea ascultării! La fel şi ava Dositei, de care se amin- 
teşte în cartea avei Dorotei, numai în cinci ani de ascultare desăvâr- 
şită şi în neosândire, prin tăierea voii proprii a câştigat Împărăţia 
Cerurilor, pe care alții nici în şaizeci sau şaptezeci de ani de viață 
ascetică nu au putut să o moştenească, pentru că şi-au făcut voia şi 
au murit ataşați de poftele lor. 


Adevăratul ucenic 


În aceeaşi zonă, la Chiliile din Kerasiă, mai concret la Chilia Cin- 
stitului Botezător şi Înaintemergător Ioan, la aproape treizeci de ani 
de la groaznica întâmplare mai înainte pomenită, a trăit ucenicul 
Pantelimon, un monah smerit şi evlavios, după numele de mirean 
Teofil Teofil6pulosi, care se trăgea din Longâniko (Sparta). Acest om 
simplu şi virtuos, după ce a studiat cu atenţie viața avei Dositei, care 
atrăit în secolul al V-lea la Mănăstirea avei Serid în Răsărit, înfăţişată 
de ava Dorotei în cartea sa, a vrut să-i calce pe urme. 

Modul de viață al avei Dositei l-a impresionat atât de mult pe 
părintele Pantelimon, încât s-a hotărât din tot sufletul său să-l urme- 
ze. Într-adevăr a luat ca model întreaga viață a avei Dositei, care 
oarecând nu a voit să mănânce ouă — de care avea nevoie din cauza 
bolii sale —, deşi el însuşi fusese cel care le ceruse, ca să-şi omoare în 
felul acesta voia. La fel şi părintele Pantelimon a voit ca fiecare lucru 
să se facă întocmai după porunca Starețului, şi nu după voia sa. Se 
lepădase desăvârşit de sine, nici măcar apă nu bea fără binecuvân- 


'Este vorba de fratele după trup al autorului (n. îngrijitorului ed.). 

tarea Stareţului şi nu putea să doarmă seara dacă nu-şi descoperea 
duhovnicului său — gândurile şi Stareţului său — războiul duhovni- 
cesc al zilei. 

Potrivit unei tradiţii foarte vechi a Părinților şi Bătrânilor, Sta- 
reţul nostru, monahul Ioachim, a rânduit ca în fiecare seară, în mod 
obligatoriu, să ne spovedim, între o jumătate de oră şi o oră, despre 
cum ne-am petrecut ziua, schimbând gânduri şi păreri şi primind 
sfaturi pe măsură pentru noaptea şi ziua următoare. Acest lucru 
este cerut de viața de călugărie şi de vegherea de care sunt respon- 
sabili conducătorii duhovniceşti — egumenii şi Sinaxa Bătrânilor —, 
„ca unii care vor da socoteală” pentru mântuirea sufletului fiilor 
lor duhovniceşti. Urmând această tradiţie care a devenit conştiin- 
ță, şi părintele Pantelimon îşi făcea neîncetat canonul de rugăciune 
al zilei — mătănii şi comboshinia — şi necontenit rostea cu mintea şi 
buzele rugăciunile: „Doamne, lisuse Hristoase, Fiul lui Dumnezeu, 
miluieşte-mă!”, „Preasfântă Născătoare, mântuieşte-mă!”, „Bote- 
zătorule al lui Hristos, roagă-te pentru mine, păcătosul!”, „Sfinţi- 
lor Părinţi, rugaţi-vă pentru întreaga lume şi pentru mine, păcăto- 
sul!”. Cu îngăduinţa Starețului şi a duhovnicului, în afară de mun- 
cile zilnice grele şi aspre de la Chilie, de rugăciunile şi îndatoririle 
sale duhovniceşti, făcea anumite rugăciuni pentru părinţi şi rudele 
după trup şi după duh, şi pentru întreaga lume. 

Era atât de riguros şi de atent cu viaţa sa, în general, cu înda- 
toririle sale cotidiene de rugăciune individuală, slujbe şi Liturghii, 
încât, în 1931, pentru că urma să-l trimită Starețul la doctor în loca- 
litatea lerisos, ca să-i vindece mâna dreaptă, pe care de mic copil o 
avea luxată şi i-a fost pusă la loc strâmb de un vraci de la ţară, şi 
pentru că vreme de cincisprezece zile, până ce avea să se vindece 
cu totul, nu putea să facă metanii şi comboshinia, s-a îngrijit să facă 
mai înainte cu o săptămână atâtea mătănii şi rugăciuni, cât să aco- 
pere lipsa rugăciunii pentru perioada necesară vindecării. A ajuns 
să facă pe zi cinci sute până la o mie de mătănii şi cincizeci până la 
şaizeci de comboshinia. 

Pentru a da un exemplu de înfrânare şi de hotărâre neclătinată, 
vom relata una din multele întâmplări pe care le-am trăit personal. 

Era vară şi era vremea smochinelor. La Chilia noastră aveam 
destui smochini în fața casei şi la vale în grădini, care se aflau la o 

distanţă de aproximativ o sută de metri față de casă. În smochinii din 
fața casei smochinele începuseră să se umfle, dar nu se copseseră. În 
ziua următoare m-am dus împreună cu fratele meu Pantelimon în 
vale, în grădină, ca să săpăm. Am început lucrul şi, când ne-am aşe- 
zat un pic ca să ne odihnim la umbra smochinilor, am văzut destule 
smochine coapte şi am vrut să iau câteva ca să mâncăm. 

Fratele Pantelimon mi-a spus: 

— Hei! Ce faci, frate, acolo? 

Fără să bănuiesc că făceam ceva necuvenit, i-am răspuns simplu: 

— Frate, văd că în locul ăsta smochinele s-au copt şi, de vreme ce 
nu avem nimic la micul dejun, o să tai câteva ca să mâncăm. 

Acela însă mi-a răspuns cu blândețe: 

— Ai luat binecuvântare de la părintele Stareţ? 

- N-am ştiut, frate, că smochinele s-au copt aici, ca să iau bine- 
cuvântarea în avans de la părintele Stareţ. Şi nu cred să aibă ceva 
împotrivă. Hai să tăiem să mâncăm şi apoi o să-i spunem şi părin- 
telui Stare! 

- Frumos gând, frate, să mănânci întâi pe-ascuns şi apoi să ceri 
iertare! Aceasta este şi se numeşte faptă premeditată şi se pedepseşte. 
Ar trebui mai întâi să ceri perinisiunea pentru ceea ce faci, ca să fie cu 
binecuvântarea lui Dumnezeu, spre folosul tău sufletesc şi trupesc. 

Cu această măsură îşi rânduia întotdeauna viața, fără să gre- 
şească vreodată, fiindcă responsabilitatea pentru faptă îi aparținea 
Starețului, căruia îi aducea la cunoştinţă tot ce avea de gând să facă, 
şi aşa avea întotdeauna conştiinţa liniştită, curată şi împăcată, pen- 
tru că îşi făcea datoria. 


Şi-a prevăzut şi prezis moartea 


Părintele Pantelimon şi-a prevăzut moartea cu cincisprezece 
zile înainte şi i-a spus Stareţului, ca să-l pregătească şi să nu-l întris- 
teze, pentru că acesta îl iubea foarte mult. Şi starețul cunoştea că 
vremea plecării sale venise, dar îi dădea curaj: „O să te faci bine, îi 
Spunea, o să vină fratele tău şi o să vă întoarceți la casa părintească, 
pentru a schimba clima. Nu ai nimic” ş.a.m.d.. 

La 15 martie 1935, de Duminica Închinării la Sfânta Cruce, la 
Chilia Sfântul Nicolae din vecinătate se făcea priveghere şi avea loc 

tunderea în monahism a unui nou frate, [pe nume] Hristofor. De 
la Schiturile vecine, Sfânta Ana şi Kavsokalyvia, veniseră prieteni 
nevoitori, pentru a lua şi ei parte la priveghere. Cu puţin înainte de 
venirea zorilor, bolnavul, părintele Pantelimon, l-a chemat pe Stareţ 
şi i-a spus: „Spuneţi-i preotului să grăbească dumnezeiasca Litur- 
ghie, ca să mă împărtăşesc cu Preacuratele Taine, cu Trupul şi Sân- 
gele Domnului şi Dumnezeului şi Mântuitorului nostru lisus Hris- 
tos, deoarece mă grăbesc, trebuie să plec din lumea aceasta. Trimi- 
teți-i o telegramă şi fratelui meu ca să vină.” 

Pe mine, din cauza bolii fratelui meu -— tuberculoză —, în urma 
înțelegerii dintre medic şi duhovnic, mă trimiseseră la nişte rude 
duhovniceşti de-ale noastre din Kary6s. 

După înştiințarea preotului slujitor, când a venit momentul să 
se împărtăşească, l-au urmat ca să-l sprijine pe fratele meu Pante- 
limon în ultimele sale clipe mulți prieteni asceţi şi frați dragi, între 
aceştia fiind Bătrânul-Zaharia iconarul, Bătrânul-Pantelimon de la 
Sfânta Ana şi alți părinți şi fraţi de la Kavsokalyvia şi Kerasiă. 

După dumnezeiasca Împărtăşire, fratelui meu Pantelimon, din 
cauza epuizării pricinuite de boală, capul i se aplecase atât de tare, 
încât bărbia îi atingea pieptul şi nu era în stare să vadă ce se întâm- 
plă în faţa sa, privind numai în jos. La un moment dat l-a chemat pe 
Stareţ căruia i-a şoptit: „Părinte Stareţ, roagă-te pentru mine şi dă-mi 
binecuvântarea ta, pentru că plec din viaţa aceasta.” Starețul, la auzul 
acestor cuvinte, de atâta întristare şi supărare a căzut jos, leşinând. 
Ceilalți părinţi, care se aflau acolo, l-au scos din Chilia celui bolnav 
şi, când şi-a revenit, s-a dus iarăşi în apropierea muribundului. 

Fratele Pantelimon, care de-abia se auzea, i-a spus, oarecum cu 
mai multă tărie, pentru a doua oară: „Părinte Stareţ, roagă-te pentru 
mine şi să nu-ți pară rău ca să mă faci să întârzii, pentru că a venit 
Cinstitul Înaintemergător să mă ia.” Starețul cu lacrimi în ochi şi 
durere în inimă i-a spus: „Să ai rugăciunea mea şi a tuturor Sfinți- 
lor Părinţi”; şi la acest cuvânt fratele Pantelimon şi-a dat duhul în 
mâinile ocrotitorului Chiliei noastre - Cinstitul Înaintemergător şi 
Botezător loan. A adormit întru somnul cel de veci la vârsta de 23 
de ani, în Duminica Închinării Cinstitei Cruci, în [anul] 1935. Împli- 
nise exact cinci ani de viață călugărească, atât cât a făcut şi modelul 

său, ava Dositei, de care aminteşte ava Dorotei, pe care, aşa cum am 
mai spus, l-a imitat întru toate. 

Vrem să credem că Preabunul Dumnezeu l-a numărat pe acest 
lucrător al ascultării în ceata Cuvioşilor Părinţi aghioriţi, pe a căror 
viață a urmat-o întru toate, făcându-se el însuşi pildă de tăcere, sme- 
renie adâncă şi a toată virtutea. De acest lucru ne convinge şi întâm- 
plarea care a urmat morții fratelui Pantelimon. După rânduiala în 
vigoare, atunci când monahul îşi dă sufletul, după ce îl schimbă de 
haine şi-l îmbracă cu toate veşmintele, cu shima, cu şirul de mătănii 
în mâini, cu sandalele în picioare şi cu camilafca pe cap, îl înfăşoa- 
ră în rasa pe care o cos, făcând pe deasupra cruci din fâşii de stofă 
albă sau roşie. Apoi îl duc în biserică şi îi aşază pe piept o icoană, a 
lui Hristos sau a Preasfintei. 

Un preacuvios Stareţ, de la o Chilie vecină, a Tuturor Sfinţi- 
lor, dragul nostru Bătrân-Grigore, s-a oferit să-l ajute pe Stareț la 
cusutul rasei celui mort. Când a terminat de cusut, a văzut că fesul 
monahal de pe cap se strâmbase un pic din cauza coaserii şi i-a 
spus Starețului nostru: „Părinte Ioachim, să desfacem cusătura şi să 
îndreptăm fesul, pentru că se vede urât!” 

Starețul nostru i-a spus: „Preacuvioase părinte Grigore, fă cum 
crezi că e de cuviință.” De îndată ce Bătrânul-Grigore a descusut şi 
a desfăcut rasa, s-a arătat chipul fratelui Pantelimon, care din slab 
şi tras cum era înainte, era acum rotund şi strălucea asemenea lunii 
pline. Starețul i-a acoperit iarăşi chipul şi a dat slavă lui Dumnezeu, 
Care a dat acest semn ca adeverire a ascultării şi smereniei desăvâr- 
şite ale fratelui mutat la cele veşnice. 

Acestea sunt roadele pe care le culege adevăratul ucenic de la 
Stăpânul Hristos, Judecătorul şi Dătătorul de răsplăți îmbelşugate, 
spre slava lui Dumnezeu-Tatăl şi a Duhului Sfânt. Amin. 


Mireasmă cerească 


În toată zona aceea, de la Nea Skiti şi până la Marea Lavră, 
mulți părinţi şi evlavioşi pelerini creştini au simţit cum în aer se 
ridică o mireasmă cerească şi o aromă de tămâie. 

De la Schitul Sfânta Treime şi aşa-numitele Kavsokalyvia!, urcam 
cu fratele meu, monahul Pantelimon, la Chiliile de la Kerasiă. 

În locul numit „Hairi”, la o cotitură de drum am simţit o foarte 
puternică mireasmă cerească. Am rămas pentru puțină vreme țintu- 
iți. Timp de zece minute nu am reuşit să facem un pas. Sufla o adi- 
ere lină şi mireasma părea ca şi cum ar cobori de pe Aton. Dar cum 
să înțeleagă cineva de unde anume venea acea mireasmă cerească? 
Ne-am făcut cruce şi am pornit la drum, şi după puţină vreme acea 
mireasmă a dispărut. 

Am trecut de multe ori prin acel loc, dar nu am [mai] simţit 
niciodată nimic. Credem că acel loc binecuvântat din Sfântul Mun- 
te, de la mare şi până pe culmile Atonului, este plin de sfinte moaş- 
te ale cuvioşilor părinţi care au adormit somnul cel fericit şi dătător 
de viață, după o nevoinţă aspră, în Colibe şi Peşteri, ale căror urme 
şi ruine se mai păstrează şi astăzi în nenumărate locuri, la anumite 
Schituri care au decăzut şi nu mai funcționează astăzi ca Schituri, 
precum vechiul Schit al Sfântului Vasile, ce se afla între Kavsoka- 
Iyvia şi locul numit Krya nerâ?. Acest Schit, fiindcă acolo frigul era 
greu de suportat, s-a mutat în partea de sud-vest a Muntelui Car- 
mel, dar a decăzut ca Schit, iar astăzi se mai păstrează doar câteva 
Colibe. În multe locuri din Sfântul Munte există astăzi asemenea 
ruine de Sihăstrii şi Colibe de sihaştri. 


Părintele sihastru Matei 


La Chilia de sihaştri Cinstita Cruce mulți monahi buni şi sporiți 
în virtute au ajuns de-a lungul vremilor, după îndelungă nevoinţă, 
la măsuri de viață duhovnicească deosebită şi au cultivat, alături de 
întinderile dimprejurul acelei Chilii, şi grădinile duhovniceşti ale 
sufletelor lor cu ajutorul ascultării şi al rugăciunii minţii. 

Între cei pe care Stareţii noştri precum şi noi i-am apucat şi 
cunoscut au fost Bătrânul-Pahomie Protul şi monahul Matei, dim- 
preună cu ucenicii lor Luca şi Abimeleh, cel care a plecat din Sfântul 


1 Scil. „„Colibele arse” (n. trad.). 
2Scil. „„Apele reci” (n. trad.). 

Munte în lume la 1895 spre a predica Sfânta Evanghelie şi spre a-i 
lumina pe creştinii ortodocşi credincioşi ai patriei noastre. 

Dintre toți aceştia s-a distins monahul Matei, care sporise în 
înfrânare şi rugăciunea minţii. Părintele Matei orbise încă de la o 
vârstă tânără, pentru că un monah vraci i-a pus ventuze pe gât, 
lucru care i-a vătămat neîndoielnic nervul optic printr-o hemoragie 
[internă], şi de atunci a rămas cu totul orb. 

Cu toate acestea, în loc să se lase cuprins de mânie împotri- 
va monahului care făcuse această greşeală, el îi mulțumea, slăvea 
numele Atotbunului Dumnezeu şi se ruga pentru mântuirea acelui 
frate. 

Sporise atât de mult în rugăciunea minţii, încât de multe ori era 
răpit cu mintea şi în şoaptă, zi şi noapte, rostea rugăciunea „Doam- 
ne, lisuse Hristoase, Fiul lui Dumnezeu, miluieşte-mă pe mine şi 
lumea Ta!” Aceasta era respiraţia sa: rugăciunea neîncetată. 

Într-o zi părintele Luca, fratele său duhovnicesc de la obştea 
lor, a intrat pe nesimţite, pentru o anume treabă, în Chilia monahu- 
lui Matei, şi, de îndată ce acela a înţeles că a intrat cineva în Chilie, 
a încetat rugăciunea pe care o spunea cu glas încet, prefăcându-se 
că psalmodiază. 

Părintele-leroteu de la Kerasiă spunea despre părintele Matei 
că odată s-au dus nişte pelerini mireni la Chilia care se află mai sus 
de drumul ce duce la Schitul Kavsokalyvia. Acolo au dorit să bea 
puţină apă rece. Când s-au apropiat de Chilie, l-au auzit pe părin- 
tele Matei spunând rugăciunea. Au aşteptat multe ceasuri ca să-şi 
termine rugăciunea, dar, pentru că nu înceta, au fost nevoiţi să bată 
la uşă şi rugăciunea a încetat să se [mai] audă. Cum ceilalți lipseau, 
Părintele Matei, fiind orb, nu a putut să le deschidă uşa. Mirenii 
s-au mirat şi, când s-au îndepărtat puţin de casă, au început să audă 
din nou cum spunea rugăciunea cu glas tare. 


Havsokalgvia 


Nu trebuie să judecăm după aparenţe 


Fericitul meu întru adormire duhovnic de la Schitul Kavso- 
Kalyvia, părintele Nicodim, mi-a povestit următoarea întâmplare, 
luată din manuscrisele aghiorite: „Un creştin credincios, vreme de 
cincisprezece ani s-a dus la duhovnic, mărturisindu-şi neputințele 
sale omeneşti. Într-o zi însă, după cum obişnuia, s-a dus la duhovnic 
şi l-a aflat făcând desfrânare cu o femeie. A ieşit în grabă afară şi şi-a 
spus în sine: „Ah! Ce-am păţit, vai de mine, de atâția ani mă spove- 
desc la el şi acum ce-o să fac? O să ajung în iad, pentru că nici unul 
dintre păcatele pentru care mi-a dat iertare, de vreme ce este un om 
păcătos, nu a fost iertat.” Plângea şi se lovea omul pentru răul ce-l 
aflase, fără să ştie ce e de făcut. Pe drum i s-a făcut sete şi, dintr-oda- 
tă, în timp ce mergea, i-a apărut în față o mică albie în care curgea 
o apă curată şi limpede ca cristalul. S-a aplecat şi a băut. A băut pe 
săturate, dar inima nu-l lăsa să plece, ci voia să mai bea din acea apă. 
Într-o clipă s-a gândit în sinea sa şi şi-a spus: „Dacă aici în albie apa 
este atât de curată şi plăcută la gust, închipuie-ți cum este la izvorul 
ei.” La gândul acesta, s-a apucat să caute izvorul apei. Când a ajuns 
acolo, ce-a văzut? Vede cum apa ieşea din gura unui stârv de câine 
murdar! Atunci a suspinat şi a spus: „Vai, bietul de mine, m-am mur- 
dărit, nefericitul, bând din apa aceasta împuţită, se pare că sunt foar- 
te păcătos şi necurat de mi se întâmplă astfel de lucruri!” 

În mâhnirea sa, i s-a arătat Îngerul Domnului şi i-a spus: „De 
ce, omul meu, te întristezi şi suferi pentru lucrurile care ţi se întâm- 
plă? Când ai băut apă din izvor în vale, nu te-ai bucurat pentru că 

era foarte curată şi nu te mai săturai să bei? lar acum, când ai văzut 
de unde iese, spui că te-ai murdărit? Ai văzut că iese din gura unui 
câine şi spui că te-ai întinat? Dragul meu, să nu-ţi pară rău de câi- 
nele mort şi necurat, fiindcă apa, pe care ai băut-o tu şi o bea o lume 
întreagă, care iese dintr-o gură necurată de câine, nu este a lui, a câi- 
nelui, ci e darul lui Dumnezeu. 

La fel şi cu duhovnicul la care te spovedeai: iertarea pe care ţi-o 
dădea nu era a lui, ci era darul lui Dumnezeu. El o dă, Duhul Sfânt o 
dăruieşte celui care îşi mărturiseşte sincer şi curat păcatele şi nepu- 
tinţele sale. 

Cu diferenţa că darurile şi harismele lui Dumnezeu se dau 
oamenilor, prin mijlocirea preoţiei, de către cei care au fost hiroto- 
nisiți canonic, care au îngăduinţa de a mărturisi şi ierta păcatele, aşa 
cum a spus Însuşi Stăpânul Hristos Sfinţilor Săi Apostoli şi Ucenici: 
«Luaţi Duh Sfânt; Cărora veţi ierta păcatele, le vor fi iertate şi cărora 
le veți ține, vor fi ţinute» (In. 20, 22-24). 

Astfel, Sfinţii Apostoli au dat această putere episcopilor şi 
urmaşilor lor, iar aceia preoților şi duhovnicilor hirotonisiți cano- 
nic. Prin urmare, pentru faptul că săvârşesc Sfintele Taine ale lui 
Dumnezeu, preoții sunt mai înalți ca demnitate şi decât regele, şi 
decât cel mai înalt dregător al poporului; pentru că şi acesta, orica- 
re ar fi rangul său în lume, va primi iertarea păcatelor de la preot şi 
duhovnic, deoarece nu există altă cale. Aceasta este Sfânta Tradiţie 
a Sfintei noastre Biserici. 

lar acum, i-a mai spus Îngerul, du-te şi fă o metanie în faţa 
duhovnicului şi cere-i iertare pentru că l-ai văzut greşind şi roa- 
gă-l să te ierte pentru că l-ai judecat. Cât priveşte păcatul pe care 
l-a săvârşit, Dumnezeu îl va cerceta şi numai El Însuşi îl va judeca, 
fiindcă tu l-ai văzut păcătuind, însă nu poți să ştii dacă şi în ce fel 
acesta a făcut pocăință. Aşa, tu ai asupra ta păcatul osândirii aproa- 
pelui, dar el, dacă se va pocăi, va secera roadele pocăinţei sale.” 

După cele povestite, duhovnicul meu, părintele Nicodim, şi-a 
continuat cuvântul şi, cu multă dragoste, mi-a spus: „De aceea, frate 
Haralamb (discuţia a avut loc în 1934, pe când încă nu eram monah şi 
Purtam numele meu de mirean), nu avem dreptul să cercetăm viața 
celorlalți oameni, după cum spune şi Apostolul Pavel: «Cine eşti tu, 
ca să judeci pe sluga altuia?» (Rm. 15, 4). Cu atât mai mult nu avem 

dreptul să-i judecăm pe clerici, pe cei hirotonisiți, pe duhovnici şi în 
general pe toți cei ce poartă rasă, pe care Dumnezeu îi încearcă cu 
multă asprime, iar diavolul luptă împotriva lor cu multă viclenie şi 
iscusință, după cum spune Dumnezeu Însuşi: «Nu judecaţi, ca să nu 
fiți judecaţi. Căci cu judecata cu care judecați, veţi fi judecaţi, şi cu 
măsura cu care măsurați, vi se va măsura» (Mt. 7, 1-2). 

Noi suntem datori să iertăm păcatele celorlalți şi să ne pocăim. 
Suntem datori să ne judecăm şi să ne pedepsim doar pe noi înşine. 
Dacă vrem să ne mântuim, să-i iertăm pe ceilalți, după cum spune 
Sfânta Evanghelie: «Că de veți ierta oamenilor greşelile lor, ierta-va 
şi vouă Dumnezeu greşelile voastre».” 


Vedenia dumnezeiască a Sfântului Acachie 


Sfântul Acachie, după cum istoriseşte ucenicul său, părintele 
Iona, l-a văzut pe Cuviosul Maxim Kavsokalyvitul în timpul slujbei 
cum tămâia în Kyriakon. Purta veşmânt arhieresc şi tămâia biserica şi 
pe părinți, urmat de alți patruzeci de cuvioşi cu camilafcele lor. Când 
Sfântul Acachie i-a văzut, l-a întrebat pe Cuviosul Maxim: „Cine sunt 
cei care vin în urmă tămâind?” Şi i s-a răspuns că sunt cuvioşii din zona 
Kavsokalyviei care s-au mântuit prin mijlocirea Sfântului Maxim. 

Cel care a pictat Kyriakon-ului acestui Schit a zugrăvit în narte- 
Xul bisericii, spre adeverirea acestei descoperiri a Sfântului Acachie, 
în ordinea aceasta, pe Sfinţii: Atanasie, ctitorul Marii Lavre, Petru 
Atonitul, Cuviosul Nil, Maxim cel Înaripat!, Cuviosul Nifon şi alții, 
îngenuncheaţi alături de Cuviosul Acachie cel Nou, în faţa tronu- 
lui Preasfintei Treimi, rugându-se pentru toți părinții şi fraţii care 
îşi vor încheia viața într-un chip bineplăcut lui Dumnezeu în locul 
acesta binecuvântat, în „Grădina Maicii Domnului”. 


Bătrânul-Teofilact cel Nebun în Hristos 


La Sihăstria Sfântului Nifon a viețuit mulți ani în nevoință părin- 
tele Teofilact, care a fost tuns monah la Coliba Bunăvestirea Mai- 


'Sfântul Maxim (+1365) este asemănat de unul dintre biografii săi unui „vultur îna- 
ripat””, de aici şi supranumele cu care îl menţionează autorul prezentei lucrări (n. trad.). 

cii Domnului, aşa cum ne-a povestit Bătrânul-Mihail de la aceeaşi 
Colibă a Buneivestiri cu două zile înainte de moartea lui neaşteptată 
petrecută la începutul lui iunie 1979, vreme în care începusem redac- 
tarea cărții de faţă la spitalul Alexandra din Atena. Bătrânul-Teofil se 
prefăcea a fi nebun şi surd, ca să nu-l tulbure ceilalți monahi. În 1924, 
într-o zi de sâmbătă, s-a împărtăşit cu Preacuratele Taine şi, după 
dumnezeiasca Liturghie, când au plecat ceilalți părinţi, de la care şi-a 
cerut iertare de la fiecare în parte, şi-a pus mâinile pe piept în semnul 
crucii şi bucuros şi-a dat sufletul în mâinile Stăpânului Hristos. După 
trei zile, când părinţii au trecut pe la el, l-au aflat în poziția aceasta, în 
Peştera Sfântului Nifon, cu zâmbetul pe buze. 


Părinţii leroteu şi Timotei 


La Coliba Adormirea Maicii Domnului se află Peştera Sfântu- 
lui Acachie, unde a trăit şi s-a nevoit acest mare dascăl al virtu- 
ţii. Prin rugăciunea şi mijlocirile acestui lucrător neobosit, care prin 
desăvârşita sa smerenie a ajuns de la înfăptuire la vederea duhov- 
nicească şi de la vederea duhovnicească la împlinirea virtuții, fiind- 
Gă, după cuvântul apostolic, „mult poate rugăciunea stăruitoare a 
dreptului” (Jac. 5, 16), urmaşii săi, duhovnicul Iona, ucenicul său 
- ieromonahul Pelagiu şi Acachie cel Tânăr, nevoindu-se până la 
1880 într-o ascultare desăvârşită, în lepădare de sine şi smerenie, au 
reuşit să ducă mai departe tradiţia sfântă a vieții ascetice a acestui 
cuvios şi a Sfinților Părinţi. După aceştia, lonas al II-lea dimpreună 
cu Stareții Dionisie şi Acachie au dus mai departe predaniile vieții 
duhovniceşti a înaintaşilor lor până în 1910, an în care cei doi frați 
Kakunis din Kastârion (Laconia) au pornit din Linn (New York) şi 
au venit direct în Sfântul Munte pentru a se face monahi. 

Cei doi fraţi au vizitat şi s-au închinat la Sfintele Mănăstiri şi 
Schituri. Cel mai mic a rămas la Coliba Adormirea Maicii Domnu- 
lui, acolo unde se află Peştera Sfântului Acachie, şi a fost tuns monah 
de Starețul Dionisie, luând numele de leroteu. Fratele mai mare s-a 
închinoviat la Sihăstria Preasfintei „Adormirea Maicii Domnului”, 
dejos, de la Sfânta Ana Mică, în obştea părintelui duhovnic Ştefan şi 
â părintelui Teodosie, unde a fost tuns monah cu numele de Teodor. 

Monahul Teodor, fiindcă sporea de la o zi la alta în asculta- 
re şi în viaţa duhovnicească, s-a făcut primitor al harului Sfântu- 
lui Duh şi, pentru cugetul său smerit, Starețul său, părintele Şte- 
fan, după binecuvântarea necesară primită de la Schitul Sfânta Ana 
şi de la Mănăstirea Marea Lavră, chiriarhul zonei l-a hirotonisit 
ierodiacon. 

A rămas în această sfântă diaconie cu evlavie până la adormi- 
rea Stareţului, părintele Ştefan. Apoi a fost chemat să slujească în 
rândul monahilor de la Mănăstirea chinovială Grigoriu. Acolo s-a 
făcut pildă de ascultare, slujindu-le tuturor cu smerenie şi răbdare. 
A fost hirotonisit prezbiter sub îndrumarea povățuitorului duhov- 
nicesc şi egumenului acestei Mănăstiri, arhimandritul Atanasie - 
un monah virtuos şi cu frică de Dumnezeu în toate. 

La această Mănăstire se aflau alți cinci prezbiteri: Gheorghe, fost 
egumen al acestei Mănăstiri, părintele Ştefan, părintele Constantin, 
părintele Dimitrie şi părintele Dionisie — unul mai bun decât celă- 
lalt. Cu toate acestea, toți l-au ales ca succesor pe prezbiterul Teodor 
- cel mai răbdător dintre toţi —, şi astfel, în urma votului canonic, 
acesta a fost numit egumen al Mănăstirii Grigoriu. 

Fratele acestuia, Panaghiotis Kakunis, ulterior leroteu, după 
cum am spus, a fost tuns monah la Kavsokalyvia, la Peştera Sfântu- 
lui Acachie, unde a urmat Stareţilor Dionisie şi Acachie. 


Vedenia înfricoşătoare dintr-un teatru american 


Cei doi fraţi, pe când lucrau în Linn (America), aveau în cercul 
lor de cunoştinţe un prieten din copilărie din Dimiţâna, Dimitrie. 
Aceşti trei tineri evlavioşi s-au dus în America să muncească pentru 
a acoperi nişte datorii financiare de familie, iar apoi să se întoarcă în 
patria lor, pentru a duce o viață mai puţin lipsită de griji. Numai că 
„unele sunt voile oamenilor şi altele sunt cele pe care le rânduieşte 
Dumnezeu”, după cuvântul Sfintei Scripturi. 

Într-o zi, tineri fiind şi ei, după munca lor zilnică au dorit să se 
ducă să se distreze şi au hotărât să meargă la un vestit teatru. Acest 
teatru era o clădire mare, pătrată, aflată în afara oraşului, la mare. 
Acolo zi şi noapte, fără întrerupere, se jucau diferite piese de teatru. 
Într-o anume perioadă, vreme de mai bine de patru ore, avea loc un 

spectacol care reprezenta iadul, cu demonii şi chinurile de acolo, iar 
lumea mergea să vadă toate aceste lucruri ciudate. 

În timp ce aceşti buni prieteni se îndreptau spre acea clădire, au 
văzut de departe, în partea de sus a construcției, unde se găsea şi 
inscripția luminoasă, rotindu-se deasupra teatrului demoni cu totul 
negri, cu coarne şi cozi uriaşe, cu picioare păroase de capră şi cu 
fețe de bivoli, care dansau în aer şi țineau de mână o fată cu totul 
goală şi un bărbat în zdrenţe şi beat. Din ochii lor ieşeau flăcări şi la 
fiecare înconjur al clădirii aruncau într-o groapă când o fată, când 
un băiat şi tocurile lor erau luate de alți şi alți tineri şi tinere. 

Vedenia aceasta îngrozitoare, în care chipurile oamenilor se 
schimbau neîncetat unele cu altele, i-a ţinut pironiți mai mult de trei 
ore, neputând de frica şi spaima care i-au cuprins să facă nici un pas. 

Atunci, s-au trezit ca din letargie şi şi-au spus unul celuilalt: 
„Măi, fraților, aceasta e casa demonilor şi noi mergem acolo să ne 
distrăm? Ia uitaţi-vă cum demonii îi prăvălesc pe oameni şi distrug 
viețile tinerilor, băieți şi fete!” Acest fapt a fost hotărâtor pentru 
plecarea lor din America. S-au pus de acord-să meargă în Sfântul 
Munte, să se facă monahi şi să-şi mântuiască sufletele şi, prin voia 
lui Dumnezeu, să trăiască acolo ca adevărați creştini, liberi de orice 
înrâurire din partea demonilor stricători de suflet. 

Şi gândul a devenit pe dată hotărâre: „zis şi făcut”!; „lucrul 
neîntârziat aduce desfătare”? şi-au zis şi au căzut de acord să ple- 
ce la drum în cel mai scurt timp. Cei doi frați, fiii bătrânului lor 
tată Kakunis din Kastorio (Laconia), au părăsit deîndată Ameri- 
ca şi, după ce şi-au lămurit datoriile față de rude prin corespon- 
.denţă, s-au dus direct în Sfântul Munte şi, aşa cum am spus, unul 
(monahul leroteu de mai târziu) a rămas la Schitul Sfânta Treime 
de la Kavsokalyvia şi celălalt (monahul Teodor) a ajuns egumen la 
Mănăstirea Grigoriu. 

După doi ani, monahul leroteu, după ce a gustat nectarul isi- 
hiei şi al virtuţii, s-a gândit că ar trebui să-i amintească prietenului 
său de promisiunea făcută în America şi să-l cheme să vină şi el, să 
guste bunătăţile şi harismele duhovniceşti ale vieții monahale, de 
care se împărtăşea el însuşi cu o desfătare şi o bucurie de nespus. 
ge ăn" EQyov”. 

2,10 Y00Y6v kai XăQiv Exer”. 

Într-adevăr, după puţină vreme a părăsit America şi priete- 
nul său şi a venit în obştea Starețului Dionisie, la Coliba Adormi- 
rea Maicii Domnului de la Peştera Sfântului Acachie. După ce a fost 
supus la încercări vreme de trei ani, a ajuns şi Dimitrie monah şi a 
primit numele de Timotei. Monahul Timotei a arătat multă răbdare 
în fața încercărilor vieţii călugăreşti, înfrânare fără margini, ascul- 
tare desăvârşită şi lepădare de sine până la moarte. Mânca atâta cât 
să-şi țină zilele, şi aproape că nu gusta untdelemn. 

După câţiva ani, Starețul lor Dionisie a plecat dintre cele pămân- 
teşti şi trecătoare, pentru a se muta la sălaşurile veşnice, dumneze- 
ieşti şi cereşti ale Împărăției Cerurilor şi, după tradiţia aghiorită, a 
ajuns Stareț părintele leroteu. 

leroteu şi Timotei, aşa cum au fost în lume, erau un suflet în 
două trupuri şi în viața călugărească. Cădeau de acord în privin- 
ţa tuturor problemelor duhovniceşti şi, aşa cum pentru mulți ani 
în America s-au distins prin dragostea şi întrajutorarea lor creştină, 
la fel s-au distins şi în viața călugărească. Părintele Timotei, mai în 
vârstă cu câțiva ani față de părintele leroteu, şi-a tăiat voia şi a făcut 
ascultare față de leroteu, care devenise acum Starețul său. Amândoi 
aceşti ultimi urmaşi la Sihăstria Sfântului Acachie, cu toate că aveau 
puţină ştiinţă de carte, au ajuns în scurtă vreme purtători ai înțelep- 
ciunii adunate de tradiția monahală. Au arătat dragoste şi iubire de 
frați față de toți cei ce s-au nevoit împreună cu ei şi au lăsat urme 
adânci de viață duhovnicească, ajungând pilde luminoase pentru 
monahii care le-au succedat, lăsându-le multe poveţe duhovniceşti. 
Dar şi ei înşişi au câştigat dragostea şi prețuirea împreună-nevo- 
itorilor şi ale tuturor monahilor aghioriți care au avut cinstea să-i 
cunoască şi să trăiască în preajma lor. 


Lumea are nevoie de învățătura voastră 


Cei doi frați, după douăzeci de ani de şedere în „Republica 
monahală” a Sfântului Munte, pentru că tatăl lor după trup, bătrâ- 
nul Kakunis, se apropia de sfârşitul vieții şi, ca ultimă dorință, a 
cerut să-i vadă pe cei doi băieți ai săi, cu binecuvântarea Bătrânilor, 
s-au dus în satul lor, Kastri Kastoriu, unde rudele le aşteptau veni- 
rea cu multă bucurie. 

Preotul satului îi aştepta şi el pe cei doi monahi aghioriţi cu o şi 
mai mare nerăbdare, ca să-i limpezească multele nelămuriri pe care 
le avea despre nenumăratele şi complexele probleme ale credinţei 
noastre creştine. Şi aproape în toată această perioadă, după cum 
ne-au povestit fraţii înşişi, nu i-a lăsat deloc, ci-i întreba mereu ca 
să afle cele pe care nu le cunoştea şi care-l preocupau în calitate de 
preot paroh al satului şi păstor al sufletelor creştinilor. 

Atât părintele, cât şi primarul şi întâi-stătătorii satului au fost 
atât de entuziasmați de răspunsurile acestor cu adevărat virtuoşi 
monahi, încât i-au rugat fierbinte să rămână acolo şi, prin pilda lor 
bună şi învățătura cuvenită, să-i ajute pe fraţii creştini care au atâta 
nevoie de exemplu bun şi de predica lor dumnezeiască. 

Monahii, la stăruința consătenilor, au răspuns cu multă smere- 
nie şi înțelepciune: „Ascultaţi-ne, dragi fraţi creştini: noi am venit 
aici cu îngăduința Bătrânilor noştri cu un scop anume şi cu porun- 
ca de a ne întoarce cât mai repede cu putinţă la locul nostru de 
metanie. Dacă nu vom face ascultare şi vom încălca porunca aceas- 
ta pentru a vă împlini dorinţa şi a-i ajuta, aşa cum spuneți, pe fraţii 
creştini, atunci şi noi, să fiți convinşi, o să pierdem această bunătate 
pe care o vedeţi şi s-ar putea să ajungem mai răi decât cei pe care-i 
socotiți răi şi neascultători; de aceea, aşa cum spune cuvântul Sfin- 
tei Scripturi: «Fiecare, fraților, în starea în care a fost chemat, în ace- 
ea să rămână» (I Cor. 7, 24).” 

În ajunul plecării lor, cu hotărârea luată de a nu rămâne, pe 
când se aflau la masă toţi împreună, părintelui satului, care le tot 
amintea de datoria preasfântă pe care o aveau de a rămâne acolo şi 
de a-i ajuta pe creştini, în timp ce spunea acestea încercând într-un 
fel anume să-i determine pe monahi să rămână fără voia lor, din- 
tr-odată i s-a oprit un dumicat în gât şi a fost cât pe ce să se prăpă- 
dească, nemaiputând respira. 

Pe când cerea disperat ajutor gesticulând şi toți cei aflați de față 
au alergat să-l ajute, monahii s-au dat de-o parte şi, cu ajutorul şiru- 
lui de mătănii, s-au rugat zicând: „Doamne, lisuse Hristoase, Fiul 
lui Dumnezeu, ajută-l pe robul Tău!” şi după puţină vreme preotul 
ca prin minune şi-a revenit, scăpând de pericolul sufocării. 

Când şi-a revenit, părintele s-a ridicat şi, făcând o metanie în 
fața monahilor, le-a spus: „lertaţi-mă, părinţilor, că am stăruit să 

rămâneți aici. Faceţi cum vă va lumina Dumnezeu şi împliniţi voia 
Sa sfântă.” 

Şi aşa, în pace şi dragoste, monahii au plecat în ziua următoare 
din satul lor şi s-au întors la locul lor de metanie. 


Nu rămâi laici] să ajuţi lumea? 


O întâmplare asemănătoare acesteia este şi următoarea: În 
urmă cu patruzeci şi cinci de ani unul dintre cei doi frați pomeniţi, 
Starețul leroteu de la Peştera Sfântului Acachie de la Kavsokalyvia, 
s-a dus la Tesalonic cu sfinte moaşte, pentru a face o colectă în vede- 
rea restaurării şi ajutorării Schitului. 

In Tesalonic şi-a petrecut noaptea în casa unui preot duhovnic 
şi prieten al său, cu care a discutat despre diferite probleme biseri- 
ceşti şi despre creştinii ortodocşi, dând răspunsuri şi sfaturi foarte 
înțelepte şi folositoare preotului şi creştinilor de față, care le pri- 
meau ca şi cum ar fi venit din gura Domnului Hristos. Vreme de 
cincisprezece zile cât Starețul leroteu a stat acolo, preotul şi creştinii 
au încercat în tot felul să-l convingă să rămână alături de ei, pentru 
a-i sfătui şi a-i îndruma în viața după Dumnezeu prin învățătura sa 
creştină luminată. „Dumnezeu, îi spuneau, nu va îngădui ca via- 
ţa ta duhovnicească să fie vătămată, ci pentru binele pe care îl vei 
face creştinilor te va răsplăti veşnic în Împărăţia Cerurilor.” Starețul 
Ieroteu, răspunzându-i preotului, care insista mai mult decât cei- 
lalți să nu plece şi-i spunea că nu va avea de suferit nici o pagubă de 
pe urma şederii sale în lume, i-a pus următoarea întrebare: „la spu- 
ne-mi, părinte, când trebuie să slujeşti Sfânta Liturghie te pregăteşti 
înainte în vreun fel?” 


Cum trebuie să se pregătească preotul 


Părintele i-a răspuns: „Desigur, părinte leroteu, mă înfrânez 
cât pot de la mâncărurile gătite şi de la cele cu untdelemn. Pentru 
o săptămână nu dorm în aceeaşi cameră cu preoteasa şi încerc, în 
vederea Liturghiei şi a Tainei pe care o voi săvârşi, să nu fiu cuprins 
de mânie şi ură față nimeni, nici faţă de preoteasă sau de copii şi 
mai ales să nu clevetesc sau să judec pe nimeni, silindu-mă cu toată 
puterea sufletului meu să am inima şi conştiinţa nepătate printr-o 
spovedanie continuă.” 

Starețul leroteu i-a spus: „Toate câte mi-ai spus, părinte, sunt 
bune şi frumoase şi fiecare creştin şi, cu atât mai mult, fiecare preot 
se cuvine să le păzească cu străşnicie. Dar o să te întreb ceva şi vreau 
să-mi răspunzi sincer şi cu frică de Dumnezeu: leşind din Chilia ta, 
până să ajungi la biserică şi să săvârşeşti Taina sau îndatoririle tale 
duhovniceşti, eşti cu gândul, cugetul şi, în general, cu toate simţurile 
tale acelaşi, aşa cum ai pornit, sau ajungi schimbat în biserică?” 

Preotul i-a răspuns: „Ai dreptate, părinte lerotee, până să ajung 
în biserică mintea mi se umple într-atât de diferite gânduri şi idei 
vătămătoare, încât aproape că nu reuşesc niciodată să spun o rugă- 
ciune cu mintea curată în fața lui Dumnezeu.” 

„Ei, aşadar, de acestea şi mai rele decât acestea voi avea parte 
şi eu, a spus Starețul Ieroteu, dacă voi asculta de sfatul vostru şi voi 
rămâne în lume. lar urmarea va fi că, în loc să câştig folos, o să-mi 
aduc vătămare, cu primejdia să ajung pricină de mare vătămare şi 
pentru voi. De aceea, cunoscându-mi neputinţele şi firea, vă cer ier- 
tare şi îngăduința să mă întorc acolo unde este voia lui Dumnezeu 
să-mi sfârşesc viața. Căci alții sunt cei pe care Dumnezeu i-a hărăzit 
şi cărora le dă putere şi har ca să poată, prin viaţa lor virtuoasă şi 
pilda duhovnicească, să le aducă folos fraților creştini.” 

Astfel, în pace şi cu dragoste frățească şi-a luat rămas bun de la 
preot şi de la creştini şi s-a întors la locul său de metanie, la Kavso- 
Kalyvia, unde a avut parte de un sfârşit cuvios, dându-şi duhul şi 
zburând la ceruri întru nădejdea vieţii de veci şi a fericitei odihne 
întru Împărăția Cerurilor. 


Diferenţa dintre înfăţişarea unui preot ortodox şi a 
unuia catolic 


Vrednicul de pomenire Stareț leroteu mi-a povestit că, pe vre- 
mea când lucra ca mirean la o fabrică în America, pentru că era prin 
firea sa un om bun, câştigase simpatia proprietarului fabricii, cu 
care a intrat în relaţii de prietenie. Acela era creştin, dar aparținea 
de Biserica Romano-Catolică. 

Într-o zi a venit la fabrică preotul catolic, a cărui înfăţişare, pen- 
tru că era fără barbă şi era în vârstă, îl făcea să semene mai degrabă 

cu o bătrână. Nu inspira nici un respect oamenilor şi nu le făcea nici 
o impresie aparte celor care-l vedeau, aşa cum se cade şi se cuvine 
unui preot. 


Ortodoxul semăna cu un Înger 


Într-o altă zi l-a vizitat pe părintele Ieroteu la fabrică — Pana- 
ghi6tis era numele său de mirean pe atunci - preotul duhovnic la 
care se spovedea, care totodată era şi prietenul său. Preotul aces- 
ta, precum era firesc, avea înfăţişarea exterioară specifică unui preot 
ortodox, cu barbă, rasă, camilafcă — aşa cum sunt toți preoții noştri. 

Părintele Ieroteu, de îndată ce l-a văzut pe preot, prietenul său, 
intrând în fabrică, l-a chemat imediat pe proprietarul fabricii pen- 
tru a-i face cunoştinţă şi a vedea cum arată un preot ortodox. 

Proprietarul american al fabricii, de îndată ce l-a zărit pe pre- 
ot, a fost profund impresionat şi pentru multă vreme l-a privit cu 
admirație. Când preotul a plecat de la fabrică, i-a spus lui Pana- 
ghictis: „Dar acesta seamănă, fiul meu, mai mult cu un înger decât 
cu un om. Aşa sunt toți preoții voştri?” Părintele leroteu i-a răs- 
puns: „Da, bineînţeles, dragă domnule. Aşa şi chiar mai luminați 
când săvârşesc Tainele Sfintei noastre Biserici Ortodoxe. Mai ales 
la Taina Împărtăşaniei, la dumnezeiasca Liturghie, nu poți să-i pri- 
veşti în față, dar nici nu te saturi de priveliştea lor, datorită străluci- 
rii şi dumnezeieştii lumini pe care o răspândesc.” 

Atunci americanul i-a spus: „Frate, crede-mă, te asigur că mi 
s-a părut că-L văd pe Însuşi Stăpânul Hristos. De aceea credința 
voastră trebuie să fie cea adevărată, pentru că preoții voştri par mai 
frumoşi, mai luminoşi, în timp ce ai noştri nu seamănă cu nişte pre- 
oți. Mărturisesc că preotul vostru mi-a făcut o impresie extraordi- 
nară fiindcă înfăţişarea exterioară şi, în general, felul cum arată îţi 
provoacă frică şi totodată admiraţie, îţi inspiră respect, dragoste şi 
te fac să-l recunoşti ca pe un odor al Bisericii şi un adevărat mijloci- 
tor între Dumnezeu şi oameni, pentru mântuirea lor.” 

Sfintele moaşte au harul lui Dumnezeu 


Preacuviosul meu părinte Andrei, fost egumen al Mănăstirii 
Sfântul Pavel, mi-a povestit că, atunci când s-a retras în Pustia de la 
Schitul Sfântul Vasile pentru mai multă isihie şi reculegere şi a aflat 
că Starețul leroteu era grav bolnav, s-a dus la Mănăstirea Sfântul 
Pavel, a luat o parte din sfintele moaşte şi „Sfintele Daruri” şi le-a 
dus la Kavsokalyvia. 

Când a ajuns acolo, Starețul leroteu, din cauza gravității bolii sale, 
nu putea să-şi deschidă ochii şi avea dureri cumplite în tot trupul. 

De îndată ce s-a închinat la sfintele moaşte, iar părintele Andrei 
a făcut asupra sa semnul crucii cu Cinstitele Daruri, şi-a deschis 
numaidecât ochii, a cerut să mănânce, durerile cumplite au înce- 
tat şi şi-a revenit pe deplin. S-a ridicat din pat, a început să-L slă- 
vească pe Dumnezeu şi să-i mulțumească fierbinte prietenului său, 
părintele Andrei, care a avut bunătatea, luminat fiind de Domnul, 
să aducă harul şi darul sfintelor moaşte. 


Diferiţi părinți 


La Schitul de la Kavsokalyvia au trăit mulți duhovnici şi măr- 
turisitori înțelepțiți, precum duhovnicul Nicodim, de la Coliba 
Izvorul Tămăduirii, care era de origine din Smirna. Starețul aces- 
tui duhovnic, părintele Arsenie, originar din Insula Mytilene, un 
monah modest şi smerit, care vorbea puţin, a fost unul dintre marii 
sculptori în lemn ai vremii. Arta şi lucrările sale au fost şi vor fi 
admirate secole la rând în Sfântul Munte, Grecia şi America. Până 
astăzi sunt păstrate aceste lucrări însemnate şi admirabile, dintre 
care una reprezintă „Răstignirea Domnului nostru lisus Hristos”, 
alta, „Învierea din morți”, şi o a treia, „A Doua Venire a Domnu- 
lui”. Aceste lucrări au avut nevoie pentru a fi finalizate de mai mult 
de cincisprezece ani fiecare în parte şi au fost socotite de specialişti 
lucrări de migală şi de o calitate artistică genială. 

La acelaşi Schit a lăsat urmele de neşters ale unei epoci de stră- 
lucire duhovnicească şi de viețuire virtuoasă părintele duhovnic 


261 


PATERICUL. SFÂNTULUI MUNTE 


Ioasaf, de la casa de iconari a fraților loasafei. Această obşte împre- 
ună cu primul lor Stareţ, monahul Ioasaf din Capadocia, s-a nevo- 
it la început în Kerasiâ, la Chilia Intrarea în Biserică a Maicii Dom- 
nului. Când obştea a devenit mai mare, întâmpinând greutăți şi 
din cauza terenului, s-a mutat la Schitul de la Kavsokalyvia, care 
este aproape de mare, făcând mai lesne transportul rucodeliilor, al 
icoanelor şi al [celorlalte] bunuri. Acolo frații au construit o clădire 
cu două etaje şi cu o biserică minunată închinată Sfântului Gheor- 
ghe. Toate acestea, după cum mi-au spus, casa şi biserica, au costat 
atunci, în 1880, două mii de lire de aur, pe care, după mărturiile lor, 
le-au plătit într-un an cu ajutorul pictării de icoane, la care lucrau 
unsprezece din cei doisprezece monahi ce alcătuiau pe atunci mica 
obşte a Ioasafeilor. Aceasta dă mărturie despre strădania şi desăvâr- 
şita lepădare de sine ale acestei obşti. 

La această Colibă a loasafeilor a rămas de multe ori şi Patriar- 
hul Ecumenic Ioachim al III-lea, când, alungat fiind de pe tron în 
două rânduri, s-a retras în Sfântul Munte: în urma intervențiilor 
sale a fost construită clopotnița Kyriak6n-ului acestui Schit. Patri- 
arhului Ioachim al III-lea îi plăcea să colinde în zona dintre Mănăs- 
tirea Marii Lavre şi Schitul de la Kavsokalyvia, pentru că, aşa cum 
spunea, prețuia foarte mult compania părinţilor de acolo. 

Dar şi eroul neamului Grigorie al V-lea, la rândul lui, pe dura- 
ta celor zece ani cât a rămas în Sfântul Munte, cea mai mare par- 
te din timp şi-a petrecut-o la Mănăstirea Ivir, la Sihăstria Profetul 
Ilie, la Mylopâtamos, la Marea Lavră şi la Kavsokalyvia, la Coli- 
ba de nevoitori a loasafeilor. Adesea mergea şi se închina la Peşte- 
ra şi Sihăstria Sfântului Acachie cel Nou. Evloghie Kurilas, frate al 
Mănăstirii Lavra, care a ajuns profesor la Universitatea Kapodistria 
şi a murit ca Mitropolit de Korytsa!, a scris valoroasa carte Asceti- 
cele. De asemenea, doctorul Spiridon Kampanăos, şi acesta frate al 
Marii Lavre, Atanasie de la Mănăstirea Pantocrator, care a fost şi 
director la Atoniada şi alții vizitau adesea aceste locuri, care de la 
începuturi şi până astăzi s-au distins drept cele mai pline de isihie 
şi duhovnicie din Sfântul Munte. În locurile acestea s-au nevoit şi 
alți duhovnici şi mărturisitori vrednici de amintit, precum părinte- 


! Astăzi localitatea albaneză Korgă (n. trad.). 

le Pavel de la Coliba Adormirea Sfintei Ana, părintele Pantelimon 
de la Sfântul Gheorghe şi mulți alţii pe care n-am avut cinstea de a-i 
cunoaşte în perioada de zece ani cât am trăit acolo. 


Un sfânt pustnic necunoscut 


Starețul de la Coliba Sfântului Acachie cel Nou, monahul Iero- 
teu, ne-a povestit că în zona dintre Mănăstirea Marii Lavre şi Schi- 
tul Kavsokalyvia s-a nevoit un pustnic cunoscut cu numele Pana- 
ret, care într-o zi, după rugăciunea şi canonul rânduite, s-a gândit 
să facă în fața Peşterii sale o mică grădină, spre nevoirea trupului şi 
ca să aibă o ocupaţie, dar şi puțină mângâiere de pe urma zarzava- 
turilor pe care le-ar fi cultivat. 

După multe zile de nevoinţă şi trudă în locurile acelea pietroa- 
se, după ce a săpat o suprafață destul de mare, a dat peste o placă 
de marmură care îl împiedica să avanseze. Era spre seară şi, pen- 
tru că Starețul obosise din cauza lucrului, s-a gândit să se oprească 
acolo cu săpatul. Dar curiozitatea de a afla ce placă este aceea şi ce 
ascundea sub ea nu-i dădea pace. A luat, aşadar, o rangă şi când cu 
ajutorul ei a ridicat un pic într-un colț placa, a ieşit o mireasmă de 
negrăit. Întreg locul s-a umplut de o mireasmă cerească. 

Soarele apusese de multă vreme şi începuse să se întunece. 
Atunci pustnicul, uitând de oboseală, s-a apucat să ridice placa cu 
totul. Când, în cele din urmă, a reuşit, ce să vadă înăuntru? Placa 
ascundea un întreg mormânt, în care se afla un trup de om îmbrăcat 
în veşminte sfinte, care părea că doarme. Cine ştie de câți ani fusese 
îngropat acolo! Şi totuşi părea ca şi cum ar fi murit şi ar fi fost îngro- 
pat cu o zi înainte. 

În locul acela numai Starețul Panaret se afla nevoindu-se de mulți 
ani şi nu se întâmplase să cunoască nimeni dintre cei aflați în împre- 
jurimile acelea (unul se nevoia acolo de cincizeci, iar altul de şaizeci 
de ani) ceva despre viața, nevoința sau moartea vreunui mare ascet 
sau eremit din trecut, aşa cum părea să fie acest binecuvântat Sfânt. 

Pustnicul, de bucurie pentru descoperirea sa şi datorită mires- 
mei răspândite de acele sfinte moaşte, a rămas pentru multă vre- 
me nemişcat, cuprins de uimire. Când şi-a revenit din această pri- 

mă emoție, a început să se roage cu lacrimi şi să spună: „Sfinte al 
lui Dumnezeu, îți mulțumesc că mi te-ai descoperit mie, nevredni- 
cul şi păcătosul. O rog pe sfințenia ta să-mi spui cine eşti şi câți ani 
au trecut de când ţi-ai încheiat sfânta ta luptă, de atunci de când ai 
lăsat locul acesta pustiu şi te-ai mutat la sfânta fericire. De vreme ce 
Dumnezeu a binevoit să te aflu şi m-am învrednicit să-ţi văd chipul, 
spune-mi, te rog, care este numele tău?” 

Pentru o clipă s-a gândit că ar trebui să se ducă la Mănăstirea 
Lavrei, să-i înştiințeze pe părinţi de cele petrecute, ca să vină să ia 
aceste sfinte moaşte cu slavă şi cinste, după cum se cuvine unui 
mare Sfânt. 

Starețul Panaret, rugându-se, a rămas cu acest gând multe ore. 
Se apropiau zorile. Din cauza efortului şi a nesomnului, simțindu-se 
obosit peste măsură, l-a luat un somn uşor. Îl vede atunci pe acest 
Sfânt arătându-i-se şi spunându-i supărat şi pe un ton mustrător: 

- la spune-mi, părinte, ce ai de gând să faci? 

Starețul a răspuns cu multă frică: 

— Sfinte al lui Dumnezeu, m-am gândit să înştiințez, când Dum- 
nezeu va face să vină zorile, Mănăstirea Marea Lavră, ca să vină să 
te ia, pentru a nu rămâne aici în Pustie lipsit de cinste! 

Sfântul, ale cărui veşminte străluceau asemenea soarelui, i-a 
spus pe un ton foarte aspru: 

- Ia spune-mi, părinte, împreună ne-am nevoit şi am pătimit de 
vrei să rânduieşti acestea pentru mine şi moaştele mele? De ce vrei 
să mă ia acum din locul ăsta sfânt în care, prin puterea şi harul lui 
Dumnezeu, am petrecut nevoindu-mă mai mult de cincizeci de ani, 
ducând o viață aspră şi în lipsuri? Nu ai nici un drept să tulburi feri- 
cita linişte, de care, prin darul lui Dumnezeu, trupul meu se bucură 
aici, până în ziua aceea mare şi slăvită, a celei de-a Doua Veniri în sla- 
vă a lui Hristos, când sufletul îşi va primi împreună cu trupul plata 
de la Stăpânul Hristos şi Dumnezeul nostru, dreptul dătător de răs- 
plată şi Judecător. lar acum te rog să pui iarăşi placa la loc, aşa cum 
ai găsit-o. Şi până în ziua în care Domnul te va lua din viața aceasta, 
nu o să descoperi nimănui cele văzute şi auzite! Ai grijă, dacă nu vei 
asculta, o să ai de suferit un mare rău din partea Domnului. 

Cu acestea s-a trezit Bătrânul-Panaret speriat, rugându-l pe 
sfântul acela necunoscut şi fără nume să-l ierte, pentru că va face 

după cum voieşte. A acoperit deîndată mormântul şi, când a ajuns 
foarte bătrân, a părăsit acel loc şi s-a dus la Schitul de la Kavsoka- 
Iyvia, unde a trăit mulți ani. 

Bătrânul-Panaret care a văzut cu ochii săi şi a trăit acestea, când 
şi-a cunoscut de mai înainte moartea, în ultimele zile ale vieţii, i-a 
chemat pe părinţii de la Schit, cărora le-a făcut cunoscută aceas- 
tă întâmplare, fără însă a le descoperi locul. Astfel, a rămas şi va 
rămâne pentru totdeauna necunoscut oamenilor acel binecuvântat 
şi plin de har monah şi sfânt ascet. 


Înfricoşătorul tribunal de judecată din ceasul morţii 


La Coliba Izvorul Tămăduirii a trăit în asceză din 1910 un mare 
artist sculptor în lemn din Mytilene, Starețul Arsenie, dimpreună 
cu ucenicii săi, părintele duhovnic Nicodim şi monahul Gherman. 

Monahul Gherman a primit două din cele mai bune lucrări de 
sculptură ale Starețului său, dintre care una reprezenta „Răstignirea 
Domnului”, iar cealaltă „A Doua Venire şi Judecata Sa Viitoare”. 

Părintele Gherman a dus aceste opere de o mare valoare în 
America spre a le vinde, dar fiindcă, aşa cum ni s-a adus la cunoş- 
tință, cerea sume mari de bani pentru fiecare în parte, nu a putut 
să le vândă şi le-a expus într-un mare centru expozițional, unde cei 
care voiau să le vadă plăteau un bilet special. 

Din sumele încasate, păstra o parte pentru întreținerea sa şi tri- 
mitea restul Starețului său, pentru că era un ucenic foarte evlavios 
şi cu frică de Dumnezeu. 

Trecuseră mai mult de patruzeci de ani de când plecase; şi când 
părintele Gherman s-a întors la Kavsokalyvia, la locul său de meta- 
nie, Starețul său şi părintele duhovnic Nicodim se mutaseră la săla- 
şurile cele veşnice, întru Împărăţia Cerurilor. A găsit în viață numai 
pe cel mai tânăr membru al acestei obşti, pe nepotul părintelui Nico- 
dim, Epifanie leromonahul. 

Părintele Epifanie l-a primit cu o nesfârşită bucurie pe părinte- 
le Gherman, întors din America, pe care l-a slujit cu dăruire până la 
adânci bătrâneți. 

Bătrânul-Gherman, la o vârstă înaintată, când s-a apropiat vre- 
mea plecării sale din această viață trecătoare, i-a spus părintelui 
Epifanie: „Frate, cred că a venit vremea să plec pentru totdeauna 
din viața asta. De aceea, dacă vrei, cheamă-i pe părinții Schitului 
să facă o rugăciune fierbinte înaintea Domnului pentru bietul meu 
suflet, iar Domnul să te miluiască pe tine şi pe toți fraţii.” 

Spunând aceste cuvinte părintelui Epifanie, în prezenţa şi a altor 
părinți de la Schit, a început un Tribunal de judecată înfricoşător în 
care părintele Gherman răspundea monosilabic: cu un „da” sau cu 
un „nu“. Din când în când spunea: „Nu! Nu am făcut asta. Spuneți 
minciuni! Pentru acel lucru am făcut acest bine, am făcut acea ([fap- 
tă de] pocăință.” Şi iar spunea: „Nu! Am făcut acest lucru, dar am 
dat milostenie.” Iar alteori zicea: „Nu! Asta nu am făcut.” Aceasta 
a durat destulă vreme şi în această stare şi-a dat duhul în anul 1955. 


Diavolul se arată ca lumină 


Monahul Antonie de la Kavsokalyvia spunea că ucenicul său 
- unul dintre călugării săi — făcea pe ascuns cinci sute de mătă- 
nii în fiecare seară. În scurtă vreme, într-un miez adânc de noap- 
te a văzut în Chilie arătându-i-se o lumină. La început mică, apoi 
încet-încet a început să se întețească şi să devină, asemenea focului, 
de neîmblânzit. 

Ucenicul s-a speriat de această arătare ciudată şi a alergat 
numaidecât să-i spună Starețului. I-a dat un canon foarte aspru 
pentru voia făcută în ascuns, lucru ce i-a dat satanei dreptul de a se 
arăta ca lumină, pentru a-l înşela şi pentru a-i provoca mai târziu un 
foarte mare rău minţii sale. 

Astfel, acea lumină neîmblânzită nu s-a mai arătat în Chilia 
ucenicului, de vreme ce şi el a încetat să-şi mai facă voia în ascuns. 

De frica pe care a trăit-o, ucenicul acela nici apă nu mai bea 
dacă nu lua mai înainte binecuvântare de la Starețul său, şi aşa a 
sporit şi a înaintat în viața duhovnicească şi, în general, în virtutea 
ascultării, care dă naştere adevăratei smerenii. 

Şi când creştinul dobândeşte adevărata smerenie, atunci tot 
binele [făcut] şi toate virtuțile [sale] sunt bine-primite la Dumne- 

zeu, după cuvântul Sfintei Scripturi care spune: „Spre unii ca aceş- 
tia Îmi îndrept privirea Mea: spre cei smeriţi, cu duhul umilit şi care 
tremură la cuvântul Meu!” 

Acela care îşi face voia, oricât ar părea de bun, nu are nici o 
legătură cu smerenia, şi prin urmare orice va face fără smerenie este 
păcat şi efort în van. 


Duhovnicul aflat legat 


În 1903, când Patriarhul Ecumenic Ioachim al III-lea se retrăse- 
se ca exilat în Sfântul Munte, s-a întâmplat ceva care a produs mare 
tulburare şi i-a impresionat pe toți părinții şi frații de la Schit. 

La aceste Schituri, numite idioritmice, precum Kavsokalyvia, 
Sfânta Ana, Nea Skiti şi altele câteva, în vechime nu era îngădu- 
it monahilor să aibă animale de povară -— cai, catâri ş.a. — şi din 
acest motiv mergeau mireni din satele apropiate cu animalele lor 
de povară şi munceau ca angajați permanenți, pentru mulți ani, în 
întreg Sfântul Munte. 

Un asemenea tăietor şi cărăuş de lemne mirean a lucrat pentru 
mulți ani la Schitul Kavsokalyvia. Tăia şi transporta lemne şi-i ajuta 
pe părinţi, cu plată, desigur, pentru că era cap de familie. 

Banii pe care îi câştiga cu trudă şi sudoare, ca să nu-i aibă asu- 
pra lui, fie îi lăsa la casa pentru muncitori unde locuia, fie, pentru o 
mai mare siguranţă, îi lăsa spre păstrare la unul dintre nenumărații 
duhovnici ai Schitului, în care avea încredere. 

Din vreme în vreme, acest tăietor de lemne se ducea în sat, la 
familia sa, şi lua o parte din banii lăsaţi la duhovnic. Pentru că se 
ducea de multe ori în satul său şi pentru că avea încredere în duhov- 
nic, mireanul nu-şi nota câți bani lua şi câți rămâneau; iar odată, 
când a avut nevoie să se ducă la familia sa şi i-a cerut duhovnicu- 
lui să-i dea bani, acela i-a zis că îi luase pe toți şi nu mai era nimic 
de luat. 

Cu îndoiala abătută asupra lui şi în urma certei avute cu mun- 
citorul, duhovnicul s-a îmbolnăvit şi după câteva zile a murit. După 
trei ani, când a avut loc exhumarea şi mutarea rămăşițelor, duhov- 
nicul a fost găsit legat şi neputrezit. 

Faptul acesta i-a întristat pe părinţi, care i-au cerut Patriarhu- 
lui Ioachim al III-lea să se roage şi el pentru duhovnicul găsit legat. 
Patriarhul, după ce a făcut o rugăciune deasupra trupului celui 
mort, le-a spus părinţilor să aşeze trupul neputrezit al duhovnicu- 
lui într-un loc de trecere centrală al Schitului, pentru ca părinții şi 
toţi cei aflați în trecere pe acolo să spună o rugăciune pentru odihna 
sufletului duhovnicului. 

Într-adevăr, monahii au aşezat trupul celui mort lângă drum şi 
toţi cei care treceau pe acolo spuneau o rugăciune cuvenită. 

Puțin mai sus, în apropierea trupului mort, patriarhul a pus 
pe un monah de-al său să urmărească, printre ramuri, şi să audă ce 
spun la vederea trupului duhovnicului mort cei care treceau. 


Nedreptatea nu se iartă 


După puţin a trecut prin acel loc şi tăietorul şi cărăuşul de lem- 
ne, care de îndată ce a văzut trupul neputrezit, ajungând în apropie- 
re, i-a spus celui mort: „Vezi, duhovnicule, în ce stare eşti? Uite cum 
ai ajuns, pentru că mi-ai luat banii şi lirele pe care ți le-am lăsat spre 
păstrare. Acum să le plăteşti în iad. Aşa-ţi trebuie, ce să-ți fac!” 

Monahul a transmis cele auzite patriarhului, care l-a chemat 
deîndată pe tăietorul de lemne şi, după ce a aflat cauza, l-a întrebat 
care era suma de bani. Muncitorul a spus suma, părinții i-au îna- 
poiat muncitorului banii, iar el, la rândul său, s-a întristat pentru 
duhovnic, a plâns şi l-a iertat din toată inima. 

Patriarhul Ioachim a citit cu multă străpungere de inimă rugă- 
ciunea de iertare la trupul mort care, după rugăciunea patriarhului, 
care a plâns la rândul lui, a putrezit imediat şi s-a făcut praf şi pul- 
bere în fața tuturor. 

Părinţii L-au slăvit pe Dumnezeu iubitorul de oameni şi s-au 
rugat toţi cu lacrimi şi au cerut să odihnească sufletul duhovnicu- 
lui, mulțumind Domnului, Care în chipul acesta preaînțelept ne dă 
învățăminte nouă tuturor şi cu multă dragoste părintească voieşte 
şi Se îngrijeşte de mântuirea sufletească a oamenilor. 


Sjântul Nil 


Vigla 


În drumul nostru mai departe spre răsărit, după Schitul Kavso- 
Kalyvia, spre Marea Lavră, aflăm o vale mare pietroasă, în josul şi în 
dreapta căreia se formează un golfuleț care până astăzi poartă nume- 
le de „Karavostăsi”!. A primit numele acesta din tradiție, pentru că 
în acest loc s-a oprit corabia cu care mergea Sfântul Petru Atonitul 
la Constantinopol, şi nu și-a mai continuat drumul până ce Sfân- 
tul n-a coborât de pe ea. De acolo spre partea stângă începe drumul 
greu şi abrupt, care până astăzi se numeşte „drumul întristării”, iar 
spre dreapta duce sus la Sihăstriile Sfântului Nil (secolul al XVI-lea). 
Aceste Sihăstrii şi-au primit numele de la Sfântul NIil Izvorâtorul de 
Mir, care s-a nevoit în post, privegheri şi neîncetate rugăciuni în ace- 
le locuri prefăcute, prin harul lui Dumnezeu, din deprimante şi pli- 
ne de stânci sălbatice în binecuvântate şi pline de har limanuri ale 
mântuirii şi locuri de sfințire ale sufletului. Şi aşa, prin pilda aceluia, 
prin lepădare şi jertfă de sine s-au sălăşluit şi până în ziua de astăzi 
locuiesc părinți pnevmatofori, care se nevoiesc aspru pentru izbăvi- 
rea sufletului şi ziua şi noaptea se roagă Domnului pentru pacea şi 
mântuirea creştinătăţii ortodoxe şi luminarea întregii lumi. 

De la Sfântul Nil, după aproape o oră de mers pe jos, ajun- 
gem în zona Sfântului Petru. Numele acestei zone vine de la pri- 
mul eremit şi sihastru, Sfântul Petru Atonitul, care a trăit în secolul 
al VII-lea, şi, după ce a avut de înfruntat multe ispitiri şi încercări 


1 Ad litteram „loc pentru staționarea corăbiilor”. 

cumplite, precum arată viaţa sa din Sinaxarul lui Victor Mattheu din 
12 iunie, a adormit întru fericitul somn al cuvioşilor la anul 681. 

În aceste locuri, unde se află şi Sihăstria Sfântului Petru, s-au 
sălăşluit şi s-au nevoit mulți monahi aprinşi de dorul ceresc şi dum- 
nezeiesc, dornici să ajungă la rugăciunea neîncetată a minții, care se 
poate dobândi mai uşor în isihie, cu ajutorul seninătăţii gândurilor 
şi a sufletului. 

Mult mai sus de Sihăstriile Sfântului Nil se afla odată Sihăstria 
Sfântului Artemie. Şi mult mai sus de Sfântul Artemie se afla vechiul 
Schit al Sfântului Vasile, ale cărui ruine se păstrează până astăzi. 

Acest Schit al Sfântului Vasile a fost întemeiat inițial de monahi 
veniți în acel loc din Cezareea Capadociei, care au adus cu ei sfân- 
tul cap al Sfântului Vasile cel Mare, aflat astăzi, după tradiția [încă] 
vie, la Sfânta Mănăstire a Marii Lavre, al cărei istoric amintește de 
o altă origine. 

Însă pentru că în partea în care se afla Schitul frigul era foarte 
greu de suportat, monahii de la Schitul acesta s-au mutat în partea de 
sud-vest a Muntelui Carmel, unde au întemeiat un Schit tot cu numele 
Sfântului Vasile; din acesta se mai păstrează câteva Colibe de nevoitori, 
sub formă de Sihăstrii, care mai sunt locuite şi azi. Şi la Schitul acesta 
au trăit de-a lungul vremilor mari nevoitori şi monahi virtuoşi. 

Mai sus de Vechiul Schit întâlnim drumul bătut care duce de la 
Kerasiă la Marea Lavră, aproape la mijlocul zonei dintre Krya Neră 
şi Vathylaka. 


O minune a Sfântului loan Cucuzel 


Sfântul loan Cucuzel, după cum menţionează viața sa din Mare- 
le Sinaxar al lui Victor Mattheu (1 octombrie), a plecat pe ascuns de 
la palatele împăratului bizantin Comnin6s (secolul al XII-lea) şi s-a 
dus la Sfânta Mănăstire a Marii Lavre. Pentru că împăratul îl căuta, 
la Mănăstire a mărturisit că în viața mireană a fost păstor de oi şi 
aşa egumenul Marii Lavre i-a dat ca ascultare să pască țapii Mănăs- 
tirii în pădure. loan a primit cu bucurie ascultarea aceasta şi din 
acea zi a rămas în pădure, unde Lavra avea câteva case menite păzi- 


rr 


torilor de animale, numite „tragiârika”!. 


'7păyoc = țap (n. trad.). 

Într-o zi, aflându-se cu turma la păşunat în zona aceasta foar- 
te bogată în păşuni, în timp ce animalele păşteau, şi-a amintit de 
imnele bisericeşti atât de frumoase, pe care le cânta în biserică şi la 
palatul împăratului, şi a început să cânte. Glasul lui era atât de dul- 
ce şi melodios, încât toți țapii, oprindu-se din pășunat, s-au adunat 
în jurul lui şi vreme de câteva ceasuri au stat drepți, în două picioa- 
re, ascultând cu atenţie, ca şi cum ar fi fost nişte vietăți cuvântătoa- 
re, frumoasa melodie ce ieşea din gura lui Cucuzel! 

Nişte pustnici, văzând de departe, de la Colibele lor de nevoinţă, 
această privelişte extraordinară, s-au dus în grabă în ziua următoare 
şi i-au povestit întâmplarea egumenului Marii Lavre. Şi aşa, în felul 
acesta minunat, s-a descoperit adevărata măiestrie a lui Cucuzel. 

Atunci egumenul, după ce l-a făcut călugăr, l-a oprit la Mănăs- 
tire să cânte cu glasul său îngeresc ca protopsalt. 


Pustia de la „„Ghianak6pula” 


La întretăierea cărărilor dinspre Hairi şi Kavsokalyvia, înain- 
tând mai spre răsărit, puțin mai jos întâlnim drumul care trece prin 
partea dreaptă a coamei colinei, ajungând la Sihăstria cu numele 
„Ghianak6pula”. Acolo şi-au încheiat viața lor în chip ascetic trei 
frați din familia Delaveris, care proveneau din insula Kythira. 

Cei trei frați au fost cei dintâi proprietari de fabrici şi fabricanți 
de plăci de mozaic din Pireu. S-au făcut monahi şi au luat numele 
de Hrisant, ieromonahul Hristofor şi Sofronie. Toţi trei au trăit în 
înfrânare și virtute. 

Urmaşul şi continuatorul vieții lor ascetice, în înfrânare, post 
şi asceză, într-o continuă şi neîntreruptă rugăciune, a fost părintele 
duhovnic Gavriil, simplu, bun și deosebit, originar din Valtesinico 
(Gortyni), pe care Dumnezeu, fiindcă ajunsese pe culmile sfințeniei, 
l-a învrednicit de multe arătări minunate. A adormit la vârsta de 
peste 100 de ani, dintre care aproximativ 85 i-a trăit în această Pus- 
tie aridă şi fără de apă. 

Părintele Gavriil a avut de îndurat războiul crud al satanei, vrăj- 
maşul întregului neam omenesc. A săvârşit jertfa cea fără de sânge 
până la adânci bătrâneţi, din două în două zile, iar, când avea pres- 
curi şi ajutor, slujea Sfânta Liturghie în fiecare zi. 

Când urma să slujească, cu o noapte înainte nu dormea, iar după 
dumnezeiasca Liturghie nu se odihnea niciodată. lar când ucenicii — 
fiii săi [duhovniceşti] călugări — îi spuneau să se odihnească, le răs- 
pundea: „Nu se cuvine să dormim după dumnezeiasca Liturghie 
şi după dumnezeiasca Împărtăşanie, pentru că am primit în noi pe 
Hristos — Preacuratele Taine —, Trupul şi Sângele Mântuitorului nos- 
tru Hristos, şi duşmanul nostru, al tuturor, diavolul, nu trebuie să ne 
afle dormind, ca să ne ispitească şi să ne păteze trupul sau sufletul 
cu gânduri necurate şi pofte vătămătoare de care harul lui Dumne- 
zeu, venit odată în noi cu dumnezeiasca Împărtăşanie, fuge.” 

Şi ca să dea el însuşi celorlalți exemplul cel bun, nu dormea nici 
înainte şi nici după dumnezeiasca Liturghie, ci se odihnea puţin 
stând într-un scaun. De asemenea, era foarte înfrânat la mâncare: 
nu mânca decât o dată pe zi puțin pesmet cu măsline şi ceapă sau 
vreo lăptucă, atunci când i le aducea cineva. În mâncare punea foar- 
te puţin untdelemn, numai sâmbăta şi duminica. În rest, nu folosea 
niciodată untdelemn. Şi, pe lângă acestea, spunea că începutul şi 
temeiul tuturor virtuților sunt postul şi smerenia. Dacă din acestea 
două una lipseşte, omul nu poate dobândi nici o virtute adevărată 
şi cum trebuie, ci toate virtuțile sale vor fi aparente şi false. 

Ca exemple de bunătate şi simplitate ale acestui binecuvân- 
tat părinte duhovnic Gavriil vom aminti câteva vorbe de duh eloc- 
vente, relatate de un ucenic al său, părintele Sofronie, din America, 
căruia i-au și fost adresate, care a intrat în monahism la o vârstă îna- 
intată şi pe care am avut cinstea de a-l cunoaşte. 

Părintele Sofronie, după ce a fost supus la încercări timp de trei 
ani, a rămas în obştea părintelui duhovnic Gavriil. Pe când era în 
America auzise şi studiase teoriile diferitor cercetători care susți- 
neau că luna este locuită de oameni superiori şi mai puternici decât 
noi. Părintele Sofronie susținea această idee până acolo încât era 
gata să se certe [cu oricine] pentru ea. Părintele stareț [Gavriil] încer- 
case cu ajutorul sfaturilor şi al mărturiilor din Sfânta Scriptură să-l 
convingă că luna şi stelele sunt corpuri în forme cristalizate şi nu 
au nici aer, nici apă şi, prin urmare, acolo unde nu există aceste ele- 
mente e firesc să nu existe nici viață. Şi că Dumnezeu le-a creat pe 
toate acestea ca podoabe ale bolţii cereşti, spre slujirea oamenilor, 
vietăților, fiarelor, plantelor, copacilor, pământului, mării şi „tutu- 

ror celor din acestea”, după cum spune Dumnezeu Însuşi în Vechiul 
Testament: „Şi a zis Dumnezeu: «Să fie luminători pe tăria cerului, 
ca să lumineze pe pământ, să despartă ziua de noapte (...); şi să slu- 
jească drept luminători pe tăria cerului, ca să lumineze pământul.» 
Şi a fost aşa” (Fac. 1, 14-16); „Şi a făcut Dumnezeu cei doi luminători 
mari: luminătorul cel mai mare pentru cârmuirea zilei şi luminăto- 
rul cel mai mic pentru cârmuirea nopții, şi stelele; Aşa s-au făcut 
cerul şi pământul şi toată podoaba lor” (Fac. 2, 1). „Părinte Sofronie, 
a spus starețul, cei care nu cred în Sfânta Scriptură şi caută să deslu- 
şească [asemenea taine] se vor pierde căutând. Aşa spune şi la Psal- 
tre Profetul David: „şi au pierit în iscodirea lor” (Ps. 63, 7).. 

În pofida celor pe care i le spunea duhovnicul său, părintele 
stareţ Sofronie nu se lăsa convins, ci stăruia în ideea pe care i-o sădi- 
seră americanii, cum că toate stelele cerului sunt locuite de oameni 
superiori nouă. 

Cuvintele acelui stareț purtător de duh au o mare însemnătate, 
chiar dacă sunt socotite de înțelepții vremurilor noastre idei învechite 
și gânduri ruginite, pentru că la cincizeci de ani după acea discuție şi 
controversă, din studiul făcut de astronauții americani şi ruşi cu aju- 
torul navetelor spaţiale, s-a demonstrat adevărul vorbelor duhovni- 
cului lipsit de răutate Gavriil, anume că pe lună nu există oameni. 


Peştera Sfântului Atanasie Atonitul 


După Ghianakpula, luând-o spre răsărit şi urcând pe drumul 
accidentat şi pietros, ajungem la Peştera Sfântului Atanasie, ctitorul 
Mănăstirii Marii Lavre. 

Sfântul Atanasie se ducea la Peştera aceasta de câte ori simțea 
nevoia să culeagă mierea vieţii de sihastru şi să se afierosească, lip- 
sit de griji şi de problemele Mănăstirii sale cu viață de obşte, rugă- 
Cainii mirii și de multe ori primea luminarea de la Domnul pentru 


Autorul re reproduce varianta din Septuaginta, transformând dativul singular 
(„EEegevvrjoa”) în nominativ plural („EEegevvijoei”). În traducerea sinodală româ- 
nească a Sfintei Scripturi versetul acesta este tradus astfel: „Iscodit-au fărădelegi şi au 
pierit când le iscodeau” (Ps. 63, 6); am optat aici pentru varianta de traducere libe- 
Tă, pe baza textului din Septuaginta, pentru a respecta sensul la care trimite contextul 
paragrafului de față (n. trad.). 

situaţiile dificile pe care le avea de înfruntat în viața de obște aspră, 
pe care o ducea alături de un mare număr de călugări la Mănăstirea 
chinovială a Lavrei. 

Dar şi după Sfântul Atanasie, din vreme în vreme, mulţi sta- 
reți şi întâi-stătători de Mănăstire, alegând liniștea desăvârșită față 
de viața de obște din Mănăstiri, se retrăgeau spre sfârșitul vieții la 
această Peşteră, care era inima vieţii de sihăstrie. 


Duhovnicul Hariton 


În această Peşteră s-a nevoit şi părintele Hariton cel purtător 
de duh, cunoscut şi vestit pentru virtutea şi smerenia sa, duhovni- 
cul care a scris Călătoria la ceruri, o carte plină de tropare cu înţele- 
suri duhovniceşti, care conţine sfaturi şi porunci date de Dumne- 
zeu, folositoare pentru monahi, dar şi pentru toți creştinii. 

Cităm aici din textul unor tropare, creaţii ale părintelui duhov- 
nic Hariton: 


Glasul |, podobia „Ceea ce eşti bucuria cetelor cereşti” 


lubeşte privegherea și postul, lacrimile şi 
rugăciunile, cântarea şi studiul Scripturii; 
fii în cuget smerit şi liniştit, îndepărtează-te de mândrie, 
ca să nu te biruie invidia şi neînfrânarea cea nimicitoare de suflet a 
patimilor. 


Să faci toată ascultarea față de întâi-stătătorul tău, 
să ai dragoste față de el şi față de toți frații la fel, 
cu iubire curată, călugăre, fără a nesocoti 
poruncile lui, ca să primeşti de la Dumnezeu 
cununa muceniciei. 


Nu uita defel de cântare, ceasuri şi de mijloceasuri, 
de cel dintâi şi de cel de-al treilea, 
de al şaselea şi de-al nouălea, de obişnuita obedniță, 
de vecernie, pavecerniță şi utrenie, 
ziua şi noaptea să ai în inima ta 
gândul la Dumnezeu. 

Când auzi toaca aleargă asemenea unui cerb 
la biserica Domnului şi roagă-te şi cântă; 
poartă de grijă să nu ieşi din biserică 
înainte de apolis, şi ziua şi noaptea adu-ți aminte 
de înfricoșătoarea Judecată a lui Hristos. 


Pururea sileşte-te pe tine, frate, spre mântuire, vinerea, 

miercurea şi lunea de-asemenea mănâncă pâine uscată 

o dată pe zi, şi apa s-o bei pentru Dumnezeu cu măsură, 
din suflet mulțumind, ca să ai parte de dumnezeiasca desfătare. 


Mărturiseşte-ți gândurile viclene, 
de toate relele fugi, iubeşte metania, 
alungă degrabă amintirea înșelătoare a desfrânării; 
şi păzindu-le pe toate acestea, monahule, 
te vei sălăşlui în Rai. 


Nu te îngriji de nici un lucru vreodată, şi nici de mâncăruri, 
nici de haine, în afară de cele de trebuință şi necesare 
supraviețuirii trupeşti; ci poartă în al tău suflet 
numai grija desfătării de Rai. 


Făcătorul tuturor, Hristos Domnul, pentru mântuirea 
oamenilor S-a pogorât dintru înălțimile cereşti aici pe pământ, 
şi făcându-Se om, ne-a arătat nouă celor de pe pământ calea cea mai bună 
de a ajunge la mântuire. 


În afară de acestea, a copiat şi a adunat o mare colecţie de 
manuscrise ale Patericului mare şi multe alte [scrieri]. A transpus în 
versuri cele 12 Mineie, la care a completat stihirile de la vecernie şi 
alte tropare pentru Sfinţii ale căror slujbe praznicale erau incomple- 
te şi pentru Sfinţi care nu aveau deloc o rânduială de slujbă. Aces- 
tea toate se află în manuscrise, needitate încă, la biblioteca Schitului 
de la Kavsokalyvia. 

Acest dascăl, care provenea din Trikala, le-a povestit ucenici- 
lor părintelui Cosma -— fratele după trup al diaconului Damian şi 
monahul Atanasie — motivul pentru care a plecat din cele ale lumii 
Şi s-a făcut monah în Sfântul Munte. 

„Tatăl meu, spunea, a fost preot şi a avut o lucrare foarte grea în 
anii stăpânirii turcești, mai ales după Revoluţia de la 1821. Mă lua cu 
el, pe când aveam 10-12 ani, ca să-l ajut la săvârşirea dumnezeieștii 
Liturghii în satele aflate departe de casa noastră. Treceam noaptea 
cu teamă şi frică printr-un cimitir al unui sat locuit de mulți turci. 

Trecând într-o seară prin cimitirul acestui sat turcesc, am văzut 
cum pe fiecare mormânt şedea câte un câine. Dintre aceşti câini, unul 
avea sub el un covor frumos, altul stătea pe o pernă, altul, pe zdrenţe 
şi altul direct pe pământ şi în noroi şi toți tremurau de frig. 

Eu stăteam şi priveam, în timp ce tatăl meu, crezând că îl urmez, 
se îndepărtase îndeajuns, fără să bage de seamă că eu rămăsesem 
în urmă. Imediat ce și-a dat seama că nu eram lângă el, s-a întors şi 
m-a găsit uitându-mă la morminte. 

La întrebarea de ce am rămas acolo, i-am povestit aceste lucruri 
ciudate şi neobişnuite care se petreceau pe mormintele turcilor. 

Tatăl meu, care nu vedea nimic din cele observate de mine, mi-a 
spus că, atunci când omul moare, trupul este îngropat în pământ, 
dar sufletul se duce la Dreptul Judecător spre a da socoteală de fap- 
tele săvârşite în viață, cu trupul, aici pe pământ. Şi după faptă fie- 
care își va primi și plata. «De aceea, câinii pe care îi vezi dormind 
pe morminte sunt sufletele turcilor necredincioşi, care, fiind aseme- 
nea câinilor credincioşi stăpânilor lor, au luat chip de câine, pen- 
tru că nu au crezut în singura religie adevărată şi de netăgăduit a 
creştinilor, ci rămân credincioşi unei religii născocite în care au fost 
deprinși. Şi, pentru că unii dintre ei e cu putinţă să fi făcut în viața 
lor fapte bune şi de folos obştesc, Dumnezeu, pentru că este drept, 
până la cea de-a Doua Venire, când va avea loc judecata finală şi răs- 
plătirea tuturor oamenilor, le dă sufletelor lor de pe acum o oare- 
care desfătare, de aceea vezi că unii câini sunt pe covoare, alții pe o 
pânză simplă, iar alții pe pământul gol.» 

La auzul cuvintelor tatălui meu, s-a născut în mine ideea 
despre cum şi în ce fel îmi voi mântui sufletul. Astfel, după primii 
ani de şcoală, când am ajuns un tânăr de vreo 20 de ani, am plecat 
pe ascuns de la părinți şi m-am dus pe stâncile de la Meteore. De 
acolo, cu ajutorul lui Dumnezeu, m-am dus la Muntele pe care a 
păşit Dumnezeu, Sinai, unde am ajuns monah de shimă mică şi am 
primit numele de Paisie. Dar pentru că acolo era multă tulburare 

şi sufletul meu nu şi-a aflat odihna, îndată ce am auzit de binecu- 
vântatul Sfânt Munte, am luat hotărârea să vin aici. La început am 
intrat în obştea Chiliilor de la Sfântul Nil, [unde] am rămas câți- 
va ani, m-au făcut shimonah şi mi-au dat numele de Hariton. Am 
ajuns de asemenea şi preot duhovnic. 

Viaţa de Chilie era destul de grea, pentru că era multă mun- 
că fizică şi pentru că preoţia şi îndatoririle de duhovnic necesitau 
o grijă aparte şi o mai mare osteneală duhovnicească. Viaţa era, de 
asemenea, deosebit de aspră şi severă, hrana simplă şi o singură 
dată pe zi. Rezistența mea trupească, foarte slabă şi limitată, dar şi 
dorința de mai multă isihie, m-au constrâns, cu îngăduinţa şi bine- 
cuvântarea Stareţului meu, să mă mut la Sihăstria Sfântului Vasile. 

Acolo am rămas câţiva ani şi am fost foarte mulțumit, dar Bătrâ- 
nii de la Marea Lavră m-au silit să vin aici, la Peştera Sfântului Ata- 
nasie în Vigla, fiindcă acest loc de retragere şi pelerinaj avea nevoie 
de un duhovnic, de vreme ce părintele de mai înainte și duhovnicul 
meu, chir Nichiforos, a trecut la Domnul. 

Aici la Peşteră diavolul, atotvicleanul vrăjmaş al neamului 
omenesc, a ridicat împotriva mea un război cumplit.” „După cum 
vedeți şi voi, copiii mei, spunea el, nu încetează să ne ispitească în 
fiecare zi, și acum ne aruncă stânci în fața Peşterii ca să ne omoare, 
dar pentru că nu are putere asupra noastră, lipsindu-i îngăduința 
de la Dumnezeu, nu poate să ne vatăme. 

De aceea, copiii mei, să nu vă temeţi de diavolul, pentru că nu 
poate să vă ispitească dincolo de osârdia şi puterea pe care le-aţi 
primit de la Dumnezeu, aşa cum spune şi Apostolul Pavel: «Dar 
credincios este Dumnezeu; El nu va îngădui ca să fiți ispitiți mai 
mult decât puteți, ci odată cu ispita va aduce şi scăparea din ea, ca 
să puteți răbda» (I Cor. 10, 13). Întrucât cu toţii avem nevoie de răb- 
dare, Domnul nostru a spus: «cel ce va răbda până în sfârşit, acela 
se va mântui» (Mt. 10, 22).” Astfel, prin sfaturi şi îndemnuri îi spriji- 
nea în virtute nu doar pe ucenicii săi, ci şi pe toţi cei care treceau pe 
la el. Şi în toți anii câți a rămas la Peşteră n-a consumat untdelemn 
sau mâncare gătită, până ce Domnul i-a luat sufletul curat în Împă- 
răția Cerurilor, la o vârstă destul de înaintată. 

Părintelui duhovnic Hariton i-a urmat ucenicul său, părintele 
Cosma, duhovnic şi acesta, care se distingea prin simplitatea, cură- 

ţia şi nevinovăția sufletului. Un monah fără vicleşug, integru şi pos- 
titor, smerit şi ascultător. 


O lucrare de minuni făcătoare 


La puţină vreme după moartea părintelui Hariton, un frate din 
obştea sa, Atanasie, a suferit o intoxicație. Părintele Cosma, fiindcă 
s-a simțit neputincios, s-a dus la mormântul Starețului său adormit 
şi cu lacrimi în ochi a făcut trei mătănii şi a spus: „Părinte Stareț, 
Atanasie s-a îmbolnăvit şi moare, spune-mi, ce să fac?” Atunci, pe 
neaşteptate, locul s-a umplut de lumină; era noapte şi locul strălu- 
cea! Deîndată se arată în faţa lui chipul părintelui duhovnic şi Stare 
Hariton şi îl întreabă: „Ce vrei? Ce s-a întâmplat de plângi şi strigi? 
Dă-i o garoafă să mănânce şi se va face bine, nu are nimic.” Părin- 
tele Cosma a alergat, a luat două garoafe, le-a dat celui bolnav, care 
a mâncat numai una, şi s-a făcut numaidecât bine; au trecut toate 
durerile ce-l chinuiau, făcându-l să se zvârcolească cu adevărat. 

Părintele Cosma şi-a amintit atunci că Starețul său era mort de 
multă vreme; cum, aşadar, i s-a arătat şi a stat de vorbă cu el? A aler- 
gat fără întârziere la mormânt şi a început, de emoție şi bucurie, să 
strige şi să mulțumească Stareţului. A rămas acolo rugându-se toată 
noaptea şi slăvindu-L pe Dumnezeu, Care este „minunat întru Sfin- 
ţii Săi” (Ps. 67, 36). 

După moartea părintelui Hariton, părintele Cosma, care era, de 
asemenea, îmbunătățit în virtute şi purtător de Duh Sfânt, dimpreu- 
nă cu diaconul Damian, fratele său (originari din insula Tinos) şi cu 
monahul Atanasie, un călugăr foarte bun, virtuos şi iubitor de isihie, 
căruia, pentru că era de origine din Stezova — Dăfni (Kalâvryta), părin- 
ţii îi spuneau „Stezova”, nu au putut rămâne la Peşteră, dorind cu toții 
un loc mai liniștit; pentru că la Peşteră venea multă lume de la Lavra, 
fiindcă se afla în apropiere, iar aceasta tulbura obştea neînchipuit de 
mult. De aceea s-au dus la Schitul de la Kavsokalyvia, unde au ridicat 
o biserică închinată „Imnului acatist”. Acolo au aflat liniştea dorită, 
fiindcă la Schitul de la Kavsokalyvia se aflau mulți duhovnici, la care 
frații mergeau fără să-l mai necăjească pe părintele Cosma. 

După moartea părintelui Cosma şi a fratelui său, diaconul Dami- 
an, ultimul lor succesor, părintele Atanasie, pe care m-am învred- 

nicit să-l cunosc, era foarte nevoitor, cu o înfățișare biblică, sme- 
rit, cumpătat la vorbă şi distingându-se prin râvna sa pentru gân- 
dul neîncetat la moarte şi rugăciunea inimii; era foarte drag tuturor 
dimpreună-nevoitorilor săi, care doreau să se afle în compania sa 
chiar și pentru puțin şi, fiindcă era din acelaşi sat cu Starețul meu, 
monahul Ioachim, venea adesea la Chilia noastră, în Kerasiâ, iar noi 
mergeam la Coliba sa de la Kavsokalyvia şi nu ne mai săturam să-i 
ascultăm sfaturile duhovniceşti. 

Părintele Atanasie, cu puţin înainte de trecerea la Domnul, a 
dăruit toate manuscrisele şi cărțile părintelui duhovnic Hariton 
bibliotecii KyriakOn-ului Schitului, unde se află şi astăzi. 

La Peştera Sfântului Atanasie locuieşte până astăzi un frate de 
la Marea Lavră, ca slujitor prosmonar! care poartă de grijă ca în fața 
icoanei Stăpânei noastre de Dumnezeu Născătoarei şi a Sfântului 
Atanasie candela să rămână mereu aprinsă, şi adesea în preafru- 
moasa bisericuță se săvârşesc dumnezeiasca Liturghie şi rugăciuni 
pentru întreaga lume. 


Pustia Viglei 


Continuându-ne drumul de la Peştera Sfântului Atanasie spre 
răsărit, în direcţia Marii Lavre, după ce vom fi urcat mai mult de 
300 de trepte, vom ajunge în zona vestitului loc numit Vigla. 

Locul acesta este o câmpie destul de mare, cu o suprafață deni- 
velată şi cu o întindere cât vezi cu ochii. De departe se vede Schitul 
românesc [Prodromu] şi dincolo, pe fâșia de pământ dinspre mare, se 
zăreşte o Colibă. Cu cât înaintezi găseşti scobituri şi văi în care se află 
ascunsă şi câte o Colibă de sihaştri, cu o biserică mică, smerită — [în 
jur] de vreo zece la număr. De departe, toate aceste Colibe, cu excepția 
uneia dintre ele — a Sfântului Fanurie —, care se găsește pe un deluşor, 
pe sprânceana [țărmului], aproape de mare, nu se pot zări cu ochiul 
liber. Pentru ca cineva să le vadă trebuie să coboare în firidele lor. 

La Coliba Sfântului Fanurie până acum câţiva ani viețuise părin- 
tele Avacum, care neputând să rămână singur, din cauza bătrâneții, 


'Amintit de Canonul al doilea al celui de-al IV-lea Sinod Ecumenic, prosrnonaruul este 
preotul care săvârşeşte paraclisele şi dumnezeiasca Liturghie în zilele de rând (n. trad.). 

a intrat în obştea de la Marea Lavră, dar în ultimele sale zile a cerut 
să fie dus la Sihăstria sa, unde, de altfel, şi-a dat duhul în mâinile 
Stăpânului şi Mântuitorului nostru Hristos. 

Colibele din Vigla nu au apă curgătoare, ci se folosesc de cister- 
ne care sunt umplute cu apă de ploaie. De asemenea, au construit 
în jurul Colibelor, în direcţia de înclinare a solului, mici şănțulețe ca 
să adune apa de ploaie, cu care udă puţinele flori sau zarzavaturi pe 
care le cultivă în afara Sihăstriilor, în grădini. 


Părintele duhovnic Iacob şi Starețul Gavriil Coşarul 


Sihăstriile acestor doi Stareți se învecinează şi, datorită încli- 
nării solului, când plouă, apa trece pe acelaşi şănțuleț, mai întâi pe 
la Coliba Stareţului Gavriil şi, după o stavilă din țărână, curge mai 
departe spre Coliba de nevoinţă a părintelui duhovnic Iacob. 

Părintele Gavriil era din Evia. Când l-am cunoscut noi, în 1933, 
trecuse de 70 de ani şi ar fi trebuit să fi avut în Sfântul Munte mai 
mult de cincizeci de ani. 

Era evlavios și serios, chibzuit și cumpănit la vorbă, cu şiragul 
de mătănii în mâini şi cu rugăciunea „Doamne, lisuse Hristoase, 
Fiul lui Dumnezeu, miluieşte-mă!” în inimă şi pe buze. Cuvântul 
său măsurat era alcătuit numai din îndrumare şi sfat duhovnicesc 
în vederea binelui şi a virtuţii. 

Eram un copil, tânăr monah, de-abia îmbrăcasem rasa; şi când 
l-am văzut prima dată a trezit în mine admirație şi totodată teamă. 
Chipul său era aspru şi grav, şi, cu toate că era numai bunătate, cre- 
deai că ai de-a face cu un bărbat necioplit şi crud; dar când vorbea 
era delicat şi plăcut şi se făcea deîndată iubit. Nu se mânia uşor, dar 
cu calm şi cu zâmbetul pe buze putea să te apuce cu mâinile sale de 
fier şi să te zdrobească. Din acest motiv, în toată zona aceea, pust- 
nicii îl respectau, îl iubeau şi se temeau de el, pentru că nu accepta 
să fie contrazis. 

Părintele Iacob era un epirot! adevărat, înalt şi bine-legat, un 
ieromonah sincer şi fără vicleşug, Întotdeauna voia să dea sfaturi şi 


'Scil. din Epir (n. trad.). 

să fie de ajutor aproapelui în orice chip. De aceea, îşi lua desaga pe 
umeri şi cu oricine se întâlnea pe drum, fie monah, fie laic, intra de 
îndată în vorbă cu el şi primul lui cuvânt era: „Frate, eşti spovedit? 
Eşti gata? Ai luat ultimele merinde pentru călătorie şi biletul pen- 
tru Paradis? Adică, te-ai împărtăşit cu Preacuratele Taine — Trupul 
şi Sângele Stăpânului Hristos? De când nu te-ai mai împărtăşit şi de 
ce?” Şi dacă primea un răspuns negativ, atunci continua: „Nu cum- 
va, frate, nu te-ai spovedit? Şi de ce?” De îndată scotea epitrahilul 
pe care-l avea în desaga sa şi îi spunea celui cu care vorbea: „Hai- 
de, sunt duhovnic, spune-mi neputinţele tale omeneşti, să-ți citesc 
rugăciunea de dezlegare şi să te duci să te împărtăşeşti, dacă vrei să 
te faci bine şi să te vindeci de neputinţele şi de bolile tale sufleteşti şi 
trupeşti; haide să te eliberezi şi să scapi de patimile tale, ca să trăieşti 
veşnic dimpreună cu Domnul nostru lisus Hristos şi Dumnezeul a 
toate. Haide, pentru că nimeni nu ştie când va muri; moartea vine 
asemenea unui hoţ; de multe ori ne află noaptea, iar altă dată pe dru- 
mul pe care păşim. Haide, aşadar, să nu ne afle moartea nepregătiți. 
Mântuirea se află la îndemâna noastră şi de noi depinde dacă vom 
ajunge în iad; dacă te iubeşti pe tine, fii pregătit, precum ne porun- 
ceşte Stăpânul Hristos, spunându-ne: «De aceea şi voi fiți gata, că în 
ceasul în care nu gândiţi Fiul Omului va veni» (ME. 24, 44).” 

În felul acesta prin îndreptarea şi sprijinul celor neputincioşi a 
ajutat multă lume, făcându-i pe oameni să-și schimbe conduita şi să 
ajungă mai aproape de Stăpânul şi Mântuitorul Hristos. 


Diavolul îi ispiteşte pe cei buni şi fără de răutate 


Însă odată, din lucrarea şi pizma diavolului, aceşti doi buni 
vecini şi lucrători ai poruncilor lui Hristos s-au smintit din cauza 
următorului fapt: 

Într-o vară a fost o mare secetă. În locurile acelea aride și fără de 
apă din Pustie bietele plante ale micii grădini a sihaștrilor s-au uscat şi 
cereau cu disperare puțină ploaie spre a se răcori. În acea vară cei doi 
Vecini au refăcut şi au deschis din nou acele şanţuri în pământ, ca să 
fie curate şi pregătite, dacă Dumnezeu Se va milostivi să trimită ploa- 
ie, pentru apa binevenită ce avea să se ducă direct la plantele lor de 
grădină, şi se rugau Domnului pentru o ploaie bună, binecuvântată. 

N-a întârziat Domnul milei şi al iubirii de oameni să asculte 
rugăciunea acestor robi ai Săi cu frică de EI şi a început încet-încet 
o ploaie măruntă, care s-a întețit într-atât, încât a stricat şanţurile şi 
cea mai mare parte din apă s-a dus în grădina Starețului Gavriil, pe 
când în grădina părintelui Iacob nu a ajuns deloc. 

Părintele Iacob şi-a luat atunci sapa şi s-a dus să dreagă şanţul. 
Cum a ajuns aproape de Coliba vecinului său, părintele Gavriil, a 
văzut că şanţul său se stricase şi că toată apa se ducea în grădina 
vecinului. Atunci şi el, binecuvântatul, a îndreptat în așa fel şanțu- 
rile ca toată apa să curgă spre grădina sa. 

Bătrânul-Gavriil, când a văzut că apa nu se ducea în grădina 
sa, deşi ploaia încă mai cădea, a ieşit în drum şi când a văzut şan- 
ţurile schimbate şi apa ducându-se în grădina părintelui duhovnic 
Iacob, s-a dus la Coliba vecinului, a bătut, dar fără să-l găsească aco- 
lo pe duhovnic. Între timp ploaia, după ce a răcorit îndeajuns locul 
şi întreaga zonă, se oprise deja. 

Bătrânul-Gaviriil nu s-a atins de şanţuri, le-a lăsat așa cum le 
schimbase părintele Iacob. În ziua următoare a aşteptat să trea- 
că părintele Iacob, care se întorcea dintr-o vizită pe care o făcuse 
la Mănăstirea Marii Lavre. Când l-a văzut pe duhovnic apropiin- 
du-se, s-a dus spre el, i-a făcut metanie şi i-a sărutat mâna ca să-i 
dea binecuvântarea sa. 

Părintele Iacob a ridicat mâna să-l binecuvânteze şi atunci a 
început să-l dojenească, pentru că i-a stricat şanțul şi apa s-a dus toa- 
tă în grădina lui. După un schimb tăios de vorbe, Bătrânul-Gavri- 
il nu a putut să se stăpânească, l-a apucat pe duhovnic şi, după ce 
i-a dat câteva... l-a pus la pământ, snopindu-l în bătaie. Atunci, ca 
şi când nu ar fi fost de-ajuns, a început să-l dojenească şi să-l acuze 
pe duhovnic cu un calm și o seninătate absolute, ca şi cum nu s-ar fi 
întâmplat nimic. Îi spunea: „Măi, părinte, ce ţi-am făcut să m-aduci 
în starea asta pentru bietele şi neînsemnatele tale zarzavaturi, să mă 
faci să te bat? Doar ştii cât te iubesc!” În acelaşi timp, l-a ridicat de la 
pământ şi i-a spus poruncitor: „Acum, părinte, scoate-ți epitrahilul 
din desagă şi citeşte-mi deîndată rugăciunea de dezlegare, fiindcă 
eu te-am iertat pentru starea în care m-ai adus şi altă dată să nu mai 
faci ceea ce ai făcut!” 

Bietul duhovnic, după ce-a încasat-o, vrând-nevrând, s-a supus 
Stareţului, care era cu mult mai în vârstă decât el, şi i-a citit rugăciu- 
nea de iertare, dar în sinea sa era supărat, pentru că, deşi fără vină, 
d a fost cel care mâncase bătaie. 

Mai târziu, întâmplarea a ajuns la cunoştinţa Mănăstirii Lavra, 
şi chiriarhul locului, fiind cea mai înaltă autoritate duhovnicească, 
l-a chemat pe Starețul Gavriil ca să-i atragă atenţia. La întrebarea de 
ce l-a lovit pe duhovnic, el a spus că nu ştie nimic [de acest lucru]. 
Atunci epitropii şi întâi-stătătorii Mănăstirii i-au spus: „Jură-te că n-ai 
făcut-o!” Iar Bătrânul-Gavriil le-a răspuns: „Preacuvioşilor părinți, eu 
şi vecinul meu, părintele duhovnic, am făcut ce-am făcut, ne-am ier- 
tat şi acum suntem cu dragoste unul față de celălalt ca la început.” 

Întâi-stătătorii Marii Lavre, care apreciau sinceritatea şi carac- 
terul integru al Starețului Gavriil, l-au iertat şi i-au dat drept canon 
să facă rugăciuni aparte pentru părintele duhovnic Iacob, ca să-l 
ierte Dumnezeu, întrucât, au spus ei, nu este îndeajuns să te ierte 
numai duhovnicul, ci va trebui să te ierte şi Dumnezeu. 

Aşa s-a încheiat acest episod, întru harul neținerii de minte a 
răului şi a inocenţei copilăreşti, ce-i caracteriza pe amândoi veci- 
nii duhovnici, care au trăit în dragoste până la sfârşitul vieţii lor, 
rugându-se unul pentru celălalt, spre slava lui Dumnezeu şi spre 
mântuirea sufletului lor. Căci pentru ei [aceasta] era Împărăția 
Cerurilor, precum spune şi Domnul nostru lisus Hristos: „De nu vă 
veţi întoarce şi nu veți fi precum pruncii, nu veți intra în Împărăția 
Cerurilor” (ME. 18, 3). 


O lecţie folositoare pentru ucenicii [începători] 


Bătrânul-Gavriil Coşarul a avut ca ucenic un ieromonah duhov- 
nic foarte evlavios şi plin de virtute, părintele Varlaam. 

La Coliba care avea bisericuţa cu hramul Sfinților Varlaam şi 
Ioasaf în Vigla, ieromonahul Varlaam şi Starețul său Gavriil trăiau 
în ascultare de mai bine de 50 de ani. Săvârşeau aproape în fiecare 
zi dumnezeiasca Liturghie şi se rugau pentru întreaga lume. 

Amândoi Bătrânii erau iubiţi de toți părinții aghioriți, dar erau 
totodată şi cunoscuţi pentru rucodelia lor. Fiind aproape singurii în 

meşteşugul lor, prin confecționarea de coşuri, felinare şi lampioane 
pentru biserici, toți îi ştiau cu numele de coşari şi fănărari. Astfel, 
cei doi monahi, Starețul şi ucenicul, au trăit în pace şi armonie mai 
mult de 50 de ani „lăudând, binecuvântând şi slăvind ziua şi noap- 
tea pe Domnul”. 

Însă diavolul, ispititorul şi duşmanul binelui, nu doarme, nu 
mănâncă, nu bea, nu se odihneşte, pentru că este un duh imaterial, 
necurat şi atotviclean, ci caută, iscodeşte, întinde capcane şi pândeş- 
te unde, cum şi când va afla „punctul nevralgic”! al fiecăruia dintre 
noi şi, dacă ne află slăbiciunea, fie de-a dreapta, prin aşa-numitele 
virtuți săvârşite prin voia noastră — fără smerenie —, fie de-a stânga, 
prin vicii, care sunt păcatele vădite, atunci se amestecă [în treburile 
noastre] până reuşeşte să ne doboare din virtute şi bunătate şi să ne 
îndepărteze de pe calea Domnului, care este ascultarea, născătoarea 
smereniei, şi sărăcia de bunăvoie, născătoarea dragostei adevărate 
şi aducătoarea curăției şi castității sufleteşti şi trupeşti. 

Astfel, părintele duhovnic Varlaam a fost ispitit să meargă la 
Ierusalim, să se închine la Locurile Sfinte. 

Şi-a mărturisit dorinţa în fața Stareţului Gavriil, care s-a împo- 
trivit, spunându-i: „Părinte Varlaam, Ierusalimul şi Locurile Sfinte 
sunt pentru tine şi pentru mine biserica noastră cu sfântul ei altar 
şi sfânta masă este preasfântul Mormânt. De ce vrei tu acum, om 
bătrân, la 75 de ani, să te duci să te chinui, de vreme ce pentru tine şi 
pentru mine, care am 80 de ani, «Grădina Maicii Domnului», Sfân- 
tul Munte este locul de rugăciune şi reculegere şi de ce, dacă până 
în momentul de față nu ai ieşit niciodată în lume, vrei să te duci 
acum la bătrâneți?” Cu pilde ca acestea şi cu altele la fel Starețul 
Gavriil îşi arăta dezacordul. Însă părintele Varlaam nu avea linişte 
şi stăruia. Şi tot cerându-i acordul, a reuşit să smulgă binecuvânta- 
rea Starețului, împotriva voii lui, şi să se ducă la Locurile Sfinte. 

La Ierusalim, părintele Varlaam s-a închinat la Biserica Învie- 
rii, la Sfântul Mormânt, înfricoşătoarei [căi a] Golgotei, locul unde 
s-a aflat cinstita Cruce, şi în toate locurile sfințite pe unde au călcat 
paşii Domnului. 

Apoi, pentru a se închina la locurile sfinte din Ghetsimani, Gali- 
leea, la Mormântul lui Lazăr, în Betania, la Mănăstirea Hozeva, la 


1 Ad litteram, „călcâiul lui Ahile”. 

Lavra Sfântului Sava cel Sfinţit, la [Muntele] Sarantarid!, şi pe Mun- 
tele Tabor, la Betleem, Samaria, Cana, Capernaum, Marea Moartă 
şi râul Iordan, Ierihon şi la toate sfintele şi sfinţitele locuri de închi- 
năciune ale Creştinătăţii i-au dat drept călăuză o arăboaică creştină 
foarte evlavioasă, care ştia foarte bine toate locurile de închinăciune 
şi drumurile ce duc la ele. 

Pentru aceste locuri de închinăciune, fiindcă erau foarte depar- 
te unul de altul, iar părintele Varlaam era în vârstă, a fost nevoie de 
un animal de povară şi de aceea au luat un măgăruş. 

Părintele Varlaam era pe măgăruş, iar arăboaica mergea în față, 
ca să arate drumul. Dar pentru că în locurile acelea este foarte cald, 
după puţină vreme arăboaica şi-a scos singura haină ce o avea pe 
ea, a pus-o sub braţ şi a continuat să meargă goală, în veşmântul lui 
Adam. Din când în când se uita înapoi să vadă dacă bătrânul era 
bine şi dacă animalul o urma şi adesea întreba: „Cum îţi este, buni- 
cule? Eşti bine? Ai nevoie de ceva?” 

Astfelpărintele duhovnic Varlaam, pe toată durata călătoriei sale 
aavut-o [lângă el] şi a văzut-o pe arăboaică în ambele... chipuri. 

Faptul acesta n-a făcut vreo impresie deosebită Bătrânului-Varla- 
am, nici n-a gândit nimic rău, păcătos sau smintitor despre arăboaică. 

Astfel a trecut pe la toate locurile sfinte de închinăciune, având 
nevoie de mai mult de 15 zile, pentru că pe atunci nu existau, pre- 
cum astăzi, mijloace de transport, autobuze şi maşini; singurul mod 
cu care puteai să te deplasezi erau măgăruşii. 


Rodul voii proprii 

Când călătoria s-a încheiat, părintele Varlaam s-a întors la Stare- 
țul său, părintele Gavriil. Foarte mulțumit şi vesel i-a povestit Stare- 
țului cele pe care le-a văzut şi la care s-a învrednicit să se închine. 

Întâmplarea cu arăboaica, pentru că nu i-a lăsat nici o impre- 
sie aparte, a uitat-o. Când însă s-a mai liniştit şi a început să-şi facă 
canonul de rugăciune cu şirul de mătănii şi să zică rugăciunea 
„Doamne, lisuse Hristoase, Fiul lui Dumnezeu, miluieşte-mă!” i-a 
apărut în față amintirea şi chipul arăboaicei goale, aşa cum o văzu- 


Sax 


'Munte din apropierea lerihonului, pe care astăzi se află înălțată o Mănăstire, 
unde Mântuitorul S-a retras după Botezul Său şi a postit patruzeci de zile, iar apoi a 
fost ispitit de diavolul (cf. Mc. 1, 13) (n. trad.). 

se el fără să vrea pe toată durata pelerinajului; imaginea arăboaicei 
goale venea în faţa lui în timpul rugăciunii ca o pedeapsă pentru că 
îşi făcuse propria voie. 

Aceasta a început să-l întristeze şi să-l necăjească, drept care 
i-a mărturisit Starețului său necazul, pentru că nu mai putea avea 
o rugăciune curată şi îndrăzneală în fața lui Dumnezeu după cum 
avusese înainte. Au chemat şi un alt duhovnic, au făcut rugăciuni 
fierbinţi ca să se izbăvească de apariția aceasta tulburătoare, dar, 
din îngăduința lui Dumnezeu şi pentru smerirea cugetului părinte- 
lui Varlaam, care-și făcuse voia sa, ca pedeapsă, i s-a îngăduit sata- 
nei să-l ispitească în felul acesta până la sfârşitul vieții sale! 

Să învăţăm şi noi din întâmplarea cumplită a acestui Stareţ şi 
duhovnic care, aşa cum spunea el însuşi, nu simţea nici o pornire 
păcătoasă, dar de îndată ce-i apărea în față această arătare, socotea 
rugăciunea sa necurată, pentru că numai când făcea rugăciune i se 
arăta. Şi, în cele din urmă, a plecat din viața aceasta, învinuindu-se 
că rugăciunea sa nu era curată şi că Dumnezeu nu i-o primea! 

Acesta este rodul pe care-l adunăm când ne facem voia noastră, 
precum părintele Varlaam! 


Arătarea minunată a Preasfintei în Vigla 


În această preafrumoasă zonă a Viglei, cu o deschidere în toate 
direcţiile, care se bucură de priveliştea nemărginitelor ape albastre 
ale Mării Egee, în secolul al XIV-lea a venit şi a urmat pentru mulți 
ani calea isihiei părintele atot-neptic şi dascălul Grigorie Sinaitul, 
care a învățat şi a format mulți ucenici în [tainele] vederii duhovni- 
ceşti neptice şi ale rugăciunii inimii. 

Printre ucenicii săi, ca steaua cea mai mare a strălucit simplul şi 
bunul Marcu, cel care în locul acesta s-a învrednicit să aibă o vedenie 
minunată și mai presus de fire: în partea cea mai înaltă şi mai pito- 
rească din Vigla a văzut într-o imagine vie ultimul mărim, pe care-l 
cântăm la sfârşitul canonului de la Paraclisul Mare al Preasfintei: 


„Turn învelit în aur şi cetate cu douăsprezece ziduri, 
Tron ce picuri raze de soare, scaun al Împăratului, 

Minune mai presus de înțelegere, în ce chip [minunat] 
hrăneşti cu lapte pe Stăpânul?”! 


Adică a văzut un turn acoperit şi zidit cu aur, în care se afla un 
tron atotscânteietor şi strălucitor aidoma soarelui. Pe tron, asemenea 
unei împărătese a cerului şi pământului, stătea Stăpâna şi Doam- 
na noastră, Preasfânta Născătoare de Dumnezeu şi pururi Fecioa- 
ra Maria, ținând în brațele sale pe Fiul şi Dumnezeul ei, Domnul şi 
Mântuitorul nostru lisus Hristos. 

De jur-împrejurul acestui turn, asemenea unor fortificații, se 
aflau douăsprezece tronuri din aur, pe care stăteau cei doispreze- 
c Sfinți Apostoli ai Domnului, care împreună cu cetele îngereşti şi 
cu părinții aghioriți cântau, binecuvântau şi slăveau pe Domnul și 
Dumnezeul slavei, cinstind totodată cu imne şi mărimuri pe Prea- 
sfânta Maică a Fiului şi Cuvântului lui Dumnezeu, Născătoarea 
de Dumnezeu Maria. lar în jurul lor se afla o mulțime de monahi 
şi creştini care slăveau şi ei pe Dumnezeu şi pe Maica lui Hristos, 
minunându-se de slava şi harul Preasfintei Născătoare de Dumne- 
zeu, şi o fericeau „pe cea pururi fericită şi preanevinovată şi maica 
Dumnezeului nostru”. 

Şi în timp ce se petreceau acestea în partea de răsărit, Sfântul 
Marcu s-a întors spre apus şi a văzut în depărtare şi la o distanță mare 
de Preasfânta o țigancă, care făcea diferite glume şi giumbușlucuri, 
mişcări de scenă şi multe alte urâciuni şi reprezentații neruşinate, 
odată cu dezbrăcarea de haine. Se adunaseră acolo câţiva oameni 
care se holbau, îşi pierdeau vremea şi se distrau cu maimuţărelile şi 
scenele necuvenite pe care le făcea țiganca. 

Atunci Sfântul Maxim a observat cu groază că puţin câte puţin 
unii dintre creştini, ba chiar şi dintre monahi, care mai întâi fusese- 
Tă lângă Preasfânta şi-L slăviseră pe Dumnezeu, lăsau în urmă ceata 
de cântăreți de la turnul acela de aur şi, învinşi de iscodirea satanică, 
se îndreptau spre locul unde se afla țiganca şi mergeau mai aproape 
de ea, pentru că se lăsau vrăjiți de privelişte; şi aşa încet-încet şi pe 
furiş plecau cu toţii de la acea adunare dumnezeiască şi de la slava 


! Acest tropar nu este prezent în rânduiala Paraclisului Mare al Maicii Domnului 
din traducerea românească a Ceaslovului (n. trad.). 

plină de lumină a Preasfintei la ţigancă. O vedenie cumplită şi înfri- 
coşătoare, dar adevărată şi profetică. 

Preasfânta a rămas singură cu Îngerii, Sfinții şi puţinii monahi 
buni şi creştini credincioşi, cu care lăuda şi preamărea neîncetat pe 
Domnul Slavei. Preasfânta, foarte întristată, se uita la cei care ple- 
cau şi alegeau să se uite la urâciuni şi să asculte neruşinatele cântece 
ale țigăncii desfrânate, în loc să-L slăvească pe Domnul. 

Sfântul Marcu, pe cât s-a bucurat la început de vedenia minu- 
nată a Preasfintei strălucind mai mult decât soarele şi de Sfinţii 
Apostoli şi Cetele cereşti de Îngeri şi Sfinţi, care se rugau şi slăveau 
pe Dumnezeu, tot atât şi chiar mai mult s-a întristat şi a fost cuprins 
de frică şi groază când i-a văzut pe acei oameni fără de minte, unii 
chiar călugări, părăsind-o pe Împărăteasa Îngerilor şi alegând-o pe 
murdara, necurata şi întru toate spurcata femeie desfrânată; pre- 
ferând cântecele necuviincioase şi rele în locul imnelor şi slăvirii 
neîncetate a lui Dumnezeu şi mergând alături de uneltele satanei! 


Concluzie 


Oare nu şi astăzi, iubiții mei, facem şi noi la fel, precum acei 
necugetați? Nu ne părăsim Biserica Mamă? Nu ne îndepărtăm de 
Sfintele Taine ale lui Dumnezeu? Nu lăsăm sfintele imne şi slavos- 
lovii ale lui Dumnezeu şi alergăm la teatre şi cinematografe să avem 
parte de lucruri obraznice şi urâte şi de lepădarea hainelor și să 
auzim cântece desfrânate şi creaţii urâte şi perverse? Oare nu şi noi 
astăzi îi părăsim pe duhovnici şi Mărturisitori, preoții şi dascălii 
Bisericii noastre, şi alergăm la diferiți „medium”, la ghicitori şi vră- 
jitoare care lucrează cu satana? Nu alergăm la diferite ghicitoare 
în cafea şi cărți, nu ne facem părtași vrăjilor, descântecelor şi deo- 
chiurilor pe care le fac țigăncile? Nu alergăm ca nişte oameni fără 
de minte şi necugetați la acestea ca să aflăm dacă se însoară sau va 
decădea sau va scăpăta copilul nostru? 

Vedeţi că această stare, în care trăieşte astăzi generația noastră 
stricată, a văzut-o încă de acum 600 de ani ucenicul Sfântului Grigo- 
rie Sinaitul, Marcu cel simplu, în Vigla Sfântului Munte şi s-a îngro- 
zit! Decăderea noastră este într-adevăr îngrozitoare! 

Părintele duhovnic de la Coliba de sihaştri Sfântul Petru era atât 
de sporit în viața după Dumnezeu şi în viețuirea după virtute, încât 
Domnul l-a învrednicit în fiecare sâmbătă să se împărtăşească şi să 
dea Preacuratele Taine, Trupul şi Sângele Stăpânului Hristos, Sfinţi- 
lor care se sălăşluiesc în acele locuri şi care, din vreme în vreme, după 
cum mărturisesc mulți părinți preacuvioşi şi vrednici de încredere, se 
arată oriunde cunosc, prin duhul profeţiei, că arătarea lor va rândui 
și călăuzi pe acela sau aceia care-i vor vedea, la viața virtuoasă şi la 
râvna dumnezeiască a rugăciunii minţii şi a vieţuirii neprihănite. 

Aceşti Sfinţi, zece la număr, se preumblă prin părțile cele mai 
pustii ale Atonului şi sunt nevăzuți. În urmă cu mulți ani s-au arătat 
duhovnicului lor, părintele Daniil, şi l-au rugat să-i împărtăşească 
şi să le dea „Sfintele [Taine menite] Sfinţilor” lui Dumnezeu, dar nu 
trebuie, i-au spus, să afle nimeni de acest lucru. Au rânduit că aveau 
să vină în fiecare sâmbătă şi în ziua aceea va trebui să nu primească 
pe nimeni la el, şi, dacă se va întâmpla să vină cineva, să poarte de 
grijă să-l alunge la timp. 

Aceasta s-a petrecut vreme de mulți ani şi părintele duhovnic 
Daniil a făcut astfel încât să nu se afle nimeni la el când veneau 
aceşti Sfinţi nevoitori, ascunzând acest lucru, din porunca Sfinților 
sihaștri, și de părintele duhovnic Antonie, ucenicul său. 

Într-o sâmbătă însă, din pizma vrăjmașului sau dintr-o simplă 
coincidenţă, la vremea la care aveau să sosească sihaștrii, a trecut pe 
la duhovnic un prieten din copilărie care venea de departe, pe care, 
pentru că nu a apucat să scape de el, l-a ascuns în biserică. 

Sfinţii s-au dus la duhovnic şi străinul din ascunzătoarea sa îi 
vedea pe cei care se împărtăşeau pe fereastra de la proscomidiar. 
După ce au primit la sfârșit Sfânta Împărtășanie, Sfinţii i-au mul- 
țumit duhovnicului, i-au cerut iertare şi i-au spus că, întrucât nu a 
respectat înțelegerea pe care o făcuseră, nu avea să-i mai vadă. Şi 
într-adevăr, de atunci nu i-a mai văzut niciodată, dar unii părinți 
spun că după aceea s-au dus la părintele duhovnic Grigorie, care 
locuia la Sfânta Ana Mică, şi s-au împărtăşit la el, cât timp acesta a 
fost în viață. Pe urmă, nimeni nu ştie ce s-a întâmplat cu ei. 

Părintele duhovnic Antonie 


Acest ieromonah și luminat duhovnic a fost pentru mulți ani la 
Sihăstria Sfântului Petru ucenicul părintelui Daniil şi, ca urmare a 
ascultării, lepădării de sine şi smereniei, a primit harisma alungării 
demonilor. 

Datorită răspândirii faimei sale, s-a dus [la el] un demonizat, pe 
care l-a vindecat şi l-a izbăvit de sub puterea demonilor. 

Cel bolnav, din recunoştinţă, i-a cerut să rămână cu el ca ucenic, 
pentru a urma viața de pustnic. Duhovnicul nu a vrut să-l păstre- 
ze pe lângă el şi l-a sfătuit să se ducă la o mănăstire de obşte, ca să 
aibă parte de tihnă. Dar, după multe rugăminţi, a acceptat să rămâ- 
nă lângă el şi, pentru a-l ajuta să dobândească smerenie, i-a rânduit 
drept canon ca, de fiecare dată când vor merge undeva sau se vor 
întâlni cu cineva, ucenicul să meargă în față şi să facă o metanie în 
faţa celui pe care-l vor întâlni, spunându-i: „lartă-mă, frate, pentru 
că am un demon!” 

Cel vindecat a păzit pentru multă vreme această poruncă a Sta- 
rețului şi duhovnicului său tămăduitor, rostind aceste cuvinte umi- 
litoare despre sine, după cum fusese învăţat. 

Într-o zi însă, ucenicul, căruia, după cum se pare, îi venea greu 
să împlinească porunca părintelui duhovnic Antonie, aşa cum mer- 
geau pe drum, el în faţă şi duhovnicul în spate, la primul ce s-a 
întâmplat să-l întâlnească, ucenicul i-a făcut metanie şi, sub înrâu- 
rirea diavolului, i-a spus: „Binecuvântează, ava, iartă-mă pentru că 
am un demon, dar cel ce vine după mine are şapte”, adică a spus 
că duhovnicul care l-a pus să facă acest lucru are şapte demoni. De 
atunci duhovnicul nu l-a mai lăsat pe ucenic să meargă în față. 


Icoana nefăcută de mână a Preasfintei 


Cu îngăduința Mănăstirii chiriarhe a Marii Lavre, în zona Viglei 
a fost înălțat Schitul Cinstitul Înainte Mergător şi Botezător Ioan, 
unde cu ani în urmă se aflau 80-100 de monahi români, dar astăzi 
nu mai sunt decât zece. Părinții urmează cu smerenie şi evlavie tipi- 
cul şi rânduiala Mănăstirilor şi Schiturilor din Sfântul Munte. 

În biserica centrală a Schitului se află de mulți ani o icoană 
foarte frumoasă şi impunătoare a Stăpânei noastre de Dumnezeu 
Născătoarea. 

Zugravul acestei icoane, Gheorgâkis Nikolâu, a trudit şi s-a 
străduit mult ca să picteze icoana aşa cum voia Dicheul — egume- 
nul — Schitului, Nifon ieromonahul, care a comandat-o de la Iaşi 
(1857-1870). Dar pentru că iconarul nu reuşea să o ducă la capăt, a 
închis-o într-un dulap pentru multă vreme. După un timp, a scos 
icoana din dulap şi a încercat s-o isprăvească, pentru a o da ctitoru- 
lui Schitului, care i-o comandase. 

Urmând principiile tehnicii sale, la început a făcut veşminte- 
le şi chipul, dând două mâini, dar când a încercat să dea şi a tre- 
ia mână, a văzut chipurile Preasfintei şi al lui Hristos deformate şi 
alterate. Iconarul s-a întristat atunci mult, deoarece credea că şi-a 
uitat arta şi nu va putea finaliza icoana. Dar pentru că se înnoptase, 
a lăsat încheierea ei pentru a doua zi, când avea să înceapă probabil 
cu o stare de spirit maibună. 

În ziua următoare, după cum ne-a mărturisit el însuşi, a făcut 
trei mătănii şi s-a dus cu evlavie să se apuce de treabă şi, o, minune! 
A aflat chipurile Maicii Domnului şi al lui Hristos desăvârşite în mod 
suprafiresc, cu o strălucire nemaipomenită şi o frumuseţe negrăită. 

Într-adevăr, în 1933, când m-am învrednicit să mă închin ei 
împreună cu fratele meu, Pantelimon monahul, mi-au făcut o ase- 
menea impresie frumusețea şi privirea impunătoare, splendoarea 
şi măreția acestei dumnezeieşti icoane a Maicii Domnului, că nu te 
puteai sătura să stai şi s-o admiri ore întregi. 

La acest Schit a trăit în virtute şi nevoinţă ieropsaltul cu o voce 
neobișnuită şi muzicianul Nectarie Vlahul, precum şi mulți alți 
părinți şi frați. 


hlănăstirga Vatoped 


Dragostea Maicii Domnului 


La Mănăstirea de obște Vatoped, în urmă cu multe sute de ani, 
când pirații prădau coastele Mării Mediterane şi Mănăstirile Sfân- 
tului Munte, într-o noapte au coborât pe uscat şi s-au ascuns în tufi- 
şurile din apropierea Mănăstirii Vatoped, cu scopul ca dimineața, 
când se vor fi deschis porțile Mănăstirii, să năvălească înăuntru, să-i 
junghie pe monahi, să răpească tezaurele sau să săvârșească orice 
alt rău de care ar fi fost capabili. 

Înainte de răsăritul soarelui, când slujba s-a terminat, monahii 
s-au dus, după rânduială, la Chiliile lor, spre a-şi continua canonul 
de rugăciune şi a se odihni. 

Egumenul a rămas în biserică să-şi facă acolo canonul de rugă- 
ciune. Dintr-odată, din icoana Preasfintei s-a auzit un glas care i-a 
spus: „Să nu deschideţi astăzi porţile Mănăstirii, ci să vă urcați pe 
metereze să-i alungaţi pe pirați!” 

Egumenul şi-a îndreptat atunci privirea spre locul de unde 
venea glasul şi a văzut cum chipul Preasfintei şi al dumnezeiescului 
Prunc lisus Hristos din icoană prinseseră viață. Pruncul Şi-a întins 
mâna şi încerca să acopere gura Maicii Sale, a Stăpânei noastre de 
Dumnezeu Născătoarea, spunându-i: „Nu, Maica Mea, să nu le 
spui nimic, ci lasă-i să fie pedepsiți în chip cuvenit”, însă Preasfân- 
ta, încercând să oprească mâna lui Hristos şi ferindu-și capul spre 
dreapta şi ținându-l departe de mâna Lui, a rostit din nou aceleaşi 
cuvinte: „Să nu deschideţi astăzi porțile Mănăstirii...” ş.a.m.d.. 

Atunci egumenul i-a adunat pe toți monahii şi le-a spus cele 
petrecute. Fraţii au alergat în biserică şi au văzut transformarea 
sfintei icoane, care-şi schimbase cu totul forma inițială. Cu toţii 
au fost cuprinşi de uimire şi l-au mulțumit Domnului şi Prea- 
sfintei Sale Maici pentru grija deosebită şi dragostea arătată, spre 
ocrotirea monahilor şi a sfintelor așezăminte în fața distrugerii 
barbare. 

S-au suit cu toții pe ziduri şi s-au împotrivit atacului piraților, 
care au plecat neputincioşi. 

De atunci, această icoană făcătoare de minuni a Maicii Domnu- 
lui a primit numele de „„Mângâietoarea” şi se află într-un paraclis, 
în partea centrală a Katholik6n-ului Mănăstirii, cu prefacerile cuve- 
nite: chipul Stăpânei noastre de Dumnezeu Născătoarea exprimă 
dragoste alinătoare, privirea arată îndurare, blândeţe şi milostivire, 
iar pe buze i se vede un zâmbet cuminte şi mângâietor. În schimb, 
expresia de pe chipul Pruncului dumnezeiesc este amenințătoa- 
re, trăsăturile feţei Sale trădează mânie, privirea este aspră, vădind 
indignarea Sa. 


Mănăstirea a dat Sfinți 


După cum toate Mănăstirile din Sfântul Munte au dat o mulţi- 
me de sfinți şi bărbați înţelepţi, la fel şi Mănăstirea Vatoped, în afa- 
Tă de ctitorii ei şi Sfântul EvdOkimos, care este prăznuit la 8 octom- 
brie, a dat, în decursul veacurilor, mulți monahi cuvioşi şi înţelepţi 
şi a oferit găzduire împăraţilor cucernici şi evlavioşi, ca loan Canta- 
cuzinul, care a fost tuns monah aici şi a primit numele de Ioasaf, şi 
împărații sârbi Simeon şi Sava care, până să-şi zidească propria lor 
Mănăstire, au fost primiţi şi li s-a oferit sprijin din partea părinţilor 
vatopedini, dar şi multor altora precum: 

1. Cuviosul Ghenadie, dohiarul! Mănăstirii, care a găsit, în urma 
unei neobişnuite minuni a Stăpânei noastre de Dumnezeu Născă- 
toarea, toate butoaiele goale pline cu atâta untdelemn, încât dădea 


pe dinafară nu doar din butoaie, ci şi din clădire. 


1 Scil. pivnicer (n. trad.). 

2. Cuviosul Neofit prosmonarul!, care a auzit glasul Născătoarei 
de Dumnezeu spunându-i că va mai trăi încă un an, apoi se va duce 
la Domnul. 

3. Preasfântul egumen al Mănăstirii, care a auzit glasul Maicii 
Domnului spunându-i să nu deschidă porțile Mănăstirii ca să nu 
intre barbarii, ci să se urce pe ziduri şi să lupte împotriva duşmani- 
lor şi piraților năvălitori. 

4. Preasfântul Diăkonos vimatarul, care cu ocazia unei alte 
năvăliri a barbarilor a apucat să ascundă într-o fântână icoana Năs- 
cătoarei de Dumnezeu şi cinstita Cruce în Sfântul Altar şi, după 
şaptezeci de ani, când s-a întors din robie, a găsit icoana aceea stând 
în picioare în fântână, cu o lumânare aprinsă, iar sfânta Cruce tot în 
picioare. După această minune negrăită a trăit o viață îngerească pe 
pământ şi s-a mutat la Domnul la adânci bătrâneţi, cu chipul stră- 
lucind de lumină. 

5. În această Mănăstire au trăit și au strălucit cu o viaţă virtuoasă 
şi o viețuire nepătată Eftimie, egumenul Mănăstirii, care, împreună 
cu alți doisprezece monahi, i-a mustrat faţă către față pe latino-cuge- 
tătorii lui Mihail Paleologul şi loan Bekkos, care l-au înecat pe Efti- 
mie aruncându-l în mare legat în lanţuri şi i-au spânzurat pe monahi 
în locul numit Furkovunit, aflat pe dealul din spatele Mănăstirii. 

6. În această Mănăstire s-a nevoit Cuviosul Nicodim Starețul, 
care a fost dascălul Sfântului Grigorie Palama întru filosofia creşti- 
nă şi rugăciunea minţii. 

7. Cuviosul Agapie, care a fost luat prizonier de agareni“ şi a 
mărturisit pentru dragostea lui Hristos. 


' Preotul care săvârşeşte paraclisele şi dumnezeiasca Liturghie în zilele de rând 
(n. trad.). 

? Paraclisierul însărcinat cu îngrijirea Sfântului Altar, care poartă asupra sa şi 
cheile de la raclele sfintelor moaşte (n. trad.). 

3Scil. „Muntele mâniei” (n. trad.). 

4Scil. musulmani (n. trad.). 

Sfântul Maxim Grecul 


O sfântă mlădiță a acestei Mănăstiri a fost şi Maxim Triv6lis, 
aşa-numitul „Grec”, înțeleptul şi marele dascăl al Rusiei şi al popo- 
rului slav. În această Mănăstire a fost hrănit duhovniceşte, a învăţat 
virtutea şi a primit harismele Duhului Sfânt. 

Faima înțelepciunii şi virtuţii lui Maxim a ajuns până în Rusia. 
Şi ducele de atunci, Vasile Ivanovici, l-a chemat oficial în Rusia, 
unde a întemeiat o Şcoală Teologică, care a dat naştere unei mari 
mişcări şi renaşteri duhovniceşti. Sfântul Maxim Grecul a murit la 
1556, la Lavra Sfântului Serghei, şi pomenirea sa se prăznuieşte de 
către [biserica] rusă la 21 ianuarie spre slava lui Dumnezeu şi mân- 
tuirea sufletească a fraților ruşi. 


Schitul Sfântului Andrei 
Trei zile în iad 


Părintele Ioan, impreună-nevoitorul Starețului Damaschin la 
Schitul Sfântul Vasile, ucenicul Starețului Iosif, mi-a povestit urmă- 
torul fapt care s-a petrecut acum şaptezeci de ani la Schitul rusesc 
al Sfântului Andrei, numit „Serai”: 

Un frate rus de la Schitul acesta s-a îmbolnăvit foarte grav şi 
era chinuit de dureri cumplite. În timp ce se ruga lui Dumnezeu 
să-l vindece, vede deasupra patului un Înger care îi spune: „Părinte, 
ce alegi? Vrei să rămâi bolnav la pat, în starea în care ești, cu aceste 
dureri, trei ani sau preferi să stai trei zile în iad şi să te faci bine?” 

Părintele i-a răspuns: „De vreme ce e numai pentru trei zile, 
aleg iadul.” 

Dintr-odată s-a aflat într-un loc „de o durere nespusă şi chi- 
nuri negrăite”, cu pedepse cumplite, şi după puţină vreme îl vede 
din nou pe Înger, care îl întreabă: „Cum te simţi, părinte? Eşti bine 
aici?” Şi monahul i-a răspuns: „Mă întrebi cum îmi este, după ce 
în loc de trei zile, cât mi-ai spus că o să rămân în iad, am petre- 
Cut aici deja trei sute de ani în chinuri cumplite şi de nesuportat?” 
Ingerul i-a spus: „Frate, nici măcar jumătate de oră n-a trecut încă 
şi spui c-au trecut trei sute de ani?” Închipuiți-vă! Trei sute de ani 

n-au fost decât jumătate de oră. Câte secole vor fi durat cele trei 
zile? 

Şi monahul i-a zis Îngerului: „Repede, te rog, să mă duci în 
patul durerilor. Mai bine să mă chinui acolo trei ani, decât aici, în 
iadul cel îngrozitor, vreme de trei ceasuri.” 

Atunci Îngerul i-a împlinit monahului dorința şi l-a readus în 
patul său, unde a rămas bolnav vreme de trei ani. 

Întrucât unii oameni pot să aibă îndoieli faţă de această întâm- 
plare, am socotit de cuviință să adăugăm o epistolă a dumneze- 
iescului Chiril, Patriarhul Alexandriei, pe care a tradus-o dască- 
lul Agapie Criteanul într-o limbă mai simplă, după cum urmează: 
„Sfântul Chiril al Alexandriei istoriseşte într-o epistolă, pe care o 
scrie Sfântului Augustin, că trei oameni au înviat din morţi, pen- 
tru rațiuni pe care le cunoaşte numai Dumnezeu, Cel ce pe toate 
le lucrează spre a noastră mântuire. Unul dintre ei, pe care l-am 
găsit şi la care m-am dus, plângea fără să-şi afle mângâiere şi, la 
întrebarea mea, nu mi-a dat nici un răspuns, ci continua să plângă. 
În cele din urmă, după ce s-a săturat de insistența mea, pentru că 
l-am jurat în numele Domnului să-mi spună un cuvânt spre folosul 
celor de față, mi-a răspuns aşa: Dacă ai şti pedepsele din iad, ţi-ai 
dori să fie cu putinţă să nu ai parte de ele câtuşi de puţin. Dar cum 
crezi că sunt pedepsele pregătite celor care păcătuiesc? Îţi spun eu 
că sunt mai mari decât toate pedepsele din lumea de aici. Şi cu greu 
suspin a spus: Dacă toate necazurile, durerile şi chinurile de care 
poate avea parte cineva în lumea asta le compari şi le pui alături de 
cele mai mici şi mai neînsemnate din iad, acestea de aici ţi se vor 
părea plăceri şi desfătări. Crede-mă, nu există nimeni care să vrea 
să încerce mărimea acelor chinuri şi să nu prefere să sufere aici 
până la sfârşitul lumii, fără nici o mângâiere, cu toate încercările 
şi durerile pe care le-au avut de îndurat oamenii de la Adam până 
astăzi, în loc să se ducă o singură zi acolo în iad. Aceasta este prici- 
na lacrimilor mele, pentru că am greşit în fața lui Dumnezeu, Care 
este într-atât de drept, încât nici demonilor nu poate să le facă nici 
cea mai neînsemnată nedreptate. Să nu ţi se pară vrednic de admi- 
rat plânsul meu, ci mai degrabă spăimântează-te şi minunează-te 
de faptul că oamenii, deşi cunosc că vor avea parte de asemenea 

chinuri, nu fac nimic în privinţa aceasta, nici nu se îngrijesc să-şi 
spele păcatele. Să mai ştii şi aceasta, că în clipa în care sufletul se 
despărțea de nefericitul meu trup, am încercat atâta durere şi sufe- 
rință, încât este cu neputinţă să înţelegi sau să crezi, până nu vei 
trece tu însuţi prin toate acestea.” 

lar noi, care scriem toate acestea, nu suntem mișcați pe cât ar 
trebui [de aceste cuvinte], pentru că trăim departe de Dumnezeu 
şi inima ni s-a împietrit, dar, frații mei, acestea sunt fapte adevă- 
rate şi există multe altele asemenea, consemnate în manuscrise şi 
codici vechi din timpuri de demult pe care am putea să le menţi- 
onăm aici. Preabunul Dumnezeu ne arată astfel de semne ca să ne 
trezească din somnul greu al păcatului și să ajungem la pocăință şi 
la trezirea conştiinţei, pentru a ne mântui de chinurile iadului veş- 
nic neprețuitul şi unicul nostru suflet cu care ne naştem, spre a trăi 
pururea cu Dumnezeu. 


hlănăstirea Ivir 


Preasfânta mătura 


În anii revoltei împotriva jugului turcesc de la 1821 multe 
Mănăstiri din Sfântul Munte au avut de suferit, rămânând pentru 
mulți ani fără călugări. Atunci şi Mănăstirea Ivir a supraviețuit cu 
foarte puţini călugări, trei până la cinci, paznici ai Mănăstirii, între 
care se afla şi Sinesie muzicianul, delegat al Mănăstirii la Sfânta 
Comunitate din Karyss. 

Într-o zi preotul de rând care săvârşea paraclisele zilnice şi Litur- 
ghiile la Icoana Preasfintei numită „Portărița” şi care se numeşte pros- 
monar, de îndată ce a încheiat dumnezeiasca Liturghie, vede în fața sa 
o femeie maiestuoasă şi îmbrăcată în negru, având în mâinile sale o 
mătură cu care mătura Mănăstirea. Preotul a rămas înmărmurit. 

A întrebat-o aşadar: 

- Ce faci acolo? Tu o să mături Mănăstirea? 

lar ea i-a răspuns: 

-— Bineînţeles, trebuie să o curăţ, era şi vremea. Nu a mai fost 
curățită de atâţia ani! 

Într-adevăr, nu a trecut multă vreme şi sultanul a dat un fir- 
man (decret imperial), în acord cu care armata turcă ce invadase în 
adevăratul sens al cuvântului Mănăstirile şi Sfintele Aşeză minte ale 
Sfântului Munte era obligată să se retragă. 

Aşadar, de atunci s-a îndătinat săvârşirea privegherii la bise- 
rica Protatonului şi la toate Sfintele Mănăstirii de duminica Anti- 
pasha, când se prăznuieşte „atingerea“ de către Apostolul Toma [a 


298 


MĂNĂSTIREA IVIR 


coastei Mântuitorului], pentru că mătura Preasfintei nu înseam- 
nă [nimic altceva] decât mijlocirile Stăpânei noastre de Dumnezeu 
Născătoarea, care a alungat armata turcă din „Grădina” sa în anul 
1828 şi Mănăstirile au fost scutite de nenumăratele şi grelele biruri 
şi cheltuieli de întreținere a armatei turcești. 


Grija [cu totul] aparte a Preasfintei 


Stăpâna noastră de Dumnezeu Născătoarea, ca Ocrotitoarea şi 
Apărătoarea! Muntelui cu nume sfânt Athos, arată o prevedere şi o 
grijă aparte față de monahii care locuiesc şi îşi încheie viaţa aici. Şi 
până în ziua de astăzi nu încetează să se adeverească cuvintele pe 
care le-a spus Sfântului Petru — primul ascet şi pustnic [aghiorit] —, 
anume că ea este „aliatul de neînvins, care va călăuzi la cele ce se 
cuvin împlinite şi care va lămuri cele ce nu se cuvin săvârşite, tuto- 
re, dătătoare neîntârziată de atâta vindecare și hrană, câtă e de tre- 
buinţă trupului, spre a-l înzdrăveni şi întări şi spre a nu-i îngădui 
îndepărtarea de bine; mă voi ruga Fiului şi Dumnezeului meu pen- 
tru iertarea desăvârşită a păcatelor săvârșite de cei care și-au petre- 
cut și şi-au încheiat viaţa aici bine și frumos”. 

Adică pentru monahii care-şi vor duce la împlinire, pe cât le 
este cu putinţă, îndatoririle lor duhovniceşti, ea va purta de grijă de 
cele necesare pentru trup şi suflet. Și dacă, asemenea unor oameni 
neputincioşi, au vreo lipsă, aceasta va mijloci la Fiul şi Dumnezeul 
ei, Domnul nostru lisus Hristos, pentru mântuirea lor sufletească şi 
iertarea păcatelor şi greşelilor lor, pe care se va întâmpla să le aibă. 

Ca pildă şi adeverire a grijii [cu totul] aparte a Doamnei şi Stă- 
pânei noastre de Dumnezeu Născătoarea şi Pururea Fecioara Maria 
față de [monahii] aghioriţi, ni se înfățișează următoarele: a) trupuri- 
le celor care îşi încheie în Sfântul Munte viața îşi păstrează flexibili- 
tatea încă multe zile după adormirea lor. Adică mâinile şi picioare- 
le se îndoaie, ochii și gura se deschid şi celelalte membre nu rămân 
înțepenite aşa cum se întâmplă cu toţi cei care mor pretutindeni, în 
afară de Sfântul Munte şi b) cu mulți ani în urmă, creştinii i-au afie- 


"'Ecpopog — intendent, purtător de grijă (n. trad.). 

rosit o candelă de argint aurit care este atârnată în fața uşilor împă- 
răteşti ale bisericii principale a Mănăstirii. 

Această candelă, a cărei greutate depăşeşte trei kilograme, din 
vreme în vreme, de prăznuirea Adormirii Stăpânei noastre de Dum- 
nezeu Născătoarea, la privegherea praznicală şi la marile sărbători 
împărăteşti, face de la sine diferite mişcări, nepricinuite [de nimic), 
suprafireşti şi inexplicabile. 

Au observat atât monahii, cât şi mulți pelerini creştini evlavi- 
Oşi, precum şi cel care scrie, că după fiecare mişcare a acestei cande- 
le urma un eveniment aducător de bucurie sau dezastruos, precum 
catastrofa ocupaţiei germane, pentru care candela s-a mişcat vreme 
de zece zile. Prin acest semn, Stăpâna noastră de Dumnezeu Născă- 
toarea ne lasă să înțelegem că supraveghează cu un interes aparte 
asupra moştenirii ei, care este Sfântul Munte, de vreme ce s-au aflat 
şi se află monahi înfrânați și virtuoşi, care îşi silesc firea şi se îngri- 
jesc de mântuirea sufletului lor, dar care se şi roagă pentru mântu- 
irea întregii lumi. 


Preasfânta face minuni şi asupra pelerinilor 


În perioada 1-15 august din acest an [la momentul scrierii cărții] 
am făcut o vizită de pelerinaj la Mănăstirea Ivir. Acolo evlaviosul 
pelerin Sterghie Kiskinis, din Stăghira (Peninsula Chalcidică), mi-a 
povestit următorul fapt: 

„În urmă cu şapte ani mă aflam la o priveghere de toată noap- 
tea aici la Mănăstire şi, rugându-mă în faţa icoanei Preasfintei, care 
se numeşte «Portărița», m-am aşezat o clipă în strană, în faţa icoa- 
nei. Atunci, de oboseală, m-a cuprins un somn uşor, încât nu ştiam 
dacă dorm sau dacă sunt treaz. 

Aflându-mă în starea aceasta, o văd în față pe femeia mea, 
Hrysânthi, care a murit acum mai mult de 15 ani, spunându-mi: 
«Sterghie, ridică-te şi pleacă numaidecât, pentru că Anghel, copilul 
nostru, a suferit un accident.» 

Atunci eu i-am spus: «Cum să plec, Hrysânthi, de aici?» Ea mi-a 
răspuns: «Hai să mergem. Ne aşteaptă un cal afară, în fața bisericii 
Preasfintei.» Am urmat-o şi am încălecat pe cal. Ea s-a aşezat în şa, 

a luat frâiele şi conducea, iar eu stăteam pe crupa calului. Aşa am 
ajuns la casa soacrei mele, în Tesalonic. 

Am găsit-o în bucătărie pe mama ei, şi soția mea a întrebat-o 
unde l-au dus pe Anghel. Ea a răspuns că nu ştie. Am plecat de aco- 
lo şi ne-am dus la casa tatălui meu, Dimitrie Kiskini. Soţia mea a 
întrebat-o pe soacra ei: «Mamă, Anghel este acasă?» Ea i-a răspuns 
că nu. Atunci ne-am întors din nou la Mănăstire, unde m-am trezit 
foarte tulburat din cauza acestei vedenii atât de răscolitoare. 

M-am dus deîndată la părintele duhovnic Maxim şi, după ce 
i-am spus cele pe care le-am văzut în vedenie, l-am întrebat ce-ar tre- 
bui să fac. El mi-a zis să fac după cum mă va lumina Dumnezeu. 

Se luminase de ziuă, dumnezeiasca Liturghie de-abia începuse. 
Am ieşit tulburat din Mănăstire, nu aveam stare. Am văzut [atunci] 
la țărm un caic şi arn alergat spre mare. Era închiriat pentru a pleca 
în localitatea Ierisos; l-am luat, din lerisos am găsit un taxi şi pe la 
amiezi eram în Tesalonic. M-am dus acasă la soacra mea (str. Platon 
27) şi am întrebat-o unde şi în ce stare se află Anghel. 

Soacra mea a rămas surprinsă, fiindcă mă ştia în Sfântul Munte 
şi m-a întrebat: «Dar de unde-ai aflat? Când te-ai întors? Cine te-a 
înştiințat? Anghel a avut un accident de maşină acum, în dimineața 
asta.» l-am răspuns că am aflat de la fiica ei Hrysânthi şi am între- 
bat-o unde era copilul. Ea nu ştia detalii. Mi-a spus doar că se află 
grav rănit la spitalul orăşenesc. 

Am alergat neîntârziat la spital şi mi-am găsit copilul în ghips, 
şi aşa a rămas şase luni, iar apoi un an întreg a purtat o atelă de 
metal, pentru că avusese o fractură la coloana vertebrală. 

Eu am socotit că acest al treilea copil al meu a scăpat de o moar- 
te sigură numai printr-o minune a Maicii Domnului «Portărița», 
la care mă rugam cu prilejul acelei privegheri de toată noaptea. 
De aceea m-am întors la Mănăstirea Ivir, i-am rugat pe părinți să 
săvârșească patruzeci de Liturghii şi i-am mulțumit Stăpânei noas- 
tre de Dumnezeu Născătoarea, prin mijlocirea şi intervenţia căreia 
copilul meu a fost salvat. Şi cel mai important este că după un ase- 
menea accident nu i-a rămas nici cea mai mică sechelă cât priveş- 
te sănătatea lui. Astfel că din recunoştinţă față de Maica Domnu- 
lui, Doamna şi Stăpâna lumii, Preasfânta, marea noastră Maică, la 

aflarea scrierii, părinte Andrei, a unei cărți despre Sfântul Munte 
şi minunile Maicii Domnului, vă rog fierbinte să amintiți şi această 
minune vie pe care a făcut-o cu copilul meu şi cu mine «Portărița», 
spre slava lui Dumnezeu şi folosul sufletesc al creştinilor.” 


Cei zece Sfinţi de la Chilia Sfânta Treime 


Între Sfânta Mănăstire Ivir şi Milop6tamos, puţin mai sus de 
pădure, în urmă cu mulți ani se afla o Chilie foarte prosperă, cu o 
biserică închinată Sfintei Treimi, care se găsea în hotarele Mănăsti- 
rii Ivir. 

Starețul şi cei nouă monahi alcătuiau obştea acestei Chilii, 
care era asemenea unei mici Mănăstiri chinoviale, precum sunt 
aşa-numitele Chilii, cu biserici şi suprafețe de teren, unde se află 
grădini de măslini, vii, pomi fructiferi şi diferite plante. 

Frații aceştia trăiau în multă pace şi dragoste, asemenea unui 
suflet în mai multe trupuri, şi din ceea ce a urmat se vede că ei 
se rugau lui Dumnezeu -— Preasfintei Treimi — să-i învrednicească 
să moară împreună. Să aibă un „sfârşit bun, în pace, neînfruntat”, 
moartea să-i afle pregătiți și spovediţi, cu ultima merinde a creş- 
tinului care este dumnezeiasca Împărtăşire cu Trupul şi Sângele 
Mântuitorului nostru şi să le ia Îngerul păzitor sufletul în vremea 
unei pocăințe sincere. 

Şi se pare că Dumnezeu, „Care ascultă rugăciunile şi face voia 
celor ce se tem de EI”, a ascultat și rugăciunea acelor părinți. Vecinii 
Chiliei, fiindcă nu mai văzuseră de multe zile nici o mişcare a aces- 
tor monahi, au început să se neliniștească şi să-i caute. 

S-au dus la Chilie, au bătut în uşă, au spus, după rânduială, 
„Pentru rugăciunile Sfinților Părinților noştri, Doamne Iisuse Hris- 
toase, Dumnezeule, miluieşte-ne pe noi!”, şi au aşteptat să audă 
dinăuntru „Amin” şi să li se deschidă ușa, dar nimic: „nici glas, nici 
răspuns”, după cum se spune!. Atunci trei dintre ei şi-au făcut cru- 
ce şi au intrat în casă. Uşa era deschisă. Au vorbit, au strigat, dar 
nimeni nu le-a răspuns. 


1Cf. II Reg, 18, 26 (n. trad.). 

Au aşteptat puţin şi apoi au simţit o mireasmă care venea din 
biserică. Atunci s-au îndreptat spre aceasta şi ce-au văzut! În mij- 
locul bisericii, de jur împrejurul egumenului - Starețul Chiliei- se 
aflau trupurile în poziţia în care facem metanie după pavecerniţă şi 
cerem iertare unul de la altul şi toți de la Stareţ și egumen, care ne 
binecuvântează, după ce mai întâi el cere primul iertare: „Părinți şi 
fraţi, binecuvântaţi, iertaţi-mă şi Dumnezeu să vă ierte, să vă bine- 
cuvânteze şi «să-Şi arate faţa Sa spre voi»! 

Vor fi avut mai mult de cincisprezece zile în această poziţie, în 
care i-au aflat vecinii lor, şi cu toate acestea nu erau rigizi, aşa cum 
de obicei se întâmplă cu toți cei morți, nu se transformaseră. Dim- 
potrivă, răspândeau o mireasmă de negrăit. 

I-au îngropat, după rânduiala Bisericii, aşa cum i-au aflat, cu 
toate veşmintele monahale, camilafcele şi şiragul de mătănii în 
mâini. Astfel, dotați cu toate armele şi atotpregătiți, au plecat spre 
cealaltă viață, viața veşnică. 

De atunci acea Chilie a rămas nelocuită, de vreme ce şi-a împlinit 
menirea sa şi a trimis la Preabunul Dumnezeu zece Sfinţi, care să mij- 
locească la Sfânta Treime pentru mântuirea monahismului şi a între- 
gii lumi. Astăzi, din această Chilie nu se mai păstrează decât ruine. 


Au pus otravă în băutura psaltului 


Cândva, de prăznuirea anuală a Preasfintei (15 august), au che- 
mat să cânte la Mănăstire ca protopsalt al corului din dreapta pe 
muzicianul şi monahul român Nectarie!, numit şi Vlahul. 

Şi aici, ca şi la biserica Protatonului, unii [dintre monahi] mânați 
de pizmă au ajuns până acolo, încât s-au făcut unelte ale diavolului 
şi, pentru a-l împiedica pe psaltul acesta cu o voce rară să cânte ca 
protopsalt al corului din dreapta, i-au pus otravă în pahar. 

Acest binecuvântat muzician, înarmat cu o credință mare și 
adâncă în Dumnezeu şi în Maica Domnului, de îndată ce a simțit 

Nectarie Shimonahul (1804-1899), originar din Huşi, şi-a petrecut cea mai mare 
parte a vieții în Sfântul Munte (în 1842 se afla deja acolo), fiind autorul unei opere 


muzicale remarcabile, care cuprinde compoziţii atât în limba română, cât şi în limba 
greacă (n. trad.). 

primele dureri, a alergat la icoana Preasfintei numită „Portărița”, â 
luat candela, a băut întreg conţinutul ei şi cu multă amărăciune (în 
suflet] a spus: „Preasfântă [Fecioară], izbăveşte-mă! M-au otrăvit!” 

Ajutorarea grabnică, sprijinul neîntârziat şi doctorul celor care 
o cheamă, Stăpâna şi Doamna de Dumnezeu Născătoarea, de înda- 
tă ce Nectarie a băut întreg conținutul candelei, i-a adus pe dată şi 
vindecarea. Monahul Nectarie s-a făcut imediat bine şi a cântat cu 
multă râvnă toată privegherea. 

Aşadar, pentru a-i face de rușine pe cei care-au îndrăznit să 
comită această nelegiuire, Nectarie a cântat cu străpungere de ini- 
mă, slăvindu-L pe Cel Preaînalt şi mulțumindu-i Maicii Domnului 
şi Preasfintei noastre [Fecioare] şi, după cum el însuşi a mărturisit, 
niciodată nu a avut atât de mare râvnă şi limpezime a vocii, ca în 
seara aceea, în care a simţit o bucurie şi veselie de negrăit. 

Aşadar, s-a petrecut tocmai contrarul a ceea ce urmărea satana 
să facă prin mijlocirea monahilor răi şi pizmuitori, care, pentru a-şi 
sătura patima invidiei, s-au gândit să meargă până la crimă. 


Psalţii noştri trebuie să poarte de grijă 


Aşadar, dacă satana reuşeşte și izbutește asemenea lucruri în 
acel loc sacru numit Sfântul Munte, imaginaţi-vă de câte succese 
are parte între psalții care se află în lume şi împlinesc această sfân- 
tă misiune. 

Unii dintre aceştia, din fericire puţini la număr - să mă ierte 
iubiții psalți, pentru că nu vreau să acuz pe nimeni prin cele pe care 
le scriu, ci sunt obligat să mă refer la unele fapte, pe care le-am con- 
statat în timpul şederii mele în lume ca fiind neortodoxe şi neadec- 
vate misiunii sfinte şi slujirii psalţilor în biserică —, unii, aşa cum 
spuneam, fiindcă sunt înzestrați cu voci frumoase şi cu o [deose- 
bită] rezistență a plămânilor şi laringelui, merg în strană şi, în loc 
să cânte, după cum spun sfintele Canoane ale Bisericii noastre, „cu 
bună-cuviinţă şi cu o voce smerită” (canon al Sinodului Quinisext), 
pentru a putea reda înțelesurile celor cântate, şi în loc să cânte oda- 
tă cu gura şi laringele şi mintea şi inima lor, aşa cum spune sfân- 
tul imnograf: „îndulcească-se lui vorba mea”, din nefericire „cân- 
tă cu limba melodiile, dar cu mintea se află la cele necuvenite”. 


304 


MĂNĂSTIREA IVIR 


Prin urmare nu înţeleg locul pe care-l ocupă sfânta strană ca pe un 
spațiu al rugăciunii, transformând modul de a cânta psaltic, în pofi- 
da titlurilor pompoase de aşa-zişi „arhon-protopsalt”!, într-o cânta- 
re de lume sau în cântece de dragoste? sau în cantate specifice arhi- 
pelagului Eptanisiotic”, vătămând astfel singura moştenire pe care 
o avem în acest domeniu şi alterând prin adaptările lor autentica 
muzică eclesiastică bizantină. 

Nu pot înțelege că deprinderea cântării este pentru descope- 
rirea adevăratei plăceri duhovniceşti, aşa cum spune dumnezeies- 
cul loan Gură de Aur: „învaţă să cânți şi vei vedea care este dulcea- 
ţa cântării; căci cei care psalmodiază se umplu de Duhul Sfânt, la 
fel cum cei care cântă ode satanice se umplu de duhul cel necurat” 
(Omilia a XIX-a la Epistola către Efeseni). 

Numai când psalții noştri cântă astfel se fac mijlocitorii celor 
prezenţi în biserică în fața lui Dumnezeu, pentru că, după cum 
spun Sfinţii Părinţi, „când psaltul îşi îndepărtează şirul gândurilor 
sale de imnele cântate, atunci încetează să mai comunice duhovni- 
ceşte cu Dumnezeu şi să mai fie solul poporului în faţa Lui”. 

Împlinindu-şi slujirea în acest fel, au convingerea că nu se mai 
află nimeni ca ei care poate interpreta imnele dumnezeieşti. lar 
printr-un prelungit tremolo şi prin vocalizele nepotrivite şi inopor- 
tune se arată asemenea celor aflați în stare de transă, şi nu ca nişte 
oameni treji duhovniceşte şi smeriți. 


1Apxwv Ilporoyăirns - titlu onorific acordat de Patriarhia Ecumenică diferite- 
lor personalități din rândurile psalților care s-au distins în spațiul muzicii eclesiastice 
sub aspect interpretativ, compozițional sau educațional (n. trad.). 

: AuavEg — cântec de lume, de obicei erotic, în care se repetă frecvent, ca refren, 
cuvântul „aman” (n. trad.). 

Zonă geografică insulară pe coasta de vest a Greciei continentale (n. trad.). 

Sfânta Mănăstire Dionisiu, în afară de ctitorul ei, Sfântul Dio- 
nisie, [înzestrat] cu ascultare desăvârşită, smerenie adâncă şi răbda- 
re fără margini, a dat încă alți unsprezece Sfinţi şi mulți părinți şi 
fraţi care s-au afierosit rugăciunii neîncetate a minţii, primind de la 
Preabunul Dumnezeu harisme duhovniceşti pe măsură. 


Sfântul Nifon 


Vom aminti ca pildă de urmat spre folos sufletesc câteva 
momente din viața Sfântului Nifon, care, după ce a ajuns Patriarh 
al Constantinopolului şi a păstorit Biserica lui Hristos pentru mulți 
ani, s-a retras şi s-a întors la locul lui de pocăință, la Mănăstirea Dio- 
nisiu, ca simplu monah începător, pentru că, lipsind mulți ani de la 
Mănăstire, nimeni dintre cei vechi nu-l mai cunoştea. 

Egumenul i-a dat ascultarea de „vurdunâr”!, adică l-a pus să 
care cu măgarii lemne de pe munte, şi din cauza acestei diaconii 
locuia în afara Mănăstirii, în staul. 

Monahii de la Mănăstire vedeau în fiecare noapte cum din sta- 
ul ieşea o pară de foc care ajungea până la cer. Aceasta s-a petrecut 
multă vreme şi părinţii care au observat acest fenomen mai presus 
de fire l-au făcut cunoscut egumenului Mănăstirii. Acesta a cerut în 
rugăciune de la Dumnezeu să-i arate rostul acestui semn. Dumne- 
zeu i-a descoperit că acela pe care l-au pus în staul să care lemne din 


' În limba latină burdonarius (n. trad.). 

pădure este Patriarhul Ecumenic Nifon, care mai înainte a fost frate 
al acestei Mănăstiri. 

Egumenul, în noaptea în care Dumnezeu i-a descoperit acest 
fapt nemaipomenit, i-a adunat pe preoți şi pe diaconi îmbrăcați 
în veşmintele lor, dimpreună cu frații Mănăstirii, şi cu lumânări 
şi tămâie s-au dus cu toții la staul. L-au găsit pe patriarh în staul 
rugându-se lui Dumnezeu cu mâinile ridicate, şi din acestea ieşeau 
flăcări care, asemenea unor lumânări, ajungeau până la cer. 

Egumenul şi întreg cinul preoţesc au căzut în genunchi şi i-au 
spus Sfântului Nifon: „[Cinstite] Patriarh, destul cu umilința. Vino la 
Mănăstirea ta şi ia toiagul păstoresc ce-ţi aparţine, ca să păstoreşti şi 
să ne conduci pe noi pe toți la păşunile harismelor dumnezeieşti.” 

Mănăstirea păstrează asemenea unor daruri dumnezeieşti 
moaştele sfinţite ale părintelui nostru purtător de Dumnezeu Nifon, 
care răspândesc aromă dumnezeiască şi mireasmă cerească. 


Cuviosul Leontie Zăvorâtul 


Sfântul Leontie, din relatările părinţilor, a trăit mai mult de şap- 
tezeci de ani în ascultare, ca zăvorât, la Mănăstirea Sfântului Dioni- 
sie. Nu ştia unde sunt porțile Mănăstirii, întrucât nu ieșise niciodată, 
nici măcar din curiozitate, până în curte, ci, afierosindu-se ascultării 
şi slujirii sale, din Chilie se ducea direct la biserică şi de la biserică, 
unde era și diaconia sa, mergea la masa de obşte şi de acolo iarăşi la 
Chilie spre a-şi continua râvnita rugăciune neîncetată a inimii. 

Nu ştia ce înseamnă gâlceava sau refuzul ascultării pe care egu- 
menul şi întâi-stătătorii Mănăstirii o rânduiau pentru el, ci era întot- 
deauna plin de râvnă în toate. A învăţat cele două cuvinte, cele mai 
importante ale limbii călugăreşti: „Binecuvântează” și „Să fie bine- 
cuvântat”; într-aceste cuvinte este cuprinsă întreaga viață de mănăs- 
tire. Acela care, pentru un motiv sau altul, ridică obiecţii, găseşte 
scuze sau pretexte, nu vrea să tragă decât foloase personale de pe 
urma mântuirii sale şi nu se află în hotarele ascultării. Atunci când 
îşi alege singur diaconia pe care o va împlini și cui va sluji, nu are 
nici o legătură cu adevărata viață de călugărie, pe când binecuvân- 

tatul Leontie a aflat, prin lepădarea de sine şi ascultare, calea mân- 
tuirii şi a sfințirii. 

Şi-a cunoscut dinainte moartea prevestind-o şi a lăsat ca pil- 
dă pentru urmaşi viața sa. Rămăşițele lui, pe drumul spre cimitir, 
au izvorât mir sfânt şi o mireasmă de negrăit: de aceea se numeşte 
„Izvorâtor de Mir”. 

Aceşti doi părinți ne-au arătat prin viaţa lor adevărata cale 
de urmat pentru cei care caută mântuirea. Pilda acestor cuvioşi şi 
de Dumnezeu purtători părinți au urmat-o şi o urmează până în 
ziua de azi mulți monahi şi părinţi de la toate Mănăstirile Sfântului 
Munte. Astfel şi Mănăstirea aceasta a dat mulți alți Sfinţi şi monahi 
nevoitori, precum părintele Isaachie, părintele Lazăr şi mulți alții, 
pe care Domnul şi Dumnezeul a toate îi ştie. 


Bătrânul-Ignatie 


La douăzeci de ani după ce am venit în „Grădina Maicii Dom- 
nului”, în anul mântuirii 1953, a lăsat pentru totdeauna lumea 
asta deşartă şi asemenea unei păsări a zburat la cele cereşti sufle- 
tul întreit-fericit al monahului Ignatie, frate al Mănăstirii de obşte 
Dionisiu. 

Numai Dumnezeu cunoaşte virtutea şi sporirea duhovnicească 
a fiecărui om. Se întâmplă ca de multe ori să ne arătăm altfel decât 
suntem [cu adevărat]. Adică manierele, titlurile, rangurile, compor- 
tamentul exterior ireproșabil, bunătatea aparentă sau chiar şi milos- 
teniile, toate acestea îl pot înşela pe om, încât cel păcătos ajunge să 
fie socotit ca drept, în timp ce cel virtuos şi bun să fie socotit rău, aşa 
cum vom vedea din exemplul următor. 

Dar semnele de după moarte sunt roadele pomului bun, răs- 
plata virtuții sau pedeapsa răului, săvârşite de cineva în vremea 
acestei vieți trecătoare. 


Adormirea sa 


La fel şi în cazul Bătrânului-lgnatie, semnele pe care Preabunul 
Dumnezeu a binevoit să le arate după moartea sa ne adeveresc sfin- 

țenia vieţii virtuoase pe care a dus-o acest binecuvântat monah, care 
a primit ca răsplată pentru ascultarea şi nenumăratele sale osteneli 
duhovniceşti harismele Duhului Sfânt. 

Aşadar, a văzut dinainte şi şi-a prezis moartea şi pentru neînce- 
tata şi neîntrerupta rugăciune fericită și de viață dătătoare „Doam- 
ne, lisuse Hristoase, Fiul lui Dumnezeu, miluieşte-mă!”, care s-a ali- 
pit şi a devenit una cu respirația sa, osemintele şi capul său au pri- 
mit harul, la mutarea lor, să răspândească o aromă și o mireasmă 
duhovnicească negrăite, încât toți monahii Mănăstirii de obşte au 
dat slavă lui Dumnezeu, Cel care şi în cazul acestui monah a ade- 
verit sfintele cuvinte ale Sfântului loan Scărarul care spune: „acolo 
unde va veni Dumnezeu Cel mai presus de fire, se vor petrece, aşa- 
dar, lucruri mai presus de fire.” 

Acest binecuvântat monah nu face parte din ceata acelor mari 
ave de demult, ci se numără printre monahii și părinții contempo- 
rani, pentru că, prin harul lui Dumnezeu, a trecut la cele veșnice 
în iunie 1953, iar Dumnezeu l-a aşezat în ceata cuvioşilor părinţi 
aghioriți, spre a-L slăvi dimpreună cu Îngerii şi cu toți Sfinţii pe 
Preabunul Dumnezeu, pe Tatăl, pe Fiul şi pe Duhul Sfânt, pe Care 
L-a iubit şi Căruia I s-a închinat din tinereţile sale. 


Viaţa duhovnicească 


Preacuviosul şi dragul meu monah dionisiat Bătrânul-Lazăr, 
care a adormit în urmă cu puţini ani întru somnul de veci şi care 
acum se află în fericita ceată a părinților aghioriți, în apropierea 
Împăratului şi Dumnezeului nostru Cel fără de moarte şi veşnic, 
mi-a povestit odată că într-un chip foarte smerit l-a întrebat pe 
părintele Ignatie, un binecuvântat Stareţ, cu puţin înainte ca Dom- 
nul să-l ia în lăcaşurile cereşti şi dumnezeieşti, despre începuturile 
vieții duhovniceşti. 

Starețul Ignatie era foarte chibzuit, serios şi cumpătat la vor- 
bă, pe când Bătrânul-Lazăr, asemenea unui cerb însetat, căuta să 
afle [cât mai multe], şi de aceea, într-o bună zi l-a întrebat: „Părinte 
Ignatie, aş vrea să te rog să-mi spui cum şi în ce fel poate omul în 
general şi, cu precădere, monahul, să aibă parte de viață duhovni- 
cească? Şi de unde ar trebui să înceapă?” 

Învățătură plină de folos 


„Părintele meu, mă întrebi despre lucruri pe care eu însumi 
n-am reuşit să le trăiesc şi, întrucât nu le-am pus în faptă, cum aş 
putea să vorbesc [despre ele] şi să-i învăţ şi pe alții?” 

Binecuvântatul spunea acest lucru dintr-o prea mare smerenie 
şi pe temeiul cunoaşterii de sine, deoarece, aşa cum vom vedea în 
continuare, el însuşi se nevoise şi sporise îndeajuns de mult în sme- 
renie, dascălul cel mai bun al virtuții. 

„Dar, părinte Stareţ, a stăruit părintele Lazăr, după atâţia ani de 
viață ascetică sunt convins că Dumnezeu îţi va fi descoperit neîndo- 
ielnic chipul în care omul, şi cu precădere monahul, poate intra pe 
drumul virtuţii, al stăpânirii de sine şi al îngrădirii gândurilor sale.” 

Bătrânul-lgnatie i-a răspuns: „Părinte Lazăr, eu, după cum v-am 
spus, nu ştiu [prea multe] din propria mea cercare, dar, aşa cum 
am auzit de la lucrătorii virtuţii, ceea ce poate deschide uşa vieții 
virtuoase — iar eu le împărtășesc părerea — trebuie să fie lepădarea 
de sine, după cum spune şi Domnul nostru lisus Hristos: «Orici- 
ne voieşte să vină după Mine să se lepede de sine, să-şi ia crucea 
şi să-Mi urmeze Mie» (Mc. 8, 34) şi «cel ce Îmi urmează Mie nu va 
umbla în întuneric, ci va avea lumina vieţii» (In. 8, 12). Adică cel ce e 
în stare să se lepede de sine, poate în chip uşor să-şi «ia crucea»; iar, 
atunci când învaţă să-şi «ia crucea», aceasta arată că poate să urme- 
ze şi să calce pe urmele paşilor Stăpânului Hristos. 

Aşadar, părinte Lazăr, acela ce va reuşi, chiar şi la o măsură 
foarte mică, să încerce să calce pe urmele paşilor vieții pe care ni 
i-a propovăduit şi ni i-a arătat Domnul, acela, după socotința mea, 
a dobândit smerenia Domnului şi nu are nevoie de altă învățătu- 
ră. Şi, desigur, va fi dobândit [totodată] răbdarea — prima harismă 
dumnezeiască. 

Răbdarea aduce lucrătorului ei un al doilea dar dumnezeiesc, 
care este discernământul [duhovnicesc]. lar discernământul aduce 
puterea deosebirii gândurilor, puterea stăpânirii de sine şi a ține- 
rii în frâu a minţii. Dar, iartă-mă, părinte, că eu cel plin de patimi şi 
păcătos fac pe dascălul în fața ta. 

Cuvioşenia ta este de mulți ani în cinul monahal, şi cele pe care 
nu am ajuns să le înțeleg le cunoaşte neîndoielnic mai bine decât 

mine, şi prin făptuirea lor va fi pătruns sensul vieții duhovniceşti, 
şi va putea mai bine să-i înveţe şi să-i conducă și pe alți fraţi, ase- 
menea unei bune călăuze, la lucrarea virtuţii şi a fericitei rugăciuni, 
care îndrumă şi aşază mintea în inimă. lar când mintea coboară în 
inimă şi rosteşte neîncetat rugăciunea «Doamne, lisuse Hristoa- 
se, Fiul lui Dumnezeu, miluieşte-mă!», atunci încep să se împrăş- 
tie norii şi beznele păcatului şi ale patimilor şi să se reverse lumina 
dumnezeiască a Domnului, care va curăți şi va lumina întreg săla- 
şul inimii, unde va locui harul Duhului Sfânt. 

Astfel, cu puterea harului şi a darului Sfântului Duh, omul va 
putea convorbi cu Dumnezeu față către faţă și el însuşi [va dialoga] 
cu Dumnezeul nostru Cel în Trei Ipostasuri şi Trei Sori, fie că este 
monah, fie că este un simplu creştin, indiferent de calitatea sau ran- 
gul pe care l-ar avea. 

Căci, aşa cum prea bine ştii, frate, Biserica noastră cinsteşte şi 
sărbătoreşte zilnic Sfinți care vin din toate păturile sociale: săraci, 
precum este cel mai mare Sfânt al Bisericii noastre, Înaintemergă- 
torul şi Botezătorul Domnului loan, bogaţi, precum sunt patriarhii 
Avraam, Isaac, Iacov și lov, diferiți împărați, generali, ostaşi, nobili, 
sfetnici şi dregători ai Bisericii, de la paraclisieri şi psalți, până la 
arhierei şi patriarhi. 

Toţi aceştia, Profeţi, Apostoli şi mulțimea Mucenicilor, a Cuvi- 
oşilor şi a altor cete aparținând Bisericii triumfătoare a lerusalimu- 
lui de Sus, a continuat Bătrânul-Ignatie, au urmat credincioşi calea 
Domnului şi Dumnezeului şi Mântuitorului nostru lisus Hristos, 
după cum şi fericitul Apostol cu multă îndrăzneală spunea: «Lupta 
cea bună m-am luptat, călătoria am săvârşit, credința am păzit. De 
acum mi s-a gătit cununa dreptăţii, pe care Domnul îmi va da-o în 
ziua aceea, El, Dreptul Judecător, şi nu numai mie, ci şi tuturor celor 
€ au iubit arătarea Lui» ([1] Tim. 4, 7). 

Prin urmare, în acord cu spusele Apostolului Pavel, au fost 
încununați şi răsplătiți toţi Sfinţii, pe care întreaga lume creștină îi 
cheamă în ajutor şi se închină sfintelor şi cinstitelor moaşte şi icoa- 
nelor lor, ca slujitori ai Domnului. 

Dar noi toţi trebuie să cunoaştem că, de nu ne vom lepăda de 
noi înşine, adică de nu ne vom supune şi nu ne vom omori voia, 

dacă nu ne vom ridica crucea, adică să îndurăm cu bucurie şi mul- 
țumire chinurile, ispitele şi smintelile acestei lumi, nu vom putea 
urma «Mielului» şi nici să-L câştigăm pe Hristos, după cum au făcut 
şi fericitul Pavel şi toți Sfinţii, care spuneau: «pentru Acesta m-am 
lipsit de toate şi le privesc drept gunoaie, ca pe Hristos să dobân- 
desc» (Fil. 3, 8). 

Adică, toate cele care ne aduc desfătare, dezmierdare şi satis- 
facție, dacă nu le urâm şi nu le socotim ca pe nişte gunoaie, nu vom 
putea râvni niciodată la bunurile cele veşnice ale lumii şi vieții de 
dincolo, ale veşnicei Împărăţii a Cerurilor, la bunătăţile despre care 
dumnezeiescul Pavel, care a fost răpit până la cel de-al treilea cer, a 
spus: «Cele ce ochiul n-a văzut şi urechea n-a auzit, şi la inima omu- 
lui nu s-au suit, pe acestea le-a gătit Dumnezeu celor ce-L iubesc pe 
El» (1 Cor, 2,9). 

Aşădar, dacă nu facem şi noi aşa, nu-L putem urma pe Hristos, 
acolo unde S-a dus El, adică pe Cruce. Iar dacă nu-L vom urma pe 
Cruce, nu ne vom învrednici să vedem Învierea, Calea Vieţii care 
este Însuşi Stăpânul Hristos. 

Dar, a continuat Bătrânul-lgnatie să-i spună părintelui Lazăr, 
chiar dacă vom dobândi toate aceste virtuți duhovniceşti şi vom 
urca pe Cruce, dacă nu vom avea adevărata smerenie şi cunoştinţă 
să putem spune şi să credem că «suntem slugi netrebnice, pentru 
că am făcut ceea ce eram datori să facem» (Lc. 17, 10), nu vom avea 
parte de nici un folos. 

Căci, dacă nu vom gândi aşa, nu vom putea intra în țara ade- 
văratei virtuți. Dar nici de adevărata rugăciune a inimii nu ne vom 
putea bucura, dacă mai întâi nu vom intra în locul de sălăşluire a 
binelui desăvârşit, dacă nu vom ajunge pe culmea virtuţilor şi nu 
vom dobândi şi noi acea virtute care se numeşte iubirea şi care este 
Dumnezeu Însuşi Cel mai înainte de veci. Căci nu există virtute 
adevărată în afara iubirii. Şi nimeni fără aceasta nu se va învrednici 


să-L vadă pe Dumnezeu, Tatăl, Fiul şi Duhul Sfânt, singura Iubire 
adevărată. Amin.” 


Părintele Cosma 


În urmă cu aproape unsprezece ani (1970) a plecat din viaţa 
aceasta trecătoare părintele Cosma, originar din Tracia, ale cărui 
rude locuiesc în satul „Kalli” (Ghianiţâ). 

Părintele Cosma care venea de la Mănăstirea Stavronichita, 
acum mulți ani, în 1925, adică în anul următor schimbării calenda- 
rului, pentru că nu a căzut de acord cu frații de la această Mănăsti- 
re, s-a retras şi s-a închinoviat la Mănăstirea Pantocrator. 

Aici, datorită prea multei sale râvne, dar şi pentru mai mul- 
tă isihie, a cerut de la Sinaxa Bătrânilor acestei Mănăstiri şi i s-a 
încredințat cultivarea unei mari proprietăți a Mănăstirii Pantocra- 
tor, „Ampelikiă”, ce se află aproape de locul lui de metanie, Mănăs- 
tirea Stavronichita. 

Pe terenul acestei proprietăţi se află ruinele fostei Mănăstiri a 
lui Fakiands!, care a fost încorporată Mănăstirii Pantocrator, după 
apariția impunătoare a acestui ansamblu arhitectonic, şi din care 
până astăzi nu se mai păstrează decât mica biserică a Întâmpinării 
Domnului. 

Această proprietate, pentru mulţi ani părăsită, după multă 
trudă şi muncă titanică, părintele Cosma a transformat-o dintr-o 
livadă sălbatică şi necultivată, aşa cum rămăsese nenumărați ani 
la rând, într-o vie roditoare, într-o grădină şi livadă cu mulți pomi 
fructiferi, încât, după cum ne-au spus părinții Mănăstirii Pantocra- 

"Una din nenumăratele Mănăstiri care a fiinţat în Sfântul Munte până în secolul 
al XIV-lea, când a fost încorporată Mănăstirii Pantocrator (n. trad.). 

tor, a ajuns să le fie foarte folositoare, ajutându-i mult în anii ocu- 
paţiei hitleriste. 

Părintele Cosma era simplu și cu puţină știință de carte; bun şi 
cumpătat la vorbă şi, ca să lupte împotriva marelui război al cărnii, 
se trezea noaptea, aprindea felinarul, pe care-l punea în fața livezii 
necultivate, şi săpa zi şi noapte, până ispita şi înverşunarea războ- 
iului crud şi nevăzut se retrăgeau cu totul. În felul acesta, al luptei 
îndelungate, a sădit 250.000 de m? de vii şi grădini, cu ajutorul căro- 
ra, vreme de patruzeci de ani, a susținut Mănăstirea, oferind mona- 
hilor nu numai struguri şi vin, într-o cantitate care depăşea 20 de 
tone anual, ci, mai ales în anii ocupaţiei germane, și cartofi, fasole 
şi diferite alte legume şi fructe, care nu au lipsit niciodată în acea 
perioadă. 

Însă, în ciuda muncii grele cu braţele, aşa cum se vede din sfâr- 
şitul fericit al vieţii sale, părintele Cosma nu şi-a neglijat îndatoriri- 
le duhovniceşti și canonul de rugăciune. Era o pildă vie care-i învă- 
ţa pe toți oamenii că, atunci când există bunăvoință, omul poate, cu 
puterea şi ajutorul lui Dumnezeu, să ajungă la săvârșirea și împli- 
nirea tuturor îndatoririlor lui, trupeşti şi duhovniceşti, după cuvân- 
tul Sfintei Scripturi [care spune] „şi pe acestea trebuia să le faceți şi 
pe acelea să nu le lăsaţi”; adică să facă şi ceea ce este necesar pen- 
tru întreținerea trupească, dar să se şi afierosească şi să sporească în 
rugăciunea neîncetată a minții şi a inimii: „Doamne, Iisuse Hristoa- 
se, Fiul lui Dumnezeu, miluieşte-mă!”, precum a făcut fratele Cos- 
ma, care a ajuns pe culmi de virtute şi sfințenie. 

Părintele Cosma a fost atras de entuziasmulreligios al aşa-numi- 
ților „zelotişti”, dar, pentru că era din firea sa blând, liniştit şi sme- 
rit, a încercat să evite scandalurile şi disputele. De aceea se ducea 
la Mănăstire regulat şi, pentru a nu da fraților prilej de discuţii [pe 
seama sa], se închina şi se împărtăşea, ferindu-se de întâlnirile cu ei. 
Astfel, a trăit o viață monahală foarte liniştită. 

La vârsta de 70 de ani continua să lucreze livezile de la Ampe- 
likiă din greu. Părinţii Mănăstirii Pantocrator au o rânduială tipico- 
nală, potrivit căreia toți cei care au diferite ascultări în afara Mănăs- 
tirii, în zilele sfinte ce urmează Sâmbetei lui Lazăr, trebuie să se 
adune la Mănăstire şi să cânte dimpreună acel tropar frumos de la 

Vecernia Floriilor: „Astăzi harul Duhului Sfânt ne-a adunat împre- 
ună şi ridicându-ne cu toţii crucea să spunem: Binecuvântat e cel 
ce vine întru numele Domnului, osana întru cei de Sus!” Dacă au 
văzut că părintele Cosma lipseşte, l-au trimis de la Mănăstire pe fra- 
tele Spiridon să vadă ce se petrece. 

Părintele Spiridon l-a aflat pe părintele Cosma uşor bolnav; ast- 
fel, a rămas cu el să-i slujească. Nu după multe zile, cu toată boala 
lui, s-a apucat din nou de muncă, fără să cadă la pat. 


Şi-a cunoscut dinainte moartea 


După ce a trecut Săptămâna Mare, părintele Cosma i-a spus 
fratelui Spiridon să iasă pentru puţin din Chilia sa şi chiar în cli- 
pa aceea a căzut la podea, pe pătura pe care întotdeauna dormea. 
Părintele Spiridon a auzit de afară un uşor hu-hu-hu şi când a intrat 
în Chilie l-a găsit pe părintele Cosma fără suflare. 

Părintele Spiridon a alergat să înştiințeze Sinaxa Bătrânilor 
Mănăstirii, şi cu toții au luat trupul neînsuflețit și l-au dus la biseri- 
ca de la Ampelikiă, unde, cu imne şi tămâ:ieri, i-au făcut, după rân- 
duială, slujba înmormântării. 

Pe toată durata slujbei înmormântării, părintele Spiridon a 
văzut cum stătea lângă trupul neînsuflețit un monah cu camilaf- 
Că, care semăna surprinzător de mult cu părintele Cosma. Când au 
coborât rămăşiţele pământeşti în mormânt şi preotul a spus „Des- 
chide-te, pământule, şi primeşte-l pe fratele Cosma monahul...”, 
părintele Spiridon a fost martorul unei minuni nemaipomenite. 
A văzut cum a coborât şi monahul, care stătuse mai înainte lângă 
rămăşiţele pământeşti, și, aşezându-se peste trupul mort, a luat chi- 
pul părintelui Cosma. 

Acelaşi frate, care, după cum se vede, era sporit în virtute, ne-a 
adeverit că vreme de patruzeci de zile după înmormântarea părinte- 
lui Cosma, l-a văzut pe acesta, care în toată vremea vieții sale se arăta- 
se a fi neştiutor de carte, cântând laolaltă cu ceilalți părinți ai Mănăsti- 
rii Pantocrator în stranele bisericii, mai ales atunci când se cânta „Ceea 
ceeşti mai cinstită...”, dar şi alte imne (Laudele, Doxologia Mare). 

Părintele Cosma a adormit întru somnul de veci la 13 aprilie în 
anul 1970 şi a fost îngropat, după propria dorință, acolo unde s-a 

nevoit trupeşte şi sufleteşte vreme de mai bine de patruzeci de ani, 
lângă Biserica Intâmpinării Domnului din Ampelikiă. 


Profeția 


Părintele Cosma, din cele auzite de noi, a avut multe virtuți şi 
haruri, pe care, pe cât putea, le ascundea. Era înfrânat şi foarte pos- 
titor, cu toate că lucra [cu trupul] din greu. Dormea puțin şi nicio- 
dată în pat, ci întotdeauna pe podea, având aşa-numita [virtute] a 
„dormirii pe jos”. Chilia îi era simplă şi neîngrijită; la fel şi propria 
persoană. Era milostiv şi cunoscut pentru sărăcia sa. Dacă se întâm- 
pla vreodată ca vreun trecător să-i dea bani, ca să nu-l jignească şi 
nici să nu pară că din virtute nu primeşte să-i ia, îi accepta, dar îi 
dădea imediat primului întâlnit şi nu păstra pentru sine nimic. 

Când îl vedeai, nu îţi crea impresia că are ceva deosebit și, 
pentru că nu vorbea și părea neînvăţat, îl puteai lua drept unul 
dintre monahii obişnuiţi ai Sfântului Munte. Dar se pare că, pe 
lângă truda istovitoare şi multe altele, dobândise harisma rugă- 
ciunii neîncetate. 

Aceasta s-a adeverit printr-un fapt petrecut cu puțină vreme 
înainte de adormirea sa: se afla cu mai mulți monahi, care vorbeau 
despre starea generală şi tendințele belicoase prezente în diferite 
state europene, fiind de părere că, dacă se va impune un anumit 
regim, consecințele, care se vor răsfrânge asupra lumii întregi, ce 
va avea, probabil, de suferit cumplit, vor fi, fără îndoială, generale 
și imediate, atât în Grecia, cât şi în Sfântul Munte. Părinţii vorbeau 
și-și dădeau cu părerea despre această situație întunecată, cu toată 
naivitatea lor. 

Părintele Cosma, la auzul acestora, le-a spus că un aşa-zis fra- 
te duhovnicesc de-al său, sporit în virtute, a zis că a văzut venind 
spre Sfântul Munte din zona localităţii leriss6s, care se află în afara 
Sfântului Munte, în partea de nord-est, o mare mulțime de oameni 
cu diferite arme, securi, cazmale, sape şi alte lucruri de acest fel şi se 
îndrepta spre Sfântul Munte mânată de o stare deloc paşnică. 

Atunci acel monah a văzut o femeie impunătoare și măreaţă, 
îmbrăcată în negru şi semănând cu o împărăteasă, cu diademă [pe 
cap] şi cu un copil mic în braţe. A văzut-o pe acea femeie cum şi-a 

întins mâna sa dreaptă şi le-a spus poruncitor: „Opriţi-vă! Încă n-a 
venit ceasul!” şi mulțimea a făcut cale întoarsă. 

Părintele Cosma a spus aceste lucruri ca şi cum le-ar fi văzut 
altcineva, dar probabil el însuși le văzuse petrecându-se, când ger- 
manii au invadat Grecia în 1941. Atunci s-a ridicat mult popor, cu 
idei şi sentimente necuvioase şi anarhiste, având intenţia de a cuce- 
ri şi a distruge atât Sfântul Munte, cât şi pe monahii din el. 

Acea femeie slăvită, cu pruncul în brațe, nu era altcineva decât 
Preasfânta Stăpâna noastră de Dumnezeu Născătoarea, Doam- 
na acestui Loc Sfânt al nostru, care, ca Apărătoare! şi Ocrotitoare a 
Sfântului Munte, a împiedicat înaintarea acelor oameni rău-voitori, 
care veneau să le facă rău monahilor. 

Atunci, părintele Cosma le-a spus celorlalți monahi, care vor- 
beau despre starea generală: „Aveţi credință, fraților, în Dumnezeu 
şi în Preasfânta, pentru că nu ne va lăsa să pățim nimic rău. Şi după 
cum atunci Preasfânta i-a împiedicat pe oamenii răi, tot aşa şi acum 
să nădăjduim că ne va păzi, pentru vremea de față, chiar dacă mai 
târziu răul poate izbucni sub alt chip.” 

Acesta era părintele Cosma care, după cum mărturisesc părinții 
Mănăstirii Pantocrator și toţi cei care l-au cunoscut, era un monah 
bun şi milostiv, care şi-a dat duhul în pace, în chip cuvios, în mâini- 
le Singurului Dumnezeu, Tatălui şi Fiului şi Sfântului Duh, şi trăieş- 
te alături de Părinţii aghioriți. 


"'Egopoc — intendent, purtător de grijă (n. trad.). 

Vocea frumoasă împiedica mântuirea sufletului 


În urmă cu mulți ani (1860), la Mănăstirea Dobhiariu viețuia ca 
monah un foarte vestit psalt, cu o voce aleasă, pe nume Sinesie, [ori- 
ginar] din satul Sfânta Paraschiva (Peninsula Chalcidică). 

Acest monah avea o evlavie deosebită la Sfânta Paraschiva şi 
întotdeauna, în afara canonului său rânduit de rugăciune — mătăni- 
ile şi rostirea rugăciunii „Doamne, lisuse Hristoase, Fiul lui Dum- 
nezeu, miluieşte-mă!”, pe care era nevoit să le facă —, săvârşea în 
mod obligatoriu şi un canon de rugăciune la Sfânta Paraschiva. În 
rugăciunea aceasta cerea Sfintei să-l ajute să-și izbăvească sufletul 
şi, dacă, om fiind, are asupra sa ceva care stă piedică în calea mân- 
tuirii, să îndepărteze acel lucru de la el în orice fel ştie ea. 

A continuat să spună acea rugăciune mulți ani şi, într-o diminea- 
ță, după slujba praznicală şi dumnezeiasca Liturghie întru pomeni- 
rea Cuvioasei Mucenițe Paraschiva (26 iulie), a simţit o mică durere 
în gât şi apoi, încet-încet, vocea i-a răgușit. 

De atunci a făcut multe încercări să-şi dreagă vocea, dar n-a reu- 
şit să afle nici vindecare, nici îmbunătăţire, ci, din contra, cu cât vre- 
mea trecea, răguşeala se accentua. Pentru că era un muzician deose- 
bit şi un psalt vestit, s-a întristat atât el însuşi, cât şi frații Mănăstirii 
şi toți părinții din Sfântul Munte care-l cunoşteau. 

Au făcut cu toții rugăciune la Dumnezeu pentru vindecarea 
fratelui Sinesie, astfel că, după ceva vreme, i s-a arătat în vis egu- 
menului Mănăstirii Sfânta Paraschiva care i-a spus: „De ce supăraţi 

pe Domnul cu rugăciunile voastre de fiecare zi pentru fratele Sine- 
sie? Şi de ce vă plângeţi, de vreme ce el însuşi mă roagă de mulți ani 
să îndepărtez de la el ceea ce este piedică în calea mântuirii sufle- 
tului său?” 


O lecţie folositoare psalților 


Egumenul l-a chemat pe fratele Sinesie şi l-a întrebat pentru ce 
lucru anume se ruga el Sfintei Paraschiva. Părintele Sinesie i-a spus 
căi s-a rugat Sfintei să îndepărteze de la el tot ce i-ar fi putut împie- 
dica mântuirea sufletului, adăugând că, atunci când cânta, cu gla- 
sul său armonios, simțea o satisfacție aparte şi desfătare, încât min- 
tea uita de sine şi se îndepărta de sensul cuvintelor dumnezeieşti, 
şi în loc să-L slăvească cu aceste imne pe Cel Preaînalt, după cum 
spune psalmul lui David, „Plăcute să-l fie Lui cuvintele mele” (Ps. 
103, 35), cu vocea lui plăcută şi melodioasă își aducea sieși plăcere, 
pătrunzându-i în suflet şi minte un soi de mândrie ascunsă; şi ast- 
fel demonul mândriei îl făcea să piardă legătura cu cele cântate şi 
unirea minţii cu Dumnezeu, şi aşa rugăciunea sa se transforma în 
păcat, după cum spune, de asemenea, Duhul Sfânt: „iar rugăciunea 
lui să se prefacă în păcat” (Ps. 108, 6). 

Aceasta să fie o lecţie pentru noi şi pentru frații psalți, spre a 
nu-şi pierde plata lor de la Dumnezeu, ci cântarea lor să fie o ade- 
vărată rugăciune, şi nu vorbe de laudă şi înfumurare în fața oame- 
nilor. Pentru că psaltul, atunci când urcă în sfânta strană pentru a 
cânta, face o lucrare sacră şi îi reprezintă în fața lui Dumnezeu pe 
oameni, în numele cărora dă răspunsurile la ecfonisele preotului. 

Părintele Sinesie, din ziua în care şi-a pierdut vocea şi până 
în ziua când, cu harul lui Dumnezeu, a adormit întru somnul cel 
de veci, nu a mai cântat vreodată, ci dimpreună cu ceilalți frați ai 
Mănăstirii Îl slăvea zi şi noapte pe Dumnezeu, spunând rugăciu- 
nea „Doamne, lisuse Hristoase, Fiul lui Dumnezeu, miluieşte-mă 
pe mine şi întreagă lumea Ta!” 

Aşa a plecat din viaţa aceasta bucurându-se şi veselindu-se 
întru rugăciunea aceasta dumnezeiască a minţii, ce uneşte mintea 
Cu inima şi sufletul cu trupul şi î] aduce în fața lui Dumnezeu ca pe 
o tămâie duhovnicească pe întreg omul credincios, ca să poată spu- 


319 


PATERICUL. SFÂNTULUI MUNTE 


ne cu toată cunoştinţa: „Să se îndrepteze rugăciunea mea ca tămâ- 
ia înaintea Ta” (Ps. 140, 2) şi cântând, să se afierosească cu trupul şi 
sufletul Domnului şi Dumnezeului nostru. 

Numai aşa rugăciunea şi psalmodia se înalță asemenea unei 
tămâi bine-mirositoare la tronul slavei, făcându-se jertfă adevărată 
şi fără de vicleşug, pe care Dumnezeu o primeşte, cum a primit şi 
jertfa acelui simplu, bun şi drept Abel. 


Psalmodia nu este o meserie pentru câştigarea pâinii 


Este nevoie de multă atenţie, deoarece cântarea psaltică nu este o 
meserie, de pe urma căreia plătiți fiind, să ne întreținem copiii, ci este 
o misiune sfântă, un rang bisericesc şi treaptă a clerului inferior. 

Ca clerici şi oameni ai bisericii, care purtăm cinstita rasă, trebu- 
ie să avem o gândire aleasă şi cultivată. Se cuvine să ne cunoaştem 
pe noi înșine mai mult decât pe ceilalți oameni şi, eliberați de patimi 
şi, cu precădere, de iubirea de sine, de pizma cea nimicitoare şi de 
mândrie, să dobândim fericita smerenie, pentru a putea spune şi 
noi dimpreună cu fericitul Pavel, Apostolul neamurilor: „în cinste, 
să ne dăm unii altora întâietate” (Rm. 12, 10). Căci, după cum spun 
şi Sfinții Părinţi în scrierile lor sfinte, psaltul reprezintă poporul, 
dă răspunsurile la ectenii, la rugăciunile şi cererile preotului şi răs- 
punde în numele pleromei purtătoare a numelui lui Hristos care se 
află în biserică, în clipa atot-sfântă şi la toate rugăciunile, pe care le 
face preotul care este mijlocitor între Dumnezeu şi oameni, iar pre- 
otul dimpreună cu psaltul mijlocesc şi cer mântuirea sufletului şi 
bunăstarea trupească [a oamenilor] de la Preabunul Dumnezeu. 

De aceea, vai de preotul şi de psaltul care nu poartă de grijă de 
misiunea lor sfântă, după spusa profetului: „Blestemat să fie tot cel 
ce face lucrurile Domnului cu nebăgare de seamă” (Jerem. 48, 10)! 


hlănăstirga Sfântul Pavel 


Sfintele moaşte nu îi primesc pe cei de alte credințe 


Pe vremea când prosmonar şi vimatar era părintele Andrei, care, 
asemenea oricărui vimatar, avea în grijă sub cheie sfintele moaşte, a 
făcut următoarea constatare: 

De câte ori scotea sfintele moaşte spre a se închina la ele credin- 
cioşii, aşeza întotdeauna racla cu moaştele Sfântului Dionisie din 
Olimp în partea dreaptă a mesei, în margine şi apoi lângă ea rându- 
ia în şir celelalte sfinte moaşte. 

Într-o zi părintele Teoclit Dionisiatul, care se afla la Sihăstria cu 
numele „Zarkâdi!” a Mănăstirii Sfântul Pavel, s-a dus cu un număr 
mare de pelerini la Mănăstirea Sfântul Pavel ca să se închine la sfin- 
tele moaşte şi să le vorbească despre acestea. 

În ziua următoare închinării la sfintele moaşte, părintele Andrei, 
vimatarul şi preotul de rând, a observat, după cum el însuşi mi-a 
mărturisit, că moaştele Sfântului Dionisie, precum și celelalte moaş- 
te, au încetat să mai răspândească bună mireasmă, rămânând fără 
nici un miros, asemenea tuturor osemintelor părinților adormiţi. 

Acest lucru a lăsat o impresie puternică asupra preotului de 
rând, care se mira neputând înţelege de ce moaştele Sfântului Dio- 
nisie, care până ieri răspândeau un miros [mai frumos şi] mai puter- 
nic decât al celorlalte moaşte, s-au oprit brusc să-şi mai răspândeas- 
că aroma. A observat că acelaşi lucru s-a petrecut şi în a doua, şi în 
a treia zi. 


————— 


1 Scil, „Căprioara”. 

După cea de-a treia zi au început din nou, puţin câte puţin, să 
răspândească acea aromă şi mireasmă cerească pe care o avuseseră 
dintru început. 

Şi, fără îndoială, fenomenul ar fi rămas inexplicabil şi ar fi trecut 
neobservat, dacă în cea de-a patra zi nu ar fi venit din nou părinte- 
le Teoclit Dionisiatul cu alți pelerini, pe care i-a adus ca să se închi- 
ne la sfintele moaşte. Când a luat sfârșit închinarea la sfintele moaş- 
te, părintele Teoclit i-a spus părintelui Andrei: „Părinte, în urmă cu 
trei zile, dacă vă amintiţi, am fost aici cu un grup de pelerini, cărora 
le-am fost călăuză, şi în acel grup era şi ambasadorul israelian care 
s-a închinat şi el la sfintele moaşte împreună cu ceilalți. Atunci, mi-a 
spus părintele Andrei, ni s-a limpezit nelămurirea: de ce s-a pierdut 
pentru trei zile mireasma frumoasă a sfintelor moaşte şi mai ales 
a moaştelor Sfântului Dionisie, care răspândeau o aromă atât de 
intensă. Atunci i-am spus părintelui Teoclit despre faptul petrecut 
şi, la rândul său, s-a minunat şi el de mărturia pe care o dau sfintele 
moaşte, ce nu primesc să |i se închine necredincioşii şi cei fără evla- 
vie, care le sărută nu din credinţă şi pietate, ci doar „ca să fie văzuți 
de oameni”. 

Dar nici credincioşilor care nu li se închină cu evlavie, credință 
şi respectul cuvenit, nu le descoperă harul şi mireasma pe care le au 
de la Dumnezeu, şi nu primesc închinarea lor. De aceea, mulți dintre 
ei, care se duc cu o credință șubredă şi vor să se convingă dacă sfinte- 
le moaşte au mireasma lor bine-plăcută, se plâng şi spun că nu simt 
nici o mireasmă, după ce s-au închinat cu îndoială, deoarece în aceste 
cazuri o importanță deosebită are credința. Căci fără credință, orice 
bine ar face omul se socoteşte ca păcat, după spusa dumnezeiescului 
Pavel: „Şi tot ce nu este din credinţă este păcat” (Rm. 14, 23). 


Buna mireasmă a sfintelor moaşte 


Adesea cu ocazia sărbătorii Bobotezei, toate sfintele moaşte 
aflate acolo dimpreună cu „Sfintele Daruri” (aurul, tămâia şi smir- 
na pe care le-au adus cei trei magi ai perşilor Stăpânului Hristos şi 
le-a dăruit acestei Mănăstiri doamna Măro, soția sultanului Murat al 

Il-ea, împreună cu un fragment destul de mare din [lemnul] cinstitei 
Cruci şi alte lucruri) răspândesc o mireasmă atât de puternică, încât 
se umple toată biserica de aroma lor cerească şi dumnezeiască. 

În momentul în care psalții cântă luminânda „Cercetatu-ne-a 
Mântuitorul, harul, adevărul în apele Iordanului şi cei din întune- 
ric şi din umbră am aflat adevărul, pentru că într-adevăr a venit şi 
s-a arătat lumina cea neapropiată”, preoţii scot în rânduială sfintele 
moaşte din sfântul altar, ca fraţii şi cei de faţă să li se închine. După 
cum ne-a spus părintele Andrei, în 1965 psalții cântau această lumi- 
nândă, lărgind şi rărind ritmul în mod special, ca şi mireasma sfin- 
telor moaşte să dureze mai mult. 

Acest lucru se petrece până astăzi, spre adeverirea şi mân- 
gâierea duhovnicească a monahilor, care se bucură foarte mult şi 
se veselesc cu precădere în zilele acestea sfinte ale Crăciunului şi 
Bobotezei. 


Bătrânul-Antim 


Pe la această sfântă şcoală a virtuții, rugăciunii, ascultării, sme- 
reniei, curăției şi sărăciei de bunăvoie, fostul stareț [al Mănăstirii 
Sfântul Pavel], părintele Andrei, mi-a spus că în decursul veacuri- 
lor au trecut suflete care s-au nevoit [foarte] aspru, într-o adevărată 
lepădare de sine şi, după Apostolul Pavel, „s-au făcut părtaşi făgă- 
duințelor” fericirii veşnice. 

Unul dintre aceşti nevoitori a fost şi Bătrânul-Antim care, din 
ascultare desăvârșită şi sporirea în rugăciunea minţii, s-a învred- 
nicit să primească de la Domnul cel Atotputernic darul deosebi- 
rii duhurilor şi al prezicerii, cu care putea discerne şi cunoaşte de 
departe, fără să audă ce cugetă fratele, gândurile şi intenţiile sale. 

De acest lucru s-a încredințat părintele Andrei în ultimele zile 
ale vieții Bătrânului-Antim. Căci, când s-a îmbolnăvit pentru scur- 
tă vreme şi părinţii l-au mutat din Chilia sa la infirmeria Mănăstirii, 
părintele Andrei s-a dus să-l viziteze şi să-l împărtăşească cu Prea- 
curatele Taine — Trupul şi Sângele Domnului nostru lisus Hristos. 

Părintele Andrei spunea în sinea sa Acatistul Buneivestiri a 
Maicii Domnului — toate cele 24 de condace şi icoase. La Acatis- 

tul [acesta], de fiecare dată când se intonează [refrenul] „Bucură-te, 
Mireasă, pururea Fecioară!” şi „Aliluia!”, ne facem de obicei sem- 
nul Crucii şi repetăm şi noi, cei ce ascultăm Acatistul, „Bucură-te, 
Mireasă, pururea Fecioară!” şi „Aliluia!”. 

Când părintele Andrei, așadar, spunea în sinea sa „Bucură-te, 
Mireasă, pururea Fecioară!” şi „Aliluia!”, Bătrânul-Antim, fără să 
audă, bineînțeles, ce spunea părintele Andrei, repeta şi el murmu- 
rând, „Bucură-te, Mireasă, pururea Fecioară!” şi „Aliluia!”, făcând 
semnul Crucii chiar la momentul cu pricina. 

Părintele Andrei, când a înţeles lucrarea harului lui Dumnezeu 
prin care Bătrânul-Antim lua parte [şi el] la săvârşirea Acatistului 
Preasfintei, s-a minunat şi, după ce l-a împărtăşit cu Sfintele Taine, 
în prezenţa fratelui infirmier al Mănăstirii, monahul Gavriil, fața 
Bătrânului-Antim a strălucit şi şi-a dat fericitul suflet [în mâinile] 
lui Dumnezeu cu bucuria vieţii veşnice zugrăvită pe chipul său. 


Bătrânul-Avramie 


Binecuvântatul părinte Andrei a luat pentru multă vreme ca 
ucenic lecții despre asceză, ascultare şi tăierea voii proprii de la 
nevoitorii şi părinții din Pustia Sfântul Vasile unde, după cum am 
zis, a ucenicit în apropierea preacuviosului părinte Stareț Ghera- 
sim Menăghia chimistul. În afară de părintele Gherasim, a cunoscut 
şi alți părinți duhovnici, precum Starețul Heruvim, Starețul Iosif, 
părintele Bartolomeu şi alți mulți sihaștri şi asceți. 

Părintele Andrei asigura legătura dintre Starețul Gherasim 
Menâăgbhia şi doctorul Marii Lavre, monahul Atanasie Kampanâos 
şi ducea de la unul la altul corespondenţa şi diferitele articole publi- 
cate în periodicul „Biblioteca aghiorită”. 

În vremea aceea la Mănăstirea Sfântul Pavel s-a îmbolnăvit 
greu unul dintre marii nevoitori și neînduplecat lucrător al ascultă- 
rii, monahul Avramie. 

Părintele Andrei, în drumul lui la Lavra, l-a rugat pe părintele 
Atanasie să facă efortul de a trece pe la Mănăstirea lor, pentru a-l 
vedea pe acest bolnav. 

Doctorul s-a dus bucuros de la Marea Lavră la Mănăstirea Sfân- 
tul Pavel, care pe uscat se află la o distanţă de şase ore [de mers pe 
jos]. 

După ce l-a cercetat pe bolnav, a constatat că se află în ultimul 
ceas al vieţii sale şi că, dacă va fi mutat, la cea mai mică mişcare ini- 
ma sa nu va rezista şi va muri imediat. 

Când doctorul şi fratele infirmier al Mănăstirii au ieşit afară din 
Chilia Bătrânului-Avramie, bolnavul, în ciuda interdicției riguroase 
a doctorului de a nu se mişca, s-a ridicat, s-a dus la baie, s-a spălat 
și s-a pieptănat, cu o pace şi un calm absolute. 

Când părintele Andrei a încercat să-l împiedice să se ridice, 
fiindcă rămăsese cu el în Chilie, acesta i-a spus: „Nu-ţi fie teamă, 
părinte Andrei, încă nu mi-a venit ceasul, orice-ar spune doctorul. 
Te rog numai să te duci să-mi aduci dumnezeiasca Împărtăşanie, 
ca să mă împărtăşesc cu Trupul şi Sângele lui Hristos, şi doar după 
aceea mă va lua la El, la ceasul cuvenit.” 

În răstimpul în care părintele Andrei se dusese să aducă dum- 
nezeiasca Împărtăşanie, doctorul şi infirmierul s-au întors să vadă 
dacă bolnavul a murit, dar l-au găsit în picioare pieptănându-se. În 
fața acestei minuni, doctorula rămas mut şi cu gura deschisă, pen- 
tru că, în acord cu ştiinţa pe care el o practica, starea bolnavului era 
cu totul fără de speranţă. 

Când s-a întors părintele Andrei cu Preacuratele Taine, Bătrâ- 
nul-Avramie îşi făcuse rugăciunea în picioare şi după ce a spus 
„Cinei Tale celei de taină, astăzi, Fiul lui Dumnezeu, părtaş mă pri- 
meşte...“, s-a împărtăşit foarte calm cu Sfintele Taine, după care s-a 
aşezat din nou. 

Doctorul l-a întrebat pe Bătrânul-Avramie: „Părinte, văd cu 
bucurie că eşti foarte liniştit şi vesel. Spune-ne, te rog, cum te simți 
şi care este pricina acestei bucurii?” 

Atunci părintele Avraam i-a spus doctorului: „Părinte Atana- 
sie, cu harul lui Dumnezeu sunt la Mănăstirea aceasta de patruzeci 
şi cinci de ani şi nu-mi amintesc să fi învinuit sau să fi judecat vreun 
părinte, frate sau creştin, dar nici pe vreun alt om, după porunca 
Domnului nostru lisus Hristos care spune: «nu judecați ca să nu 
fiți judecaţi». La fel şi eu cred că Hristos nu mă va judeca şi nu mă 

va osândi pentru multele şi marile mele păcate, ci voi avea parte de 
mila Sa. Părinţi şi frați, iertați-mă!” 

Doctorul i-a adresat o a doua întrebare părintelui Avramie: 
„Cum poate monahul, dar şi oricare om să ajungă să împlinească 
acest lucru?” 

Părintele-Avramie a spus zâmbind: „Dragă doctore, ca să reu- 
şească cineva acest lucru şi să nu judece pe nimeni e nevoie de două 
lucruri esenţiale: primul este să se învingă pe sine, să lepede voia 
sa, care aduce iubirea de sine şi mândrie satanică, pentru a dobândi 
smerenia. Cel de-al doilea este să renunțe desăvârşit la ură şi să-şi 
umple inima de o dragoste sinceră şi lipsită de viclenie. Dragoste 
față de Dumnezeu şi de întreaga creație în general, față de oameni, 
animale, plante şi tot ceea ce trădează viață. 

În felul acesta socotesc că omul nu poate judeca şi învinui pe 
nimeni, pentru că nu-şi vede decât scăderile, neputinţele şi păcate- 
le, și orice mişcare a celorlalți o vede și o socotește drept virtute ade- 
vărată. Aşa m-am obişnuit şi eu să-i văd pe ceilalți oameni. 

Ştiinţa mea de carte, doctore, nu este deosebită. Însă am auzit 
de la părinți că «trebuie să iertăm tot răul pe care-l vedem şi-l auzim 
la ceilalți; şi trebuie să facem binele despre care vorbesc şi pe care-l 
făptuiesc». Şi nu trebuie să ne îngăduim sau să încuviințăm a face 
vreun rău oamenilor sau animalelor. Nici măcar cu gândul să nu 
săvârşim rău celuilalt, pentru că atunci dragostea, care este Dum- 
nezeu, pleacă şi în locul ei vine şi-şi face cuib în inima noastră ura, 
care este diavolul.” 

Imediat ce părintele Avramie a terminat de rostit aceste cuvin- 
te a spus: „Doamne, lisuse Hristoase, primeşte-mi duhul!” şi îndată 
şi-a dat sufletul şi fața sa a strălucit ca soarele. Doctorul s-a minunat 
şi cu lacrimi în ochi a spus: „Într-adevăr, adevărații monahi şi ade- 
văraţii creştini mor atunci când vor şi aşa cum vor, şi nu atunci când 
hotărăşte ştiinţa [medicală].” 

Astfel, am dat cu toții slavă Preabunului Dumnezeu, Care ne-a 
învrednicit să vedem asemenea lucruri şi să fim părtaşi învățăturii 
monahului Avramie de la Mănăstirea Sfântul Pavel. 

În 1953, când a avut loc marele cutremur în [arhipelagul] Hep- 
tanisa!, aproape toți care se aflau la Mănăstirea Sfântul Pavel erau 
din Heptanisa, ca şi părintele Andrei care era originar din insula 
Kefaloniă. 

Părintele Andrei s-a întors atunci în locurile natale şi l-a găsit în 
viață doar pe bătrânul său tată, la o vârstă înaintată — aproape de o 
sută de ani. L-a luat, cu acordul lui, la Mănăstirea sa, unde, după un 
an de încercare, în acord cu rânduiala [monahală], l-a făcut călugăr. 

Astfel, i-au schimbat numele din Grigorie în Simeon monahul 
și a devenit frate al Mănăstirii Sfântul Pavel. La scurtă vreme, fra- 
tele Simeon s-a îmbolnăvit şi după vreo două-trei zile părinţii, pen- 
tru a avea mai bine grijă de el, fiindcă era foarte bătrân, l-au dus la 
infirmeria Mănăstirii. 

Acolo se ducea adesea şi fiul său, părintele Andrei, care-i dădea 
curaj şi încredere. Văzând că starea i se înrăutățea şi se apropia de 
ceasul morţii, l-a întrebat: „Părinte Simeon, ce-ai înțeles din cei o 
sută de ani pe care i-ai trăit? Îţi aminteşti de ceva bun din viaţa ta? 
Cum te simți acum, când se apropie ceasul plecării din viața asta?” 

Tatăl său, monahul Simeon, cu fața veselă, a spus: „Dragul meu 
fiu, părinte Andrei, din toată viaţa pe care am trăit-o în lume nu-mi 
amintesc de nimic bun. Singurul bine care m-a bucurat nespus şi 
mi-a adus multă mulțumire a fost faptul că Dumnezeu m-a învred- 
nicit să ajung monah la vârsta de 100 de ani, după viaţa jalnică şi 
plină de întristări pe care am trăit-o. lar acum, copilul meu, când 
am înțeles că a venit ceasul plecării definitive din lumea asta, simt 
în sinea mea o mare bucurie şi o flacără ce-mi încălzeşte măruntaie- 
le. O mare lumină-mi luminează mintea şi mă sileşte să spun neîn- 
cetat rugăciunea pe care m-ai învăţat tu s-o rostesc: «Doamne, lisu- 
se Hristoase, Fiul lui Dumnezeu, miluieşte-mă!», şi vreau să plec cât 
mai repede din viața aceasta, pentru că mi se pare că mă voi duce 
la un praznic foarte mare. Bucuria mea e de negrăit. Nu pot s-o 
descriu în cuvinte. Cum să-ți înfățişez [ceea ce trăiesc]? Mă simt ca 
şi cum m-aş duce la nunta unui împărat mare şi bogat.” 


"Zona insulară din partea de vest a Greciei (n. trad.). 

Cu aceste cuvinte şi cu bucuria care tresălta în inima sa, după 
ce s-a împărtăşit cu Preacuratele Taine, şi-a dat duhul, având zu gră- 
vit pe chip dumnezeiescul har. 

Cu fratele Mănăstirii Sfântul Pavel Simeon s-a împlinit ceea ce 
s-a spus de către Profetul David: „Când voi veni şi mă voi arăta feței 
lui Dumnezeu?” (Ps. 41, 3). 

Toţi Sfinții au aşteptat ceea ce noi socotim îngrozitor şi înfri- 
coşător, adică moartea, cu bucurie, pentru a-i elibera de viaţa asta 
înșelătoare şi a se muta în cealaltă, care este veşnică, spre a trăi 
pururi alături de Dumnezeu. 


Dumnezeu le dăruieşte pocăinţa celor care o voiesc 


Aşa cum mi-au povestit părinţii, la Mănăstire a trăit un monah 
cu numele Grigorie, care şi pe vremea când trăia în lume era foarte 
dificil, irascibil şi capricios în toate. Şi „bună ziua” dacă i-ai fi spus, 
te-ar fi ocărât. Era foarte supărător, plictisitor şi pretenţios, purtân- 
du-se despotic cu toți părinţii şi vorbindu-le întotdeauna pe un ton 
prefăcut. 

Părinţii, desigur, ca să aibă plată de la Dumnezeu, erau răbdă- 
tori cu el şi îşi spuneau între ei: „Aşa cum Preabunul Dumnezeu Se 
arată îngăduitor față de neajunsurile şi păcatele noastre, tot la fel şi 
noi să ne arătăm răbdători față de capriciile fratelui nostru, încât să 
ne purtăm şi cu acest bolnav în duhul credinţei.” 

Dar el, prin lucrarea satanei, abuza de răbdarea părinților, 
socotind-o slăbiciune. Astfel se arăta din ce în ce mai necuviincios 
şi arogant. 

Însă Părintele nostru Ceresc, Care cunoaşte şi rabdă îndărătni- 
cia, răutatea şi păcatele oamenilor și „nu voieşte moartea păcătosu- 
lui, ci ca păcătosul să se întoarcă de la calea sa şi să fie viu şi să vină 
la cunoştinţa adevărului”, a rânduit în chip atotînțelept mântuirea 
şi îndreptarea acestui biet bătrân Grigorie, care într-o bună zi a înţe- 
les că din cauza gâlcevei continue nu avea nici un prieten. Căci toți 
evitau să se afle în compania sa şi să discute cu el, fiindcă de câte ori 
încercau să comunice cu el ajungeau la conflict. 

Atunci Bătrânul-Grigorie a început să se gândească serios la 
faptul acesta şi lacrimile au prins să-i curgă din ochi ca dintr-un 
izvor. O atât de mare schimbare i-a dăruit Dumnezeu, încât s-a 
îmbolnăvit de necaz şi a căzut la pat greu bolnav, gata să moară. 

Până atunci nu voia nici să se împărtăşească; iar la biserică se 
ducea cu greu. 

Părinţii s-au gândit să-l ducă la infirmeria Mănăstirii, ca fratele 
infirmier să-i poarte de grijă alături de alți bătrâni aflați acolo. 

De cum au auzit bătrânii cei bolnavi că avea să vină acolo şi 
Bătrânul-Grigorie, toţi într-un glas au spus: „Părinților, dacă vreți 
să-l aduceţi aici pe Grigorie, trebuie mai întâi să plecăm noi toți de 
aici şi apoi să-l aduceţi.” Iată cât de mult îi ştiau de frică! 

Părinţii Mănăstirii, ca să nu se scandalizeze bătrânii, care în ulti- 
mele zile ale vieţii lor au nevoie ceva mai multă linişte, i-au pregătit 
o Chilie în fața spitalului şi l-au dus pe Grigorie acolo, care, după 
această întâmplare, prin care a fost atât de mult umilit din cauza 
disprețului celorlalţi, a fost cuprins de o stare de pocăință sinceră 
şi, cu inima și cugetul frânte, i-a rugat pe egumen şi pe părinţi să-l 
ierte pentru purtarea sa urâtă şi atitudinea de mai înainte. A cerut 
de asemenea cu lacrimi în ochi să se spovedească şi să se împărtă- 
şească cu Preacuratele Taine. 

Astfel, după o spovedanie curată, în pocăință sinceră, cu cuge- 
tul cu adevărat înfrânt, Dumnezeu l-a învrednicit să primească 
dumnezeiasca Împărtăşanie, Trupul şi Sângele Domnului nostru 
lisus Hristos, şi înfruptându-se din această ultimă merinde şi-a dat 
sufletul şi a reuşit, prin mila lui Dumnezeu, să plece din această via- 
ță cu un sfârşit cuvios, şi, în nădejdea mântuirii sufletului, să intre 
în Împărăția Cerurilor. 


Puterea dezlegării afurisirii 


Preacuviosul şi dragul meu duhovnic părintele Andrei a avut 
bunăvoința duhovnicească de a-mi povesti următoarea minune 
vrednică de luat în seamă, petrecută la această Mănăstire. 

În vremea egumeniei arhimandritului Serafim, a adormit aici, 
la bătrâneţi adânci, întru mulțime de zile, fratele Eugen monahul. 

Bătrânul-Eugen a fost, cu mai bine de patruzeci de ani înainte 
de a ajunge părintele Serafim egumen, econom la diferitele meto- 
curi ale acestei Mănăstiri din afara Sfântului Munte. Şi pentru că a 
slujit Mănăstirea cu credinţă şi dăruire, era foarte iubit de către toți 
fraţii, şi mai tineri şi mai în vârstă, cărora le povestea diferite situații 
dificile pe care le-a întâlnit în viața sa. 

Aşadar, spunea că la vremea tinereţii lui, când comitatele bul- 
gare erau la apogeul acţiunilor lor în detrimentul populației greceşti 
din [provinciile greceşti] Macedonia şi Tracia, Bătrânul-Eugen avea 
ascultarea de pădurar al Mănăstirii şi împreună cu Bătrânul-Parte- 
nie (o altă figură duhovnicească a acestei Mănăstiri) locuia la Cei 
Patruzeci de Mucenici, un mic paraclis cu o căsuță, care se află în 
pădurea ce aparține Mănăstirii. 

Din 1850 până în 1920, în toată Macedonia şi Tracia, comitatele 
bulgare au adus mari pagube fraţilor noştri greci, locuitori ai aces- 
tor provincii, încercând să le bulgarizeze. 

În încercarea lor, au urmărit, prin folosirea unei propagande 
adecvate, să trezească fanatismul în rândurile monahilor slavofoni 
aflați în Sfântul Munte. 

În scopul acesta s-au folosit de mulți monahi, printre care şi de 
un întâi-stătător al Marii Lavre, pe nume Hrisostom. 

La aflarea acestui fapt, a sosit un trimis din partea grecilor, pen- 
tru că acest Hrisostom, fost egumen al Marii Lavre, avea să joace 
un rol important, fiind omul de legătură, fără ca Mănăstirea sa să 
cunoască acest lucru, între monahii bulgarofoni şi şefii comitagii- 
lor. Acesta i-a întins o capcană şi mai sus de Mănăstirea Ivir l-a ucis, 
împuşcându-l, în timp ce se îndrepta spre Karyes. 

Omul respectiv, după ce a săvârşit crima, s-a dus în pădurea 
Mănăstirii Sfântul Pavel, la biserica celor Patruzeci de Mucenici, 
după cum avea ordin de la căpitanii şi patrioții greci, care duceau 
lupta împotriva comitagiilor bulgari. 

Şi-a încredințat secretul Bătrânului-Partenie şi monahului 
Eugen, cu care a rămas şi în care avea încredere, socotindu-i buni 
patrioți şi capabili să păstreze secretă această misiune a ofițerului 
mirean. Într-adevăr, pentru multă vreme, până să înceteze furia, 
tumultul'şi zgomotul, pe care monahii lavrioţi şi Sfânta Comunitate 

le făceau în vederea descoperirii criminalului — pentru că Hrisostom 
Lavriotul era pe atunci şi delegatul Marii Lavre la Sfânta Comunita- 
te — şi până să se ivească prilejul potrivit ca trimisul să plece, a stat 
ascuns în pădure, în apropierea acestor frați, ca muncitor. 

Lavrioţii au pus în mişcare autoritățile locale şi Patriarhia Ecu- 
menică l-a afurisit printr-o decizie sinodală pe criminalul care ştia 
totul despre uciderea lui Hrisostom; dar şi aceia care ştiau și nu 
făceau cunoscută această crimă au fost supuşi epitimiei şi afurisirii 
Marii Biserici Maici a lui Hristos, care i-a legat cu pedepsele grele şi 
nesfârşite ale iadului veşnic. 

Frații Mănăstirii Sfântului Pavel, Bătrânul-Partenie şi monahul 
Eugen, respectând secretul patrioților greci şi misiunea sacră a răz- 
boiului, pe care ei îl duceau în luptele pline de victime din Macedo- 
nia şi Tracia împotriva duşmanilor comitagii bulgari, au păstrat tai- 
na şi n-au vădit-o nimănui. 

Însă, când Bătrânul-Partenie s-a apropiat de sfârșitul vieţii sale, 
a mărturisit această taină duhovnicului şi, când a adormit somnul 

cel de veci, Serafim, Categumenul Mănăstirii, care a aflat taina, a tri- 
mis o cerere din partea Mănăstirii, prin care ruga Patriarhia Ecume- 
nică şi cerea Marii Biserici Maici a lui Hristos să emită un act prin 
care să dezlege orice legare sau afurisire a monahului Partenie, care 
decedase. Însă Categumenul Serafim nu ştia că această taină era 
ştiută şi de monahul Eugen şi astfel în actul Patriarhiei [Ecumenice] 
a fost trecut numai numele Bătrânului-Partenie. 

După mulți ani de la moartea Bătrânului-Partenie, s-a îmbolnă- 
vit şi Bătrânul-Eugen, care, la o vârstă destul de înaintată, a fost dus 
la infirmeria Mănăstirii. Acolo slujea părintele Andrei, pe atunci 
proaspăt călugăr. Părintelui Andrei i-a fost atât de drag acest Sta- 
reț, Bătrânul-Eugen, încât, când a adormit pentru totdeauna som- 
nul celor fericiți, a plâns moartea lui ca şi când ar fi fost moartea 
propriului său tată. 

După moartea Bătrânului-Eugen, părintele Andrei, la porun- 
ca Categumenului, a făcut patruzeci de Liturghii cu parastas, întru 
odihna sufletului său. Când s-au încheiat cele patruzeci de Litur- 
ghii, îl vede aievea în visul său pe Bătrânul-Eugen, care i-a spus: 
„N-am putut, copilul meu, să mărturisesc.” 

Aceasta, fiindcă s-a repetat de multe ori şi fiindcă părintele 
Andrei o simţea ca pe o realitate vie, fiind profund mişcat, a fost adu- 
să la cunoştinţa egumenului. Acela, înțelegând sensul vedeniei, l-a 
chemat pe secretarul Mănăstirii şi i-a scris Patriarhului Ecumenic, de 
la care a cerut eliberarea unui act de dezlegare (este o hotărâre sino- 
dală a Bisericii Maici) spre iertarea păcatelor Bătrânului-Eugen. 

Patriarhia Ecumenică a trimis această hotărâre sinodală şi, când 
Categumenul a primit-o, i-a chemat pe frații Mănăstirii, au făcut o pri- 
veghere de toată noaptea şi la dumnezeiasca Liturghie, după Sfânta 
Evanghelie, a citit sfântul document şi toți frații Mănăstirii s-au rugat 
Domnului pentru iertarea şi odihna sufletului fratelui Eugen. 

La următoarea priveghere, după citirea acestei dezlegări, părin- 
tele Andrei împreună cu alți părinți de-ai Mănăstirii Sfântului Pavel 
l-au văzut din nou într-o vedenie foarte vie pe Bătrânul-Eugen cân- 
tând dimpreună cu părinţii în corul din partea dreaptă a bisericii şi 
strălucind de lumină dumnezeiască. Atunci părintele Andrei, după 
cum el însuşi mi-a mărturisit, a alergat să-l îmbrățişeze, dar [acela] 
s-a făcut nevăzut. Astfel prin harul „Dezlegării” din partea Bisericii 
Maici, care are puterea de a lega şi dezlega păcatele fiilor ei credin- 
cioşi, i s-a dat iertare de păcate, dar şi dezlegarea pedepselor pe care 
ea însăşi i le impusese. 


Pădurarul 


La această binecuvântată Mănăstire a lucrat pentru mulți ani 
lorgos Kuziamânis care, pentru că era muncitor mirean, locuia în 
afara Mănăstirii şi, fără ca părinţii să ştie ceva, se ducea pe ascuns 
de acolo de unde ședea la vânătoare în duminici şi sărbători. 

Într-o zi de sărbătoare, Kuziamânis a plecat, ca întotdeauna, la 
vânătoare. Când a ajuns într-un anume loc din pădure, sus înspre 
„aghiasotira”, au început pe neaşteptate să cadă în jurul său, ca stro- 
pii de ploaie, pietre de diferite dimensiuni, când mari, când mici, 
alteori în faţă, alteori în spatele său. 

lorgos s-a speriat, a lăsat deîndată arma, a apucat şirul de 
mătănii şi, începând să spună cu înfocare și fără oprire rugăciunea 
„Doamne, lisuse Hristoase, Fiul lui Dumnezeu, miluieşte-mă!”, pe 

care o învățase de la părinţi, s-a întors la Mănăstire. Pe toată această 
distanță, din pădure până la Mănăstire, pietrele n-au încetat să cadă 
asupra sa, dar nici una nu l-a lovit. 

Aceasta i-a fost spre învățătură de minte şi de atunci nu s-a mai 
dus în zi de sărbătoare la vânătoare, ci, aşa cum au adeverit părinţii 
acestei Mănăstiri, se ducea la biserică şi asculta sfintele rânduieli şi 
rugăciunile părinţilor. 


Preasfânta se îngrijeşte de monahi ca o mamă 


La Mănăstirea de obşte Sfântul Pavel a vieţuit în urmă cu trei- 
zeci de ani un Stareț foarte simplu şi bun, Bătrânul-Toma, un lucră- 
tor al ascultării plin de râvnă şi neobosit, care avea ascultarea de a-l 
ajuta pe brutarul Mănăstirii la frământarea aluatului. 

Într-o zi s-a întâmplat să lipsească pentru două zile brutarul 
Mănăstirii, Bătrânul-Grigore, care era în această ascultare de multă 
vreme și cunoştea foarte bine rânduiala, ajutând la cele de trebuin- 
ță cu mult zel şi evlavie. 

L-a lăsat ca înlocuitor la aceste treburi pe Bătrânul-Toma care, 
pentru că nu frământase aluatul în viaţa lui, a fost luat prin sur- 
prindere, aflându-se într-o mare încurcătură, întrucât trebuia să fră- 
mânte, să coacă şi să dea pâine timp de două zile părinților Mănăs- 
tirii, care pe atunci erau peste de şaizeci la număr, şi pelerinilor care 
veneau câte zece-douăzeci pe zi. 

Aflat într-o asemenea încurcătură şi situație neplăcută, Bătrâ- 
nul-Toma a început cu lacrimi să se roage fierbinte la Preasfânta 
Maică a Domnului nostru lisus Hristos, Stăpâna noastră de Dum- 
nezeu Născătoarea şi la Sfântul Pavel, să-l lumineze, pentru că se 
simţea într-adevăr descumpănit şi nu ştia de unde să înceapă. 

În cele din urmă, ia dospeala pentru aluat şi, când să pună făi- 
na şi apa, vede lângă el o femeie maiestuoasă, îmbrăcată în negru. 
Femeia aceea a luat dospeala, a amestecat-o, a pus făină în vas şi în 
două ceasuri dospeala era gata. A modelat pâinile, le-a dat la cup- 
tor şi în două ore a terminat de copt, şi Bătrânul-Toma a dat mona- 
hilor pâine, a cărei dulceaţă şi aromă monahii n-au putut să le uite 


nici până astăzi. 

Bătrânul-Ioma, ca vrăjit, n-a înţeles nimic, cum şi în ce fel s-au 
petrecut toate acestea. Ceea ce a înțeles a fost că acea femeie în negru 
nu era alta decât Doamna noastră de Dumnezeu Născătoarea. Frații 
Mănăstirii, mirându-se, i-au spus: „Bătrâne-Toma, [neîndoielnic,] ai 
pus în pâine o [oarece] doctorie de este aşa de dulce şi savuroasă şi 
s-a făcut atât de repede şi aşa de frumoasă!” 

La aceasta a contribuit şi Stăpâna noastră de Dumnezeu Născă- 
toarea, care se îngrijeşte asemenea unei mame de copiii ei, monahii 
din Sfântul Munte, spre a nu rămâne flămânzi din cauza lipsei de 
alimente şi pâine, aşa cum am văzut şi noi înşine în anii ocupaţiei 
germane (1940-1944). 


Minune cutremurătoare 


Părinţii de la Noul Schit mi-au povestit următoarea minune 
care s-a petrecut la Mănăstirea Sfântul Pavel. 

Pe vremea egumeniei arhimandritului Serafim, în jurul anilor 
1935-1936, când de Sfintele Paşti toți părinţii şi frații Mănăstirii — 
şaizeci la număr - au ieşit după tradiţie în curte ca să facă Învie- 
rea Domnului nostru lisus Hristos, atunci, după „Hristos a înviat!”, 
Categumenul Serafim i-a spus unuia dintre cei mai buni, simpli şi 
credincioşi Bătrâni, Toma, frate al Mănăstirii şi un râvnitor lucrător 
al ascultării: „Părinte Toma, du-te, te rog, jos la osuar să spui ose- 
mintelor părinţilor de acolo «Hristos a înviat!»”. 

Bătrânul-Toma, binevoitor, fără să se gândească deloc unde a 
fost trimis să meargă, a spus: „Să fie binecuvântat, părinte Stareţ”. 
A plecat imediat şi s-a dus la oseminte şi le-a spus cu glas puter- 
nic: „Egumenul m-a trimis să vă spun «Hristos a înviat!», părinți şi 
fraţi”. Numaidecât toate osemintele au trosnit, au dănţuit şi au săl- 
tat, iar un cap de mort s-a ridicat la un metru înălțime, a răspuns 
la salutul Starețului: „Adevărat a înviat Domnul!” şi deîndată s-a 
făcut din nou o tăcere de mormânt. 

Bătrânul-Toma s-a întors şi, la întrebarea egumenului, i-a poves- 
tit toate câte le văzuse şi auzise. Părinţii s-au cutremurat când au 
auzit şi cu toții, într-un glas, L-au slăvit pe Dumnezeu pentru cre- 
dinţa noastră care este vie, adevărată şi sfântă! 

Minunea Preasfintei 


Despre grija deosebită a Stăpânei şi Doamnei noastre de Dum- 
nezeu Născătoarea, părinţii de la Noul Schit mi-au povestit urmă- 
torul fapt: 

În 1942, când ocupaţia germană a adus asupra patriei noastre 
o mare tragedie, foamea, lipsa bunurilor materiale şi, în special, lip- 
sa de alimente care secera, în adevăratul sens al cuvântului, pe fra- 
ţii greci, monahii din Sfântul Munte, prin grija şi ocrotirea arătate de 
Preasfânta noastră şi Maică a întregii lumi, nu au simţit lipsa bunuri- 
lor precum fraţii care se aflau în lume şi mureau zilnic de foame, pe 
care îi adunau cu carul de pe drum şi-i îngropau în gropi comune! 

Aşadar, la doi ani după lupta din Albania cu italienii, când ger- 
manii ne-au cucerit țara şi ni s-a tăiat orice cale de a ne procura ali- 
mente, părinţii de la Schitul Nou mi-au spus: „Nu aveam făină decât 
ca să mai coacem de două ori şi nu ştiam ce aveam să facem după 
ce se va termina.” „În obştea noastră, în afară de părintele Teofi- 
lact şi de vrednicul de pomenire Bătrân-Galaction, a spus părintele 
Ioachim Speţieris, se mai afla încă o persoană şi am ajuns la o stare 
cumplită de întristare.” 

Starețul nostru Ioachim, om al lui Dumnezeu, cu o credință 
foarte mare şi cu un suflet brav, înzestrat cu duhul răbdării, credin- 
fei şi dragostei față de toată lumea, ne încuraja şi ne spunea: „Nu 
vă întristaţi, copiii mei, Dumnezeu nu ne va lăsa! Noi o avem aju- 


1 Scil. Nea Skiti (n. trad.). 

tătoare pe Maica lui Dumnezeu, care se va îngriji de noi, după cum 
a făgăduit. Dar dacă Dumnezeu îngăduie să fim lipsiţi de bunuri- 
le materiale şi să răbdăm de foame, nu o să avem de suferit un rău 
prea mare, fiindcă, dacă suportăm în răbdare şi fără murmur orice 
rău, aceasta ne va face bine şi va fi folositor pentru mântuirea sufle- 
tului nostru. Ca monahi, trebuie să dăm dovadă de curaj, să nu ne 
pierdem nădejdea în Dumnezeu şi în Doamna noastră de Dumne- 
zeu Născătoarea, iar prin pilda noastră să dăm curaj şi celorlalți 
care suferă mai mult decât noi.” 

Cu multă cumpătare şi măsură la făină şi paste făinoase, am 
ajuns din aprilie în august, când au început paraclisele către Prea- 
sfânta, între 1 şi 15 august!. 

Pâine nu mai aveam deloc, vecinul nostru părintele Arsenie 
Mantzar6las, morarul Schitului, în afară de faptul că nu avea pâine, 
datora la unul şi la altul cuptoare întregi de pâine (într-un cuptor 
încăpeau 15-20 de pâini), fiindcă luase bani în avans pentru acestea, 
fără să poată să-i dea înapoi. 

„Acesta venea pe la casa noastră destul de rar, aproape nicioda- 
tă”, ne-a mărturisit obştea părintelui Ioachim Speţieris, „pentru că 
Starețul nostru îl sfătuia să pună capăt călătoriilor pe care le făcea 
adesea în lume, din cauza vârstei lui încă necoapte şi a pericolelor 
ce-l pândesc pe monahul care colindă prin lume.” 


Preasfânta a adus grâu 


Era în douăsprezece ale lunii august, orele şase după amiază 
după calendarul bizantin (în acord cu care în toate anotimpurile 
anului apusul soarelui indică ora douăsprezece), când am auzit pe 
cineva bătând în poartă. Părintele Iacob a alergat să deschidă. L-a 
văzut pe părintele Arsenie Mantzardlas, i-a deschis şi, la întreba- 
rea „Cu ce ocazie la ora aceasta, părinte Arsenie, ce s-a întâmplat? 

1După tradiţia liturgică de limbă greacă actuală, în perioada posturilor Schim- 
bării la Faţă (1-5 august) şi al Adormirii Maicii Domnului (7-14 august) — în afară de 
zilele de sâmbătă, precum şi în ajunurile Vovideniei şi Adormirii Maicii Domnului —, 


se săvârşesc alternativ, unite fiind cu vecernia, Paraclisul Mic şi Paraclisul Mare în cin- 
stea Maicii Domnului (n. trad.). 

Cuvioşenia ta nu trecea pe aici nici în vremurile bune, şi acum vii în 
miezul zilei, ce se petrece?”, acela, aproape plângând, i-a răspuns: 
„Încetează, părinte Iacob, şi vino afară pe verandă să vezi minuni- 
le Stăpânei noastre de Dumnezeu Născătoarea şi grija pe care ne-o 
poartă Preasfânta nouă, monahilor.” 

Într-adevăr, am ieşit amândoi afară şi am văzut catargele unui 
vas. „lată, părinte Iacob, Preasfânta ne-a adus grâu!” Eu l-am între- 
bat: „Cum ai aflat acest lucru, părinte Arsenie? Ai coborât la țărm? 
Te-ai dus jos şi ai văzut?” Acela mi-a răspuns: „Părinte, eu nu m-am 
dus la țărm, dar pentru că, după cum ştii, nu am pâine deloc şi le 
datorez atât de multă pâine părinţilor, încât mi-e ruşine să dau ochii 
cu ei, am hotărât ca mâine în zori să plec de aici, pe furiş, și să mă 
duc pe jos în locul meu natal, în Sparta. 

Aşadar, cu acest gând, m-am întins pe divan să mă odihnesc, 
nemâncat şi foarte întristat. Cum am adormit sau [poate] eram pe 
jumătate adormit, o văd pe mama mea, care-mi spune: 

— Ce-ai, copilul meu, de eşti aşa de întristat? 

— Ce altceva ai vrea să am, mamă? Nu am pâine deloc, mamă, 
mi-e foame. 

— Şi de asta vrei să pleci din Sfântul Munte? 

— Da, de asta. 

- Şi unde ai de gând să te duci, copilul meu? Nefericitul meu 
copil... Oare nu sunt eu Cârmuitoarea Sfântului Munte? De atâ- 
tea veacuri îl ocrotesc, am grijă de el, îl păzesc — întregul Munte şi 
pe toți părinţii care se află aici. Nu le-am purtat eu de grijă ca unor 
copii dragi? Şi cum ar fi cu putință să-mi încalc făgăduinţa? Iată, 
v-am adus jos [la țărm] un caic cu grâu. Ridică-te, du-te şi-l ia. 

- Maica mea, cum o să iau grâul dacă nu am bani? 

— Ştiu acest lucru, copilul meu, dar aici [mai] jos se află părin- 
tele stareț Simeon cu obştea sa. Nu are nici el grâu şi este întristat, 
numai că el nădăjduieşte în mine. Du-te la ei şi o să-ți dea bani. Şi să 
le spui să coboare şi ei şi toți părinţii ca să ia grâu. 

Acestea mi-a spus şi a plecat, părinte Iacob. Haide, aşadar să 
mergem împreună jos la țărm să luăm grâu. Iată caicul. După cum 
vezi, aceea nu era mama mea, ci neîndoielnic Preasfânta noastră, 
marea noastră Maică.” 

Părintele Iacob a alergat în grabă la Starețul nostru şi i-a spus: 
„Dă-i, părinte Stareţ, lui Pantelimon bani şi saci, şi noi dimpreună 
cu părintele Arsenie ne ducem la țărm să apucăm să luăm puţin 
grâu, înainte să plece caicul.” Când am coborât la mare, i-am găsit 
pe căpitani la Kalamiă, acolo unde astăzi se află arsanaua părinte- 
lui Varlaam. Marinarii pe care i-am aflat acolo ne-au spus: „Părinţi, 
nu avem grâu de vânzare. Pe noi ne-au obligat germanii să ducem 
din Kavala diferite arme şi armament în Kolindr6 şi ne-au permis 
să luăm cu noi câte trei sute de ocale de grâu pentru fiecare familie. 
Numai atât avem, dar pentru că nici voi nu aveţi deloc, o să vă dăm 
câte treizeci de ocale de persoană, ca să puteţi să o scoateţi la capăt.” 
L-au întrebat pe părintele Arsenie: „Câţi monahi sunteți?” Părintele 
Arsenie i-a spus: „Eu sunt singur.” „Bine, au spus, o să iei treizeci 
de ocale.” Părintele Arsenie i-a zis: „Vă mulțumesc!” „Voi, părinte 
Iacob, câți sunteți?” Acesta i-a răspuns: „Noi suntem cinci, pentru 
că l-am avut şi pe Bătrânul-Vartolomeu.” „Atunci voi veți lua, au 
spus căpitanii, o sută cincizeci de ocale.” Şi am răspuns: „Slavă lui 
Dumnezeu! Vă mulțumim!” 

Atunci toți au plecat, iar eu am rămas acolo. Ceilalți au plecat 
cu barca la caic, au cântărit grâul şi l-au adus pe țărm. 

Ofițerii germani nu le-au spus nimic. Când s-au întors, oame- 
nii care aveau caicul au spus: „Părinților, germanilor le este teamă 
şi nu vor să plecăm acum, cât încă este zi, ci vor să plecăm la miezul 
nopții. De aceea, nu am putea, cu ocazia asta, să ne închinăm la sfin- 
tele moaşte pe care le aveţi aici la Schit?” Părintele Iacob le-a răs- 
puns: „Cu plăcere, sigur că puteți. Haideţi sus. Dicheul, care atunci 
era părintele Anatolie şi locuia la Coliba Sfântul Spiridon, este de-al 
nostru şi vă va lăsa să vă închinați. Haideţi, să mergem!” I-a luat şi 
am urcat cu toții împreună. 

Când am ajuns la locul de închinăciune, căpitanul a spus: „Părin- 
ţilor, n-aţi putea să ne dați puțină cafea, o oca-două, şi să vă dăm 
grâu în schimb?” Le-am spus: „Foarte bine, o să vă dăm. Pentru atât 
de puţin nu e nici o problemă.” Atunci căpitanul a spus: „Bine, dar 
la ce preț o să ne-o daţi?” Noi le-am răspuns: „Acum, ultima dată, 
fraților, am cumpărat cafeaua la prețul de 50 de drahme ocaua, iar 
grâul la preţ este de 10 drahme. Voi o să ne daţi cinci ocale de grâu 


338 


NOUL SCHI 


pentru fiecare oca de cafea.” Căpitanul a spus atunci: „Nu, părin- 
ților, aceasta nu e drept. O să vă dăm pentru fiecare oca de cafea 
douăzeci de ocale de grâu. Aşa e piața, acesta-i prețul acum.” 

Părintele lacob le-a spus: „Nu, fraților, asta-i înșelătorie şi Stăpâ- 
nul Hristos nu vrea acest lucru. Nu este un lucru corect.” Şi aceia stă- 
ruiau, ca să dea atât cât socoteau ei că e drept, precum s-a şi întâm- 
plat, şi toți au fost mulțumiți. Atunci eu am spus: „Părinte Iacob, de 
ce zăbovim? Să ne întoarcem repede, pentru că am întârziat şi Stare- 
țul nostru o să se neliniştească şi o să creadă că am pățit ceva.” 

Atunci şeful de echipaj a întrebat: „Aveţi şi alt Stareţ?” I-am zis: 
„Da, avem şi este un om sfânt.” Apoi acesta a spus: „Părinţi, tot grâ- 
ul pe care-l avem pe caicul nostru va rămâne aici pentru toți frații 
voştri.” 

Ne-am dus la Kyriak6n-ul Schitului, marinarii s-au închinat la 
sfintele moaşte, şi noi am înălțat o doxologie şi mulțumindu-i, am 
făcut Paraclisul [Maicii Domnului] şi Priveghere de toată noaptea. 
l-am arătat recunoştinţa noastră ocrotitoarei Sfântului Munte, Stă- 
pânei şi Doamnei noastre de Dumnezeu Născătoarea; şi am rugat-o 
cu credință şi lacrimi fierbinţi să înceteze războiul şi lumea să-şi 
afle pacea. Astfel, marinarii împreună cu germanii, după cum ne-au 
încredinţat, au plecat foarte emoționați şi mulțumiți. 


Bătrânul-Teofilact 


Ucenicul părintelui Ioachim, monahul Teofilact, după moartea 
Starețului său, a văzut lucruri mai presus de fire, care trezesc frica 
şi spaima dumnezeiască. 

Într-o zi, când îşi făcea canonul (de rugăciune), după rânduiala 
primită de la Starețul său, a văzut o cruce luminoasă, a cărei strălu- 
cire ajungea de pe pământ până la cer, luminând asemenea soare- 
lui. A auzit şi un glas care i-a spus: „Vai şi amar de egumenii, stareții 
şi capii bisericilor care nu se îngrijesc de ucenicii lor, de preoți şi mai 
ales de tineri ca să-i conducă la virtute pe calea lui Dumnezeu! Mare 
este pedeapsa şi osânda pe care le-o va da Dreptul Judecător!” 

Bătrânul-Teofilact a văzut altă dată cum pe pragul uşii Kyria- 
k6n-ului se află o Cruce şi, intrând în biserică, preoții călcau pe ea. 

Aceasta, după luminarea de care a avut parte, se referă la preoții, 
monahii şi creştinii care intră în biserica lui Dumnezeu să se roage, 
în timp ce sunt plini de ură şi răutate. Asta înseamnă că disprețu- 
iesc Patimile Domnului nostru lisus Hristos şi Crucea Sa, de pe care 
Stăpânul Hristos a predicat dragostea, şi nu ura! 

Acelaşi a văzut într-o vedenie un lac mare, în care oamenii 
cădeau și erau înghiţiți înăuntru. Se auzea neîncetat un glas de deasu- 
pra care spunea: „Dumnezeul meu, miluieşte lumea Ta!” Acest glas, 
după insuflarea [dumnezeiască] de care a avut parte, era al Preasfin- 
tei Născătoare de Dumnezeu care se roagă pentru întreaga lume! 

Altădată, de asemenea, la Schit se iscaseră vrajba şi dezbinarea 
între monahi pentru un apeduct, şi toți părinţii au făcut o litanie, 
ca Dumnezeu să-i lumineze ce să facă. Atunci Bătrânul-Ieofilact a 
auzit un glas ce spunea: „Bieţii de voi, nu vedeţi râurile de foc care 
vin asupra Schitului? De ce vă învrăjbiți între voi? Trebuie să ştiţi că 
pentru a face o lucrare bineplăcută lui Dumnezeu se cade să aveți 
iubire şi smerenie!” 


Fraţii Chirilei 


La Noul Schit vom afla casa de artişti iconari a Chirileilor, a 
cărei tradiție de viață duhovnicească este de peste 110 ani. 

La această Colibă, unde se cinstește şi se prăznuieşte Adormi- 
rea Maicii Domnului, a existat mai înainte o obşte de cinci-şase frați 
şi părinți duhovniceşti, precum Bătrânul-lgnatie, părintele Chiril, 
Bătrânul-Atanasie, Bătrânul-Lazăr, Ignatie cel tânăr, Daniil, Alexie, 
Gherasim, Bătrânul-Macarie şi mulți alți părinţi şi frați care s-au 
mutat din viaţa aceasta. 

Această Colibă a dat Bisericii diaconi, preoți şi chiar arhie- 
rei, ultimul dintre ei fiind Chiril de Tesalia şi Fanariofârsala, dar 
și astăzi există preoți slujitori ai Bisericii lui Hristos, precum iero- 
monahul Atanasie, care de şaisprezece ani slujeşte în cadrul Sfintei 
Mitropolii din Serres, și a făcut parte din obştea Chirileilor. 

Această casă a Chirileilor primitoare de străini prin tradiţie, 
asemenea lui Avraam, continuă până astăzi pictarea de icoane prin 
părintele Macarie, un artist de neîntrecut, şi prin ucenicul plin de 

râvnă şi ajutorul acestuia, monahul Ignatie. Aceşti doi fraţi sunt 
stâlpii de susținere ai acestui Sfânt Schit şi duc mai departe viața 
virtuoasă pe care au primit-o [moştenire] de la Stareții lor. 


Bătrânul- Averchie 


În anul 1880 a venit de la Mănăstirea din Naxos monahul Stareţ 
Averchie, care a trăit în nevoinţă şi înfrânare, a arătat multă răbdare 
în fața ispitelor şi stăruinţă în războiul împotriva cărnii şi a diavolu- 
lui. A locuit în Peştera Noului Schit şi, pentru că avea ca însoțitoare 
sfânta simplitate şi credința fierbinte în Dumnezeu, a ajuns pe cul- 
mile virtuții şi ale smereniei. În decursul anilor, a făcut semne care 
vădesc că avea mare îndrăzneală în faţa lui Dumnezeu. 

Ca răsplată a credinţei sale fierbinți și a multor osteneli, a pri- 
mit de la Dumnezeu multe haruri, precum cele ale clarviziunii, pre- 
viziunii şi profeţiei. Prin aceste harisme vedea şi prevestea fapte 
mai presus de fire: 

La o priveghere a părinţilor la Kyriak6n-ul Schitului, a intrat în 
altar în timpul dumnezeieştii Liturghii. Preotul slujitor l-a întrebat: 
„Ce cauţi aici, părinte Averchie?” EI însă nu a răspuns nimic, s-a 
apropiat de Sfânta Masă, unde L-a văzut pe Stăpânul Hristos făcân- 
du-i semn cu mâna să se apropie. Şi când s-a apropiat, i-a arătat că 
numele său este scris în „Cartea Vieţii” şi i-a spus că trebuie să pri- 
vegheze şi să se roage mai mult. 

Când Bătrânul-Averchie l-a văzut pe Neofit, un proaspăt călu- 
găr, pentru prima dată, i-a spus că avea să ajungă preot în scurtă 
vreme. Într-adevăr, după câţiva ani a fost hirotonisit diacon, în ziua 
următoare preot şi la vârsta canonică a fost făcut duhovnic. 

Din Sihăstria sa, unde se ruga permanent şi fără încetare, a văzut 
intrând în Mănăstirea Sfântul Pavel o mulțime de demoni prin tur- 
nul Mănăstirii şi ajungând până la casa de oaspeți, numită „Arhon- 
daric”. La douăzeci de zile după această arătare Mănăstirea a luat 
foc dinspre partea cu turnul şi focul s-a întins până acolo unde au 
ajuns demonii. Toată partea aceea a ars. Mai mult, prin harul clar- 
viziunii pe care îl avea, când părinții se duceau să se împărtăşească 
cu Preacuratele Taine, cu Trupul şi Sângele Mântuitorului Hristos, 

putea discerne în ce stare duhovnicească se afla fiecare şi, potrivit 
cu ceea ce vedea, uneori se întrista, alteori se bucura. Desigur, de 
multe ori îi vedea cu duhul pe părinții adunaţi şi îmbrăcaţi de săr- 
bătoare în Kyriakon-ul Sfintei Ana și în Kyriakon-ul Noului Schit, 
iar pe preoți strălucind în odăjdiile lor; şi pe toți aceştia acoperin- 
du-i un nor de lumină şi slava de negrăit a Domnului. Li vedea şi pe 
ceilalți călugări care nu veneau la Kyriakon-ul Schitului, ci se adu- 
nau grupuri-grupuri, separându-se de ceilalți părinți. Pe aceştia-i 
vedea cățărându-se pe stânci, asemenea caprelor fără păstor, ple- 
când de la Kyriakon în jos spre mare şi în cele din urmă ducându-se 
în lume, în diferite alte direcţii. 

În afară de acestea, când a văzut pentru prima dată fotografia 
familiei regale elene atârnată în Kyriak6n, deşi rege era Constantin, 
Bătrânul-Averchie le-a arătat părinților de la Schit fotografia, spu- 
nându-le că Alexandru va ajunge rege. A prorocit că regele Con- 
stantin va fi exilat şi, cu toate că ar fi trebuit să-i succeadă la tron 
copiii săi mai mari (Gheorghe sau Pavel), Bătrânul-Averchie l-a ară- 
tat pe Alexandru succesor. Aşa a și fost: după câțiva ani Alexandru 
a fost numit rege al Greciei. 

În sfârşit, după ce a adormit somnul cel de veci în 1934, s-a ară- 
tat în vedenie arhimandritului sporit duhovniceşte Ioachim Speţi- 
&ris, care a locuit şi el la Noul Schit, ca aflându-se într-o grădină cu 
mulți copaci, nenumărate fructe şi nesfârşite feluri de flori. 

Părintele Ioachim l-a întrebat pe Bătrânul-Averchie: „A cui este, 
părinte, această grădină?” Şi Bătrânul-Averchie a răspuns: „După 
cum vezi, este a mea. Mi-a dăruit-o Stăpânul Hristos, Dumnezeu şi 
Tatăl ceresc.” 


Bătrânul-Daniil 


Un alt [monah] de la Noul Schit sporit în virtutea şi creşterea 
după Dumnezeu a fost şi Bătrânul-Daniil, care s-a nevoit în turnul 
cel mare al bisericuţei Sfânta Ana. Era de prin părţile Kozanei. La 
început a fost simplu muncitor, plin de râvnă să-i ajute pe toți. Mai 
târziu s-a făcut monah la Coliba Sfântul Grigorie Palama. 

Într-o zi caldă de iulie l-au trimis să pună în ordine osemintele 
părinților adormiți din cimitirul Schitului. Din cauza căldurii şi de 
prea multă osteneală s-a aşezat să se odihnească şi, adresându-se cu 
evlavie şi respect, le-a spus osemintelor: „Sfinţilor Părinţi, de ce nu 
faceți şi voi o rugăciune şi cerere de mijlocire la Dumnezeu pentru 
noi, păcătoşii, să ne mântuim, bieţii de noi, şi să aflăm milă în fața 
Preabunului Dumnezeu?” După aceste cuvinte, a auzit în chip mai 
presus de fire şi minunat un glas care venea din oseminte: „Firește 
că facem rugăciune, mijlocire şi neîncetat cerem de la Dumnezeu să 
vă mântuiți, dar cum este cu putință, frate, să vă mântuiţi, dacă voi 
nu vreți să împliniţi cele cuvenite, adică lipsa de răutate, smerenia 
şi dragostea? Nu ştiţi din Sfânta Scriptură că Dumnezeu este iubire 
şi urăşte şi înfierează pe omul care se iubeşte pe sine şi ține minte 
răul? Fără dragoste nimeni nu se mântuieşte!” 

Bătrânul-Pantelimon dimpreună cu Simeon, Starețul său, amân- 
doi monahi, urmând idei rătăcite, s-au separat cu totul de adunarea 
obştească duminicală şi de toți părinţii de la Schit. Au ajuns până 
acolo, încât imitau pe un altul, pe părintele Ghedeon, care era şi el în 
rătăcire şi izolat de ceilalți, fără nici o legătură cu părinţii şi cu bise- 
rica; aceştia trei făceau Liturghia acasă la ei şi se împărtăşeau sin- 
guri cu Sfintele Taine. Bătrânul-Daniil, primind de la Domnul danul 
clarviziunii, vedea cum casa şi biserica acelora erau pline de demoni 
care dănțuiau de jur-împrejur şi nu doreau să plece cu nici un chip. 

De asemenea, altădată, din propriile mărturisiri, pe când se 
afierosea cu ardoare rugăciunii şi trezviei, demonii înconjurau tur- 
nul în care locuia şi cu mare furie țipau, îl necăjeau pe Bătrânul-Dani- 
il şi-i spuneau să se întoarcă în lume, unde fusese la început. 


Arhimandritul Ioachim Speţieris 


Arhimandritul loachim Speţieris, după numele de mirean loan 
Spețieris, din Keffalinia, copil de preot, a venit să se închinovieze la 
acest Schit, la Coliba Sfinţii Doctori fără de Arginţi, care aparținea 
pe vremea aceea Bătrânului-Hristofor şi ucenicului său, monahul 
Sinesie. i. 

Starețul Hristofor a fost cel care a transformat Mănăstirea Cut- 
lumuş din Mănăstire idioritmică, cum era la început, în una de 
obşte. Alături de aceşti Stareţi sporiţi în virtute a venit şi s-a închi- 
noviat loan care, după ce a fost supus la aspre încercări cu măsură 
şi stăruinţă, părinţii l-au tuns monah, numindu-l Ioachim. 

Monahul Ioachim, după destui ani de ascultare față de Stare- 
ţii săi, întrucât îşi lăsase studiile neterminate, cu îngăduința şi bine- 
cuvântarea duhovnicului său, a revenit în lume, unde şi-a terminat 
studiile teologice şi în alte ştiinţe, şi s-a întors la ascultare cu o râvnă 
şi smerenie şi mai mari. 

După moartea Stareţilor săi, l-a luat ca ucenic pe părintele Teo- 
filact, un monah simplu şi bun, care mi-a povestit din viața Starețu- 
lui său următoarele: 

La una din dumnezeieştile Liturghii pe care le săvârşea la 
Mănăstirea Sfântului Pavel cu episcopul leroteu de Militup6leos, 
care atunci se afla retras în Sfântul Munte, în timpul sfințirii şi pre- 
facerii cinstitelor Daruri, părintele Ioachim a văzut o lumină ase- 
menea unui far, care venea din cupola bisericii şi adumbrea cinsti- 
tele Daruri — harul Sfântului Duh. Părintele Ioachim a povestit acest 
fapt mai presus de fire ucenicului său, părintele Teofilact, cu porun- 
ca de a nu spune nimănui nimic atâta vreme cât se va afla în viață. 

După o anumită vreme, Gherman, Episcopul de Volos, l-a che- 
mat pe Ioachim Speţieris în eparhia sa ca duhovnic şi mărturisi- 
tor. Acolo o doamnă evlavioasă, Andromaca, l-a văzut pe părin- 
tele Ioachim, în timp ce ieşea la vohodul mare de la dumnezeias- 
ca Liturghie cu cinstitele Daruri, ridicându-se în aer, fără să atingă 
pământul decât când a ajuns pe soleea bisericii. 

Ucenicul său, părintele Teofilact, ne-a spus că de fiecare dată 
când slujea Starețul său, chipul i se schimba. Acest lucru ne-a fost 
adeverit şi de alți monahi contemporani lui, care ne-au mărturisit 
că, atunci când slujea, chipul său devenea mai strălucit şi luminos. 

Arhimandritul Ioachim avea mare evlavie la Doamna noas- 
tră de Dumnezeu Născătoarea, pe care o numea, din spusele alto- 
ra, „Preasfânta mea” şi de câte ori rostea acest nume din ochii săi 
curgeau lacrimi ca din două izvoare. 

După cum mărturiseşte ucenicul său, care este încă în viață, 
părintele Ioachim a fost foarte înfrânat și cumpătat la mâncare. O 

cafea şi puţină miere îi puteau fi suficiente pentru o întreagă zi. 
După pavecerniță nu bea nici măcar apă. l-a impus acest lucru şi 
ucenicului său Teofilact, căruia îi spunea: „Ca să ai parte de răspla- 
ta veşnică trebuie să faci multe şi grele nevoințe, pentru că faptele 
bune se dobândesc cu efort, suferință şi trudă.” Iar el însuşi, pentru 
a da exemplul cel bun, a dus o viață foarte aspră, în multe osteneli, 
lipsuri şi neajunsuri. Nu uita niciodată de canonul său de rugăciu- 
ne care se afla neîncetat pe buzele sale. Era vesel şi comunicativ. În 
biserică şi la Chilia sa niciodată nu făcea foc, oricât de frig ar fi fost, 
spunând: „Părinte Teofilact, cum au rezistat părinții stiliți? Nu le 
era și lor frig? lar nouă în casă şi cu haine pe noi ne este frig!” 

Unii fraţi, întovărăşindu-se cu satana, fiindcă îl pizmuiau pe 
părintele Ioachim, îi aruncau vorbe de ocară şi-l vorbeau de rău. Îi 
numeau „Cardinalul” şi „Inovatorul”, pentru că era îngrijit şi umbla 
„îmbrăcat cuviincios”. Alţii însă se duceau la el şi-i spuneau că unul 
sau altul îl vorbește de rău, dar el le răspundea: „Vă rog, prieteni 
şi frați, nu-i defăimați şi vorbiți de rău pe binefăcătorii mei!” Şi în 
felul acesta delicat şi politicos se împăca cu toți şi-i făcea pe toți să 
mutrească dragoste unii față de alții şi să nu-și adreseze injurii. 


Minunile de pe urma rugăciunii sale 


În Halkida a fost pentru mulți ani predicator. Acolo Dumnezeu 
a săvârşit multe semne şi minuni la rugăciunile părintelui Ioachim. 
A fost, de asemenea, ucenic al Sfântului Nectarie de Pentapole, la 
Seminarul Teologic Rizareios. După ce Sfântul Nectarie a trecut la 
cele veșnice (1922), părintele Ioachim se ducea și se ruga adesea la 
mormântul său şi simțea cum ieşea din trupul Sfântului o mireasmă 
de negrăit, asemenea unei tămâi alese. 

A fost predicator şi în Atena şi slujea periodic la metocul Sfântu- 
lui Mormânt. A colo o femeie evlavioasă i-a cerut părintelui loachim 
să se roage pentru ea, ca Dumnezeu să-i dea un copil. După două- 
zeci de zile de rugăciune fierbinte, părintele Ioachim i-a spus că nu 
va face copii, pentru că nu va putea să-i crească şi să-i educe creşti- 
neşte şi vor ajunge sufletele lor, şi al mamei şi al copilului, în iad. 

Aflându-se la acelaşi metoc, l-a vizitat oaltă femeie şi i s-a plâns 
Că nu poate face copii. Părintele Ioachim, după o rugăciune aprin- 

să, a luat moaştele Sfinţilor Doctori fără de Arginţi, le-a apropiat de 
pieptul femeii şi a făcut o rugăciune. Dumnezeu a binecuvântat-o şi 
acea femeie evlavioasă a dobândit copii. 

La aceeaşi biserică a Sfinţilor Doctori fără de Arginţi din Ate- 
na, părintele Ioachim a întâlnit o fată foarte tristă, dezamăgită şi 
fără speranţă, care i-a spus: „Părinte, am avut un eşec în viaţă şi nu 
mai pot să trăiesc. Nu mai am nici o speranţă şi vreau să mă sinu- 
cid. Pentru mine nu mai există nimic.” Părintele Ioachim, fără să 
ştie nimic altceva despre fată, a luat-o de mână, a dus-o în fața icoa- 
nei lui Hristos şi cu străpungere de inimă şi multă credință s-au 
rugat împreună, spunându-i fetei să se aşeze în genunchi în fața 
icoanei lui lisus. După această rugăciune aprinsă, primind părinte- 
le Ioachim luminare de la Dumnezeu, i-a spus fetei: „Du-te, copila 
mea, la mama băiatului pe care-l iubeşti şi spune-i cu multă sme- 
renie: «Vreau cu toată puterea sufletului meu să ajungi să fii mama 
mea, iar eu, fiica ta».” Fata l-a ascultat pe Stareţ şi, când s-a dus şi i-a 
spus aceste cuvinte mamei băiatului, aceea deîndată a îmbrățişat-o, 
a sărutat-o şi i-a zis: „Socotesc, copila mea, că este bucuria şi cinstea 
mea să te am fiică şi mireasă a copilului meu.” După doi ani, această 
fată a venit la părintele Ioachim, i-a prezentat pe soțul şi copilul lor 
şi cu multă bucurie L-a slăvit pe Dumnezeu şi i-a mulțumit părin- 
telui Ioachim. 

Părintele Ioachim a fost înfrânat în toată viața sa şi de-a lungul 
anilor pe care i-a trăit în lume Preabunul Dumnezeu a făcut mul- 
te semne şi minuni pentru rugăciunile sale, dar şi pentru credința 
celor care-i cereau ajutorul. Și când, la bătrâneţile sale, s-a întors la 
locul său de metanie, şi-a sfârșit viața în chip cuvios și bineplăcut 
lui Dumnezeu la Noul Schit, îmbelşugat de zile. Părintele Ioachim a 
scris diferite comentarii şi cărți sfinte, precum Sihastra Fotini şi mul- 
te alte îndrumare folositoare de suflet. 


Episcopul de Evia 


După cum mi-au povestit părinţii de la acest Schit, în Evia se 
afla cândva un episcop [pe nume] Teofan. În eparhia sa trăia un 
sărac, care avea în posesie un mic cazan, moştenire de familie, care 

se numea „bangrâţi”! şi care se pare că avea o valoare arheologi- 
că deosebită. Un vecin bogat de-al său l-a văzut, i-a plăcut şi a voit 
neapărat să-l cumpere. Dar nu a reuşit să-l cumpere, nici cu bine- 
le, nici cu linguşeli, pentru că acest om nevoiaș putea să nu fi şti- 
ut valoarea arheologică a vasului, dar, pentru că era moştenire de 
familie, nu-l vindea cu nici un chip. Atunci bogatul, cu forţa, a pus 
stăpânire pe odorul moştenit al săracului. 

După ceva vreme bogatul a murit, încă tânăr fiind. Rudele sale, 
după tradiţia bisericească, la trei ani au făcut mutarea osemintelor, 
dar trupul celui bogat a fost găsit nedescompus. Au avut loco a doua 
şi oa treia mutare a osemintelor, la câte trei ani, dar din nou, trupul 
celui mort a fost găsit tumefiat şi neputrezit. Atunci rudele l-au che- 
mat pe episcop să îngenuncheze la mormânt şi să citească rugăciunea 
de de dezlegare la trupul celui mort. Dar rezultatul a fost acelaşi. 

Ca urmare a acestui fapt, Preasfinţitul Teofan le-a sfătuit pe 
rude să aşeze trupul tumefiat într-un loc public, și toți locuitorii 
satului, în trecerea lor pe acolo, unul câte unul să-i dea iertare celui 
mort, şi aşa poate Atotbunul Dumnezeu va ierta sufletul său şi tru- 
pul se va descompune. 

În paralel, arhiereul a lăsat pe cineva de încredere să stea în 
apropiere ca să observe ce-i spun celui decedat consătenii săi când 
trec prin faţa lui. Toţi treceau prin fața trupului rămas întreg, spu- 
neau o rugăciune ca Dumnezeu să-l ierte şi plecau. La rândul său, 
s-a dus şi săracul căruia bogatuli-a luat cu forța „căzănelul” său pre- 
țios. Cum s-a apropiat de trupul mortului, l-a scuipat; şi omul epi- 
scopului l-a auzit spunând: „Agşa-ţi trebuie! Să rămâi acolo neputre- 
zit cu tot cu «bangrâţi» pe care mi l-ai răpit. Să rămâi veşnic obrintit, 
dacă aşa ţi-a plăcut să fii şi să-mi iei ceea ce am primit moştenire de 
la mama care m-a născut.” 

Omul de pază a adus la cunoştinţa Preasfinţitului Teofan cele 
auzite. A cesta, la rândul său, l-a chemat la sine pe acel om sărac şi 
l-a întrebat ce înseamnă cele pe care le-a proferat în fața trupului 
neputrezit. După ce a aflat ce s-a întâmplat, le-a chemat deîndată pe 
rudele celui decedat, și la întrebarea dacă la casa mortului care fuse- 
se afurisit se afla vreun „căzănel” vechi şi de valoare, a aflat că acela 


1 unaypăro. este un vas de mici dimensiuni, în care se pune agheasma şi este 
folosit de preot la sfinţiri, în special de Bobotează (n. trad.). 

făcea parte într-adevăr din obiectele care alcătuiau averea sa. Episco- 
pul le-a explicat că acel obiect aparține săracului cutare şi trebuie să-i 
fie restituit proprietarului său în cel mai scurt timp, pentru că numai 
așa îl va ierta Dumnezeu pe cel ce săvârşise nedreptatea. Rudele 
s-au supus poruncii episcopului, care a luat „căzănelul”, l-a aşezat 
cu tact în brațele bogatului şi i-a spus proprietarului de drept să se 
apropie de trupul celui decedat, să ia vasul „bangrâţi” şi să ierte din 
inimă trupul mort pentru fapta nedreaptă săvârşită față de el. 

După aceste lucruri petrecute sub ochii tuturor consătenilor săi, 
trupul până atunci neputrezit, care era de mulți ani în acea stare, s-a 
descompus şi s-a făcut cenuşă. Cu toții s-au minunat şi au dat slavă 
într-un glas Preabunului şi Dreptului Judecător Dumnezeu. 

După această minune Preasfinţitul Teofan s-a lepădat de toate 
bunurile lumeşti şi pământeşti, a plecat din Insula Evia şi a venit în 
Sfântul Munte. După ce a trecut pe la multe Mănăstiri şi locuri sfin- 
te de închinăciune, s-a închinoviat în cele din urmă ca un simplu 
frate la Starețul Chiril, un părinte aspru și neştiutor de carte, de la 
Coliba Izvorul Tămăduirii de la Noul Schit. 

A rămas în ascultare la acesta vreme de aproximativ doi ani. 
În cel de-al doilea an, în Postul Mare, a venit la țărmul acestui Schit 
un caic din Evia cu brânzeturi, ouă şi alte alimente. Părinţii de la 
Schit au coborât la mare să ia fiecare diferite lucruri şi alimente de 
trebuință pentru Sfintele Paşti. Atunci şi Starețul Chiril l-a trimis 
pe ucenicul său, Episcopul Teofan, acum novice, să ia şi el nişte ali- 
mente pentru Starețul său. Când s-a apropiat de caic, comerciantul 
şi căpitanul vasului a spus cu toți părinţii de față: 

— Nu cumva tu eşti Preasfinţitul Teofan, care ai plecat de la noi 
şi despre care de doi ani [încoace] nu mai știm nimic? 

Şi spunând aceasta a căzut la pământ şi i s-a închinat. 

Acela a tăgăduit şi i-a spus: 

- Ce spui, omule? Faci o greşeală, nu sunt eu cel care crezi tu. 

Şi s-a întors imediat la Schit. Pentru că toți au aflat că el este 
Episcopul de Evia Teofan, a fost nevoit să plece de la Starețul său, 
care, admirându-i smerenia, i-a căzut la picioare şi i-a cerut iertare 
pentru felul aspru în care s-a purtat cu el. 

Preasfinţitul Teofan s-a dus la o Sihăstrie de la Noul Schit răma- 
să pustie, unde a trăit ca un călugăr simplu în multă smerenie şi 

dragoste față de toți părinţii, şi la adânci bătrâneți şi-a dat fericitul 
suflet în mâinile Stăpânului Hristos şi Mântuitorului nostru Dum- 
nezeu, intrând în ceata fericită a Sfinţilor Părinți. 

În afară de Episcopul Teofan, mulţi alţi arhierei şi-au afierosit 
restul vieţii la acest Schit, și-au dat obștescul sfârșit în Domnul și au 
intrat în ceata părinţilor aghioriţi, în locaşurile veşnice ale Raiului. 


Ieromonahul Gavriil 


leromonâhul Gavriil a fost tuns monah la Coliba Sfântul Spiri- 
don. Apoi, după mulţi ani de ascultare față de Stareţii săi, a ajuns 
diacon, preot şi duhovnic. La chemarea episcopului de Corint şi cu 
binecuvântarea Starețului său s-a dus în Corint, unde a rămas mulți 
ani. Prin spovedanie, îndrumare duhovnicească, dar şi prin pilda 
vieţii sale duhovniceşti, i-a ajutat pe creştini să afle calea lui Dum- 
nezeu, calea viețuirii după Dumnezeu şi a virtuţii desăvârşite. 

Prin pilda postului, înfrânării, rugăciunii şi smereniei sale a 
arătat cum poate cineva să ajungă la culmea virtuților, la dragostea 
fără de care omul nu poate să se numească şi să fie creştin şi nu se 
va învrednici niciodată să vadă faţa lui Dumnezeu. De aceea vred- 
nicul de pomenire părinte şi stareț Gavriil spunea: 

Omul, chiar dacă se va împărtăşi în fiecare zi cu Preacurate- 
le Taine, cu Trupul şi Sângele Stăpânului Hristos, chiar dacă îşi va 
împărți toată averea, chiar dacă se va nevoi în post şi mătănii şi va 
ajunge numai piele şi oase, un adevărat schelet, dacă nu va dobândi 
dragostea față de Dumnezeu şi oameni şi față de toată zidirea, nu 
a făcut nimic şi nu va avea niciodată parte de milostenia şi milosti- 
virile lui Dumnezeu, precum ne învaţă şi acel mare Apostol al nea- 
murilor, Pavel, care a alcătuit un imn de laudă pentru această vir- 
tute numită iubirea, într-o epistolă către corinteni: „De aş grăi în 
limbile oamenilor şi ale îngerilor, iar dragoste nu am, făcutu-m-am 
aramă sunătoare şi chimval răsunător. Şi de aş avea darul prorociei 
şi tainele toate le-aş cunoaşte şi orice ştiinţă, şi de aş avea atâta cre- 
dință încât să mut şi munții, iar dragoste nu am, nimic nu sunt. Şi 
de aş împărți toată avuţia mea şi de aş da trupul meu ca să fie ars, 

iar dragoste nu am, nimic nu-mi foloseşte” (1 Cor. 13, 1-3). Întreg 
capitolul este un imn al virtuţii iubirii. 

Părintele duhovnic Gavriil a trăit 28 de ani de viață duhovni- 
cească în Corint în toată înfrânarea şi a zidit acolo un preafrumos, 
măreț şi împodobit locaş în cinstea Sfântului Nicolae. 

Când a venit plinirea vremii şi a sosit timpul plecării sale de 
aici, şi-a prezis moartea şi, cu două zile înainte de a pleca definitiv 
din această lume, aşa cum mi-a spus ucenicul său, duhovnicul iero- 
monahul Spiridon, i-a chemat pe părinții şi frații de la Schit, de la 
care a luat şi cărora le-a dat iertarea sa, a binecuvântat Schitul şi a 
cerut lui Dumnezeu cu o credință fierbinte, în rugăciune şi lacrimi, 
ca El să-Şi dăruiască binecuvântarea obştii sale şi întregului Schit 
şi să-i învrednicească pe toți frații să dobândească virtutea dragos- 
tei. Astfel, după acestea, cu pacea şi strălucirea virtuții şi a bunătății 
pe chip şi plin de zile, şi-a dat fericitul suflet în mâinile Stăpânului 
Hristos şi a zburat asemenea unei păsări la dumnezeieştile lăcaşuri 
cerești în anul mântuirii 1967. 

Preabunul Dumnezeu a răsplătit ostenelile şi virtutea părinte- 
lui Gavriil, dându-i o obşte care duce mai departe predaniile părin- 
ților, Îl slăveşte pe Dumnezeu, cinsteşte schitul şi întreaga Grădină 
a Maicii Domnului — în persoana Starețului şi duhovnicului Spiri- 
don şi a preacuvioasei sale obşti. 


Îngerul păzitor 


Când părintele duhovnic Gavriil s-a întors din lume la acest 
Schit, în anul 1965, se îmbolnăvise foarte grav şi era pe moarte 
monahul Chiril Kumidtis de la Coliba Izvorul Tămăduirii şi, fiind- 
că se apropia ceasul plecării sale [dintre noi], a chemat un duhovnic 
să-l spovedească. 

Duhovnicul său, părintele Efrem, a încercat să-l ajute pe sufe- 
rind să se spovedească, însă bolnavul spunea că pe umărul său 
stâng era lipit un răboj pe care scria ceva, dar nu putea să spună ce 
scria acolo. 

S-a dus şi un alt duhovnic, părintele Haralamb, de la Colibele 
de sihaştri din jur, dar şi lui i-a fost cu neputinţă să-l ajute pe fratele 
Chiril care stătea să-şi dea sufletul. 

Atunci fratele după trup al părintelui Neofit, duhovnic şi el, l-a 
chemat pe părintele duhovnic şi Stareţ Gavriil LefteriGtis, care s-a 
dus cu toată dragostea sa frățească la cel bolnav şi, ca un duhovnic 
încercat, când i-a spus de răboj, i-a cerut monahului Chiril să-i spu- 
nă concret ce vede. Bolnavul i-a spus că de-a dreapta sa vede doi 
Îngeri în alb şi de-a stânga erau pregătiți nenumărați demoni să-i ia 
sufletul, unul dintre ei, cu coada sa, jucându-se cu şiragul de mătă- 
nii al starețului Iosif isihastul, care era şi el acolo. 

Părintele duhovnic Gavriil i-a rugat pe toți fraţii de față să iasă 
afară din Chilia celui bolnav şi i-a cerut pentru a doua oară monahu- 
lui Chiril să-i spună cele ascunse ale inimii sale. După ce suferindul 
i-a mărturisit totul, l-a întrebat dacă răbojul mai era lipit pe umărul 
său. I-a răspuns că încă mai era acolo. Atunci duhovnicul l-a pus pe 
monahul Chiril să-l întrebe pe Îngerul păzitor ce scria pe acel răboj. 
Monahul Chiril s-a întors spre Îngerul păzitor şi i-a vorbit într-o lim- 
bă din care duhovnicul nu a înţeles o iotă. Şi îngerul i-a răspuns în 
aceeaşi limbă. Atunci părintele Gavriil a pus epitrahilul peste bolnav 
şi l-a întrebat ce i-a spus Îngerul că scrie pe răboj. Iar monahul Chiril 
i-a mărturisit două păcate de care nu-şi amintise la început. 

De îndată ce duhovnicul a auzit acestea, i-a citit rugăciunea de 
dezlegare. Când a terminat, a luat epitrahilul şi bolnavul i-a spus 
duhovnicului că răbojul s-a lipit de epitrahil şi păcatele sale scrise 
pe el s-au şters. La cuvântul acesta şi-a dat duhul şi a adormit întru 
somnul de veci al celor fericiți. 

Experiența şi discernământul duhovnicului l-au ajutat pe frate- 
le Chiril să se spovedească şi să se curețe de neputințele sale ome- 
neşti, avându-l ca ajutor şi tălmaci pe Îngerul păzitor al sufletului. 


Bătrânul-losif 


Unul dintre nevoitorii în lupta pentru vieţuirea cea după Dum- 
nezeu a fost şi Bătrânul-losif care, pentru că şi-a petrecut ultimii ani 
la Sihăstriile Noului Schit, a primit numele de Spiledtis!. Noi l-am 
cunoscut foarte bine pe acest Stareţ la Schitul Sfântul Vasile căzut 


' Scil. cel ce s-a nevoit în peşteră (n. trad.). 


351 


PATERICUL SFÂNTULUI MUNTE 


în ruină. A locuit acolo la una dintre multele Sihăstrii dimpreună 
cu obştea sa: Bătrânul-Arsenie, monahul Efrem, monahul loan Vla- 
hos şi fratele său după trup Atanasie. Îl cercetam adesea şi obişnu- 
ia să ne spună întotdeauna cuvinte din Sfânta Scriptură a Vechiu- 
lui Testament şi s-a ostenit mult în vederea dobândirii rugăciunii 
minții. Părintele Efrem venea aproape în fiecare zi şi discuta cu Sta- 
rețul meu despre rugăciunea minţii şi despre izbânzile duhovni- 
ceşti. După aceea, părintele Efrem a devenit preot, a plecat în lume, 
a întemeiat o Mănăstire de maici în Volos şi de acolo s-a dus în 
America. Iosif, starețul său, dimpreună cu restul obştii la care s-au 
adăugat şi Efrem cel tânăr, astăzi egumenul Mănăstirii Filoteu, şi 
ieromonahul Haralamb, care astăzi se află la Chilia „Burazeri”, ce 
aparține de Mănăstirea Hilandar, s-a dus la Katunâkia şi de aco- 
lo la Sihăstriile şi Peşterile de la Noul Schit, unde s-a afierosit cu şi 
mai multă ardoare rugăciunii minţii şi și-a dat obștescul sfârşit în 
Domnul, luptând lupta cea bună a vieții duhovniceşti şi a viețuirii 
în virtute. 

Să ne rugăm ca asemenea nevoitori să nu lipsească, fiindcă este 
păcat să se lepede cineva de lumea întreagă şi în ultimii săi ani, 
din nepăsare sau neatenţie duhovnicească, să-şi piardă toate oste- 
nelile şi să se afle în primejdia de a-şi pierde sufletul din cauza sla- 
vei deşarte. Şi spun aceasta, deoarece fericitul întru adormire Stare 
Iosif ne spunea adeseori: „Fraţii mei, este mai bine ca oamenii să ne 
ocărască şi să ne vorbească de rău, decât să ne preamărească şi să 
ne laude. Călugărul nu păţește nimic de pe urma ocărilor şi a vorbi- 
rii de rău, ci mai degrabă se curăţă şi capătă folos duhovnicesc, pe 
când, din cauza slăvirii şi a laudelor, poate ajunge să creadă că este 
cineva şi atunci se află în rătăcire şi toate ostenelile sale se risipesc, 
după cum spunea şi Sfântul Varsanufie: «din clipa în care omul se 
va încrede în sine și se va mări, iese din cetate», adică din clipa în 
care va socoti că este cineva, neîntârziat iese din hotarele virtuţii şi 
intră în cele ale rătăcirii şi răutății.” Îmi amintesc aceste cuvinte ale 
sale ca şi cum ar fi fost ieri, pentru că mi-a făcut o impresie deose- 
bită felul în care tâlcuia cum trebuie să fugim de slava deşartă şi 
să dobândim smerenia - temeiul tuturor virtuților. Dumnezeu să 
odihnească sufletul fericitului [întru adormire] Stareţ Iosif! 


352 


NOUL SCHI 


La Noul Schit vom afla şi alți lucrători ai rugăciunii minţii, 
ascultării şi a tot ceea ce înseamnă viață duhovnicească, precum şi 
iconari, care prin lucrul mâinilor lor cultivă şi grădina inimii, cură- 
țind-o de zâzaniile cele vătămătoare: pizma, invidia, iubirea de sla- 
vă, egoismul şi toate patimile care ziua şi noaptea se războiesc cu 
omul, şi cu atât mai mult cu monahul. Pentru noi toți părinţii sunt 
[nevoitori] sârguincioşi şi sfinți. 


Bătrânul-Ştefan 


La Noul Schit al Mănăstirii Sfântul Pavel a venit un tânăr evla- 
vios din Insula Hios şi s-a închinoviat la Coliba Sfântul Gherasim. 
După ce a fost supus îndeajuns la încercări de către Bătrânii acestei 
Colibe, a ajuns monah şi a primit numele de Ştefan. 

În ascultare necondiționată şi smerenie fără margini, Ştefan a 
petrecut nu mai puţin de şaptezeci şi cinci de ani în viața călugă- 
rească şi s-a învrednicit prin lepădarea de sine şi multă osteneală să 
primească darul rugăciunii. 

Nici ziua, nici noaptea nu lipseau din gura, din mintea şi din 
inima sa rugăciunile „Doamne, lisuse Hristoase, Fiul lui Dumne- 
zeu, miluieşte-mă!”, „Preasfântă Născătoare de Dumnezeu, izbă- 
veşte-mă!”, „„Botezătorule al lui Hristos, roagă-te pentru mine şi 
ajută-mi!”, „Toţi Sfinţii şi părinţii aghioriţi, rugați-vă pentru mine, 
păcătosul!”. 

Până la sfârşitul vieţii sale a continuat [să facă] aceste rugă- 
ciuni, după cum mi-a adeverit preacuviosul monah Sava, şi el după 
origine din Insula Hios, care, în cele din urmă, l-a luat la Coliba sa 
Sfântul loan Teologul pe Bătrânul-Ştefan şi l-a îngrijit până la sfâr- 
şitul vieţii lui. 

Bătrânul-Ştefan a trecut în viața sa prin multe şi felurite ispite, 
venite din partea demonilor văzuți şi nevăzuțţi, pe care le-a îndurat 
au multă răbdare. Dar Domnul, Care voieşte să curețe şi să purifice 
aurul de elementele străine pentru a străluci cu adevărat, a îngăduit 
ca la o vârstă înaintată să se îmbolnăvească şi să fie atins de bleste- 
mata boală a cancerului la vezică. 

Să îndurăm durerile 


Din cauza acestei boli Bătrânul-Ştefan a îndurat multe şi cum- 
plite dureri, dar rugăciunea neîncetată de slăvire şi celelalte rugă- 
ciuni pe care neîntrerupt le făcea îi dădeau curajul şi puterea de a 
înăbuși durerea şi de a-l mulțumi lui Dumnezeu ziua şi noaptea, 
fără ca vreodată să crâcnească sau să se revolte, de pe urma păti- 
mirilor provocate de boală, împotriva lui Dumnezeu sau a oameni- 
lor şi să spună acele cuvinte necugetate pe care mulți oameni, din 
nefericire, le spun, pentru că nu au învăţat să se roage, nici nu s-au 
antrenat ca să poată fi în stare să îndure suferinţa, la cea mai mică 
încercare, boală sau accident care li s-ar întâmpla, răzvrătindu-se, 
ocărându-i pe oameni şi cârtind împotriva lui Dumnezeu: „Dar, la 
urma urmei pe mine m-a găsit Dumnezeu să mă pedepsească şi 
să-mi facă una ca asta... ş.a.m.d.” Vorbe neînţelepte şi hulitoare care 
sunt spuse împotriva milostivirii şi îndelung-răbdării Tatălui nos- 
tru Ceresc şi a Preaînaltului Dumnezeu. 

Dimpotrivă, acest binecuvântat Bătrân-Ştefan, înarmat cu răb- 
darea lui lov, spunea: „Îţi mulțumesc, Dumnezeul meu, că mi-ai dat 
această boală, aceste dureri şi chinuri, mai ales acum, la bătrâneţi, ca 
să se curețe necuratul meu trup de păcate, nelegiuiri şi ticăloșii. Îţi 
mulțumesc că ai voit prin aceste cumplite dureri să-mi cureți min- 
tea şi gândurile şi să-mi luminezi cugetul. 

Te rog, Dumnezeul meu, Care mi-ai dat această boală, Hristoa- 
se, Mântuitorul meu, dă-mi răbdare ca să îndur până la sfârşit aces- 
te dureri. Tu, Cel pe Care păcatele mele Te-au urcat pe Cruce şi din 
marea Ta dragoste pentru noi ai îndurat cele mai înfricoşate păti- 
miri ale morții pe Cruce şi Ţi-ai vărsat preasfânt Sângele Tău pentru 
a curăți păcatele întregii lumii şi ale mele. Dă-mi, rogu-Te, puterea 
de a duce şi eu mai departe această neînsemnată cruce pe care iubi- 
rea Ta mi-a dăruit-o. Să se facă, o, Hristoase al meu, rana medica- 
ment şi durerea să vindece şi să curățe rănile sufletului meu şi să 
mă învredniceşti ca, fie prin această rană şi în chipul acesta, fie aşa 
cum Tu ştii şi cunoşti prin iconomia Ta cea atotînțeleaptă, să mă fac 
părtaş mântuirii sufletului meu.” 

După dumnezeiasca Impărtăşanie a murit în pace 


Cu aceste gânduri, rugăciuni şi rugi fierbinți primea putere şi 
cu o răbdare nesfârșită îşi afla uşurarea durerilor. 

Starea aceasta nu a durat o zi, o săptămână, olună sau un an, ci 
mulți ani, şi fratele Sava a suportat şi el multe, rămânând treaz ziua 
și noaptea, întorcându-l [când pe o parte, când pe alta] şi îngrijin- 
du-se de nevoile sale trupeşti. 

În cele din urmă, la 13 septembrie, în ajunul Înălţării Cinstitei 
Cruci, după ce părintele Ştefan şi-a văzut dinainte moartea, pre- 
zicând-o, a cerut să se facă dumnezeiasca Liturghie pentru el. S-a 
împărtăşit cu Trupul şi Sângele Domnului nostru Iisus Hristos şi cu 
această ultimă hrană [sfântă] şi permis duhovnicesc de trecere şi-a 
dat duhul şi a adormit în pace întru somnul cel veşnic şi fericit, în 
anul mântuirii 1970. 

Această pildă vie a vieţii Starețului Ştefan să ne fie spre învă- 
țătură, spre a pricepe cu toţii şi a înțelege în ce fel ne putem uşura, 
îndura durerile și vindeca duhovniceşte sufletul nostru, fără a ne 
revolta împotriva lui Dumnezeu şi a oamenilor. Ci, aşa cum a făcut 
şi fericitul întru pomenire frate, Bătrânul-Ştefan de la Noul Schit, la 
fel să facem şi noi, ca să petrecem pe cât cu putință mai lipsită de 
durere această viață înșelătoare şi să ne învrednicim neînfruntaţi de 
fericitul sfârşit de care a avut parte şi acest cuvios Stareț. 


Blănăstirga Grigoriu 


La această binecuvântată Mănăstire a Cuviosului Grigorie s-au 
nevoit şi se nevoiesc mulți părinți pentru mântuirea sufletului lor, 
într-o adevărată lepădare de sine şi ascultare necondiționată față de 
mai-marii lor, care prin viața pe care au dus-o au cunoscut calea cea 
dreaptă. 

La această Mănăstire i-am cunoscut pe: a) egumenul ei, arhi- 
mandritul Atanasie, un om cu adevărat sfânt, smerit, simplu, fără de 
răutate, bun şi împodobit cu multe virtuți. Acesta, alături de nenu- 
măratele sale harisme, avea şi darul prorocirii şi al deosebirii duhu- 
rilor; b) părintele Ştefan, Starețul din Kerkyra, lucrător al ascultării şi 
răbdării. Monah smerit, bun şi inocent, cu o fire sinceră, care a trăit 
şi acesta în jur de şaptezeci de ani în ascultare la această Mănăstire, 
fără s-o părăsească nici măcar o singură dată fie şi pentru a merge 
numai şi până în Dafnes. Respecta foarte riguros programul îndato- 
ririlor sale ca preot de rând şi era gata oricând să împlinească orice 
slujire i-ar fi încredințat mai-marii lui. Şiragul de mătănii din mâini 
şi rugăciunea de pe buze nu i-au lipsit niciodată. 

De multe ori la praznicele acestei Mănăstiri care au loc în mod 
oficial de trei ori pe an (1. la 6 decembrie, de Sfântul Nicolae, 2. în 
a doua duminică [a Evangheliei după] Matei, după duminica Tutu- 
ror Sfinților, când este sărbătorit ctitorul Mănăstirii Grigoriu şi 3. la 
29 octombrie, de pomenirea cuvioasei mucenițe şi fecioare Anasta- 
sia Romana) am avut cinstea de fi de față şi de a cânta mulţi ani la 
rând. Întotdeauna m-am învrednicit să-i cercetez pe aceşti binecu- 
vântați sfinți părinți şi să primesc multe pilde duhovniceşti, precum 

şi rugăciunea lor. Cu ocazia uneia dintre aceste vizite, împreună 
cu ajutoarele şi ucenicii mei, părintele Ştefan ne-a spus: „Părinți şi 
fraţi, toate virtuțile sunt bune şi sfinte, dar ascultarea, mai ales pen- 
tru călugăr, trebuie să fie prima şi ultima. Căci fără ascultare nu se 
poate dobândi temeiul şi temelia virtuţilor care este smerenia; iar 
fără smerenie nu există mântuire. Smerenia te va învăța, călugăre, 
să-ți umileşti sinele şi să-l socoteşti asemenea unui gunoi, cum de 
fapt şi este pentru noi toți. Dacă oameni precum patriarhul Avra- 
am sau Profetul David vorbeau despre ei înșiși că «sunt pulbere şi 
cenuşă» și «sunt vierme şi nu om, ocara oamenilor şi defăimarea 
poporului», noi, care suntem «gunoiul lumii» (I Cor. 4, 13), ce-ar 
trebui să spunem? Fericita smerenie, frații mei, [este cea care] ne 
va înfățişa înaintea tronului lui Dumnezeu.” Acestea și altele ase- 
menea ne spunea de fiecare dată, când îl vedeam, acest monah de 
Dumnezeu luminat, părintele Ştefan. 

c) De asemenea, la aceeaşi Mănăstire, pildă de răbdare şi ascul- 
tare necondiționată era şi părintele Dimitrie. Părintele Dimitrie, 
fiindcă avea hernia mărită, nu putea să păşească din cauza volu- 
mului şi a greutăţii. Cu toate acestea niciodată nu s-a plâns, nici 
nu a spus că este bolnav, încât să stea să se odihnească, ci era rigu- 
ros cu programul său în calitate de preot de rând, deşi se aflau alți 
patru preoți care ar fi putut să-l suplinească la îndatoririle sale, care 
durau multe ore și erau istovitoare. Părintele Dimitrie a încetat să-şi 
împlinească îndatorirea de preot slujitor cu o săptămână înainte de 
amuri. 

Astfel de atleți şi nevoitori duhovniceşti au existat şi mai există 
încă şi astăzi în toate sfintele aşezăminte ale Sfântului Munte. 

Acestea să ne fie pilde strălucite, învățăminte sfinte şi exemple 
de viaţă şi vieţuire virtuoasă nouă tuturor, urmaşii acelor fericiți 
bărbați. 

Roadele ascultării sunt cele care îl conduc pe om la viaţa veş- 
nică, în timp ce roadele neascultării îl nimicesc pe om şi îl trimit la 
moartea veşnică, după cum s-a văzut din paginile de mai înainte. 

Cei care se află în ascultare nu se îneacă 


La Sfânta Mănăstire Grigoriu, pe vremea părintelui egumen 
Simeon din Peloponez, după cum mi-au povestit cuvioşii Bătrâni ai 
Mănăstirii, s-a întâmplat odată ca egumenul să lipsească şi în locul 
său l-a lăsat ca locţiitor pe părintele Haralmb, care, dintr-un motiv 
independent de voinţa sa, renunțase la preoție. 

Fiind iarnă, marea era foarte agitată şi zbuciumată. Părinții 
aveau nevoie de alimente şi urmau să se ducă la metocul Mănăsti- 
rii, numit ,„Balaban”, aflat în satul cu numele azi de Neos Marmarâs 
(aflat pe braţul Sithonia). 

Părintele Haralamb a dat poruncă să se ducă trei monahi împre- 
ună cu monahul Auxentie, căpetenia lor. Aceşti monahi, văzând că 
vremea e agitată, au ezitat la început, dar în faţa stăruinței locțiito- 
rului şi drept ascultare, au spus: „Ne vom duce, chiar de ne vom 
îneca.” 

Deși vremea se înrăutățea, s-au urcat în caicul Mănăstirii și, sub 
oblăduirea ascultării, au spus: „Nu există nici o piedică.” 

Până ce vântul avea să umfle pânzele şi barca să intre pe linia 
de plutire, au început să vâslească. Însă cu marea nu e de glumit, 
nu poate fi înfruntată cu acte de bravură şi nici nu ştie ce înseamnă 
ascultarea. Cum au ieşit puţin în larg, nu ştiu dacă se îndepărtase- 
ră de arsana vreo două mile, un val mare a trimis caicul pentru tot- 
deauna pe fundul mării. 

Distanţa fiind mică, se vedea de la Mănăstire cum caicul se 
scufundă. Părinţii aflaţi în el s-au înecat. Ca prin minune, a scăpat 
un mirean, care era totodată şi căpitan [de vas] și care, fiindcă s-a 
îmbolnăvit şi avea febră mare, a coborât din caic chiar înainte de a 
porni la drum, lângă arsana. 

Părintele Haralamb împreună cu părinţii Mănăstirii au făcut 
Paraclisul Maicii Domnului şi al Sfântului Nicolae, dar era târziu, 
pentru că nu mai era nici o nădejde de mântuire pentru caic şi pasa- 
gerii săi. 

Cu plânsete şi mustrări de conştiinţă, părintele Haralamb, loc- 
țiitorul egumenului, s-a dus la Chilia sa şi a făcut o rugăciune fier- 
binte pentru fraţii înecați. De prea multă oboseală, cu puţin înainte 


358 


MĂNĂSTIREA GRIGORIU 


de miezul nopţii, l-a furat somnul şi atunci a auzit pe cineva bătân- 
du-i în uşă. A întrebat „cine este şi ce vrea la o asemenea oră” și 
a primit răspunsul: „Eu sunt, Auxentie.” Părintele Haralamb, sur- 
prins de răspuns, a zis: „Cum eşti tu, Auxentie? Noi am văzut caicul 
care s-a scufundat în mare şi am înțeles că toți s-au înecat. Tu cum 
ai scăpat?” Glasul de afară i-a răspuns: „Oare de ce crezi că cei care 
fac ascultare se îneacă?” 

Părintele Haralamb a alergat deîndată să deschidă uşa ca să intre 
fratele, dar în fața Chiliei sale, când a deschis uşa, nu era nimeni. A 
alergat pe culoar, dar nu se vedea nimeni nicăieri. Atunci a înţeles 
că era glasul de protest din partea monahilor, care, în stăruința lor 
de a merge cu orice preţ, au avut de suferit pierderea aceasta şi s-au 
înecat, cu singura deosebire că cei care s-au înecat, pentru asculta- 
rea lor, nu au ajuns în iad, ci lipsa de discernământ duhovnicesc a 
celui care i-a trimis a fost cauza înecului lor. 

Din clipa aceea şi de-a lungul întregii sale vieți părintele Hara- 
lamb a plâns fără să-şi afle mângâiere pentru înecul nedrept al fra- 
ților, în timp ce ei au primit cununa neveştejită a ascultării şi trăiesc 
veşnic întru Împărăţia Cerurilor. Părintele Haralamb şi-a încheiat 
cuvios viaţa la Mănăstire, într-o pocăință sinceră, spovedindu-se 
Domnului şi cerând iertare de la părinții Mănăstirii. 


Preasfânta dimpreună cu Sfânta Anastasia îi 
răsplăteşte cu bani pe monahi 


La Mănăstirea Grigoriu, după cum mi-a povestit preacuviosul 
Bătrân-Efrem, vechi înainte-stătător al Mănăstirii şi frate al ei, unul 
dintre fraţii evlavioşi, al cărui nume, din smerenie, nu mi l-a desco- 
perit, la o priveghere în cinstea praznicului cuvioasei mucenițe şi 
fecioare Anastasia Romana, în momentul când psalții cântau „Ceea 
ce eşti mai cinstită decât Heruvimii...” a văzut-o pe Doamna noas- 
tră de Dumnezeu Născătoarea, întocmai cum este în icoană, ca o 
împărăteasă plină de slavă, cu cununa sa cu totul de aur şi urmată 
de o femeie înveșmântată în negru, care semăna cu Sfânta Anastasia, 
precum este zugrăvită în icoana ei. Doamna noastră de Dumnezeu 

Născătoarea se preumbla prin faţa stranelor şi, ca răsplată materială 
pentru faptul că toţi cântau în sinea lor dimpreună cu psalții „Ceea 
ce eşti mai cinstită decât Heruvimii...”, le dădea bani frumos-miro- 
sitori. Monabhii, înclinându-se cu multă cuviință, luau banii şi îi săru- 
tau Preasfintei mâna cu adâncă cucernicie, în timp ce Sfânta Anasta- 
sia tămâia, răspândind [în văzduh] o aromă cerească. 

Fratele a fost martorul acestei vedenii pentru multă vreme şi, 
întrucât socotea că şi ceilalți părinți aveau parte de această descope- 
rire, într-o discuție, cu toată naivitatea ce-l caracteriza, le-a spus fra- 
ților: „De ce oare Preasfânta nu i-a dat astăzi bani diaconului Paho- 
mie, deși în alte dăţi îi dădea, așa cum le-a dat celorlalți?” 

Ceilalți frați n-au priceput despre ce vorbeşte şi l-au întrebat la 
ce bani se referă. Fratele a înțeles că ceilalți nu vedeau nimic din toa- 
te acestea şi n-a mai continuat. Însă din acea zi nu a mai avut parte 
de [minunata] vedenie. 

Mai târziu, după multă rugăciune şi cereri stăruitoare, a înțe- 
les din insuflare dumnezeiască cum că Preasfânta şi toți Sfinţii se 
bucură când toţi monahii şi creştinii se roagă împreună şi iau parte 
la cele care se citesc şi se cântă în biserici spre slava lui Dumnezeu. 


Sfântul Nicolae se îngrijeşte de Mănăstirea sa 


Stareţii Hrisant şi Mihail, fraţi ai Mănăstirii Grigoriu, în anii 
ocupaţiei germane 1941-1942, cerneau și alegeau în magazie puţinul 
grâu care le mai rămăsese pentru măcinat, când a trecut un bătrân, 
care semăna cu un preot mirean, le-a dat binețe fraților şi i-a între- 
bat: „Ce faceţi acolo, fraţilor? Acesta este grâul vostru? Nu mai aveți 
altul?” Părinţii i-au spus că este ultimul şi că din cauza ocupației 
germane nu se găseşte de cumpărat. (Trebuie să menționăm faptul 
că această Mănăstire, ca să o scoată la capăt pentru un an de zile, 
avea nevoie de 8.000-10.000 ocale de grâu, și la vremea aceea nu se 
găsea de cumpărat nici măcar o oca.) 

Părelnicul Bătrân a cerut să i se dea câteva boabe de grâu. Când 
i le-au dat şi le-a luat în mâna sa, le-a binecuvântat şi apoi le-a arun- 
cat peste celălalt grâu. După ce a binecuvântat și cele patru puncte 
cardinale şi Mănăstirea, a ieșit din magazie. 

Unul dintre fraţi l-a întrebat: „De unde eşti, părinte?” Căci l-au 
luat drept un preot de lume, care venise aici în pelerinaj. 

Acela le-a răspuns că vine de departe, din Mirele Lichiei. Părin- 
ţii, cu admiraţie şi interes, au spus: „A! Eşti din acelaşi loc cu ocroti- 
torul Mănăstirii noastre, Sfântul Nicolae! Stai să-ți dăm puţină pâi- 
ne şi ceva de mâncare de la Mănăstirea noastră.” Şi în timp ce unul 
dintre monahi s-a dus în grabă să aducă pâine şi măsline, Bătrânul 
s-a făcut că iese din Mănăstire şi a dispărut. Au alergat toți părinții, 
bănuind că ar fi ba aici, ba dincolo, dar nu l-au văzut ducându-se 
nicăieri. Atunci au înțeles că era însuşi Sfântul Nicolae şi acel puţin 
grâu, care nu depăşea 150 de ocale, le-a fost îndeajuns în acel an, 
până a ieşit noua recoltă, adică din luna decembrie, când a avut loc 
minunea, şi până în lunile iunie-iulie ale anului următor au trăit din 
acest puțin grâu pe care l-a binecuvântat Sfântul Nicolae. 

La Mănăstirea Grigoriu Sfântul Nicolae a făcut minuni asemă- 
nătoare de multe ori. Aşa cum povestesc părinţii, adeseori, la praz- 
nic, le ducea peşte pe care în chip minunat marea îl arunca afară 
odată cu valurile, lăsându-l pe țărm, la arsana. 


hlănăstireza Pantelimon 


Cumplita înşelare a unui duhovnic sporit în virtute 


Între anii 1870-1872 la o Cathisma! a Mănăstirii Sfântul Pan- 
telimon se retrăsese un Părinte, cu renume de duhovnic încercat, 
Nichifor pe numele său, cunoscut pentru virtutea sa. Acest duhov- 
nic Nichifor făcea parte din obştea greacă a acestei Mănăstiri, care, 
după intervenţia Patriarhiei Ecumenice, în pofida dezacordu- 
lui manifestat de Sfânta Comunitate a Muntelui Athos, din cauza 
înmulțirii fraților ruşi, în 1875 a fost rusificată şi de atunci poartă 
numele de Mănăstirea greco-rusească a Sfântului Pantelimon. 

Părintele duhovnic, pe lângă îndatoririle sale duhovniceşti, 
se afierosea rugăciunii minţii şi, după mărturia Starețului Daniil 
al Danieleilor, era un om deosebit de sporit în virtute şi în viața 
duhovnicească. 

Dar, după cum s-a dovedit mai târziu, acest neobosit lucrător 
al virtuţii a fost atins de o rătăcire gravă şi înfricoşătoare, pe care, 
probabil, fie nici el însuşi nu a înţeles-o, sau a luat-o drept virtute 
şi nu s-a spovedit, nici nu a cerut sfatul unui duhovnic priceput în 
asemenea situaţii. Cât priveşte problemele duhovniceşti este nevo- 
ie de atenţie sporită şi de discernământ, fiindcă, aşa cum se întâm- 
plă cu doctorii neexperimentați şi incapabili, la fel se întâmplă şi 
cu duhovnicii care, dintr-un lucru socotit de mică importanță, pot 
cădea în rătăcire şi să se piardă, cum s-a pierdut şi părintele duhov- 
nic Nichifor. 


1 Cathisma este un spaţiu de locuit, aflat în afara Mănăstirii, potrivit pentru căuta- 
rea isihiei, unde se retrag monahii aflați la o vârstă înaintată şi încercaţi duhovniceşte. 

- Dar ce s-a întâmplat cu acest duhovnic de s-a pierdut? 

- După cum mi-au povestit fraţii iconari Danielei, obştea vred- 
nicului de pomenire stareț Daniil Daniilidis, care astăzi viețuiesc 
la Katunâkia, şi aşa cum aceştia au auzit de la Starețul şi „bătrâ- 
nul” lor Daniil, acest duhovnic Nichifor, la care veneau foarte mulți 
monahi pentru spovedanie, s-a împrietenit cu un şarpe mare, care 
aproape în fiecare zi venea din pădure, vizitându-l şi suindu-se în 
braţele sale. Şarpele urca în poala sa şi monahul îl mângâia pe cap, 
hrănindu-l, desigur, cu diferite bunătăţi. Prietenia lor a ținut vreme 
îndelungată. Numai că şarpele se ducea la duhovnic când nimeni 
altcineva nu se afla la Sihăstria sa. Stătea puţin, mânca tot ce i se 
dădea şi pleca înapoi în pădure. 

Fericitul întru adormire Stareţ Daniil era secretarul Mănăstirii 
(ruseşti a) Sfântului Pantelimon şi sfetnic special (locţiitor de egu- 
men) al arhimandritului Gherasim, care a fost până în 1875 egumen, 
ultimul egumen grec, deoarece după aceea frații ruşi s-au înmulțit 
foarte mult şi au ales în mod necanonic pe arhimandritul Macarie 
ca primul egumen rus al Mănăstirii. 

Aşadar, fiind un monah grec cultivat, Bătrânul-Daniil nu era 
sfetnicul duhovnicesc doar al egumenului, ci al întregii obşti gre- 
ceşti de la această Mănăstire a Sfântului Pantelimon. Ca îndrumă- 
tor al vieţii duhovnicești, îi sfătuia pe toți frații, mai ales pe începă- 
torii proaspăt-veniţi şi pe monahii novice, cărora le făcea cateheză 
duhovnicească. 

Bătrânul-Daniil îl vizita în mod regulat pe duhovnicul Nichi- 
for şi schimbau păreri despre diferite probleme duhovniceşti. Însă 
nu s-a întâmplat niciodată să vadă el însuşi şarpele şi nici duhovni- 
cul Nichifor nu i-a vorbit despre acest neobişnuit vizitator şi prie- 
ten tainic, care venea la Cathisma sa de mulți ani. Nu este exclus ca 
odată cu acest vizitator să-i fi trecut prin cap faptul că pentru virtu- 
tea sa Dumnezeu i-a dăruit harul de a supune fiarele. 

Însă într-o zi, fratele Gherasim, unul dintre numeroșii călugări 
- fiii săi duhovniceşti —, s-a dus să-l vadă pe duhovnicul Nichifor şi 
la aflat foarte neliniştit, umblând agitat încoace și încolo prin Sihăs- 
tria sa. Atunci, cu smerenie şi cu multă dragoste, fratele Gherasim 
Fa întrebat pe duhovnic: „Părinte duhovnic, ce ai? Ce ți s-a întâm- 
plat de eşti aşa de necăjit şi neliniştit?” 

Duhovnicul s-a pretăcut că nu se întâmplă nimic deosebit. l-a 
spus că aştepta să vină cineva, dar acela n-a venit. Cineva care venea 
zilnic, iar acum de cincisprezece zile nu s-a arătat şi se întreabă doar 
dacă nu cumva i s-a întâmplat ceva. 

Între timp, soarele apusese şi se lăsa noaptea. Monahul Ghe- 
rasim se pregătea să facă metanie în fața duhovnicului, să-i cea- 
ră iertare şi să se întoarcă la Mănăstire. Înainte de a închide poarta 
Cathismei, a auzit de afară, din pădure, un zgomot de târâtoare. S-a 
uitat cu atenţie şi a băgat de seamă cum ramurile se dau în lături 
şi atunci a văzut cum venea spre Cathisma duhovnicului un şarpe 
atât de mare, că semăna cu un balaur. 


Satana în chip de şarpe 


Monahul, îngrozit de această priveliște, i-a spus duhovnicului 
că spre casa sa se îndreaptă un balaur înfricoşător. 

Duhovnicul s-a bucurat la auzul acestor cuvinte şi i-a spus fra- 
telui Gherasim: „Nu te nelinişti, părinte Gherasim, acesta este unul 
dintre călugării şi fiii mei duhovniceşti. Nu-ţi fie teamă şi o să vezi 
cum 0 să-l cert pentru că a întârziat să vină la Starețul său.” 

Monahul Gherasim s-a speriat atât de tare, că i se tăiase răsu- 
flarea şi rămăsese fără grai. Atunci a văzut cum şarpele s-a apropiat 
de duhovnic. Şi-a pus capul în poala lui, a scos o limbă ca de foc şi 
a început să-i lingă mâna. 

Duhovnicul Nichifor a lovit în semn de mângâiere capul pri- 
etenului său (şarpelui) cu mâna şi i-a spus cu o prefăcută mânie: 
„Unde-ai fost, ştrengarule? De ce ai întârziat să vii? lar eu am fost 
atât de neliniştit, ca nu cumva să ţi se întâmple ceva...” Atunci 
monahul Gherasim a văzut cum şarpele s-a ridicat în sus, în faţa 
duhovnicului, şi a scos un şuierat prelungit: hu, u, u... La acest 
şuierat duhovnicul a căzut deîndată jos nemişcat şi şi-a dat duhul. 

Cum a văzut aceasta, fratele Gherasim s-a dus la Mănăstirea sa 
şi a povestit întâmplarea egumenului, Bătrânilor şi Stareţului Dani- 
il. Bătrânii Mănăstirii au alergat neîntârziat dimpreună cu egume- 
nul şi l-au aflat pe bietul duhovnic mort, cu trăsăturile feţei schimo- 
nosite, evident din cauza spaimei încercate de pe urma neaşteptatei 
transformări a prietenului în duşman de moarte! 

„Prietenul” care era, desigur, „şarpele cel vechi” şi duşmanul 
de neîmpăcat al omului — diavolul — se făcuse nevăzut. 

Părinţii s-au întristat mult din cauza neaşteptatei tragedii de care 
a avut parte duhovnicul pe care toți îl iubeau, îl prețuiau şi-l socoteau 
un pustnic şi ascet sfânt. L-au luat la Mănăstire, au făcut cele rân- 
duite şi l-au îngropat în cimitirul de obște, alături de ceilalți părinţi. 
Însă existau discuţii şi se îndoiau de mântuirea sufletului său. 

Legat de această întâmplare, Bătrânul-Daniil le spunea călugă- 
rilor săi: „Fraţii şi copiii mei duhovniceşti, aveți grijă şi feriți-vă de 
prietenia cu şarpele, care este necurat şi în care nu trebuie să aveți 
încredere niciodată; căci pe toate animalele, chiar şi pe fiarele înfri- 
coşătoare, precum leii, urşii, tigrii ş.a.m.d., când sunt mici, le poţi 
lua în braţe, să te joci şi să te bucuri de ele, dar şarpele, oricât de 
mic ar fi, numai la vederea lui, omul este cuprins de frică şi spai- 
mă, fiindcă el este duşmanul omului. Duşmănia şi ura dintre şarpe 
şi om a fost pusă ca semn de Însuşi Dumnezeu, şi de aceea rămâne 
pentru totdeauna duşmanul omului şi niciodată prieten, după cum 
Insuşi Dumnezeu îi spune şarpelui în Sfânta Scriptură: «Blestemat 
să fii între toate animalele... duşmănie voi pune între tine şi între 
femeie, între sămânţa ta şi sămânța ei; aceasta îți va zdrobi capul, 
iar tu îi vei înțepa călcâiul» (Fac. 3, 14-15). 

Adică, omul, oriunde te va afla, îţi va zdrobi capul, iar tu vei 
încerca mereu să-i înțepi călcâiul; de aceea până astăzi şi pentru tot- 
deauna, atunci când şarpele întâlneşte omul, încearcă să fugă deîn- 
dată, deoarece simte că este duşmanul său; iar dacă nu reuşeşte să 
fugă, atunci încearcă să-l înțepe, pentru a-şi vărsa otrava ucigătoa- 
re. Dar şi omul când întâlneşte şarpele în fața ochilor se îngrozeşte, 
fiindcă simte că-i este duşman, şi încearcă să-l ucidă. 

Prin urmare, copiii mei, a continuat Bătrânul-Daniil, şarpele 
întruchipează pe duşmanul binelui şi este instrumentul satanei. De 
aceea, nu se supune decât îmblânzitorilor de şerpi, vrăjitorilor și 
magilor, care-l fac să asculte prin diferite mijloace satanice. Aşadar, 
departe de şerpi şi de prietenia cu ei, pentru că omul va ieşi întot- 
deauna păgubit de pe urma acestei prietenii!” 

Cuviosul Serapion rusul 


Pe firmamentul noetic al Sfinţilor Bisericii noastre şi în ceata 
Cuvioşilor Părinţi aghioriți s-a adăugat în ultimii ani o altă mare 
stea, fratele de origine rusă al Mănăstirii Sfântul Pantelimon, mona- 
hul Serapion, care pentru mai multă isihie şi pentru a se consacra 
mai mult ştiinţei şi cultivării rugăciunii minţii, a hotărât să se retra- 
gă din viața plină de tulburare de la Mănăstirea sa de metanie. 

După ce mai întâi s-a antrenat în lepădarea de sine, ascultare şi 
smerenie, slujindu-le cu osârdie Bătrânilor şi fraților Mănăstirii, şi 
după ce şi-a adunat aceste merinde de trebuinţă, cu binecuvântarea 
Categumenului, a plecat în Pustia de la Katunâkia şi Karulia. 

Acolo a fost ajutat de isihaştii din Pustie, sporind în rugăciu- 
nea minții şi a inimii şi, după multe şi grele nevoinţe, lipsuri şi pri- 
vațiuni, s-a împotrivit ispitelor nepăsării şi puţinătăţii de credință. 
Cu credință aprinsă, cu dragoste adevărată față de toți părinții şi 
cu multă smerenie le-a cerut să se roage pentru mânuirea sufletu- 
lui său. 

După o boală neînsemnată şi-a cunoscut dinainte vremea ple- 
cării, fiind pregătit pentru venirea acelui binecuvântat ceas, după 
cum obişnuia să spună de multe ori cu bucurie. Astfel, cu harul 
lui Dumnezeu, după ce a cerut iertare de la toți părinţii, a adormit 
întru somnul cel fericit al cuvioşilor în anul 1974. 

Prin viaţa sa virtuoasă şi sfântă, Cuviosul Serapion a arătat încă 
o dată că Domnul nostru „lisus Hristos, ieri şi azi şi în veci, este ace- 
laşi” (Evr. 13, 8). Şi că din pietrele fără simţire ale oamenilor con- 
temporani, ale credincioșilor creștini, ale monahilor și clericilor, 
Dumnezeu poate şi în vremurile acestea mai de pe urmă să arate 
robi vrednici ai Săi, lucrători ai virtuţii, care pot câştiga dumneze- 
iescul Său har sfințitor. 


Cpilog 


Scrisoare către un monah de la Mănăstirea Sfântul 
Sava, înaintat în zile, care a fost dus în rătăcirea 
de-a dreapta! 


Către preacuviosul Calistrat, cu bucuria în Domnul, 


Cu multă bucurie duhovnicească şi veselie am primit cuvioa- 
sa ta scrisoare şi, luând aminte în amănunt și cu grijă la cele scrise 
în ea, „m-am ruşinat peste măsură cu duhul”, ştiind smerenia ta 
desăvârşită, de care sunt adânc mişcat, că ai hotărât să aduci în faţa 
nevredniciei mele întreaga ta viață şi, în general, faptele de virtute 
şi nevoințele tale, cu teama ca nu cumva să te fi străduit în van, şi 
n-ai pregetat, dându-mi toate lămuririle necesare, cu o credință de 
nezdruncinat, să îmi ceri părerea mea smerită despre toate acestea. 

Laud, preacinstite părinte Stareț, multa ta pricepere şi modestia 
ta vădită, pentru că ai ascultat neclintit de poruncile şi îndrumări- 
le statornice ale Sfinţilor Părinţi ai Bisericii, care spun: „Întru nimic 
să nu te încrezi în propriul cuget, ci în toate să asculți de cuvinte- 
le Bătrânilor şi bine este să fii încredințat de cele pe care aceia le-au 
încercat, fiindcă este cu neputinţă ca unul care şi-a rânduit viața 
după judecăţile şi părerile celor care au trăit înaintea lui să cadă în 
rătăcirile demonilor.” 

Te-ai silit să-mi faci cunoscute gândurile tale, cerându-mi să le 
probez adevărul. Cu toate că eu nu cred că a fost drept să mă cerce- 


1 Respectând [intenţia] autorului scrisorii, păstrăm stilul limbii [folosite] în tex- 
tul [de faţă] cu [toate] tipurile gramaticale mixte care pot fi distinse. 

tezi pe mine, nevrednicul, cel care sunt departe de cunoştinţa atât 
teoretică, cât şi practică. 

Dar întrucât credința celui care întreabă, fiind pusă în lucrare de 
harul dumnezeiesc, poate transmite chiar şi prin cei nevrednici cele 
folositoare şi mântuitoare, atunci şi eu, făcând ascultare de dragos- 
tea ta şi de întrebările tale iubitoare de Dumnezeu, mă grăbesc să 
dau răspuns sufletului tău iubitor de Dumnezeu, prin cele rânduite 
de Sfinţii Părinţii, care ne-au lăsat ca o bogăție de neînstrăinat aces- 
te învățături formulate limpede şi amănunțit, pe temeiul cărora sunt 
vădite semnele întemeiate și neamăgitoare ale celor care se nevoiesc 
în virtutea cea după Dumnezeu, dar totodată şi ale celor care sunt 
înşelați şi amăgiți de vrăjmaşul nostru al tuturor, diavolul. 

Totuşi, înainte de a mă apleca asupra acestora, o voi ruga pe 
cuvioşenia voastră scumpă mie să acorde atenţia cuvenită la toa- 
te cele ce vor fi lămurite mai departe în această scrisoare a mea şi 
care nu sunt rodul cugetului meu smerit, ci izvorăsc din [scrierile] 
Sfinţilor şi de Dumnezeu purtătorilor Părinţi ai Bisericii noastre, de 
la cei care au dobândit cunoaşterea în urma îndelungatei experien- 
țe şi a încercării în ispitele care vin de-a dreapta şi de-a stânga, în 
vremurile noastre, şi care au fost puse în mişcare de harul dumne- 
zeiesc. Şi, de asemenea, de la alţii, care au fost înşelați de uneltirile 
de-a dreapta ale fățarnicului şi preavicleanului satana, ce vor adu- 
ce o mângâiere deloc neînsemnată „cunoştinței voastre albite [de 
ani], care, nădăjduiesc, mă va răsplăti cu rugăciunile şi binecuvân- 
tările sale. 

Prin urmare, încercând să răspund la toate întrebările [cuvio- 
șeniei] voastre, încep în felul următor: 

Mai întâi laud râvna ta dumnezeiască, pentru că de la începu- 
tul retragerii din lume ai arătat această cuvenită tăgăduire şi lepă- 
dare de sine şi ai ales nevoința aspră şi petrecerea în Pustie, urmând 
Cuvioasei Maria (Egipteanca); şi dacă părinții duhovniceşti nu te-ar 
fi împiedicat, te-ai fi dus cu orice preț în Pustia de nestrăbătut şi pli- 
nă de primejdii. 

În al doilea rând, cât priveşte râvna de care am amintit, eşti de 
lăudat, dar te-ai arătat şi mai de lăudat, pentru că ai făcut ascultare 
de sfatul părinților duhovniceşti şi nu ai urmat voii proprii pe calea 

cea primejdioasă, cum s-a întâmplat cu mulți, care, înainte de a se 
supune părinților duhovniceşti încercați şi cu experienţă, au voit 
s-o urmeze pe Cuvioasa Maria şi, necunoscând capcanele întorto- 
cheate ale perfidului şi atotvicleanului satana, au căzut în diferite 
rătăciri şi au ajuns victime vrednice de plâns şi pradă demonilor. 

Sfinţii Părinţi ne-au învăţat să evităm aceste situații mai rar 
întâlnite. De asemenea, ai făcut bine supunându-te Mănăstirii Sfân- 
tului Sava şi ocolind prietenia reprobabilă cu ieromonahul Policarp, 
care te-a învăţat să urmezi viața idioritmică, să nu faci ascultare față 
de Mănăstirea Sfântului Sava şi [să eviţi] tovărăşia fraților, şi, prin 
urmare, ai făcut bine, respingând desăvârșit prin luptele şi nevoin- 
țele pe care le-ai dus la Koraki, lucrarea satanei, care cu lumina (ace- 
ea amăgitoare) a încercat să te înşele. 

În privinţa tuturor acestora eşti vrednic de laudă şi pe toate le 
datorezi harului şi iubirii de oameni a Preabunului Dumnezeu, care 
te-a păzit neatins în fața atacurilor viclene ale vrăjmaşului începător 
al răului ce luptă împotriva celor care îşi caută liniștea în singurăta- 
te, mai ales astăzi, în situaţia actuală, când, din nefericire, s-au pier- 
dut şi nu mai există, din cauza păcatelor noastre, călăuze neabătu- 
te, şi de aceea „un mare pericol îi pândeşte pe cei care vor să-şi afle 
isihia lăsându-se călăuziți de voia lor şi căutând viaţa idioritmică”, 
care nu sunt sub îndrumarea nimănui. Pe când, în acel secol de aur, 
în care au strălucit vestiții Părinţi din Palestina, Sfinți ca Eftimie, 
Sava, Teodosie, Gherasim, Gheorghe Hozevitul şi mulți alții aseme- 
nea, nu se afla asupra celor care urmăreau isihia un asemenea peri- 
col, pentru că unii ca aceştia, în nevoile lor duhovniceşti, alergau şi-i 
cercetau pe acei înalți Sfinți Părinţi, care descoperindu-le gânduri- 
le, în general, le spuneau şi-i învățau care cugetări trebuie primite 
şi care alungate, şi în felul acesta, călăuziți şi îndrumați, au fugit de 
rătăciri şi au dat roade minunate prin harul lui Dumnezeu. 

Și pentru că lucrurile stau astfel, hai acum să vorbim şi despre 
lucrările dumnezeieşti, despre care mi-ai scris confidenţial și deta- 
liat, care îi smintesc pe fraţii în Hristos când le văd şi le simt. Căci 
însuşi harul Sfântului Duh, aşa cum spui, te cercetează pe față de 
zece ani şi în fiecare zi sporeşte, în tot locul şi vremea, fie dormind, 
fie lucrând, fie aflându-te la sinaxa de obşte a dumnezeieştii Litur- 

ghii, unde săltările inimii şi ale trupului nu încetează şi de multe 
ori, aşa cum îmi scrii, eşti răpit cu mintea și îţi ieși din sine, când 
psaltul [care cântă] are o voce deosebită. Şi când te afli răpit cu min- 
tea, simți în inimă tremur şi înfiorare şi totodată, din cauza tremu- 
rului peste măsură al inimii, se tulbură întreg trupul şi capul. La 
vederea acestui lucru, care se petrece cu precădere când urmează 
să te împărtăşeşti cu Preacuratele Taine (Trupul şi Sângele Domnu- 
lui), fraţii se smintesc foarte tare, neştiind, binecuvântații, că aces- 
tea îşi au originea (aşa cum spui) în lucrarea Duhului Sfânt, potrivit 
cuvântului: „S-a tulburat duhul Domnului, atunci când l-a înviat pe 
Lazăr”!. Şi, după cum îmi scrii, ai adeverirea dată de părinții neptici 
că toate lucrările sunt în afara greşelii şi în acord cu locurile citate 
din acele scrieri, şi de aceea ai simţit nevoia să adaugi multe mărtu- 
rii ale Sfinţilor Părinţi, precum Sfântul Grigorie Sinaitul, ava Isaac 
Sirul, Calist Xantopoulos, Maxim Mărturisitorul, dar şi din Sfânta 
Evanghelie şi de la Apostolul Pavel. 

În scopul acesta compari mărturiile Părinților cu lucrările mani- 
festate şi deduci că ele sunt în acord unele cu altele şi aproape [fără 
îndoială] mişcate de Însuşi Duhul Sfânt. Ca argument al acestei con- 
cluzii, aduci o mărturie din Sfântul Grigorie Sinaitul privitoare la 
cum se va putea ști dacă o lucrare este dumnezeiască, despre care la 
pagina 909 din Filocalie sunt scrise: „Pentru cei care o caută cu ade- 
vărat, acestea sunt dovezile de început (...): se arată celor care nu 
se îndoiesc de ea, unora ca o lumină ce răsare, altora ca o înveselire 
amestecată cu cutremur, altora, de asemenea, ca bucurie, altora ca 
un amestec de bucurie şi teamă. Sufletul se bucură de cercetarea şi 
mila lui Dumnezeu, dar îi este teamă şi se cutremură în fața Proniei 
Sale, ca unul ce este răspunzător pentru multe păcate.” 

Adaugi şi capitolul al XV-lea al lui ava Isaac, unde se spune: 
„roadele încep cu lacrimile [...], căci s-a apropiat, în chip tainic, de 
pruncul duhovnicesc [sci]. ascetul începător], un chip dumnezeiesc 
potrivit cu lumina veacului ce va să vie...“2 şi într-o notă adaugi: 

1Cf, In. 11, 33 (n. trad.). 

? Aici avem o parafrază a textului Sfântului Isaac; citatul original este următorul: 
„roadele acestuia [scil. omului lăuntric] încep cu lacrimile (...). Căci s-a apropiat naş- 
terea pruncului duhovnicesc, fiindcă harul, maica noastră a tuturor, nu va întârzia să 


zămislească tainic în suflet un chip potrivit cu lumina veacului ce va să vie” (Cuvân- 
tul XV, 1-2). 

„rodul sufletului care varsă lacrimi este o simțire a stării sufletelor 
noastre în veacul viitor”. 

Mă opresc aici cu citarea şi a altor fragmente şi mărturii, asemă- 
nătoare acestora [de mai sus], aparținând Sfinţilor Părinţi, prezen- 
te în epistola pe care mi-ai trimis-o, pentru că toate acestea vorbesc 
într-adevăr despre lucrările Sfântului Duh şi arată care sunt semne- 
Je harului şi ale rătăcirii. 

Îmi exprim umila mea părere, desigur, nu ca să te învăţ, ci spre 
mărturisirea şi întărirea adevărului pe care, de asemenea, îl susțin 
aceiaşi Sfinți Părinţi. Căci mă voi strădui, pentru multa ta dragos- 
te, să înfățișez cele de mai jos şi să-ți prezint smerita mea opinie, 
întemeindu-mă întotdeauna pe mărturiile şi argumentele Părinților 
neptici şi luminați, care au ajuns la asemănarea cu Dumnezeu. 

De aceea, ca un Stareţ modest şi cu mintea limpede ce eşti, te 
rog să iei aminte la cele pe care le scriu şi, după ce le vei cerceta cu 
atenţie, vei alege ceea ce este bun, pentru că în slăbiciunea mea, 
întemeindu-mă întotdeauna pe rugăciunile Sfinţilor Părinţi şi pe 
rugile tale, am socotit de cuviință să-ți scriu acestea. 

Cunoşti, preacuvioase părinte Stareţ, că vrăjmaşul care duce 
o luptă cumplită împotriva virtuții şi a viețuirii după chipul lui 
Dumnezeu este diavolul, începătorul răului, care, din pizmă față 
de harismele dumnezeieşti şi mai presus de fire ale Sfântului Duh, 
pe care Preadulcele Iisus le dăruieşte din belşug celor care I le cer, 
încearcă blestematul în tot felul, prin diferite amăgiri, fie de-a stân- 
ga, fie de-a dreapta, să-i înşele pe cei care se nevoiesc şi cu atât mai 
mult pe cei care caută trezvia, isihia şi viața contemplativă. 

Cercetându-le pe acestea în mod repetat, Sfinţii şi marii Părinți 
ai Bisericii, cu precădere cei care se numesc neptici şi pe care cuvi- 
oşenia ta îi aduce ca martori, ne recomandă să fim atenți la rugă- 
ciunea minţii, de care se ocupă şi pe seama căreia pun diferite fapte 
minunate şi mai presus de fire, pe care „şarpele — începătorul rău- 
lui” — le deformează, încercând să-i înşele pe mulți dintre cei care 
se nevoiesc. 

Pentru aceasta vă scriu, amintind care sunt însemnele rătăci- 
rii diavoleşti şi care sunt semnele harului lui Dumnezeu şi aşa, din 
încercare, să evităm capcanele ascunse ale diavolului. Dar, pentru 
Că aceste urzeli ale celui viclean sunt nenumărate şi cu greutate poa- 

te cineva să le priceapă şi să se apere de ele, cei care au încercat, din 
voia proprie, fără o călăuză sigură, să pășească în hotarele acestei 
iubiri de înţelepciune mai presus de trup, în afară de foarte puțini, 
au fost amăgiţi şi, în loc să ajungă isihaşti, au ajuns fantaşti (şi-au 
umplut mintea cu închipuiri demonice), devenind pradă şi unealta 
demonilor. 

Şi pentru că problema rugăciunii minții şi a inimii priveşte viața 
contemplativă, toţi cei care au încercat să ajungă la vederea duhov- 
nicească înainte de a ajunge la făptuire au sfârşit într-o rătăcire gro- 
zavă, pentru că „făptuirea este cea care duce la contemplație”. 

Cât priveşte partea practică, care este necesar să preceadă con- 
templaţiei, cel care doreşte să dobândească lucrările Duhului Sfânt 
este dator s-o îmbrăţişeze pe aceasta, adică partea practică, cu o 
dăruire fără limite şi [abia] după împlinirea ei va putea să evite peri- 
colul şi capcanele de gând! ale vrăjmaşului; dar, dacă nu va avea un 
îndrumător, îl va paşte mereu primejdia de a cădea în rătăcire.. 


Semnele făptuirii 


Care sunt mijloacele părții practice, ce trebuie să premeargă şi 
pe care ni le recomandă Sfinţii Părinți? Primul şi cel mai important 
mijloc este lepădarea de lume şi de lucrurile ei. Al doilea, supu- 
nerea desăvârşită față de un părinte duhovnicesc sporit. Al treilea, 
tăierea voii şi cugetului propriu în ce privește toate lucrurile. Al 
patrulea, răbdarea în ispitele pe care demonul le aduce, fie prin mij- 
locirea oamenilor, fie a bolilor, fie a învinuirilor şi a defăimării, fie 
pe alte căi. Al cincilea, respectarea fermă a prescripţiilor şi îndato- 
ririlor; adică participarea la sfintele rânduieli ale tuturor rugăciuni- 
lor de obşte, săvârşirea conştiincioasă a canonului, a numărului de 
mătănii şi comboshinia şi a tuturor privegherilor. Al şaselea, credin- 
ţa şi afierosirea desăvârşită faţă de părintele duhovnicesc, care şi-a 
asumat povăţuirea şi îndrumarea, dar şi inițierea ta în viaţa duhov- 
nicească. Şi al şaptelea, mărturisirea sinceră a cugetărilor, intenţiilor 
şi gândurilor ascunse. 

Atunci când acestea toate sunt împlinite, aduc „sărăcia cu 
duhul”, adică fericita smerenie, ascultarea, pocăinţa, lacrimile, feri- 


! Scil. noetice, în care se poate cădea cu mintea (n. trad.). 

cita întristare, multa blândeţe, pe care Fericirile rostite de Domnul le 
pun în lucrare şi le împlinesc în mod ierarhic şi în ordine. 

Prin urmare, [acestea vor naşte] setea de dreptate şi dorin- 
ţa neîndestulată pentru nevoinţă şi dobândirea tuturor virtuţilor. 
Când acestea sunt puse în lucrare vine să se adauge curăția inimii, 
după cuvântul evanghelic: „Fericiţi cei curați cu inima, că aceia vor 
vedea pe Dumnezeu” (Mt. 5, 8). 


Semnele vederii duhovniceşti 


Când omul va ajunge la curăția inimii, încetează partea practi- 
că şi începe cea teoretică. Atunci prin mijlocirea rugăciunii minții se 
arată acele semne şi lucrări ale Sfântului Duh în privința cărora toți 
Sfinţii Părinţi sunt de acord, care pentru unii apar „ca o lumină ce 
răsare, pentru alții ca o înveselire amestecată cu cutremur, pentru 
alții, de asemenea, ca bucurie, pentru alții ca un amestec de bucurie 
şi teamă ş.a.m.d..” 

Dar omul, ca să ajungă la starea de desăvârşire, trebuie să 
urmeze, după opinia Sfinţilor Părinţi, trei [etape]: „prima se numeş- 
te harul luminător, a doua [harul] curăţitor şi a treia [harul] desă- 
vârşitor al părții contemplative.” 

Şi harul luminător şi curățitor îi luminează pe cei inițiați şi înce- 
pători şi îi întăreşte întru frica de Dumnezeu, în ascultare şi întris- 
tare, în simplitate și tăcere, în blândeţe şi râvna pentru rostirea 
rugăciunii „Doamne, lisuse Hristoase, Fiul lui Dumnezeu, miluieş- 
te-mă!”, şi în alte fapte plăcute şi iubite lui Dumnezeu. 

Harul curăţitor îndepărtează patimile respingătoare ale sufle- 
tului și trupului, preface mânia şi dorinţa de a face răul. Izgonește 
mândria şi netrebnica semeție. Curăţă inima şi o face potrivită pen- 
tru locuirea lui Dumnezeu și a Duhului Sfânt în ea, potrivit spusei: 
„vom veni la ea şi vom face locaş la ea” şi „mântuirea este cu nepu- 
tință fără îndumnezeire”. Şi, într-un cuvânt, acest nevoitor se face 
împlinitorul prea-întocmai al poruncilor lui Dumnezeu şi al aşeză- 
mintelor evanghelice. 

Iar harul desăvârşitor al părţii contemplative restaurează omul, 
făcându-l om ceresc şi Înger pământesc. Adică îl înalță pe cea mai 
înaltă treaptă şi-l învredniceşte să se facă părtaş harismelor mai pre- 

sus de fire ale Duhului Sfânt. Îl face sfânt, nepătimitor, clarvăzător, 
proroc şi prieten adevărat al lui Dumnezeu. La o astfel de stare au 
ajuns Sfinții Părinţi şi Dascăli [ai lumii], având puterea de a face 
semne şi minuni. 

Prin ceea ce scriu nu intenționez să-ți dau lecţii sau sugestii, 
departe de mine acest gând, sau să-ţi arăt cât de învăţat sunt, ci 
[vreau să] ne îndreptăm atenţia asupra căii nerătăcite urmate de 
Sfinţii Părinţi, prin care ni se descoperă care sunt semnele adevărate 
şi care cele înșelătoare şi potrivnice. Şi că trebuie ca cel care se nevo- 
ieşte să discearnă semnele harului de cele ale rătăcirii. 

Astfel aduc în faţa iubirii tale şi acelea pe care eu, nevrednicul, 
le-am înţeles pe temeiul învățăturii Sfinţilor Părinţi despre semnele 
nerătăcite ale vieţuirii statornice în Dumnezeu şi ale lucrării dum- 
nezeieşti şi despre cele ce urmează în vremea rostirii rugăciunii. 


Unele semne şi forme de manifestare ale rătăcirii 


Cu toate că Sfinţii Părinţi prin această învățătură ne oferă garan- 
ţii, totuși nu încetează să ne atragă atenţia ca în vremea rugăciunii 
„Doamne, lisuse...” să nu luăm în seamă nici una dintre manifes- 
tările obişnuite, nici lumina, nici focul, nici chipul lui Hristos sau al 
vreunui Înger, şi toții părinții neptici sunt de acord şi ne spun să ne 
ținem mintea noastră departe de orice culoare („„vovs ăXQ00s”), for- 
mă şi închipuire, în acord cu spusa „stai netrupeşte şi vei învăţa”! 
şi cu apoftegma Sfântului NIL: „fericită este mintea care în vremea 
rugăciunii a ajuns la îndepărtarea oricărei forme din ea”. 

Cu toate acestea, Sfinţii Părinţi spun că lucrarea și harul dum- 
nezeiesc vin la cei care nu sunt cuprinşi de îndoială în vremea rugă- 
ciunii „ca o lumină ce răsare, la alţii ca o înveselire amestecată cu 
cutremur, la alții ca un amestec de bucurie şi teamă”. Cunoscând 
acestea din propria cercare, vicleanul demon se arată ca înger de 
lumină celor care sunt curăţiți de patimi şi care au hotărât din voia 
proprie să se preocupe cu această înaltă şi dumnezeiască lucrare a 
rugăciunii şi le strecoară chipuri şi lucrări în acord, într-o anumită 
măsură, cu contemplațiile înalte de care au avut parte Sfinţii Părinți, 


"Intr-o traducere mai analitică: „nu înceta să spui rugăciunea cu mintea golită 
de orice reprezentare materială şi vei ajunge la cunoaştere” (n. trad.). 

spunându-le: „Iată [acestea sunt] semnele harului în acord cu teme- 
iurile înfăţişate de Sfinţii Părinți. lată fericita întristare. lată bucuria 
şi veselia laolaltă. Iată rugăciunea neîncetată. Iată lucrarea îndum- 
nezeitoare!” Şi cei ce se încred în acestea, pe care Dumnezeu le arată 
unora pentru multa lor râvnă şi le socotesc ca adevărate, pentru că 
nu au îndrumător încercat şi sporit „cad în rătăcire”, adică îşi însu- 
şesc o idee greșită, ajungând să fie înşelați de vicleanul diavol, şi cu 
impresia că au înaintat în virtutea rugăciunii minții, în loc să spo- 
rească şi să fie pe placul lui Dumnezeu, se află pe calea contrară şi 
în tabăra vrăjmaşului. 

Este adevărat şi neîndoielnic că Sfinții Părinți susțin că în vre- 
mea rugăciunii inimii, înainte de a avea loc asupra celui care se 
nevoieşte în chip cuvenit lucrarea duhovnicească, apar, după Calist 
Xantopoulos, Patriarhul Constantinopolului: „nişte pulsații aserne- 
nea unor zvâcniri pe sub piele şi se iscă o căldură din rinichi, învă- 
luindu-i; şi deși acestea par o amăgire, nu sunt amăgire, ci lucruri 
proprii firii, care se nasc de pe urma acestei nevoinţe. Iar dacă cine- 
va ar socoti că sunt roade ale harului, şi nu sunt proprii firii, ar fi 
o adevărată amăgire. lar pe acestea, oricare ar fi ele, cel ce se nevo- 
ieşte trebuie să nu le dorească, ci să le respingă...”; „aşadar, uneori, 
cel care trece prin această stare se întâmplă, din cauza marii călduri 
care se iscă în trup, să transpire mult şi atunci se pune în mişca- 
re din inimă sfânta lucrare, încât începe să strige repetat «lisuse al 
meu..., lisuse al meu...»” şi următoarele ... „și înăuntrul inimii se 
petrec alte taine pe care nu pot să le redau în scris, căci mintea vede 
întregul proces şi, uimită de mişcările dumnezeieştii lucrări şi de 
tainele pe care le pricepe, înalță din adâncul inimii doxologii. Căci 
omul este cuprins în întregime de insuflarea dumnezeiască de pe 
urma acelei mişcări dumnezeieşti, [ajungând] în afara a tot ceea ce 
este material şi sensibil... Apoi mintea este răpită de vederi dumne- 
zeieşti, înțelegând taine cutremurătoare, pe care îmi este cu nepu- 
tință să le descriu în amănunt... Şi cu cât omul se curăță de atacuri- 
le celor care îi stau împotrivă, cu atât vede mai multe dintre acestea, 
după cum îi va dărui Preasfântul Duh." 

Din toate cele de mai sus reiese că înainte (de venirea) lucrării 
dumnezeieşti au loc aceste manifestări fireşti, de tremur şi înfier- 

bântare a inimii, la care (adevăratul) lucrător al acestei înalte lucrări 
nu trebuie să ia deloc aminte, nici să le considere roade ale harului 
dumnezeiesc, pentru că, în pofida voii sale, va cădea în amăgire. 

Nu am intenţia, cinstitul meu părinte, să te fac acum să crezi 
că ai căzut în vreo amăgire, pentru că foarte probabil te afli deja 
la treapta desăvârşirii, şi cele ce se petrec cu tine aparțin harului 
dumnezeiesc, de vreme ce harismele pe care Dumnezeu le dă nu le 
retrage în chip arbitrar; numai că, întrucât te văd cerând cu convin- 
gere şi credință neştirbită de la nevrednicia mea să-ţi arăt în ce fel 
poți evita smintirea fraților, care, când văd aceste lucrări asupra ta 
şi mişcările inimii şi ale întregului tău trup, se smintesc, neştiind, 
aşa cum îmi scrii, că acestea sunt semne ale lucrării dumnezeiești, 
nu am întârziat, pentru dragostea ta, să-ți trimit această scrisoare şi 
să-ți arăt, cu toată sinceritatea mea, pe ce cale şi în ce chip vei putea 
evita smintirea lor şi dacă aceste lucrări sunt amăgitoare sau nu. 

Însă te rog cu căldură, frate, să nu te sminteşti dacă nu o să fiu 
într-o oarecare măsură de acord cu ceea ce gândeşti tu, pentru că 
toate observaţiile mele frățeşti şi în Hristos vor fi luate din textele 
Părinților neptici ai Bisericii noastre, care au ajuns la asemănarea cu 
Dumnezeu, precum şi din exemplele lor; şi am convingerea că vei 
ajunge la împlinirea cererilor tale, de vreme ce ești un ava înţelept 
şi cumpătat, şi, totodată, numele Domnului lisus va fi slăvit, iar dia- 
volul cel atotviclean şi uneltitor, care aţâță, desființează şi perver- 
teşte totul pentru a ne înşela, va fi înfierat. 


Desființarea semnelor rătăcirii 


Toate mişcările şi imboldurile în lanţ ale trupului tău, despre 
care mi-ai scris, care se petrec cu tine în intimitatea ta şi apoi conti- 
nuă în faţa obştii, mă grăbesc cu [toată] tristeţea mea să te înştiințez 
că nu sunt de la Dumnezeu, nici lucrări ale harului dumnezeiesc nu 
sunt, ci vin din pizma satanei, care a dușmănit virtuțile şi nevoin- 
ţele tale şi mai înainte de toate şi-a semănat în tine aceste mişcări, 
prin care a convins buna ta inimă cum că toate aceste lucrări sunt 
asemenea celor pe care le afirmă dumnezeieştii Părinţi despre ade- 
văratele lucrări „la cei la care au fost văzute ca o lumină ce răsare şi 
ca o veselire înfricoşată”. 

Spre dovedirea adevărului, iată următoarele mele argumente 
pe care le înşir nepărtinitor: 


Dovedirea amăgirii 


Mai întâi, vedem că dumnezeieştii Părinţi, scriind despre lucră- 
rile dumnezeieşti şi manifestările proprii trupului şi sufletului, nu 
ne vorbesc despre săltări şi tulburări ale trupului şi, dacă ne vor- 
besc de apariția lor, după mărturia Sfântului Calist Xanthopoulos, 
[aceasta se întâmplă cu scopul] de a ne feri de ele, iar dacă le soco- 
tim ca fiind ale harului, aceasta este cu adevărat rătăcire. 

În al doilea rând, vedem că nici unul dintre Părinţii de Dumne- 
zeu purtători care au scris despre aceste lucrări şi s-au învrednicit 
de asemenea stări şi trăiri, având parte de descoperiri dumnezeieşti 
şi mai presus de fire, nu arată astfel de mişcări şi spasme ciudate ale 
trupului în fața celorlalți frați, deşi majoritatea acestor Sfinţi s-au 
aflat în mijlocul fraților, unii ca patriarhi şi arhierei, alții ca egumeni 
şi alții alături de mulțimea de frați cu care conviețuiau. 

Martor al celor pe care le afirm eu este Sfântul Simeon Noul 
Teolog, care, ca să spun aşa, este farul iubirii de înțelepciune nepti- 
ce şi care, deşi a scris despre natura rugăciunii, alcătuind fie stihuri, 
fie capitole parenetice, ne îndeamnă [arătându-ne] cum trebuie să 
aflăm harul Sfântului Duh şi, cu toate că s-a bucurat din belşug de 
asemenea lucrări înălțătoare, niciodată nu s-a arătat cu trupul tul- 
burat sau prins într-o astfel de mişcare în fața fiilor săi duhovniceşti 
sau a altor persoane. 

De asemenea, Sfinţii Grigorie Palat, Grigorie Sinaitul şi Calist 
Patriarhul Constantinopolului, în vremea retragerii lor spre afla- 
rea isihiei, s-au învrednicit să vadă multe teofanii şi au scris despre 
înfăptuire şi contemplația duhovnicească. Cu toate acestea, nu vor- 
besc despre asemenea lucruri, iar unii dintre ei, la Chilia unde se 
retrăseseră, nu numai că nu au vrut să fie vădiţi, ba chiar rânduiau 
penitențe şi pedepse pentru cei care-i vedeau, ca să nu facă cunos- 
cute înainte de moartea lor cele văzute sau auzite. 

În al treilea rând, să luăm ca un fapt cert, preacuviosul meu 
Părinte, că această lucrare, care se petrece cu tine, despre care tu 
ne asiguri că se află în afara oricărei îndoieli, este de la Dumnezeu. 

Dacă, aşadar, este fără cusur şi autentică, atunci s-ar cuveni să o 
urmeze și ceilalți, mai ales fraţii tăi în Hristos. Și, te întreb, unde se 
va ajunge dacă aceştia, care sunt șaizeci la număr, imitându-te — mă 
gândesc eu —, vor dobândi şi ei această lucrare şi vor începe să se 
tulbure cu trupurile în timpul slujbelor şi al Sfintei Liturghii? 

Răspunsul vine de la sine „nemaiavând nevoie de nici o lămu- 
rire în plus”. 


Harisma rugăciunii mai presus de rătăcire 


În al patrulea rând, harul şi lucrarea Duhului Sfânt, când îl vor 
cerceta pe om, îi vor aduce trezvie, pace, netulburare a sufletului şi 
trupului şi vrednicie în toate. În timp ce tot ce se arată contrar aces- 
tora [nu e de la Duhul Sfânt]. 

Apoi, în vremea acelei lucrări dumnezeieşti, celelalte mişcări 
încetează, după Sfinţii Părinţi, precum şi simțurile trupului și, în 
timp ce mintea este răpită de înălțări şi contemplaţii dumnezeieşti, 
trupul rămâne liniştit şi nemişcat, împlinindu-se ceea ce a spus 
Apostolul Pavel: „fie în trup, nu ştiu; fie în afară de trup, nu ştiu, 
Dumnezeu ştie” ([] Cor. 12, 2). 

Căci trupurile multor Sfinţi, care au fost văzute, în vremea rugă- 
ciunii, de oameni sporiți în virtute, păreau ca moarte şi nemişcate 
şi, odată cu încetarea acelei lucrări, toate îşi veneau în firea lor. 

Şi la nici unul dintre ei nu au fost observate asemenea mişcări şi 
lucrări, care desigur dau naştere smintelilor şi nu aduc folos. 

Şi, în al cincilea rând, harul dumnezeiesc care se sălăşluieşte 
în inima celui purtător de Dumnezeu foarte rar îşi arată lucrarea 
şi descoperirile sale dumnezeieşti. Şi dacă Dumnezeu îi va mângâ- 
ia, atât de des cât va rândui El, pe prietenii Săi, slugile Sale se vor 
învrednici de această vedere nu înconjurate de oameni, ci în intimi- 
tatea lor, în chilie sau în Pustie. 


Descoperirea rătăcirii fratelui 


Din cele înfățișate mai sus reiese clar, preacinstite părinte, că în 
privinţa aceasta ai fost oarecum înşelat şi te rog să respingi cu totul 
aceste manifestări și mişcări. Şi, pentru că ţi s-au întâmplat vreme 

de zece ani, în care ai socotit că vin din partea harului, din acest 
motiv vrăjmaşul sufletelor îți va aduce la început războiul necre- 
dinței față de cele pe care ţi le scriu, dar cuvioşenia ta, asemenea 
unui soldat preaîncercat al lui Hristos, ca să-l birui pe acest bleste- 
mat duşman, care schimonoseşte lucrurile, să alergi la Domnul nos- 
tru lisus Hristos şi să-l spui: „Doamne, pentru că am fost înşelat de 
vrăjmaş şi am încuviințat tulburarea trupului meu, pe care acesta a 
sădit-o înăuntrul meu și am socotit că vine de la harul Tău, slobo- 
zeşte-mă cât mai curând, fiindcă ştii, Preabunule, că mă aflu la sfâr- 
şitul vieții mele şi nu doresc să ajung de batjocura vrăjmașului.” 

Dacă, dragul meu, vei alerga la Mântuitorul nostru lisus şi la 
Pururi Fecioara Maria, Maica Sa, să fii sigur că în scurtă vreme vei 
primi izbăvire. Numai de tine depinde să fii în stare să eviţi cutre- 
murul trupului, atunci când apare, şi să spui: „Eu nu îngădui ast- 
fel de mişcări și manifestări, vicleanule demon, pentru că vin de la 
tine” şi, când în felul acesta îţi vei arăta disprețul față de aceste por- 
niri, atunci tu însuți vei înțelege cum stau lucrurile. 

Să ştii însă că la început vei întâmpina o oarecare împotrivire, 
pentru că obişnuinţa îndelungată, la care se adaugă şi pizma demo- 
nului, nu te vor lăsa să îndepărtezi ușor aceste stări şi trăiri; dar 
dacă vor persista şi cuvioşenia ta le va disprețui cu curaj, să ştii că 
vei primi de la Dumnezeu cununa muceniciei, pentru că te vei lup- 
ta şi vei da piept cu născocitorul răutății și cu diavolul, şarpele cel 
preaviclean. 

Dar am nădejdea și încredințarea că-l vei birui pe vrăjmaş şi te 
vei lepăda cu totul de prejudecățile despre care am vorbit, şi cred 
acest lucru, pentru că am văzut multa modestie şi sfânta ta simpli- 
tate. Am cunoscut şi am înţeles foarte bine dragostea pe care o ai 
față de Dumnezeu şi aproapele. Simplitatea şi lipsa ta de viclenie 
față de toți fraţii sunt vădite şi din aceea că te înfrânezi de la jude- 
carea [aproapelui]. Acestea toate sunt podoabe şi virtuți ale sufle- 
tului tău. 

Nu sunt surprins și nici nu te judec, iubite [frate], pentru că 
„lipsa de greşeală şi de cădere” sunt numai ale lui Dumnezeu; noi 
am văzut şi alți nenumărați bărbaţi sfinți care, după judecăţile lui 
Dumnezeu cele de nepătruns, au căzut în astfel de rătăciri, dar lubi- 

torul de oameni lisus nu i-a lăsat în acea înșelare, ci în chip minu- 
nat, „aşa cum ştie şi socoteşte numai El”, i-a izbăvit din capcanele 
satanei. 

Nu a fost, preacinstitul meu părinte, chiar şi preasfântul şi prea- 
încercatul Părinte, Sfântul Chiril FileGtis, unul dintre cei care la sfâr- 
şitul petrecerii sale pământeşti a căzut în acea înfricoşătoare rătăci- 
re? Numai că Preabunul Dumnezeu nu l-a lăsat până la sfârşit, ci l-a 
izbăvit printr-o minune. 

Nu au căzut din cauza neştiinţei în erezii vătămătoare ava Ghe- 
rasim, şi marele Ioanichie şi Sfântul Augustin, iar Dumnezeu, din 
iconomia Sa, a rânduit să se izbăvească din rătăcirea lor şi astăzi 
Biserica noastră îi slăveşte ca Sfinţi, veselindu-se de ei? 

Şi aşa cum aceia pentru virtuțile lor minunate nu au fost pără- 
siți de Preabunul Dumnezeu, tot aşa şi vrednicia ta albită [de ani] 
va avea parte de cununile biruinţei. 

Şi, pentru încredințarea şi fortificarea cugetului tău, am socotit 
că este bine să adaug aici şi o întâmplare, petrecută în vremea noas- 
tră, care, prin înfățișarea adevărului și prin compararea cu situația 
de mai sus, o va întări nu puţin pe cuvioşenia ta. 


Un exemplu asemănător de amăgire satanică 


Un monah, pe nume Alipie, în urmă cu câţiva ani, trăia la una 
din cele mai bune Mănăstiri cu viață de obşte din Sfântul Munte şi, 
în nevoinţa pentru mântuirea sufletului său, s-a afierosit cu râvnă 
rugăciunii minții. 

Astfel, într-o noapte, pe când se afla la una din viile Mănăsti- 
rii sale, în apropiere, și îşi spunea rugăciunea, fiind atent la cuvin- 
te, a simțit un cutremur în trupul său şi totodată frică în inimă. La 
început s-a speriat, însă apoi şi-a spus în sinea lui: „Eu sunt dator să 
spun rugăciunea cu râvnă, iar diavolul nu-mi va putea face nimic.” 
Şi a continuat să spună rugăciunea şi odată cu rugăciunea a conti- 
nuat şi tremurul trupului său. 

Lucrarea aceasta a ajuns cunoscută tuturor părinților Mănăsti- 
rii şi a provocat o mare sminteală, pentru că nu era numai el cuprins 
de tremur, ci, într-un chip ciudat și de neînțeles, începeau să tremu- 
re şi cei care se aflau în preajma acestui frate. 


380 


EPILOG 


Cu alte cuvinte, când acest frate, care suferea atacul, se afla în 
biserică, în timpul slujbelor şi al dumnezeieştii Liturghii, şi când 
spunea rugăciunea [minții], părinții din apropierea lui erau şi ei 
cuprinşi de tremur şi stranele lor, aflate unele lângă altele, se zgu- 
duiau şi începeau să salte. 

De asemenea, când acest frate se ruga în chilia sa, toate chilii- 
l învecinate ale celorlalți frați se zguduiau şi jucau, ca şi cum ar fi 
erupt Vezuviul, lucru foarte ciudat şi nemaiîntâlnit, dar mai presus 
de orice îndoială. 

Văzând egumenul şi mai-marii Mănăstirii această stare dure- 
roasă şi nemaiuzită, au fost nevoiţi să-l izoleze pe acest frate într-un 
mic paraclis, dându-i în fiecare zi 150 de grame de pâine, şi au rân- 
duit ca preoții Mănăstirii să-i citească acestui frate, cu rândul, rugă- 
ciuni şi exorcisme, dar totul a fost în zadar, pentru că lucrarea sata- 
nică, în loc să se retragă, creştea din ce în ce mai mult. 

In cele din urmă, nu ştiu cum, au socotit că este bine şi au căzut 
de acord să-l aducă pe acest frate la mine, nevrednicul, pentru a-mi 
spune părerea sau pentru a-i sfătui ce ar trebui să facă. 

Când împreună cu un alt frate l-au adus la mine, după ce ne-am 
dat binețe cu foarte multă dragoste părintească şi afecțiune, l-am 
luat deoparte pe suferindul Alipie monahul, care după ce l-am cer- 
cetat amănunțit şi mi s-a spovedit, mărturisindu-mi tot ce a făcut 
în viața sa, şi după ce i-am cerut să-mi spună ce credea el însuşi 
despre suferința şi manifestările sale, mi-a răspuns astfel: „Cât pri- 
veşte manifestările şi tulburarea trupului, indiferent dacă vin de la 
harul lui Dumnezeu sau se nasc din pizma celui ce urăşte binele, eu 
socotesc, a zis, că sunt dator să nu încetez să spun până la suflarea 
mea cea de pe urmă rugăciunea şi, chiar de-ar fi să crape diavolul, 
eu spun rugăciunea, chem numele lui Hristos, fiind cu neputinţă să 
las deoparte numele acesta mântuitor.” 

Răspunzându-i, i-am spus: SI privința aceasta, cu toate că eşti 
fericit şi te arăţi asemenea mărturisitorilor, nu mai puțin ar trebui 
să cercetăm mai în amănunt dacă nu cumva «alergăm în van» şi, în 
credința noastră că suntem alături de Dumnezeu, noi ne aflăm, de 
fapt, în tabăra opusă, în acelaşi loc cu satana”. De aceea, i-am zis: 
Ingăduie-mi să-ți spun că în trei privințe greşeşti rău de tot: 

Cauzele rătăcirii satanice 


„În primul rând, pentru înfăptuirea rugăciunii «Doamne, lisu- 
se...», este neapărată nevoie ca mai întâi să premeargă partea prac- 
tică [scil. făptuirea], iar referitor la aceasta, aşa cum ai văzut, şchio- 
pătezi mult, după cum ai lipsuri şi în ceea ce priveşte ascultarea. Ai 
îmbrățişat mânia şi cearta ca pe o mare harismă şi voia proprie şi 
cugetul tău le ţii ca pe un talisman dumnezeiesc. 

În al doilea rând, în împlinirea rugăciunii, ai impresia că diavo- 
lul te pizmuieşte şi de aceea face să se manifeste asupra ta această 
virtute smintitoare, fiindcă săvârşeşti o mare virtute. 

În al treilea rând, când spui rugăciunea şi nu arăţi dispreț față 
de această lucrare satanică, socoteşti că împlineşti voia preasfântă 
a lui Dumnezeu -— «ceea ce este după dumnezeiasca voie» =, însă 
mânii bunătatea Sa, rătăcind de la adevăr. 

Şi, de altfel, ai încercat de la sine, fără o călăuză sporită, să 
săvârșești o lucrare mai presus de fire.” 

Şi când, pe temeiul acesta, i-am adus multe dovezi scripturis- 
tice despre rătăcirea de față, atunci, prin harul lui Dumnezeu, şi-a 
venit în fire, a înțeles înşelarea în care se afla şi a cerut îndreptarea 
acestor manifestări; l-am sfătuit ce trebuie să facă, dacă vrea să se 
elibereze cu totul de această lucrare satanică. 


Cum se poate monahul izbăvi de amăgire 


Mai întâi, să nu înceteze să facă ascultare desăvârşită față de 
cele pe care egumenul le porunceşte, să nu se îngrijească de treburi- 
le altora şi să nu-şi judece frații. 

Şi în al doilea rând, atunci când spune rugăciunea „Doamne, 
lisuse Hristoase, miluieşte-mă!” să nu ia deloc în seamă tulburarea 
trupului şi să nu-şi lase mintea cotropită de această lucrare satani- 
că, pe care o poate socoti bună şi folositoare, cât timp se află sub 
puterea ei. 

Astfel, mintea şi cugetul să fie libere de tot ceea ce poate veni 
dinafară şi, când se va manifesta starea, cu care până atunci s-a 
obișnuit, să o nesocotească şi să-L roage pe Domnul nostru lisus 
Hristos să alunge această însoţire vicleană a satanei. 

Fratele, primind aceste smerite îndemnuri şi sfaturi ale mele 
cu o credință neabătută şi întorcându-se la Mănăstirea sa, în câteva 
zile, cu ocrotirea şi ajutorul dumnezeiesc ale lubitorului de oameni 
Dumnezeu, s-a vindecat şi a ajuns să fie iubit şi prețuit de toată 
obştea în Hristos, pentru întoarcerea sa bună şi mai ales pentru 
îndreptarea şi ascultarea desăvârşită pe care le arăta cu râvnă față 
de toți. 


Un exemplu al ascultării după Dumnezeu 


Ca o mărturie a întoarcerii cu adevărat la Dumnezeu şi a bunei 
credințe, voi consemna aici o ascultare minunată pe care a înfăptu- 
it-o cu bărbăţie, în admiraţia tuturor fraţilor. 

Un monah, dintre cei mai de seamă din Mănăstire, pe nume 
Evdokim, de origine din Insula Tinos, după judecăţile pe care 
numai Dumnezeu le cunoaşte, a fost demonizat, ajungând într-o 
stare vrednică de plâns în ochii tuturor. Zbiera ca un sălbatic, ocăra, 
de multe ori rupea legăturile şi lanțurile în care era ținut şi cel mai 
trist era că se murdărea cu necurățiile pântecelui său. 

Pentru că nimeni dintre frați nu putea să-l îngrijească, egume- 
nul a dat poruncă fostului bolnav, părintelui Alipie, să-l ia pe frate- 
le acesta în grija sa. 

Fratele Alipie a primit această ascultare cu multă bucurie, ca 
pe o poruncă a lui Dumnezeu, şi vreme de trei ani, fără cârtire, l-a 
îngrijit pe cel demonizat şi cu toată bunăvoința a îndurat bărbăteşte 
ocările şi necuviințele lui. 

Cu o ascultare fără margini şi răbdare nesfârşită l-a făcut pe 
acest frate demonizat să-l respecte şi să-l iubească. În timp ce cu 
ceilalți frați acest bolnav se purta foarte sălbatic, neobrăzat şi fără 
rușine, față de fratele Alipie era cuviincios, cuminte şi ascultător. 

Prezenţa lui Alipie era pentru el asemenea unei stavile și unui 
mijloc de îmblânzire ale nebuniei sale. În afară de grija arătată de 
părintele Alipie față de curăţenia și hrana sănătoasă și atentă a sa, îi 
citea cu glas tare și întreaga rânduială a vecerniei și pavecerniţei. 

Astfel că, după trei ani, Dumnezeu a binevoit să se pună capăt 
acestei încercări pentru părintele Alipie, fiindcă Domnul l-a mutat 
pe fratele Evdokim la cealaltă viață: cu o săptămână înainte de 

moartea sa, s-a arătat întru toate liniștit și senin sufletește și astfel 
și-a dat duhul. 


Alipie și-a cunoscut dinainte moartea 


Binecuvântatului Alipie, după moartea lui Evdokim, i s-a 
încredințatascultareade ajutor deinfirmier, împlinindu-și desăvârșit 
slujirea prin sârguinţa și grija arătate fraților. 

La puţină vreme s-a îmbolnăvit de tuberculoză și după trei ani 
s-a dus și el la Domnul, mutându-se în dumnezeieștile şi cereștile 
[Sale] locașuri. 

Minunat este faptul că și-a cunoscut dinainte ceasul morții, 
pentru că într-o zi de sâmbătă, după ce s-a împărtăşit alături de toți 
frații cu Preacuratele Taine și părea cu totul sănătos, i-a spus unuia 
dintre frații săi de încredere: „Eu, frate, astăzi, spre seară voi pleca 
de aici” şi așa, la vremea în care frații s-au adunat să facă rugăciu- 
nea vecerniei, acesta și-a dat duhul. 

Şi să nu trec cu vederea faptul cel mai important, care a dove- 
dit întoarcerea sa desăvârșită, smerenia fără margini, dar şi ascul- 
tarea necondiționată, din momentul în care m-a cunoscut pe mine, 
umilul, şi a înțeles cele pe care Dumnezeu m-a făcut să le pricep 
prin rugăciunile sale privitor la mântuirea lui: îmi scria întotdeau- 
na gândurile lui și cele pe care eu i le trimiteam ca răspuns le punea 
în aplicare și în faptă, la fel cum şi eu, pentru dragostea lui, m-am 
dus de două ori la Mănăstirea sa şi m-am bucurat nemăsurat pentru 
schimbarea lui desăvârşită şi sfântă. 

Faptul istoric pe care vi l-am amintit, cinstite părinte Calinic, 
nu lasă loc pentru comentarii deosebite, nici pentru alte lămuriri şi 
explicaţii, deoarece vădeşte prin el însuşi ceea ce este corect şi drept 
şi care sunt mărturiile în fața amăgirii şi care sunt semnele viețuirii 
adevărate. 

Cu nădejdea că îndrumările, observaţiile şi sugestiile mele pri- 
eteneşti luate din textele Sfinților Părinți vor fi auzite şi că voi avea 
parte de un răspuns la ele, care să-mi aducă mângâiere, mă închin cu 
multă dragoste dumnezeiască, întru totul al vostru frate în Hristos. 

Aprilie 1911 
Sfântul Munte 

Cirim în Istoria Lausiacă, în Everghetinos şi în Patericul Egiptean despre vicţile acelor fericiţi 
ava din Egipt, din Tebaida, din Tavenne şi din alte părți şi ne minunăm de viețulirea acelor părinți 
vrednici de pomenire i de virtuțile care le împodobeau sufletul. Ne minunăm de dragostea și uni- 


tatea de cuget care existau între ei, de respectul și prețuirea pe care le nutreau unul pentru celălalt, 
de sărăcia de bunăvoie și lipsirea desăvârșită de cele necesare traiului. Cercetăm izbânzile, strădania 
şi luptele monahilor de atunci prezentate în diferite scrieri ale lor și se naşte în noi întrebarea: 
există oare, în aceste zile crunte în care trăim, părinți sporiţi în virtute, cu o vieţuire asemenea 
acelor părinţi şi asceţi de demult? 

Da, neîndoielnic, există, și acest volum este răspunsul cel mai grăitor la această întrebare. 
Asceza, nevoinţa, retragerea în pustie rămân până astăzi vii şi nenumărați sunt cei care la chemarea 


Duhului nu pregetă „să-și dea inima”, să-și aducă viața şi toată fiinţa lor lui Dumnezeu ca jertfă. 


Acești îngeri pământești şi oameni cerești au trăit în Sfântul Athos, în Muntele cu nume sfânt 
— Grădina Preasfintei —, o viață „în Hristos” ferită de ochii oamenilor. S-au adus și se aduc ca jertfă 
pe ei înșiși nu doar pentru câștigarea vreunui folos personal, ci ca prin rugăciunea lor zilnică să aducă 
cereri și rugăciuni întotdeauna pentru aproapele, pentru toată lumea, pentru pacea întregii Luni şi 
pentru mântuirea sufletească a tuturor oamenilor. 

